
I. APARATUL REPRESIV COMUNIST: INSTITUȚII, CADRE, 
OBIECTIVE 


Liviu PLEŞA 


CADRELE SECURITĂȚII ÎN TIMPUL LUI TEOHARI 
GEORGESCU 


SECURITATE'S STAFF UNDER TEOHARI GEORGESCU 


Teohari Georgescu was the head of the Ministry of the Interior between 1948 and 1952. That 
period was a stage of adjustment of the Securitate's leaders to the staff policy of the newly created 
institution. The leaders were in a permanent search for solutions, because they had to deal with several 
urgent matters, such as: the purge of former employees, the recruitment of loyal Party members, 
preferably workers from countryside, and the coverage of a large number of vacancies. Without a clear 
and coherent staff policy and without rigorous procedures of selection, verification and promotion, the 
recruitment of the Securitate's officers was often done randomly. 

Ideological criteria were more important than cultural and professional training, which 
resulted in a low quality recruitment process. Under those circumstances, the inclusion in the Securitate 
of a large number of poorly trained candidates, with behavioral, moral and professional problems, was 
inherent. In that context, the first guidelines regarding promotion, transfer to other units, rewards and 
sanctions were laid down. 


Etichete: Teohari Georgescu, cadrele Securității, trecere în rezervă, încadrări, 
comportament 
Keywords: Teohari Georgescu, Securitate's staff, reserve, recruitment, 
behavior 


Introducere. Anii 1945-1948 

În guvernele care s-au aflat la conducerea României imediat după 23 august 
1944, P.C.R. a încercat să preia controlul asupra unora dintre principalele pârghii de 
putere din stat: Justiţia şi Internele!. Partidul Comunist, având sprijinul sovieticilor, a 
reuşit să-l impună pe Teohari Georgescu în funcția de subsecretar de stat la Ministerul 
Afacerilor Interne în guvernele Sănătescu II şi Rădescu, el răspunzând de probleme 
administrative?. Poziţia convenea comuniștilor, întrucât de ea depindea numirea 
primarilor si a prefectilor, ceea ce i-a ajutat foarte mult la adjudecarea acestor posturi 
foarte importante din administrația teritorială. 


1 La 29 octombrie 1944, la şedinţa Consiliului F.N.D. referitoare la formarea noului guvern 
Sănătescu, Ana Pauker arăta că, pentru ca formațiunea lor să participe la guvernare, „condiția 
este ca să avem în mână aparatul de Siguranţă, ca să nu ne pună piedici” (Radu Ciuceanu, 
Corneliu Mihail Lungu (coord.), Florin Constantiniu (responsabil volum), Sever Catalan, 
Stenogramele şedinţelor conducerii P.C.R. 23 septembrie 1944-26 martie 1945, Bucureşti, Institutul 
National pentru Studiul Totalitarismului, Arhivele Nationale ale României, 2003, p. 107). 

2 loan Scurtu, Ion Alexandrescu, Ion Bulei, lon Mamina, Enciclopedia de istorie a României, Editura 
Meronia, Bucureşti, 2001, pp. 144-145. 


Liviu Plesa 


La scurt timp după numirea sa, Teohari Georgescu a încercat să plaseze 
persoane agreate de P.C.R. în structurile organelor de Siguranţă, lovindu-se însă de 
opoziţia lui Nicolae Rădescu. Practic, Partidul Comunist a putut să-şi impună propriile 
cadre în M.A.I. doar după 6 martie 1945, când lui Teohari Georgescu i s-a încredințat 
conducerea ministerului. 

Numirea în funcții de conducere la Siguranță si Poliţie a unor persoane de 
încredere era imperios necesară pentru P.C.R., care dorea să folosească aceste instituții 
pentru a prelua cât mai repede controlul asupra întregii societăți. Anihilarea partidelor 
politice, comunizarea administraţiei şi a celorlalte structuri de stat au fost facilitate de 
aportul informativ și operativ al organelor de Siguranță. 

Pentru transpunerea în practică a acestor deziderate, liderii comunişti erau 
conştienţi de faptul că angajaţii structurilor represive trebuia să fie cat mai fideli noii 
puteri. Din aceste motive, P.C.R. a trecut imediat la epurarea organelor de Siguranţă şi 
Poliţie. Trebuie însă amintit şi faptul că purificarea acestor structuri a fost cerută şi de 
unele partide democratice, precum ar fi P.S.D. şi P.N.T., în cadrul operațiunii mai largi 
de „defascizare” a aparatului de stat. 

Primele măsuri au fost iniţiate încă din toamna anului 1944, când Înalta Curte 
de Casaţie şi Justiţie a înființat o comisie pentru cercetarea activităţii angajaților M.A.I.+. 
La 6 octombrie 1944, în cadrul SSL. s-a format Comisia pentru purificarea 
funcționarilor civili, iar la 16 decembrie 1944 a fost constituită Comisia de epurare din 
M.A.I., condusă de cei trei subsecretari de stat: Teohari Georgescu, Virgil Stănescu si 
Dimitrie Nistor°. 

În teritoriu, liderii locali ai P.C.R. din anumite judeţe nu au mai așteptat 
ordinele şi instrucțiunile de la centru şi au trecut din proprie inițiativă la înlocuirea 
şefilor de Poliție cu membri de partid. Această situaţie a declanșat chiar nemulțumirea 
lui Teohari Georgescu, care nu dorea ca operațiunea să se desfăşoare haotic sau prea 
brutal (în condiţiile în care P.C.R. nu deţinea integral puterea şi risca să determine o 
reacție ostilă a Aliaților occidentali)”. Ulterior si Teohari Georgescu avea să fie 


3 La 29 octombrie 1944, la o şedinţă a Consiliului F.N.D., Titel Petrescu era de părere că la 
Direcţia Generală a Sigurantei şi la Prefectura Capitalei „trebuie organizată epuratia”, operaţiune 
ce trebuia efectuată chiar de către subsecretarul de stat de la M.A.I. numit de F.N.D., adică de 
'Teohari Georgescu (R. Ciuceanu, C.M. Lungu, F. Constantiniu, S. Catalan, op. cit., p. 105). 

* Comisia a fost înfiinţată la 30 septembrie 1944, în baza Decretul-Lege nr. 461/19 septembrie 
1944, şi avea în vedere verificarea tuturor celor angajaţi după 10 februarie 1938. La conducerea 
acestei comisii a fost numit Grigorescu Alexandru, consilier la Curtea Superioară Administrativă 
(Alexandru-Alin Spânu, Omanizarea şi activitatea Direcției Generale a Poliţiei (6 martie 1945-31 
decembrie 1947), în „Arhivele Securităţii”, vol. Il, Bucuresti, Editura Nemira, 2006, p. 12). 

5 Florian Banu, „Uz deceniu de împliniri märete”. Evoluţia instituțională a Securității în perioada 1948- 
1958, cuvânt înainte de Gheorghe Buzatu, Iaşi, Editura Tipo Moldova, 2010, p. 65. 

6 A.A. Spânu, op. cit., p. 14. 

7 Criticile au fost făcute la 14 decembrie 1944, la ședința cu delegaţii Regionalelor P.C.R. (R. 
Ciuceanu, C.M. Lungu, F. Constantiniu, S. Catalan, op. 4, p. 210). 

nesatisfăcut de faptul că amploarea epurărilor a fost mai redusă decât dorea P.C.R.8, dar 
considera că în acel stadiu prudenta era necesară. 

Imediat după 6 martie 1945, Teohari Georgescu a trecut la îndepărtarea 
multora dintre cadrele de conducere de la nivel central şi teritorial care nu prezentau 
încredere. La 10 martie 1945, ministrul Afacerilor Interne declara: „A trebuit să schimb 
aproape întreg aparatul. Din 40 de inspectori etc., 30 erau legionari și trebuia să-i scot 
întâi pe aceştia, pentru ca să pot porni mai departe”. Epurärile au continuat în același 
ritm şi în următoarele săptămâni, fiind vizati îndeosebi şefii locali de Siguranță si 
Poliţie!0. La 26 martie 1945, Teohari Georgescu afirma: „Mai sunt elemente care trebuie 
să iasă, pentru a asigura mişcările libere în Siguranță. Şi aceasta este una din sarcinile 
mari. În tara s-au făcut lucruri frumoase. S-au schimbat toți chestorii, comisarii şi s-a 
trecut la arestari’”!!. 

Epurärile au fost accelerate după emiterea Decretului-Lege nr. 446/30 martie 
1945 privind „purificarea administraţiei publice” 17, astfel încât în anii 1945-1946 au fost 
scoase din M.A.I. numeroase persoaneli. 

Spre exemplu, la 15 aprilie 1945, la S.S.I. s-au întocmit tabele cuprinzând 
numele a cca 80 persoane ce urmau a fi luate în discuţie în legătură cu o eventuală 
îndepărtare din serviciu. Motivele invocate erau in general nepolitice, ţinând mai mult 
de lipsa de profesionalism sau de comportament necorespunzător: „rea purtare”, 
„greşeli în serviciu”, „rea comportare în afara serviciului”, „lipsă de tact”, „joc de cărți”, 
„joc de curse”, „afacerist”, dar şi „simpatizant legionar” sau chiar „are un frate 
simpatizant legionar” 14. 

Nu în ultimul rând, o altă triere a personalului Sigurantei a avut loc şi cu putin 
timp înainte de înființarea Securităţii, dorindu-se ca angajaţii noii instituții să fie 
persoane cât mai de încredere, mai ales că ei trebuia să aplice măsurile represive pe care 
regimul urma să le ia. 

La 1 august 1948, prin Decizia nr. 9.462, semnată de ministrul adjunct Marin 
Jianu, au fost ,,comprimate” 108 cadre din Siguranţă, cele mai multe din Bucuresti (25), 


8 Teohari Georgescu la şedinţa Biroului Politic din 10 martie 1945: „Nu sunt mulţumit nici eu 
cum au mers lucrurile, cu toate că din cei pe care îi aveam la Ministerul de Interne am scos 100 
de inşi” (Ibidem, p. 349). 

° Ibidem, p. 350. 

10 Referitor la instalarea sa în fruntea Poliţiei din Sibiu, în martie 1945, Gheorghe Crăciun 
precizează: „În această instituţie trebuia introdusă ordinea, cinstea şi omenia, trebuia epurat 
aparatul de elementele abuzive, corupte şi necinstite, în primul rând trebuiau arestaţi foştii şefi” 
(Luminiţa Banu, Ofizeru/ de Securitate — prototip al „omului nou”, în Historia”, nr. 82, octombrie 
2008, p. 61). 

ITR. Ciuceanu, C.M. Lungu, F. Constantiniu, S. Catalan, op. vit. p. 360. 

12 Joan Scurtu (coord.), România. Viata politica în documente. 1945, stadiu introductiv de loan 
Scurtu, Arhivele Statului din România, Bucureşti, 1994, pp. 230-232. 

15 Imediat după 6 martie 1945, 155 cadre au fost epurate, 1.284 îndepărtate disciplinar, iar altele 
au fost trecute în cadru disponibil. La 21 ianuarie şi 10 februarie 1946 au fost concediate noi 
persoane din M.A.L, în cadrul unor alte campanii de epurări ale administraţiei (A.A. Spânu, op. 
cit., p. 15, 23). 

14 F. Banu, „Uz decent... p. 65. 

Galati (19) si Cluj (14). Prin Deciziile nr. 9.647-9.649 au fost disponibilizate alte 63 
cadre, din serviciile centrale si teritoriale ale Sigurantei!>. Actele au fost emise în baza 
Deciziei nr. 210/1948 a Comisiei pentru Redresarea Economică și Stabilizarea 
Monetară şi a art. 46 din Legea nr. 80/1948 privind bugetul de stat pe anul 1948/1949. 
De asemenea, la aceeaşi dată un număr de 20 angajaţi au fost trecuţi în retragere, in 
vederea pensionării 16. 

Decizii de acest tip au fost luate pe parcursul întregii luni august 1948, când au 
avut loc disponibilizări masive din cadrul Sigurantei. La 17 august 1948 s-a hotărât 
comprimarea altor 138 cadre din aparatul central, cărora li s-au adăugat 108 angajaţi din 
teritoriu (24 de la Galati, 16 de la Iasi, 12 de la Constanta etc.)!7. Este de remarcat faptul 
că printre cei înlăturați acum din aparatul represiv s-au numărat şi persoane încadrate 
dupa 1945, reverificarea biografiilor unora dintre ei scoțând la iveală fapte ce-i făceau 
incompatibili cu calitatea de angajați ai M.A.I. De pildă, la 31 august 1948 a fost 
disponibilizat Grigore Apolon (încadrat la 1 noiembrie 1947 ca agent la Biroul de 
Siguranță Sulina), pe motiv că „nu inspiră încredere, deoarece în 1936-1937 a făcut 
parte din mişcarea fascistă cuzistă” 18. 

În anul 1945, unii dintre foştii comisari şi agenţi de Siguranţă şi Poliție au fost 
nu doar disponibilizati, ci chiar arestaţi şi anchetați timp de câteva luni. Acele persoane 
care anterior regimului comunist participaseră la acțiuni împotriva P.C.dR. au fost 
anchetate cu minutiozitate, apoi judecate şi incarcerate. Cel a care a imprimat linia 
politică în acest sens a fost Vasile Luca, în şedinţa Biroului Politic al C.C. al P.C.R. din 
10 martie 1945 el cerând arestarea imediată a poliţiştilor: „Dacă aşteptăm întâi epurarea 
Poliţiei şi apoi îi arestăm, apoi ajungem la dracu (...) Internele trebuie să treacă înainte 
de celelalte resorturi, până se face legea. Avem lege, pe asta, cat de slabă, dar îi arestam 
şi apoi completäm legea”1°. În consecinţă, Teohari Georgescu s-a conformat imediat, 
astfel încât chiar a doua zi au fost arestate mai multe cadre superioare din Direcţia 
Generală a Poliţiei si S.S.I., precum şi toți comisarii-sefi din Bucureşti”. 

Un val masiv de arestări a avut loc în anul 1948, chiar înaintea înființării 
D.G.S.P. În baza Decretului M.A.N. nr. 207/18 august 1948, a fost emis Ordinul 
M.A.I. nr. 26.500, prin care au fost reţinuţi si încarcerați peste 1.000 foşti angajați ai 
S.S.I., Sigurantei si Jandarmeriei?!. 

Lipsa cadrelor pregătite a determinat totuși P.C.R. să menţină în Poliţie si 
Siguranță mare parte din foştii angajaţi, cel puţin pentru o perioadă. A doua zi după 
formarea guvernului Groza, Gheorghiu-Dej preciza că M.A.I. „trebuie să-şi organizeze 
aparatul (...) folosind bineînţeles elementele vechi, specializate. Noi nu le putem da cu 


15 A.C.N.S.A.S., fond D.M.R.U. a M.L., dosar nr. 7.346, vol. 2, ff. 7-11, 92-118. 

16 Prin Decizia nr. 9.643 ([bidem, ff. 44-45). 

17 Ibidem, vol. 3, ff. 4-8, 34, 70-72, 82-85. 

18 A.C.N.S.A.S., fond Cadre, dosar nr. 301, f. 20. 

19 R. Ciuceanu, C.M. Lungu, F. Constantiniu, S. Catalan, op. cit., p. 346. 

20 In august 1945, 21 dintre ei au fost trimiși în instanță si condamnaţi, dintre care şase la munca 
silnică pe viata (A.A. Spânu, op. 47. p. 23). 

21 Liviu Täranu, Problema cadrelor în MAL (1948-1965), în Gheorghe Onisoru (coord.), 
Totalitarism si rezistență, teroare şi represiune în Romania comunistă, Bucuresti, C.N.S.A.S., 2001, p. 30. 

piciorul. Ar însemna să fim nişte romantici, dacă nu vom şti să ne folosim de aceste 
elemente”22. 

În aceeaşi perioadă, Teohari Georgescu arăta că, desi a trecut la epurarea 
aparatului Sigurantei, în anumite locuri şi mai ales în Bucureşti — unde nevoile operative 
erau foarte mari — au fost păstraţi „o serie de oameni vechi, recomandati ca prieteni ai 
noştri şi se poate face treabă cu ei’. 

Pentru a se realiza o cât mai bună selecţie a vechilor cadre ce puteau fi păstrate 
în M.A.L, în vara anului 1945 a fost înființat Sindicatul lucrătorilor din Poliţie, printre 
scopurile căruia se număra şi „atragerea elementelor cinstite la acțiunile favorabile 
mișcării revolutionare”24. 

Conducerea M.A.I. a fost împiedicată să treacă rapid la epurarea cvasitotală a 
aparatului din subordine de nevoia acută de personal, şefii de compartimente cerând 
continuu suplimentarea numărului de subalterni pentru a-şi putea desfăşura activitatea 
cât mai eficient?5. În 1947, din cei 9.339 angajaţi ai M.A.I., doar 3.724 fuseseră încadraţi 
după 23 august 194426, Aceste persoane au fost înlocuite treptat, pe măsură ce regimul 
şi-a creat propriile cadre. 

Încă de la început au fost stabilite niște criterii minime care trebuiau îndeplinite 
de cei care urmau a fi angajați în M.A.I. La 15 mai și 18 mai 1945, Direcţia Generală a 
Poliţiei a emis două ordine circulare referitoare la aceste condiții”. 

La 20 iunie 1947, Direcţia Generală a Poliţiei de Siguranţă s-a transformat în 
Direcţia Generală a Sigurantei Statului. În acea perioadă, conducerea Sigurantei îşi 
propunea ca până la 7 noiembrie acelaşi an (aniversarea revoluției din U.R.S.S.) să aibă 
încadrat 50% din necesarul de personal, estimat la cca 4.000 persoane. Totodată, au fost 
stabilite şi câteva principii generale în acest sens: „încadrarea personalului cu membri de 
partid şi nemembri, simpatizanți apropiaţi politic, cu perspective de a deveni membri de 
partid, cu verificarea şi avizul prealabil al partidului; civili primim numai de la partid sau 
propusi de noi şi verificați de partid; militari, dati numai de partid, fără a face noi 
propuneri nominale”. 

Pentru transpunerea în practică a acestor principii, precum şi pentru verificarea 
ocupanților posturilor de conducere din Siguranţă, s-a format o comisie, condusă chiar 
de şeful Sigurantei, col. Popescu N., alături de care mai făceau parte inspectorii generali 
Marin Jianu şi Vladimir Mazuru, chestorii Alexandru Jurim si Ervin Voiculescu, comisar 
şef Alexandru Voinescu şi „doi tovi de la C.C.”28. 

La 15 octombrie 1947, Avram Bunaciu a decis transformarea comisiei de mai 
sus într-o Comisie pentru selectionarea şi încadrarea în funcții la Siguranţă, formată din 


2% R. Ciuceanu, C.M. Lungu, F. Constantiniu, S. Catalan, op. cz, p. 41. 

2 Ibidem, p. 360. 

24 ]t.-col. Grozavu Mihai, Comisarul Ioan Sulea, în „Magazin Istoric”, nr. 3/1976, p. 15. 

°5 La sfârşitul anului 1946, şeful Chesturii de Poliţie a Municipiului Cluj, prim chestorul 
Gheorghe Crăciun, le atrăgea atenţia superiorilor de la centru că „trebuie neapărat a se lua 
măsura de a se da personal suficient. Căci numai în acest fel se va putea face fata problemelor” 
(A.C.N.S.A.S., fond Documentar, dosar nr. 13.809, £. 25). 

26 A.A. Spânu, op. cit., p. 15. 

> F. Banu, „Un decenin..., p. 115. 

28 Ibidem, p. 58-59. 

Marin Jianu, Vladimir Mazuru şi Alexandru Neacşu 2. Tot de la aceasta data, Vladimir 
Mazuru a fost însărcinat cu coordonarea şi rezolvarea tuturor mişcărilor de personal din 
Siguranţă (numiri, avansari, demisii, sanctionari etc.)3”. Trebuie să menționăm faptul ca 
Mazuru avea experienţă în acest domeniu, el îndeplinind anterior funcţia de instructor 
pentru probleme de cadre la C.C. al P.C.R. (1946-1947). 

Într-o circulară trimisă Comitetelor judeţene de partid la 3 iunie 1948 de către 
C.C. al P.M.R. erau precizate criteriile generale pe baza cărora urma să se facă selecția 
persoanelor trimise de partid in M.A.I.: „muncitorii din industrii în vârstă de 24-30 ani, 
tovarăşi muncitori cu vechime în partid de cel putin un an, perfect verificați din toate 
punctele de vedere, oameni sănătoşi, voinici, fără nici un defect fizic şi pe cât posibil să 
nu aibă greutăţi familiale (...) Pentru a preîntâmpina defectiunile din trecut, e necesar să 
se stea de vorbă cu acești tovarăşi, ca ei să ştie unde sunt trimiși si să consimta’’!. 

Se observă faptul că nicăieri nu se vorbeşte de necesitatea ca cei încadrați să dea 
dovadă de minime calități necesare pentru a munci la Siguranţă, contând doar loialitatea 
politică şi proveniența socială. Aceasta în pofida solicitărilor unor cadre de conducere ca 
personalul ce urma a fi încadrat să îndeplinească mai ales cerinţele profesionale necesare 
pentru a-şi îndeplini cât mai bine sarcinile. La sfârșitul anului 1946, Gheorghe Crăciun, 
cerea suplimentarea numărului de angajaţi din subordine, subliniind însă că avea nevoie 
doar de oameni ce îndeplineau anumite condiţii: „Personalul care se va repartiza să fie 
instruit şi să aibă aptitudini de a corespunde la Biroul Sigurantei, întrucât se cere un 
adevărat «miros de copob». Unui poliţist [i] se cer două calități esenţiale: perspicacitate şi 
inteligență, pe lângă cele secundare, care sunt foarte importante (auz-văz) şi când ne 
referim la acestea trebuie să menționăm imaginaţia retrospectivă şi vizuală, care sunt de 
o importanță covârşitoare pentru un polițist” *?. 

În 1947, pentru încadrarea în Siguranţă, fiecare viitor angajat trebuia să susţină 
un examen scris. Acesta era însă formal, subiectele fiind banale (de genul „Descrierea 
liberă a localității natale” sau „Care sunt provinciile României și capitalele lor?’’>), astfel 
încât promovarea lui nu ridica nici un fel de problemă. 


Spionii şi agenții sovietici 
O dată cu venirea P.C.R. la putere, U.R.S.S. a preluat rapid controlul asupra 
serviciilor secrete din România, la conducerea acestora fiind impusi spioni sovietici, unii 
de origine rusă. La 27 aprilie 1945, Emil Bodnäras a primit sarcina de a coordona toate 
serviciile de informaţii din tara. În subsidiar, Bodnäras s-a ocupat si cu numirea in 
funcţiile cheie din aceste structuri a agenților sovietici şi a ofiţerilor acoperiți ai 
N.K.V.D. sau I.N.U. În subordinea lui Bodnäras se aflau Lucian Stupineanu%, apoi 


2 A.C.N.S.A.S., fond Cadre, dosar nr. 38, f. 100. 

30 Idem, dosar nr. 45, f. 70. 

31 F. Banu, „Ur decenin..., p. 117. 

32 A.C.N.S.A.S., fond Documentar, dosar nr. 13.809, ff. 25-26. 

33 A.C.N.S.AS., fond Cadre, dosar nr. 21.787, ff. 4-5. 

34 Lucian Stupineanu a avut legături cu mişcarea comunistă în perioada interbelică, iar dupa 
revenirea in țară s-a apropiat de Emil Bodnăraş, ajutându-l la organizarea Formatiunilor de 
Luptă Patriotice. În baza acestor servicii, ca şi a legăturilor sale cu N.K.V.D., la 12 iulie 1945 
Bodnăraş l-a numit director general al S.S.1., funcţie pe care a deținut-o până la 9 ianuarie 1947. 

Sergiu Nicolau (Serghei Nikonov)?%, dar şi Alexandru Nicolschi3%, numiţi în perioada 
următoare în fruntea S.S.L, respectiv a Corpului Detectivilor. Relevant este şi faptul că 
în 1948, în fruntea D.G.S.P. a fost instalat Gheorghe Pintilie (Pantelei Bodnarenko), 
recrutat ca agent al N.K.V.D. în anii '20. Atât Bodnaras, cât si Nikonov, Nicolschi sau 
Pintilie fuseseră anterior condamnaţi şi deţinuţi în România pentru spionaj în favoarea 
Uniunii Sovietice, iar Stupineanu a dezertat la sovietici pe frontul de răsărit şi a fost 
folosit ca translator de către N.K.V.D., cu care a si venit în Bucureşti. La rândul său, 
Emil Bodnäras primea directive de la şeful delegaţiei sovietice din Comisia Aliată de 
Control ce se afla în Romania, Dmitri Fedicikin (1944-1947)%. 

În afara celor menționați anterior, au fost încadrați si alti agenți sovietici trimiși 
în România în perioada interbelică. Fiind descoperiți de Siguranţă şi arestaţi, aceştia au 
fost colegi de detenţie cu liderii comunişti din închisori, inclusiv cu Gheorghiu-Dej. 
Pentru a oferi câteva nume, îi amintim aici pe Piotr Goncearuc si Vania Didenko, care 
au fost implicaţi chiar si în lupta pentru putere din P.C.R., având, printre altele, sarcina 
de a-i supraveghea pe Stefan Foriş si Lucrețiu Pătrăşcanu. Lui Goncearuc i s-a 
încredințat apoi conducerea structurii de Contraspionaj din S.S.I. şi apoi M.A.I., pe care 
a deținut-o până in 195338, Un alt agent sovietic, Valeriu Bucicov, a fost numit in 1948 
în fruntea Direcţiei a VI-a din D.G.S.P., care răspundea de paza demnitarilor, fiind 
plasat aşadar în imediata apropiere a lui Gheorghiu-Dej si a liderilor comuniști 
români. Din 1950, la conducerea Direcţiei Securităţii Capitalei s-a aflat col. Stancu 
Aurel, care urmase un curs de spionaj in U.R.S.S. şi fusese încadrat în N.K.V.D. în 
perioada 1942-1946%. Înlocuitor lui Nikonov în fruntea D.LE. a fost gen.-mr. Vâlcu 


Peste numai un an, la 5 martie 1948, avea să fie arestat ca suspect de evaziune în Occident, fiind 
închis fără judecată la Penitenciarul Văcăreşti, unde a şi decedat în aprilie 1953 (F. Banu, „Uz 
deceniu... p. 66). 

35 Serghei Nicolau a ocupat funcţia de director general al S.S.I./sef al Direcţiei I Informaţii 
Externe în perioada 9 ianuarie 1947-6 ianuarie 1953, după care a fost numit şef al Direcţiei 
Informaţii Militare din Marele Stat Major al M.F.A. (martie 1954-26 noiembrie 1960) şi șef al 
Direcţiei de Control din M.F.A. (26 noiembrie 1960-decembrie 1963). A fost trecut în rezervă în 
decembrie 1963. Pentru alte detalii biografice a se vedea: Florica Dobre (coord.), Florian Banu, 
Theodor Bărbulescu, Camelia Ivan Duică, Liviu Täranu (eds.), Secwritatea. Structuri — cadre. 
Obiective si metode, vol. 1, 1948-1967, studiu introductiv de Florian Banu, Bucuresti, Editura 
Enciclopedică, 2006, pp. 702-703. 

36 Alexandru Nicolschi a preluat conducerea Corpului Detectivilor la 24 martie 1945. La 17 
august 1947 a fost numit subdirector general al Direcţiei Poliţiei de Siguranţă, pentru ca în 1948 
să devină subdirector general al D.G.S.P., iar ulterior secretar general al M.A.I. 1953-1961 
(A.C.N.S.A.S., fond Cadre, dosar nr. 55, f. 38). 

37 Gabriel Catalan, Mircea Stănescu, Scurtd istorie a Securității, în „Sfera Politicii”, nr. 109/2004, 
pp. 38-39. 

38 Goncearuc Piotr (Petea) a fost numit şef al Secţiei Contraspionaj din SSI, apoi şef al 
Direcţiei a H-a Contraspionaj (Dennis Deletant, Secwritatea si statul polițienesc în România (1948- 
1964), în „Dosarele Istoriei”, nr. 5/1996, p. 27). 

39 Tbidem. 

40 Nicolae Ionita, Fuse biografice ale șefilor direcțiilor regionale de Securitate de la sfarsitul anilor ’50, in 
„Caietele C.N.S.A.S.”, nr. 5/2010, pp. 24-25. 

Vasile, care era si ofițer acoperit al I.N.U.4!. Col. Iszak Adalbert, locţiitor al șefului 
D.LE. din 1951, era si el fost spion sovietic, se pare chiar ofițer I.N.U.%. De asemenea, 
tot spion sovietic era şi gen.-mr. Mazuru Vladimir, cel care a coordonat politica de 
cadre a Sigurantei și Securităţii în perioada 1947-1952#, 

După cum se poate observa, spionii sovietici au fost plasați în diverse poziţii 
cheie, fie în fruntea organelor de informaţii, fie în imediata apropiere a conducătorilor 
P.C.R. şi mai ales a lui Gheorghiu-Dej*. 

Prezenţa consilierilor sovietici în cadrul Securităţii, precum şi activitatea în 
România a altor ofițeri de informaţii și demnitari ai U.R.S.S., nu aveau numai efecte 
pozitive pentru organele de informaţii româneşti. Aceasta pentru că sovieticii nu s-au 
mulțumit doar să pregătească şi să asiste cadrele Securităţii, ci au trecut şi la recrutarea 
ca agenţi a unora dintre ofițeri. Aria de interes a sovieticilor viza în principal angajaţii 
din compartimentele de informații externe. 

Interesant este faptul că cel care a protestat cel mai vehement fata de aceasta 
practică a fost şeful S.S.I./D.LE. din perioada 1947-1952, gen.-mr. Nicolau Serghei, 
ceea ce ar fi fost un gest normal dacă nu am tine cont de faptul că era un fost spion 
sovietic, el dezertând din armata română în perioada interbelică pentru a fugi în 
U.R.S.S. Conform lui Gheorghe Pintilie, Nicolau a ridicat această problemă de mai 
multe ori în fata lui Gheorghiu-Dej, aducând şi probe concrete, dar liderul P.M.R. — cu 
toate că formal i-a dat dreptate — nu a dorit să intervină pentru stoparea fenomenului. 
În acea perioadă, Gheorghiu-Dej urmărea să obţină sprijinul sovieticilor pentru 
înlăturarea grupului Ana Pauker, astfel încât nu s-a opus recrutării ofițerilor români de 
Securitate de către sovietici®. Opoziția gen.-mr. Nicolau Serghei nu a rămas însă fără 
urmări*, la 6 ianuarie 1953 el fiind înlocuit cu gen.-mr. Vâlcu Vasile, care probabil s-a 
arătat mult mai docil în acest sens. 


Alogenii 
După instalarea guvernului Groza, comuniştii au trecut rapid la numirea 
propriilor oameni în structurile de conducere ale organelor de Siguranță şi Poliție 


# Cristian Troncota, Istoria Securității regimului comunist din Romania. 1948-1964, Bucureşti, LN.S.T., 
2003, p. 47. 

* Ibidem, pp. 47-48. 

4% F. Dobre (coord.), Securitatea..., vol. I, p. 702. 

+ Amintim şi faptul că secretara lui Gheorghiu-Dej era Nina Nikonova, soția lui Serghei 
Nicolau, iar şeful său de cabinet era Mihail Gavrilovici, cunoscut si el ca fiind agent al serviciilor 
de spionaj sovietice (G. Catalan, M. Stănescu, op. cit., p. 39). 

4 „Serghei a ridicat problema foarte tare la Ghiţă că sovieticii recrutează ofiţerii si că lucrează 
peste capul lui cu Ana. Ghiţă a spus: «Lasă-i dracului». A venit încă o dată si atunci a avut loc un 
scandal mare între Nicolau şi Şuta, care era secretar la Ambasada sovietică. Nicolau Serghei a 
insistat foarte mult şi, ca dovadă, a prins pe unii. Tot timpul se plângea lui Ghiţă de această 
problemă, iar Ghiţă îi tot zicea: «Lasă-i dracului. Nu mai face din tantar armasam. Suta a ajuns 
atunci până la Stalin” (Gheorghe Buzatu, Mircea Chiritoiu (eds.), Agresiunea comunismului în 
România. Documente din Arhivele Secrete, vol. 1, Bucuresti, Editura Paideia, 1998, pp. 168-169). 

46 În 1967, Pintilie susținea că „ce a patit el după aceea de la sovietici si de la ai noştri numai el 
ştie” (bidep). 

centrale şi locale. De regulă, au fost încadrați în aceste poziţii foşti ilegalişti, de 
loialitatea cărora P.C.R. era sigur“. Dintre aceştia, au fost preferate persoane care după 
23 august 1944 participaseră si se remarcaseră în diverse acţiuni de preluare a puterii 
centrale si locale (debarcarea unor prefecti si primari, manifestații împotriva guvernului 
Rădescu etc.)% ori de organizare a P.C.R. a formațiunilor politice afiliate acestuia sau a 
sindicatelor?. 

Numărul mare de ilegalisti încadraţi în anul 1945 în funcţii de conducere în 
Siguranţă a făcut ca structura etnică a ocupanților acestor poziții să reflecte destul de 
fidel compoziţia pe naţionalităţi a partidului din perioada interbelică. In P.C.dR., 
procentul evreilor şi al maghiarilor era sensibil mai ridicat decât ponderea lor în cadrul 
populaţiei României. Prin urmare, printre cadrele de conducere din aparatul represiv se 
regăsesc numeroase persoane aparținând acestor etnii, precum şi reprezentanţi ai altor 
minorități. 

La nivel central, funcții de conducere în Siguranță — inspectori generali — au 
fost deținute de Ladislau Ady (maghiar), Alexandru Nicolschi, Mişu Dulgheru (evrei), 
Vladimir Mazuru (rus) ş.a. În teritoriu, printre şefii inspectoratelor regionale de 
Siguranţă s-au aflat evrei — Mihai Patriciu (Cluj), cehi — Coloman Ambrus (Timisoara), 
losif Kalousek (Brasov), maghiari — Lorent Cziko (Oradea) sau etnici de alte 
nationalitati (ucrainieni, bulgari etc.). 

Situatia era aidoma si la nivelul conducerilor serviciilor judetene de Siguranta: 
Mauriciu Strul la Mureş, Alexandru Mihaly la Braşov, Toma Elekes% la Oradea, Francis 
Laszlo si apoi Wilhelm Einhorn (evreu maghiar) la Cluj, Emeric Mathe la Sibiu ş.a. 

In anumite zone, unde procentul minoritatilor in randul populatiei era mate, 
prezenţa alogenilor in aparatul represiv era pe alocuri aproape zdrobitoare. Foarte 
ridicat era numărul evreilor încadrați în compartimentele de Siguranță din nordul 
Moldovei. Spre exemplu, la 1 aprilie 1945, la Biroul Siguranţă din Chestura de Poliție a 


+ „Printre cei dintâi reprezentanţi ai P.C.R. încadraţi în aparatul Ministerului de Interne” s-a 
numărat şi loan Şulea, condamnat la detenţie, în timpul războiului, pentru activitate comunistă. 
După 23 august 1944, el „și-a continuat activitatea revoluționară” şi a participat la 
„democratizarea aparatului de stat”. În martie 1945 a preluat postul de comisar şef la Prefectura 
Poliţiei Capitalei, el pierzându-și însă viata în timpul tulburărilor din timpul manifestatiei din 8 
noiembrie 1945 din Piaţa Palatului. Pentru a-i cinsti activitatea, regimul comunist a dat numele 
său unui bulevard din Bucuresti (M. Grozavu, op. 44, pp. 15-16). 

48 Gheorghe Craciun, numit sef al Chesturii de Politie a Municipiului Sibiu in martie 1945, 
condusese anterior acţiunile muncitorilor comuniști pentru înlăturarea prefectului si primarului 
din localitate şi înlocuirea lor cu membri ai P.C.R. 

* Eugen Vistig, fost ilegalist, care după 23 august 1944 „a luat parte activă la organizarea 
sindicatului din Atelierele C.F.R. Palas Constanţa”, iar apoi „a luat parte la diferite manifestații, 
mobilizând la manifestații, sub guvernarea lui Sănătescu şi Rădescu”, a fost numit în martie 1945 
şef al Biroului de Siguranţă Constanta (A.C.N.S.A.S., fond Cadre, dosar nr. 82, f. 8, 42). 

50 In 1948, Elekes Toma a părăsit fraudulos România la bordul unui avion, alături de un alt 
ofiţer, Ilie Rada, cei doi solicitând azil politic in Iugoslavia (Mihai Pelin, Cylisele spionajului 
românesc. D.LE. 1955-1980, Bucureşti, Editura Evenimentul Românesc, 1997, p. 368). 

Municipiului Iasi din cei 16 angajaţi, nu mai putin de 13 erau evrei, deținând integral si 
funcţiile de conduceres!. 

Unii dintre evreii încadrați în Siguranţă suferiseră adevărate drame în timpul 
războiului, familiile lor fiind exterminate aproape complet. Ei au beneficiat astfel de un 
plus de compasiune, în contextul fenomenului general de exacerbare a crimelor 
naziștilor din acea perioadă, fiind angajaţi chiar dacă nu întotdeauna avuseseră legături 
cu P.C.R. înainte de 1944. Posibil să se fi scontat şi pe o oarecare dorință de vendetă a 
acestora fata de legionari, horthysti şi fostele clase dominante, dar până în prezent nu 
am găsit nici un fel de dovadă în acest sens. Ca exemple, pot fi oferite cazurile lui 
Mauriciu Strul (ai cărui părinți, soție şi cei doi copii, precum şi doi frați au fost 
exterminați la Auschwitz sau au decedat în batalioanele de muncă forțată)? sau Iosif 
Breban (părinţii săi, doi frați, două surori si un unchi au decedat în lagărele de 
concentrare naziste), ambii fiind la rândul lor trimişi mai multi ani la munca 
obligatorie de către autorităţile maghiare. 

Ponderea mare a evreilor din Siguranță în anumite zone (mai ales din 
Moldova), precum şi faptul că aceştia ocupau cu precădere posturile de conducere, nu 
făceau decât să alimenteze sentimentele antisemite ale românilor din acele regiuni. Prin 
urmare, o parte dintre aceşti angajaţi au recurs la procedeul „românizării” numelui pe 
cale administrativă, practică la care de altfel în acea perioadă recurgeau numeroşi evrei 
ce activau în diverse alte domenii, fiind se pare chiar o directivă voalată de partid în 
acest sens*+. Prin urmare, în anumite situații poate fi dificilă decelarea originii etnice a 
unora dintre cadrele organelor de represiune, mai ales a celor care au fost mutaţi apoi în 
regiuni mai îndepărtate. Spre exemplu, cpt. Comănescu Lică, şeful Secţiei Anchete la 
D.R.S. Hunedoara la mijlocul anilor '50, a fost încadrat în Siguranţă la Inspectoratul 
Regional Iasi, dar atunci se numea Kaufman”. 


Prizonierii din U.R.S.S. 

O altă categorie de persoane din rândul cărora s-au recrutat noii angajaţi pentru 
Siguranță şi Corpul Detectivilor a constituit-o foştii prizonieri de război români din 
U.R.S.S. Dintre aceştia, au fost selecționate acele cadre care trecuseră cu succes prin 
acţiunile de ideologizare şi reeducare comunistă desfăşurate în lagărele unde au fost 
deținuți. Nu putem exclude nici faptul ca, înainte de încadrarea lor în structurile 
represive, unii dintre ei să fi fost recrutați în prealabil ca spioni de către N.K.V.D., 
serviciile secrete sovietice folosind si această cale pentru a controla instituţiile similare 
din România. 

Astfel, în martie 1947, la doar câteva luni după întoarcerea dintr-un prizonierat 
de doi ani in U.R.S.S., Augustin Cosma — viitorul locţiitor al şefului Direcţiei a VII-a — a 


5! Florian Banu, Prezenta minoritarilor evrei in structurile Securității — între mit şi realitate, in Vasile 
Ciobanu, Sorin Radu (coord.), Partide politice si minorități nationale din România în secolul XX, vol. TI, 
Sibiu, Editura 'Techomedia, 2008, p. 323. 

52 N. Ionita, op. cit., p. 49. 

53 A.C.N.S.A.S., fond Cadre, dosar nr. 10, f. 93. 

54 F. Banu, Prezenta minoritarilor..., pp. 328-329. 

55 Ibidem, p. 324. 

fost încadrat comisar ajutor în Corpul Detectivilor. Conform lui Vladimir Mazuru, 
Cosma „încă din primele zile de prizonierat, a făcut parte din mişcarea antifascistă ce 
exista în lagăr, dând adeziune de înscriere în una din diviziile de voluntari. A activat în 
mișcarea antifascistă în mod regulat, luând parte la cititul ziarelor zilnic şi la conferințe 
ce se țineau săptămânal. A combătut reactionarii din lagăr” 5. 

Un alt ofițer superior, It.-col. Munteanu Nicolae, şi-a datorat şi el cariera 
activității pro-sovietice începute în anii de prizonierat din U.R.S.S. După ce a urmat în 
lagăr o şcoală „antifascistă” si una de marxism-leninism, a fost înrolat în Armata Rosie 
si parasutat în spatele frontului german pentru a executa o „misiune specială in 
condițiuni grele”, pentru îndeplinirea căreia a fost decorat de sovietici. Întors în tara în 
1945, după câteva luni a fost încadrat în Siguranţă, ocupând apoi funcţiile de şef al 
S.J.S.P. Piatra-Neamţ (1948-1950) şi şef al D.R.S. Suceava (1951-1963). 

Încadrarea în aparatul represiv a unor persoane pregătite militar si ideologic in 
URSS. în timpul războiului nu a avut loc doar în România, ci si în alte state est- 
europene (precum Cehoslovacia58). 


Cadre trimise de partid 

În momentul în care a preluat conducerea M.A.L, principala problema de care 
s-a lovit Teohari Georgescu a fost lipsa cadrelor de încredere care să-i permită să treacă 
rapid la luarea unor măsuri represive asupra adversarilor politici. La şedinţa Biroului 
Politic din 10 martie 1945, el arăta că „merg greu lucrurile pentru că nu am oameni” şi 
cerea ajutor din partea partidului: „Trebuie să mobilizăm elementele care să intre în 
Poliţie. Numai cu sprijinul partidului şi cu sprijinul maselor largi vom putea rezolva 
această chestiune?”5°. 

Soluţia a fost oferită de Chivu Stoica: „Avem la fabrici echipe de muncitori, 
formaţii de luptă patriotice, care aşteaptă să fie puse la muncă. Pot fi încadrați în 
Politie’®. Această idee a primit girul partidului, cu toate că prezenta unele 
inconveniente, legate de modalitatea prin care aceşti oameni urma a fi remunerati, dar 
mai ales de conditionarile impuse de Convenţia de Armistitiu, ce limitau numărul 
angajaților Poliției la 5.000%. Până la urmă s-a optat pentru folosirea muncitorilor doar 


5% Aprecierea lui Mazuru a fost întărită si de gen.-lt. Drăgănescu Victor, comandantul Trupelor 
M.A.I. „Cunosc pe Cosma Augustin din anul 1946 din lagărul Oranki; ca şef al uniunii 
antifasciste, am urmărit activitatea cestui ofițer si am putut constata, atât din manifestările sale în 
cadrul grupului activ, cât si în cadrul mişcării, că este un element de caracter si cu o atitudine 
continuă si justă” (Mihai Burcea, Marius Stan, Mihail Bumbes, Dicfionarul ofiterilor si angajatilor civili 
ai Direcției Generale a Penitenciarelor, vol. 1, Aparatul central (1948-1989), laşi, Editura Polirom, 2009, 
p. 160). 

5 N. lonita, op. cit., p. 51. 

58 Florian Banu, Luminiţa Banu, Consilierii sovietici si activitatea organelor represive ale regimului comunist 
din România (1944-1964), in „Analele Universităţii «Dunărea de Jos» Galaţi”, Seria 19, Istorie, 
tom VII, 2008, p. 219. 

5 R. Ciuceanu, C.M. Lungu, F. Constantiniu, S. Catalan, op. cit., pp. 349-350. 

60 Ibidem, p. 351. 

61 A.A. Spânu, op. cit., p. 14. 

in anumite zile si in mod benevol, ei fiind plătiţi în continuare de către intreprinderi®. 
Voluntarii erau membri de partid şi activau în diversele comitete cetățenești sau 
muncitorești ce s-au înființat imediat după 23 august 1944 cu scopul de a sprijini P.C.R. 
în preluarea puterii centrale şi locale. Din punct de vedere organizatoric, a fost luată 
decizia trecerii comitetelor în subordinea M.A.I., urmând ca membrii lor să fie folosiți 
pentru diverse operaţiuni represive: arestări, percheziti, preluări de sedii de partide si 
întreprinderi etc. 

În scurt timp, aceste grupuri organizate de P.C.R. au fost înarmate şi au trecut 
la acţiune, operând arestări chiar din martie 194563, Ele au activat mai ales în anul 1945, 
atunci când regimul nu avea încredere că organele Poliției şi Jandarmeriei ar fi îndeplinit 
fără ezitare operațiunile represive ilegale de care avea nevoie pentru a se menţine la 
putere. La 27 septembrie 1945, Inspectoratul Regional de Jandarmi Sibiu raporta că un 
grup de tineri comuniști din Sighişoara, organizați în Gărzi Cetätenesti si înarmați cu 
pistoale, au mers în com. Criş si au bătut si reținut 20 de saşi pe care i-au dus la Poliția 
din Sighişoara, refuzând să-i predea Jandarmeriei, motiv pentru care cerea să se ia 
măsuri împotriva acestora, ceea ce desigur că nu s-a întâmplate. 

Ulterior, s-au găsit soluţii prin care toți aceşti voluntari au fost încadraţi in 
Siguranță şi Poliție, mai ales că operațiunile de epurare a foştilor angajați au lăsat destule 
posturi libere. In plus, conducerea P.C.R. a obţinut de la Stalin acordul pentru 
suplimentarea numărului de oameni din structurile represive de la 30.000 la 40.000 în 
1946% si la 60.000 in 1948 (incluzând aici şi jandarmii în termen, gardienii publici si 
angajaţii penitenciarelor). Treptat, până în 1948, Poliţia şi-a dublat personalul, ajungând 
la 10.000 de angajaţi. P.C.R. a trimis un număr mare de membri de partid în structurile 
represive din M.A.I., ei ocupând initial funcțiile de conducere, dar treptat au început să 
acapareze şi majoritatea posturilor de execuție. 

Politica de angajare în Siguranţă a acelor membri de partid ce ajutau organele 
represiune a continuat până la înființarea Securităţii, iar apoi această practică a fost 
preluată şi de noua instituţie. La 12 aprilie 1948, Inspectoratul Regional de Siguranță 
Suceava a solicitat şi primit avizul pentru încadrarea în funcția de comisar ajutor la 
Siguranța din Dorohoi a lui Mihai Manoliu. Ca motivaţie, erau prezentate calitățile 
acestuia: era membru P.M.R., lucra ca activist la Consiliul Judetean Sindical Dorohoi, 
„element capabil, energic, are purtări frumoase, fără vicii”, dar mai ales faptul că „a 


62 Teohati Georgescu la 10 martie 1945: „Am avut azi conferință si am pus chestiunea in 
conferință şi s-a aprobat. Vor veni oamenii benevol si vor lucra cu schimbul (...) Membri de 
partid în primul rand. Aceştia vor veni o dată pe săptămână si vor face serviciu în mod benevol” 
(R. Ciuceanu, C.M. Lungu, F. Constantiniu, S. Catalan, op. cit., p. 351). 

63 Onisifor Ghibu isi aminteşte cum a decurs arestarea lui: „La 22 martie 1945 am fost arestat, in 
miez de noapte, de către Poliţia poporului, în numele căreia am fost arestat de cizmarul 
Herskovitz din Gherla si de încă un tovarăș” (Onisifor Ghibu, Pagini de jurnal, vol. I, 1935-1963, 
Editura Albatros, Bucureşti, 1996, p. 316). 

64 Mihnea Berindei, Dorin Dobrincu, Armand Gosu (eds.), Istoria comunismului din România: 
documente. Perioada Gheorghe Gheorghiu-Dej (1945-1965), Editura Humanitas, Bucureşti, 2009, p. 44. 

65 Ibidem, p. 58. 

66 A.A. Spânu, op. cit., p. 15. 

lucrat până în prezent la SJ.S. Dorohoi acoperit, aducând un frumos aport 
serviciului”. 

Pe de altă parte, în Siguranţă nu au fost angajați numai membri ai P.C.R., ci şi ai 
altor formaţiuni politice din arcul guvernamental. În zonele in care P.S.D. avea 
organizaţii puternice, acest partid a reuşit să impună numirea în funcții de conducere la 
Poliție şi Siguranță a unor aderenti ai săi. Spre exemplu, în orașul Hunedoara, unde 
P.S.D. domina Combinatul Siderurgic din punct de vedere politic, şeful Comisariatului 
de Poliţie şi apoi șeful Biroului Siguranță erau membri ai acestui partid. Şeful Direcţiei 
Poliţiei de Siguranţă, E. Zamfir, nu era însă deloc de acord cu starea de fapt existentă, el 
considerând chiar că este destul de „grav”68. Desigur însă că numirile aveau girul 
conducerii P.C.R., care le acceptase din rațiuni politice. Ulterior problema s-a rezolvat, 
cel putin în ceea ce priveşte aderentii P.S.D., în momentul creării P.M.R. 

Până la 30 august 1948, angajaţii Sigurantei fiind funcţionari publici, din punct 
de vedere legal politica de personal trebuia să respecte prevederile Statutului acestui 
corp profesional. Însă dacă acestea ar fi fost aplicate în spiritul reglementărilor, 
conducerea M.A.I. şi a Sigurantei s-ar fi lovit de piedici serioase în calea angajarii si 
promovării cadrelor de care avea neapărată nevoie în organele represive. Problemele 
cele mai mari existau în cazul muncitorilor şi țăranilor, ce nu aveau nivelul de studii sau 
vechimea în muncă stipulate de Statut pentru funcţiile în care trebuiau încadrați (mai 
ales de la comisar ajutor în sus). Art. 9 din Statutul Funcţionarilor Publici prevedea că 
un comisar ajutor trebuie să fi absolvit cel puţin liceul cu bacalaureat. Dar toate aceste 
impedimente au fost ocolite prin aplicarea art. 118, ce permitea șefului instituţiei să 
dispună derogări pentru cei ce nu îndeplineau unele dintre condiţiile cerute. 


Înființarea D.G.S.P. 

Schimbări semnificative în ceea ce priveşte angajaţii organelor de informații au 
survenit imediat după înființarea D.G.S.P. În fruntea acestei instituții a fost numit 
Gheorghe Pintilie, un fost spion sovietic ce, pe lângă sprijinul Moscovei, se bucura si de 
încrederea deplină a lui Gheorghiu-Dej, Teohari Georgescu si Iosif Chisinevschi, care il 
cunoşteau din perioada detenţiei la Caransebeş. Nu în ultimul rând, foarte probabil a 
contat şi ,,operativitatea” de care a dat dovadă Pintilie în 1946, în momentul în care a 
dus la îndeplinire ordinul primit de la conducerea partidului de a-l asasina pe fostul 
secretar general al P.C.R., Stefan Foris, pe care l-a ucis cu brutalitate”. Ca adjuncti ai lui 
Pintilie au fost numiţi gen.-mr. Nicolschi Alexandru si gen.-mr. Mazuru Vladimir, adică 
doi foşti spioni sovietici şi etnici minoritari. 

Marea majoritate a personalului Sigurantei si Corpului Detectivilor s-a regăsit în 
Securitate, aproape toţi primind atunci grade de ofiţeri si fiind numiţi în noile funcții din 
organigrama acestei instituții. 


67 A.C.N.S.ASS., fond Cadre, dosar nr. 20.420, f. 4. 
68Tdem, fond Documentar, dosar nr. 3.452, vol. 3, f. 175. 
6 C. Troncota, op. ait, p. 38. 

70 V. Tismăneanu, op. cit., pp. 81-82. 

La 1 septembrie 1948, in D.G.S.P. erau încadraţi 2.281 ofițeri si subofițeri”!. 
Cum însă, fata de angajaţii preluaţi, instituţia avea prevăzute in scheme efective mult 
mai mati (4.641 posturi’?), în toamna anului 1948 şi primăvara anului 1949 s-a 
desfăşurat o campanie masivă de încadrări. În urma acestei acţiuni, la 11 februarie 1949 
numărul angajaţilor Securităţii a ajuns la 3.553 persoane”, dar în continuare numărul 
posturilor vacante era ridicat”4. 

Procentul tinerilor încadraţi în acea perioadă în Securitate era foarte ridicat, ei 
fiind preferaţi din mai multe considerente. În primul rând erau mult mai mici şansele să 
fi desfăşurat „activitate politică reacționară” în trecut, mai exact să fi fost membri sau 
simpatizanți ai P.N.T., P.N.L. ori ai Mişcării Legionare. Apoi, puteau fi mult mai uşor 
formaţi din punct de vedere profesional şi ideologic în sensul dorit de regim, ceea ce 
oferea perspectiva de a se crea cadre cât mai loiale. 

Trebuie menționat şi faptul că ideea de a lucra în Securitate îi atrăgea pe destul 
de multi tineri, membri U.T.M. mai ales, dar nu numai, şi aceasta nu doar din prisma 
salariului, ci si din alte considerente (prestigiu, statutul de ofițer etc.). O activistă U.T.M. 
isi aminteşte că în acea perioadă „în mediul nostru de tineri entuziaşti, Securitatea era 
percepută ca structura a cărei menire era să ne apere împotriva duşmanului de clasă din 
interior şi a tendinţelor de subminare din afară a tinerei noastre democraţii populare””5. 

Desigur, principalul dezavantaj al politicii de încadrare a tinerilor în Securitate îl 
reprezenta lipsa lor de experienţă şi chiar de pregătire culturală, ceea ce făcea ca ei să 
înregistreze deseori insuccese din punct de vedere profesional. 


Criteriile şi modalităţile de selecţie şi încadrare 

O dată cu înființarea Securităţii, condiţiile pe care trebuiau să le îndeplinească 
viitorii angajați ai instituţiei au fost prevăzute în Statutul ofițerilor si subofiterilor D.G.S.P. 
Candidaţii trebuiau să aibă minim 18 ani, cetățenia română, să cunoască limba română, 
să fie sănătoşi, să nu fi suferit condamnări penale („cu excepţia celor care au fost 
condamnați pentru activitate politică antifascistă”), apoi „să nu fi fost îndepărtat din 
vreun serviciu public prin vreo măsură disciplinară sau prin efectul legii de purificare a 
administratiilor publice”, la care se adăuga şi promovarea unui examen de verificare a 
cunoştinţelor generale (ce se desfăşura separat pe grade şi consta în două probe, scris şi 
oral, nota minimă de trecere fiind 6)". 

În 1948, gen.-mr. Mazuru Vladimir, preciza la Cursul de cadre pe care-l preda la 
Scoala de pregătire profesională a Sigurantei faptul că recrutarea personalului se făcea 
„prin concurs, prin organizaţii de masă, prin recomandări individuale””’. 


7! Marius Oprea, Pagini din „copilăria” Securităţii române, în „Dosarele Istoriei”, nr. 5/1996, p. 37. 

72 Florian Banu, S#din introductiv la F. Dobre (coord.), Securitatea..., vol. I, p. XIX. 

7 M. Oprea, op. cit., p. 37. 

™ 1.273 posturi erau încă neocupate (F. Banu, Studin introductiv..., p. XIX). 

75 Olivia Clatici, Opfiuni politice... Experiente politice. Am fost activist al Partidului Comunist Român, 
Casa de Editură si Librărie „Nicolae Bălcescu”, Bucuresti, 2007, p. 215, apud F. Banu, Prezenta 
minoritarilor..., p. 324. 

76 E. Banu, „Un decenin..., p. 121. 

77 Ibidem, p. 129. 

Referitor la calităţile unui viitor angajat al Securității, Teohari Georgescu arăta 
faptul că accentul nu trebuia pus pe cunoştinţele sale culturale și profesionale, ci pe 
originea socială si pe loialitatea fata de regimul comunist: „Dacă un om este sănătos, 
este devotat, are spirit sănătos, el ştie să lovească în duşman fără multă teorie, fără multe 
cunoştinţe profesionale (...) Atunci, în timpul revoluţiei, sute de muncitori şi țărani in 
Rusia au luat arma în mână si au creat statul sovietic, nu aveau cunoştinţe politice si nici 
aparatul nu avea cunoştinţe profesionale pe care le-a căpătat. Si noi o să căpătăm nivel 
politic, dar aceasta nu este o piedică pentru oamenii sănătoşi, pentru muncitori, acei ce 
simt pentru regimul acesta”’’. De asemenea, în iulie 1950, col. Patriciu Mihail, şeful 
D.R.S. Cluj, le arăta subordonatilor săi următoarele: „În tovatăşii nostri trebuie să fie 
întruchipate toate calitățile bune ce pot să existe într-un om. Trebuie să fie în aşa fel 
educați ca să-şi iubească patria, partidul, Institutia, familia şi cartea””. 

Una dintre „calităţile” obligatorii unui angajat al Securității era aceea de a avea 
ură fata de opozantii regimului, el trebuind să acţioneze fără ezitare împotriva acestora. 
In anii 50, jurământul militar depus de ofițeri cuprindea şi următoarea formulare: „Jur 
să urăsc din adâncul ființei mele pe toți duşmanii patriei şi ai poporului muncitor. Jur să 
fiu gata oricând, la ordinul Guvernului, să lupt pentru apărarea patriei mele, Republica 
Populară Română, cu toată dârzenia şi priceperea, neprecupetind sângele şi viata mea, 
pentru dobândirea victoriei depline asupra dușmanilor”. 

În urma modificării structurii organizatorice a partidului, decisă la Plenara C.C. 
al P.M.R. din 23-24 ianuarie 1950, asigurarea de către P.M.R. a cadrelor necesare 
Securităţii se făcea prin intermediul Secţiei Administrativ-Politice a C.C. al P.M.R. şi al 
Direcţiei Generale Politice din M.A.I. Ambele structuri erau subordonate direct 
Secretariatului C.C. al P.M.R., existând un membru al acestuia care răspundea de 
activitatea lor. Până în 1952, de coordonarea celor două compartimente se ocupa 
Teohari Georgescu, în virtutea calităţilor sale de secretar al C.C. şi ministru. La 29 mai 
1952, imediat după înlăturarea lui Teohari Georgescu din conducerea partidului, cel care 
i-a preluat aceste atribuţii a fost Iosif Chisinevschi®!. 

Secţia Administrativ-Politica a primit dreptul de a se ocupa cu selectionarea si 
repartizarea cadrelor necesare pentru M.A.I. si M.Ap.N., inclusiv a celor superioare, 
care intrau în nomenclatura C.C.%2. Atribuţiile secției se limitau însă strict la acest 
aspect, ea neavând dreptul de a se amesteca în problemele operative. 

În timpul regimului Dej, secţia amintită a constituit o adevărată pepinieră de 
cadre pentru Securitate, multi dintre activiştii săi fiind numiți în funcţii de conducere in 
aparatul de represiune. Cel care a primit sarcina organizării secției a fost Alexandru 


78 L. Banu, op. 4, pp. 60-61. 

79 %*** România — viata politică în documente — 1950, prefatä de Alesandru Duţu, Bucureşti, Arhivele 
Naţionale ale României, 2002, p. 215. 

80 L. Täranu, Problema cadrelor. .., p. 36. 

81 Srenogramele Biroului Politic şi ale Secretariatului Comitetului Central al P.M.R., vol. IV, partea a 
Il-a, 7952, studiu introductiv de Ioan Scurtu, Bucureşti, Arhivele Nationale ale României, 2007, 
p. 175. 

8 Conform lui Iosif Chisinevschi, „orientarea s-a luat după experiența sovietică” (*** Szenogramele 
sedintelor Biroului Politic şi ale Secretariatului Comitetului Central al P.M.R., vol. HI, 1950-1951, stadiu 
introductiv de loan Scurtu, Bucureşti, Arhivele Naţionale ale României, 2004, p. 19, 22). 

Drăghici, pentru acest scop el fiind trimis in mod special in U.R.S.S., unde a studiat 
modul de organizare sovietic al sectorului similar. 

Relevant este faptul că însuşi Gheorghe Pintilie, înainte de a fi numit în fruntea 
D.G.S.P., fusese câţiva ani şef al Direcţiei Politico- Administrativă a C.C.5, precursoarea 
secţiei în cauză. Alte exemple ar fi: gen.-mr. Evghenie Tanase (viitor adjunct al 
ministrului Afacerilor Interne, şef al Direcţiei a IV-a Contrasabotaj si al Direcţiei a III-a 
Informații interne), care a deţinut pe rând poziţiile de şef al Sectorului M.A.L, adjunct al 
şefului secţiei şi şef al Secţiei Administrativ-Politice în perioada 1950-1953; col. Iani 
Nicolae, care a fost adjunct al şefului secției și apoi şef al acesteia în perioada 1953- 
1955, el fiind numit ulterior şef al Direcţiei Politice 1955-1957, şef al Direcţiei Regionale 
M.A.I. Bucureşti 1957-1963 şi şef al Direcţiei a VI-a Pază şi Protocol 1963-1966%6, 

Rolul Direcţiei Generale Politice din M.A.I. (condusă în perioada 1951-1952 de 
Alexandru Drăghici) era atât acela de a se asigura de ,,puritatea” politică a celor trimişi 
de organele de partid pentru a fi încadraţi în Securitate, cât si cel de a selectiona cadrele 
necesare acestei instituții din rândul elevilor tuturor şcolilor și cursurilor organizate de 
M.A.I.8. Pentru rezolvarea acestor probleme, la începutul anilor 50, în interiorul 
Direcţiei Generale Politice a fost creată Direcţia Cadre (a nu se confunda cu Direcţia 
Cadre din D.G.S.P./D.G.S.S.). 

În teritoriu, secţiile de cadre ale Securităţii din regiuni trebuiau să colaboreze 
„în toate problemele muncii de cadre, cu unităţile Aparatului Politic, cerând permanent 
sprijinul de care au nevoie”88. 

Totodată, Securitatea a început din ce în ce mai mult să-şi recruteze singură 
personalul de care avea nevoie. În primii ani, cea mai uzitată cale a fost aceea a 


8 În 1968, în timpul anchetei de partid, Drăghici isi amintea următoarele: „Era o secţie 
administrativ-politică. Eu am avut sarcina să organizeze această secţie şi tineam legătura cu 
'Teohari Georgescu, ca secretar al C.C. şi membru în Biroul Politic. Noi am fost un colectiv de 
trei persoane — D. Petrescu, L. Răutu si eu — în Uniunea Sovietică în 1949 si am făcut un așa-zis 
studiu din experiența sovietică (...) Între altele s-a pus si problema atribuţiilor acestei secţii 
administrativ-politice. După ce am venit de acolo am prezentat raportul Biroului Politic si s-a 
hotărât înființarea acestei secţii. Eu pe atunci eram secretar al organizației Bucureşti. Am fost 
chemat la tov. Moghioros, care era secretar al C.C., si mi s-a dat sarcina să înființez această secție 
administrativ-politică” (Gh. Buzatu, M. Chiritoiu, op. at, p. 191). 

84 D. Deletant, op. cit, p. 27. 

85 Gen.-mr. Evghenie a condus Secţia Administrativ-Politică a C.C. al P.C.R. în perioada 1 
ianuarie-l octombrie 1953 (vezi detalii biografice în A.C.N.S.A.S., fond Cadre, dosar nr. 27, f. 2, 
precum şi referatele de cadre publicate in F. Dobre (coord.), Securitatea..., vol. I, pp. 190-193). 

86 Nicolae Ionita, Fise biografice ale sefilor de direcții centrale din Securitate, în anti '60, în „Caietele 
C.N.S.A.S.”, nr. 3/2009, pp. 116-117. 

87 In data de 13 iunie 1950, un colectiv format din cadre din conducerea M.A.I. a ordonat ca in 
maxim o säptämânä Directia Generala Politica sa selectioneze 110 elevi din scolile ministerului, 
„care vor fi puşi la dispoziţia D.G.S.P. pentru tov. col. Naum”, în încercarea de a suplini 
deficitul de personal al Serviciului Contrainformatii al Trupelor M.A.I., condus de acest ofițer. 
Ordinul prevedea şi faptul că ,,selectionarea acestor elevi din punct de vedere al apartenenţei 
politice se va face în felul următor: 40 elevi membri de partid, iar restul membri U.T.M.” 
(A.C.N.S.A..S., fond Documentar, dosar nr. 199, f. 364). 

8 F. Dobre (coord.), Securitatea..., vol. I, p. 47. 

încadrării tinerilor care-şi satisfăceau stagiul militar în unitățile M.F.A. şi ale MAI, 
profitând de faptul că aceștia puteau fi verificați mult mai uşor. Criteriile după care 
aceştia au fost selecționați era acela al originii sociale, ce trebuia să fie „sănătoasă” (fii de 
muncitori sau de țărani săraci şi mijlocasi), al profesiei (prevaland cea de muncitor), la 
care se adăugau apartenenţa la P.M.R. sau U.T.M., precum şi o minimă pregătire 
şcolară8?. Din armată, erau preferați mai ales tinerii ce activau pe linie de E.C.P., care 
prezentau garanția loialității politice şi cea a unei pregătiri ideologice mai avansate. 
Oricum, aceste persoane erau trimise la cursuri si şcoli de Securitate pentru a li se 
asigura o anumită instruire de specialitate, înainte de a primi grade de ofiţer sau 
subofițer și a fi încadraţi în munca informativ-operativa. 

Dreptul de a-şi selectiona propriile cadre îl aveau si direcțiile regionale de 
Securitate, care puteau să încadreze direct subofiteri şi ofițeri până la funcția de şef de 
serviciu, inclusiv. De asemenea, aceste structuri erau abilitate si să propună înaintarea în 
grad „la exceptional” a cadrelor care „s-au evidenţiat în lupta cu contrarevolutionarii””. 

Întrucât loialitatea ideologică şi politică prima, toate persoanele care intrau în 
Securitate trebuiau să provină în mod obligatoriu din rândul membrilor P.M.R. sau 
U.T.M. sau din cel al candidaţilor de partid”!. În practică, această directivă nu era 
respectată întocmai, pana la sfârşitul anilor ’60 existând constant un procent de 
aproximativ 5% din personal care nu aderase la partidul comunist”. 

Deoarece prima cerință pe care personalul Securităţii trebuia s-o îndeplinească a 
fost aceea a adeziunii totale la partid şi regim, P.M.R. a trimis cu precădere activişti şi 
propagandisti care se remarcaseră prin munca depusă fie pe linie de partid sau în 
formațiunile politice satelite acestuia, fie pe linie sindicală, fie în alte organizații. 

În 1950, col. Gutan Alexandru, locţiitor al șefului Direcţiei Politice, afirma: 
„Noi n-am venit singuri, pe noi ne-a trimis partidul şi, când ne-a trimis, ne-a verificat 
(...) Partidul, Comitetul Central, a luat măsuri ca în Securitate, în adevăr, să intre 
tovarăşi de o deplină încredere”%. Si Ion Stănescu arăta, in 1968, că încă de la 
înființarea Securității „partidul s-a preocupat de selectionarea si trimiterea, spre a lucra 
în organele represive, a unor membri de partid cu calități deosebite”*. 

Cadrele nou angajate erau repartizate în muncă în raport de nevoile de moment 
sau de locurile vacante existente în schemele de organizare ale unităţilor. De regulă, 
persoanele selecționate de către direcțiile regionale de Securitate erau numite în funcții 
în cadrul acestor unităţi, fie la sediul regiunii, fie în judeţe /raioane%. 


89 Ionel Gal, Ratiune si represiune în Ministerul de Interne. 1965-1989, vol. 1, laşi, Editura Do-Minor, 
2001, p. 216. 

% F. Dobre (coord.), Securitatea..., vol. I, p. 25. 

91 Thidem. 

% În februarie 1949, procentul celor „fără de partid” era de 5% (G. Catalan, M. Stănescu, op. ct, 
p. 42), el coborând foarte puţin până în 1956, când se cifra la 4,36%, la care se adăugau însă cei 
0,17% excluşi din P.M.R., precum şi cei 7,35% angajaţi cu un statut politic relativ incert, ei fiind 
excluși din U.T.M. pentru depăşirea limitei de vârstă (F. Banu, Studi introductiv..., p. XXII). 

95 Ibidem, p. XXI. 

94 A.C.N.S.A.S., fond Documentar, dosar nr. 12.603, f. 44. 

% În anul 1951, principalele atribuţii ale secţiilor cadre ce fiintau la direcţiile regionale de 
Securitate erau următoarele: „alege cadrele necesare în vederea complectării efectivelor organelor 

Numirile in funcţiile de conducere la nivel înalt trebuiau aprobate in prealabil 
de Secretariatul C.C. al P.M.R., conducerea partidului dorind să se asigure că persoanele 
numite erau de încredere si puteau face față sarcinilor. Spre exemplu, în şedinţa din 16 
mai 1949, Secretariatul C.C. a avizat numirea lui loan Baciu%, fost preşedinte al 
Comitetului Judetean Provizoriu P.M.R. Brasov, în funcția de subdirector general al 
Direcţiei Generale a Penitenciarelor, aceasta după ce într-o şedinţă anterioară respinsese 
numirea în acest post a lui Grigore Naum, viitorul şef al Direcţiei a V-a 
Contrainformaţii Militare”. Aprobarea Secretariatului era necesară şi pentru acordarea 
unui grad superior activiştilor de partid încadraţi in Securitate”. 

In februarie 1949, compoziţia socială a angajaţilor Securităţii reflecta deja faptul 
că în România puterea era exercitată de către „dictatura proletariatului”: 64% erau 
muncitori, 28% funcţionari, 4% țărani, 2% intelectuali şi 2% cu origine necunoscută”, 
95% dintre aceste persoane erau membri ai P.M.R.100. 

Din punct de vedere etnic, 83% din angajați erau români, 10% evrei, 6% 
maghiari, iar restul de 1% aparțineau altor minorități. Aceste cifre nu se regăsesc însă şi 
la nivelul ofițerilor superiori, unde procentul românilor era de 63,3%, iar ponderea 
evreilor creştea sensibil, la 25%, urmaţi de maghiari (5%), ucraineni (3,3%), în timp ce 
cehii şi armenii cumulau 3,4%0101. 

Din 17 februarie 1949, efectivele Securităţii au crescut foarte mult, ca urmare a 
înființării Trupelor de Securitate!"?, iar apoi se vor mări treptat până în anul 1956, pe 
măsura diversificării si creșterii volumului de activitate. Spre exemplu, la 1 iulie 1949 
personalul D.G.S.P. a fost suplimentat cu 2.611 posturi!%5 (însă imensa lor majoritate 
nu în sectoarele informativ-operative, ci în compartimentele politice, tehnice si 
administrative — personal de pază, şoferi, oameni de serviciu etc.1%%). Apoi, la 1 ianuarie 


ditectiunii regionale, repartizeazä cadrele, duce muncă de cunoaștere, educare, îndrumare si 
promovate a cadrelor, în spiritul liniei trasate de P.M.R.”. Acestea trebuia selecționate numai din 
tândul membrilor şi candidaţilor P.M.R. sau U.T.M., „aflaţi în funcţii civile sau în cadrul trupelor 
M.A.I. şi M.F.A.” (FE. Dobre (coord.), Securitatea..., vol. I, pp. 46-47). 

% Peste numai câteva luni, la 19 septembrie 1949, loan Baciu avea să fie numit director general al 
D.G.P., funcţie pe care a deținut-o până în octombrie 1952. Vezi date biografice în M. Burcea, 
M. Stan, M. Bumbes, op. cit., pp. 85-89). 

97 *%* Stenogramele sedintelor Biroului Politic al Comitetului Central al Partidului Muncitoresc Român, vol. 
Il, 7949, studiu introductiv de Ioan Scurtu, Bucureşti, Arhivele Nationale ale României, 2003, p. 
260, 267. 

% În şedinţa din 26 mai 1949, Secretariatul a aprobat propunerea lui Teohari Georgescu ca „tov. 
Drăgan, care a fost dat la Ministerul de Interne”, să primească gradul de locotenent-colonel 
(Ibidem, p. 279). 

% F. Banu, Studiu introductiv..., p. XIX. 

00 G. Catalan, M. Stănescu, op. cit., p. 42. 

01 Thidem. 

02 Thidem, p. 40. 

% Decizia a fost luată la 10 martie 1949, într-o şedinţă ţinută de Teohari Georgescu cu Pintilie, 
Nicolschi şi Mazuru, pe motiv că „sarcinile D.G.S.P. devin din ce în ce mai mari” (F. Banu, „Uz 
deceniu..., p. 118). Punerea ei în practică s-a făcut prin Hotărârea nr. 6.260/20 iunie 1949 a lui 
Teohari Georgescu (A.C.N.S.A.S., fond D.M.R.U. a ML, inventar nr. 7.347/3, £. 42). 

% E. Banu, „Uz decenin..., pp. 118-119. 

1951, ca urmare a raionarii, schema D.G.S.S. s-a mărit de la 7.252 posturi la 15.280 
posturi, din care doar 7.853 erau încadrate cu personal, restul de 7.427 trebuind ocupate 
în doi ani!%. 

Sporirea numărului de posturi din schemele de organizare punea însă o 
presiune extraordinară în direcția angajării de noi cadre, care să suplinească deficitul de 
ofiţeri şi subofiteri. 

Numărul mare de posturi vacante, existente mai ales la compartimentele 
teritoriale, s-a reflectat direct şi în calitatea activităţii desfăşurate de aceste structuri ale 
Securităţii. La 20 noiembrie 1949, aflat în inspecţie la S.J.S.P. Fălciu, It.-col. Pandelea 
N.V. constata că serviciul era încadrat în proporție de doar 40% din efectivul prevăzut, 
fapt care „a împiedicat foarte mult la cuprinderea şi dezvoltarea muncii”. Lipsa cadrelor 
a împiedicat şi constituirea celor două birouri locale de Securitate ce trebuiau să fiinteze 
în judeţ. Pentru a rezolva problema deficitului de personal, It.-col. Pandelea a cerut 
ajutorul secretarului Comitetului judeţean de partid, ce a fost de acord ca, împreună cu 
şeful S.J.S.P. Fălciu şi responsabilul de cadre, „să înceapă o campanie temeinică de 
recrutare de cadre corespunzătoare muncii noastre” 1%, 

În perioada de început a Securităţii, conducerea instituției era mulțumită de 
activitatea cadrelor sale, cu toată lipsa lor de pregătire culturală si profesională. În 1949, 
Gheorghe Pintilie afirma următoarele: „Am ajuns ca majoritatea funcționarilor noştri să 
fie muncitori şi țărani veniți din fabrici şi care, desi nu au ştiut să ţină tocul in mână, 
totuşi astăzi putem spune că este un succes al tovarăşilor noştri muncitori că au depus 
efort si au avut rezultate bune in muncă”107. 

Din punct de vedere al categoriei sociale din care proveneau angajații 
Securităţii, in 1951 muncitorii si țăranii săraci erau net majoritari: 4.173 muncitori, 143 
muncitori agricoli, 3.484 ţărani săraci, 508 mijlocasi, 853 funcționari, 131 meseriaşi, 107 
comercianți 108. 

Însă nu peste tot această pondere era respectată, în anumite unităţi si mai ales 
în direcţiile centrale, numărul muncitorilor era mult mai redus decât al celor din alte 
categorii. În Bucureşti, cu precădere, şi în orașele mari, personalul încadrat avea o 
proveniență mult mai eclectică, aparținând unei multitudini de profesii şi categorii 
sociale. Toţi au fost angajați pe diverse căi, neputând fi exclus tradiționalul sistem al 
„tecomandărilor” şi intervențiilor”. Simpla apartenență la P.C.R., chiar si din 
oportunism, a deschis calea intrării în Securitate a numeroase persoane ce nu se 
încadrau în tiparul social şi profesional dorit de regim (muncitori sau țărani săraci). 

În 1951, col. Dincă Tudor afirma — referitor la cadrele Direcţiei Anchete: 
„Dintre toți lucrătorii anchetatori nu erau decât vreo 6-7 muncitori de fabrică, restul 
erau funcționari, chelneri, frizeri, vânzători de prăvălie, fotografi etc. Muncitorii 


195 FE. Banu, Stadiu introductiv... p. XX. 

106 A.C.N.S.A.S., fond Documentar, dosar nr. 15.617, f. 105. 

107 M. Oprea, op. cit., p. 37. 

108 Camelia Duica, Criterii de recrutare a cadrelor M_A.L, în Gheorghe Onisoru (coord.), Totalitarism 
și rezistență, teroare şi represiune in Romania comunistă, Bucuresti, C.N.S.A.S., 2001, p. 53. 

proveniţi din fabrică se prezentau destul de slab, atât in munca profesională, cât şi in 
munca politică” 1%. 

Puse în fata cererilor tot mai mari de personal primite din partea Securităţii — la 
care se adăugau si cele ale altor instituţii!!0 — organele de partid au recurs din ce in ce 
mai puţin la încadrarea activiştilor proprii (aceasta şi pentru că hemoragiile repetate de 
cadre din P.M.R. au dus la slăbirea capacităţii lui organizatorice si propagandistice!!1). 
Nu se poate însă afirma că partidul ar fi stopat cu totul trimiterea cadrelor sale în 
Securitate, o practică care, de altfel, se va menţine pe întreaga perioadă a regimului 
comunist. In 1968, Ion Stănescu arăta că „în decursul anilor au fost trimişi în munca de 
securitate mii de activişti de partid si U.T.C. dintre cei mai buni’’!!. 

Prin urmare, începând de la sfârşitul anului 1949, numărul persoanelor trimise 
de P.M.R. în Securitate va fi tot mai redus fata de anii precedenţi. Cu precădere, 
numirea acestora s-a facut doar în anumite funcţii de conducere şi posturi-cheie, unde 
era vital ca partidul să aibă oameni de încredere. 

În astfel de poziţii, au fost plasați activişti cu experienţă, ce se remarcaseră în 
diferite acțiuni conduse de P.M.R., mai ales în timpul campaniei de verificare a 
membrilor de partid din anii 1949-1950. Cele mai cunoscute exemple sunt Aurel Stancu 
— şeful Direcţiei Securităţii Capitalei, Grigore Naum — şeful Direcţiei a V-a 
Contrainformatii Militare sau Wiliam Steskal — şef al S.J.S.P. Reşiţa si apoi locţiitor si şef 
al D.R.S. Timisoara!!3, ce condusesera anterior comisiile de verificare a membrilor 
P.M.R. din judeţele Arad, Constanţa!!+ şi Oraviţa. De asemenea, în funcții de conducere 


1% F, Banu, , Ur decenin..., p. 253. 

110 În 1949 exista o adevărată competiţie între armată şi M.A.I., fiecare dorind să primească cele 
mai bune cadre trimise de partid (L. Taranu, Problema cadrelor..., p. 30). 

11! La şedinţa din 7 iunie 1949 a Secretariatului C.C. al P.M.R., când s-a discutat solicitarea 
Armatei de a i se da peste 900 cadre din rândul activiştilor de partid, Alexandru Moghioros, 
secretarul responsabil cu problemele organizatorice, cerea „să se stabilească până unde putem 
merge cu luarea oamenilor, pentru că cele mai bune elemente din aparatul de partid le băgăm în 
aparatul de stat”, iar Ana Pauker opina şi ea că „nu este just să mergem pe linia de a lua cadre 
gata făcute, ci trebuie să ridicăm oameni noi cu îndrăzneală”. Si Vasile Luca, în şedinţa 
Secretariatului din 28 octombrie 1949, a exprimat un punct de vedere similar: „E cea mai 
comodă cale ca să se ceară secretari de partid, președinți de sindicate, să scoatem muncitori 
calificați de care ducem atâta lipsă. În condiţiile actuale ale luptei de clasă nu putem să slăbim 
organizaţiile de partid şi sindicale cu asemenea proceduri. Trebuie luaţi muncitori cinstiţi, țărani 
săraci mai dezghetati, pe care-i pui la învățătură. Creezi cadre treptat” (*** Stenogramele..., vol. II, 
1949, p. 286, 542). 

112 A.C.N.S.A.S., fond Documentar Bucuresti, dosar nr. 9.837, f. 186. 

115 Steskal a fost încadrat în Securitate la 1 septembrie 1950 (A.C.N.S.A.S., fond Cadre, dosar nr. 
71, £. 50). 

114 În timpul verificărilor, Grigore Naum a avut de departe cea mai dura atitudine din rândul 
tuturor preşedinţilor comisiilor judeţene de verificare: „Comisia de verificare nu poate să ducă 
până la capăt un caz. Putem descoperi un duşman, trei, izolat, dar dacă sunt mai multi, decât 
dacă nu predăm astfel de cazuri Securităţii şi să-l ducă până la capăt. Ori e alb ori e negru, iese 
acolo. Ori spune totul ori să nu mai poată spune nimic niciodată (...) ca să ajungem până la 
capăt trebuie să aplicăm aceste metode, altfel nu vom putea descoperi duşmani” (*** 
Stenogramele..., vol. IL, 1949, p. 351). 

(îndeosebi loctiitori politici la direcţiile regionale) au fost încadraţi şi unii dintre 
absolvenţii primelor serii de la Universitatea „Ştefan Gheorghiu”!15. În mod similar s-a 
procedat si în ceea ce priveşte numirea unor oameni de încredere în anumite funcții 
cheie din alte departamente ale M.A.L.116, 

Pentru a se asigura totuşi prezența în structurile Securităţii a unor angajaţi cu o 
foarte bună pregătire ideologică, partidul a început să trimită un număr destul de 
apreciabil de activişti ai U.T.M. sau ai altor organizații afiliate P.M.R.I. 

S-a recurs si la metoda încadrării în aparat a acelor activişti ai U.T.M. care 
depășiseră vârsta maximă admisă de statut si care trebuia excluşi din organizație. 
Conform memoriilor unei activiste de partid, multi dintre ei au fost trimiși de P.M.R. la 
Securitate, ceea ce echivala cu o promovare!'®, 

Însă nu întotdeauna membrii de partid sau U.T.M. selectaţi pentru încadrarea în 
Securitate s-au ridicat la înălțimea aşteptărilor. Deseori aceștia au fost scoşi după scurt 
timp, întrucât fie nu reușeau să se achite cât de cât multumitor de sarcinile primite, fie 
comiteau diverse abateri disciplinare. În anumite unități, proporţia celor trecuți în 
rezervă din astfel de motive depăşeşte cu mult procentajul celor care au reuşit să se 
menţină în aparat. Spre exemplu, la D.R.S. Cluj, din cei 36 activişti de partid trimiși de 
P.M.R. după 1948 mai erau în activitate numai patru în 1968119, 

Pentru a rezolva problema deficitului de personal din Securitate, P.M.R. şi-a 
îndreptat atenția preponderent asupra muncitorilor din fabrici. Ei au alcătuit majoritatea 
cadrelor angajate la sfârșitul anilor '40 şi începutul anilor 50. Selectionarea lor s-a făcut 
de regulă de către organele centrale si locale ale P.M.R., conform hotărârii 
Secretariatului C.C. al P.M.R. din 10 iulie 19481%, pe baza criteriilor stabilite la 3 iunie 
1948. Au fost scoşi direct din producţie, trimiși la școli sau cursuri de Securitate de 
câteva luni (maxim un an) şi încadrați apoi în organele de represiune. 

O altă categorie socială din rândul căreia s-au recrutat cu preponderentă ofițerii 
si subofiterii de Securitate a fost țărănimea, cu precădere mica țărănime („ţărani cu 


115 În 1949, loan Jivin, fost electrician, a fost încadrat direct locţiitor politic la D.R.S. Piteşti, cu 
gradul de locotenent (A.C.N.S.A.S., fond D.M.R.U. a M.., dosar nr. 7.353, vol. 13, f. 42). 

116 Josif Sicherman, care a condus Penitenciarul Sighet în perioada 1949-1950, a fost numit in 
funcţie şi ca urmare a activităţii desfăşurate de el în cadrul Comisiei de verificare a membrilor de 
partid din judeţul Maramureş. Ce-i drept, el avea si alte „calități”: membru al P.C.dR. din 1935, 
motiv pentru care a fost închis trei ani la Doftana si Caransebeş, fost prizonier in U.R.S.S., de 
unde s-a repatriat în 1945 (Andreea Fürtôs, Personalul administrativ al Penitenciarului Sighet (1950- 
1955). Profiluri umane, în „Anuarul Institutului de Istorie «George Barițiu» din Cluj-Napoca”, tom 
XLVI/2007, p. 404). 

117 În martie 1952, Gheorghe Raţiu — viitor șef al Direcţiei I — a fost încadrat ca ofițer in 
Securitate, ţinându-se cont de faptul că era instructor la Plasa U.T.M. Medias şi fusese brigadier 
voluntar pe santierul Salva-Vişeu (Gheorghe Raţiu, Raze de lumind pe cărări întunecate, Bucureşti, 
Editura Paco, 1996, p. 17). 

118 O. Clătici, op. cit., p. 215, apud F. Banu, Prezenta minoritarilor..., p. 324. 

119 A.C.N.S.AS., fond Documentar, dosar nr. 87, f. 8. 

120 „Secretariatul C.C. va da toată atenţia nevoilor de cadre a D.G.S.P., trimițând numai elemente 
verificate, ca în timpul cel mai scurt să poată acoperi întreg efectivul conform schemei de 
încadrare” (F. Dobre — coord., Securitatea..., vol. I, p. 10). 

gospodărie mică”). Existau însă şi cadre provenite din rândul țărănimii mijlocase şi chiar 
din al celei mai înstărite (a „chiaburimii””). 

Condiţia indispensabilă ce trebuia îndeplinită de aceste categorii de persoane 
era aceea a apartenenţei la P.M.R. Membrilor de partid proveniţi din rândul „claselor 
exploatate” li se treceau uneori cu vederea chiar si unele mici probleme biografice sau 
de origine socială. Baltag Dumitru, viitorul şef al 1.S.]. Tulcea, fierar si membru P.M.R., 
a fost încadrat în Securitate in 1949, în pofida faptului că tatăl său a fost exclus din 
partid chiar în acel an pentru că „a avut prăvălie în trecut” 171, 

După selectionare, în încercarea de a preveni intrarea în Securitate a unor 
persoane necorespunzătoare, erau efectuate verificări — se pare după un model sovietic 
— ale biografiilor celor în cauză, care se extindeau si asupra rudelor acestora!%2. În opinia 
unor cercetători, cu care suntem de acord, peste 80% din personalul D.G.S.P. a fost 
încadrat „pe baza purității dosarului”17%. Biografiile şi comportamentul cadrelor erau 
atent analizate chiar dacă ele proveneau din alte structuri informative secrete, cum ar fi 
Serviciul de Informaţii al Armatei (S.L.A.) 124. 

Conform Cursului de cadre predat în 1948 de gen.-mr. Mazuru Vladimir la 
Scoala de pregătire profesională a Sigurantei, celor selecționați li se verificau: 
„moralitatea trecută şi prezentă, activitatea politică şi profesională din trecut si prezent, 
situația materială din trecut şi prezent, starea civilă”. Operaţiunea consta în purtarea 
unor discuţii, urmate de solicitarea autobiografiei, care era confruntată cu caracterizări şi 
referințe de la alte persoane care-l cunoşteau pe solicitant, datele fiind completate cu 
„verificarea pe teren” — la partid, la domiciliu şi la locul de muncă 1%. 

Din punct de vedere formal, era obligatoriu ca un dosar de cadre să cuprindă 
anumite tipuri de acte, cum ar fi autobiografia, foaia de serviciu, foaia de notare, 
materialele de verificare specială, copii după acte personale, angajamentul şi jurământul 
militar 126, 

Pana la Proclamarea R.P.R., angajatii Sigurantei — in virtutea faptului cä erau 
funcționari publici — trebuiau să depună la încadrare un jurământ de loialitate fata de 
rege si tara, ce trebuia dat în fata preotului paroh şi a şefului unităţii, ultimul având însă 
doar rolul de asistent. Chiar a doua zi după abdicarea Regelui Mihai, toți angajaţii 
Sigurantei au fost obligaţi să presteze un nou jurământ, prin care acum se puneau în 


121 Florica Dobre (coord.), Elis Neagoe-Plesa, Liviu Pleşa (eds.), Securitatea. Structuri — cadre. 
Obiective si metode, vol. Il, 1967-1989, studiu introductiv de Elis Neagoe-Pleşa şi Liviu Pleşa, 
Bucureşti, Editura Enciclopedică, 2006, p. 122. 

122 „Dosarele de cadre, cu informaţii detaliate nu numai despre persoana în cauză, dar şi despre 
rudele acesteia, au fost riguros întocmite după modele rusești şi nemtesti (...) După absolvirea 
şcolii de ofițeri, dosarele se completau cu alte date şi căpătau caracterul unui fetis, o putere 
magică, ce te putea propulsa în ierarhia militară sau te putea azvarli în purgatoriu” (I. Gal, op. cit, 
p. 216) 

13 L. Taranu, Problema cadrelor..., p. 31. 

124 În şedinţa Secretariatului C.C. al P.M.R. din 9 ianuarie 1950, s-a decis ca S.L.A. să treacă de la 
M.Ap.N. la M.A.L, dar în prealabil „cadrele S.L.A. vor trebui revizuite de acord cu MAI, 
elementele necorespunzătoare înlăturate” (*** România. .., p. 24). 

1% E. Banu, , Ur decenin..., p. 129. 

126 Thidem, p. 145. 

slujba poporului: „Jur a fi credincios poporului si de a apăra R.P.R. împotriva 
duşmanilor din afară si dinäuntru” 127. După 30 august 1948, fiecare angajat al M.A.I. 
depunea la încadrare jurământul militar. 

Pentru cei căsătoriți se întocmea şi o fişă referitoare la soție si la familia 
acesteia. Procedura era putin mai complicată pentru cei care doreau să se căsătorească. 
Decretul M.A.N. nr. 60 din 18 februarie 1949 stabilea obligația militarilor activi ai 
R.P.R. de a obţine o aprobare prealabilă din partea unităţii în care erau angajaţi. Pentru 
aceasta, trebuia adus un Certificat de moralitate si devotament fatä de R.P.R. al viitoarei soții 
(emis de sindicat sau de Sfatul Popular), după care se efectua o verificare pe teren a 
soției si a familiei acesteia. Conform decretului, cadrele ce se căsătoreau fără aviz urmau 
să fie disponibilizate 125. Decretul nr. 60 a fost abrogat de M.A.N. la 16 februarie 1954 
prin Decretul nr. 12. 

Biografiile angajaţilor Securităţii au fost apoi analizate pe scară extinsă în 
perioada 1949-1950, în timpul acţiunii de verificare a tuturor membrilor de partid, 
procedura continuând si în perioada următoare, dar cu o amploare mult mai redusă. 
Organele de cadre din Securitate cereau referințe biografice de la diferite persoane care-l 
cunoşteau pe cel angajat sau propus pentru încadrare, încercând să acopere întreaga 
activitate anterioară a acestuia, inclusiv pe cea din anii de şcoală. 

La sfârşitul anilor 40 şi prima jumătate anilor '50, când nevoia de cadre a fost 
foarte mare, verificările erau făcute deseori cu superficialitate 1°, astfel încât in 
Securitate au pătruns un număr ridicat de persoane, care apoi au trebuit să fie trecute in 
rezervä130, În şedinţa Biroului Politic din 19-21 februarie 1952, Teohari Georgescu 
recunostea faptul că aspectul nu putea fi neglijat: „Problema pentru noi nu este de a 
scoate elementele vechi, compromise, dușmănoase, dar si aceea de a verifica elementele 
noi. La Ministerul de Interne sunt elemente noi, dar nu înseamnă că suntem scutiți să 
avem surprize. Il cercetezi, il verifici din punct de vedere politic, ca pe urmă să vezi că 
este băgat într-o sectă religioasă!5! sau asa ceva. Ce să fac cu un asemenea element intr- 


127 A.C.N.S.A.S., fond Cadre, dosar nr. 301, f. 13. 

128 M. Burcea, M. Stan, M. Bumbeş, op. cit., pp. 49-50. 

1% Un control din mai 1950 facut la S.J.S.P. Roman, evidentia faptul că şeful Biroului Cadre, sit. 
Ababei Mihai, „animat de dorinţa de a-și îndeplini planul de muncă in problema recrutärilor, a 
trecut cu multă uşurinţă peste anumite contraziceri si nelämuriri ce rezultă din materialul de 
verificare” (A.C.N.S.A.S., fond Documentar, dosar nr. 15.617, f. 174). 

130 Într-un Raport asupra rezultatelor obtinute de Trupele de Grăniceri si Securitate in anul 1951 se arăta 
faptul că — desi în acel an au fost scoase câteva sute de cadre din aceste structuri — „mai există 
elemente necorespunzătoare, care trebuie îndepărtate. Aceasta se datorește mai ales faptului că 
munca de cadre în aceste comandamente nu a fost bine condusă şi acestea nu au reușit încă să 
aibă o documentare precisă asupra cadrelor”, cerându-se ca „Secţia Cadre a Comandamentului 
[Trupelor de Securitate — n.n.] să devină organul de cunoaştere a cadrelor si nu numai un 
înregistrator al ofițerilor şi reangajatilor. Documentele pentru caracterizarea oamenilor să se 
întocmească cu mai mult simț de răspundere si să nu cuprindă aprecieri generale, ci fapte 
concrete” (A.M.I., fond Direcţia Secretariat-Juridicä, inventar nr. 4.311, dosar nr. I1/B/4, f. 66, 
2). 

131 Spre exemplu, It. Sendroiu Gheorghe, ofițer la D.R.S. Timisoara, a fost trecut în rezervă la 5 
octombrie 1951, prin Decizia nr. 944, emisă de Gheorghe Pintilie. Conform acestui document, 


31 


Liviu Plesa 


un aparat unde trebuie să ai oameni întregi?”152. Cu toate acestea, în acelaşi an, ministrul 
admitea faptul că nu a dat o foarte mare atenţie verificării continue a cadrelor nou 
încadrate în Securitate, considerandu-le aprioric ca fiind de încredere 135. 

Un exemplu celebru este cel al lui Mihai Pacepa. Încadrat în 1951 în Securitate, 
datele prezentate de acesta în autobiografie nu au fost verificate, astfel încât el a reușit 
să ascundă mai multe „pete” existente în trecutul său: apartenenţa la Y.M.C.A. şi la 
organizația de tineret a P.N.L. ori participarea la unele manifestații anticomuniste şi 
frecventarea Bibliotecii Americane. El a scăpat si dupa verificările din 1952, profitând 
de relațiile de prietenie existente între tatăl său şi gen.-mr. Demeter Alexandru, şeful 
Direcţiei Cadre154. 

Exista aşadar o distanță uriaşă între modelele teoretice de verificare preluate de 
la sovietici şi transpunerea lor în practică. 

Se acorda atenție şi stării de sănătate a celor încadrați. În 1948, fiecare nou 
angajat al Securitatii trebuia să semneze o declarație că nu a suferit si nu suferă de 
epilepsie!>. 

De la începutul anilor '50, pentru ocuparea unora dintre posturile de 
conducere, s-a recurs tot mai mult la promovarea cadrelor angajate în sistemul represiv 
în 1945-1946, deoarece între timp căpătaseră experiență şi dovediseră că regimul putea 
avea încredere în ele156, 

În același timp, partidul şi-a instalat activişti de încredere în funcţiile de 
conducere de vârf, adică în fruntea unităţilor centrale şi regionale. Un val semnificativ 
de astfel de numiti a avut loc în anul 1950. 

În această perioadă de început a Securităţii, chiar când nevoia de cadre era 
mare, conducătorii instituției s-au confruntat cu numeroase tipuri de probleme în 
încadrarea cu personal. Spre exemplu, unele dintre persoanele selectate, verificate şi 
încadrate, de regulă cele cu grade inferioare şi din organele teritoriale, au refuzat să se 
prezinte la posturile unde au fost repartizate, fiind probabil nemultumite de locul de 
muncă primit. Din motivul prezentat anterior, la 20 februarie 1949, Gheorghe Pintilie a 


motivul l-a constituit faptul că ofițerul, în perioada 1937-1940, „a activat intens în secta religioasă 
Oastea Domnului (...) participând la toate şedinţele acestora” şi prin urmare „nu prezintă 
încredere pentru munca de Securitate” (A.C.N.S.A.S., fond D.M.R.U. a MI, dosar nr. 7.506, 
vol. 2, f. 129). 

152 %** S'fenogramele Biroului Politic si ale Secretariatului Comitetului Central al P.MR., vol. IV, partea I, 
1952, studiu introductiv de loan Scurtu, Bucuresti, Arhivele Nationale ale României, 2006, p. 36. 
153 Teohari Georgescu la Plenara C.C. al P.M.R. din 26-27 mai 1952: „când într-un sector ca 
Securitatea n-am avut nici un element vechi, ci numai noi, am considerat că prin prezenţa 
elementelor noi deja avem garanţii şi putem să ne ocupăm de alte sectoare şi am scăpat puţin din 
atenţia noastră acest sector. S-a dovedit că aceasta n-a fost just, că nu-i suficient să schimbi 
elementele vechi cu altele noi, ci trebuie continuu să fii vigilent, pentru că si între elementele noi 
venite sunt elemente dușmănoase” (*** Stenogramele..., vol. IV, partea a II-a, p. 111). 

154 Liviu Täranu, Oamenii Securității la începutul anilor '60. Cursus honorum, so/de și organizare, in 
„Anuarul Muzeului Marinei Române”, tom XIV, 2011, pp. 379-394, p. 379. 

135 A.C.N.S.A.S., fond Cadre, dosar nr. 22.729, f. 5. 

136 L. Taranu, Problema cadrelor..., p. 30. 

fost nevoit să anuleze încadrările în Securitate a şase persoane!7, Cazurile de acest tip 
au continuat să apară pe tot parcursul anilor 1949-19501%8, Direcţia Cadre distribuia însă 
noii angajaţi în funcție de nevoile operative şi de posturile vacante existente, nu de 
dorinţele acestora. 

Tot acum se înregistrează şi primele plecări benevole din rândurile Securităţii. 
Motivele principale le-au reprezentat: distanța mare fata de familie, raportată la 
localitatea unde au fost repartizați, nerezolvarea satisfăcătoare a unor probleme 
locative!%; boala, cauzată uneori de orele îndelungate de muncă pe teren; lipsa de 
pasiune fata de munca de Securitate sau diferite alte motive!?, 

Apoi, fiind conştiente de activitatea represivă pe care o desfășurau, unele 
persoane îşi manifestau dorința de a pleca din Securitate, temându-se că vor avea de 
suferit în eventualitatea căderii regimului comunist. La 19 noiembrie 1949, şeful D.R.S. 
Iaşi, It.-col. Pandelea, prezenta cazul plt. maj. Buză Dumitru, de la S.J.S.P. Vaslui, „care 
vrea să-şi dea demisia şi care a afirmat că «nu îi este dragă munca de Securitate», lăsând 
să se înțeleagă, prin atitudinea şi felul său de a fi, că i-ar fi frică «să nu se întoarcă 
roata»” 41, De altfel, fenomenul demisiilor din Securitate s-a manifestat la scurt timp 
după înființarea institutiei!4? şi uneori nu a fost vorba doar de câteva cazuri izolate. De 
pildă, în luna ianuarie 1949, Gheorghe Pintilie a aprobat demisia a cinci ofițeri şi 
subofiteril#, iar cereri similare au continuat să fie avizate pe tot parcursul anului 1949. 


Promovarea cadrelor obediente 
Obedienta fata de regim era o condiție aproape obligatorie pentru încadrarea 
sau menţinerea cadrelor în Securitate şi pentru că P.M.R. avea stringentă nevoie de 
astfel de cadre pentru a-și putea impune politica represivă. 
După abolirea monarhiei, Partidul Comunist a trecut rapid la punerea în 
practică a numeroase măsuri prin care şi-a consolidat puterea politică şi economică 


37 Este vorba de slt. Bogdan Petru, numit la Biroul Lupeni, plt. maj. Florescu Constantin, la 
Biroul Orăştie, plt. Groza Vasile, plt. maj. Ciobotă Mihai, plt. maj. Chicideanu Ioan si plt. 
Mărgineanu Nicolae, toţi numiţi la S.J.S.P. Alba (A.C.N.S.A.S., fond D.M.R.U. a MI, dosar nr. 
7.347, vol. 8, f. 96) 

38 La 10 si 18 noiembrie 1949, Gheorghe Pintilie anula deciziile anterioare de incadrare a 18 
subofiteri, întrucât persoanele în cauză nu se prezentasera la post (A.C.N.S.A.S., fond D.M.R.U. 
a ML, dosar nr. 7.348, vol. 16, ff. 38-42). 

3° Uneori, pentru a asigura locuinţe ofițerilor săi, Securitatea trebuia să recurgă la metode 
represive, cum ar fi evacuarea forțată din casele ce le dețineau a familiilor unor persoane arestate 
sau „cu manifestări dușmănoase”. La 31 iulie 1952, D.R.S.S. Iasi cerea D.G.S.S. să aprobe 
evacuarea familiilor a 10 astfel de persoane, întrucât nu reuşise să găsească locuinţă pentru 10 
ofițeri căsătoriți, care aveau nevoie de locuințe mai mari si cu bucătărie (A.C.N.S.A.S., fond 
Documentar, dosar nr. 12.620, ff. 206-207). 

140 L. Täranu, Problema cadrelor..., p. 32. 

141 A.C.N.S.A.S., fond Documentar, dosar nr. 15.617, f. 103. 

142 Sit. Hosszu Andrei, de la S.J.S.P. Ciuc a demisionat la 1 noiembrie 1948, la numai două luni 
după ce a fost numit în post (A.C.N.S.A.S., fond D.M.R.U. a M.L, dosar nr. 7.347, vol. 8, f. 139). 
143 Este vorba de slt. Pascu Traian si sit. Cor Petru (de la D.R.S. Timisoara), slt. lancovici Paula 
(Serviciile Centrale), slt. Anghel Stefan (Biroul Orşova) si plt. maj. Heletea Francisc (Biroul 
Carei) (Ibidem, £. 40, 51, 59, 81). 

(naţionalizarea, colectivizarea, confiscarea averilor etc). De asemenea, a fost mult 
accentuată represiunea politică: campania pentru arestarea liderilor legionarilor (1948), 
întemnițarea elitei politice interbelice la Sighet (1950), internarile în coloniile de muncă, 
stabilirea domiciliului obligatoriu etc. Nu în ultimul rând, trebuie să amintim şi scoaterea 
în afara legii a Bisericii Greco-Catolice (noiembrie 1948), fapt care a determinat 
nemulțumiri profunde în rândul sutelor de mii de aderenti ai acestei confesiuni din 
Transilvania. 

Toate aceste măsuri au avut ca un prim efect crearea a numeroase grupuri de 
rezistență armată, în toate regiunile țării, cele mai puternice si cu o existență mai 
îndelungată fiind localizate în Munţii Făgăraş şi Apuseni. De asemenea, abuzurile la 
impunerea cotelor obligatorii sau cele din timpul colectivizării forțate au determinat 
apariția în anii 1949-1950 a unor adevărate focare de revoltă deschisă în anumite regiuni 
ale țării (Crişana, Teleorman etc.). 

Starea de nemulțumire de la nivelul întregii tari trebuia ţinută sub control de 
către organele de represiune, pentru a nu evolua şi deveni amenințătoare pentru regimul 
comunist. În consecință, unii dintre liderii Securităţii de la nivel central si teritorial au 
ordonat subordonatilor să atingă acest deziderat prin orice mijloace şi metode, mergând 
chiar până la asasinate. 

La sfârșitul anilor '40 şi începutul anilor '50, astfel de acte represive extreme s- 
au înregistrat pe aproape întreg cuprinsul țării, ele fiind însă mai numeroase şi la o scară 
mai extinsă în Dobrogea, Teleorman, Banat, Crișana, Munţii Apuseni, Ardeal şi 
Maramures. Executiile sumare au vizat în general membrii şi sprijinitorii grupurilor de 
rezistență anticomunistă sau persoane care se opuneau individual ori organizat 
colectivizării. Printre ofițerii care s-au ,,temarcat” prin numărul mare de asasinate pe 
care le-au comandat sau executat direct amintim doar câteva nume: cpt. Kovacs Mihail 
— şeful S.J.S.P. Turda, cpt. Briceag Nicolae — şeful S.J.S.P. Somes-Dej, col. Patriciu 
Mihai — şeful D.R.S. Cluj, col. Ambruş Coloman — şeful D.R.S. Banat, col. Kiss Vasile — 
şeful D.R.S. Bihor ş.a. 

Majoritatea acestor ofiţeri, ca o răsplată pentru actele represive pe care le-au 
comis, văzute ca o dovadă a loialității lor fata de regim şi a „urii de clasă” pe care o 
aveau, au fost apoi promovați în funcții şi avansați in grad. Spre exemplu, cpt. Kovacs 
Mihail — care a participat direct la asasinarea a numeroşi rezistenți şi țărani din Apuseni 
— a fost avansat imediat la gradul de maior si numit în scurt timp şef al D.RS. 
Hunedoara, apoi şef al D.R.S. Mures-Autonoma Maghiară!%. Cpt. Briceag a primit 
postul de şef al Serviciului raional Sibiu, fiind implicat apoi şi în asasinarea lui Ibrahim 
Sefit (,, Turcul”), din ordinul direct al lui Alexandru Dräghicit#. 

În această perioadă, conducerea Securităţii a recurs şi la practica mutării dintr-o 
regiune în alta a cadrelor de conducere ce se remarcaseră anterior prin activitatea 
depusă. S-a încercat astfel soluționarea nevoilor operative care presau în anumite zone, 
prin numirea la comandă a unor ofițeri cu experienţă, de regulă dintre cei care lucraseră 
în acţiuni similare. Sistemul a început să fie practicat începând din anul 1950, el fiind 


144 Liviu Pleşa (ed.), Organizatia de rezistență condusă de matorul Nicolae Dabija (1948-1949), Bucuresti, 
Editura CNSAS, 2009, pp. 617-618. 
145 A.C.N.S.A.S., fond Documentar, dosar nr. 87, f. 2. 

apoi dezvoltat și extins, mai ales pentru descoperirea și eliminarea grupurilor de 
rezistență anticomunistă. 

Spre exemplu, cpt. Popa Iacob, şeful S.J.S.P. Alba, care şi-a adus o contribuţie 
substanțială la prinderea grupului Dabija, a fost numit apoi şef al Sectiilor raionale 
Rădăuţi şi Botoşani, unde a acționat împotriva lui Vasile Motrescu, iar ulterior şef al 
Serviciilor raionale Făgăraș si Sibiu, încercând să descopere grupul Ogoranu1#. În mod 
similar, col. Ambruş Coloman, care a reuşit să-i aresteze pe majoritatea liderilor 
grupurilor de rezistență din Banat, a fost numit apoi șef al D.R.S. Sibiu si al D.R.S. 
Braşov, tot pentru a captura grupul Ogoranu. Si col. Crăciun Gheorghe a fost mutat în 
diverse posturi, unde s-a considerat că era nevoie de experiența sa: şef al D.R.S. Sibiu, 
locţiitor al şefului Centrului de Coordonare Constanţa din Direcţia Lagăre şi Colonii de 
Muncă, şef al D.R.S. Brasov, director al Penitenciarului Aiud etc.!*. 

Chiar dacă sistemul încadrării în Securitate aproape exclusiv în funcţie de 
criteriile loialității fata de partid si al „originii sănătoase” prezenta anumite avantaje 
pentru regim, în scurt timp au ieşit la iveală şi o serie de deficienţe ale acestei practici, 
unele destul de serioase. 

În primul rând, neglijarea criteriului competenţei profesionale a celor în cauză 
s-a tepercutat direct si în calitatea muncii prestate de aceştia, care de multe ori a fost 
complet nesatisfăcătoare. Faptul a fost recunoscut chiar de către Teohari Georgescu, la 
Plenara C.C. al P.M.R. din 28 februarie-l martie 1952: „lipsa organelor Ministerului de 
Interne este că — datorită faptului că are un aparat tânăr, format de partid — totuşi n-am 
reuşit să facem o muncă de calitate, munca de a descoperi pe duşmanul care se ascunde 
sub diferite forme, actele acestora de sabotaj "145. 

Mult mai grave erau însă deficiențele de comportament ale angajaţilor 
Securităţii, reflectate în numeroasele abateri comise de aceştia. 

Cu toate acestea, în primii ani, până prin 1950, persoanele încadrate în aparat 
erau practic intangibile. Împotriva celor trimiși de partid în Siguranţă /Securitate si mai 
ales a celor proveniţi din ilegalitate sau din mediul muncitoresc, nu se luau aproape nici 
un fel de măsuri punitive, indiferent de abuzurile la care se dedau. 

În vara anului 1948, Toma Popescu, comisar ajutor de Siguranţă la 
Inspectoratul Regional Craiova, a comis un omor prin imprudenta. Pentru această faptă, 
el a fost condamnat la doar două luni de închisoare corecțională, dar fără executarea 
pedepsei. Superiorii săi au considerat necesar să-i dea doar un avertisment, fără a lua 
nici o altă măsură, el fiind suspendat o luna de formă şi apoi încadrat fără mari 
probleme la S.J.S.P. Târgu-Jiu, ca şef al Biroului Anchete 1%. Ulterior, ofițerul a avansat 
continuu în carieră deţinând funcțiile de locţiitor al șefului D.R.S. Oltenia (1964) şi apoi 
şef al LS.J. Mehedinţi (1968)1%. 

Până in 1950, singura culpa ce atrăgea după sine înlăturarea din Securitate era 
participarea la campania armată contra U.R.S.S. si evidențierea în timpul luptelor. La 31 


146 L, Pleşa, op. ct, p. 630. 

147 M. Burcea, M. Stan, M. Bumbes, op. cit, pp. 171-177. 

148 *** Stenogramele..., vol. IV, partea I, p. 237. 

149 A.C.N.S.AS., fond D.M.R.U. a MI, dosar nr. 7.346, vol. 3, f. 118, 297. 
150 F. Dobre (coord.), Securitatea..., vol. II, p. 96. 

octombrie 1949 a fost disponibilizat cpt. Miu Dumitru, locţiitor al şefului S.J.S.P. 
Tulcea (încadrat in Siguranță la 1 aprilie 1945, fost șef al Biroului Călărași si al 
Serviciului Judetean Ialomiţa si locţiitor al şefului S.J.S.P. Ialomiţa), întrucât se 
descoperise că a avut „manifestări ostile fata de U.R.S.S. în timp ce era pe front, pentru 
care fapte a fost decorat de cinci ori de regimul Antonescu” 151. 

După câţiva ani, toate deficiențele de comportament, abuzuri şi abateri, la care 
se adăuga şi slaba capacitate profesională a unor angajaţi, au determinat conducerea 
Securităţii, în încercarea de a ţine situația sub control, să ia măsuri cât mai drastice 
împotriva celor în cauză, mergând până la trecerea acestora în rezervă şi chiar internarea 
în colonii de muncă sau deferirea către organele de justiţie. 

Este de precizat şi faptul că nivelul scăzut de pregătire culturală şi profesională 
a unor cadre a afectat şi capacitatea acestora de luptă. În iulie 1950, col. Patriciu Mihail 
amintea faptul că „s-au observat lipsuri în pregătirea tovarășilor care merg la operații si 
din această cauză sunt expuşi ușor atacului dușmanului si chiar în unele cazuri se 
întâmplă accidente grave, din cauză că tovarășii nu sunt instruiți de felul cum trebuie 
mânuit armamentul şi s-au împuşcat ei înşişi” 12. 


Verificarea membrilor de partid şi efectele acesteia (1949) 

Primele semne de întrebare referitoare la angajaţii Securităţii au apărut în timpul 
campaniei de verificare a membrilor de partid din 1949, când a ieşit la iveală faptul că 
biografiile, activitatea sau rudele a numeroase cadre ridicau diferite probleme, unele 
foarte serioase. În şedinţa Secretariatului C.C. din 27 martie 1950, Vasile Luca s-a arătat 
de-a dreptul stupefiat de rezultatele verificării: „Din materialul de partid al verificării 
vedem, e groaznică situaţia, ce ticăloşi sunt, nu numai în partid, dar în aparatul de stat, la 
Securitate şi Justiţie. Este acoperit tot banditismul”?15, 

Conform unui raport întocmit în aprilie 1950 de Comisia Centrală de 
Verificare, la Securitate au fost verificați 3.641 membri de partid. Dintre aceștia, 3.349 
au fost confirmaţi, iar 285 excluşi din P.M.R. (121 ofiţeri si 164 subofiteri). Motivele 
excluderii din partid au fost următoarele: 58 pentru „activitate si manifestări 
dușmănoase după 23 august 1944”, 55 foşti legionari, 36 informatori şi provocatori, 29 
„afaceriști, spertari”, 28 pentru crime şi jafuri în U.R.S.S., 25 fascişti, 23 pentru 
„descompunere morală (beţie, furt, imoralitate)”, 12 exploatatori, 9 „participanţi la 
acțiuni represive contra muncitorilor şi naționalităților conlocuitoare”, 8 fugiți din 
U.R.S.S. si 2 pentru activitate în poliția de ocupaţie din Basarabia 15. 

Dar nici situația cadrelor menținute în partid nu era pe deplin satisfăcătoare. 
Dintr-o statistică referitoare la un număr de 2.804 persoane, din cei 3.349 membri 
P.M.R. confirmaţi, reiese faptul că 5,60% dintre aceştia fuseseră membri în diverse 


151 A.C.N.S.A.S., fond Cadre, dosar nr. 21.102, f. 140. 

152 *** Romdnia..., p. 214. 

153 *** Stenogramele..., vol. III, 1950-1957, p. 191. 

154 Alina Tudor-Pavelescu (ed.), Politica de cadre a Partidului Muncitoresc Român. 1948-1955, Arhivele 
Nationale ale Romaniei, Bucuresti, 2006, p. 104. 

formațiuni şi organizaţii politice interbelice (Mişcarea Legionara — 2,72%, P.N.T., 
P.N.L., sioniști etc.) 155. 

Compoziţia socială a celor excluşi (131 muncitori — 46%, 96 funcţionari si liber 
profesionişti, 35 foşti poliţişti, jandarmi si gardieni, 12 negustori şi mici meseriași şi 11 
ţărani) i-a surprins chiar si pe membrii Comisiei de verificare. Conform acestora, 
procentul mare de muncitori „arată că acele cadre trimise de organele de partid în 
aparatul Securităţii n-au fost bine alese”!>°, Cu toate acestea, cele 285 cadre excluse din 
partid reprezentau doar 7,82% din totalul celor verificaţi la Securitate, un procent mult 
mai mic fata de cel rezultat în urma verificării membrilor P.M.R. din Miliție (29,10%) 
sau Penitenciare (15,33%), ceea ce arată totuşi faptul că selecția cadrelor angajate in 
Securitate a fost mai riguroasă. 

Starea de fapt era însă departe de a fi multumitoare, astfel încât, la conferința 
D.G.S.P. pe ţară din 7 iulie 1950, Gheorghe Pintilie le-a dat directive tuturor şefilor de 
direcţii centrale şi regionale să dea dovadă de o vigilenta mult mai mare, atât înainte de a 
propune încadrarea unor persoane, cât și în ceea ce priveşte verificarea periodică a 
angajaților. Col. Patriciu le-a precizat şefilor din subordinea sa că şeful Securităţii le-a 
cerut „să mărim vigilenta noastră şi să veghem ca duşmanul de clasă să nu aibă 
posibilitatea să intre în rândurile noastre şi, dacă a intrat, să-l descoperim, având 
totodată grijă să nu ne transformăm în organe de urmărire în interiorul instituției (...) 
Trebuie să fie o preocupare permanentă încadrarea unităților noastre cu elemente 
capabile, cinstite, devotate”157. 

După finalizarea verificărilor de partid, au fost operate primele expulzări din 
organele de represiune. Organele de cadre ale Securităţii, după ce P.M.R. le-a sesizat de 
unele aspecte negative, au trecut si ele la analizarea biografiilor angajaţilor în cauză. În 
teritoriu, acolo unde referatele trimise la centru de birourile locale de cadre erau 
ambigue sau incomplete, au fost trimişi ofițeri de la Direcţia Cadre, care au făcut 
cercetări mult mai minutioase. Rezultatul a fost că, de multe ori, au ieșit la iveală fapte 
mult mai grave decât cele ce au stat la baza excluderii din partid a respectivului angajat. 

Spre exemplu, It. Manoliu Mihail, şeful Biroului I la S.J.S.P. Dorohoi, a fost 
exclus din P.M.R. la verificări pentru că la alegerile din 1946 a votat cu P.N.T. si pentru 
că unele dintre rudele sale avusesera legături cu Mişcarea Legionară. Cum rapoartele de 
investigaţie ale S.J.S.P. Dorohoi nu au fost foarte concludente, a fost trimis un ofițer de 
la centru. S-a descoperit că nu doar toți fraţii ofițerului fuseseră „legionari notorii”, dar 
chiar şi acesta a simpatizat cu Mişcarea Legionară si a cântat cântece legionare. Mult mai 
grav era însă faptul că unul dintre frații săi era criminal de război (executase sumar mai 
multi evrei în timpul războiului), fiind căutat de Securitate pentru a-l aresta, iar în toată 
această perioadă ofițerul nu numai că nu l-a denunţat, dar l-a şi ajutat cu îmbrăcăminte 
si alimente. Prin urmare, s-a apreciat că „a avut o atitudine împăciuitoare fata de familie, 


155 Ibidem, p. 105. 

156 Thidem, p. 104. 

157 Gheorghe Iancu, Virgiliu Tarau, Un episod din implicarea Securităţii în colectivizarea agriculturii 
româneşti, în „Anuarul Institutului de Istorie «George Barip» din Cluj”, tom XXXVI, 1998, p. 
274. 

care este ostilă regimului, şi s-a manifestat de acord cu acțiunile fratelui său, criminal de 
război”. fund disponibilizat cu pierderea gradului la 25 iunie 195015. 

În mod paradoxal, se pare că angajaţii ce au avut cel mai puţin de suferit au fost 
tocmai cei care nu erau membri de partid, asupra cărora nu au fost făcute cercetări 
amănunțite, ele vizându-i doar pe cei înscrişi în P.M.R. Ghizela Vass, care fusese 
preşedinte al Comisiei de verificare de la Reşiţa, afirma: „Chiar în timpul verificării am 
scos zeci de bandiți de la Miliție, Securitate. Am vorbit cu tov. Pantiusa si mi-a spus că 
va trimite comisia să vadă dacă just am văzut noi. M-am dus la tov. Ana si a fost chemat 
tov. Teohari, că trebuie luate măsuri. S-au luat împotriva câtorva membri de partid 
împotriva cărora au vorbit documentele, dar, cum spunea tov. Pantiusa, ceilalți au avut 
norocul că nu s-au înscris in partid”1%. Amintim, totuşi, faptul că procentul cadrelor 
Securităţii ce nu erau membri ai P.M.R. ori U.T.M. era foarte redus în acea perioadă 
(5% în 1949160), astfel că practic verificärile au cuprins aparatul aproape în integralitatea 
lui. 

Începute la sfârșitul anului 1949 si amplificate în cursul lui 1950161, concedierile 
din Securitate au devenit tot mai numeroase în 1951 şi apoi în anii următori. 

În 1952, Teohari Georgescu arăta că în ultimul an au fost disponibilizate din 
organele represive un număr mare de cadre: „După verificare, nici un moment n-a 
încetat curățirea Ministerului de Interne de elemente necorespunzătoare, nu numai 
dușmănoase, dar necorespunzătoare (...) In 1951, mii de oameni au fost scoși, nu 
numai din elementele vechi, dar si dintre cele mai strecurate, ca elemente fie 
duşmănoase, fie necorespunzătoare” 162. 

Au fost vizate în general cadrele din teritoriu şi mai puţin cele de la centru, 
aceasta si pentru că primele fuseseră verificate putin sau chiar deloc înainte de încadrare. 
În acest sens, șefii direcțiilor regionale au transmis indicaţiile necesare subordonatilor 
încă din anul 195016. Motivele principale de trecere în rezervă le-au constituit în general 
„originea nesănătoasă” sau deficienţele de comportament şi abaterile în muncă. 

Verificarea mai atentă a biografiilor angajaților Securităţii a scos la iveală faptul 
că unii dintre ei activaseră în diverse partide şi organizaţii de dreapta, mai ales în 
Mişcarea Legionarä. Au existat şi cazuri de cadre ce participaseră la rebeliunea legionară 
din 1941. Toate aceste persoane au fost trecute în scurt timp în rezervă. La 15 iunie 
1950, It. maj. Balaban Gheorghe, de la D.R.S. Ploieşti, a fost destituit pentru că se 
descoperise faptul că activase în Mişcarea Legionară în perioada 1927-1934, la care se 


58 A.C.N.S.A.S., fond Cadre, dosar nr. 20.420, ff. 128-129. 

59 #kX Stenogramele..., vol. IV, partea a II-a, p. 85. 

60 G. Catalan, M. Stănescu, op. cit., p. 42. 

61 Spre exemplu, numai la 14 februarie 1950, prin Decizia nr. 10.009, Gheorghe Pintilie a 
aprobat scoaterea din Securitate a şapte ofițeri si subofiteri din cadrul D.R.S.P. Cluj, pentru 
diferite motive (A.C.N.S.A.S., fond D.M.R.U. a M.L, dosar nr. 7.348, vol. 15, ff. 1-7). 

62 %%* Stenogramele..., vol. IV, partea a II-a, p. 111. 

63 La o şedinţă ţinută la 8 iulie 1950, col. Patriciu Mihai, şeful D.R.S. Cluj, afirma: ,,Trebuie să 
mărim vigilenta noastră si să veghem ca duşmanul de clasă să nu aibă posibilitate să intre in 
rândurile noastre şi dacă a intrat să-l descoperim, având totodată grijă să nu ne transformăm în 
organe de urmărire în interiorul instituției” (*** Romdnia..., p. 214). 

adăugau şi legăturile sale cu Siguranța antonescianä164, La 10 mai 1950 a fost trecut in 
rezervă plt. maj. şef Mihai Ilie, din Direcţia Secretariat, care fusese şeful Fratiilor de 
Cruce dintr-o fabrică. Se arăta că el „a dat dovadă de lipsă de sinceritate fata de 
Institutie si Partid, ascunzând activitatea sa legionară din trecut chiar şi în fata 
subcomisiei de verificare”!. La 30 iunie 1950 a fost disponibilizat şi plt. maj. Ambruş 
Ioan, de la S.J.S.P. Bistriţa, întrucât la verificarea membrilor P.M.R. se descoperise 
faptul că fusese membru L.A.N.C., participase la rebeliunea legionară, avea un frate ce 
s-a înscris voluntar într-o unitate S.S., avea manifestări antisemite etc., motive pentru 
care a fost exclus din partid (la 1 decembrie 1947, când a fost încadrat în Siguranţă ca 
agent, se aprecia că este „un element de totală încredere”). Cu această ocazie, şefii săi şi- 
au adus aminte ca subofiterul comisese şi numeroase abateri comportamentale (betii 
repetate — a venit beat chiar şi în fata subcomisiei de verificare P.M.R., lipsuri de la 
serviciu, relații extraconjugale) şi profesionale („totală delăsare în muncă”, „nu dă 
rezultate din cauză că nu are capacitate intelectuală”), care „s-au prelucrat de 
nenumărate ori cu cel în cauză”, dar acesta „a privit prelucrarea făcută cu nepăsare” 166. 

Măsura scoaterii din Securitate a fost luată imediat si în privința acelor angajaţi 
referitor la care s-au obţinut date că au fost colaboratori ai fostei Sigurante. La 28 
octombrie 1949 a fost destituit mr. Fuchs Iacob, de la D.R.S. Suceava, „pentru stransa 
colaborare ce a avut-o cu organele de Siguranţă în timpul regimului antonescian””167, Lt. 
Radu Dumitru, de la Direcţia a VI-a, fost ceferist, era membru al U.T.C. încă din anul 
1938. Având un asemenea trecut revoluționar şi origine socială, i-au fost trecute cu 
vederea toate abaterile comise după încadrarea în organele de represiune (,betie, 
imoralitate, scandaluri, bătăi, abuzuri şi deconspirări”). La începutul anului 1950 s-a 
descoperit însă faptul că el fusese recrutat de către Siguranţă în anul 1942, având sarcina 
de a furniza informaţii referitoare la comuniştii ce activau la C.F.R. În consecință, It. 
Radu a fost destituit din serviciu la data de 12 aprilie 1950168. 

Tot acum au fost observate şi deficienţele sistemului încadrării în Securitate a 
unor persoane insuficient sau deloc verificate. Spre exemplu, în februarie 1950 a fost 
trecut în rezervă slt. Urcan Vasile, de la D.R.S.P. Cluj, pentru că se descoperise ca in 
trecut fusese condamnat pentru speculă şi că „a comis acte de necinste” în timp ce era 
paznic la fabrica „Dermata” 16. 


64 A.C.N.S.A.S., fond D.M.R.U. a M.L, dosar nr. 7.348, vol. 5, f. 18. 

65 Ibidem, £. 36 

66 A.C.N.S.A.S., fond Cadre, dosar nr. 13.530, ff. 97-98. 

67 Ulterior, decizia a fost revocată, hotărându-se să se primească demisia sa din serviciu 
începând cu 31 decembrie 1949 (A.C.N.S.A.S., fond D.M.R.U. a M.I, dosar nr. 7.348, vol. 5, ff. 
223-224). 

68 Ibidem, £. 225. 

6 A.CN.S.AS., fond D.M.R.U. a ML, dosar nr. 7.347, vol. 15, £ 2. În momentul scoaterii sale 
din Securitate, slt. Urcan se ocupa cu supravegherea istoricului Ştefan Meteş, propunând 
efectuarea unei perchezitii secrete la locuinţa acestuia pentru verificarea conţinutului cărților pe 
cate le avea in bibliotecă, în vederea distrugerii celor considerate a fi necorespunzătoare 
(A.C.N.S.A.S., fond Informativ, dosar nr. 3.885, f. 46). 

La 10 iunie 1951, It. Tone Florea, ofiţer la D.R.S. Cluj, a fost destituit dupa ce 
se descoperise faptul că tatăl său era chiabur, deținuse o cârciumă, un atelier de fierărie, 
patru hectare de teren si două case si fusese condamnat pentru sabotaj 170. 

În mod similar, cpt. Cosma Alexandru, şeful Securităţii Mediaș, a fost trecut în 
rezervă la 20 martie 1951, întrucât cumula mai multe probleme de cadre: fusese 
membru în asociațiile „Muncă şi Lumină” şi „Asociaţia Creştină a Tineretului”, în 
timpul guvernării antonesciene „a fost omul de încredere al patronului fabricii în care 
lucra” 171, tatăl său fusese preot greco-catolic, iar unuia dintre frații săi (Cosma Valeriu) îi 
fusese stabilit domiciliu obligatoriu pentru comentarii nefavorabile la adresa 
regimului!7?. La rândul său, şi Cosma Valeriu fusese încadrat în Securitate, fiind 
considerat chiar „omul de încredere al lui Jianu Marin”, dar a fost îndepărtat în 1950 
pentru fapte de corupție şi apoi trimis în D.0O.175. 

Interesant este faptul că celălalt frate al său, mr. Cosma Augustin, ce deținea 
funcţia de locţiitor al Direcţiei a VII-a Contrainformatii Miliție şi Penitenciare, a mai 
fost menţinut în Securitate încă un an, fiind îndepărtat abia la 2 iunie 1952, în contextul 
valului de schimbări ce au urmat înlăturării lui 'Teohari Georgescu (în cazul său, motivul 
l-a constituit faptul că era fiu de preot, urmase Academia Teologică Greco-Catolică de 
la Blaj şi fusese ofiţer în „armata burgheză”, luptând chiar pe frontul de răsărit). În 
1951, toate acestea au fost contrabalansate de faptul că el fusese cel care îl denuntase, în 
1950, pe fratele său Valeriu, cerându-i în scris lui Nicolschi să-l aresteze!’*. Aceasta cu 
toate că şi el şi celălalt frate, Alexandru, au fost încadrați în M.A.I. prin intervenţia lui 
Valeriu Cosma la Marin Jianu!'5. Aşadar, în acel moment loialitatea politică si 
„vigilența” de care a dat dovadă, au fost considerate a fi mult mai importante decât 
problemele de cadre. De altfel, chiar si în 1952 epurarea sa din structurile represive nu a 
fost definitivă, el fiind reincadrat peste numai o lună in Miliţie!'6, iar apoi avansat si 
numit şef al Serviciului Colonii Minori din cadrul Direcţiei Penitenciare, Lagăre şi 
Colonii (1954-1958)177. 


170 A.C.N.S.A.S., fond D.M.R.U. a M.I., dosar nr. 7506, vol. 1, f. 27. 

171 M. Burcea, M. Stan, M. Bumbes, of. ci, p. 162. 

172 A.C.N.S.A.S., fond D.M.R.U. a MI, dosar nr. 7.506, vol. 5, ff. 47-50. 

173 A. Tudor-Pavelescu, op. cit., p. 278. 

174 Şeful Direcţiei a Ill-a Contrainformatii Penitenciare, It-col. Stoilescu Coman, declara 
următoarele: „Într-o perioadă (prin 1950) l-am văzut abătut si cam frământat. L-am întrebat ce 
are. Mi-a povestit că are un frate care este o puslama si că acest frate al lui se pretează la o serie 
de escrocherii pe care le face împreună cu un căpitan de Miliție. M-a rugat să intervin la tov. 
general Nicolschi Al. pentru ca fratele lui, împreună cu căpitanul de Miliție cu numele Popa 
Marius să fie arestați. În urma celor atătate si în scris de maiorul Cosma A., fratele lui, impreună 
cu căpitanul de Miliție Popa Marius, au fost arestaţi și anchetați. După aceasta, maiorul Cosma s- 
a manifestat satisfăcut în urma măsurilor luate” (M. Burcea, M. Stan, M. Bumbes, op. ai, p. 161). 
175 A. Tudor-Pavelescu, op. cit., p. 278. 

176 La 22 iulie 1952 a fost numit locţiitor al şefului D.R.M. Ploieşti (A.C.N.S.A.S., fond D.M.R.U. 
a ML, dosar nr. 7.353, vol. 6, f.98). 

177 M. Burcea, M. Stan, M. Bumbeş, op. cit, p. 161. 

La 24 noiembrie 1950 a fost scos din Securitate și slt. Ostroveanu Ion, de la 
$.].S.P. Romanați, pentru că provenea dintr-o familie de chiaburi (părinţii, unchii, naşul 
de botez etc.), la care se adăuga şi faptul că „a refuzat să semneze Apelul pentru pace” 18. 


Abaterile comportamentale 

Foarte probabil cea mai extinsă racilă comportamentală în rândul angajaţilor 
Securităţii a reprezentat-o consumul excesiv de băuturi alcoolice. Îndeosebi în primii ani 
după înființare, beţia făcea adevărate ravagii printre ofițerii şi subofiterii instituţiei. 
Fenomenul a fost cât de cât atenuat abia după al doilea val de disponibilizări, cel din 
1956, când un mare număr de cadre cu acest viciu au fost trecute în rezervă. 

Primele concedieri din Securitate din acest motiv au început încă din anul 1950, 
dar numărul cazurilor a fost practic insignifiant fata de amploarea fenomenului. În plus, 
în acea perioadă, consumul de băuturi alcoolice a constituit foarte rar motivul exclusiv 
al disponibilizării, de obicei beţia în timpul serviciului fiind văzută doar ca o 
circumstantä agravanta. 

Lt. Călinaş Ioan, fost şef al Birourilor de Securitate Cugir si Blaj, a fost trecut in 
cadrul disponibil la 5 octombrie 1951, cu pierderea gradului. Motivul: „a comis o serie 
de abateri grave”, printre care „beţii repetate” si „legături intime cu tot felul de femei 
dubioase”, iar „cu ocazia arestării unei organizaţii subversive, a întreținut relaţii intime 
cu fiica unui arestat, promitandu-i să-i facă diferite servicii”, la care se adăuga si faptul 
că „s-a aratat dezinteresat în munca profesională, neglijent, lipsit de spirit de 
răspundere, comod şi superficial în executarea lucrărilor” 179, 

Dar problema cea mai mare o constituia comportamentul cu totul 
necorespunzător al cadrelor aflate în stare de ebrietate: trăgeau cu pistolul fără motiv — 
uneori existând si victime, molestau persoane nevinovate, făceau scandal în locuri 
publice etc. Unele astfel de cazuri sunt de-a dreptul hilare, astfel încât vom prezenta 
unul dintre ele puţin mai detaliat. 

Încadrat comisar ajutor la Siguranţa din Târnăveni la 1 februarie 1948, cu toate 
că în referatul cu propunerea de angajare se specifica faptul că este „un element de 
încredere şi muncitor”, loan Moldovan a dat încă din primele zile dovada adevăratelor 
sale „calități”. A sărbătorit angajarea prin betii repetate în timpul serviciului, astfel încât 
la 2 mai 1948 a fost sancționat cu mustrare şi reținerea unei parti din salariu. Desigur, 
aceasta nu a constituit nici pe departe un impediment pentru a continua in aceeași 
manieră, mai ales că la înființarea D.G.S.P. a fost încadrat în rândul ofiţerilor, primind 
gradul de sublocotenent. Cum şefii săi erau aproape complet dezinteresati de betiile 
dese ce le comitea, slt. Moldovan a conştientizat rapid faptul că totul îi este permis în 
această direcţie şi ca atare n-a ezitat să treacă la fapte. 

Ziua de 25 aprilie 1949 a început prost pentru slt. Moldovan. Aflat în gară la 
ora 4%, pentru a pleca cu trenul la o şedinţă ce avea loc la Blaj (unde se afla sediul 
S.J.S.P. Târnava Mică, de care aparţinea biroul unde lucra), după ce a acostat mai multe 
fete aflate în staţie, în timp ce încerca să-şi descarce încărcătorul de la pistol, acesta a 
percutat, trăgând un cartuș pe peron. lar cum un asemenea semn rău trebuia cumva 


178 A.C.N.S.A.S., fond D.M.R.U. a M.L, dosar nr. 7.348, vol. 16, f. 145. 
179 Tdem, dosar nr. 7.506, vol. 2, f. 113. 

contrabalansat, la Blaj a colindat mai multe cârciumi, motiv pentru care şeful Securității 
i-a dat maşina şi şoferul serviciului să-l ducă la gară pentru a ajunge la timp la trenul de 
întoarcere. În gara din Blaj, el şi şoferul s-au dus în cârciumă si s-au pus pe băut, astfel 
încât au pierdut trenul, pe care l-au ajuns însă într-o altă staţie cu maşina Securității. 
Aflat în stare de ebrietate încă înainte de urcarea în tren, slt. Moldovan a continuat să 
bea şi în timpul călătoriei. Odată ajuns la destinaţie, a obligat tot personalul trenului 
(mecanici, şef de tren, controlori etc.) să meargă cu el în cârciuma gării şi să consume 
băuturi alcoolice. Cum o asemenea invitație nu putea fi refuzată, cei în cauză au 
abandonat trenul şi s-au conformat. În timp ce ei au băut împreună câte şapte rânduri 
de sprituri, călătorii aşteptau plecarea trenului din gară. 

Dar slt. Moldovan era si mare amator de petreceri. Cu doar trei zile înainte, 
după ce a băut toată ziua la un restaurant, seara a luat un grup de lăutari si i-a dus să 
cânte în incinta Biroului de Securitate Târnăveni, chefuind si band cu aceştia toată 
noaptea. Pe la ora 5 dimineaţa, părându-i-se probabil că atmosfera a devenit 
plictisitoare, „a plecat în comună cu lăutarii cântând după el”, spre nemulțumirea 
locuitorilor ce au fost treziti intempestiv din somn. Tintele ofițerului au fost o 
domnişoară şi un coleg de la Miliție, cărora le-a cântat serenade sub geamurile 
locuinţelor. Cheful public s-a sfârşit la un coleg de birou, care — după ce a ascultat 
serenada de rigoare — i-a invitat pe toţi în casă, unde au chefuit împreună până la ora 8, 
când au dat drumul la lăutari şi au plecat la serviciu. 

lar cum unui asemenea petrecăreţ îi surâde întotdeauna norocul, în ziua in care 
a plecat la Blaj, muzicantii i-au ieşit tot timpul în cale. În trenul de dimineață a găsit si 
un grup de lăutari, pe care i-a pus să-i cânte continuu până la Blaj, acompaniindu-i şi el. 
De asemenea, la întoarcere, în gara din Târnăveni aştepta trenul şi o fanfară sătească. 
Observând fanfara, ofițerul a sechestrat-o pe loc, obligându-i pe membrii acesteia să 
cânte la masa la care bea cu ceferiştii. Dorind probabil ca de petrecere să se bucure si 
alti cunoscuți ai săi, slt. Moldovan a luat cu el ceferiştii si fanfara şi s-a dus la locuinţele 
şefului de staţie şi a impiegatului de mişcare pentru a le cânta serenade. Cum şeful de 
staţie a refuzat să-i primească în casă, ofițerul a spart usa, dar, văzând că fetița ,,oazdei” 
s-a speriat, a ordonat ca serenada să fie cântată doar pe coridor. Momentul artistic a 
continuat apoi pe peronul gării, unde ofițerul şi ceferiştii au încins mai multe hore, sârbe 
si ceardasuri, spre stupoarea călătorilor, ce aşteptau deja de mult timp pornirea trenului. 
Într-un final, obosit, slt. Moldovan a permis ceferistilor să se întoarcă în tren, pentru ca 
acesta să-și continue călătoria. Simţul artistic al ofițerului a ieşit la iveală si cu acest 
prilej, el ordonând fanfarei să cânte Porniti înainte, tovaräsi! în timp ce trenul pleca. 
Ofiţerul a continuat însă să bea în gară cu muzicantii, până când a adormit pe peron, 
după ce şi-a aruncat pe jos chipiul, servieta cu actele de serviciu şi pistolul. 

Foarte probabil că apetenta slt. Moldovan pentru cântece revoluționare a 
constituit şi motivul pentru care şi de această dată şefii nu i-au dat nici un fel de 
sancțiune. Mai mult, cu toate că a continuat să se tina de betii si scandaluri, în acel an a 
fost avansat la gradul de locotenent. Şeful D.R.S.P. Sibiu, It.-col. Crăciun Gheorghe, 
afirma că, în pofida abaterilor sale, „este muncitor şi a cunoscut din plin lipsurile si 
chinurile de sub jugul exploatării capitaliste”. 

Cariera în Securitate a It. Moldovan s-a sfârşit însă în aprilie 1950, când 
Gheorghe Pintilie l-a scos din rândul cadrelor active. Motivul principal nu l-au constituit 

însă bettile repetate ale ofițerului şi nici faptul că într-o noapte — aflat si atunci în stare 
avansată de ebrietate — a amenințat cu pistolul si a luat la bătaie un muncitor, ce pe 
deasupra era si activist U.T.M., iar acesta l-a reclamat la Comitetul regional de partid 
Sibiu, prezentând si adeverinte medicale ce atestau rănile suferite în urma bătăii. Chiar 
în acea perioadă, el a fost exclus din partid, întrucât s-a aflat că în trecut fusese 
simpatizant legionar, la care s-a adăugat şi faptul că a refuzat să colaboreze cu comisia 
P.M.R. însărcinată cu verificarea membrilor de partid. Pierderea calităţii de membru 
P.M.R. a atârnat greu în luarea deciziei de scoatere din Securitate. In aceste condiții, 
şeful D.R.S.P. Sibiu a considerat că era cazul să ceară disponibilizarea ofițerului, 
aducându-și si el aminte că „nu s-a preocupat deloc de munca ce i s-a încredințat, 
ţinându-se de chefuri si betii şi stingherind si pe ceilalți tovarăşi în muncă” 18%, 

Dar uneori abaterile comise de cadrele Securităţii sub influenţa alcoolului erau 
mult mai grave. La 22 februarie 1950, Teohari Georgescu a aprobat destituirea It. 
Gheorghe Dumitru, ofițer în Direcţia a VI-a, deoarece acesta, aflându-se în stare de 
ebrietate, „a împuşcat aproape mortal un cetățean cu care avusese un schimb de cuvinte 
la beţie”, motiv pentru care de altfel era şi arestat de câteva luni, cauza aflându-se în 
cercetări!81, 

Anumite cadre, mai ales cele cu funcții de conducere, nu ezitau să profite de 
poziţia pe care o aveau, pentru a-și însuşi bani şi alte bunuri din fondurile Securităţii sau 
ale arestatilor ori ale celor urmăriți. La 15 aprilie 1950 a fost trecut în cadrul disponibil 
cpt. Nedelcu Teodor, şeful S.J.S.P. Vlașca, din următoarele motive: „nu a controlat 
mânuirea fondului C.LS., prezentând chitante fictive pentru justificare (...) Şi-a însuşit 
din mobilierul Serviciului o serie de lucruri ce nu erau trecute în inventar (...) şi-a 
însuşit din corpurile delicte (...) Împreună cu subalternii săi, au ridicat din casa unei 
foste proprietare de fabrică toată mobila, pe care și-au impartit-o între ei'1%. De 
asemenea, plt. Gälätanu Petre, șeful Biroului Administrativ din cadrul S.J.S.P. 
Sighişoara, a fost scos din Securitate la 30 iunie 1951 pentru că „a comis nereguli in 
mânuirea banilor” (având o lipsă în gestiune de 24.000 lei) şi „a întreținut relații intime 
cu o arestată” 185, 

Toate aceste fapte au fost comise pe fondul sentimentului de atotputernicie 
existent în rândul majorităţii angajaților Securității, mai ales al celor cu funcții de 
conducere. Gheorghe Crăciun îşi amintea care era poziţia sa după numirea în funcția de 
chestor al Poliţiei Sibiu: „Eram omul cel mai puternic pe judeţ, şeful forţei publice (...) 
aveam dreptul să arestez si să anchetez pe cine apreciam că este periculos societăţii, 
aveam armă de foc asupra mea’’!*4, Si din acest motiv, de multe ori ofițerii şi subofiterii 
de Securitate nu ezitau să încalce legile statului, comitand fapte abuzive de genul celor 
menţionate mai sus. Fenomenul a fost accentuat şi de faptul că, până la începutul anilor 
750, comportamentul lor discretionar nu era controlat si pedepsit de nimeni, ei 
nesuferind nici un fel de sancţiune pentru faptele comise, ceea ce nu putea decât să le 


180 A.C.N.S.A.S., fond Cadre, dosar nr. 21.200, ff. 28-30. 

181 Idem, fond D.M.R.U. a MI, dosar nr. 7.348, vol. 5, f. 66. 

182 Thidem, f. 221. 

183 A.C.N.S.A.S., fond D.M.R.U. a M.I., dosar nr. 7.506, vol. 1, £. 39. 
184 L. Banu, op. cif., p. 62. 

crească senzaţia de omnipotenta. Abia dupa primele acţiuni de înlăturare din Securitate 
a angajaţilor cu deficiențe comportamentale se constată un proces de atenuare şi 
diminuare treptată a abuzurilor comise, cu toate că ele nu au fost eradicate niciodată. 

O altă categorie de cadre înlăturate din Securitate în urma verificărilor de la 
sfârşitul anilor 40 a fost reprezentată de persoanele care luptaseră pe frontul de răsărit 
contra U.R.S.S., în armata română sau în cea maghiară 185. Această „vină” ducea aproape 
automat la trecerea în rezervă numai în ceea ce priveşte cadrele Securităţii, regula 
nefiind aplicată cu stricteţe şi angajaţilor celorlalte structuri ale M.A.I., inclusiv celor de 
la Trupele de Securitate 18. 

În cazul unora dintre acești angajaţi se descoperise chiar faptul că făcuseră parte 
din unităţile care au acţionat contra partizanilor din spatele frontului sau au participat la 
executarea evreilor şi a prizonierilor sovietici, astfel încât implicarea lor în acțiuni 
represive în timpul războiului era departe de a putea fi exclusă. 

La 15 aprilie 1950, a fost scos din Securitate plt. maj. şef Coman Vasile, 
funcționar operativ la Biroul Buşteni, pentru că la verificarea P.M.R. se descoperise 
faptul că în 1941 a participat la executarea a cinci evrei în Bucovina si la impuscarea 
unor soldaţi sovietici raniti!®’. Din datele ce le detinem nu reiese însă si faptul că el ar fi 
fost înaintat instanţei, conducerea M.A.I. probabil multumindu-se cu această sancțiune. 

De asemenea, au fost trecuţi în rezervă şi cei care locuiseră în Basarabia şi în 
1944 se refugiaseră in România din fata trupelor sovietice. Nu s-a ţinut cont nici de 
contextul în care unele dintre aceste persoane luaseră decizia părăsirii Basarabiei: 
trecerea frontului prin localităţile în care locuiau, frica de abuzurile armatei sovietice 
(violuri, jafuri) etc. Spre exemplu, plt. maj. Ghinet Valentina, de la D.R.S.P. Cluj, a fost 
trecută în rezervă la 15 februarie 1950, pentru că a fugit din Basarabia — împreună cu 
mama sa — în martie 1944, când au venit sovieticii („deşi tatăl său a rămas pe loc”) 18%. 

Cazurile prezentate, care se referă la atitudini contra U.R.S.S., ne conduc spre 
concluzia că unele dintre deciziile de trecere în rezervă a cadrelor Securităţii au fost 
luate pe baza unor directive ale consilierilor sovietici din România. 

Au existat şi angajați ai Securităţii ce aveau legături cu grupurile de rezistență 
care acționau pe aproape întreg cuprinsul României. La 9 martie 1950, Teohari 
Georgescu a semnat decizia de destituire a plt. maj. Palage Alexandru, de la D.RS. 
Suceava, deoarece „se face vinovat de trădarea secretelor profesionale dușmanilor de 
clasă, având legături cu o bandă subversiva, si pactizand cu aceştia” 189. 

O altă culpă sanctionata cu scoaterea imediată din Securitate era intermedierea 
legăturilor dintre arestaţi şi rudele acestora sau alte persoane din exterior. În acest caz, 


185 La 15 februarie 1950, au fost trecuţi în cadrul disponibil doi subofiteri de etnie maghiară de la 
D.R.S.P. Cluj, plt. Horvath Ernest si plt. Birtalan Iosif, ambii luptând în armata maghiară contra 
U.R.S.S. (A.C.N.S.A.S., fond D.M.R.U. a M.I, dosar nr. 7.348, vol. 15, f. 1, 7). 

186 Lt.-col. Ghinescu Mihai, comandantul Regimentului 1 Securitate Turnu Măgurele, care a 
comandat un pluton pe frontul de răsărit, a fost doar exclus din partid în timpul verificărilor, fără 
a-şi pierde nici măcar funcţia pe care o deţinea în M.A.I. (A.C.N.S.A.S., fond D.M.R.U. a MI, 
dosar nr. 7.358, vol. 61, f. 18). 

187 A.C.N.S.A.S., fond Cadre, dosar nr. 16.094, f. 29. 

18Idem, fond D.M.R.U. a M.I., dosar nr. 7.347, vol. 15, f. 3. 

189 Tdem, dosar nr. 7.348, vol. 5, £. 64. 

reacţia este însă una normală, faptele de acest gen fiind pedepsite în cadrul oricărui 
sistem penitenciar din lume. La 22 februarie 1950 a fost destituit plt. maj. Dobrescu 
Ion, subofițer la Direcţia a IV-a Anchete, pentru ca: „În timpul cât a funcționat la 
arestul D.G.S.P. a transmis personal şi prin alte persoane veşti despre situația arestatilor 
familiilor acestora. A introdus în arest scrisori și diferite obiecte pentru cei arestaţi, dând 
si informaţii de felul cum este organizat arestul, cat si de felul cum sunt tratați 
arestații”” 190, 

O situația asemănătoare este si cea a primei soții a col. Sälcudeanu Pavel, 
viitorul şef al D.R.S. Mures-Autonoma Maghiară, care in 1952 a fost scoasă din M.A.L., 
precum şi exclusă din partid, pentru că în anii 1947-1948 a mijlocit schimburile de 
corespondenţă ale unor deținuți din Penitenciarul Aiud cu persoane din exterior. Mult 
mai interesantă este însă atitudinea soțului său, care, pentru a-şi salva cariera în 
Securitate, nu a ezitat să divorțeze imediat ce faptele soției sale au ieşit la iveală 191, 

Anumiți angajaţi cumulau toate lipsurile de mai sus, ridicând astfel serioase 
semne de întrebare referitoare la modul în care au fost încadraţi în Securitate. În aceste 
situații, singura măsură ce putea fi luată era aceea a expulzării din aparat. Spre exemplu, 
la 10 mai 1950 a fost scos It. maj. Perlea Meliton, ofiţer la Direcţia a VIII-a. În decizia 
de destituire se precizau următoarele: „Este un element descompus. A dus o viata 
destrăbălată, în chefuri cu femei, betii, jocuri de cărți (...) În cadrul Securității a avut 
grave manifestări reacționare, antisemite şi antisovietice. Este betiv şi afemeiat. A avut 
legături cu elemente dusmanoase. Este un element oportunist, carierist, fiind preocupat 
de interesele sale personale şi neglijand pe cele ale Instituţiei (...) Este un element 
nesincer, dusmanos, lingusitor, servil, egoist, individualist şi carierist. În munca 
profesională s-a dovedit a fi total incapabil şi necorespunzător pentru Instituţia 
noastră” 1%, 

Cu toate că era inerentă apariția unor erori în ceea ce priveşte trecerea în 
rezervă a unor cadre, trebuie precizat însă faptul că se încerca remedierea acestora în 
măsura în care se sesiza la timp abuzul comis. În aprilie 1952, cpt. Borşan Dumitru — 
viitorul şef al Direcţiei I — pe atunci şef serviciu în Direcţia a II-a Contraspionaj, a fost 
scos din M.A.I. şi exclus din partid „pe considerentul că părinţii lui ar fi fost chiaburi”. 
In același an, „reverificându-se situația”, i s-a redat calitatea de membru de partid şi a 
fost reincadrat în M.A.I., în funcţia de şef serviciu la Direcţia a III-a 1%. 

La începutul anilor 50, cand au debutat disponibilizările din Securitate, cei 
trecuți în rezervă erau obligați să semneze un angajament de nedivulgare a 
instrucțiunilor primite, a activităţilor desfăşurate, a organizării instituţiei sau a faptelor 
de care au luat cunoştinţă în timpul serviciului. Pentru da o greutate mai mare 
documentului, foștii angajaţi trebuiau să declare că sunt de acord să primească pedeapsa 
cu moartea dacă vor încălca această declarație. Pentru exemplificare, oferim câteva 
pasaje din Angajamentul semnat la 15 aprilie 1950 de It. Moldovan Ioan de la D.R.S.P. 
Sibiu: „Declar că am luat cunoștință (...) de faptul că în cazul in care voi divulga vreun 


190 Thidem, £. 148. 

191 F. Dobre (coord.), Securitatea..., vol. I, p. 265. 

192 A.C.N.S.AS., fond D.M.R.U. a M.I, dosar nr. 7.348, vol. 5, f. 219. 
19% F. Dobre (coord.), Securitatea..., vol. II, p. 26. 

fapt din cele cunoscute de mine pe orice cale in timpul cat am functionat in D.G.S.P. 
aceasta se va socoti ca tradare de patrie, trecerea in slujba dusmanului si aducerea de 
prejudicii puterii de stat, prin procurarea si transmiterea unor secrete de stat, 
primejduind astfel securitatea internă şi externă a statului si că această faptă este 
sanctionata cu moartea (...) în cazul în care o voi face mă voi supune sancţiunilor din 
legile menţionate mai sus, care prevăd pedeapsa cu moartea pentru asemenea fapte” 194. 

Nu în ultimul rând, instituţia era preocupată ca cei disponibilizati, dacă nu 
îndeplineau condiţiile de pensionare, să fie încadraţi foarte rapid în muncă. În acest 
sens, încă din 1950, conducerea D.G.S.P. a ordonat şefilor de unități să se ocupe 
personal de plasarea imediată în producție a celor trecuţi în rezervă. 

Dar în pofida îndepărtării din Securitate a angajaţilor cu probleme, situația nu s- 
a îmbunătățit aproape deloc, întrucât procentajul celor scoşi era foarte redus fata de 
numărul real al cadrelor necorespunzătoare, la aceasta adăugându-se şi faptul că 
majoritatea inlocuitorilor celor concediati aveau ,,calitati” asemănătoare. 

Calitatea nesatisfăcătoare a cadrelor Securităţii şi încetineala cu care se acționa 
pentru remedierea deficienţelor din acest domeniu a fost observată și de șeful 
consilierilor sovietici din România, Alexandr Saharovski. In ianuarie 1952, într-un 
raport către Moscova, acesta preciza: „Cadrele M.A.I. (ministru 'Teohari Georgescu) 
sunt năpădite de persoane străine si dubioase, măsurile de îndepărtare a lor din aparatul 
Ministerului sunt luate extrem de încet şi fără tragere de inimă” 1%. 

Nici Teohari Georgescu nu se putea declara satisfăcut de amploarea acțiunilor 
de triere a cadrelor Securităţii. În opinia lui, exprimată ce-i drept în contextul criticilor 
ce i-au fost aduse în 1952, ar fi fost nevoie de măsuri mult mai drastice: „Fără îndoială, 
mai sunt elemente care n-au ce căuta şi aici lipsa şi greşeala a fost că n-am luat hotărât, 
mai bine să scoţi decât să păstrezi un element care are un semn de întrebare, nu să 
tărăgănăm de azi pe mâine” 19%, 

Verificarea superficială a cadrelor a dus la menţinerea în Securitate a unui 
număr apreciabil de persoane cu trecut necorespunzător. În timp, acestea au avansat, 
reuşind să deţină funcţii de conducere în aparatul central şi teritorial. Abia atunci când 
au ajuns în aceste poziţii, biografiile lor au început să fie cercetate cu mai multă atenţie, 
fiind astfel descoperite diverse „pete” din trecutul lor. 

Spre exemplu, Leopold Skalka a fost angajat la 20 martie 1948 ca agent la 
Brigada Mobilă din Bucureşti. Cu toate că avea doar patru clase primare, a contat mult 
mai mult faptul că era muncitor (zetar), membru P.C.R. din anul 1945 şi mai ales ca 
făcea parte din puternicul şi influentul sindicat al tipografilor. La încadrare, i s-a cerut să 
scrie o autobiografie, pe care însă vreme îndelungată nimeni nu s-a gândit s-o confrunte 
cu realitatea, Astfel, el a avansat încontinuu, ajungând să dețină funcţia de şef de birou 
la Serviciul Inchisori. In toamna anului 1960 a fost trecut de urgenţă în rezervă, întrucât 
s-a descoperit faptul că în 1943 s-a înrolat voluntar în armata germană, în casa sa au 


194 A.C.N.S.A.S., fond Cadre, dosar nr. 21.200, ff. 65-66. 
19% C. Troncota, op. ait, p. 56. 
196 *** Stenogramele..., vol. IV, partea a Il-a, p. 111. 


46 


Cadrele Securităţii în timpul lui Teohari Georgescu 


locuit ofițeri germani, iar fratele său s-a retras cu Wehrmachtul în Germania şi nu s-a 
mai întors!%, 

În paralel, a fost continuat si procesul de epurare al cadrelor vechi, care 
activasera şi în instituţiile din perioada interbelică. Conform unei afirmaţii a lui Teohari 
Georgescu, până în anul 1952 fuseseră schimbate 60% din efectivele vechi ale M.A.I.1%. 
Procentul era însă mult mai ridicat în ceea ce priveşte Securitatea, la 26 octombrie 1949 
în D.G.S.P. mai erau doar 115 angajați încadrați înainte de 6 martie 1945, adică un 
procent de 2,65% din totalul salariaţilor instituţiei!” Treptat, foştii angajați ai Sigurantei 
sau S.S.I. au fost nu doar epurati, ci şi arestați”, anchetați pentru a divulga numele 
informatorilor pe care îi folosiseră înainte de 1945, apoi condamnați. Marea majoritate 
au fost grupaţi şi încarceraţi în Penitenciarul Făgăraş, unde s-a continuat anchetarea lor. 
Metodele dure de interogare si mai ales condițiile aspre de detenţie (penitenciarul ființa 
în cadrul fostei cetăți medievale) au făcut ca mortalitatea să fie ridicată în rândul acestei 
categorii de deținuți. 


Încadrarea 

În ceea ce priveşte încadrarea concretă, pe posturi, a persoanelor trimise în 
Securitate de partid, a celor recrutaţi direct si a absolvenţilor şcolilor si cursurilor de 
specialitate, aceasta era efectuată de Direcţia Cadre, sprijinită de către Direcţia Educaţie, 
Cultură si Propagandă din D.G.S.P.%!, în perioada în care ea a funcționat. 

În momentul înființării Securităţii, sarcina de a coordona activitatea celor două 
direcţii a revenit tot gen.-mr. Mazuru Vladimir, subdirector al D.G.S.P., cel care 
răspundea de această problemă din 1947. Totodată, gen.-mr. Mazuru a primit şi atribuții 
directe în ceea ce priveşte politica de cadre, dar numai la nivelul subofiterilor. Conform 
unei decizii a lui Teohari Georgescu, aplicabilă de la 1 septembrie 1948, a fost 
împuternicit „să numească, să înainteze în grad, să atribuie funcții, să definitiveze, să 
transfere, să detaseze, să repartizeze, să dea delegaţii, să pensioneze, să acorde 
concediile prevăzute de lege, să încadreze, să fixeze clasele de salarizare, in general să 
decidă in toate chestiunile de orice natura si asupra tuturor cererilor personalului 
D.G.S.P., până la plutonier major inclusiv” 202. 

Gen.-mr. Mazuru s-a achitat cu succes de sarcinile încredințate, activitatea sa 
fiind evidențiată într-un raport din august 1949, în care se arăta că el „a îndeplinit 
sarcina pusă de partid de a curăța Securitatea de elemente vechi dușmănoase si 
nedemne, de a-i asigura o compoziţie justă de clasă”, precum si faptul că „a imprimat 
muncii Direcţiei Personalului (cadre) caracterul politic, căutând să lichideze cu 
conţinutul pur birocratic care se practica in aceasta munca’, 


197 A.C.N.S.A.S., fond Cadre, dosar nr. 24.328, ff. 19-21. 

198 = Stenogramele..., vol. IV, partea a II-a, p. 16. 

1% Raport 2, p. 225. 

200 La 15 septembrie 1952, în timp ce era anchetat de Comisia Controlului de Partid, Teohari 
Georgescu afirma: „Întreg aparatul de opresiune al burgheziei (Siguranţă, S.S.I., Serviciul de 
Contrainformatii al Armatei) a fost arestat” (M. Oprea, op. cit., p. 38). 

201 E. Banu, „Un deceniu..., p. 122. 

202 [i, Dobre (coord.), Securitatea..., vol. I, p. 16. 

203 A.C.N.S.A.S., fond Cadre, dosar nr. 45, f. 52. 

Dreptul de a semna hotărârile aferente politicii de personal în cazul ofițerilor 
aparținea doar conducerii Securităţii si M.A.I. La 23 februarie 1951, Teohari Georgescu 
l-a împuternicit pe Gheorghe Pintilie să emită „decizii de incadrari, înaintări in grad si 
funcţie, mutări, sanctionäri si îndepărtări pentru personalul încadrat în Corpul 
Sergentilor şi Ofiterilor din D.G.S.S. până la gradul de maior inclusiv” 20%. 

O parte din aceste atribuții au fost delegate şi altor cadre de conducere de 
încredere. La 8 martie 1951, Teohari Georgescu i-a acordat It.-col. Corin Aurel, 
proaspăt numit subdirector general al D.G.S.S., dreptul „să numească, să înainteze în 
grad, să atribuie funcții, să încadreze, să transfere, să detaşeze, să repartizeze, să dea 
delegații, să pensioneze, să primească demisii, să acorde concedii, să contrasemneze 
Decizii şi în general să decidă în toate chestiunile de orice natură şi asupra tuturor 
cererilor personalului D.G.S.S. pentru sergenti şi ofițeri, până la gradul de căpitan si 
funcţia de șef secţie inclusiv” 205. 


Sistemul de pregătire profesională 

La început, MAL. a folosit pentru pregătirea angajaților instituţiile de 
învățământ create înainte de 1945. Personalul nou încadrat era inițiat în profilul muncii 
informativ-operative mai ales prin cursuri de şase luni desfăşurate la Scoala de pregătire 
ce ființa în sediul Direcţiei Generale a Poliţiei. La 1 iunie 1945 în fiecare unitate de 
poliție s-au desfăşurat cursuri de inițiere de două luni, transformate în ianuarie 1947 in 
şcoli de pregătire cu durata de trei luni. În ceea ce priveşte angajaţii din Siguranţă, 
aceştia urmau cursuri de pregătire specială de trei luni?”. 

Abia în vara anului 1948 a fost creată o şcoală destinată exclusiv cadrelor din 
Siguranţă. Este vorba Scoala de pregătire profesională a Direcţiei Generale a Sigurantei 
Statului, unde prima serie a început cursurile — ce durau trei luni — la 4 iulie2”. La 16 
octombrie 1948 s-a înființat Şcoala militară de ofițeri de Securitate din Bucureşti, iar 
ulterior în M.A.I. au fost create numeroase școli de ofițeri, la Radna, Botosani, 
Măgurele, Câmpina, Oradea, Deva etc. 

În primii ani, la fiecare şcoală a M.A.I. se efectua pregătirea cursanților din 
toate armele. Spre exemplu, la Scoala militară de ofițeri de Securitate din Bucureşti erau 
pregătiți: lucrători operativi, ofițeri politici, cadre pentru filaj şi investigaţii, 
contrainformaţii militare, contrainformaţii penitenciare si administrație, dar si 
radiotelegrafişti, şoferi, dactilografe etc.20%8. Durata studiilor varia între 45 de zile şi 9 
luni şi jumătate, în funcție de cât de presantă era nevoie de cadre pe un anumit profil, 
iar efectivele elevilor erau reduse2%. Procedura de învățământ era foarte greoaie, astfel 
încât absolvenţii, ce oricum nu dispuneau de prea multe calități culturale, nu reuşeau să- 


204 A.C.N.S.A.S., fond D.M.R.U. a MI, dosar nr. 7.350, vol. 10, f. 140. 

205 Thidem, vol. 7, f. 186 

206 A.A. Spânu, op. cz, p. 15. 

207 E. Banu, „Un deceniu..., p. 124. 

208 A.C.N.S.A.S., fond D.M.R.U. a M.L., dosar nr. 7.402, vol. 11, f. 1. 

209 Liviu Taranu, Céfeva considerații privind schimbările din politica de personal in cadrul structurilor M.A.I. 
la începutul anilor ‘60, în „Caietele CNSAS”, nr. 2/2008, p. 43. 


48 


Cadrele Securităţii în timpul lui Teohari Georgescu 


şi însușească specificul specializării în care urmau să activeze. In plus, nu puteau fi 
asiguraţi nici profesori şi lectori permanenți pentru toate domeniile la fiecare şcoală. 

Din aceste motive, la 28 mai 1950 Colectivul de conducere al M.A.I. a decis ca, 
începând din toamna acelui an, școlile de ofițeri ale ministerului să funcționeze pe arme: 
Şcoala de ofițeri de Securitate la Radna, Şcoala de ofițeri de Grăniceri la Oradea, Şcoala 
de ofițeri de Pompieri şi Administraţie la Măgurele. Pentru subofiteri ființa Şcoala 
M.A.I. de la Deva, pentru toate specializärile210, 


Cadrele de conducere 

În primii ani după înființarea Securităţii, când numărul cadrelor de conducere 
nu reușea să acopere nevoile crescânde cauzate de suplimentarea accelerată a 
efectivelor, promovarile în funcție s-au făcut cu rapiditate. Practic, orice ofițer ce reusea 
să se evidentieze in muncă avea mari şanse de fi numit într-un post de conducere după 
numai unu-doi ani de activitate. În anumite cazuri, salturile au fost chiar spectaculoase, 
existând angajați care din simpli subofiteri au ajuns şefi in mai putin de un an. Spre 
exemplu, Pavel Constandache a fost numit în 1951 şef al Secţiei raionale Paşcani, la 
doar 10 luni de la încadrarea sa în Securitate ca şofer la S.J.S.P. Bacău (cu gradul de 
plutonier), iar Dumitru Radu a fost numit in 1949 şef al S.J.S.P. Muscel la mai putin de 
un an de la încadrarea sa în Securitate ca funcționar operativ?11. 

La Plenara C.C. al P.M.R. din 26-27 mai 1952, Alexandru Drăghici critica foarte 
dur modalităţile de promovare si avansare în Securitate. El acuza faptul că acestea 
depindeau aproape exclusiv de atitudinea lingusitoare fata de șefi, indicandu-i fără 
echivoc pe aceştia ca fiind vinovaţi sistemul existent: „Criteriile de ridicare a cadrelor 
sunt lingusirea si dacă ştii să te dai bine pe lângă şef, nu munca profesională, lupta 
pentru îndreptarea ei. Aceste criterii pleacă de la conducere. Nu întâmplător în jurul 
nostru avem elemente slabe, în afară de tov. Pintilie, care a fost trimis din afară, restul 
sunt elemente slabe şi în general, în ceea ce priveşte îndeplinirea muncii de conducere, 
elemente care stau foarte slab. Şi exemplul acesta în disciplină şi comportare pleacă de 
sus si strică chiar unele elemente tinere, bune, active, devotate”’?!?. 

Conform teoriei marxist-leniniste, „principala metodă de scoatere la iveală si de 
înlăturare a greşelilor şi lipsurilor” era critica si autocritica?!3. Folosită doar constructiv 
şi principial, critica presupunea dezvăluirea intransigentă a diferitelor deficiențe, abateri 
etc. ce apăreau în timpul activităţii. Conform unor ideologi marxisti, „aparatul de stat îşi 
poate îndeplini funcţiile integral şi cu succes numai dacă masele scot activ şi vigilent la 
iveală lipsurile ce există în activitatea acestui aparat, adică dacă se aplică critica de jos”. 
De asemenea, critica era imperios necesară pentru a se pune capăt „metodelor 
cancelarist-birocratice de conducere”214, În Statutul P.M.R. (copiindu-se fidel Statutul 
P.C.U.S.), dar şi în Constituţia României, era inclus dreptul şi chiar necesitatea 
membrilor de partid de a critica activitatea cadrelor de conducere, condamnând 


210 A.C.N.S.A.S., fond Documentar, dosar nr. 199, f. 339. 

21 N. Ionita, Fisele biografice ale sefilor de direcții regionale..., pp. 10-11. 

212 %** Stenogramele..., vol. IV, partea a II-a, p. 145. 

213 B.N. Ponomarev (red.), Dictionar politic, Bucureşti, Editura Politică, 1959, p. 173. 
214 Thidem. 


49 


Liviu Plesa 


totodată „ascunderea deliberată a lipsurilor sau practica persecutarii celor care le 
dezvăluie”215. 

La Securitate, transpunerea în practică a prevederilor teoretice referitoare la 
critică şi autoctitică suferea însă serioase distorsiuni, inerente probabil într-un sistem 
militarizat. Într-o instituţie în care cadrele de conducere aveau practic puteri 
discretionare, puţini erau subordonații care se încumetau să-și critice șefii, fiind 
conştienţi de faptul că atragerea antipatiei acestora putea să le afecteze cariera ulterioară. 
În anii *50 mai ales, dar nu numai, era nevoie chiar de o doză mare de curaj pentru a 
scoate la iveală lipsurile superiorilor ierarhici. Situaţia din teritoriu a fost prezentată la o 
şedinţă a conducerii Securităţii de un ofițer cu atribuţii de control în acest domeniu: 
„Iov. col. Gluvacov, tov. col. Kalousek si tov. col. Pandelea de la Iasi spun «criticati- 
mă, tovarăși, numai dacă aveţi curaj, că pe urmă stam de vorbă» (...) La Timisoara, şeful 
Secţiei Verificari, It. Negru, în şedinţa de colectiv a spus: «Tovaräsi, criticati-mä, 
criticati-mä», când însă a fost criticat, după aceasta a spus tovarăşului: «Dacă nu-ți bagi 
minţile în cap, pot să te încadrez cu doi-trei informatori», se merge până acolo că dacă 
un tovaräs are curajul să critice, să-i lege o tinichea de coadă si să fie tras la 
răspundere”216. 

Faptul că aceste afirmaţii erau acoperite de realitatea din teren este demonstrat 
de mai multe cazuri concrete. Astfel, cpt. Nedelcu Teodor, şeful S.J.S.P. Vlaşca, enervat 
de faptul că un subaltern a îndrăznit să raporteze forurilor superioare abaterile sale, a 
ordonat să i se deschidă acestuia un dosar de verificare din care să reiasă că ar fi fost 
legionar, ceea ce ar fi adus după sine cel putin excluderea lui din Securitate. Conducerea 
Securităţii a reacționat totuşi prompt, mai ales că abuzurile sesizate erau reale, astfel că 
la 15 aprilie 1950 cpt. Nedelcu a fost trecut în rezerva?!’. 

În acelaşi timp, şefii unor unităţi, profitând de faptul că promovarea si 
avansarea subordonatilor depindea practic de decizia lor, nu au ezitat să se folosească de 
această pârghie pentru a-i ameninţa pe cei care le criticau activitatea în diferite şedinţe 
profesionale sau de partid. Un exemplu concret a fost prezentat de Drăghici în 1952: 
„Dacă îndrăznea cineva să spună un cuvânt, să critice, elementele acestea erau 
îndepărtate. Situaţia aceasta a fost caracterizată foarte bine într-o şedinţă a noastră, unde 
un It. maj. critica lipsuri în muncă şi un maior de Securitate, şeful unei regiuni, a spus: 
«O să te faci tu căpitan când mi-oi vedea eu ceafal». Adică erau chiar amenințați oamenii 
care criticau”218, 


Gradele militare 
La înființarea Securităţii, Teohari Georgescu a stabilit numărul de grade militare 
pentru D.G.S.P.: un general-locotenent (Gheorghe Pintilie), trei generali-maiori, 30 
colonei, 35 locotenenti-colonei, 171 maiori, 430 căpitani, 600 locotenenti, 900 
sublocotenenti, 371 plutonieri majori sefi, 1.400 plutonieri majori, 300 plutonieri, 170 


215 #4 Dicționar politic, Bucuresti, Editura Politică, 1977, p. 175. 

216 L. Banu, op. cit., p. 65. 

217 A.C.N.S.A.S., fond D.M.R.U. a MI, dosar nr. 7.348, vol. 5, f. 221. 

sergenti majori, 230 sergenti majori asimilați (curieri, cusători dosare, oameni de serviciu 
etc.)219. 

La 1 iulie 1949, prin Decretul Prezidiului M.A.N. nr. 682/25 iunie 1949 (in 
baza Deciziei Consiliului de Ministri nr. 683/25 iunie 1949), a fost infiintat gradul de 
sergent pentru D.G.S.P. Conform decretului, „sergentul de Securitate are ca atribuţii 
paza şi securitatea localurilor si aresturilor unităților D.G.S.P.”220, 

Din 28 decembrie 1949, prin Decretul M.A.N. nr. 453, s-a înființat gradul de 
locotenent major. Momentul, care coincidea şi cu sfârșitul anului si cu aniversarea 
transformării României în republică populară, a constituit un bun prilej pentru 
avansarea in grad a ofițerilor aflați la baza aparatului. Majoritatea locotenentilor au 
primit noul grad, de locotenent major, în timp ce sublocotenentii au fost trecuţi in 
categoria locotenentilor?21. 

Au existat însă şi grade ce au dispărut, cum este cel de plutonier major şef, 
care nu s-a mai regăsit printre gradele ce puteau fi acordate subofiterilor conform 
Statutului Corpului Sergentilor din D.G.S.P., intrat în vigoare la 1 ianuarie 1951222. 

Cu ocazia adoptării Statutu/ui menţionat a avut loc o reasezare semnificativă a 
gradelor tuturor subofiterilor, nu doar a celor care până atunci fuseseră plutonier major 
şef. La 5 ianuarie 1951, prin Decizia nr. 47.900 a lui Teohari Georgescu, a avut loc 
încadrarea subofiterilor pe noile grade aferente prevederilor statutului. Aproape toți 
deţinătorii gradului de plutonier major şef (cu foarte rare excepţii) şi marea majoritate a 
plutonierilor majori au fost avansați la gradul de sublocotenent, fiind trecuți aşadar în 
Corpul Ofiterilor. Toţi sergentii majori şi plutonierii, ca şi o parte dintre plutonierii 
majori şi plutonierii majori șefi au rămas în categoria subofiterilor. Marea majoritate 
dintre ei au fost mentinuti în acelaşi grad, dar multi au fost avansați un grad. Interesant 
este şi faptul că au existat destul de multe cazuri în care s-a operat chiar retrogradarea 
subofiterilor în gradul imediat inferior. 

De la începutul anilor '50, instrucțiunile referitoare la mutarea cadrelor stipulau 
faptul că acestea trebuiau făcute, în principiu, doar o dată pe an, ţinându-se cont, în 
măsura posibilităților, şi de dorinţa cadrelor respective. 

Erau numeroase transferurile operate ca urmare a diverselor solicitări ale 
cadrelor, motivate în general pe considerente medicale (familii bolnave etc.) sau sociale 
(nevoia unui ajutor pentru creşterea copiilor minori, îngrijirea părinților bătrâni etc.). 
Conducerea Securităţii încerca să nu ignore astfel de cereri, fiind conștientă de faptul 
nerezolvarea lor nu făcea de cât să scadă randamentul în muncă al acestor angajați, 
astfel încât le satisfăcea întotdeauna când erau posibilități. De asemenea, erau rezolvate 


219 Decizia M.A.I. nr. 10.970/2 septembrie 1948 (A.C.N.S.A.S., fond D.M.R.U. a MLL, dosar nr. 
7.346, vol. 3, £ 283). 

220 A.C.N.S.A.S., fond D.M.R.U. a M.L., dosar nr. 7.347, vol. 11, f. 81. 

221 #4 România...» p. 31. 

222 Prin Decretul M.A.N. nr. 178/2 iulie 1950 a fost înființat Corpul Sergentilor si Cartnicilor din 
Forţele Armate ale R.P.R., iar prevederile lui au fost adoptate pentru Securitate prin Decizia nr. 
47.890 a lui Teohari Georgescu (A.C.N.S.A.S., fond D.M.R.U. a M.L, dosar nr. 7.350, vol. 7, f. 

favorabil si acele solicitări de mutare ale cadrelor căsătorite tot cu un angajat al 
Securităţii, dar aflat in altă regiune, fiind firească dorința lor de a munci în aceeaşi 
unitate sau Oraş. 

Nu de puţine ori, transferul în altă localitate constituia o sancțiune aplicată 
cadrelor ce comisesera diverse fapte de gravitate minora, de regulă de natură morală. La 
1 mai 1949, cpt. Miu Dumitru, locţiitor al şefului S.J.S.P. Ialomiţa, a fost mutat în 
aceeaşi funcție la SJ.S.P. Tulcea, pentru că avea o relație extraconjugală cu o 
informatoare pe care-o avea în legătură?%%5. În iunie 1952, D.R.S. Oradea a decis să-l 
mute disciplinar la D.R.S. Bârlad pe slt. Stoica Petrică — șeful Biroului Organizare, 
pentru faptul că a divortat??6. 

În anumite cazuri, şefii unităților de Securitate nu mai așteptau până în 
momentul in care unii subordonați cădeau cu totul sub influența anturajului şi luau 
anumite măsuri preventive. Dintre acestea, cea mai eficientă părea a fi tot mutarea 
respectivilor în altă regiune sau la altă unitate. Unii şefi erau chiar foarte scrupuloşi în 
această privinţă, solicitând transferarea unor ofițeri doar pentru că ipotetic ar fi putut 
intra în contact cu persoane ostile regimului. La 1 mai 1952, col. Corin Aurel a aprobat 
solicitarea D.R.S. Oradea de mutare în altă regiune a slt. Bondariu Gheorghe, ajutor şef 
birou la Secţia Cadre. Ofițerul fusese anterior activist la Comitetul Judeţean P.M.R. 
Bihor şi avea rezultate foarte bune în muncă, dar rudele sale din partea soției aveau un 
trecut necorespunzător (socrul si cei doi cumnati fuseseră legionari activi). Cu toate că 
el nu întreținea legături cu persoanele respective, a fost transferat la D.R.S. Baia Mare 
„pentru a fi izolat de aceste elemente”. Pentru a-i mai îndulci situaţia, a fost promovat, 
la noua unitate oferindu-i-se funcţia de şef birou. 


Sanctiunile 

La 21 februarie 1949, Consiliul de Ministri a emis Decizia nr. 149, prin care a 
stabilit procedura disciplinară de pedepsire a salariaților din toate instituţiile şi 
întreprinderile de stat, ea aplicându-se așadar şi în ceea ce-i priveşte pe angajații 
Securităţii. Erau stabilite patru tipuri de sancțiuni: prevenirea, mustrarea, mustrarea cu 
avertisment şi destituirea. 

Prima se aplica pentru abateri de mică însemnătate sau diverse neglijente în 
muncă. Cel care savarsea greşeli mai grave, dar fără a aduce prejudicii materiale 
instituției, era pedepsit cu mustrare (în formă scrisă). Abaterile repetate sau crearea de 
prejudicii materiale se sanctionau cu mustrare şi avertizarea celui în cauză că va fi 
îndepărtat din funcţie. Destituirea se aplica pentru următoarele categorii de culpe: 
însuşirea de bani sau alte valori, corupție, întocmirea intenționată a unor rapoarte false 
sau săvârşirea unor neglijente grave, betii repetate, comiterea unor „acte contra 
intereselor statului” sau „orice altă abatere gravă în urma căreia statul este 
prejudiciat” 238. 


225 A.C.N.S.A.S., fond Cadre, dosar nr. 21.102, f. 127. 

226 F. Dobre (coord.), Securitatea..., vol. IL, p. 39. 

227 A.C.N.S.AS., fond D.M.R.U. a M.I, dosar nr. 7.373, vol. 9, f. 161. 
228 Tdem, dosar nr. 7.347, vol. 1, ff. 27-28. 

În același an, pentru Securitate s-a adoptat însă Regwlamentul interior pentru ofiterii 
subofiteri şi personalul civil asimilat din D.G.S.P., în care erau stipulate următoarele tipuri de 
pedepse: mustrare verbală, mustrare scrisă, arest, arest sever, mutare disciplinară, 
suspendare din funcţie, destituire, punere în disponibilitate. 

Arestul se făcea la domiciliu si consta în interzicerea de a primi vizite şi de a 
părăsi locuința — cu excepţia deplasării la serviciu. Sanctiunea se aplica după două 
mustrări rămase fără efect sau în situația comiterii unei fapte putin mai grave (cum ar fi 
lipsă de respect fata de superiori, ceea ce echivala cu insubordonare). Şefii de S.J.S.P. 
puteau ordona maxim patru zile de arest, cei ai D.R.S.P. maxim 10 zile, subdirectorii 
generali ai D.G.S.P. maxim 20 zile, iar directorul general al D.G.S.P. maxim 30 zile. 

De regulă, erau pedepsiţi cu arest în garnizoană ofițerii care comiteau diverse 
abateri comportamentale, mai ales betii si scandaluri. În Regulamentul din 1949 
sancţiunea se numea arest sever şi se aplica în general pentru beţie în timpul serviciului, 
lipsă nemotivată de la muncă sau întârzieri în executarea sarcinilor. În ianuarie și 
februarie 1952, slt. Rafai Mihai, de Secţia Raională Lipova, a fost sancționat succesiv cu 
şase zile arest sever pentru că „s-a prezentat la un seminar în stare de ebrietate, fapt în 
urma căruia a avut manifestări de calomniere a învățământului de partid” si apoi cu 
patru zile arest sever pentru că a bătut un deputat al Sfatului popular comunal Cladova 
şi pentru că „de mai multe ori a fost văzut în stare de ebrietate pe stradă și la 
serviciu”251. 

La 17 august 1950 a fost introdusă pedeapsa retrogradării în grad, ea aplicându- 
se ofițerilor M.A.I. si M.F.A.2%, Până la acea dată, Direcţia Cadre şi unităţile centrale si 
teritoriale de Securitate erau nevoite să recurgă la diverse formule inedite pentru acest 
tip de sanctionare a ofițerilor. 

Spre exemplu, in octombrie 1948 şeful D.R.S.P. Cluj a dorit înlocuirea mai 
multor ofițeri cu funcții de conducere, întrucât erau slab pregătiți profesional si 
incapabili să-şi îndeplinească in mod satisfăcător sarcinile. Este vorba de It. Daroczi 
Alexandru — şeful Secţiei a II-a Contrasabotaj, It. Iszlai Adalbert si slt. Kappel Zoltan — 
ambii şefi de birou, slt. Muscal Iosif — şef problemă. Toţi aceştia au fost numiți in 
posturile respective pentru simplul motiv că absolviseră o şcoală centrală a M.A.L, fără 
a se mai verifica dacă au calităţile şi experiența necesară poziţiilor în care au fost 
încadraţi. Pentru a-i destitui şi retrograda, col. Patriciu — in coniventa cu Direcţia Cadre 
a D.G.S.P. — i-a obligat pe cei cinci subordonați să depună fiecare o cerere de 
reîncadrare in grade şi funcții inferioare. În consecinţă, ofițerii în cauză au raportat că 
„nu şi-au însuşit cunoștințele profesionale necesare gradului ce-l deţin si sunt conștienți 
că datorită acestui fapt prejudiciază bunul mers al întregului serviciu, ceea ce ar putea 
vătăma interesele instituţiei”, solicitând să fie numiți „într-un grad inferior, de mica 
răspundere, în care ar putea da un randament mai mare şi ar putea fi utili muncii de 
Securitate”. Direcţia Cadre a aprobat cererile ofițerilor şi a decis să le acorde gradele 


29 F. Banu, „Un decenin..., p. 152. 

230 Thidem. 

231 A.C.N.S.A.S., fond D.M.R.U. a MI, dosar nr. 7.353, vol. 12, f. 42. 

232 Mircea Suciu, Robert Levy, Laurenţiu Panaite, MAI si Securitatea: date si documente inedite (1948- 
1965), in „Dosarele Istoriei”, nr. 5/1996, p. 49. 

imediat inferioare?3, Pentru aceasta, angajații respectivi au trebuit să depună cereri de 
demisie din Securitate, care au fost aprobate, în aceeaşi zi fiind emise ordinele de 
reîncadrare pe noile grade si funcţii. Prin Decizia D.G.S.P. nr. 14.510, începând cu data 
de 1 decembrie 1948 Daroczi şi Iszlai primeau gradul de sublocotenent şi funcția de şef 
problemă, iar restul postul de funcționar operativ, fiind trecuţi în categoria subofiterilor, 
cu gradul de plutonier major şef 2%. 

Rămânând în aceeaşi arie, menţionăm si faptul că exista şi sancţiunea degradării 
ofițerilor, indiferent de gradul deținut, dar aceasta nu putea fi aplicată decât numai in 
urma unei sentințe definitive a Tribunalului Militar. Modalitatea era prevăzută încă din 
Statutul Corpului Ofiterilor Fortelor Armate ale R.P.R. din 1951, care stipula si faptul că 
degradarea efectivă se făcea prin decret la Prezidiului M.A.N., dar numai ulterior 
sentinței penale?%5. Era posibilă şi degradarea ofițerilor trecuţi în rezervă, însă doar 
atunci când motivul îl reprezenta comiterea unor fapte incompatibile cu calitatea de 
ofiţer M.A.1.2%. 


Recompensele 

Încă din primii ani după 1945 s-a simţit nevoia acordării unor recompense 
cadrelor merituoase în scopul stimulării angajaţilor in muncă. La sfârşitul anului 1946, 
şeful Chesturii de Poliție a Municipiului Cluj, prim chestorul Gheorghe Crăciun, 
propunea: „Să se dea prime de încurajare sau să fie citați acei ofițeri sau agenţi de poliție 
care isi dau interesul la locul care le-a fost încredințat spre conducere, astfel stimulând 
munca lor, căci sunt firi omenești foarte sensibile si prin faptul că nu li se dă o 
satisfacție atunci când aduc un maxim de randament se descurajează şi în loc ca în viitor 
să mai aducă la fel randamentul necesar si util statului democrat, cu toată bunăvoința 
lor, nu pot să facă acest lucru, fiind obsedati de ideea că nu li se recunoaşte munca 
depusă. Satisfactie poate fi dată fie prin citări pe tara, fie prin anumite prime de 
încurajare, fie prin o avansare în grad”?97, 

Recompensele acordate angajaților Securităţii erau de mai multe tipuri: citarea 
pe minister, premii in bani sau/și în diverse obiecte (aparate foto, radiouri, ceasuri, 
stilouri etc.), acordarea unor distincţii (ordine şi medalii), înaintarea în gradul următor 
înainte de expirarea stagiului minim etc. 

În perioada la care ne referim, cea mai uzitată metodă de recompensare a fost, 
fără îndoială, avansarea în grad înainte de termen, foarte avantajoasă pentru cadre, 
întrucât, pe lângă un prestigiu sporit, atrăgea după sine și creşterea salariului lunar prin 
mărirea soldei de grad. Până la începutul anilor '50, ofiţerii ce se remarcau in muncă 
înaintau foarte rapid în grad, uneori fiind avansați chiar şi de două ori pe an. Spre 
exemplu, şeful S.J.S.P. Alba, cpt. Cleju loan, a fost încadrat în Securitate în august 1948 
cu gradul de sublocotenent, dar la 23 august 1949 a fost avansat locotenent, pentru ca la 


233 A.C.N.S.A.S., fond D.M.R.U. a MI, dosar nr. 7.346, vol. 7, f. 282. 
234 Ibidem, £. 239. 

255 M. Burcea, M. Stan, M. Bumbes, op. cz, p. 27 

236 L. Taranu, Oamenii Securitatii..., p. 384. 

237 A.C.N.S.A.S., fond Documentar, dosar nr. 13.809, f. 26. 

30 decembrie acelaşi an să primească gradul de locotenent major, iar la 23 august 1950 
pe cel de căpitan, înaintând aşadar trei grade in doar doi ani***. 

La 1 iunie 1949, prin Decizia M.A.I. nr. 2.716, a fost reglementat și sistemul 
pensionării cadrelor pe motiv de boală, fiind înființată Comisia medicală mixtă pentru 
clasarea medicală a personalului M.A.I. Ea funcționa în cadrul Direcţiei Sanitare a 
M.A.I. si era condusă de dr. Pascariu I., şeful Serviciului Sanitar Uman. Printre membri 
Comisiei se mai numărau ofițeri din Trupele M.A.I., Trupele de Securitate, Direcţia 
Administrativă etc., precum si un delegat al Direcţiei Generale Politice (cpt. Tufan)?%. 

Prezenţa unui reprezentant al Direcţiei Generale Politice în Comisia de clasare 
medicală se explică prin faptul că, în acea perioadă, chiar şi scoaterile din Securitate pe 
caz de boală se făceau pe baza principiului de clasă, ţinându-se cont de averea personală 
deţinută de cei în cauză, precum şi de cea a soțiilor şi părinților acestora. De asemenea, 
contau foarte mult şi rezultatele obţinute in muncă de cadrele respective, precum si 
vechimea în organele de Securitate. În cazul în care angajatul era încadrat de puţin timp 
sau desfăşurase o activitate nesatisfăcătoare, el nu era pensionat medical, ci doar trecut 
în rezervă, la fel cum se întâmpla si cu cei clasati în gradul HI de invaliditate?*. 


Concluzii 

Perioada 1948-1952, în timpul căreia în fruntea M.A.I. s-a aflat Teohari 
Georgescu, a reprezentat în general o etapă de acomodare a conducerii Securității cu 
specificul de cadre al noii instituţii. Trebuind să răspundă mai multor imperative 
(epurarea foştilor angajaţi, încadrarea unor membri de partid loiali, proveniență şi 
profesie muncitoresc-taraneasca a acestora, acoperirea numărului foarte mare de posturi 
vacante), responsabilii de cadre s-au aflat într-o permanentă căutare de soluţii. Fără a 
exista o politică clară şi coerentă de cadre si fără a se respecta nişte criterii riguroase de 
selectionare, verificare, încadrare, avansare şi promovare, acoperirea necesarului de 
personal al Securităţii s-a făcut de multe ori la întâmplare. Preeminenta criteriilor 
ideologice şi de clasă în detrimentul pregătirii culturale şi profesionale, a determinat 
coborârea pragurilor calitative până aproape de minim. 

În aceste condiţii, era inerentă pătrunderea în Securitate a unui număr foarte 
mare de cadre necorespunzătoare, nu doar ca pregătire, ci şi din punct de vedere 
comportamental, moral şi profesional. lar efectul s-a resimţit imediat şi a constat în 
numărul foarte mare de abateri — unele grave — comise de angajaţii Securităţii. Peste 
toate acestea, ampla operaţiune de verificare a membrilor de partid desfăşurată în 1949- 
1950 a scos la iveală şi faptul că proveniența și trecutul multor cadre de Securitate 
ridicau serioase semne de întrebare. In acest context, conducerea instituției a trecut la 
operarea primelor concedieri ale cadrelor necorespunzătoare, operațiune amplificată în 
anii următori. 


238 A.C.N.S.A.S., fond D.M.R.U. a MI, dosar nr. 7.347, vol. 3, f. 312. 

39 Anterior acestei decizii funcționa o comisie de acest tip doar pentru Comandamentul 
Trupelor MAL, având în vedere recrutii încadraţi pentru satisfacerea stagiului militar in 
formațiunile acestei unităţi. La 1 iunie 1949, aceasta şi-a încetat activitatea, fiind înglobată in 
comisia proaspăt înființată (Ibidem, vol. 1, f. 200). 

240 A.M.I., fond Direcţia Secretariat-Juridica, inventar nr. 4.311, dosar nr. II/B/4, f. 2. 

Tot in acest interval temporal, au fost fundamentate si primele linii directoare 
in ceea ce priveste avansarea cadrelor in grad, promovarea in functii, transferul la alte 
unităţi, recompensarea şi sancţionarea. 

În pofida tuturor deficienţelor ce au afectat politica de cadre a Securităţii din 
perioada 1948-1952, nu se poate afirma că activitatea represivă a instituţiei ar fi avut de 
suferit foarte mult. Chiar dacă supravegherea informativă si formele calificate de 
urmărire au fost neglijate aproape total, ele erau compensate prin recurgerea la forme 
extreme de reprimare a opozanților (crime, torturi, internäri în penitenciare şi colonii de 
muncă, stabilirea de D.O. etc.). Instituţia a reușit să se achite de sarcinile primite de la 
partid, şi a operat cu succes valurile de arestări ce i s-a ordonat să le execute. 

Până la urmă, acesta a fost de fapt principalul obiectiv pe care Teohari 
Georgescu a dorit să-l atingă, acela de a transforma Securitatea în „braţul înarmat al 
partidului” şi de a folosi instituția ca organ represiv pentru impunerea și menţinerea 
partidului comunist la putere. Având în vedere acest deziderat, practic au contat mult 
mai putin calitatea şi comportamentul angajaților Securităţii câtă vreme executau fără 
ezitare orice fel de ordin primit, oricât de ilegal şi excesiv ar fi fost el. Ulterior, cand 
,ascutisul luptei de clasă” se va mai domoli, a existat tot timpul pentru remedierea 
problemelor de personal. 

Conştient însă de calitatea nesatisfăcătoare a personalului Securităţii, noul 
ministru al Afacerilor Interne, Alexandru Drăghici, va încerca si partial va reuşi să 
producă o schimbare în acest domeniu. Aplicând cu o mult mai mare consecvență 
sancţionarea angajaţilor şi cadrelor de conducere (mergând până la scoaterea lor din 
MAI. şi chiar trimiterea în justiţie), punând accent si pe pregătirea culturală a 
angajaților, dar având la dispoziție şi o perioadă mult mai mare de timp, Drăghici a 
reuşit ca, la finalul mandatului său, să lase un corp de cadre cu o calificare şi comportare 
net superioare fata de cele găsite în 1952. 

DREPT ŞI JUSTIȚIE ÎN ROMANIA COMUNISTĂ (II) 


LAW AND JUSTICE IN COMMUNIST ROMANIA (II) 


The present paper displays some characteristics of repressive justice in communist Romania, 
being a continuation of the analysis we made in the last number of our journal. 

The first article entitled “Alexandru Voitinovici - Delation at the Top of the Party” offers details 
on two documents that show the procedure used by the president of the Supreme Court of R.P.R. for 
removing his colleagues from office. Conceived in the form of delations based on political arguments, the 
reports sent to the Party leaders display the institutional and human relations between the leaders of the 
justice system in the 1950s. 

The second article entitled “Article 1931 of the Criminal Code - A Secret of the Political 
Repression that Persists Even Today” unveils a historiographical error. We point out the decrees that 
introduced retroactively the secret article 193! in the Criminal Code, which incriminated “the intense 
activity of the working class and the revolutionary movement”. That article was extensively used by the 
repressive system of justice after 1954. However, the decrees were not published and the changes they 
brought to the Criminal Code were not mentioned in the official documents between 1954-1960 or later. 


Etichete: justiție, drept, represiune, Alexandru Voitinovici, articolul 1931 
C.P. 
Keywords: justice, law, repression, Alexandru Voitinovici, article 1931 of the 
Criminal Code 


În numărul trecut al „Caietelor CNSAS” am început o serie de studii si articole 
despre justiția din timpul regimului comunist, menite să elucideze contribuția 
instituţiilor care o compun la comunizarea României şi la represiunea politică din timpul 
regimului comunist. 

În cele ce urmează publicăm două documente care ne prezintă poziţia instabilă 
avută de judecători în prima decadă a regimului de democrație populară, cariera lor 
depinzând doar de conducerea partidului, respectarea legii fiind un deziderat împlinit 
doar atunci când aceasta îşi îndeplinea rolul de instrument cu care judecătorii serveau 
interesele partidului. 

Cele două documente evidențiază procedeul prin care preşedintele Tribunalului 
Suprem al R.P.R. isi îndepărta colegii din funcţie. Concepute sub forma unor delatiuni 
argumentate politic, rapoartele către conducerea partidului sunt relevante pentru relațiile 
instituționale şi umane între capii Justiţiei din anii '50. Trebuie spus că în arhive regăsim 
multe rapoarte întocmite de Alexandru Voitinovici într-o manieră asemănătoare. 

Tânăr cerber al partidului, devotat şi vigilent, Alexandru Voitinovici a fost unul 
dintre cei care au pus bazele instituționale ale justiţiei regimului de democraţie populară. 
A avut o carieră strălucită, începută ca preşedinte al completelor de judecată ale 
Tribunalului Poporului care au judecat lotul Antonescu, lotul uliu Maniu si al altor 
complete în cadrul proceselor cu caracter politic. A deţinut funcții importante în stat 
fiind primul Procuror general al R.P.R. între anii 1948-1952, iar între anii 1954-1967 a 
deţinut funcţia de Preşedinte al Tribunalului Suprem. A cochetat cu literatura fiind, sub 
pseudonimul Alexandru Voitin, autor de piese de teatru cu temă istorică. 


Iuliu Crăcană 


Primul document demonstrează că era greu, dacă nu chiar imposibil, să ocupi 
funcţii în sistemul instituțional al justiției comuniste fără a fi implicat politic şi fără a 
participa la procesele politice, chiar dacă unii dintre cei implicați afirmă contrariul, astfel 
că un jurist a fost îndepărtat din funcţie tocmai pentru că evita procesele penale. Este 
vorba de Ilie Stoenescu, locţiitor al preşedintelui Tribunalului Suprem al R.P.R. la 
colegiul civil şi profesor de drept procesual civil la Facultatea de Ştiinţe Juridice din 
Bucureşti, pentru care Alexandru Voitinovici a propus „scoaterea” din toate funcţiile 
doar pentru că dorea să se ţină departe de politică şi să fie doar un bun specialist si 
pentru că a refuzat o ipotetică propunere de a candida pentru Marea Adunare Naţională 
(vezi anexa 1). 

Ilie Stoenescu şi-a pierdut funcţiile politice rămânând doar cu activitatea 
didactică. A fost titular al disciplinei de drept procesual civil la Facultatea de Drept din 
București până în anul 1975. 


Pentru prezentarea celui de-al doilea document vom porni de la teoria lui Erich 
Kaufmann care afirma că „legiuitorul nu este creator al dreptului” deoarece „statul nu 
creează dreptul, statul creează legi; iar statul și legile sunt supuse dreptului”!. Spre 
deosebire, putem spune că, în regimul comunist, partidul singur este deasupra statului şi 
a legilor, dreptul fiind doar o unealtă în mâna sa. 

Astfel, deşi la o primă analiză, principalul izvor de drept postbelic a fost 
ideologia partidului comunist, aceasta se întâmpla, însă, doar în măsura în care era pusă 
în slujba interesului puterii. Documentul pe care îl redăm în continuare ne arată cum 
mult-trambitatul program al partidului transpus în legi și principii care să apere clasa 
muncitoare isi pierdea orice valoare in fata acuzatiei de lipsă a disciplinei de partid. Vom 
vedea că opinia separată în cadrul Tribunalului Suprem a unui judecător chiar dacă, din 
punct de vedere ideologic, acesta se situa pe poziţiile clasei muncitoare, a fost de natură 
să ducă la schimbarea acestuia din funcție după un conflict cu acelaşi Alexandru 
Voitinovici. 

Este vorba de Marcu Witzman, jurist a cărui ascensiune în funcţii înalte 
începuse după 1948, atunci când, la recomandarea ministrului Justiţiei, Avram Bunaciu, 
a fost numit prin decizie a Prezidiului M.A.N. a R.P.R. în calitatea de membru în 
consiliul de administraţie al Casei autonome a monopolurilor R.P.R.2. Prin Decretul nr. 
283 din 28 august 1952 Marcu Witzman, a fost numit în funcția de judecător al 
Colegiului civil la Tribunalul Suprem (anexa 2). 

Dosarul conţine şi apărarea, sau, mai bine spus, contraatacul lui Marcu 
Witzman care trimite la rândul său un amplu memoriu către secretarii C.C. al P.M.R., 
Iosif Chisinevschi şi Nicolae Ceausescu. Acesta face puţine referiri la faptele în litigiu 
(„diferitele probleme de drept muncitoresc, unde am căutat să atăt interpretarea justă a 


' Erich Kaufmann, Die G/eichheif vor dem Gesetz im Sinne des Art. 109 der Reichsverfassung, în 
VVDSIRL, vol 3, Berlin si Leipzig, Waelter de Gruzter, 1927, p. 2, apud Bernd Ruthers, Dreptul 
degenerat. Teorii ale dreptului si juriști proeminenți in cel de-al Treilea Reich, Editura Univ. „Al. I. Cuza” 
Iaşi, 2005, p. 63. 

2 A.N.LC., fond Consiliul de Stat- Decrete, dosar nr. 9/1948, ff. 144-146. 

3 Idem, dosar nr. 5/1952, f. 64. 

legislației noastre folosind şi doctrina sovietică...) trecând la un contraatac de aceeaşi 
manieră, folosind acuzații meschine, vecine cu delatiunea. ÎL acuză pe Alexandru 
Voitinovici pentru trecutul său de „fost procuror la Roman în timpul lui Antonescu” şi 
pentru relaţiile personale: „prieten personal cu Gheorghe Diaconescu, ministrul 
Justiţiei, fostul lui secretar de cabinet, cu Vuza (George Pavel), locţiitor al Procurorului 
General, cu Adrian Dumitru, preşedinte al Consiliului Central al avocaţilor (...)74, 
Toate aceste informaţii erau cât se poate de adevărate dar, cu toate acestea, datorită 
serviciilor aduse partidului şi a „urii de clasă” de care dădea dovadă, Alexandru 
Voitinovici a rămas în funcţie încă unsprezece ani. 

În schimb, demersurile lui Alexandru Voitinovici au avut consecințe imediate. 
Marcu Witzman a fost eliberat din funcţie prin decret la 12 mai 1956, „primind alte 
însărcinări”5. Ulterior a fost numit în fruntea Arbitrajului de Stat, funcţie pe care a 
îndeplinit-o până în anul 19756. 


Art. 1931 Cod Penal 
un secret al represiunii politice care persista si astazi 

Nu cu foarte mult timp în urmă, un petent a cerut C.N.S.A.S.-ului informații 
despre Art. 193! din Codul Penal. Îşi manifesta nemulțumirea că informaţiile despre 
acest articol sunt contradictorii, iar în hteratura de specialitate apare ca fiind introdus 
printr-un decret din 1955 sau din 1954. 

Într-adevăr, în literatura istorică, informaţiile despre acest articol sunt eronate. 

În Raportul Final al Comisiei prezidențiale pentru analiza dictaturii comuniste din 
Romania art. 1931 este infatisat publicului ca fiind introdus prin Decretul nr. 62 din 
februarie 19557. 

Pe site-ul Institutului de Investigare a Crimelor Comunismului si Memoria 
Exilului Românesc (1.1.C.C.M.E.R.), articolul este prezentat astfel: „Art. 193/1: activitate 
contra clasei muncitoare — eta vorba despre un articol secret, cuprins în decretul nr. 
62/1955 şi nepublicat, a cărui caracteristică era sfera foarte largă de cuprindere, aici 
putând fi încadrate orice fel de acuzaţii. În genere, se folosea pentru cei care nu puteau 
fi încadraţi articolelor din Codul Penal. În Codul Penal propriu-zis, art. 193 făcea parte 
din Secțiunea I („Înaltă trădare”) a Capitolului I („Crime si delicte contra siguranței 
exterioare a statului”)8. 

După opinia lui Romulus Rusan, articolul 193' ar fi fost introdus în Codul 
Penal „în 1955, după Convenţia de la Geneva şi în perspectiva primirii României la 
ONU -— si pentru că erau foarte multi oameni nejudecati si aflați în detenție încă din 
1948, din 1950, din 1952” motiv pentru care „au trebuit să introducă în Codul Penal 


4 Idem, fond C.C. al P.C.R.-Cancelaria, dosar nr. 176/1956, ff. 45-54. 

5 Idem, fond Consiliul de Stat-Decrete, dosar nr. 6/1956, f. 11. 

6 „B.0.”, nr. 36, 10 aprilie 1975. 

7 Comisia prezidenţială pentru analiza dictaturii comuniste din România, Raport Final, Bucureşti, 
Editura Humanitas, 2006, p. 503. 

Shttp:/ /www.cerimelecomunismului.ro / ro/ fise_detinuti_politici /fise_matticole_penale_detinuti_ 
politici/ accesat la 15. 09. 2011 

existent nişte articole secrete”. După ştiinţa noastră, singurul articol secret din Codul 
Penal a fost 1931. 

Am mers pe fir până la sursa erorii care se află în volumul Cw unanimitate de 
voturi. Sentinte politice adnotate si comentate, autori Marius Lupu, Cornel Nicoară, Gheorghe 
Onisoru, Bucuresti, Fundaţia Academia Civică, 1997, p. 25. Cum, de nenumărate ori 
astfel de erori sunt întâlnite chiar în documentele redactate de organele represive a căror 
lipsă de cultură juridică şi necunoastere a textelor de lege pe care erau chemaţi să le 
aplice sunt binecunoscute, este posibil ca autorii volumului să fi reprodus o informaţie 
dintr-o sentință sau alt document judiciar. Se poate să fie chiar o greșeală de redactare 
care s-a perpetuat, astfel încât toate lucrările cu caracter istoric care fac referire la art. 
193 indice 1 C.P. indică introducerea lui în anul 1955. 

Într-adevăr, decretul în discuţie a făcut parte dintre actele normative cu caracter 
secret care a avut implicaţii majore. Nu a fost publicat niciodată iar modificările pe care 
le aducea Codului Penal nu au fost introduse în textele oficiale ale acestuia publicate 
între anii 1954-1960! si nici ulterior. Prin urmare, întâlnim lucrări ştiinţifice, valoroase 
dealtfel, în care se vorbeşte despre condamnări ale foştilor ofițeri de Siguranță în baza 
art. 193 fără a face referire la indice!!, desi încadrarea a fost, fără îndoială la art. 193’. In 
acest sens amintim că în Codul Penal art. 193 era doar un apendice la art 192 care 
incrimina înalta trădare şi poate fi găsit exclusiv în forma următoare: „În cazul crimei de 
înaltă trădare instanța poate pronunța şi pedeapsa confiscării averii. Tentativa crimelor 
din această secțiune se pedepseşte cu pedeapsa crimei consumate”. 

Decretul se găseşte la Arhivele Naţionale ale României în cadrul fondului 
Consiliu de Stat-Decrete, dosar nr. 2/1954, vol. 1. Este însoţit de expunerea de motive 
semnată de Alexandru Drăghici, care a fost şi inițiatorul decretului. Acesta motiva 
necesitatea apariției unui asemenea text legislativ prin faptul că, deşi Decretul nr. 
207/1948, în vigoare la momentul respectiv, constituia bază legală pentru reprimarea 
infracțiunii care consta în săvârşirea de acte de teroare, violenţă, torturi sau alte mijloace 
de constrângere, legislația nu sancţiona „activitatea sau lupta împotriva clasei 
muncitoare sau a mișcării muncitoreşti revoluționare din tara noastră dusă de către 
elementele care au aparținut aparatului de stat burghezo-mosieresc sau agenturii poliției 
si siguranței” fără a se fi servit de acte de tortura şi violență ci de alte metode, mai 
subtile si fără depăşirea atribuţiilor de serviciu la acel moment. Era vorba despre 
încriminarea unor metode şi proceduri perfect legale precum procurarea de informații, 


*http://www.memorialsighet.ro/index.php?option=com_content&view=article&id=829%3Aro 
mulus-rusan-cronologia-i-geografia-represiunii-recensmantul-populaiei-concentraionare-din- 
romania-1945-1989-&catid=59%3 Ao-carte-pe-zi&Itemid=167&lang=ro, accesat la 10. 03. 2013. 
10 Codul Penal, text oficial cu modificările până la data de 20 mai 1955, urmat de o anexă de legi speciale, 
Bucureşti, Editura de Stat pentru literatură economică si Juridică, 1955; Codul Penal, text oficial cu 
modificările până la data de 1 martie 1957, urmat de o anexă de legi penale speciale, Bucuresti, Editura 
Ştiinţifică, 1957; Codul Penal, text oficial cu modificările până la data de 1 iunie 1958, urmat de o anexă de 
legi penale speciale, Bucureşti, Editura Ştiinţifică, 1958; Codul Penal, text oficial cu modificările până la 
data de 1 decembrie 1960, urmat de o anexă de legi penale speciale, Bucureşti, Editura Ştiinţifică, 1960. 

11 Pavel Moraru, La hotarul românesc al Europei: din istoria Sigurantei Generale în Basarabia (1918- 
1940), Bucureşti, Institutul National pentru Studiul Totalitarismului, 2008, passim. 

filaj, acţiuni de supraveghere, ordine de deţinere, fixări de domiciliu obligatoriu etc. 
(anexa 3). 

La scurt timp, art. 193! a fost modificat. Cauza o găsim în expunerea de motive 
semnată de acelaşi Alexandru Drăghici: „legile penale în vigoare nu prevăd pedeapsa 
pentru infracțiuni săvârșite de persoane care au avut funcții de răspundere în 
formațiunile politice cu caracter fascist şi naționalist şi care şi-au desfăşurat activitatea 
până la eliberarea țării de către Armatele Sovietice, împotriva mișcării revoluționare si a 
luptei de eliberare a clasei muncitoare” 12. 

Ambele decrete au urmat întreaga procedură anterioară adoptării acestor acte 
normative. Ele sunt însoţite de Hotărârea Consiliului de Miniștri de „adoptare” a 
proiectului de decret care precede de fiecare dată adoptarea unui decret. În cazul 
modificării este vorba de H.C.M. nr. 1553 din 19 august 1954 (anexa 4)". 

Cele două decrete nu reprezentau o noutate. În perioada democraţiei populare 
una dintre cele mai grave mutilări ale dreptului a constat în secretizarea legislaţiei. Legea, 
în esenţa ei, este publică. O lege care nu poate fi cunoscută de toți cei interesaţi este, 
practic, o absurditate. Cu toate acestea, o caracteristică a dreptului românesc din anii '50 
a fost legislaţia secretă. 

În perspectiva aderării României la O.N.U., unele acte normative cu caracter 
represiv trebuiau ascunse opiniei publice occidentale. Partidul a decis ca legislația să fie 
clasificată pe diverse grade de secretizare. 

Prin urmare, Decretul nr. 27 din 14 ianuarie 1953 pentru aprobarea Regulamentului 
privind condițiile de publicare si difuzare a legilor şi decretelor, stabilea pentru acestea grade de 
secretizare care erau propuse de inițiatorul legii. Atunci când elaborau şi depuneau la 
Direcţia Generală a Treburilor Consiliului de Miniştri proiecte de legi, decrete si 
regulamente care se aprobau prin decret, ministerele şi celelalte organe centrale ale 
administraţiei de stat, erau obligate să propună şi modul de difuzare al actelor respective 
după ce ele erau aprobate de Prezidiul Marii Adunări Naţionale după cum urmează: 

a) se publică în Buletinul Oficial al Marii Adunări Nationale; 

b) se publică în Buletinul Oficial al Marii Adunări Nationale, „Pentru uz intern”; 

c) se publică în Buletinul Oficial al Marii Adunări Nationale „Secret”; 

d) se publică în Buletinul Ministerului sau organului central al administraţiei de stat 
care a inițiat proiectul; 

e) se publică în Buletinele Sfaturilor Populare; 

f) se comunică în întregime altor ministere, organe centrale ale administraţiei de 
Stat, Comitete Executive ale Sfaturilor Populare, etc., mentionandu-se organele 
de Stat cărora se comunică; 

9) se comunică și altor ministere, organe centrale ale administrației de Stat, 
Comitete Executive ale Sfaturilor Populare, etc., in extras, mentionandu-se 
articolele care se comunică şi organele de Stat cărora se comunică; 

h) se comunică doar iniţiatorului proiectului; 

i) se comunică în revistele de specialitate ale organului de Stat initiator sau în 
diferite broşuri editate de acesta; 


12 A.N.I.C., fond Consiliul de Stat-Decrete, dosar nr. 6/1954, f. 244. 
15 Thidem, £. 243. 

j) se publica în întregime în presă sau se difuzează în întregime prin radio; 

k) se publică în extrase de presă sau se difuzează în extrase prin radio, 
mentionandu-se articolele care se difuzează sau se publica; 

D se publică în presă sub forma de note informative. 

Decretul nr. 27/1953 prevedea că iniţiatorul proiectului stabilea si modalitatea 
de publicare în presă sau în brosurile de specialitate a textului legislativ, dacă era 
publicat numai sub formă de notă informativă, partial sau integral, comentat sau nu. 

Legislația secretă era în măsură să apere imaginea regimului dar felul în care se 
desfăşurau raporturile juridice modul de desfăşurare a justiției era pur și simplu absurd. 
Dreptul la apărare al inculpatului, şi asa formalizat, era cu neputinţă de realizat, avocaţii 
fiind în imposibilitatea de a-şi apăra clienţii pentru că nu aveau acces la textul legii care 
incrimina infracțiunea de care era acuzat clientul lor. În acest sens, însuși Petru Groza, a 
cărui semnătură se afla pe toate aceste acte normative, semnala conducerii Partidului ca 
foarte grav faptul că instanţele aplicau legi penale nepublicate punând într-o poziție 
incomodă Prezidiul Mari Adunări Naţionale care trebuia să evite să răspundă 
petitionarilor si avocaţilor. Aceştia din urmă se plângeau că nu isi puteau desfășura 
apărarea necunoscand legea la care instanţa făcea referire 15. 

După cum am văzut, secretizarea legislației era întrebuințată pe scară largă. 
Totuşi introducerea art. 193! în Codul Penal a reprezentat o culme a acestei practici si o 
excepţie totodată, fiind unicul articol secret din coduri. 

Despre cauzele introducerii art. 193! în Codul Penal reținem varianta din 
expunerile de motive ale celor două decrete prezentate de noi mai sus, susținută şi de 
Evghenie Tanase care susținea că o serie de arestați în anii 1948-1949 si ținuți în 
penitenciare fără condamnare erau bătrâni şi bolnavi iar deținerea lor ilegală devenea 
deranjanta şi, prin urmare, s-a propus „luarea” lor „în anchetă”. Cum, pentru că se aflau 
de multă vreme încarceraţi, ei nu puteau fi făcuţi vinovaţi de vreo faptă împotriva 
regimului, ci doar pentru fapte anterioare instaurării regimului iar la acea oră nu intrau 
sub incidenţa nici unui articol din Codul Penal s-a format o comisie compusă din 
procurorul general, ministrul Justiţiei şi preşedintele Tribunalului Suprem care, afirmă 
Evghenie Tanase, a elaborat un text de lege corespunzător necesităţilor şi care a devenit 
Decretul 358 din august 1954 care a introdus în Codul Penal articolul 193'16. Observăm 
că, la momentul redactării rândurilor de mai sus, inclusiv Evghenie Tănase uitase că 
articolul fusese introdus cu o jumătate de an înainte si la acea dată doar a fost modificat. 

O astfel de persoană pentru încarcerarea căreia nu exista cadru legal a fost 
Alexandru Băleanu, directorul Poliţiei de Siguranţă între 1 noiembrie 1943-23 august 
1944. Fusese arestat în mai 1952 şi anchetat în 1953 în legătură cu Vasile Luca, Teohari 
Georgescu şi Ana Pauker după care a fost deţinut fără nici o acuzaţie până în 1955 când 
a început ancheta în baza art. 19317, 


14 Idem, dosar nr. 1/1953, ff. 114-118. 

15 Tdem, dosar nr. 11/1957, f. 260. 

16 C.N.S.A.S., Psendomemoriile unui general de securitate, documente selectate si editate, studii introductive si 
note de Cristina Anisescu si Silviu B. Moldovan, Bucuresti, Humanitas, pp. 174-175. 

17 A.C.N.S.A.S, fond Informativ, dosar nr. 329 801, f. 25. 

O a doua interpretare, cea contemporană, o întâlnim, după cum am arătat mai 
sus in Raportul Final, pe site-ul LI.C.C.M.ER. si în studiul lui Romulus Rusan, şi este 
pusă în legătură cu Conferinţa de la Geneva şi chiar cu Convenţia de la Geneva din anul 
1955, acestea fiind complet diferite. Conferința a avut loc în luna iulie 1955, perioadă in 
care majoritatea proceselor foştilor poliţişti şi agenţi ai serviciilor secrete fuseseră cel 
putin instrumentate dacă nu si judecate. Convenţia, intitulată „Ansamblu de reguli 
minime pentru tratamentul deținuților”, a urmat primului Congres al Naţiunilor Unite 
pentru prevenirea crimei şi tratamentului delicventilor cate şi-a ţinut lucrările la Geneva între 22 
august şi 3 septembrie 195518, 

Sursa acestor afirmaţii se află tot în volumul C7 wnanimitate de voturi... autorii 
căruia afirmă: „întrucât între timp avusese loc conferința de la Geneva, pedepsele 
stabilite au fost, în general, egale cu perioada de detenţie efectuată” şi se face trimitere la 
documentele 102, 103, 106, 109. Consultându-le, însă, constatăm că afirmaţia nu se 
probează: două sentințe au fost pronunţate înainte de conferință, una în care detinutul 
era eliberat şi una în care mai trebuia să execute 5 ani din pedeapsă şi două după 
conferință, una în care detinutul era eliberat și una in care mai trebuia să execute 3 ani 
din pedeapsă!?. 

Aplicarea art. 193! cunoaşte patru tipologii: 

- arestatii care în urma proceselor au primit pedepse care acopereau perioada în 
care se aflaseră în detenţie iar apoi au fost eliberați; 

- arestatii care în urma proceselor au primit pedepse mai mari decât perioada de 
detenţie preventivă şi au fost încarceraţi, de data aceasta în urma unor sentințe. Ambele 
au fost evidenţiate mai sus şi reprezintă majoritatea soluţiilor în aceste procese. 

- atestatii care în urma proceselor au fost eliberați fără a primi nici o pedeapsă. 
Un caz elocvent în acest sens este cel al lui Gheorghe Iancu, arestat la 19 iulie 
1952 pentru că figura pe o listă cu angajaţii poliției. În realitate, fiind lipsit de 
mijloace materiale, acesta se angajase formal ca agent de poliție în timpul 
facultăţii pentru o scurtă perioadă (între 1927 şi până la jumătatea anului 1928) 
dar fusese trimis într-o localitate prea îndepărtată pentru a-şi putea îndeplini 
funcţia. Astfel, deşi figura în cadrele Poliţiei, nu prestase nici o zi serviciu fapt 
pentru care şi fusese destituit. Prin urmare, respectivul a stat în stare de arest 
doi ani fără mandat, după care, la 24 decembrie 1954 pe numele său a fost emis 


18 Culegere de acte nationale si internationale în domeniul penal, vol. 1, „Revista de ştiinţe penale”, 
Supliment 2007, Chişinău, Cartea Juridică, 2007, pp. 10-31. 

19 Doc. 102, sentinţa în 2 iulie 1955 condamnat la 4 ani si 6 luni de detenţie riguroasă îi computa 
preventia de la 28.07.1948 (deci, practic, era eliberat, condamnarea era mai mică decât perioada 
de preventie) şi i se ridica şi sechestrul pe avere. 

Doc. 103 sentința 29 septembrie 1955, condamnat la 6 ani detenţie grea îi computa preventia de 
la 24.07.1949 (deci, practic, era eliberat) si i se ridica şi sechestrul pe avere. 

Doc. 106 sentința 2 iulie 1955, condamnat la 8 ani detenţie grea îi computa preventia de la 
26.04.1952 (deci, urma să mai efectueze 5 ani din pedeapsă). 

Doc. 109 sentinţa 31 martie 1956, condamnat la 5 ani detenţie grea îi computa preventia de la 
2.07.1954 (deci, urma să mai efectueze 3 ani din pedeapsă) (Cu unanimitate de voturi. Sentinte politice 
adnotate si comentate, autori Marius Lupu, Cornel Nicoară, Gheorghe Onisoru, Bucureşti, Fundaţia 
Academia Civică, 1997, pp. 25, 236, 237, 240, 241, 245). 

un mandat de arestare pentru „crima pp. de art. 193! c.p.”. Cum nu desfăşurase 
nici un fel de activitate împotriva clasei muncitoare, după aproape trei ani de 
preventie, la 22 februarie 1955 procurorul militar a clasat cauza”. | 

- nearestatii care au fost deferiti justiției şi au primit pedepse penale. In 
acest sens amintim cazul Zinovie (Zaharia Ion Husărescu), şeful Sigurantei Generale 
din Basarabia între 1920 şi 1930, aflat în libertate până în 1955, când, la 79 de ani, a fost 
arestat?!. A murit la Jilava in 195922. 

Din punct de vedere al tipului de ,,infractiuni” care intrau sub incidența art. 
193! amintim că ţinta acestuia nu a constat doar în foștii poliţişti şi agenți ai serviciilor 
secrete. Prin modificarea adusă art. 193! C.P. prin Decretul nr. 358 erau incriminate 
„persoanele care au ocupat efectiv funcțiuni de răspundere în formațiunile fasciste sau 
în alte formațiuni politice reacționare” precum şi „instigatorii, complicii, favorizatorii, 
precum si cei care au ajutat în orice mod pe aceştia”. 

În baza art. 193! C.P. a fost condamnat Corneliu Coposu. Arestat de comuniști 
la 14 iulie 1947, după „înscenarea de la Tămădău”, a fost ţinut în închisoare a fost 
judecat în 1955 pentru vina că a fost secretarul politic al lui Iuliu Maniu. A fost 
condamnat la 15 ani închisoare pentru „activitate intensă contra clasei muncitoare” 
coroborat cu art. 209, pct. HI, care incrimina „inițierea, organizarea, activarea sau 
participarea la organizaţii de tip fascist, politice, militare sau paramilitare”. 

Art. 193! C.P. a fost folosit până la începutul anilor ‘60. De multe ori el era 
invocat în sentință alături de alte articole din Codul Penal ca agravantă la alte infracțiuni. 
Astfel, în sentința de condamnare a lui Radu Demetrescu-Gyr din 23 martie 1959, 
judecătorii l-au găsit vinovat şi condamnat pentru crima de uneltire contra ordinii 
sociale prevăzută şi pedepsită de articolul 209 punctul 1 al Codului Penal, dar şi pentru 
crima de activitate intensă contra clasei muncitoare şi mişcării revoluţionare prevăzută şi 
pedepsită de articolul 193! alineatul 3 Cod Penal. Interesant este că această încadrare nu 
numai că nu respecta principiul neretroactivitatii legii penale dar şi pe cel desemnat prin 
adagio-ul latin „ne (non) bis in idem”, care interzice a doua condamnare pentru aceeași 
faptă penală. Pentru apartenența la mişcarea legionară si poziția de conducere pe care o 
avusese în cadrul acesteia el mai fusese condamnat în 1945 la 12 ani închisoare pentru 
dezastrul țării. Aceeaşi combinaţie de articole (209 şi 193! C.P.) este întâlnită şi la lotul 
Ionescu Constantin trimis în judecată în anul 195923, 

Revenind la posibilele cauze ale introducerii art. 193! în Codul Penal, mai 
aproape de adevăr pare a fi conectarea cu rapoartele Procuraturii generale care au urmat 
unor controale efectuate chiar la iniţiativa conducerii partidului, precum cererile 
repetate ale Procuraturii care, în exercitarea atribuţiilor sale, se confrunta cu cazuri de 
deţinuţi arestaţi de mai bine de 5 ani care nu avuseseră parte de nici un proces. 

O ultimă întrebare la care trebuie să mai răspundem constă în motivul pentru 
care articolul a fost secret pe când celelalte articole utile represiunii politice cu mijloace 


20 A.C.N.S.A.S, fond Penal, dosar nr. 17.531, vol. 1. 

2 Pavel Moraru, La hotarul românesc al Europei: din istoria Sigurantei Generale în Basarabia (1918- 
1940), Bucuresti, Institutul National pentru Studiul Totalitarismului, 2008, p. 230. 

22 A.C.N.S.A.S, fond Penal, dosar nr. 2418, passim. 

23 A.C.N.S.A.S, fond Penal, dosar nr. 50 682, 2 vol., passim. 

judiciare penale au fost publice. Concluzia necesară pe care o putem trage de aici este 
aceea că reținerea regimului totalitar în a-şi face publice actele normative era 
determinată nu de caracterul represiv, perfect integrat în ideologia noului regim, ci de 
încălcarea principiilor de drept. lar art. 193! era explicit şi exclusiv retroactiv. 

Din cele de mai sus putem trage două concluzii metodologice. În primul rând, 
istoricul trebuie să se ferească de copierea fără verificare a informaţiilor. Preluarea 
necritica, de multe ori fără a face trimiterile necesare duce la răspândirea informațiilor 
false în întreaga bibliografie a unui subiect. 

În al doilea rând, putem afirma fără teama de a greşi că în istorie, ca si în logică, 
din premize false rezultă în mod obligatoriu concluzii false. Indicarea cu un an mai 
devreme a introducerii în codul penal a articolului secret 193! a dus în mod fals la relații 
de cauzalitate cu Conferinţa si cu Convenţia de la Geneva, interpretare preluată în toată 
literatura istorică. 


Anexa 1 
Tribunalul suprem al R.P.R. 
Cabinetul Preşedintelui. F: Urgent 
Către 
Comitetul Central al P.M.R. 


- tov. I. Chisinevschi - 
secretar al C.C. al P.C.R. 


Teri, 30 noiembrie 1956, în jurul orelor 20, s-a prezentat la cabinetul meu Ilie 
Stoenescu, locţiitor al preşedintelui Tribunalului Suprem al R.P.R. la colegiul civil si 
profesor de drept procesual civil la Facultatea de Ştiinţe Juridice din Bucureşti, într-o 
stare accentuată de frământare, solicitându-mi a convorbi asupra unei probleme cu 
caracter personal. 

Loctiitorul Hie Stoenescu mi-a amintit că m-a informat că prin luna octombrie 
a. c. a fost chemat la Comitetul de Partid al capitalei, unde a avut o convorbire cu un 
tovarăș, având impresia că este vorba de a primi o sarcină în legătură cu alegerile si 
informându-mă asupra faptului, eu i-am spus că e posibil a fi numit în comisia electorală 
centrală, deoarece mai primise această sarcină şi în trecut, sau poate e vorba a fi propus 
candidat sau deputat. Reamintindu-mi cele de mai sus, Ilie Stoenescu mi-a spus că în 
ziua de 29 noiembrie a.c. a fost chemat de tov. Gheorghe Stoica la Comitetul Central al 
P.M.R. şi că face o legătură între prima chemare la Comitetul de Partid al capitalei şi 
între convorbirea cu Gheorghe Stoica. 

Văzându-l extrem de afectat, i-am spus că nu văd nici un motiv a se alarma si 
că, după părerea mea, chemarea lui de către tov. Gheorghe Stoica nu poate fi decât un 
fapt pozitiv pentru el. Am exprimat că într-adevăr ar fi posibil să fi fost chemat în 
legătură cu o sarcină în vederea alegerilor. La acestea, Ilie Stoenescu mi-a spus că el a 
făcut aceleași presupuneri si că tocmai din această cauză este alarmat, deoarece el nu 
înțelege să primească nici un fel de sarcină în legătură cu alegerile şi că va refuza să 
accepte a fi candidat de deputat. 

Surprins de această atitudine, mai ales că era vorba de o presupunere pe care o 
discutam ipotetic, mi-am arătat mirarea si cerându-i explicații asupra atitudinii sale pe 
care am apreciat-o ca o neîncredere în regimul nostru, el mi-a spus că nu crede în 
posibilitatea restabilirii capitalismului în tara noastră, însă nu înţelege să mai primească 
nici o sarcină politică, deoarece evenimentele din Ungaria l-au pus pe gânduri, că 
socotind că astfel de evenimente s-ar putea petrece si la noi si că — reproduc textual — 
„pot fi şi la noi numai două zile ca în Ungaria, ceea ce ar fi suficient să fiu ars şi 
spânzurat”. 

Evident că fata de cele ce mi-a spus Ilie Stoenescu am luat o poziţie hotărâtă, 
reamintindu-i că partidul l-a ridicat dintr-un magistrat inferior, la înalta funcție de la 
Tribunalul Suprem, l-a făcut profesor universitar, judecător la Tribunalul Internaţional 
de la Haga, membru în comisia de codificare, a fost trimis în mai multe rânduri în 
străinătate etc și că apreciez atitudinea sa ca o poziţie efectiv dusmanoasa. 

l-am reamintit unele discuţii anterioare când l-am sfătuit să intre în partid si a 
refuzat sub diverse pretexte şi i-am spus părerea mea că consider că există o strânsă 
legătură între refuzul de a deveni membru de partid si atitudinea prezentă, prin care şi-a 
demascat adevăratele gânduri. l-am reamintit deasemeni că tocmai fiindcă-l ştiam 
şovăitor, l-am luat alături de mine în complectele de judecată penală, pentru a soluţiona 
cauze penale referitoare la criminali de război, foști polițiști şi elemente 
contrarevolutionare. Toate aceste fapte i le-am spus pentru a-l face să înțeleagă ca 
activitatea sa nu este lipsită de conţinut politic si că degeaba încearcă cineva a se 
prezenta drept specialist în drept civil, neangajat politiceste alături de noi. 

Ilie Stoenescu a obiectat că el a vorbit în adunări publice în legătură cu procesul 
soților Rosenberg si cu interzicerea partidului comunist din Germania Federală, ceea ce 
constituie dovezi că nu se îndoieşte de trăinicia regimului democrat popular din tara 
noastră, însă consideră că nu a făcut politică niciodată si nu înțelege să primească sarcini 
politice, totuşi dacă este necesar va primi o eventuală sarcină în comisia centrală 
electorală aşa cum a avut-o şi în trecut, aceasta având un caracter mai mult tehnic, însă 
în nici un caz nu va primi să fie candidat pentru deputatie. 

La sfârşitul acestei convorbiri i-am exprimat părerea mea că el vorbeşte de pe 
poziţii dușmănoase şi străine nouă, iar eu consider de datoria mea de comunist să 
informez Partidul despre cele discutate cu el. 

l-am comunicat că, până la clarificarea cazului său, să nu se mai prezinte la 
mine decât în probleme strict de serviciu pe care nu le poate rezolva decât cu 
preşedintele. 

Mentionez că la 23 iunie 1955, înaintând Comitetului Central caracterizări 
pentru lucrătorii Tribunalului Suprem, arătam despre Ilie Stoenescu că deşi este foarte 
capabil din punct de vedere profesional, „socotesc că are rezerve politice fata de noi, 
deoarece el lucrând în domeniul dreptului civil, se consideră un aşa-zis specialist a cărui 
activitate nu-l angajează din punct de vedere politic”. La 10 octombrie 1956 într-o altă 
caracterizare ce mi s-a cerut de către Comitetul de Partid Bucureşti, arătam, pe lângă 
diferitele calități profesionale, că „am impresia că neavând decât o foarte redusă 
activitate în penal, se socotește un asa zis specialist, neangajat din punct de vedere 
politic în activitatea judiciară şi că în genere se complace a fi considerat specialist şi nu 
om politic”. 

Faţă de acela de mai sus, pe care m-am străduit să le redau succint, însă riguros 
exact în esenţă, consider că, în împrejurări grele, Ilie Stoenescu, locţiitor al preşedintelui 
Tribunalului Suprem pentru colegiul civil şi profesor universitar, s-a demascat ca un 
element care în mod obiectiv ocupă poziţiile dusmanului de clasă. 

Subsemnatul ca preşedinte al Tribunalului Suprem nu mai pot avea încrederea 
necesară colaborării cu el si propun a fi revocat imediat din funcțiune. 

Vă rog a aproba următoarele: 

1. La Prezidiul Marii Adunări Naţionale sunt gata lucrările pentru numirea 
loctitorilor preşedintelui Tribunalului Suprem al R.P.R.. Printre aceştia 
figurează si Ilie Stoenescu. Propun a nu se mai da curs numirii lui. 

2. Va rog să aprobati să întocmesc formele pentru imediata revocare (subl. în orig.) 
din funcţia de judecător a lui Ilie Stoenescu. 

3. Ilie Stoenescu îndeplinind în prezent funcția de locţiitor, numit prin ordinul 
preşedintelui Tribunalului Suprem, în conformitate cu vechile dispoziţii legale, 
vă rog să mă autorizați a7 prelua îndată (subl. în orig.) conducerea colegiului, pe 
care s-o incredintez in mod provizoriu judecătorului Barbu Solomon, membru 
al C.C. al P.MR. 

4. Să se semnaleze cazul lui Ilie Stoenescu Ministerului Învăţământului, deoarece 
consider că este periculos a fi menţinut în funcțiunea de profesor universitar 
unde poate avea o influenţă nesănătoasă asupra studenților. 

5. Sa se semnaleze atitudinea lui Ilie Stoenescu Ministerului Afacerilor Interne, 
deoarece s-ar putea ca el, să întreţină legături cu alte elemente dușmănoase şi ar 
fi posibil ca atitudinea sa să-i fi fost sugerată de alţii. 

6. In funcțiunea de locţiitor al preşedintelui Tribunalului Suprem al R.P.R. pentru 
colegiul civil, vă rog să aprobati să fie numit judecătorul Barbu Solomon, 
membru al Comitetului Central al P.M.R. 


Preşedinte al Tribunalului Suprem al R.P.R. 
Al. Voitinovici 


AN.LC, fond CC. al P.C.R.-Cancelaria, dosar nr. 176/1956, ff. 123-124. 
Anexa 2 


Direcţia Treburilor C.C. al P.M.R. 
2130/23.4. 1956. 


Notă 
Tov. Voitinovici Alexandru, Preşedintele “Tribunalului Suprem al R.P.R. a 
înaintat Secţiei Administrative a C.C. al P.M.R. o serie de materiale prin care sesizează 


că tov. Witzman Marcu, judecător la colegiul Civil al Tribunalului Suprem, şi-ar 
desfăşura activitatea in mod nejust. 

În acest sens, tov. Voitinovici arată că împotriva indicatiei sale tov. Witzman 
Marcu are opinii separate într-o serie de decizii pronunţate de Tribunalul Suprem. Dăm 
mai jos câteva exemple de acest fel: 

1. În problema plăţilor orelor suplimentare prestate de angajaţi, unde Codul 
muncii obligă întreprinderile şi instituţiile să ceară aprobare ministerului de resort şi a 
Uniunii sindicale, o serie de întreprinderi retin angajaţii să presteze ore suplimentare 
neglijând îndeplinirea formelor arătate, din care cauză nu pot face plata orelor muncite. 
În aceste situaţii tov. Witzman este de părere că cei în cauză nu trebuie nedreptatiti ci 
trebuie să li se plătească munca prestată. 

2. O alta problemă e aceea dacă măsurile luate de conducerea unităților, 
privind desfacerea contractelor de muncă a unor angajaţi, ca urmare a reducerii schemei 
pot fi cenzurate de instanţele judecătoreşti. Tov. Witzman, bazat pe art. 21 din Codul 
muncii este de părere că angajatului trebuie să i se dea posibilitatea să se plângă instanţei 
judecătoreşti împotriva măsurii luate, întrucât, astfel, unii conducători de unități ar putea 
lua măsuri injuste, nedreptatind oameni cinstiți şi corespunzători. Conducerea 
Tribunalului Suprem a adoptat un punct de vedere contrar arătând că în urma reducerii 
schemei unităţilor, selecția angajaţilor nu este cenzurabilă de instanţele judecătoreşti. Se 
motivează că a da posibilitatea angajaţilor să se adreseze tribunalelor, în special în cazul 
reducerii masive a schemelor, înseamnă a pune tribunalele în situaţia judecärii unor 
procese interminabile, a avea o nesiguranță pentru angajații rămași in unitate şi deci o 
periclitare a realizării Planului. 

Se mai motivează că tribunalele n-au posibilitatea să cunoască realitatea în 
unităţile respective şi că desfacerea contractelor unor angajaţi nu se face de obicei de 
către conducătorul unităţii, ci de un colectiv. 

3. O ultimă problemă în care există divergențe de păreri este aceea cu privire 
la salariul pe care urmează să-l primească angajatul care prestează o muncă superioară 
celei în care este încadrat in schemă. Tov. Witzman este de părere că angajatul trebuie 
plătit după munca depusă potrivit art. 33 din Codul muncii care pune principiul 
salarizării după cantitatea şi calitatea muncii, iar conducătorii unităților dacă înțeleg, să 
folosească pe angajaţi la altă muncă să răspundă pentru măsura luată. 

Conducerea Tribunalului Suprem consideră că aceasta nu este just deoarece, 
cazurile cele mai frecvente sunt ale unor angajati epurati — foşti avocati, judecători etc, care preferă să 
presteze o munca de birou deşi din consideratiuni de cadre nu pot fi primiți decât în posturi mici. 
Avându-se în vedere aceste categorii, Tribunalul Suprem merge pe linia de a se plăti 
salariile prevăzute în schemă. 

Pe aceste probleme tov. Witzman a făcut mai multe opinii separate în deciziile 
date de Tribunalul Suprem. 

Tovaräsul Voitinovici considera că opiniile separate sunt dăunătoare, pentru că släbesc 
forta convingătoare a deciziilor Tribunalului Suprem, a dat dispoziţii loctiitorului Preşedintelui 
Tribunalului Suprem să înlocuiască pe tov. Witzman din completul de judecată atunci 
când acesta isi susține opinia separată. Această măsură fiind adusă la cunoștința tov. 
Witzman a refuzat s-o execute, arătând că măsura este contrară dispozițiilor legale 
categorice şi tinde la înlăturarea judecătorului din funcția cu care a fost investit de 
Marea Adunare Naţională. 

Faţă de această neexecutare tov. Voitinovici a reînoit propunerea de scoatere a 
tov. Witzman din funcţia de judecător la Tribunalul Suprem. 

Tov. Witzman arată în sesizarea înaintată Secţiei Administrative a C.C. al 
P.M.R., că tov. Voitinovici recurge la intimidarea judecătorilor prin metodele lui de comandă şi 
impune judecători admiterea de cereri de îndreptare nelegale. — În acelaşi timp se arată că a bagat 
frica în judecători care se tem să-şi exprime liber părerile lor dacă sunt contrarii cu a presedintelui 
Tribunalului Suprem. 

De menţionat că în toate şedinţele ce au loc la Tribunalul Suprem una din 
problemele ce se discută foarte aprins este aceea cu privire la opiniile separate în care 
tov. Witzman este contrar punctului de vedere susţinut în cererile de îndreptare făcute 
de tov. Voitinovici. 

Întrucât rezultă că discuţiile existente la Tribunalul Suprem au la bază și ambiţii 
personale care dăunează serios bunei desfăşurări a activității, propunem ca tov. 
Voitinovici şi Witzman să fie chemaţi pentru a se discuta aceste probleme, în scopul 
înlăturării atmosferei create. 


21 aprilie 1956 SS indescifrabil 
AN.IC., fond C.C. al P.C.R.-Cancelaria, dosar nr. 176/1956, ff. 37-38. 
Anexa 3 


Prezidiul Marii Adunări Naţionale 
a 
Republicii Populare Române 


Decret 
pentru completarea Codului Penal. 


Prezidiul Marii Adunări Naţionale, decretează: 


Art. unic. Codul Penal se completează după cum urmează: 
1. După articolul 193 se introduce ar. 1931, cu următorul cuprins: 


pee 199" 

Activitatea intensă contra clasei muncitoare sau a mișcării revoluționare, 
desfăşurată într-un post de răspundere în aparatul de Stat sau într-un serviciu secret, pe 
timpul regimului burghezo-mosieresc, se pedepseşte cu detentiunea grea pe viata şi 
confiscarea totală a averii. 

Dacă fapta prevăzută în aliniatul precedent a fost săvârşită într-un alt post decât 
unul de răspundere, pedeapsa va fi detentiunea grea de la 5-25 ani şi confiscarea totală 
sau parțială a averii. 


ss. Groza (indescifrabil) ss. (indescifrabil) 

Bucureşti, 23 februarie 1954 
Nr. 62. 


AN.I.C. fond Consiliul de Stat - Decrete, dosar nr. 2/1954, vol. 1, f 260. 
Anexa 4 


Prezidiul Marii Adunări Naţionale 
a 
Republicii Populare Române 


Decret 
pentru completarea art. 193! din Codul Penal. 


Prezidiul Marii Adunări Nationale a Republicii Populare Romane, decretează: 


Articol unic - Art. 193! din Codul Penal se modifică si se completează dupa 
cum urmează: 

Art. 1931. Activitatea intensă contra clasei muncitoare si a mişcării 
revoluţionare, desfăşurată într-un post de răspundere în aparatul de Stat sau într-un 
serviciu secret, pe timpul regimului burghezo-mosieresc, se pedepsește cu detentiunea 
grea pe viaţă şi confiscarea totală a averii. 

Dacă fapta prevăzută în aliniatul precedent a fost săvârşită într-un alt post decât 
unul de răspundere, pedeapsa va fi detentiunea grea de la 5-25 ani şi confiscarea totală 
sau parțială a averii. 

Activitatea intensă îndreptată în contra clasei muncitoare și mişcării 
revoluţionare, de către persoanele care au ocupat efectiv funcțiuni de răspundere în 
formațiunile fasciste sau în alte formaţiuni politice reacționare se pedepseşte cu 
detentiunea grea de la 3-20 de ani şi confiscarea totală a averii. 

Cu aceiași pedeapsă se sancţionează instigatorii, complicii, favorizatorii, precum 
şi cei care au ajutat în orice mod pe cei de mai sus. 


ss. Groza (indescifrabil) ss. Bunaciu (indescifrabil) 


Bucureşti, 20 august 1954 
Nr. 358. 


AN.I.C. fond Consiliu de Stat - Decrete, dosar nr. 6/1954, f. 242. 


70 


Raluca Nicoleta SPIRIDON 


ROLUL ANCHETELOR PENALE 
ÎN ORGANIZAREA PROCESELOR POLITICE 
(1958-1964) 


THE ROLE OF CRIMINAL INVESTIGATIONS IN STRUCTURING POLITICAL TRIALS (1958-1964) 


The withdrawal of the Soviet troops from Romania on 21 June 1958, led to a harsher repressive 
system, which was meant to convince the Soviets that the regime in Bucharest was indeed stable. Political 
trials were organized, during which an essential part was played by confessions as the main cause of 
conviction. The Securitate enforced coercive methods meant to physically and psychologically abuse the 
detainees, so that they came to make false confessions through which they accused themselves. Those 
confessions were used when subversive groups and counter-revolutionary organizations were created. 
Besides, they were key elements in the organization of political trials, in the process of inflicting 
psychological abuse upon the convicts and in the restriction of the right of self-defense. 

The period between 1958-1964 was not linear in terms of the number of those convicted in 
political trials. The largest number of convictions occurred between 1958 and 1962. The number of 
personalities convicted during that repressive period shows clearly that the operation was a widespread 
one, aiming to intimidate the intellectuals. The tendency to moderate the repression and the amnesty 
decrees issued after 1961-1962, occurred in the context of Romania’s separation from the influence of 
Moscow and the enforcement of measures against sovietization. 


Etichete: rolul anchetelor penale, organizarea proceselor politice, mărturisiri 
false, organizaţii contrarevolutionare, drept de apărare, efect 
demascator, intimidare. 

Keywords: the role of criminal trials, the organization of political trials, false 

confessions, counter-revolutionary organizations, right of self- 
defense, intimidation. 


În contextul retragerii trupelor sovietice din România - 21 iunie 1958 
conducerea P.M.R. a declanşat un val represiv la nivelul întregii societăţi pentru a ilustra 
părţii sovietice stabilitatea regimului de la Bucuresti. A avut loc o înăsprire a cadrului 
juridic prin emiterea Decretelor nr. 318/1958 şi nr. 1/1959 pentru modificarea Codului 
Penal şi Codului de Procedură Penală! si au fost organizate procese politice în care 
metodele de anchetă penală au jucat un rol esenţial în construirea culpabilitätii. În ceea 
ce ne priveşte, ne vom apleca, mai ales, asupra acestui din urmă aspect. 

În perioada de maximă represiune 1948-1953, în lipsa laturii obiective a 
infracțiunii, se crea cea subiectivă, întrucât, pentru a parafraza din Raportul lui Hrusciov cu 
privire la cultul personalității si consecintele sale, rostit la 25 februarie 1956, „misiunea 
organelor de Securitate era să dovedească atât vinovăția celor arestați, cât şi 
corectitudinea materialelor inventate de ea’’?. Securitatea, prin metode coercitive care îi 


1 Legislatia cu caracter represiv, în Comisia prezidenţială pentru analiza dictaturii comuniste din 
România, Raport final, Bucureşti, Editura Humanitas, 2007, pp. 493-504. 

2 Raportul lui Hrusciov cu privire la cultul personalității si consecintele sale, într-o traducere din limba rusă 
de Vasile Limbide, cu note de Armand Goşu în Doina Jela, Vladimir Tismăneanu 

uzau fizic şi psihic pe arestați, reusea să obțină nu numai mărturisiri false prin care cei 
arestați se autoînvinoväteau dar anchetatorii dirijau, de la bun început aceste 
„mărturisiri” pentru a umple scheme fictive de organizare a unor grupări subversive, 
pornind de la legăturile informale sau de prietenie pe care cei arestaţi le aveau. Uneori 
aceste organizații erau fabricate intru-totul?. 

Retinerile şi arestările operate după revoluţia din Ungaria (23 octombrie — 4 
noiembrie 1956) au fost însoţite de intensificarea măsurilor pentru identificarea 
„organizaţiilor contrarevolutionare” de pe teritoriul României. 

Spre deosebire de legislația penală a U.R.S.S. definiția „infracțiunii 
contrarevolutionare” nu era consacrată în legislația penală a Republicii Populare 
România. În consecinţă — aşa cum observa Dan Constantin Mâţăt — doctrina penală 
comunistă a fost cea care a definit „infracțiunea contrarevolutionara” ca „o faptă ilicita 
si intenționată îndreptată împotriva dictaturii proletariatului din tara noastră sau contra 
unui stat al oamenilor muncii din orice altă tara, dacă în aceste din urmă cazuri — fapta 
este săvârșită pe teritoriul R.P.R.”>. 

Criteriile cercetării fenomenului infracțiunii contrarevolutionare — (criteriul 
obiectului lezat prin infracțiune, criteriul naturii contrarevolutionare a faptei, criteriul 
scopului contrarevolutionar urmărit, circumstanţele in care are loc sau care însoțesc 
infracțiunea) au fost dezvoltate, mai ales, în descrierea de fond a unui caz, condamnările 
fiind pronunţate, în multe cazuri, pentru „crima de uneltire contra ordinii sociale”. 

Elocvent este cazul studenţilor de la Bucureşti care s-au solidarizat cu 
evenimentele din Ungaria (1956) şi au inițiat organizarea unei manifestații la 5 
noiembrie 1956 în Piaţa Universității. În ancheta penală „deşi organele de securitate au 
încercat legarea grupului Ivasiuc (Alexandru Ivasiuc, Mihai Victor Serdaru şi Marcel 
Petrişor) de un alt grup, condus de inginerul Mihai Grama, şi acreditarea ideii unui 
complot legionaro-fascist cu scopul de a schimba regimul din România, cercetarea 
proceselor-verbale de interogatoriu nu susţine teoria Securităţii [nu au putut lega aceste 
grupuri prin dovezi sau crearea de dovezi 7..], fără a putea nega existența legăturilor 
între membrii grupului Ivasiuc-Serdaru (Alexandru Ivasiuc, Mihai Radulescu, Cristl 


(coordonatori), Ungaria 1956: revolta mintilor si sfârsitul mitului comunist, Bucuresti, Editura Curtea 
Veche, 2006, p. 34. 

3 „Un ofiţer al Direcţiei a-III-a a preluat un dosar de 200 de file al unei persoane anchetate de 
maiorul Sepi din D.R.S.S. Constanţa. În dosar se aflau relatări despre intenţia anchetatului si a 
altor persoane de a constitui un guvern. Întrebat de noul anchetator cine mai ştie de acesta, 
arestatul a răspuns: nu cunosc decât eu si tov. anchetator care m-a inspirat să fac aceasta. După 
cercetări a reiesit că declaraţia a fost obținută după mai multe ture de anchetă” (Florian Banu, 
„Anchetele Securităţii — strategie şi tactică in demascarea dusmanilor poporului în „Arhivele Secutităţii”, vol. 
2, Bucureşti, Ed. Nemira, 2004, p. 77). 

+ Dan Constantin Mata, Sigwranta statului în Romania „Democrat Populară”. Cazul infractiunilor 
„Contrarevoluționare” în Anuarul Institutului de Istorie „A.D. Xenopol’, XLII, Iasi, Editura 
Academiei Române, 2005, pp. 497-507. 

5 Berthold Braunstein, Dreprul penal al R.P.R. (Partea Specială), Partea I-a, Iasi, 1959, p. 4 apud Dan 
Constantin Mata, op. ir. p. 500. 

Depner) şi cei ai grupului Grama (Marcel Petrişor şi Demostene Andronescu)”6. 
Interpretarea prin această cheie (organizație contrarevolutionara) a grupurilor informale 
intelectuale s-a menţinut constantă după înăbușirea mișcărilor mai semnificative care s- 
au înregistrat în rândul studenților sub influenţa evenimentelor din Ungaria. De pildă, în 
problema așa-zisului grup Mihai lubu, profesor universitar, apropiat de Lucian Blaga 
„intenția autorităţilor a fost să dovedească scopul complotist al unei grupări conduse 
chiar de Lucian Blaga. Intenţia autorităţilor nu s-a finalizat, însă, căci Blaga nu a fost 
acuzat, deşi cercetările l-au avut în vedere cu insistenţă, iar cei 15 membri ai grupului au 
fost condamnaţi la închisoare, de către Tribunalul Militar Cluj, la 28 martie 195877. 

Pe de altă parte, fenomen simptomatic pentru grija păstrării puterii de către 
comunişti, măsurile de urmărire informativă asupra persoanelor etichetate ca „duşmani 
ai democraţiei româneşti”, potențiali inspiratori şi organizatori ai infracțiunilor contra 
securității statului, erau deja puse în aplicare atât înaintea momentului cronologic pe 
care-l reprezintă Revoluţia din Ungaria, cât şi înaintea apogeului represiunilor generate 
de retragerea trupelor sovietice in vara anului 1958 si al impactului pe care l-a avut 
atribuirea premiului Nobel pentru literatură (23 octombrie 1958) romanului Doctor Jivago 
de Boris Pasternak asupra conducerii Partidului Muncitoresc Român. 

La data de 28 februarie 1956 lui Dinu Pillat i se deschisese dosar de acțiune 
informativă întrucât: „a fost semnalat că desfăşoară activitate contrarevolutionara şi de 
spionaj prin trimiterea de materiale informative si calomniatoare a regimului din R.P.R., 
emigrației române din exil”®. 

In perioada 1957-1958, Dinu Pillat a fost urmărit prin intermediul agenților 
„Cleopatra”, „lrina” şi „Ardeleanu” datorită corespondenţei cu rudele sale din 
străinătate Nicolae Pillat si Mihail Färcäsanu, detinerii unor scrieri trimise de Emil 
Cioran in România si a legăturilor cu Ion Caraion şi Vasile Voiculescu — cunoscuti cu 
activitate contrarevolutionara? . In consecinta, conform Referatului din 18 martie 1959, se 
propunea arestarea si anchetarea sa. 

In ceea ce-l priveşte pe Constantin Noica i se deschidea dosar de urmărire 
informativă la data de 8 noiembrie 1957, „în scopul verificării materialelor de primă 
sesizare pe care le posedăm [relaţii de corespondenţă cu persoane suspecte de spionaj în 
favoarea Franţei, in special cu Emil Cioran, intenţia de a publica în străinătate Povestiri 
după Hegel — aflată încă în lucru la acea dată - n.ns.] si al culegerii de dovezi neindoielnice 
care să confirme sau să infirme aceste materiale” 10. 

Într-o altă situaţie, acea a lui Dezideriu Sârbu, după ispășirea primei 
condamnări la 17 septembrie 1958, pentru omisiune de denunt (în contextul 
evenimentelor din Ungaria, Marcel Petrişor a făcut mai multe vizite la redacția revistei 
, leatru”, unde lucra fostul său coleg, Stefan Augustin Doinaș si Dezideriu Sârbu in 


6 Toana Boca, 1956 - un an de ruptură. România între internationalismul proletar şi stalinismul antisovietic, 
Bucureşti, Editura Fundaţia Academia Civică, 2001, p. 152. 

7 Silviu B. Moldovan, Cum puteai deveni „dușman al poporului”. Zaharia Stancu despre Lucian Blaga 
(1949), în CNSAS, „Arhivele Securităţii”, vol. 4, Bucuresti, Editura Enciclopedică, 2008, p. 736. 
8 ACNSAS, fond Documentar, dosar nr. 13914, ff. 101-106. 

? Ibidem. 

10 ACNSAS, fond Informativ, dosar nr. 3718, vol. 1, f. 8. 

legătură cu preconizata manifestare studențească din Piaţa Universității de la 5 
noiembrie 1956, ceea ce le-a atras şi acestora din urmă condamnări) a fost rearestat 
retindndu-se în sarcina sa faptul că „a scris în 1951 o piesă cu caracter reactionar 
intitulată Sovromcärbune în care a adus calomnii asupra unor măsuri luate de partid si 
guvern în legătură cu munca minerilor”!!. 

Valul de teroare atins după retragerea trupelor sovietice a fost precedat, aşadar, 
de măsuri de supraveghere informativă a mediilor intelectuale. Impactul retinerilor şi 
arestărilor în acest mediu este valorizat, ca unul major, datorită caracterului 
demonstrativ al organizării proceselor politice, al personalităţilor implicate în acestea şi 
al extinderii valorii probatorii a unei infracțiuni contrarevolutionare asupra unor 
manuscrise, de cele mai multe ori, scrieri de sertar care nu au putut fi publicate în 
perioada anterioara. 

În fapt, categoriile socio-profesionale considerate elemente dușmănoase au fost 
mult mai largi: țărani care au criticat colectivizarea!?, studenţi şi demnitari ai regimului 
„burghez”. Pe de altă parte, în jurul detinerii sau popularizării acestora în mediile 
intelectuale se recurge la crearea unor scheme de organizații subversive şi la retrimiterea 
potenţialilor opozanți la închisoare. Teoretic, împrejurările pe care anchetatorii penali 
trebuiau să le clarifice corespund la ceea ce putea fi exploatat în construirea unui fond 
cât mai extins al problemei însă, în același timp, neretractabil în instanță din lipsa unui 
minim material probator: „existența reală a unui grup de infractori cu activitate 
contrarevolutionara (daca au desfășurat in mod conştient activitate 
contrarevolutionara); toate persoanele cate au participat sub orice formă (inclusiv 
tăinuire, favorizare şi nedenuntare) la activitatea contrarevolutionara; schema 
organizatorică a grupului; scopul si caracterul grupului contrarevolutionar; metodele de 
activitate; legături cu serviciile de spionaj imperialiste şi organizațiile emigrației române 
din străinătate, considerate drept centre de coordonare ale acestor grupuri precum şi cu 
organizaţiile contrarevolutionare din interiorul țării” 5. 

In procesul scriitorilor germani, partea de fond argumenta că „în scopul 
elaborării unei linii în activitatea lor literară de a submina regimul nostru din punct de 
vedere ideologico-cultural, în vara anului 1956 cu ocazia revenirii în Sibiu a inculpatului 
Wolf von Aichelburg, elementele grupate în jurul lui Birkner Andreas organizează o 
întrunire neoficială la locuinţa scriitoarei Weisemmayer Astrid din Sibiu la care participă 
si inculpatii: Birkner A. Andreas, Aichelburg A. Wolf, Scherg P. Georg. In cadrul acestei 
întruniri, în urma propunerilor făcute de Birkner Andreas se ia hotărârea ca in mod 
Organizat să se treacă la subminarea regimului democrat-popular din R.P.R. pe tărâm 
ideologic, prin trimiterea spre publicare la edituri si alte organe de publicitate în limba 
germană a unor lucrări scrise de ei, necorespunzătoare ideologic, cu conţinut naționalist, 
apolitic, mistic şi cu dublă interpretare, urmărind prin această acțiune să înlăture pe 


11 Marian Boboc, Mihai Barbu, Lupeni 1977. Filajul continuă! Nume de cod: „Sârbulescu” Scriitorul 
minerilor, lon D. Sîrbu, in anul grevei ortacilor săi, Craiova, Ed. Autograf MJM, 2007, p. 689. 

12 Octavian Roske, Dan Cätänus, Colectivizarea agriculturii. Represiunea Totalà, 1957-1962, XI, în 
„Arhivele Totalitarismului”, anul VI, nr. 21, 4/1998, p. 215. 

15 Barbu Lenobel, Archeta Penală. Cazurile de Grup (1957) în ACNSAS, fond Bibliotecă, nr. 4058, 
p. 10. 

scriitorii germani care în activitatea lor literară mergeau pe linia marxist-leninistă a 
realismului socialist. Tot cu această ocazie au dezbătut şi problema că chiar dacă un mic 
procent din lucrările lor vor reuşi să le publice, pentru grup ar constitui deja o 
victorie” 14, 

Conform mărturiilor ulterioare ale lui Bergel Hans (susţinute şi de ceilalți 
protagoniști), până la data arestării, cei cinci scriitori nu se cunoscuseră decât din 
întâmplare si fugitiv si „niciodată nu conspirasem, nici măcar în grupuri de câte doi, si 
numai la proces am aflat şi noi, că puseserăm la cale o conspirație bine chibzuitä, cu un 
plan detaliat, menit să promoveze ideea de a distruge orânduirea comunistă”!5. Sub 
acoperirea art. 26 si 32 din Codul de Procedură Penală! erau conexate două sau mai 
multe cauze, cu aprobarea şefului organului de anchetă. În fapt, chiar dacă un act care 
făcea subiectul inculpării nu fusese comis de acuzați împreună, prin intermediul 
anchetei penale, mai precis prin smulgerea marturisirilor în aşa fel încât cei reținuți să 
poată fi implicaţi în aceeași faptă sau aceleaşi fapte, anchetatorul penal putea conexa 
două sau mai multe cauze. Aceasta transpare dintr-o lecţie destinată uzului intern al 
anchetatorilor de securitate în care se solicita ca „în fiecare caz concret, când se ia 
hotărârea de conexare a dosarelor de anchetă penală, să se tind seama de utilitatea 
operativă şi necesitatea practică a acestei măsuri”!7. O astfel de supradimensionare a 
legăturilor informale este vizibilă în procesul Noica-Pillat: „o filieră a constituit-o 
secvenţa cu romanul lui Dinu Pillat. Cei care l-au citit, ori i-au furnizat cărți şi informații 
despre Mişcarea Legionară. Aici intra şi cenaclurile din casa lui Barbu Slătineanu, unde 
s-au citit poezii şi nuvele de Vasile Voiculescu, dar s-a comentat si La Foret interdite de 
Eliade, şi prefața la Antologia poeziei româneşti din exil alcătuită de Vintilă Horia, etc. Alta 
filieră este legată de Noica, Aw#-Goethe, Povestiri din Hegel, Scrisoare către un prieten din 
depărtare. Si aici este vorba despre cenacluri, îp7â/piri clandestine unde aveau loc discuții 
dușmănoase, difuzare de scrieri interzise...În acest grup intrau: Nicu Steinhardt, Beatrice 
Strelisker, Mihai Rădulescu, Paul Dimitriu, Gheorghe Vetra”!8. 

O pondere însemnată a proceselor a căror sentințe s-au pronunţat în anii 1958- 
1962 a avut la bază lărgirea sferei intenţiei ,,contrarevolutionare” iar în unele cazuri au 
fost readuse în instanță persoane eliberate înainte de evenimentele din Ungaria. Un 
astfel de caz a fost acel al lui Radu Gyr (Demetrescu Stefan), condamnat în 4 aprilie 
1945 pentru crime de dezastrul țării, eliberat în 6 august 1956 si rearestat la 19 iulie 1958 
pentru activitate legionară. 

În Sentința nr. 62 din 30 martie 1959 a Tribunalului Militar al Regiunii a II-a 
Militare prin care au fost condamnate 14 persoane, între care si Radu Demetrescu Gyr, 
se preciza: „în fapt, inculpatii din acest proces au desfăşurat activitate subversivă 


+ ACNSAS, fond Penal, dosar nr. 331, vol. 3, ff. 136-153. 

> Hans Bergel, Procesul scriitorilor germani din România, din anul 1959. Perversitätile persistă si în ziua de 
azi in Anii 1954-1960. Fluxurile si refluxurile stalinismului, „Analele Sighet”, nr. 8, Bucuresti, 
Fundatia Academia Civica, 2000, p. 359. 

6 Codul de procedură penală, text oficial cu modificările până la data de 1 decembrie 1960 urmat de o anexă de 
acte legislative, Bucureşti, Editura Ştiinţifică, 1960, pp. 29-31. 

7 Aurelian Anastasescu, Terminarea anchetei penale, Serviciul Învăţământ, MAI, 1957 în ACNSAS, 
fond Bibliotecă, nr. 4059, p. 71. 

8 Stelian Tanase, Anatomia wistificării, Bucuresti, Editura Humanitas, 2003, p. 319. 

împotriva puterii democrat-populare [...]. Consecventi în activitatea lor, ei au continuat să 
activeze subversiv legionar si in stare de prizonierat [in lagărele sovietice n.n.]. În locurile de 
deţinere din tara şi-a intensificat activitatea antipopulară, au stabilit legături cu legionarii din 
diferite localităţi, care în acea perioadă executau condamnări şi din inițiativa si sub 
conducerea inculpatului Constantin Atanasiu s-a desfășurat 0 intensă activitate de pregătire fascistă a 
elementelor legionare din locurile de deținere, prin prelucrări de la om la om, redactări si 
răpândiri de materiale cu conținut doctrinar fascist şi prin verificarea legionarilor 
capabili să uneltească împotriva puterii populare. [....] In cursul anului 1954, inculpatii 
Constantin Atanasiu, Grigore Zamfiroiu şi alți legionari au fost puși în libertate şi în 
scurt timp ei aw stabilit legături subversive cu legionarii cunoscuți în timpul prizonieratului şi 
detenției, constituind apoi un centru de conducere al activității legionare pe țară, cate în realitate nu 
era altceva decât un comandament legionar în frunte cu inculpatul Constantin Atanasiu. 
[....] Inculpatul Atanasiu Constantin şi ceilalți legionari din conducerea organizației 
legionare clandestine denumită comandament legionar au activat şi în direcția pregătirii 
elementelor legionare din clandestinitate şi a menținerii «moralului» lor legionar, rolul 
deosebit în această activitate avându-l inculpatul Demetrescu Radu Gyr, vechi legionar, 
cu grad de comandant ale cărui poezii scrise în timpul detenţiei cât şi după ce a ieşit din 
închisoare au fost multiplicate şi difuzate, ele fiind socotite principalele materiale pentru 
«indoctrinarea legionară». Inculpatul Demetrescu Radu Gyr a stabilit personal legături 
cu mai mulți legionari notorii şi în cadrul întâlnirilor le-a recitat din poeziile sale, unele 
imprimandu-le pe bandă de magnetofon în vederea răspândirii lor. Perioada putch-ului 
contrarevolutionar din Ungaria a alimentat speranța acestor legionari cu privire la 
posibilitățile răsturnării regimului democrat-popular şi la restaurarea orânduirii 
capitaliste in tara noastră cu spijinul puterilor imperialiste”!9. Un argument util pentru 
deconstruirea unei astfel de construcţii subversive este un memoriu întocmit de Radu 
Demetrescu Gyr în perioada detenţiei: „Nu l-am cunoscut pe Constantin Atanasiu, 
după cum nu am cunoscut pe prietenii săi Traian Lucuta, Nicolae Groza şi Grigore 
Zamfiroiu, decât aici în arestul M.A.1.”2, 

În procesul politic simbol îndreptat asupra mediilor intelectuale, considerate 
printre cele mai sensibile la influenţele străine — procesul Noica — Pillat, ex#nderea sferei 
actelor incriminate coboară până în anul 1941. Sentința nr. 24 din 1 martie 1960 a 
Tribunalului Militar al Regiunii a-Il-a Militară este relevantă din acest punct de vedere: 
„Inculpaţii Noica Constantin, Pillat Constantin, Acterian Arsavir, Lăzărescu Sandu, 
Florian Gheorghe, Ranetti Constantin, Vlad Aurelian şi Radian Nicolae sunt promotorii 
activității clandestine ce face obiectul acestui proces, unii inculpati și-a continuat 
activitatea subversivă încă din 1941 după rebeliunea legionară, iar după 23 august 1944 
inculpatii Acterian Arşavir, Lăzărescu Sandu si Florian Gheorghe au restabilit legăturile 
lor, reinfiintand cuiburile legionare in care activaserä în trecut, desfäsuränd astfel în mod 
clandestin activitate contrarevolutionara organizată până in 1947. Începând din 1948 datorită 
unor măsuri luate de organele de stat când au fost arestaţi o serie de legionari, cei rămași 
în libertate printre care şi inculpatii din acest proces au căutat să schimbe metodele 


19 ACNSAS, fond Penal, dosar nr. 276, vol. 10, ff. 278-289. 
20 Alexandru V. Dita, Demetrescu Radu Gyr. O contribuție autobiografică esențială, 1, în „Arhivele 
'Totalitarismului”, anul XV, nr. 3-4/2007, Bucureşti, Editura INST, 2007, p. 176. 

folosite în activitatea lor clandestină, în sensul că au inceput să ducă activitate prin întâlniri 
individuale — si la scurt timp legionarii rămaşi liberi în frunte cu Lăzărescu Sandu si Florian 
Gheorghe au intrat în legături subversive cu Pillat Constantin si Noica Constantin si cu 
ceilalți coinculpati din acest proces şi cu toții au desfășurat o activitate de agitație împotriva 
formei de guvernământ democratice, preconizänd schimbarea regimului democrat din R.P.R. Astfel, 
inculpatul Pillat Constantin care ined din 1944, după eliberarea ării noastre de sub jugul fascist, 
s-a pus în slujba serviciului de spionaj englez, Jurnizând informaţii lui Chellerton si Yvor Porter de la 
legatia engleză din Bucureşti (care în anul 1949 au fost demascati ca spioni) şi-a intensificat 
activitatea subversivă în slujba legionarilor. Începând cu anul 1951, inculpatul Pillat 
Constantin a scris un asa xis roman intitulat în a dona versiune: Asteptänd ceasul de apoi, prima 
versiune fiind intitulată «Vestitorii», în scopul de a justifica crimele legionarilor si de a-i 
îndemna la activitate clandestină si ca să poată elogia mai temeinic în acest roman 
crimele legionarilor, inculpatul Pillat Constantin a cerut şi obţinut sprijin efectiv de la 
inculpatii Lăzărescu Sandu, Vlad Aurelian, Răileanu Constantin și Radian Nicolae care i- 
au furnizat numeroase date cu privire la activitatea mișcării legionare din trecut; iar alții 
ca Acterian Arsavir şi Florian Gheorghe i-au furnizat cărți interzise cu conținut legionar. 
[....] Romanul acesta străbătut de la un cap la altul de îndemnuri legionare a fost 
multiplicat şi apoi difuzat în rândurile legionarilor şi simpatizantilor lor în scop de 
educare şi de instigare la activitate subversiva. Pentru activitatea lor contrarevolutionara 
inculbatii au folosit ca pretext așa-zisele «cenacluri literare» şi asttel Pillat Constantin, Niculescu 
Remus şi Enescu Teodor strecurati într-o secție a Academiei R.P.R., împreună cu 
Iordache Nicolae zis Vladimir Streinu, Lăzărescu Sandu, Radian Nicolae şi Voiculescu 
Vasile (condamnat) au făcut lectura romanului «Asteptand ceasul de apow a lui Pillat 
Constantin şi a scrierilor celorlalți participanţi, toate având conţinut dusmänos, lucrări 
de «sertam cum erau denumite de ei. Cu aceste ocazii inculbatit în discuțiile lor, calomniau 
regimul democrat — popular, propagând schimbarea acestui regim şi restaurarea unui regim capitalist. 
Începând din anul 1955 activitatea instigatoare legionară a inculpatului Pilat Constantin si a 
celorlalți inculbati din grupul său se impleteste cu activitatea contrarevolutionara a inculpatului Noica 
Constantin şi a inculpatilor din acest grup. [...] În perioada 1952-1955, inculpatul Noica 
Constantin a scris o lucrare intitulată Aw#-Gôethe iar in anii următori o altă lucrare pe 
care a intitulat-o Povestiri din Hegel în ambele scrieri inspirându-se din filosofia fascistă a 
lui Nae Ionescu cunoscut ideolog legionar. [...] Inculpatii Noica Constantin şi Pillat 
Constantin fiind duşmani ai luptei şi realizărilor poporului muncitor, străini de 
interesele patriei, având aceleaşi convingeri ca ale trădătorilor de tara fugiţi în Occident, 
legionarii Mircea Eliade şi Emil Cioran, puşi în slujba serviciilor de spionaj imperialiste 
ca agenți plătiți, la ordinul cărora uneltesc prin toate mijloacele împotriva R.P.R. 
restabilesc pe cai ilegale legăturile cu aceste elemente, s-au pus în slujba lor si servindu-le credincios le-au 
difuzat în tard scrierile lor cu conţinut instigator şi pline de calomnii la adresa poporului 
român și regimului democrat-popular”?!. La finalul părții de fond se concluzina faptul 
că inculpatii care au făcut obiectul acestui proces au desfăşurat activitate 
contrarevolutionara şi au preconizat schimbarea regimului democrat popular din R.P.R. 
Au existat şi cazuri când în urma verificărilor informative nu au fost 
descoperite materiale sau activități pe baza cărora să se poată construi procese politice. 


21 ACNSAS, fond Penal, dosar nr. 336, vol. 9, ff. 395-412. 

În anul 1962 conducerea Ministerului de Interne a ordonat verificări referitoare la acele 
persoane semnalate de către cei aflați în arest că au avut legături cu organizații 
subversive. O astfel de verificare a fost solicitată la data de 29 septembrie 1962, 
Direcţiei Regionale Suceava în privinţa următoarelor persoane: loan Arnăutu arestat în 
1949 pentru activitatea subversiva în organizaţia „Gărzile lui Decebal”, Afrodita 
Vasilovici care i-a găzduit de unii dintre membrii organizației „Sumanele Negre” si 
Octavian Fedorciuc, fost şef de organizaţie P.N.T. în casa căruia se purtasera discuţii 
între inițiatorii organizației „Sumanele Negre” și Ira Hamilton??. Se cerea ca pentru 
fiecare în parte „să se precizeze situația actuală”2, doar în cazul in care dintre cei 
menţionaţi erau persoane în rețeaua informativă se recomanda ca aceştia să fie întrebaţi 
despre activitatea desfăşurată de ei sau celelalte persoane din cadrul organizației 
«Sumanele Negre». Despre Octavian Fedorciuc, Direcţia Regională Suceava raporta 
Direcţiei a-III-a că „era luat în evidenţă pe linia problemei P.N.T. Din dosarul arhivă nr. 
37757 de la Biroul «C» al regiunii Suceava rezulta că Fedorciuc Octavian in luna aprilie 
1946 s-a întâlnit cu Ira Hamilton care i-a cerut să-i recomande o serie de persoane de 
încredere din Vatra Dornei şi Câmpulung. În anul 1946 a fost arestat iar în anul 1947 a 
fost pus în libertate în urma unui memoriu făcut de sus-numitul. În anul 1952 a fost 
încadrat în Colonie de Muncă pe timp de 24 luni conform Ordinului nr. 490 Cabinet. În 
septembrie 1959 a fost din nou arestat dar pus în libertate deoarece nu au existat probe care să 
dovedească vinovăția sa. În prezent nu este semnalat cu legături suspecte”. 


Marturisirile — principalul element al unui caz bun 

Previzionată de Dzerjinski? încă din 1918, în urma cercetărilor asupra celor 
considerați dușmani ai guvernului sovietic, marturisirea drept temei in sine pentru condamnare 
a fost teoretizată de Vişinski şi a reprezentat un mecanism de bază în cadrul anchetelor 
penale. Devoalată ca metodă de construire a culpabilitätii in Raportul lui Hrusciov cu privire 
la cultul personalității si consecințele sale, rostit la 25 februarie 195676 va fi utilizată intens, în 
cazul nostru, de anchetatorii penali din România în perioada de după anul 1958. 

Conform rechizitoriului, „interogat în şedinţă publică, inculpatul Demetrescu 
Radu Gyr recunoaşte activitatea legionară publicistică şi propagandistică desfăşurată în 
trecut şi calitatea de comandant legionar, faptul că în penitenciar a continuat să scrie 
poezii, difuzându-le printre legionari, recunoaște de asemenea, că i-a cerut lui Marin 
Aurel să le facă comunicări legionarilor fugari din Paris, atât despre el, cât si despre 
Radu Mironovici. Inculpatul nw recunoaste că a desfășurat după ieșirea din închisoare vreo 
activitate politică legionară, recunoscând numai faptul că a continuat să scrie poezii şi nici 
faptul că a avut un rol conducător în această activitate. Faptele acestui inculpat se dovedesc însă 


2 Locotenent în cadrul Misiunii Militare Americane, în perioada 1945-1946 a desfăşurat misiuni 
de informare în privinţa grupurilor de rezistență din România. 

23 ACNSAS, fond Documentar, dosar nr. 5336, f. 36. 

24 Thidem, £. 37. 

25 „Când sunt confruntati cu dovezi, criminalii mărturisesc aproape de fiecare dată; şi ce 
argument ar putea avea o greutate mai mare decât confesiunea unui criminal”, apud Robert 
Conquest, Marea Teroare. O reevaluare, Bucureşti, Editura Humanitas, 1990, p. 165. 

26 Vladimir Tismăneanu, op. cit., p. 14. 

cu recunoasterile inculpatului Marin Aurel cate arată că Demetrescu Radu Gyr i-a cerut sa 
comunice legionarilor de la Paris că este in stare de libertate, că Radu Mironovici are 
moralul ridicat şi că legionarii aşteaptă să fie «eliberat”?’. 

În alte situații, documente create postfactum, nesusceptibile a avea un caracter 
intentional, ne pot ajuta, de asemenea, în analizarea modului în care prin intermediul 
anchetelor penale au fost organizate procese politice. Într-o scrisoare trimisă lui Andrei 
Pleşu — mult timp după consumarea faptelor — Nicolae Steinhard mărturisea: „deşi 
textul meu Catharii mă demască şi pe mine susceptibil, băgăcios, nedrept, agitat, vanitos 
e bine să ştii că am circumstanţe atenuante: eu am fost arestat in 1959. Ay fost chemat in 
Calea Plevnei, colt cu Stefan Furtună (sediul Securităţii) în stare de libertate si mi s-a propus pe tonul 
cel mai amabil să fin martor al acuzării. Am tefuzat şi am asumat riscul unor grele 
consecinţe, lăsarea acasă singur a tatălui meu, cu o pensie foarte mică şi suferind. El de 
altfel m-a îndemnat cu asprime — căci Securitatea imi acordase trei zile - să nu soväi si 
pentru nimic în lume să nu accept să fiu martor împotriva lui Dinu pe care îl cunoştea, 
aprecia, respecta, pe care îl gäzduisem de câteva ori la noi, când venea clandestin in 
Bucureşti, de la Câmpulung”#. De asemenea, mărturiile de istorie orală sau memoriile 
unor foşti deţinuţi politici, privite critic, reuşesc să mai separe lucrurile, în sensul 
demistificării înscenărilor Securităţii, prin intermediul folosirii metodelor coercitive în 
cadrul anchetelor penale. 

În urma unui dialog cu Sandu Lăzărescu, condamnat pentru „activitatea 
duşmănoasă” în cadrul procesului Constantin Noica-Constantin Pillat, din 12 iunie 
1996, Silvia Colfescu consemna: 

„S.C: Cum a decurs ancheta? 

S.L.: Ancheta a fost sub semnul brutalității. Ancheta noastră a fost condusă de un maior 
Simon Jacques, am auzit că a plecat din ţară, si interogatoriul a fost nemjlocit luat de 
către un căpitan sau locotenent major, nu-mi aduc aminte...Crişan! Simon Jacques dădea 
ordinul pentru bătăi, sau, cum spuneau ei, ordinul de aplicare al asa-ziselor metode de 
„demascare”. Ştiu că s-a bătut! A fost bătut Dinu Pillat, am fost bătut eu. Or mai fi fost 
şi alții. 

S.C.: Înţeleg că s-au folosit cu precădere mijloace de presiune psihică si fizică. 

S.L.: Da. Anchetatorul scria ce voia... 

S.C.: Acesta este un fapt pe care vă rog să il reconfirmati, pentru că formulările din aceste acte, precum 
si substanța lor par agramate şi false. Cine formula si cine scria documentele? 

S.L.: Avea loc o ... conversaţie între anchetator şi inculpat. După care, anchetatorul 
scria. Nu scria aproape niciodată ce s-a vorbit şi ce s-a-intamplat. Scria după planul 
prealabil. După care iti cerea să semnezi. Nu voiai? Bătaie! Asta era schema de 
interogatoriu”, 


27 ACNSAS, fond Penal, dosar nr. 276, vol. 10, f. 289 v. 

28 Tdem, fond Documentar, dosar nr. 13 914, f. 373. 

2 Cristina Cantacuzino, Silvia Colfescu, Victoria Valeria Drăgan, Nicolae Hanegariu (redactori), 
Mihai Giugariu (redactor coordonator), Prigoana Documente ale procesului C. Noica, C. Pillat, N. 
Steinhardt, Al. Paleologu, A. Acterian, S. Al-George, Al. O. Teodoreanu, Bucuresti, Ed. Vremea, 1996, 
pp. 533-534. 

Realizatea efectului demascator prin intermediul anchetei penale 

Nascuta din dorinta de a-i tine sub control pe toti potentialii contestatari ai 
puterii politice prin intermediul proceselor politice, in scopul stabilirii împrejurărilor 
comiterii a ceea ce era considerată infracțiune după ideologizarea legislaţiei, în cadrul 
anchetei penale sunt exploataţi factori de psihologie individuală pentru a-i sili pe cei 
anchetați nu numai să vorbească dar să accepte prin mărturisiri — la care nu se renunţă — 
fapte de natură a crea convingerea că ele sunt expresia adevărului. 

După arestare (reţinere) persoana învinuită era luată în timpul cel mai scurt — în 
primele 24 de ore - la interogatoriu, „deoarece fiind încă sub impresia arestării, urma să 
facă declaraţii, dacă nu totale cel putin parțiale despre activitatea sa criminală” 5%. 

Cunoscut fiind faptul că „de obicei, echilibrul moral al celor reținuți este 
zdruncinat, trezindu-se în ei teama de răspundere penală pentru faptele sävârsite”31 la 
deposedarea lor de propria lor identitate, concurau dozarea materialului probator în 
cadrul interogatoriilor, de regulă „se începea cu cele de o importanță minora si se 
termina cu acelea a căror valoare probantă era covârșitoare astfel încât rezistența 
învinuitului să fie anihilată şi să-l determine să — şi «mărturisească toată vinovăția» 2 
sau utilizarea materialului informativ, mai ales, în cazurile în care probele de care 
dispunea anchetatorul nu erau suficiente pentru a constitui temeiul unei infractiuni>. 
Era recomandat a se evita prezentarea în acelaşi timp a tuturor corpurilor delicte 
întrucât aceasta ar fi diminuat caracterul demascator si probator al unor corpuri delicte 
şi dezvoltarea în mai multe direcţii a anchetei penale. Dintre documentele întocmite de 
organele de anchetă penală au fost folosite în mod frecvent citate din declaraţiile 
coinculpatilor şi din depozitiile martorilor. 

Anchetatorul stabilea ordinea în care urmau să se desfăşoare interogatoriile 
alegând pentru început acele persoane care datorită structurii lor sufleteşti erau mai 
predispuse a face mărturisiri complete astfel încât să se creeze o breşă între cei anchetați 
în cazul anchetelor de grup. De asemenea, la început erau intens anchetate persoanele 
considerate a fi cele mai importante în componența grupului sau a lotului (şefii sau 
organizatorii). 

Existau două reguli de bază în formularea întrebărilor şi anume: acestea 
trebuiau să fie scurte, concrete, clare pentru a înlătura posibilitatea schimbării 
conţinutului dinainte stabilit al cursului anchetei si „să se succeadă în mod firesc, 
decurgând una din alta, apropiind în mod logic interogatoriul de punctul culminant pe 
care ancheta I-a vizat dinainte”%. În situaţia în care elementele de care dispunea ancheta 
nu erau suficiente pentru a articula o singură versiune în descrierea fondului problemei, 


30 Gheorghe Chirtu, Aurelian Anastasescu, Interogarea invinuitului, Serviciul Învăţământ MA, 
1957 in ACNSAS, fond Bibliotecă, nr. 4056, f. 28. 

31 Filip Vladimir, Planificarea anchetei penale, Serviciul Învăţământ M.A.I., 1957, în Idem, fond 
Bibliotecă, nr. 4057, p. 10. 

32 Ibidem, p. 33. 

33 Materialul informativ „nu constituia prin el însuşi un mijloc de probă, nici în anchetă, nici în 
justiţie, el indica doar sursa probelor. De altfel, folosirea materialului informativ ca mijloc de 
probă în ancheta penală era interzisă” (Chirtu Gheorghe, Anastasescu Aurelian, op. ci, p. 46). 

34 Filip Vladimir, op. cit., p. 28. 

după ascultarea invinuitilor şi a martorilor, anchetatorii trebuiau să anuleze inexactitatile 
prin confruntări. 

O mărturie elocventă în acest sens ne-a lăsat Hans Bergel, învinuit în cadrul 
procesului scriitorilor germani din Romania de activitate menită a submina regimul 
democrat-popular, pe Tărâm ideologic, prin trimiterea spre publicare la edituri a unor lucrări 
necorespunzätoare ideologic, cu conținut dusmănos, nationalist, apolitic, mistic şi cu dublă interpretare: 
„anchetatorii s-au folosit, fireşte, şi de temuta confruntare. Eu, de pildă, am fost 
confruntat într-o anumită chestiune cu colegul meu de lot, Georg Scherg, pe atunci şef 
al Catedrei de Germanistică a Universităţii din Cluj. Cum nu ştiam ce declaraserăm unul 
despre celălat la interogatoriile anterioare, fiecare s-a angajat a-l susține pe celălalt, 
pentru a ne ajuta reciproc, dar ne-am încurcat într-o manieră care a făcut să ne agravăm 
reciproc situaţia. Toate aceste metode făceau parte bineînțeles din tactica rafinată şi 
infamă de a ne buimăci, de a ne face să ne clătinăm, de a ne distruge psihic. Nu voi uita 
niciodată cinismul si perfidia, brutalitatea si aroganta cu care domnii anchetatori isi 
făceau meseria” %5. 

În ceea ce priveşte stabilirea martorilor, ascultarea acestora şi ordinea chemării 
lor, anchetatorii penali urmăreau obţinerea aceloraşi efecte „demascatoare” ca şi în cazul 
interogatoriilor celor reținuți în cursul anchetei. Ascultarea martorilor nu era 
condiționată de terminarea anchetei sau de mărturisirile invinuitilor, în consecință, putea 
începe în paralel cu interogarea acestora şi trebuia condusă în asa fel încât la un singur 
interogatoriu să se obțină de la ei „informaţii complete asupra tuturor faptelor pentru 
lămurirea cărora au fost chemaţi și pentru a descoperi împrejurări noi, necunoscute mai 
înainte” 36. 

De asemenea, și în cadrul ascultării martorilor, anchetatorul trebuia, de 
asemenea, să elimine şi să anuleze inexactitatile între declaraţiile invinuitilor si ale 
martorilor sau între depozitile a doi sau mai multi martori cu privire la aceleaşi 
împrejurări, în cauză, tot prin confruntări. In schimb, „când în declarațiile învinuitului 
faptele infractionale erau arătate mai real si mai concret decât în depozitiile martorului, 
în general nu se recomanda a se efectua confruntarea între aceştia, deoarece ar putea 
duce la crearea unor posibilități de retractare din partea învinuitului” 37, 

Extinderea cercului de martori şi informatori s-a făcut asupra persoanelor 
prevăzute la art. 148 din Codul de Procedură Penală „Regele Carol 11% în cazul 


55 Hans Bergel, op. cit., pp. 361-362. 

36 Filip Vladimir, op.cir., p. 21. 

37 Alexandrescu Gheorghe, Ascultarea martorului, Serviciul Învăţământ MAI, 1957 în ACNSAS, 
fond Bibliotecă, nr. 4056, p. 27. 

38 Art. 148 din C.P.P. „Regele Carol II” prevedea că: „Nu sunt obligați a depune ca martori: 1. 
Ascendenţii şi descendenții inculpatului, legitimii prin adopţie (înfiere) sau recunoaștere, copii 
naturali, soțul sau soția, fraţii, surorile, unchii şi nepoţii, precum şi aliaţii în acelaşi grad, tutorele, 
curatorul şi pupilul lor. Aceeaşi scutire există şi pentru soţii despărțiți. 2. Acela care prin 
răspunsurile eventuale s-ar expune el însuşi sau ar expune pe soţul său sau pe o altă rudă 
descendentă sau ascendentă, pe fratele sau sora sa, la pedepse penale ori disprețul public. 
Depunerile celor arätati mai sus se apreciază de instanță potrivit încrederii ce ele pot inspira” 
(Codul de Procedură Penală „Regele Carol IT” în Lt. Col. Panaitescu Anibal, I.D. Panaitescu, cpt. Ispas 
Nicodim, Memoratorul ofiterului de poliție judiciară, 1936, p. 363). 

infracțiunilor privind securitatea statului, in timp ce, împărțirea in mai multe loturi făcea 
posibilă obţinerea sau întărirea subiectivă de probe atunci când învinuiți dintr-un lot 
puteau fi martori în privinţa invinuitilor din loturile celelalte. 

Din punct de vedere procedural, organul de urmărire penală din M.A.I. avea 
dreptul să dispună reținerea invinuitului pe o durată de 24 ore şi numai în baza unei 
motivări temeinice reținerea putea fi prelungită până la 5 zile. În cadrul acestui interval 
de timp sau până la expirarea sa, însă după luarea interogatoriului biografic, dacă existau 
suficiente probe şi motive, se emitea mandatul de arestare, care urma să fie confirmat de 
procuror în următoarele 24 de ore. Urma cercetarea penală iar în cazurile de infracțiuni 
contra securității statului urmărirea penală. Legea nr. 3 din 4 aprilie 1956 pentru 
modificarea Condului de Procedură Penală al R.P.R.” a prevăzut drept termene cu 
privire la actele care interveneau în urmărirea penală: 5 zile în cazul unor infracțiuni 
flagrante în timp ce durata cercetării penale nu putea depăși o lună iar durata anchetei 
penale nu putea depăşi două luni. Punerea sub învinuire a fost un act nou introdus tot 
prin Legea nr. 3 din 4 aprilie 1956 pentru modificarea Codului de Procedură Penală a 
R.P.R. iar termenul în care (după întocmirea ordonanţei de punere sub învinuire) 
organul de urmărire penală era obligat să pună în vedere celui reținut, învinuirea era de 
24 de ore de la reţinere. În cazurile privind infracțiunile contra securităţii statului, 
termenul pentru punerea în vedere a învinuirii era de 20 de zile de la reținerea 
învinuitului. În fapt, în acest termen anchetatorii penali erau constrânsi la rândul lor să 
construiască şi să obţină de la cei reținuți recunoașterea vinovatiei lor întrucât „la 
punerea sub învinuire nu era neapărat necesar să existe probe complete cu privire la 
infracțiune şi infractor. Asemenea date și probe complete sunt absolut necesare numai 
la pronunţarea hotărârii de condamnare. La acest act este suficient ca probele adunate 
să formeze anchetatorului convingerea că persoana arestată a săvârşit într-adevăr 
infracțiunea care se anchetează. Aceasta înseamnă că trebuie adunate asemenea date, 
care să demaşte persoana anchetată ca făptuitor al infracțiunii”. La terminarea 
cercetării sau anchetei penale, dosarul de anchetă era trimis Procuraturii în scopul 
trimiterii în judecată a celor arestați. Această lege a asigurat, prin termenele prevăzute, 
rezolvări rapide ale procesului penal. 


Restrângerea dreptului de apărare în cadrul anchetei penale 

În cursul anchetei penale, una din preocupările anchetatorului era de a elimina 
argumentele și explicațiile aduse de învinuit în apărarea sa, sub pretextul că nu au 
importanță pentru cauză, în aşa fel, încât „învinuitul să nu le ridice din nou în timpul 
îndeplinirii de către anchetatorul penal a cerinţelor art. 264/1 C.P.P. fapt considerat a 
conduce la tărăgănarea anchetei penale”. Mai ales, în cazul persoanelor invinuite de 
săvârşirea unor infracțiuni contrarevolutionare, la terminarea anchetei penale, erau 
respinse cererile prin care aceştia încercau schimbarea fondului politic al cazului iar „în 
situaţiile în care unii învinuiți nu-și recunoșteau vinovăția și refuzau să semneze de luare 


5 Buletinul Oficial al M.A.N. al R.P.R. nr. 11 din 4 aprilie 1956, pp.47-64. 

“© Gheorghe Chirtu, Aurelian Anastasescu, op. cit., p. 29. 

41 Aurelian Anastasescu, Terminarea anchetei penale, Serviciul Învăţământ MAI. 1957, în 
ACNSAS, fond Bibliotecă, nr. 4059, p. 27. 

la cunoştinţă a învinuirii, anchetatorul penal menţiona aceasta într-un proces verbal de 
interogatoriu si continua interogarea”. Nu în ultimul rând deşi în instanță se asigura 
apărarea celui acuzat, avocaţii erau împiedicaţi să facă apărarea celor pe care-i 
reprezentau %. 

Prin subiectivarea si extinderea valorii probatorii a unei infracțiuni 
contrarevolutionare asupra unor corpuri delicte, iar în cazul mediului literar asupra unor 
manuscrise, prin recurgerea la mărturii sau declaraţii smulse în urma presiunilor fizice şi 
psihice, crearea de breşe între arestaţi si restrângerea dreptului de apărare s-a reușit in 
cursul anchetelor penale construirea culpabilitatii. 

Perioada 1958-1964 nu a fost una liniară în ceea ce priveşte numărul celor 
condamnați în urma proceselor politice. Apogeul îl reprezintă intervalul 1958-1962. O 
evaluare strictă în procente sociale afectate este dificil de făcut. Notorietatea vocationala 
a intelectualilor condamnați în acest val represiv il identifică drept o operaţiune de 
intimidare de mari proporţii. Tendinţa de a modera represiunea si inițierea decretelor de 
amnistie după 1961-1962 s-a produs în contextul major al îndepărtării de Moscova, al 
accelerării unor măsuri privind desovietizarea si al reluării legăturilor cu Occidentul. Tot 
în acest context se produce o reevaluare şi o recuperare a unor scriitori şi a operelor lor. 

Impactul măsurilor represive din perioada deschisă de anul 1958 a fost însă 
unul major. Conform mărturiilor de istorie orală lăsate de Sandu Lăzărescu, Lucian 
Blaga a fost teribil de speriat de procesul lui Noica, în timp ce, potrivit rememorärilor 
doamnei Monica Pillat-Săulescu, scriitorul Dinu Pillat a fost atât de traumatizat de 
experiența închisorii, încât a hotărât, după eliberarea sa, să renunţe la pasiunea lui 
pentru genul romanului, dedicându-se studiilor de critică literară. 


* Gheorghe Chirtu, Aurelian Anastasescu, op. cit., p. 33. 

4 „Cum fiecare dintre noi [scriitorii germani] fusese arestat la intervale mari de timp, primul 
dintre noi în vara anului 1958, ultimul în primăvara anului 1959 — nu am avut nici unul mai mult 
decât o singură întrevedere cu avocatul care putea să preia apărarea noastră, şi anume cu trei 
până la cinci minute înainte de a începe prima înfăţişare din cadrul procesului. Se înțelege de la 
sine că în aceste condiţii nu le-am putut expune avocaţilor noştri, nici măcar în linii mari, motivul 
pentru care am fost arestați și acuzați. Drept pentru care avocatul meu, fiind foarte iritat, a 
încercat să mă apere acuzându-mă, astfel încât a trebuit să-l întrerup şi să afirm că mă voi apăra 
eu singur, propunere pe care şeful completului de judecată, un maior oarecare a acceptat-o” 
(Hans Bergel, op. cit., p. 359). 


83 


Adrian Nicolae PETCU 


ORGANIZAREA SI FUNCTIONAREA 
DEPARTAMENTULUI CULTELOR 
INTRE ANII 1977-1984 


THE ORGANIZATION AND FUNCTIONING OF THE CULTS DEPARTMENT 
BETWEEN 1977 AND 1984 


The relation between the Cults Department (“the priests’ Securitate”) and the cults in Romania 
were governed by several regulations, which underwent several changes between 1948 and 1989. 

The law enforced in 1970, which was meant to replace the one in 1948, regulated the 
organization and functioning of the Cults Department, as well as the power it could exercise over the 
cults in Romania. We shall display below the regulation that was at the ground of the organization and 
functioning of the Department between 1977 and 1984, underlying the excessive powers it held. 
According to that document, the Department was a decision-making body, involved in the organization 
and the activity of the cults, to the smallest details. Other state institutions and superior bodies such as 
the Central Committee of PCR, the State Council and the Council of Ministers supported its activity. 


Etichete: Departamentul Cultelor, organizare, funcționare, culte, 
regulament 
Keywords: Cults Department, organization, functioning, cults, regulation. 


În timpul regimului comunist din România, Departamentul Cultelor a 
reprezentat una dintre instituţiile de control şi manipulare utilizată într-un domeniu bine 
precizat, aşa cum a fost cel al cultelor. lar pentru exercitarea atribuţiilor, aceasta 
instituție a colaborat cu mai multe structuri ale statului, precum organul de represiune 
pe care partidul unic îl avea la îndemână, reprezentat de temuta Securitate. 

Într-un număr anterior al „Caietelor CNSAS” ne-am aplecat putin asupra 
tabloului reprezentat de relația dificilă pe care cele două instituţii ale statului, 
Departamentul Cultelor şi Securitatea, le-au avut cu cultele recunoscute din România 
anilor ‘70-801. Am reliefat câteva aspecte asupra modalitatilor prin care cele două 
instituţii înțelegeau să permită cultelor recunoscute să se organizeze și să se manifeste, 
astfel încât interesele statului comunist să nu fie periclitate. 

În materialul de faţă ne propunem să prezentăm un document din arhiva 
Secretariatului de stat pentru culte, care reprezintă Regulamentul de organizare şi 
funcționare al Departamentului Cultelor?, din perioada 1977-1984. Era un normativ 
care punea în aplicare Legea de organizare şi funcționare a Departamentului Cultelor 
adoptată prin Decretul nr. 313 din 31 august 1977 al Consiliului de Stat al RSR. Acest 
decret modifica Legea nr. 42/1970, la articolele 19, 25 şi 26, aceleaşi care vor fi 
modificate prin Decretul nr. 61 din 23 februarie 1984. 


1 Adrian Nicolae Petcu, Acivitatea Departamentului Cultelor în atenția Securităţii, în „Caietele 
CNSAS”, an II, nr. 2 (4)/2009, pp. 69-120. 

? Din considerente de spaţiu nu am redat capitolul dedicat organizării și funcționării Serviciului 
Economic-financiar din Departamentul Cultelor. 

În fapt, este vorba de evoluţia organizatorică a Departamentului Cultelor. În 
legea din 1970, structura Departamentului era formată din: Direcţia pentru 
supraveghere şi control; Direcţia de studii, documentare şi relații externe; Direcţia de 
plan, organizarea muncii şi secretariat; Direcţia financiară şi de îndrumare contabilă şi 
Oficiul juridic?. 

La modificarea legii în 1977, structura Departamentului Cultelor se micşora 
considerabil, prin: Direcţia Relaţii Culte; Direcţia Relaţii externe si secretariat şi Serviciul 
economic-financiat*. 

Aceeaşi tendință de restructurare s-a păstrat la modificarea legii 
Departamentului in 1984, prin: Direcţia Relaţii culte si Serviciul personal-invatamant şi 
economic-financiar>. De asemenea, după fiecare enunț despre structura 
Departamentului, în vederea funcționării la nivel național, era prevăzută funcția de 
„inspector teritorial pentru probleme de culte”. În legea din 1970, această funcţie era 
parte a Direcţiei Supraveghere si control, câte una pentru fiecare judeţ si municipiul 
Bucureşti, pentru ca, din 1977, să ajungă în subordinea Direcţiei Relaţii Culte. 

O altă modificare majoră în structura Departamentului a fost legată de 
principalele funcţii de conducere, cea de preşedinte si vicepreşedinte. În legea din 1970, 
la art. 18 se prevedea ca preşedintele să fie numit prin decret al Consiliului de stat, iar 
vicepreşedintele prin hotărâre a Consiliului de Miniştri, cu atribuţii conferite de către 
Colegiul Departamentului“. 

Aceste prevederi s-au modificat prin Decretul din 1984, preşedintele urmând a 
fi numit prin decret prezidențial, pentru ca vicepreşedintele să aibă rangul de secretar de 
stat adjunct şi funcția de director al Direcţiei Relaţii Culte”. 

Celelalte articole, 25 şi 26, care au suferit modificări, atât în 1977, cât şi în 1984, 
prevedeau „modul de lucru al inspectorilor teritoriali cu organele locale de stat”, care 
trebuia stabilit de Departament „de acord cu organele centrale competente” şi sprijinul 
pe care aceştia îl primeau de la comitetele executive ale consiliilor populare județene. 

Un capitol distinct din regulamentul de organizare şi funcționare din 1977 
prevedea Consiliul de conducere al Departamentului. În fond era vorba de aplicarea 
„principiului conducerii colective”, instituit de puterea comunistă încă înainte de 1970, 
ca un „organ deliberativ” format mai ales din membri cu funcţii de conducere in 
instituţie, factori competenţi în problemele, în cazul acesta, de culte, dar şi reprezentanți 
a structurilor sindicale, ale administraţiei de stat şi „alte unități socialiste”. 

Regulamentul de organizare pe care îl prezentăm prevede structura Consiliului 
de conducere, potrivit Decretului nr. 76 din 27 februarie 1973. In fond, acest decret nu 
modifica prea mult aplicarea principiului de conducere enunțat anterior, noutatea 
constând în instituirea unui Birou executiv (art. 2), cu atribuţii de aplicare a hotărârilor 


5 „Buletinul oficial al RSR”, an VI, nr. 103, partea I, 15 august 1970, p. 827. 
+ Ibidew, an XIII, nr. 96, partea I, 31 august 1977, p. 2. 

5 Ibidem, an XX, nr. 15, partea I, 23 februarie 1984, p. 3. 

6 Ibidem, 15 august 1970, p. 827. 

7 Ibidem, 23 februarie 1984, p. 3. 

luate de Consiliul de conducere (se reunea trimestrial, art. 5), si „asigurarea activităţii 
operative a ministerului”8. 

În privinţa atribuţiilor prevăzute în Regulament, Departamentul avea puteri 
excesive în raporturile cu cultele recunoscute, de la organizarea şi până la funcționarea 
acestora în cele mai mici detalii. În orice manifestare confesională, Departamentul se 
putea exprima pozitiv sau negativ şi chiar avea dreptul de a suspenda regulamentele, 
instrucțiunile, circularele sau „orice alte măsuri şi dispoziţii ale cultelor [...], dând 
îndrumări obligatorii pentru intrarea în legalitate” a acestora. 

Documentul este o mostră de cum înţelegea regimul comunist să trateze cultele 
recunoscute, prin aplicarea unor mecanisme de control şi de manipulare, conform 
intereselor statului socialist. "Totodată, vedem cum funcționau aceste mecanisme, atât in 
interiorul Departamentului, cât şi prin colaborarea cu diferite instituții şi „unități 
socialiste”, precum Ministerul de Interne. De asemenea, constatăm că îndrumarea 
activității Departamentului la nivel instituțional era asigurată prin raporturile pe care le 
avea cu CC al PCR (Secţia Administrativ-politică), Consiliul de Stat şi Consiliul de 
Miniştri. 

Acest regulament este un prim document care ne ajută să înțelegem tiparul 
relațiilor dintre culte şi instituția desemnată de regimul comunist să activeze în acest 
domeniu. 


Regulament de organizare şi funcționare a Departamentului Cultelor 
Partea I. Organizarea unității 


Capitolul 1-Dispozitii Generale 

Departamentul Cultelor este organul central al administrației de stat, care 
înfăptuieşte politica statului cu privire la organizarea şi activitatea cultelor; 

Departamentul Cultelor exercită drepturile statului de supraveghere şi control 
asupra cultelor recunoscute conform legii; 

Departamentul Cultelor colaborează cu ministerele, celelalte organe centrale şi 
cu organele locale în scopul îndeplinirii atribuţiilor ce-i revin. 

Departamentul Cultelor asigură, în activitatea sa, aplicarea legilor, decretelor şi 
hotărârilor Consiliului de Miniștri. 


Capitolul II-Organizare, conducere şi funcţionare 

Conducerea departamentului se realizează pe baza principiului conducerii 
colective. 

Departamentul Cultelor este condus de Consiliul de conducere al 
departamentului, organ deliberativ care hotărăşte în problemele generale privind 
activitatea departamentului şi asigurarea aducerii la îndeplinire a hotărârilor Consiliului 
de conducere se realizează prin Biroul executiv al acestuia, care, de asemenea, este 
organ deliberativ. 


8 Ibidew, an IX, nr. 22, partea I, 4 martie 1973, p. 2. 

Consiliul de conducere al Departamentului cultelor si Biroul executiv al 
acestuia sunt alcătuite in conformitate cu prevederile Decretului nr. 76/1973, iar 
componența lor se aprobă de Consiliul de Miniştri la propunerea preşedintelui 
Departamentului cultelor. Preşedinte al Consiliului de conducere si al Biroului executiv 
este preşedintele Departamentului cultelor; în lipsa acestuia atribuţiile sale se îndeplinesc 
de către vicepreşedinte. 


Procedura de lucru a Consiliului de conducere 

Şedinţele consiliului de conducere au loc odată pe trimestru și se convoacă, în 
timp util, de preşedinte. Pentru dezbaterea unor probleme de importanță deosebită şi 
care nu suferă amânare, la cererea a cel putin o treime din numărul membrilor 
Consiliului de conducere sau din inițiativa preşedintelui acestuia pot fi convocate şi alte 
şedinţe ale consiliului. 

Consiliul de conducere al Departamentului cultelor isi desfăşoară activitatea in 
prezenţa a cel puţin două treimi din numărul membrilor şi adoptă hotărâri cu votul a cel 
puţin jumătate plus unul din numărul total al membrilor ce-l compun. 

În caz de divergență între preşedinte si majoritatea membrilor Consiliului de 
conducere, problema asupra căreia nu s-a realizat un acord este supusă Biroului 
Executiv al Consiliului de Miniştri, pentru a hotari. 

La şedinţele Consiliului de conducere al departamentului pot fi invitați delegați 
ai unor organe de stat si specialiști din cadrul departamentului sau din afara acestuia. 

Pentru analizarea unor probleme de mare complexitate sau care interesează 
întreaga activitate a departamentului, Consiliul de conducere poate constitui colective 
de lucru cuprinzând specialişti din cadrul departamentului sau din afara acestuia. De 
asemenea, participarea specialiştilor din afara departamentului se va face cu acordul 
conducerii ministerului sau organului central respectiv. 

Consiliul de conducere al departamentului în întregul său şi fiecare membru în 
parte răspund în fata Consiliului de Miniștri, pentru întreaga activitate a 
departamentului; fiecare membru răspunde în fața Consiliului de conducere şi a 
preşedintelui acestuia pentru îndeplinirea sarcinilor ce îi sunt încredințate. 


Procedura de lucru a Biroului executiv 

Şedinţele Biroului executiv au loc cel puţin de două ori pe lună şi se convoacă 
în timp util de preşedinte. Biroul executiv va fi convocat şi la cererea a cel putin o 
treime din numărul membrilor săi. 

La şedinţele Biroului executiv, în funcție de natura și importanţa problemelor 
ce se dezbat, pot fi invitate cadre de conducere și specialişti din departament, precum şi 
alte cadre din afara acestuia. 

Biroul executiv al departamentului isi desfăşoară activitatea în prezența a cel 
puţin două treimi din numărul membrilor şi adoptă hotărâri cu votul a cel puţin 
jumătate plus unul din numărul total al membrilor ce îl compun. 

Pentru analizarea unor probleme de mare complexitate, Biroul executiv poate 
constitui colective de lucru din specialişti. 

În caz de divergență între preşedintele Biroului și majoritatea membrilor, 
problema asupra căreia nu s-a realizat un acord se supune Consiliului de conducere al 

Departamentului pentru a hotari; in caz de divergenta in probleme deosebite, care nu 
sufera amanare, acestea vor fi supuse spre solutionare Biroului executiv al Consiliului de 
Miniştri, urmând ca informarea Consiliului de conducere asupra hotărârii luate sa se 
facă la prima şedinţă a acestuia, de către preşedinte. 

Biroul executiv, în întregul său, şi fiecare membru în parte răspund în fata 
consiliului de conducere al departamentului pentru întreaga activitate a biroului; fiecare 
membru al Biroului executiv răspunde în fața Biroului executiv şi a preşedintelui 
acestuia pentru îndeplinirea sarcinilor ce-i sunt încredințate. 

Biroul executiv informează prin preşedintele său Consiliul de conducere al 
departamentului, asupra activităţii desfăşurate între şedinţele acestuia. 


Capitolul III-Atribuţii 

Departamentul Cultelor are următoarele atribuţii: 

a) Supraveghează şi controlează întreaga activitate a cultelor, pentru ca aceasta 
să se desfăşoare în cadrul prevederilor legii; 

b) Întocmeşte, potrivit legii, rapoarte în vederea recunoaşterii cultelor. si 
aprobării statutelor acestora; 

c) Propune Consiliului de Miniştri înființarea eparhiilor, pe baza cererii 
organelor competente ale cultelor si isi dă acordul la delimitarea eparhiilor; 

d) Autorizează, în condițiile legii, înființarea celorlalte organizații şi părți 
componente ale cultelor recunoscute; 

e) Aprobă regulamentele elaborate de culte potrivit statutelor lor; 

f) Autorizează înființarea instituțiilor monahale; 

9) Face recomandări pe care le supune Consiliului de Miniştri în legătură cu 
recunoaşterea de către Consiliul de Stat a şefilor de culte, precum si a conducătorilor de 
eparhii și a celor asimilați acestora; 

h) Recunoaşte forurile de conducere, precum si vicarii administrativi si 
asimilați acestora, consilierii, canonicii, protopopii şi pe oricare deținători de funcţii de 
conducere din cadrul cultelor; 

i) Acordă persoanelor ce urmează să intre în rândul personalului de cult 
autorizația de a exercita funcţii corespunzătoare; 

j) Autorizează, în condiţiile legii, înființarea şi funcţionarea instituţiilor de 
învățământ pentru pregătirea personalului de cult şi îşi dă acordul la numirea 
personalului didactic ala cestor instituţii; 

k) Supraveghează și controlează respectarea dispoziţiilor legale cu privire la 
relaţiile dintre culte; 

D Asigură respectarea dispoziţiilor legale cu privire la relațiile externe ale 
cultelor; 

m) Supraveghează si controlează respectarea dispoziţiilor legale privitoare la 
evidența patrimoniului, veniturilor si cheltuielilor cultelor; 

n) Rezolvă, potrivit competenţei sale, probleme de muncă si salarii din cadrul 
cultelor, elaborează indicaţii în scopul aplicării unitare a elementelor sistemului de 
retribuire şi controlează modul lor de aplicare; 

0) Asigură, potrivit legii, întocmirea lucrărilor pentru aprovizionarea cu 
materiale a cultelor; 

p) Stabileşte măsuri, potrivit legii, pentru supravegherea şi conservarea 
monumentelor şi obiectelor de valoare istorică sau artistică, a documentelor si arhivelor 
din patrimoniul cultelor; 

7) Îşi dă acordul cu privire la acceptarea de către organizaţiile de cult de 
ajutoare, donații sau legate, precum şi la oferirea de către acestea de ajutoare sau donații; 

s) Asigură legătura între culte şi organele centrale si locale ale statului; 

t) Angajeaza personalul pentru aparatul propriu; 

u) Întocmeşte şi execută, potrivit legii, planul propriu de venituri şi cheltuieli; 

v) Prezintă Consiliului de Miniştri proiecte de acte normative şi alte acte 
prevăzute de lege; avizează proiectele de acte normative şi cu alt caracter, care 
interesează acest departament, elaborate de ministere şi alte organe centrale sau de 
comitetele executive ale consiliilor populare judeţene şi al municipiului Bucureşti; 

x) Pentru îndeplinirea atribuţiilor sale, Departamentul Cultelor poate cere 
organelor cultelor orice fel de date şi informații care îi sunt necesare. 

Departamentul Cultelor are dreptul să suspende regulamentele, instrucțiunile, 
circularele sau orice alte măsuri şi dispoziţii ale cultelor care sunt contrare, direct sau 
prin urmările lor, dispoziţiile legale sau statutelor de organizare, dând îndrumări 
obligatorii pentru intrarea în legalitate. 


A. Atribuţiile si componentele Consiliului de conducere al 
Departamentului Cultelor 

Aprobă planul de muncă anual al Departamentului Cultelor. 

Analizează trimestrial realizarea planului de muncă anual, diversele probleme 
majore ale Departamentului cultelor şi adoptă hotărâri corespunzătoare în această 
privință. 

Aprobă regulamentul de organizare si funcționare a departamentului cultelor. 

Aprobă regulamentul de ordine interioară a Departamentului Cultelor. 

Analizează, semestrial, informările prezentate cu privire la activitatea de 
rezolvare a problemelor sesizate prin scrisori sau la audiențe şi dispune măsuri pentru 
întocmirea rapoartelor către Consiliul de Miniştri, în legătură cu principalele concluzii 
desprinse din examinarea acestor informări, precum şi măsurile luate pentru 
îmbunătăţirea activităţii de rezolvare a propunerilor, sesizărilor, reclamatiilor şi cererilor 
oamenilor muncii. 

Aprobă planul editorial anual şi planul anual de relaţii externe ale cultelor. 

La cererea președintelui Departamentului Cultelor examinează problemele mai 
importante cu privire la organizarea şi activitatea cultelor, hotărând asupra măsurilor ce 
urmează a fi luate. 

Dezbate şi aprobă alte probleme care, potrivit legii, sunt de competenţa 
organelor de conducere colectivă ale ministerelor şi celorlalte instituţii centrale. 

Între şedinţele Consiliului de conducere, pentru acele probleme care nu suferă 
amânare şi care sunt de competența Consiliului de conducere, acestea vor fi rezolvate 
de Biroul executiv si supuse spre ratificare Consiliului de conducere la prima ședință a 
acestuia. 

B. Atribuţiile şi competențele Biroului executiv al Consiliului de 

conducere al Departamentului Cultelor 

Analizează, dezbate şi ia măsuri în ceea ce priveşte unele probleme curente de o 
importanță deosebită în activitatea departamentului. 

Aprobă proiectele de acte normative inițiate de Departamentul Cultelor şi care 
se supun spre aprobare forurilor superioare, precum şi proiectele de instrucțiuni şi 
dispoziţii cu caracter normativ ce urmează a fi emise de Departamentul Cultelor. 

Aprobă statele de funcţii anuale pentru aparatul departamentului. 

Aprobă planurile financiare anuale ale departamentului şi ale cultelor, precum şi 
modificările survenite ulterior în aceste planuri. 

Aprobă planul forței de munca si al fondului de retribuire pentru aparatul 
propriu şi cel al cultelor. 

Aprobă planul valutar necomercial si planul de aprovizionare tehnico-materiala 
din tara şi din import pentru departament şi culte. 

Aprobă darile de seamă contabile ale departamentului şi cultelor. 

la măsuri pentru îndeplinirea unor sarcini speciale pe care le trasează unor 
cadre cu munci de răspundere (membri sau nemembri ai Biroului executiv) şi 
controlează modul cum acestea sunt duse la îndeplinire. 

Ratifică numirea de către preşedinte a secretarului Consiliului de conducere şi al 
Biroului executiv. 

Aprobă caracterizärile şi calificativele anuale ale cadrelor cu munci de 
conducere, în aparatul propriu. 

Analizează şi aprobă propunerile de acordare a gradatiilor cu reducerea 
stagiului pentru personalul muncitor al departamentului. 

La propunerea preşedintelui sau a unor membri din Biroul executiv, analizează 
si ia măsuri cu privire la mai buna organizare si funcționare a compartimentelor de 
muncă din departament, la asigurarea unei exigente discipline a muncii, în scopul 
folosirii cât mai judicioase a timpului de lucru şi realizarea sarcinilor ce revin acestora. 

Dezbate periodic constatările organelor de control financiar si stabileşte în 
limita competenţei, măsurile ce trebuie luate pentru îmbunătăţirea activităţii unităților de 
cult. 

Analizează, cel puţin odată pe an, activitatea controlului financiar preventiv şi a 
controlului financiar intern din departament şi din unităţile de cult şi stabileşte măsurile 
necesare pentru îmbunătăţirea acestor activități. 

Asigură aplicarea corectă a legilor sau a altor acte normative, care interesează 
activitatea departamentului sau a cultelor religioase, în care scop ia măsuri și stabileşte 
sarcini concrete pentru: 

a) organizarea, în formele cele mai potrivite, a studierii temeinice a prevederilor 
legale, de personalul care are atribuții în aplicarea acestor prevederi; 

b) aplicarea imediată a prevederilor legale atât în aparatul propriu, cat si la 
cultele religioase; 

c) exercitarea controlului permanent asupra modului în care se realizează, in 
aparatul propriu şi în unitățile de cult aplicarea prevederilor legale şi pregătirea 
personalului în domeniul de activitate corespunzător. 

Aprobă programul si tematicele cursurilor de reciclare a personalului din 
aparatul propriu. 

Analizează, lunar, informările prezentate cu privire la activitatea de cercetare si 
soluționare a problemelor rezultate din propunerile, sesizările, reclamatiile şi cererile 
oamenilor muncii și ia măsurile corespunzătoare pentru îmbunătățirea acestei activități. 

Aprobă înființarea unităţilor de cult, inclusiv a instituțiilor de învățământ 
teologic, cu excepţia eparhiilor. 

Aprobă planurile de şcolarizare şi programele analitice ale instituţiilor teologice. 

Analizează şi aprobă (la propunerea Direcţiei relaţii externe şi secretariat, prin 
inginerul principal), cererile cultelor de construcţii, reconstructii de biserici şi case de 
rugăciuni, de demolări, de amplasare a acestor obiective, de continuare a unor lucrări 
începute cu multi ani în urmă. 

Analizează şi aprobă (la propunerea Direcţiei Relaţii externe şi secretariat prin 
consilierul juridic şef), cererile cultelor pentru achiziționarea de construcții sau terenuri 
cu orice titlu (cumpărări, donaţii, succesiuni etc.), cu respectarea prevederilor legale în 
vigoare. 

Aprobă cererile cultelor cu privire la acceptarea de către acestea de ajutoare, 
donaţii sau legate primite din străinătate, precum şi la oferirea de către acestea de 
ajutoare sau donații cu scopuri misionare. 

Aprobă propunerile pentru acordarea, din fondul stabilit în planul anual de 
cheltuieli al Departamentului Cultelor, de subvenţii şi ajutoare solicitate de culte, în 
condiţiile stabilite de prevederile legale. 

Avizează cererile cultelor privind numirile şi transferările de personal în oraşe 
declarate potrivit legii oraşe mari şi dispune întocmirea formalităţilor necesare pentru 
obţinerea aprobarilor corespunzătoare. 

La propunerile unor direcții, analizează necesitatea si cadrul general de emitere 
şi difuzare a unor circulare sau instrucțiuni către culte, făcând recomandări si trasând 
sarcini concrete în acest sens. 

Rezolvă orice alte lucrări şi probleme care îi sunt încredințate în acest sens, 
conform prevederilor legale în vigoare. 


C. Atribuţiile şi competențele preşedintelui Departamentului Cultelor 

Răspunde de aplicarea politicii partidului şi statului în probleme de culte, în 
care scop ia măsuri pentru aducerea la îndeplinire a sarcinilor ce revin departamentului 
din hotărârile de partid, din legile statului şi din hotărârile guvernului; organizează buna 
funcționare a Consiliului de conducere şi a Biroului executiv ale departamentului, ia 
măsuri pentru îndeplinirea hotărârilor acestor organe deliberative şi asigură conducerea 
curentă a activităţii departamentului. 

Informează Consiliul de conducere şi Biroul executiv asupra principalelor 
probleme rezolvate în perioada dintre şedinţele acestora. 

În executarea hotărârilor Consiliului de conducere şi ale Biroului executiv, 
precum şi în exercitarea atribuţiilor proprii, emite ordine, instrucțiuni și alte acte 
prevăzute de lege. 

Reprezintă Departamentul Cultelor în raporturile cu celelalte organe de stat şi 
organizaţii din tara, precum si în relațiile internationale şi angajează departamentul în 

raporturile cu persoanele juridice si fizice; in acest scop poate da si imputerniciri de 
reprezentare altor membri ai conducerii departamentului. 

Presedintele Departamentului Cultelor, printre atributiile si prerogativele pe 
care le are in scopul îndeplinirii hotărârilor de partid şi de stat pentru realizarea politicii 
de culte, se ocupă nemijlocit şi în mod special de următoarele: 

Aprobă materialele care se trimit conducerii superioare de partid şi de stat; 

Aprobă avizele la proiectele de acte normative care se referă la activitatea 
departamentului sau a cultelor religioase-initiate de alte ministere şi organe centrale, 
precum şi de comitetele executive ale consiliilor populare judeţene şi al municipiului 
Bucureşti; 

Repartizează sectoarele de activitate de care răspunde vicepreşedintele 
Departamentului Cultelor; 

Aprobă încadrarea in muncă, transferarea, detașarea, delegarea şi sancţionarea 
disciplinară a personalului care intră în competenţa sa; 

Aprobă delegările de competenţe pe trepte ierarhice şi funcții pentru personalul 
din cadrul aparatului propriu; 

Răspunde personal, dispune măsuri şi controlează modul cum se rezolvă de 
către personalul muncitor al departamentului problemele rezultate din propunerile, 
sesizările, reclamatiile şi cererile oamenilor muncii; 

Răspunde de asigurarea respectării cu exigenta de către întregul personal 
muncitor al departamentului a prevederilor legale privind apărarea secretului de stat şi 
de serviciu şi a celor referitoare la modul de stabilire a relațiilor cu misiunile diplomatice 
acreditate in R. S. România, oficiilor consulare, organizaţiilor sau reprezentantelor 
statelor străine şi cetățenii străini. Ordonă luarea de măsuri în acest sens şi la cultele 
religioase; 

Aprobă acordarea de gradatii pentru personalul muncitor din departament, la 
împlinirea termenului de vechime prevăzut de lege; 

Semnează delegatiile pentru deplasări pe teren ale personalului din aparatul 
propriu; 

Asigură organizarea şi funcționarea controlului financiar preventiv si 
controlului financiar intern, în conformitate cu dispoziţiile legale în vigoare; 

Asigură, în cadrul ştatelor de funcţii şi personal aprobate, necesarul de posturi 
pentru controlul financiar intern, corespunzător îndeplinirii sarcinilor legale de control; 

Stabileşte, prin ordin, persoanele care exercită controlul financiar preventiv, 
operaţiile şi documentele pe care trebuie să le verifice; 

Supune dezbaterii Biroului executiv odată cu analiza rezultatelor economico- 
financiare pe bază de bilanț şi activitatea de control financiar preventiv, stabilind 
măsurile necesare pentru îmbunătățirea acestei activități; 

Aprobă inventarul cu bunurile departamentului, precum şi procesul verbal de 
casare a bunurilor scoase din uz; 

Aprobă toate lucrările privind plata în valută referitoare la retributii, dotatii, 
deplasări, publicaţii, cotizatii etc., atât pentru departament, cât şi pentru culte; 

Aprobă cheltuielile ce se pot efectua din fondul preşedintelui; 

Aprobă actele de cheltuieli, in limita creditelor bugetare prevăzute in planul de 
cheltuieli al Departamentului Cultelor şi semnează instrumentele şi ordinele de plată, 
exercitând dreptul la prima semnătură pentru ordonatorii de credite; 

Dispune întocmirea lucrărilor necesare pentru organizarea unor recepții, mese 
oficiale, diverse festivități şi alte acțiuni de protocol ale Departamentului Cultelor; 

Aprobă ţinerea unor expuneri privind activitatea cultelor din tara noastră, de 
către lucrători ai departamentului, la instituţii, organizaţii și colective din afara 
departamentului. 

Îşi dă acordul cu privire la acceptarea de către culte de ajutoare, donaţii sau 
legate, precum şi la oferirea de către acestea de ajutoare sau donații; 

Aprobă statele de personal si de funcţii anuale şi schemele de funcţii si personal 
întocmite de către culte, precum și modificările în aceste scheme, privitoare la înființări, 
desfiintari şi transformări de posturi de personal de orice fel; 

Aprobă cererile cultelor de aprovizionarea cu materiale, instalaţii şi utilaje; 

Dispune măsuri pentru întocmirea formalităţilor de plecare în străinătate a unor 
persoane din cadrul cultelor, necesar a fi aprobate de către forul superior; 

Aprobă întrunirea forurilor statutare ale cultelor şi dispune măsuri pentru 
aducerea la îndeplinire a sarcinilor ce revin departamentului în acest sens; 

Coordonează problemele de relaţii externe ale cultelor; 

Dispune măsuri pentru respectarea prevederilor legale în problemele 
învățământului religios. Îşi dă acordul pentru numirile în posturile didactice de la 
seminarii şi institute teologice a personalului respectiv si aprobă retribuirea acestora; 

Aprobă cererile cultelor pentru intrarea în cler a noilor preoți si a asimilatilor 
acestora, precum şi a cântăreților bisericeşti; 

Acordă recunoaşterea pentru numiri şi alte mişcări ale personalului de cult, în 
funcţii de răspundere (de la protopop în sus). 


D. Atribuţiile şi competențele vicepresedintelui Departamentului 

Cultelor 

Ajută pe președintele Departamentului în exercitarea atribuţiilor sale; 

Este locţiitor de drept al președintelui Departamentului Cultelor în absenţa 
acestuia; 

Supraveghează si controlează modul de realizare a atribuţiilor direcțiilor şi 
serviciilor independente din departament si modul cum se îndeplineşte planul de muncă 
al acestora; 

Îndrumă activitatea pentru respectarea dispoziţiilor legale cu privire la relaţiile 
externe ale cultelor; 

Coordonează întocmirea planului de muncă anual şi a dării de seamă anuale ale 
Departamentului cultelor; 

Răspunde de aplicarea programului pentru pregătirea profesională a 
personalului de specialitate al Departamentului Cultelor; 

Convoacă şi conduce consfătuiri colective de muncă cu directorii si alte cadre 
din departament; 


94 


Organizarea si functionarea Departamentului Cultelor... 


Analizează şi verifică periodic activitatea inspectorilor de specialitate din 
centrala departamentului, făcând recomandările necesare cu privire la măsurile ce se 
impun pentru controlul si îndrumarea unitară a inspectorilor de specialitate din teritoriu; 

Coordonează, îndrumă şi controlează activitatea compartimentului de control 
financiar al Departamentului Cultelor; 

Supraveghează și controlează aplicarea corectă de către toate direcţiile şi 
compartimentele, a prevederilor regulamentului de ordine interioară al Departamentului 
Cultelor. 

Supraveghează şi controlează modul de rezolvare a lucrărilor departamentului 
privitoare la alegerea forurilor de conducere, de toate gradele, ale cultelor. 

Aprobă trecerile de filii de la o unitate de cult la altă unitate de cult. 

Aprobă desfiintarile de unităţi de cult, solicitate de către culte. 

Aprobă actele de cheltuieli, în limita creditelor bugetare prevăzute în planul de 
cheltuieli al Departamentului cultelor, cu excepţia sumelor acordate pentru subvenţii şi 
recompense la culte şi a celor reprezentând fondul preşedintelui; semnează 
instrumentele şi ordinele de plată, exercitând dreptul la prima semnătură pentru 
ordonatorii de credite. 

Îndeplineşte sarcina de președinte al comisiei de inventariere, conform 
dispoziţiilor legale în vigoare. 

Aprobă planurile anuale de aprovizionare cu materiale, pentru departament si 
pentru culte; 

Aprobă lucrările cu privire la turnări şi returnări de clopote solicitate de culte; 

Aprobă lucrările cu caracter tehnic şi de protecţie a muncii; 

Aprobă lucrările privitoare la confecționarea sigiliilor şi ştampilelor pentru 
departament şi pentru culte; 

Aprobă planurile de concedii anuale de odihnă pentru personalul muncitor al 
departamentului precum si modificările intervenite. 

Aprobă cererile pentru acordarea concediilor de studii privind personalul 
încadrat al Departamentului Cultelor, care urmează diferite forme de învățământ de stat 
la cursuri serale sau fără frecvenţă; 

Semnează legitimatiile lucrătorilor din departament, cât şi delegatiile pentru 
deplasare pe teren ale personalului muncitor din centrala departamentului, cu excepția 
celor cu funcții de conducere; 

Indeplineste si alte sarcini primite din partea Consiliului de conducere al 
departamentului, a biroului executiv al acestuia, precum şi din partea preşedintelui 
Departamentului Cultelor. 


Structura organizatorică a Departamentului Cultelor 
Conform prevederilor Decretului nr. 334/1970, astfel cum a fost modificat 
prin Decretul nr. 313 din 31 august 1977, Departamentul Cultelor are următoarea 
structură organizatorică: 
a) Direcţia Relaţii culte; 
b) Direcţia Relaţii Externe şi secretariat; 
c) Serviciul economică-financiar 

Pentru îndeplinirea atribuţiilor sale în județe si municipiul Bucuresti, 
Departamentul Cultelor are inspectori de specialitate, care fac parte din Direcţia Relaţii 
culte. 

Personal de conducere: director-1; director adjunct-1, total: 2. 

Personal de execuţie de specialitate: inspector general-1; inspector de 
specialitate în centrala-3; inspector de specialitate la judete-40; referenti de specialitate-2; 
functionar principal-1, total: 47. 

Personal de executie administrativ: secretar dactilograf-1, total: 1. 

Recapitulare: personal de conducere-2; personal de executie de specialitate-47; 
personal de executie administrativ-1, total: 50. 


Atribuţiile Direcţiei Relaţii culte sunt următoarele: 

Supraveghează şi ia măsuri pentru ca activitatea religioasă internă să se 
desfăşoare în cadrul legal stabilit. 

Întreaga activitate a Direcţiei relaţii culte se realizează cu participarea 
inspectorilor de specialitate din centrală şi teritoriu. 

Examinează şi supune aprobării conducerii Departamentului cultelor data 
tinerii şi ordinea de zi a şedinţelor ordinare, extraordinare şi de alegeri a forurilor 
centrale statutare ale cultelor (sinod, adunare națională bisericească, adunări eparhiale, 
consilii dirigente, consistorii, congrese și comitete ale uniunilor, ale federaţiei s.a.), 
precum și a forurilor intermediare (protopopiate, conferințe, comunități, filiale ş.a.) şi 
supraveghează ca lucrările acestora să aibă un conţinut corespunzător și să se desfăşoare 
în conformitate cu prevederile legale. Întocmeşte rapoarte si face propuneri pentru 
măsurile ce se impun, rezultate din documentele elaborate sau adoptate în şedinţele 
forurilor respective. 

Studiază din ansamblul manifestărilor religioase interne diferitele tendințe şi 
orientări ale activităţii cultelor, concretizate prin acţiuni de intensificare a vieții religioase 
si a prozelitismului sau prin practici şi ritualuri care aduc încălcări reglementărilor legale 
stabilite şi ia măsurile necesare pentru obţinerea aprobării din partea forurilor superioare 
de stat. În acest scop colaborează cu consilierul juridic din departament. 

Examinează, în colaborare cu consilierul juridic din departament, proiectele de 
statute sau modificările acestora propuse de conducerile de culte si prezintă conducerii 
Departamentului Cultelor materialele necesare spre a fi supuse Biroului executiv în 
vederea obţinerii aprobării din partea forurilor superioare de stat. 

Studiază şi propune spre aprobare Biroului executiv al Departamentului 
Cultelor, proiectele de regulamente elaborate de conducerile de culte în legătură cu 
organizarea şi funcționarea unor instituţii sau aşezăminte aflate în componenţa lor. 

Analizează cererile conducerilor de culte în legătură cu înființarea de noi eparhii 
sau de unități similare acestora şi întocmește lucrările necesare pe care le prezintă 
conducerii departamentului pentru a fi însuşite de Biroul executiv în vederea obținerii 
aprobării din partea forurilor superioare de stat. 

Studiază şi referă conducerii departamentului asupra cererilor cultelor privind 
delimitarea eparhiilor sau a unităților similare acestora şi întocmeşte lucrările necesare in 
vederea emiterii acordului necesar. 

Examinează si face propuneri în legătură cu solicitările conducerilor de culte 
privind înființarea de noi unități de cult şi eliberează, pe baza aprobării date de 
conducerea departamentului, autorizatiile necesare funcționării lor (parohie, biserică, 
casă de rugăciuni, filie). 

Analizează şi referă conducerii Departamentului Cultelor asupra cererilor 
conducerilor de culte sau centrelor eparhiale privind înființarea de noi unități monahale 
şi pentru intrarea în monahism a persoanelor propuse, asigurând ca acestea să se 
efectueze cu respectarea condiţiilor legale şi în funcție de necesitățile reale. 

Întocmeşte note, studii şi materiale de sinteză asupra desfășurării serviciilor 
religioase şi diferitelor manifestări specifice fiecărui cult: sărbători bisericești tradiționale 
(Crăciun, Anul nou, Boboteaza, Paşti, Rusalii, hramuri s.a.), confirmatiuni, mirungeri, 
vizite canonice s.a., în scopul cunoaşterii aspectelor esenţiale legate de desfăşurarea lor, 
semnalării situaţiilor în care acestea depăşind cadrul lor normal ar stânjeni activitățile 
social-obstesti si al luării măsurilor corespunzătoare ce se impun. 

Asigură organizarea şi buna desfășurare a conferințelor de orientare ale 
personalului clerical al cultelor în care scop: 

a) Examineaza si supune aprobării conducerii departamentului tematica anuală 
a conferințelor de orientare; 

b) Avizează textele sau planurile tematice întocmite de culte pentru conferințele 
de orientare; 

c) Întocmeşte materiale de îndrumare pentru inspectorii teritoriali ai 
departamentului, privind supravegherea conferinţelor de orientare; 

d) Analizează si sintetizează informärile trimise de inspectorii teritoriali în 
legătură cu desfăşurarea conferințelor de orientare şi face propuneri corespunzătoare 
pentru sporirea eficienţei acestor forme de educatie-patriotica a personalului de cult. 

Elaboreaza note, studii şi materiale de sinteză în legătură cu aspectele mai 
importante ale vieţii religioase interne, în scopul cunoașterii formelor concrete de 
manifestare a unor tendinţe şi orientări în cadrul fenomenului religios. În acest scop: 

a) Studiază acţiunile desfăşurate de culte pe linia educaţiei religioase a 
credincioşilor, îndeosebi în rândurile copiilor şi tineretului prin catehizare; 

b) Elaborează studii si sinteze comparative în legătură cu principalele aspecte 
ale vieţii religioase interne la toate cultele; 

c) Întocmeşte periodic, din însărcinarea conducerii departamentului, sinteze 
privind: starea de spirit a personalului de cult în legătură cu diferite evenimente pe plan 
intern şi internațional, în legătură cu diferite aniversări pe plan bisericesc, cu unele 
aspecte şi manifestări negative din activitatea cultelor, care au determinat luarea unor 
măsuri din partea Departamentului Cultelor. 

Urmăreşte ca relațiile dintre culte să se desfăşoare în spiritul prevederilor legale, 
în care scop: 

Referă si propune conducerii departamentului măsurile adecvate pentru 
combaterea cazurilor de imixtiune a unor deserventi de culte în viata religioasă a altor 
confesiuni. 

Studiază evoluţia şi manifestările grupărilor religioase dizidente şi sectelor 
interzise (stiliştii, Oastea Domnului, betanistii, baptiştii, treziti, penticostali dizidenti, 

adventistii reformiști, precum si martorii lui lehova şi nazarinenii) şi face propuneri in 
vederea diminuării influenţei lor în rândurile altor confesiuni. 

Analizează şi referă conducerii departamentului în legătură cu cererile cultelor 
privind înființarea de şcoli de învățământ teologic (institute și seminarii) şi întocmeşte 
lucrările necesare în vederea emiterii autorizaţiei corespunzătoare. 

Examinează şi face propuneri conducerii Departamentului Cultelor în legătură 
cu cererile cultelor privind numărul de cursanți (studenţi si elevi) ai şcolilor de 
învățământ teologic, ținând seama de necesitățile reale de personal clerical a cultelor 
respective şi întocmeşte lucrările necesare în vederea emiterii aprobării legale. 

Examinează planurile şi programele de învățământ ale şcolilor teologice şi le 
supune Biroului executiv spre a se dispune înaintarea lor Ministerului Educaţiei si 
Învăţământului în vederea aprobării celor ce privesc disciplinele de cultură generală, 
sociale şi de educaţie cetateneasca; 

Avizează asupra numirilor de personal didactic de la şcolile respective, în 
vederea emiterii acordului Departamentului Cultelor. 

Supraveghează şi controlează ca învățământul teologic să se desfăşoare 
conform normelor legale, atât din punct de vedere organizatoric, cât şi al conţinutului 
procesului de învățământ. În acest scop efectuează următoarele: 

a) Controlul şi îndrumarea activităţii şcolilor teologice prin inspectorul principal 
de specialitate si inspectorul teritorial; 

b) Convocarea periodică, pentru consfätuiri cu caracter de îndrumare, a 
conducerilor şcolilor teologice; 

c) Supravegherea desfășurării examenelor de admitere si de sfârşit de an la 
institutele teologice şi seminarii. 

Asupra constatărilor legate de problemele susmentionate raportează conducerii 
departamentului, propunând măsurile adecvate. 

Întocmeşte în colaborare cu Direcţia Relaţii externe lucrările necesare pentru 
organizarea cursurilor de ghizi de la obiectivele religioase, monumente istorice din 
epathii, asigurând buna lor desfăşurare. În acest scop: 

a) Avizează tematica şi lectorii propusi pentru cursurile de ghizi; 

b) Asigură supravegherea desfăşurării cursurilor; 

c) Raportează conducerii departamentului în legătură cu principalele constatări 
rezultate din desfăşurare, propunând măsuri adecvate pentru ridicarea nivelului 
acestora. 

Studiază şi supune spre aprobare conducerii departamentului programul şi 
tematica cursurilor de îndrumare sau de reciclare a personalului de cult, inclusiv 
cursurile de orientare a cadrelor didactice si asigură buna desfăşurare a acestora. 

Examinează şi referă conducerii departamentului în legătură cu tematica şi 
desfăşurarea conferințelor teologice interconfesionale organizate prin rotație de trei ori 
pe an de institutele teologice ortodoxe din Bucureşti şi Sibiu si de Institutul teologic 
protestant unic din Cluj-Napoca, în scopul orientării profesorilor teologi, a ierarhilor şi 
clericilor din aparatul din aparatul de conducere al centrelor eparhiale în problemele de 
educaţie cetäteneascä si patriotică şi al cunoaşterii unor probleme actuale aflate in 
dezbaterea unor foruri ale organizațiilor religioase internaţionale. 

În acest scop: 

a) Avizează asupra datei organizării ordinii de zi, conținutului referatelor si 
numărului de participanţi la conferințele teologice interconfesionale; 

b) Asigură, cu aprobarea conducerii departamentului, expunerea unor teme 
sociale pe probleme de politică internă sau externă a R. S. România; 

c) Participă, la nivel de director sau director adjunct, la lucrările conferințelor 
teologice interconfesionale; 

d) Întocmeşte si prezintă conducerii departamentului note de sinteză privind 
conţinutul dezbaterilor, concluziile şi rezultatele conferințelor teologice 
interconfesionale. 

Asigură îndrumarea si coordonarea întregii activități a inspectorilor de 
specialitate din teritoriu, în vederea înfăptuirii şi aplicării unitare pe întreg, teritoriul țării 
a politicii statului român cu privire la organizarea şi activitatea cultelor. 

În acest scop: 

a) Controlează şi îndrumă pe teren munca inspectorilor de specialitate din 
teritoriu, pe baza unor planuri trimestriale de deplasări aprobate de conducerea 
departamentului; 

b) Organizeazä-cu aprobarea şi participarea conducerii departamentului- 
întâlniri cu caracter de lucru, la nivelul conducerilor de partid şi de stat judeţene, 
consacrate examinării comune şi soluționării principalelor probleme de culte din 
judeţele respective si aprecierii stilului şi metodelor de muncă ale inspectorilor de 
specialitate din teritoriu; 

c) Răspunde de organizarea periodică la Departamentul Cultelor sau în tara, pe 
grupuri de judeţe, a consfatuirilor de lucru cu inspectorii de specialitate din teritoriu, pe 
baza ordinei de zi şi materialelor aprobate de conducerea departamentului; 

d)  Întocmește-cu aprobarea conducerii  departamentului-proiecte de 
instrucțiuni si circulare, materiale documentare ş.a., în vederea orientării activităţii 
inspectorilor; 

e) Convoacä la Departamentul  Cultelor-cu aprobarea conducerii 
departamentului, pe perioade de timp limitate-, colective de inspectori de specialitate 
din teritoriu, care să elaboreze studii şi materiale de sinteză privind fenomenul religios 
intern. 

Asigură permanenta ridicare a nivelului de pregătire profesională şi 
perfecționarea stilului şi metodelor de muncă ale inspectorilor de specialitate din 
teritoriu, în vederea unei bune cunoașteri a politicii partidului si statului in problema 
vieții religioase, a principalelor probleme pe care le ridică fenomenul religios în judeţele 
respective, a informării competente şi operative a Departamentului Cultelor asupra 
celor constatate. În acest scop efectuează următoarele: 

Verifică si aprobă planurile de muncă anuale ale inspectorilor de specialitate din 
teritoriu si urmăreşte îndeplinirea lor; 

Analizează rapoartele de activitate trimestriale şi itinerartile de deplasări lunare 
ale inspectorilor de specialitate din teritoriu, evaluând capacitatea lor de sesizare a 
aspectelor specifice fenomenului religios în judeţele de care răspund, asigurând o 
judicioasă echilibrare între timpul afectat verificărilor pe teren şi timpul afectat redactării 
informärilor si altor materiale cerute de conducerea departamentului si de direcţie; 


99 


Adrian-Nicolae Petcu 


Controlează si asigură existența la fiecare județ a dosarului de bază privind 
situaţia cultelor, grupărilor anarhice şi sectelor interzise, cu indicarea principalelor centre 
de focar de recrudescentä religioasă, supraveghind ţinerea la zi a dosarului respectiv; 

Controlează şi asigură existenţa la fiecare judeţ, ca instrumente de lucru ale 
inspectorilor de specialitate din teritoriu, a unor dosare pe probleme care să cuprindă 
următoarele: actele normative de bază din sectorul culte, datele de sinteză şi situațiile 
analitice privind monumentele şi obiectivele religioase ce intră în patrimoniul cultural- 
national, cererile cultelor privind construcţiile, reparațiile şi extinderile la locasurile de 
cult, fişele privind cererile cultelor neoprotestante de înființare a unor noi unități de 
cult, de cumpărări de imobile destinate caselor de rugăciuni, pentru reparaţii şi extinderi 
a locasurilor de cult şi evidența caselor de rugăciuni ilegal constituite, situația 
mănăstirilor si a personalului monahal, problemele personalului clerical pentru fiecare 
cult ş.a. 

Supraveghează şi controlează activitatea de publicaţii şi tipărituri religioase a 
cultelor, pentru ca acesta să se desfășoare conform prevederilor Legii nr. 3/1974 şi a 
altor acte normative în vigoare. 

În acest scop: 

a) Întocmeşte şi supune spre aprobare Consiliului de conducere al 
Departamentului Cultelor Planul editorial anual al cultelor religioase redactat pe baza 
cererilor primite din partea acestora; 

b) Asigură lecturarea şi controlul asupra conţinutului la publicațiile periodice ale 
cultelor si, pe baza referatelor aprobate de conducerea departamentului, acordă viza 
pentru tipar al acestor publicaţii; 

c) Asigură controlul cărților religioase, manualelor de învățământ teologic, 
tezelor de doctorat, brosurilor, monografiilor, albumelor, pastoralelor, calendarelor si, 
cu aprobarea conducerii departamentului, acordă viza de tipar a acestor materiale 
editate de către culte; 

d) Examinează şi propune spre aprobare conducerii departamentului tipărirea 
de pliante, ilustrate, icoane ş.a., conform tirajelor aprobate, în planul editorial anual al 
cultelor; 

e) Avizează tipărirea de către culte a imprimatelor si formularelor cu caracter 
administrativ; 

f) Întocmeşte dările de seamă trimestriale asupra planului editorial al cultelor si 
al consumului de hârtie alocată acestora pentru publicațiile lor; 

9) Controlează periodic activitatea tipografiilor din cadrul cultelor, 
supraveghind respectarea normelor legale în vigoare; 

h) Organizează periodic întâlniri operative de lucru cu redactorii şi colectivele 
de redacţie ale publicaţiilor cultelor, în scopul permanentei îmbunătăţiri a conținutului 
acestora şi eliminării lipsurilor constatate; 

î) Orientează activitatea redactiilor publicațiilor religioase pentru publicarea în 
cadrul acestora a unor materiale editoriale consacrate principalelor evenimente politice, 
a unor studii cu conţinut istoric legate de permanenta și continuitatea poporului român 
în spaţiul carpato-dunărean cat si a unor materiale cu caracter educativ-patriotic 
destinate antrenärii tot mai largi a personalului de culte de a participa la acțiunile social- 
obşteşti; 

Supravegheaza si asigura ca in cadrul publicatiilor cultelor sa nu apara materiale 
cu caracter polemic, care ar contraveni bunelor raporturi dintre culte, ca si dintre 
cetățenii țării. 

Realizează cunoaşterea personalului cu funcţii de conducere de la centrele 
eparhiale şi redactiile publicaţiilor religioase şi furnizează datele necesare Direcţiei relații 
externe şi secretariat. 

Colaborează cu celelalte compartimente din departament în toate problemele 
care se referă la activitatea internă a cultelor şi în legătură cu care se cere avizul Direcției 
Relaţii culte. 

Aduce la îndeplinire și alte sarcini trasate de conducerea departamentului sau de 
către Consiliul de conducere şi Biroul executiv. 

Diagrama de relații 

Principalele relatii 

Examinează şi supune aprobării conducerii Departamentului cultelor data 
tinerii şi ordinea de zi a şedinţelor ordinare, extraordinare si de alegeri a forurilor 
centrale statutare ale cultelor şi întocmeşte note pentru obținerea aprobării forului 
nostru coordonator. 

Examinează, în colaborare cu consilierul juridic din departament, proiectele de 
statute şi regulamente, cât şi eventualele modificări în conţinutul lor propuse de 
conducerile de culte, asigurând ca acestea să corespundă prevederilor legale si prezintă 
conducerii Departamentului Cultelor materialele necesare în vederea obținerii aprobării 
din partea forurilor superioare de stat. 

Examinează şi face propuneri în legătură cu solicitarea conducerilor de culte 
privind înfiinţarea de noi unităţi de cult. În acest scop, obţine avizul consiliilor populare 
judeţene. 

Studiază evoluţia şi manifestările grupărilor religioase dizidente (stilisti, Oastea 
Domnului, betanisti, baptiști, treziti, penticostali dizidenti, adventiști reformiști), 
formate prin desprinderea din cadrul unor culte legal recunoscute, sesizând după caz 
organele Ministerului de Interne. 

De asemenea, culege date-în colaborare cu organele Ministerului de Interne- 
asupra ariei de proliferare şi manifestărilor sectelor interzise (martorii lui Iehova şi 
nazatinenii), pentru a cunoaşte eventualele lor infiltratii si acţiuni cu caracter de 
prozelitism în rândul credincioşilor cultelor legale. 

Colaborează cu Ministerul Educaţiei şi Învăţământului în vederea aprobării de 
către acesta a planului si programelor de învățământ ale şcolilor teologice pentru 
disciplinele de cultură generală, sociale şi de educaţie cetateneasca. 

Examinează şi face propuneri conducerii Departamentului Cultelor în legătură 
cu cererile cultelor privind numărul de cursanţi (studenţi şi elevi) ai şcolilor de 
învățământ teologic, întocmind lucrările pentru obţinerea acordului forului nostru de 
coordonator. 

Avizează la cererea Direcţiei Relaţii externe şi secretariat asupra numirilor de 
personal didactic de la şcolile teologice. 

Intocmeste în colaborare cu Direcția relații externe si secretariat lucrările 
necesare pentru organizarea cursurilor de ghizi de la obiectivele religioase monumente 
istorice. 

Examinează şi referă conducerii departamentului în legătură cu tematica şi 
desfăşurarea conferințelor teologice interconfesionale (obţinând şi avizul Direcţiei relații 
externe şi secretariat). 

Întocmeşte anual planul editorial pe care îl supune spre aprobare forului nostru 
coordonator. 

Avizează la cererea Serviciului economic-financiar asupra donațiilor, 
modificărilor de buget şi a investiţiilor. 


Capitolul V-Directia Relaţii externe şi Secretariat 
Structura organizatorică a Direcţiei Relaţii externe şi secretariat este 
următoarea: 
Personal de conducere: Director-1, Director adjunct-1, Total: 2. 


102 


Organizarea si functionarea Departamentului Cultelor... 


Personal de execuţie de specialitate: inspector general-1; inspector principal II- 
1; referenti de specialitate-10; inspectori de specialitate-3; consilier juridic sef-1; 
inspector personal-3; functionari principali-2, Total: 21. 

Personal de executie administrativ: sef de cabinet-1; stenodactilograf principal 
I-1; secretar dactilograf-1; dactilografe-1; arhivar-2; curier-1; muncitor (sofer)-1, Total: 
8. 

Recapitulare: personal de conducere-2; personal de execuţie de specialitate-21; 
personal de execuţie administrativ-8, Total: 31. 


Atribuţiile Directiei Relatii externe si secretariat sunt următoarele: 

Supraveghează şi ia măsuri pentru ca relaţiile externe ale cultelor să se 
desfăşoare în cadrul dispoziţiilor legale, care prevăd ca acestea să fie numai de natura 
spitituală, să se efectueze cu aprobarea Departamentului Cultelor si prin intermediul 
Ministerului de Interne. 

Întocmeşte şi supune spre aprobare Consiliului de conducere al 
Departamentului Cultelor, Planul anual de relaţii externe al cultelor, în care sunt incluse: 

Participările reprezentanţilor cultelor la întrunirile forurilor şi comisiilor 
organizaţiilor religioase internaționale; 

Vizitele conducătorilor de culte la bisericile similare lor din străinătate; 

Vizitele ocazionale ale teologilor românilor, în cadrul schimburilor teologice; 

Întrunirile unor foruri şi comisii ale organizaţiilor religioase internaționale 
organizate în România; 

Vizitele unor conducători de biserici şi personalități religioase în tara noastră 
etc. 

Întocmeşte si ţine la zi agenda manifestărilor externe bisericeşti. 

Avizează în prealabil şi în timp util asupra realizării fiecărei acţiuni cu caracter 
extern în parte. 

Îndrumă conducerile de culte pe linia elaborării de documentatii, în probleme 
externe bisericeşti, necesare pregătirii delegatiilor ce participă la întrunirile religioase 
internaționale. 

Asigură pregătirea delegatiilor cultelor participante la acţiunile externe 
bisericeşti, organizate în ţară sau în străinătate şi a conţinutului materialelor prezentate 
de către acestea în cadrul întrunirilor respective. 

Îndrumă delegatiile cultelor, participante la întruniri cu caracter international 
din ţară si de peste hotare, pentru ca acestea să exprime o poziţie unitară a conducerii 
cultului respectiv, în conformitate cu coordonatele generale ale politicii externe a 
statului nostru. 

Avizează şi supune spre aprobare componența delegatiilor cultelor din 
România, participante la diferite acțiuni internationale bisericești din tara şi străinătate. 

Foloseşte colectivele de teologi de pe lângă conducerile cultelor, în vederea 
pregătirii unor materiale orientative si de sinteză cu privire la activitatea şi poziţia fata de 
principalele organizaţii internaționale religioase. 

Analizează rapoartele participanţilor români şi documentele oficiale, elaborate 
cu ocazia unor manifestări internaţionale bisericeşti și întocmește note de sinteză cu 
aprecieri şi propuneri. Întocmeşte note de sinteză privind participarea cultelor la aceste 

intruniri, semnalandu-se acele documente si hotarari, care prin continutul lor, pot avea 
unele implicaţii asupra vieţii religioase interne. 

Asigură programele de desfășurare a vizitelor in tara noastră a unor 
conducători de biserici şi personalități ale vieţii religioase internaționale, în scopul ca 
acestea să le ofere posibilitatea cunoașterii realitatilor vieţii religioase de la noi, atât sub 
aspectul relaţiilor ecumenice dintre culte, cât şi climatul general de libertate religioasă 
existent. 

la măsurile necesare pentru ca vizitele oficiale ale delegatilor de cult din 
străinătate în țara noastră să aibă loc şi să se desfăşoare în conformitate cu prevederile 
legale. În acest scop referă si supune spre aprobare tematica discuţiilor părţii române, 
itinerariul, programul de protocol. 

Întocmeşte fişe de documentare privind orientarea si activitatea delegatiilor 
străine, care vizitează tara noastră (date biografice, titluri ştiinţifice şi onorifice, funcții 
ocupate în cadrul organizaţiilor religioase internaționale sau în bisericile naționale şi 
activitatea desfăşurată pe această linie, poziţia fata de tara noastră etc.). 

Asigură conţinutul şi participarea la conferințele teologice interconfesionale ale 
institutelor teologice (4 pe an), la care participă ortodocşii, protestanții şi romano- 
catolicii ca observatori şi unde se dezbat principalele probleme aflate pe agenda 
organizaţiilor religioase internaţionale. 

Supraveghează şi îndrumă serviciile de relații externe ale cultelor. 

Studiază şi întocmeşte note de sinteză asupra conţinutului documentelor papale 
(enciclice şi scrisori apostolice) şi a directivelor Vaticanului (în problemele doctrinei 
sociale a catolicismului, vieții religioase, atitudinii fata de celelalte confesiuni etc.) si 
asupra politicii sale (în special în legătură cu situația bisericii romano-catolice în țările 
socialiste). 

Îndrumă îndeaproape conducerile cultelor pentru orientarea activităţii 
comunităţilor religioase ce le au în rândul emigrației de origine română şi întocmeşte 
lucrări privind unele acţiuni ale cultelor în rândurile emigrației române. 

Examinează propunerile cultelor şi referă asupra necesităţii şi oportunității 
schimbului de bursieri teologi cu străinătatea. 

Selectioneaza candidaţii propusi de culte, pentru a fi trimişi ca bursieri în 
străinătate, prin două examene anuale, şi aprobă venirea unor studenţi din străinătate la 
studii teologice în România. 

Întocmeşte lucrările necesare pentru obţinerea vizelor și a paşapoartelor pentru 
delegații de culte, care pleacă în interes de serviciu sau la studii în străinătate, precum si 
unele formalitati în legătură cu sosirea delegatiilor străine, inclusiv pentru studenții 
teologi străini care studiază în România. 

la măsuri, pentru cunoaşterea activităţii si a celorlalte comunități religioase 
româneşti din străinătate (în primul rând baptiştii din SUA). 

Asigură cunoașterea, prin serviciile de relații externe ale cultelor, a nevoilor 
comunităţilor româneşti din străinătate, avizează şi sprijină rezolvarea acestora (cărți, 
albume, calendare, obiecte de artizanat, discuri, icoane, filme etc.). 

Îndrumă cultele pentru asigurarea comunităţilor religioase de peste hotare cu 
deserventii necesari corespunzători (preoți misionari și cântăreți bisericeşti). 

Ia măsuri pentru cunoaşterea tendinţelor si orientărilor actuale ale organizațiilor 
religioase internaționale bisericeşti (Vaticanul-ca stat-Biserică, Consiliul Ecumenic al 
Bisericilor, Conferinţa creștină pentru pace, Alianţa Mondială Reformată, Federaţia 
Mondială Luteranä, IARF-Asociatia Internaţională pentru Libertate Religioasä, 
Congresul Mondial Evreiesc, Alianța Baptistă Mondială, Conferința Generală 
Adventistă, Congresul Mondial al Bisericilor Penticostale ş.a.). 

Elaborează studii şi materiale de sinteză privind aceste orientări şi tendințe si 
întocmeşte informări privind legăturile cultelor din tara noastră cu organizațiile 
religioase internaționale, în cadrul cărora sunt membre şi bisericile din România. 

Analizează şi sintetizează fenomenele înregistrate în cadrul contactelor dintre 
deserventii diferitelor culte şi turiştii străini, mai ales sub aspectul acţiunilor întreprinse 
de aceştia ca emisari ai unor organizații sau biserici din afară şi tendinţele lor de 
influențare sau de imixtiune directă în activitatea internă a bisericii. Sunt urmărite in 
special implicaţiile vizitelor turiştilor străini la cultele romano-catolic şi neoprotestante, 
care au centrele religioase în străinătate. Cu privire la aceasta problema se întocmesc 
sinteze periodice si în cazuri speciale fişe personal-documentare. 

Avizează asupra trimiterii în străinătate a corespondenței cultelor cu bisericile şi 
organizaţiile religioase de peste hotare. 

Referă asupra cererilor de schimb de publicaţii religioase cu străinătatea, 
solicitate de culte. 

Întocmeşte documentare în legătură cu regimul cultelor din alte ţări. 

Lecturează şi controlează conţinutul buletinului trimestrial de știri externe al 
BOR, ediţiile franceză şi engleză. 

Asigură fondul documentar intern al Departamentului Cultelor pe probleme 
din presa externă, precum şi documentele unor organizaţii religioase internaționale, 
cărți, broşuri şi alte materiale, în scopul informării asupra situaţiei bisericii şi a politicii 
religioase din diferite tari, cunoaşterii orientării diferitelor organizaţii religioase 
internaționale etc. 

Sprijină, în colaborare cu „Asociaţia România”, trimiterea unor materiale 
necesare activităţilor tradiționale culturale româneşti în rândurile emigrației. 


XXX 


În temeiul Legii nr. 63 /1974, privind ocrotirea Patrimoniului cultural-national 
asigură aplicarea de către culte a măsurilor stabilite pentru evidența, păstrarea, 
conservarea şi securitatea acestor bunuri. Realizează întocmirea şi păstrarea la zi a 
evidenţei obiectivelor de valoare istorică şi artistică ce sunt în posesia cultelor. 

Tine evidenţa locasurilor de cult si a altor clădiri aparținând cultelor, care au 
valoare de monument istoric sau de arhitectură. 

Efectuează controlul aplicării legislaţiei privind ocrotirea Patrimoniului cultural 
naţional în cadrul cultelor, în colaborare cu Consiliul Culturii şi Educaţiei Socialiste. 

Avizează-cu aprobarea conducerii Departamentului în colaborare cu Direcţia 
Patrimoniului Cultural National-infiintarea unor colecţii de obiecte bisericeşti, la 
centrele eparhiale şi mănăstiri. 

Avizează şi face controlul transferurilor de obiecte ce fac parte din Patrimoniul 
Cultural Naţional de la o unitate de cult la alta, precum şi în afara cultului. 

Efectuează controlul desfăşurării cursurilor de instruire periodică a ghizilor si 
îndrumătorilor de pe lângă colecţiile de obiecte bisericeşti si monumentele istorice 
religioase. 

Examinează şi avizează, împreună cu Consiliul Culturii și Educaţiei Socialiste, 
accesul pentru fotografierea şi filmarea obiectivelor şi obiectelor ce fac parte din 
patrimoniul cultural național, aflate în posesia cultelor. 

Examineaza si avizează cererile de studiere a manuscriselor rare şi publicaţiilor 
aflate în bibliotecile cultelor. 

Studiază si avizează cererile şi documentatiile prezentate de culte, pentru 
lucrările de întreținere și restaurare a construcţiilor religioase cu valoare artistică, istorică 
şi documentară. 

Execută controlul pe teren al respectării de către culte a proiectelor avizate şi a 
modului de utilizare a fondurilor alocate. 

la măsuri pentru asigurarea problemelor tehnice legate de strămutarea 
obiectivelor religioase din zonele afectate construcţiilor de interes național. 

Diagrama de relații 

Principalele Relatii 

Supraveghează şi ia măsuri pentru ca relaţiile externe ale cultelor să se 
desfăşoare în cadrul dispoziţiilor legale, care prevăd ca acestea să fie numai de natură 
spitituală, să se efectueze cu aprobarea Departamentului Cultelor şi prin intermediul 
Ministerului Afacerilor Externe. 

Întocmeşte si supune spre aprobare organelor superioare, Planul anual de relaţii 
externe al cultelor. 

Întocmeşte si tine la zi agenda manifestărilor externe bisericeşti, asigurând 
pregătirea şi îndrumarea delegatiilor ce participa la întrunirile religioase internationale. 

Asigură programele de desfășurare a vizitelor in tara noastră a unor 
personalități ale vieţii religioase internationale si ia, de acord cu alte organe interesate, 
măsurile necesare pentru ca acestea să se desfăşoare în conformitate cu prevederile 
legale. 

Studiază şi întocmeşte nota de sinteză asupra documentelor elaborate de alte 
biserici şi organizații religioase din străinătate, informând, operativ, Ministerul 
Afacerilor Externe. 

Elaborează studii şi materiale de sinteză privind orientările şi tendinţele unor 
centre religioase din străinătate de influențare sau de imixtiune directă în activitatea 
bisericească internă, informând, operativ, Ministerul Afacerilor Externe şi Ministerul de 
Interne. 

Analizează şi sintetizează fenomenele înregistrate în cadrul contactelor dintre 
deserventii diferitelor culte din tara şi turiștii străini, informand organele competente. 

la măsuri, împreună cu organele Ministerului de Interne, pentru prevenirea 
tendințelor de amestec în treburile interne ale cultelor din România si de intensificare a 
vieţii religioase, oprind difuzarea unor materiale de colportaj. 

Sprijină, în colaborare cu „Asociaţia România”, trimiterea unor materiale 
necesare activităților tradiționale culturale româneşti în rândurile emigrației. 

Efectueaza, în colaborare cu Consiliul Culturii si Educaţiei Socialiste, controlul 
aplicării legislaţiei privind ocrotirea patrimoniului cultural național în cadrul cultelor; 

Avizează, în colaborare cu Direcţia economică si a patrimoniului cultural 
national din CCES, înființarea unor colecții de obiecte bisericești, accesul pentru 
fotografierea şi filmarea obiectivelor şi obiectelor, ce fac parte din Patrimoniul cultural 
naţional, aflate în posesia cultelor. 

Studiază si avizează, împreună cu organele de specialitate din CCES, cererile si 
documentaţiile prezentate de culte pentru lucrările de întreţinere şi restaurare a unor 
lacasuri de cult cu valoare artistică, istorică si documentară; 

Întocmeşte lucrările juridice în vederea recunoaşterii prin decret prezidenţial a 
şefilor de cult, precum si a celor asimilați acestora. 

Examinează şi referă asupra actelor normative elaborate de culte şi care, 
potrivit legii, se supun spre aprobare forurilor superioare de stat. 

Transmite redactiilor ziarelor şi publicaţiilor, Radioteleviziunii române 
informaţiile necesare despre viata religioasă şi activitatea cultelor. 

Colaborează cu celelalte compartimente din Departamentul Cultelor in 
îndeplinirea unor sarcini comune. 

Capitolul 7 
Consiliul Consultativ al cultelor. Atribuţii. Organizare. Funcţionare 


Pe lângă Departamentul Cultelor funcționează Consiliul consultativ al cultelor. 

În componenţa Consiliului consultativ intră conducătorii statutari ai tuturor 
cultelor recunoscute, potrivit legii, câte unul din fiecare cult. 

La lucrările Consiliului consultativ pot fi invitați membrii Consiliului de 
conducere şi ai Biroului executiv al Departamentului Cultelor şi, după caz, mitropoliți, 
episcopi, asimilați lor sau, în lipsă, loctiitorii acestora. 

Preşedintele Consiliului consultativ al cultelor este preşedintele 
Departamentului Cultelor. 

Consiliul consultativ al cultelor se convoacă de către preşedintele acestuia, ori 
de câte ori este nevoie. 

Consiliul consultativ al cultelor are următoarele atribuţii: 

Elaboreazä recomandări pentru coordonarea aplicării dispoziţiilor, 
instrucțiunilor şi mäsurilor cu caracter comun ce se iau de culte pe baza legilor ori a 
statutelor acestora. 

Elaborează recomandări privitoare la raporturile dintre culte. 

Face propuneri privind procedura trecerii de la un cult la altul. 

Analizează probleme interesând relaţii externe ale cultelor. 

Initiazä măsuri comune pentru informarea clerului în problemele vieţii 
contemporane ce are contingenta cu activitatea cultelor. 

Examinează modul în care cultele participă la acţiuni de interes public. 

Recomandă acţiunile pe care cultele să le desfăşoare în scopuri umanitare şi 
promovarea păcii în lume. 

Propune măsuri de aplicare a normelor legale referitoare la patrimoniul, 
veniturile si cheltuielile cultelor. 

Recomandă măsuri pentru supravegherea şi conservarea monumentelor şi 
obiectelor de valoare istorică sau artistică, a documentelor si arhivelor din patrimoniul 
cultelor. 

Avizează, la cererea preşedintelui Departamentului cultelor, asupra oricăror 
probleme privind cultele. 


ASSC, Dosar Regulament de organizare şi functionare a Departamentului cultelor, |. nepaginate. 

CAPITALISTI AVANT LA LETTRE: 
SECURITATEA SI OPERATIUNILE VALUTARE 
SPECIALE DIN ANII ’80 


CAPITALISTS AVANT LA LETTRE: 
THE SECURITATE AND THE CURRENCY OPERATIONS IN THE 1980S 


One of the less known aspects of the Securitate’s activity is that of the foreign currency 
operations carried out by that institution. Although the so-called Ceausescu’s bank accounts were 
mentioned throughout the “trial” in Targoviste and the subject was dealt with by some special 
investigation commissions, however the data related to the sources of the accounts and the amount of 
money, have remained scarce and have come only from journalistic speculations. 

Taking into account the lack of information regarding the way in which the Securitate obtained 
foreign currency and the purpose for which it was used, we believe that it is appropriate to make a brief 
presentation of that activity, based on archival documents and testimonies of protagonists. We intend to 
make a foray into the “prehistory” of currency operations, to identify the organizational structures 
involved and the type of operations that generated hard currency, as well as to point out the way in 
which those funds were managed. 

Last but not least, our work displays the pattern created in the 1980s for operations and illicit 
practices, which occurred in Romania’s economic field mainly after 1989. 


Etichete: Securitatea, operatiuni valutare, spionaj economic, conturi secrete, 
România 
Keywords: Securitate, currency operations, economic espionage, secret 
accounts, Romania 


Instaurarea regimului comunist în România, pe fondul divizării continentului 
european în două blocuri politico-militare antagoniste, a însemnat, în mod firesc, şi o 
declupare a ţării noastre de la circuitele economice tradiționale. Ca urmare a respingerii 
planului Marshall si a coborârii „Cortinei de Fier”, schimburile comerciale şi relațiile 
economice ale României cu ţările occidentale au suferit un puternic recul, compensat 
doar într-o mică măsură de înființarea Consiliului Economic de Ajutor Reciproc 
(C.A.E.R.), la începutul anului 1949. Acest recul a făcut ca nevoia statului român de 
valută forte să nu reprezinte o prioritate pentru finantistii sistemului în primii ani de 
existență ai regimului, valuta occidentală fiind folosită in această perioadă mai degrabă 
pentru a satisface revendicările rapace ale Uniunii Sovietice!. 


1 Elocvente sunt discuţiile din şedinţa comisiilor de colaborare economică româno-sovietică din 
28 ianuarie 1947, unde au fost abordate probleme legate de funcţionarea sovromurilor. Cu acest 
prilej, partea sovietică a cerut 2.081.354 $ pentru produsele petroliere preluate de statul român de 
la Sovrompetrol în 1946, 2.163.000 $ pentru acoperirea amortizării utilajului şi suma de 
2.500.000 $ ca beneficiu de care a fost lipsită până la 1 ianuarie 1947 (era vorba de o sumă 
globală, deoarece, aşa cum recunosteau şi sovieticii, suma exactă era imposibil de stabilit) — 
A.N.LC., fond C.C. al P.C.R.-Sectia Economică, dosar nr. 12/1947, ff. 1-5. 

Aceasta situatie a inceput rapid sa se schimbe dupa anul 1953, cand conducerea 
de la Bucuresti a initiat un lent si atent gestionat proces de distantare de Moscova. In 
plan economic, procesul s-a tradus prin desființarea sovromurilor, reluarea sau 
intensificarea relaţiilor economice cu state occidentale de prima importanţă, precum 
Marea Britanie?, Franta, R.F.G. 


Începuturile O.V.S.: vize de emigrare, mosteniri, pensii 


În acest context, importanţa fondurilor valutare pentru susţinerea relaţiilor 
comerciale a devenit evidentă pentru conducerea de la Bucureşti. Totodată, era clar că 
exporturile româneşti, destul de modeste încă, nu vor putea asigura necesarul de valută, 
apelul la creditele externe sau alte surse devenind inevitabil. Ca urmare, Securitatea, 
adevărat factotum al regimului, a primit la jumătatea anilor 50 şi misiunea de a procura 
valută forte si aur. Deşi nu am reuşit încă identificarea în arhive a deciziilor de partid 
care reglementau această activitate, o dovadă indirectă a faptului că Securitatea începuse 
să obţină fonduri in valută prin acțiuni proprii este reprezentată de succesiunea de acte 
normative care veneau să reglementeze modul de folosire a acestor sume. Astfel, 
H.C.M. nr. 261/1957, care reglementa situaţia valutei de care putea să dispună 
Ministerul Afacerilor Interne (M.A.I.), a fost urmată de Decretul nr. 210/1960 si, mai 
apoi, de H.C.M. nr. 270 din 23 februarie 19665. Potrivit acestor acte normative, M.A.I. 
avea obligația de a preda Băncii de Stat a României 80% din sumele obținute prin 
operațiuni specifice, iar restul de 20% trebuia depus într-un cont special al M.A.L., 
deschis tot la Banca de Stat, urmând a fi folosit pentru nevoile operative ale Securității. 

La începuturi, operaţiunile initiate de Securitate în vederea aducerii în tara a 
unor sume in valută au urmărit identificarea si recuperarea unor mosteniri din Occident 
ale cetăţenilor români+, acordarea unor vize de emigrare pentru cetățeni romani de 


> Liviu Täranu, Dezghet înghețat — Tatonări comerciale britanice în 1954, în „Magazin Istoric”, nr. 
9/2001, pp. 38-40. 

3 Mihai Pelin, Culisele spionajului românesc. D.LE. 1955-1980, Bucureşti, Editura Evenimentul 
Românesc, 1997, p. 84. 

+ Unele informaţii despre acest gen de operaţii oferă si lon Mihai Pacepa, dar relatările sunt 
făcute în stilul care l-a consacrat: împletirea minciunilor sfruntate cu farame de adevăr. 
Referindu-se la recuperarea mostenirilor din Occident de către D.I.E., acesta nota: „În anul 
1955, când am fost transferat în D.LE., operaţia Moștenirea, sau «My, cum se numea jecmänirea 
emigranților, era deja o artă. Emigrantii mai în vârstă erau contactaţi de ofițerii D.LE. sub 
acoperire consulară în țările vestice şi erau ademeniti sau santajati să-şi lase o parte a averilor 
rudelor din tara, bisericilor, şcolilor, ori altor instituţii din România. În cazul când aceşti 
emigranți nu aveau rude apropiate în ţară, D.LE. le inventa. Crearea de nepoți si stränepoti era o 
treabă de fiecare zi pentru ofițerii M” — Ion Mihai Pacepa, Cartea neagră a Securităţii. vol. I L-am 
trădat pe Ceausescu, Bucuresti, Biblioteca Ziua, Editura Omega SRL, 1999, p. 50. Potrivit acestei 
relatări, Occidentul gemea de români putred de bogaţi, care mureau ca-n vremea ciumei lui 
Caragea, dând de lucru ,,zilnic” asa-zisilor ofiţeri „M”! 

origine evreiască” şi germană? în schimbul unor sume de bani, precum si, după 
restabilirea relaţiilor diplomatice cu R.F.G. în 1967, obţinerea unor despăgubiri din 
partea acestui stat. Din această ultimă categorie de acţiuni, mai cunoscute au fost 
operațiunea cu nume de cod „Recolta”, care viza recunoașterea dreptului la plata unor 
despăgubiri pentru cetăţenii români lezati de Wehrmacht sau de regimul nazist, 
operațiunea „Recunoştința” — obţinerea de pensii din partea statului vest-german pentru 
cetăţenii indreptatiti, operaţiunea „Monumentul” — acordarea de către R.F.G. a unor 
sume de bani pentru îngrijirea cimitirelor militare în care erau înmormântați soldații 
germani căzuţi pe teritoriul României. 

De o importanţă aparte s-a bucurat din partea conducerii Securității acțiunea 
„Recuperarea”. Aceasta a fost, initial, o acţiune a Sectorului L.C. din cadrul D.LE. prin 
care se urmărea aducerea în țară a sumelor plătite de muncitorii români în R.F.G. 
pentru asigurările sociale, dar denumirea a fost extinsă asupra înțelegerilor bilaterale 
privind acordarea unui anumit număr de vize anuale de emigrare pentru cetăţenii 
români de origine germană în schimbul unor sume de bani plătite de statul german. 
Astfel, acțiunea „Recuperarea” continua unele acțiuni de același tip, dar la un nivel mult 
redus, desfăşurate în intervalul iunie 1970 — decembrie 1973 sub numele de cod 
„Peregrinii”7. 

Tot cu începere din anii '70, odată cu intensificarea sensibilă a relațiilor 
economice internaționale ale României, Securitatea a început să se implice în obținerea 
de fonduri valutare şi din derularea unor operațiuni de import-export sau din diverse 
operațiuni financiar-bancare. 


„Negustorii cu epoleti” intră în acțiune: 
Forme organizatorice pentru derularea operaţiunilor valutare speciale 


Iniţial, din punct de vedere instituțional, operaţiunile de obținere de valută au 
fost încredințate Direcţiei de Informaţii Externe (D.LE.). Ofițerii acestei direcții 
colaborau cu colegii lor din alte structuri, în mod special cu cei din Direcţia de 
Contraspionaj, aceştia, prin natura „obiectului muncii”, deţinând informaţii despre 
cetăţenii străini care veneau în România sau intretineau legături cu cetăţeni romani. 

Desfăşurată empiric la început, activitatea de aport valutar a cunoscut în scurt 
timp o institutionalizare. În cadrul D.LE. a functionat, cu incepere din anul 1960, 
Sectorul L.C., care avea ca obiectiv de sine stătător aducerea de valuta forte si alte 


5 Desi cuprinde destule inexactitati, fiind bazată în cea mai mare parte pe memorii şi interviuri, 
lucrarea lui Radu Ioanid, Rascwmpdrarea evreilor. Istoria acordurilor secrete dintre România si Israel, laşi, 
Editura Polirom, 2005, rămâne de referință pentru acest subiect. 

6 Vezi, pe larg, o analiză detaliată a acestui proces de emigrare, însoţită de un corpus masiv de 
documente române şi germane în Florian Banu, Luminiţa Banu, Florica Dobre, Laura Stancu 
(eds.), Actiunea „Recuperarea”. Securitatea şi emigrarea germanilor din România (1962-1989), Bucuresti, 
Editura Enciclopedică, 2011. 

7 Cea mai bună prezentare a operaţiunii o datorăm lui Mihai Pelin, Cu/isele spionajului românesc. 
D.LE. 1955-1980, Bucureşti, Editura Evenimentul Românesc, 1997, pp. 89-92 si pp. 112-114. 
Vezi si Liviu Täranu, Afacerea Peregrinii, în Constantin Mosincat, Dan Poinar (coord.), „Pietre de 
hotar”, vol. 6, Oradea, Editura 'Tipo MC, Oradea, 2007, pp. 221-229. 

valori în tara. Sumele pe care le realiza Sectorul L.C. proveneau, asa cum arătat, în 
special din succesiuni deschise în străinătate, despăgubiri, pensii, repatrieri. Expansiunea 
continuă a operațiunilor de acest tip şi diversificarea căilor de obţinere a valutei a 
condus la căutarea unor noi forme de organizare. Ca urmare, Sectorul L.C. a funcționat 
o vreme în paralel cu Sectorul O.V. — Operaţiuni Valutare, înființat în cadrul D.LE. în 
anul 19758. 

Totodată, ofițerii de securitate din Direcţiile a Il-a Contrainformatii economice 
si a III-a Contraspionaj au primit, oficial, sarcina de a obţine sume în valută prin aşa 
numitele „operaţiuni valutare speciale” (O.V.S.). Fara a dispune de date precise, credem 
totuşi că această „lărgire” a atribuțiilor celor două direcţii poate fi plasată în anul 1975. 
În acest sens pledează, printre altele, şi faptul că Serviciul IX din Direcţia a II-a (U.M. 
0617/9), însărcinat cu derularea O.V.S., folosea încă în anii '80 contul T.N. 75, deschis 
la B.R.C.E. pentru acest gen de operaţiuni”. 

Sfârşitul anilor ’70 a însemnat pentru regimul de la Bucureşti intrarea într-o 
acută criză economică, determinată de cauze multiple. Dintre acestea, ne mulțumim să 
amintim aici doar efectul celui de-al doilea şoc petrolier (asupra căruia nu insistam) si 
așa-numita „criză a datoriei externe”. Îndatorarea constantă a României în deceniul opt, 
în vederea susţinerii uriasului efort de industrializare, a intrat într-un proces de 
accelerare în anii 1978-197910, când „datoria externă în valută convertibilă a crescut de 
3,6 ori?" 

Pe de alta parte, in 16 august 1979 Paul Adolph Volker Jr., proaspat desemnat 
de presedintele Carter in fruntea Rezervei Federale a Statelor Unite, a luat decizia 
neasteptata de a creste dobanzile la 10,5%, si apoi, in 18 septembrie, la 11,75%, ca 
urmare a creşterii influenței ideilor monetariste in Occident!*, văzute ca o cale de a 
pune capăt stagflatiei. Această decizie s-a reflectat imediat într-o creştere sensibilă a 
dobânzilor la datoriile suverane, afectând dramatic o serie de tari în curs de dezvoltare si 
marcând sfârşitul epocii creditelor ieftine pentru dezvoltare!. 


8 A.C.N.S.AS., fond Documentar, dosar nr. 3.447, vol. 20, f. 141. 

9 Idem, dosar nr. 14.975, vol. 5, £. 99. 

10 De exemplu, in 30 aprilie 1979 se semna la Ottawa convenţia de credit prin cate Corporaţia 
pentru promovarea exporturilor si un consorțiu de bănci, condus de Bank of Montréal, acorda 
Băncii Române de Comerţ Exterior un credit pe termen lung, în valoare de un miliard de dolari, 
destinat finanţării construcţiei în România a centralei nucleare de la Cernavodă — Dinu C. 
Giurescu (coord.), [storia României în date, Bucureşti, Editura Enciclopedică, 2003, p. 671. 

11 Elena Gherman, Liviu Taranu, Cateva considerații pe marginea evoluției economiei româneşti în ultimul 
deceniu comunist, în Institutul de Investigare a Crimelor Comunismului şi Memoria Exilului 
Românesc, Memorialul Rezistenței Anticomuniste „Ţara Făgăraşului”, „Sfârşitul regimurilor 
comuniste. Cauze, desfăşurare şi consecințe”, Cosmin Budeancă, Florentin Olteanu (editori), 
Editura Argonaut, Cluj-Napoca, 2011, p. 108. 

12 Mark Blyth, Great Transformations: Economic Ideas and Institutional Change in the Twentieth Century, 
Cambridge University Press, 2002, p. 168. 

13 În acest sens, Katherine Verdery aprecia ca ,,cresterea ratei dobanzilor a adaugat uluitor de 
mult la datorii. Prin decizia din 1979-80 a institutiilor bancare occidentale de a nu mai acorda 
bani țărilor socialiste, acestea din urmă au fost aruncate într-un haos total” — Katherine Verdery, 
Socialismul. Ce a fost şi ce urmează, laşi, Institutul European, 2003, p. 58. 

Prima consecință: intrarea Poloniei în incapacitate de plată în anul 1980, după 
ce datoria publică a crescut de la 17 miliarde de dolari, la sfârşitul anului 1979, la 27 
miliarde de dolari la începutul lunii decembrie 198014. 

Ca urmare, presiunile conducerii de la București asupra Securităţii pentru 
obţinerea unor surse suplimentare de valută devin pe deplin comprehensibile. Din 
nefericire, creşterea exigentei s-a suprapus peste efortul Securităţii de a-şi reveni din 
lovitura dată structurilor informative româneşti de dezertarea lui lon Mihai Pacepa. 

În acest context, nevoia crescută de valută a venit pe fondul reorganizării de 
amploare a D.LE.: Sectorul O.V. a fost reorganizat şi a primit denumirea de Unitatea 
(apoi, Sectorul) pentru Acţiuni Valutare Speciale (A.V.S.). 


Istoriografia acțiunilor valutare secrete 
- intre memorialistică şi document 


Informaţii de primă importanţă pentru problema avută în vedere au fost puse 
la dispoziția publicului român de lucrarea memorialistică realizată de Stelian Octavian 
Andronic!5, ofițer D.LE. care a condus în anii 80 Unitatea pentru Acţiuni Valutare 
Speciale din cadrul D.LE. 

În absenţa identificării unor documente de athivă semnificative referitoare la 
organizarea şi funcționarea acestei unități, relatările lui Andronic sunt singurele în 
măsură să permită conturarea unei imagini. Din afirmaţiile acestuia rezultă că unității 
A.V.S. „îi erau interzise operaţiunile ilegale atât pe teritoriul României, cât şi pe cel al 
altor state, mai ales operaţiunile implicând narcotice şi materiale pornografice”, 
principiile care stăteau la baza activităţii fiind „apărarea şi servirea intereselor țării 
noastre și a prestigiului său în interior şi în exterior, respectarea strictă a legalității şi 
combaterea acţiunilor de tip mafiot si terorist”!6. Sarcina principală a unităţii era aceea 
de a contribui „din toate puterile la plata cat mai urgentă a datoriei externe a țării” 17. 

Dincolo de aceste relatări oarecum idilice, ni se pare evident că, în unele 
împrejurări, „respectarea strictă a legalităţii”, atât în tara, cât şi (mai ales!) în străinătate, a 
fost pusă în paranteze. Cum altfel şi-ar fi putut îndeplini unitatea respectivă diversele 
sarcini, care mergeau de la identificarea şi verificarea bonitatii posibililor parteneri 
pentru ,,Romtehnica”, adică, altfel spus, a negustorilor internaționali de armament, până 
la recuperarea (integrală sau parțială) comisioanelor plătite de diverse întreprinderi de 
comerț exterior partenerilor din străinătate pentru facilitarea încheierii unor contracte? 


14 Petre Opriş, Criza poloneză de la începutul anilor ’80. Reacția Partidului Comunist Român, Ploieşti, 
Editura Universităţii Petrol-Gaze, 2008, p. 26. 

15 Stelian Octavian Andronic, 36 de ani în serviciile secrete ale României. Din respect pentru adevăr. 
Memorii, Bucuresti, Editura Compania, 2008. De curând, un nou volum de memorii aduce in 
atenţie informaţii referitoare la problema emigrarilor — Stelian Octavian Andronic, Secretul 
trandafirului. 25 de ani sub mantie consulară, Bucuresti, Editura Paco, 2010. 

16 Stelian Octavian Andronic, 36 de ani în serviciile secrete ale României. Din respect pentru adevăr. 
Memorii, Bucureşti, Editura Compania, 2008, p. 216. 

17 [bidem. 

Generalul Nicolae Plesitä, fostul şef al Centrului de Informaţii Externe in 
perioada 22 aprilie 1980 - 1 decembrie 1984, oferă și el o serie de informații interesante 
cu privire la implicarea Securităţii în derularea comerțului exterior şi în obţinerea de 
valută. Printre altele, acesta susține, în cadrul unor interviuri de la începutul anilor 2000, 
că ar fi fost cel care a fondat celebra Întreprindere de Comerţ Exterior „Dunărea” 
(U.M. 0107). Iniţiativa i-ar fi aparţinut lui Nicolae Ceauşescu, îngrijorat de cazurile de 
subminare a economiei naționale depistate de Securitate în rândul unor înalți funcționari 
din domeniul comerțului exterior. Ca urmare, i s-ar fi adresat lui Plesitä aproximativ în 
următorii termeni: 

„Voi sesizati că ăştia primesc comisioane. Ia faceți o întreprindere de comerț 
exterior ca să le dati un exemplu ăstora de cum se face comerț exterior fără şpagă” 18. 

Situaţia existentă în comerțul exterior al României la momentul înființării I.C.E. 
„Dunărea” şi scopul acestei unități este rezumată de Nicolae Plesitä în următorii 
termeni: 

„«Dunărea» a avut un scop economic — înființarea unei întreprinderi de 
comerț exterior pentru a se obţine valută. Firmele de comerț exterior nu erau rentabile 
atunci. Mai existau în tara, pe lângă diverse ministere, peste 20 de întreprinderi de 
comerț exterior, dar nu erau rentabile. Corupţia, defecţiuni în conducerea lor făceau să 
meargă prost. Le era frică al dracului de noi, dar învingea tentatia. Îşi luau măsuri: 
atragerea ofițerului nostru sau camuflarea activităților de comerț. (...) Printr-un decret 
se permitea ca la Banca Română de Comerţ Exterior să-şi facă fiecare conturi din 
plusurile pe care le realizau ca retributie. Asa aduceau valută în tara. Toti aveau conturi 
si afară. Era greu să-i depistăm. Aveam limite. Erau lacomi uneori si sesizam aceste 
defecţiuni” 19. 

În privinţa dimensiunilor aportului valutar al C.L.E., datele expuse de Plesita 
sunt contradictorii, atât în raport cu logica internă a narațiunii generalului, cât şi cu 
cifrele identificate de noi în documente: ,,[Ceausescu] ne-a facut plan de 400.000 de 
dolari pe an. Pe urmă, 500.000, 800.000. Apoi, un miliard de dolari. Nu făceau atât toate 
ministerele la un loc. Cu America, aveam 500.000 de dolari oficial pe an. Ne fixa sarcini 
de plan şi eram nevoiţi să antrenăm toţi oamenii” %. 

Evident, un salt de la 500.000 de dolari la un miliard, într-un interval atât de 
scurt, nu se putea petrece decât în imaginaţia bogată a generalului Plesita! 


De la U.M. 0625/C.P. la S.I.C.E. 
-  avatarurile contraspionajului românesc în goana după valuta 


Aşa cum am menţionat, acutizarea nevoii de valută a României spre finele 
anilor *70 şi revenirea „în cărți” a Direcţiei de Contraspionaj, după decapitarea suferită 
de D.LE. în urma dezertärii lui Pacepa, au fost factorii care au condus la apariția unei 
noi unități speciale în cadrul Securităţii: Compartimentul de Operaţiuni Valutare 


18 Ochii si urechile poporului. Convorbiri cu generalul Nicolae Plesitä. Dialoguri consemnate de Viorel Patrichi 
in perioada aprilie 1999 - ianuarie 2001, Bucuresti, Editura Lumea, 2001, p. 235. 

19 Ibidem, p. 236. 

20 Thidem, pp. 236-237. 

Speciale (O.V.S.) din cadrul U.M. 0625/C.P., coordonată de Direcţia a III-a 
Contraspionaj a Departamentului Securităţii Statului. 

Compartimentul O.V.S. al U.M. 0625/C.P. a rămas, în ciuda trecerii timpului, o 
necunoscută pentru istoricii interesați de organizarea şi funcționarea Securităţii. De 
exemplu, istoricul Dennis Deletant era nevoit să-și limiteze aprecierile asupra acestui 
compartiment la relatările ofițerului defector Liviu Turcu?l: „...până pe la mijlocul 
anilor 80 responsabilitatea pentru tranzacțiile speciale care implicau valută-forte pe 
teritoriul României o avea un departament în cadrul Direcţiei a III-a, care se ocupa de 
contraspionajul economic. Acest departament era implicat în urmărirea oamenilor de 
afaceri străini şi a birourilor lor din România, iar compania „Argus” era folosită drept 
paravan în acest scop. Mai târziu, acest departament a trecut sub controlul operational 
al unităţii A.V.S. din cadrul C.LE. Totusi, a fost înființată SICH, o unitate specială din 
cadrul Securităţii în care lucrau 45 de ofițeri, avându-l ca şef pe Postelnicu, cu sarcini în 
care intrau plăți speciale în valută forte. Nu este clară relația acesteia cu Direcţia a III-a 
si mai târziu cu unitatea A.V.S. din cadrul C.I.E.22. 

Ceva mai multe informaţii oferă istoricul Marius Oprea, care, atunci când se 
referă la S.I.C.E. (Serviciul Independent pentru Comerţ Exterior — U.M. 0650%), 
precizează că „acest serviciu număra 41 de ofițeri, doi subofiteri si doi civili si controla 
comerțul exterior al României”? "Totuşi, am remarcat că lucrurile nu sunt prea clare 
nici pentru autorul citat, acesta susținând că Alexandru Stefan, şeful S.LC.E., „lucrase 
mai întâi în Direcţia a Il-a de contrainformaţii economice (U.M. 0625), de unde trecuse, 
la mijlocul anilor ’80, la comanda Serviciului «D»%”. De fapt, colonelul Alexandru 


2! Turcu Liviu (n. 1948), angajat in 1976 în D.LE., avansează până la gradul de maior. A făcut 
parte din Divizia politico-economică, Serviciul America de Nord (V2). Ulterior, a fost şef la 
serviciului operativ pentru S.U.A./Canada şi al serviciului Europa de Vest, grupul de spaţii 
Germania, Austria, Elveţia. Sub acoperire diplomatică, a fost implicat în diverse activități 
informativ-operative in S.U.A., Austria, Elveţia, Spania, Danemarca, dar si pe lângă organisme 
internaționale sub egida O.N.U. În ianuarie 1989, aflat într-o misiune temporară la Viena, a 
dezertat si a cerut azil politic în S.U.A., acţiune în urma căruia un tribunal din România l-a 
condamnat la moarte în 11 iulie 1989. În urma recursului extraordinar al procurorului general, 
Curtea Supremă de Justiţie de la Bucureşti l-a achitat si repus în drepturi la 1 octombrie 1990 — 
Alexandru Popescu, Dicfionarul universal al spionilor, Bucureşti, Editura Meronia, 2010, p. 227. 

2 Dennis Deletant, Ceausescu si Securitatea. Constrângere şi disidenta în România anilor 1965-1989, 
traducere de Georgeta Ciocâltea, Bucureşti, Editura Humanitas, 1998, p. 342. 

% De fapt, U.M. 0650 era Serviciul Independent pentru Asigurarea Contrainformativă a 
Ministerului Comerţului Exterior şi Cooperării Economice, care avea ca obiect de activitate 
protecţia contrainformativa a întreprinderilor de comerț exterior, Băncii Române de Comerţ 
Exterior, Direcţiei Generale a Vămilor şi unitățile subordonate acesteia, a societăților mixte și 
altor întreprinderi care realizau activităţi de protocol si comerț exterior — Cristian Troncota, 
Duplicitarii. O istorie a Serviciilor de Informaţii si Securitate ale regimului comunist din România, Bucuresti, 
Editura Elion, 2003, p. 59. 

24 Marius Oprea, Mostenitorii Securității, Bucureşti, Editura Humanitas, 2004, p. 77. 

25 Si în acest caz, credem că este vorba de o confuzie, întrucât Serviciul „D” a fost condus în 
perioada noiembrie 1981 — octombrie 1986 de Ioan Toma, iar din octombrie 1986 până in 
decembrie 1989 de către Dumitru Tatu — Alina Ilinca, Liviu Marius Bejenaru, Méstificarile 
Securităţii. Serviciul ,,D”, în „Magazin istoric”, decembrie 2012, p. 51. 

Stefan lucrase in domeniul contraspionajului economic (cu totul altceva decat 
contrainformatiile economice!), iar U.M. 0625 era indicativul Direcţiei a Il-a 
Contraspionaj si nu al Direcţiei a II-a Contrainformatii economice, care avea indicativul 
U.M. 0617. 

Tot Marius Oprea notează că „majoritatea ofițerilor lucrau sub acoperire în 
cadrul Ministerului Comerţului Exterior sau în centralele de export subordonate 
acestuia”, considerând că „prin natura lui, serviciul era complementar celebrei ICE 
Dunărea, urmărind şi supervizând tranzacțiile externe care se derulau prin intermediul 
MCE”?6, 

Documentele identificate de noi în arhive ne permit să afirmăm că operațiunile 
valutare se desfăşurau în mod curent de către Direcţia a III-a Contraspionaj, prin 
intermediul unei unităţi specializate — U.M. 0625/C.P.2 inca din anii 1978-1980. 

Din punct de vedere al amplorii operaţiunilor speciale, este relevant faptul că în 
4 ianuarie 1980, acestei unităţi, condusă de colonelul Alexandru Ştefan, i se trasează, 
prin ordinul nr. 00105502, semnat de Tudor Postelnicu, şeful D.S.S., sarcina de a realiza 
din acțiuni specifice „O.V.” suma de 2.000.000 $. Acţiunile care puteau fi întreprinse de 
această unitate, prin mijloacele muncii informativ-operative, erau următoarele: 

„= recuperarea unor sume în devize libere, din comisioanele confidentiale, 
aprobate de autoritățile române competente cetăţenilor străini care au favorizat 
încheierea unor contracte avantajoase părții române; 


26 Marius Oprea, op. cit., p. 76. 

27 U.M. 0625/C.P. a fost creată la începutul anului 1976, după derularea unui experiment vizând 
optimizarea activităţii în cadrul Direcţiei de Contraspionaj. Astfel, în intervalul 24 martie 1975 — 
1 iunie 1976, direcţia a funcţionat pe baza unui regulament de organizare şi funcționare 
experimental — A.C.N.S.A.S., fond Documentar, dosar nr. 13.221, vol. 2, f. 131. Pe baza 
concluziilor trase, în iunie 1976 a fost elaborat un nou „Regulament de organizare şi funcționare 
a Direcţiei de Contraspionaj”, printre atribuţiile direcției numărându-se si asigurarea U.M. 
0625/R.P. şi U.M. 0625/C.P., nou înfiinţate, „pe linia activităţii de cadre”, a nevoilor materiale şi 
financiare, precum și „asistența medicală prin cabinetul unităţii” (art. 20). Totodată, potrivit art. 
22, „conducerea activităţii de contraspionaj, a U.M. 0625/R.P. şi U.M. 0625/C.P. se realizează 
de șeful direcţiei, care este comandant unic”. Totusi, desi şeful direcţiei „coordonează, îndrumă 
şi răspunde” de activitatea celor două unităţi, acestea aveau propriile regulamente de funcționare. 
U.M. 0625/R.P. era specializată în combaterea terorismului, iar U.M. 0625/C.P. în urmărirea 
comercianților străini, suspecți de spionaj si a legăturilor acestora, precum si în apărarea 
secretului de stat. Aceasta din urmă prelua o serie de atribuţii de la Direcţia a Il-a 
Contrainformatii economice şi de la U.M. 0920 (D.LE.), cum ar fi sarcinile cuprinse în planul de 
măsuri ,,Constructia” (urmărirea salariaților români de pe diverse şantiere din străinătate) sau din 
planul de măsuri „Hermes” (supravegherea activităţii angajaţilor români din comerțul exterior). 
Comandantul unităţii, colonelul Alexandru Stefan, a intrat de timpuriu în conflict cu D.LE. atât 
în urma transferului de atribuţii de la D.LE. către U.M. 0625/C.P., cât si prin sabotarea de către 
aripa externă a Securităţii a unor acţiuni coordonate de Alexandru Stefan. Cel mai ilustrativ caz 
este acela al directorului Întreprinderii de comerț exterior „Agroexport”, Trita Fänitä, urmărit 
informativ de către U.M. 0625/C.P. şi colaborator pe linie A.V.S. al D.LE. — cf. Mihai Pelin, 
Culisele spionajului românesc. D.ILE. 1955-1980, Bucureşti, Editura Evenimentul Românesc, 1997, 
pp. 217-219. 

- obţinerea de rabaturi comerciale confidentiale la unele contracte de import 
tratate şi semnate de întreprinderi de comerț exterior cu parteneri străini, fie direct, fie 
prin intermediul reprezentanţilor acestora din tara noastră; 

- efectuarea de operațiuni de tranzit confidential de armament uşor şi alte 
produse speciale prohibite la import sau export, cu plata unor taxe de tranzit în devize 
libere; 

- alte operațiuni speciale de genul celor de mai sus, ce nu se pot derula prin 
canale oficiale, care să asigure eficiență maximă, folosindu-se posibilitățile şi procedeele 
muncii noastre”%8. 

Pentru derularea acestor operaţiuni, conducerea U.M. 0625/C.P. trebuia să 
urmărească „crearea şi dezvoltarea unei baze operative corespunzătoare din rândul 
cetăţenilor străini”, precum şi realizarea „unor posibilități reale la nivelul conducerii 
întreprinderilor de comerț exterior”. Cu alte cuvinte, trebuia intensificată acțiunea de 
recrutare ca informatori şi colaboratori a unor cetățeni străini, în vreme ce 
întreprinderile de comerț exterior, prin rețeaua informativă existentă deja, dar si prin 
plasarea de ofițeri de contraspionaj acoperiți în functii-cheie, asigurau informaţiile 
primare despre contractele în derulare. 

Activitatea Direcţiei de Contraspionaj in acest domeniu a rămas sub 
„oblăduirea” Centrului de Informaţii Externe (cum a fost redenumit Departamentul de 
Informaţii Externe după dezertarea lui Pacepa), aşa cum o dovedeşte un ordin din 11 
ianuarie 1980, semnat de general-maior Gheorghe Zagoneanu, secretar de stat în 
Ministerul de Interne şi locţiitor al șefului C.I.E.%. Potrivit acestui document, U.M. 
0625/C.P. trebuia să solicite „sprijinul compartimentului specializat «O.V.» din U.M. 
054430, în instruirea permanentă a ofițerilor asupra problemelor specifice si în sprijinirea 
derulării şi finalizării acţiunilor speciale, astfel ca să se asigure respectarea metodologiei 
pe linie «O.V.»”3!, Totodată, evidenţa centralizată a fondurilor valutare realizate de 
U.M. 0625/C.P. din acţiunile „pe profil «O.V»”, fonduri ce erau transferate în contul 
»O.V. — 78” de la Banca Romana de Comerţ Exterior (B.R.C.E.), era ţinută de 
compartimentul de specialitate al U.M. 0544. In plus, raportările lunare ale U.M. 


28 A.C.N.S.A.S., fond Documentar, dosar nr. 14.975, vol. 1, f. 417. 

2° Zagoneanu Gheorghe, n. 14 martie 1931, com. Cosambesti, jud. Ialomiţa; Studii: Şcoala de 
ofiţeri infanterie (1948-1950); Academia Militară-Facultatea de arme întrunite (1957-1960); 
Facultatea de Drept (1971), Profesia: ofițer; Funcţii îndeplinite: ofițer la Direcţia de 
Contrainformatii Militare, din 1961 până în 1970; adjunct al şefului Direcţiei pentru pasapoarte, 
evidenţa străinilor şi controlul trecerii frontierei (1970-apr.1972); inspector şef al Inspectoratului 
Judeţean Galaţi al Ministerului de Interne (apr.1972-sept.1978); secretar de stat în Ministerul 
de Interne şi locţiitor al şefului Centrului de Informaţii Externe (19 sept.1978-12 
apr.1982), având gradul de general-maior; şef al Centrului de Documentare al Ministerului de 
Interne (13 apr.1982-18 nov.1987); şef al Inspectoratului Judeţean Braşov al Ministerului de 
Interne (18 nov.1987-ian.1990). 

30 U.M. 0544 era indicativul C.I.E., în interiorul acesteia fiecare structură specializată primind, la 
rându-i, propriul indicativ, cum ar fi U.M. 0525 — Cifru C.LE., U.M. 0110 — Contrainformatii 
C.LE. în ţările socialiste, U.M. 0195 — Contrainformatii C.LE., controlul şi protecția ambasadelor 
României etc. 

31 A.C.N.S.A.S., fond Documentar, dosar nr. 14.975, vol. 1, f. 418. 

0625/C.P. cu privire la stadiul derulării acţiunilor se făceau atât către conducerea D.S.S., 
cât si către conducerea C.I.E.32 

Pe fondul presiunilor conducerii D.S.S. de a obţine sume tot mai consistente în 
valută, dar si al dorinţei ofițerilor de contraspionaj de a se emancipa de sub tutela C.LE. 
au avut loc în vara anului 1980 unele modificări în derularea acţiunilor O.V.S. Mai 
precis, în luna august 1980, după aprobarea de către Tudor Postelnicu a unui raport al 
comandantului unităţii, col. Alexandru Ştefan, a avut loc înființarea Compartimentului 
de Operaţiuni Valutare Speciale (O.V.S.) din cadrul U.M. 0625/C.P., „în vederea 
asigurării valorificării operative a posibilităților de obţinere a unor mijloace valutare”. 

Potrivit „Normelor de lucru ale Compartimentului Operaţiuni Valutare 
Speciale (O.V.S.)”, respectiva unitate avea misiunea de „a organiza, in ţară şi exterior, 
acțiuni speciale în vederea realizării de încasări valutare, fără export de produse, folosind 
în acest scop mijloacele şi procedeele specifice muncii de securitate” 3%. 

Compartimentul făcea parte integrantă din U.M. 0625/C.P., fiind subordonat 
nemijlocit şefului acestei unități si avea următoarele atribuții: 

„|. Organizează munca pentru crearea de rețea informativă proprie în 
obiectivele si problemele specifice activităţii O.V.S. din tara; 

2. Îndrumă, instruieşte şi dirijează rețeaua informativă în vederea obţinerii de 
date şi informaţii pentru identificarea de operaţiuni speciale pe profil O.V.S., cum sunt: 

- comisioane confidentiale din afaceri comerciale încheiate sau acţiuni de 
licitaţii internationale adjudecate în favoarea țării noastre; 

- operațiuni comerciale speciale (eliberări de certificate de origine şi indigenare 
de mărfuri, intermedieri de afaceri între parteneri străini, rabaturi comerciale 
confidentiale, afaceri cu mărfuri de embargo, operaţiuni cu pietre şi metale prețioase, 
contingente, schimbarea destinaţiei mărfurilor, firme comerciale în tari străine etc.); 

- operațiuni financiar-valutare speciale. 

3. Actioneazä — în ţară şi exterior>+ — pentru crearea unei baze operative din 
rândul cetățenilor străini cu posibilități pe linia muncii O.V.S. 

4. Execută, în baza aprobarilor primite, acțiunile initiate, urmărind derularea şi 
finalizarea acestora în deplină siguranţă, aducerea în tara şi depunerea în contul O.V.S. a 
sumelor rezultate” >>. 


32 Această situaţie nu reprezenta decât perpetuarea in timp a unui vechi „meci” dintre 
Informaţiile Externe si Contraspionaj, meci a cărui prima rundă a fost câştigată în vara anului 
1973 de către D.I.E., când a preluat agentura din exterior a Direcţiei Generale de Contraspionaj, 
iar şeful direcţiei, gen. mr. Neagu Cosma, a fost demis din funcţie. Atunci direcţia a trecut sub 
coordonarea gen. It. Nicolae Doicaru, şeful D.I.E. Controlul acestuia asupra contraspionajului 
românesc a fost asigurat pe deplin prin numirea gen. mr. Moga Gheorghe, fost adjunct al şefului 
D.LE., în fruntea Direcţiei de Contraspionaj — cf. Liviu Pleşa, Contraspionajul în prima parte a 
regimului Ceausescu (anii ‘60 — ’70), în „Caietele C.N.S.A.S.”, anul II, nr. 2(4)/2009, p. 36-37. Desi 
trecerea lui Doicaru pe linie moartă, urmată de dezertarea lui Pacepa, a şubrezit sensibil poziţiile 
de putere ale Informaţiilor Externe, şefii acestei componente a Securităţii nu au încetat să aspire 
la o subordonare a Contraspionajului și la păstrarea unui control asupra operațiunilor valutare. 

33 A.C.N.S.A.S., fond Documentar, dosar nr. 14.975, vol. 1, f. 245. 

34 Pentru iniţierea şi dezvoltarea unor combinaţii pe linia O.V.S., ofiţerii din cadrul 
compartimentului se puteau deplasa în străinătate, cu aprobarea conducerii D.S.S. 

Pentru îndeplinirea acestor atribuţii, Compartimentul O.V.S. al U.M. 0625/C.P. 
conlucra cu Compartimentul A.V.S. din U.M. 0544, dar şi cu alte compartimente şi 
servicii din unităţile D.S.S. si ale Ministerului de Interne. De asemenea, pentru realizarea 
în mod acoperit a acţiunilor pe linie de O.V.S., ofițerii compartimentului puteau solicita 
sprijinul instituţiilor centrale cu profil de comerț exterior: M.C.E.C.E.I.%, Camera de 
Comerţ si Industrie a României, B.R.C.E., Banca Naţională a R.S.R., Ministerul de 
Finanţe, întreprinderi de comerț exterior. În plus, aprobarea iniţierii unor astfel de 
acțiuni nu mai trecea prin filtrul conducerii C.L.E., fiind efectuată direct de către Tudor 
Postelnicu, şeful D.S.S. 

Pentru preîntâmpinarea unor acte de corupție, sumele în valută urmau a fi 
preluate de la partenerii externi sub forma unor cecuri care trebuia completate, 
obligatoriu, după următorul model: 

„La ordinul Băncii Române de Comerţ Exterior Bucureşti, în contul nr. 
4721438300 — 6C.P., în atenția departamentului 46737. 

Cecul nu trebuia să mai cuprindă alte menţiuni, condiții sau denumiri ale unor 
întreprinderi de comerț exterior. De asemenea, se interzicea cu desăvârşire ca cecurile 
date de partenerii străini să fie completate pe numele ofițerilor. 

Încasarea în numerar a sumelor în valută de către ofiţerii compartimentului 
cădea sub aceeaşi interdicție, fiind permise unele derogări numai pentru „situaţii cu totul 
deosebite în care partenerul străin nu poate transfera suma în contul special de la 
B.R.C.E. şi nu poate emite cecuri” si numai cu „aprobarea expresă a conducerii D.S.S.”. 
În acest caz, preluarea sumelor în numerar se făcea după o procedură concepută în 
sensul diminuării actelor de corupție: banii erau preluaţi de către doi ofițeri sau de un 
ofițer şi un colaborator, iar discuţiile purtate cu acest prilej erau înregistrate prin tehnica 
operativă, ofiţerii având, totodată, obligaţia de a dirija convorbirea cu partenerul extern 
de aşa manieră încât să rezulte clar suma si data încasării. 

În afară de ofiţerii Compartimentului O.V.S. din U.M. 0625/C.P., şi ceilalţi 
ofițeri ai altor servicii operative ale unităţii, care „deserveau informativ” obiective de 
comerț exterior, reprezentanțe comerciale străine şi problema „comercianți străini” 
aveau obligația de a identifica, dezvolta şi finaliza acțiuni care să permită virarea unor 
sume în valută în contul O.V.S. 

De la data de 1 august 1980, când a survenit această reorganizare a activităţii, şi 
până la finele anului nou-creatul Compartiment O.V.S. a inițiat 105 combinații 
informativ-operative, dintre care 77 s-au încheiat cu un aport valutar de 780.000 de 


35 A.C.N.S.A.S., fond Documentar, dosar nr. 14.975, vol. 1, f. 246. 

36 Ministerul Comerţului Exterior şi al Cooperării Economice Internationale. 

37 Acest cont fusese creat la B.R.C.E. încă din 8 septembrie 1978 pentru combinaţiile informativ- 
operative derulate de unitate cu cetăţenii străini. Diversificarea şi sporirea numărului de astfel de 
combinaţii, intervenită după 1 august 1980, l-a facut pe şeful unităţii să conștientizeze faptul că 
folosirea unui singur cont tranzitoriu va duce la deconspirarea surselor şi a acţiunilor întreprinse. 
De aceea, la 25 noiembrie 1980, col. Alexandru Ştefan a propus înființarea a alte patru conturi 
tranzitorii în dolari S.U.A. Unul dintre acestea urma a fi folosit exclusiv pentru „combinaţii 
informativ-operative privind speculațiile bancare si evaziuni fiscale”. Propunerea a fost aprobată 
de către Tudor Postelnicu şi, în 15 decembrie 1980, a fost expediată o adresă în acest sens către 
Vasile Voloşeniuc, preşedintele B.R.C.E. 

dolari S.U.A., virati in contul O.V.S. de la B.R.C.E. Realizările obţinute erau apreciate 
de conducerea unităţii ca fiind sub posibilităţi, fata de planul de 2.000.000 de dolari, 
propunându-se pentru anul 1981 „depăşirea realizărilor din 1980 cu 150%”. 'Totodată, 
colonelul Alexandru Stefan, temându-se de ,,nesinceritatea sau trădarea unor surse” şi 
invocând specificul activităţii O.V.S., solicita conducerii D.S.S. suplimentarea schemei 
de încadrare cu 10 posturi „pentru verificarea tuturor surselor antrenate în acțiuni 
O.V.S. pe unitate”#. 

Evident, aşa cum recunostea în relatările sale memorialistice generalul Nicolae 
Plesita, în ciuda controlului care se dorea cat mai strict, atât ofițerii de securitate, cât si 
(mai ales!) directorii şi persoanele cu funcții de decizie din întreprinderile de comerț 
exterior mai „uitau” să raporteze anumite comisioane încasate de la partenerii de afaceri 
de peste hotare. Ca atare, operaţiunile valutare speciale reprezentau pentru structurile de 
securitate un adevărat „borcan cu miere” pentru controlul căruia nu a încetat nici o 
clipă lupta. 

În ciuda pierderii de prestigiu suferită de D.LE. prin dezertarea lui Pacepa, 
conflictul dintre această structură şi cea de contraspionaj era departe de a fi stins, iar 
extinderea atribuţiilor „pe linie de O.V.S.” pentru U.M. 0625/C.P. nu a făcut decât să 
toarne gaz peste foc. 

Mărturie in acest sens stă o notă din 11 decembrie 1981, întocmită de generalul 
locotenent Nicolae Plesitä, adjunct al ministrului şi șef al C.LE., către Tudor Postelnicu, 
ministru secretar de stat si şef al D.S.S. În aceasta se arăta: 

„Analizând activitatea desfăşurată pe linie A.V.S., îndeosebi pentru recuperarea 
unor cote cat mai mari din comisioanele confidentiale ce se plătesc unor intermediari 
străini şi a organizării unor operaţiuni speciale, se constată o serie de paralelisme în 
folosirea, în interes operativ, a directorilor întreprinderilor de comerț exterior, singurele 
persoane care dispun de reale posibilităţi în acțiuni A.V.S. 

Această situație s-a accentuat mai ales după încetarea activității Comisiei de 
avizarea comisioanelor confidentiale din M.C.E.C.E.1., la lucrările căreia participa si 
şeful unităţii specializate A.V.S. din cadrul U.M. 0544%. 

În prezent, cu directorii generali şi directorii întreprinderilor de comerț exterior, 
lucrează acțiuni A.V.S. mai multe unităţi, ceea ce duce la scăderea eficienței și creează 
pericolul deconspirärii unor operaţiuni şi surse folosite în țară şi exterior’. 

Pentru eliminarea paralelismelor si „folosirea cat mai eficientă a tuturor 
posibilităților” de care dispuneau directorii întreprinderilor de comerț exterior era 
necesar, în viziunea lui Nicolae Plesitä, ca „aceştia să fie folosiți de către o singură 
unitate”, aceasta urmând a fi, evident, unitatea de profil din C.LE. 


38 A.C.N.S.A.S., fond Documentar, dosar nr. 14.975, vol. 1, f. 250. 

39 În această perioadă Compartimentul A.V.S. din U.M. 0544 era condus de colonelul Stelian 
Octavian Andronic (,,Arnautu Nicolae”), care a deţinut această funcție până în 30 decembrie 
1985. Cu începere din 15 februarie 1986, funcţia a fost preluată de maiorul Anghelache 
Constantin („Eftimie Gelu”), acesta mentinandu-se în funcție până la 26 decembrie 1989 — 
C.N.S.A.S., Actinnea ,,Recuperarea”. Securitatea si emigrarea germanilor din România (1962-1989), 
Florian Banu, Luminița Banu, Florica Dobre, Laura Stancu (eds), Bucuresti, Editura 
Enciclopedică, 2011, pp. 858-859. 

40 A.C.N.S.A.S., fond Documentar, dosar nr. 14.975, vol. 1, f. 230. 

Pentru atingerea acestui vechi deziderat, de a deţine monopolul asupra surselor 
valutare, şeful C.LE. propunea următoarele: 

„1. Preluarea de către unitatea specializată din U.M. 0544 în legătură directă, pe 
probleme A.V.S., a tuturor directorilor generali şi directorilor întreprinderilor de comerț 
exterior. 

2. Absolvirea de sarcină de plan, de încasări valutare a U.M. 0625/C.P., urmând 
ca în viitor să execute numai sarcini de asigurare contrainformativă a obiectivelor date 
în competență. 

3. Unitatea specializată A.V.S. din U.M. 0544 va semnala la U.M. 0625/C.P. 
toate problemele de natură contrainformativă ce apar în procesul executării 
operațiunilor A.V.S., atât privitor la cetăţenii români, cât şi în legătură cu oameni de 
afaceri străini care vin în tara noastră. 

4. U.M. 0625/C.P. va semnala la U.M. 0544 acţiuni si elemente pretabile a fi 
folosite în iniţierea şi derularea operaţiunilor speciale A.V.S.41. 

Din motive neprecizate, propunerea generalului Plesitä nu a fost aprobată de 
Tudor Postelnicu, astfel că acţiunile valutare ale U.M. 0625/C.P. au continuat să se 
desfăşoare în parametrii stabiliți in august 1980. 

Deşi au apărut noi presiuni din partea C.LE., mai cu seamă după apariția 
Decretului Consiliului de Stat nr. 382/1982 privind înființarea LC.E. „Dunărea”, 
unitatea specializată din cadrul Direcţiei de Contraspionaj şi-a păstrat atribuţiile, dar, 
treptat, îşi pierde tot mai mult din autonomie. 

Relevant în acest sens este Ordinul şefului D.S.S. nr. 00489 din 27 octombrie 
1984 „privind modul de executare şi finalizare a operațiunilor A.V.S. încasarea, 
transferarea, depunerea, manipularea şi transportul sumelor în valută şi lei rezultate din 
aceste operațiuni”. 

Unităţile cu atribuţii în derularea operațiunilor A.V.S. erau Compartimentul 
A.V.S. si secţiile operative ale U.M. 0544, U.M. 0195 şi U.M. 0625/C.P. Operațiunile 
A.V.S. cuprindeau următoarele categorii de activităţi: 

„a) Recuperarea unor cote din comisioanele confidentiale aprobate de organele 

competente spre a fi plătite unor intermediari străini în cadrul activității de 

comerț exterior, 

b) Obţinerea de rabaturi comerciale confidentiale la contractele de import 

încheiate de întreprinderile de comerț exterior româneşti cu firme şi societăți 

străine; 

c) Operaţiuni de tranzit confidential de mărfuri şi alte bunuri de proveniență 

străină, proprietatea partenerilor externi; 

d) Intermedieri de afaceri comerciale confidentiale între vânzători şi 

cumpărători străini; 

e) Schimbarea destinaţiei, originii si neutralizarea mărfurilor. 

f) Re-exporturi confidentiale de mărfuri şi produse speciale; 

8) Operaţiuni cu metale si pietre prețioase; 

h) Operaţiuni speculative cu valori şi produse de bursă; 


41 Tbidem. 
42 A.C.N.S.A.S., dosar nr. 14.975, vol. 4, ff. 4-15. 


121 


Florian Banu 


1) Acţiuni de arbitraj financiar-valutar; 

j) Operaţiuni de supra-facturare şi emiterea de facturi fictive; 

k) Alte operațiuni cu caracter special care se pot finaliza prin încasări in valută 

convertibilă. 

Operațiunile de la alineatele c, f, g, h, i, j si k cădeau exclusiv în sarcina 
Compartimentului A.V.S. din U.M. 0544. Secţiile operative ale U.M. 0544, 0195 si 
0625/C.P., nefiind autorizate să deruleze astfel de operaţiuni, aveau obligaţia de a 
transmite Compartimentului A.V.S. toate datele şi informaţiile care puteau fi folosite la 
inițierea şi derularea acestui tip de operațiuni. 

Avându-se în vedere caracterul special al acțiunilor, ordinul preciza că vor fi 
selecționați exclusiv ofițeri cu experiență, cu o bună pregătire profesională, iar rețeaua 
informativă utilizată trebuia atent şi permanent verificată prin toate mijloacele 
disponibile. 

Întrucât rolul şi importanţa Compartimentului A.V.S. sunt într-o ascensiune 
vizibilă, reproducem atribuţiile acestuia, aşa cum erau ele stipulate în actul normativ 
amintit: 

a) inițiază, execută şi finalizează operaţiunile proprii, folosind metodele şi 
mijloacele muncii informativ-operative în tara şi exterior; 

b) coordonează, sprijină si controlează activitatea ce se desfășoară pe profil 
AVS: 

c) avizează rapoartele cu propuneri de deschidere şi finalizare a operaţiunilor 
A.V.S. prezentate spre aprobare conducerii Departamentului Securităţii Statului si 
şefului Centrului de Informaţii Externe de către secțiile operative ale U.M. 0544, U.M. 
0195 si Unitatea 0625/C.P.; 

d) asigura preluarea, depozitarea temporara in conditii de securitate si predarea 
imediat cu forme legale la B.R.C.E. si B.N.R.S.R. a sumelor rezultate din operatiuni 
A.V.S. care au fost încasate in tara si exterior de toate unitățile ce derulează operaţiuni 
AVS,; 

e) tine evidenta centralizatä a tuturor sumelor realizate din operatiuni A.V.S. a 
conturilor tranzitorii din tara si exterior, precum si a conturilor speciale, a depozitelor 
de la B.R.C.E. şi B.N.R.S.R.; 

f) execută operaţiuni speciale de arbitraj, convertiri de valuta, vindere si 
cumpărări de metale si pietre preţioase şi alte operațiuni financiar-bancare, prin 
intermediul B.N.R.S.R. şi B.R.C.E., în baza aprobărilor speciale date de conducerea 
Departamentului Securităţii Statului; 

g) prin posibilităţile proprii şi cu sprijinul secţiilor operative din U.M. 0544 si al 
U.M. 0195, execută sarcinile şi măsurile privind: identificarea şi aducerea in țară a 
bunurilor de patrimoniu si a altor valori aparținând cetăţenilor români, rezultate din 
succesiuni, precum si despăgubiri, pensii si alte drepturi legale; 

h) raportează lunar şi la ordin, pe baza extraselor de cont bancare, situația 
executării sarcinilor de încasări valutare, global și pe fiecare secție operativă în parte, 
inclusiv U.M. 0195 şi Unitatea 0625/C.P.”. 

S-au păstrat vechile prevederi referitoare la preluarea sumelor prin intermediul 
cecurilor, precum şi interdicțiile referitoare la preluarea sumelor în numerar. În cazuri 
excepţionale, preluarea banilor putea fi făcută de către doi ofițeri sau un ofițer şi un 

„colaborator”, sub tehnică operativă. În străinătate, pentru a preîntâmpina acțiunile 
serviciilor secrete adverse, preluarea de numerar era permisă numai în sediile 
reprezentantelor României: ambasade, consulate, secţii economice, agenţii TAROM, 
NAVROM, O.N.T. Era interzis cu desăvârşire ca astfel de operațiuni să se deruleze în 
hoteluri, restaurante, aeroporturi, gări, sedii ale firmelor străine sau locuri publice. 

Sumele preluate în exterior erau aduse în tara prin curier diplomatic, predate 
Compartimentului A.V.S. şi depuse în conturile speciale. 

În ţară, preluarea de numerar se făcea mai cu seamă în case conspirative, case 
de întâlniri, dar şi în camere de hotel dotate cu tehnică operativă. 

Cu ocazia emiterii acestui ordin a fost adusă în atenție și o latură de obicei 
trecută sub tăcere a activității A.V.S.: tendința unora dintre persoanele implicate în astfel 
de acţiuni de a obţine foloase personale din „dorinţa si credulitatea unor categorii de 
cetăţeni interesaţi să obțină formele de plecare din ţară”. 

Pentru a curma astfel de „tendinţe”, ordinul amintit preciza: 

„Orice activitate care ar avea ca obiect favorizarea ilegală a rezolvării cererilor 
de plecare din tara a cetățenilor români, în schimbul plății unor sume în lei sau valuta, 
este interzisă. Cazurile de plecări definitive sau temporare din tara ce prezintă interes 
informativ-operativ sau valutar, vor fi rezolvate conform ordinelor si normelor de 
muncă existente”. 

Pentru a preîntâmpina „concurența neloială”, toate unitățile centrale şi 
teritoriale de securitate erau obligate să ia măsuri pentru „identificarea, documentarea si 
contracararea activităţii infractionale” a cetățenilor romani sau străini care se ocupau cu 
traficul de influență în vederea obținerii aprobărilor necesare pentru emigrarea din 
România. Pentru a preveni diminuarea „bazinului de recrutare” a viitorilor „clienți”, 
trebuia intensificată şi acțiunea de urmărire a cetăţenilor străini veniți în România, sub 
diverse acoperiri, cu scopul de a scoate ilegal din tara diverse persoane ce doreau să 
emigreze. 

O atenţie deosebită era acordată si identificării agenţilor unor servicii de 
informaţii occidentale veniți în România pentru a culege informaţii despre activităţile de 
obţinere a pasapoartelor şi vizelor de emigrare în schimbul unor sume de bani si a altor 
foloase materiale, informaţii ce urmau a fi exploatate „în mod denaturat” pentru 
declanşarea unor „acțiuni de propaganda duşmănoasă în exterior”. 

Persoanele identificate de diverse unități de securitate ca având preocupări 
legate de obținerea de vize de emigrare şi scoaterea ilegală de cetăţeni romani din tara 
urmau a fi semnalati la U.M. 0544 pentru verificare, evitandu-se astfel unele paralelisme 
şi eventuala deconspirare a unor acţiuni. 

Anul 1985 a fost unul al transformărilor pentru U.M. 0625/C.P. Astfel, la 1 
februarie 1985, unitatea primeşte indicativul U.M. 0500 — Unitatea Specială pentru 
Comerţ Exterior, Protocol şi Apărarea Secretului de Stat şi, după cum indică şi 
denumirea, o serie de atribuții sporite in domeniul asigurării protecției 
contrainformative a persoanelor din întreprinderile şi instituţiile românești care, în urma 
atribuțiilor de serviciu, intrau în contact cu străinii, precum şi în domeniul asigurării 

păstrării secretului de stat. Colonelul Alexandru Ştefan rămâne la conducerea unităţii, iar 
desfăşurarea de O.V.S. continuă. Totuşi, zilele unităţii erau numărate. 

Intrucât se lucra la elaborarea Decretului nr. 408/1985 „privind unele măsuri 
referitoare la apărarea secretului de stat şi la modul de stabilire a relaţiilor cu străini” (26 
decembrie 1985), D.S.S. isi adaptează şi el structurile cu sarcini în domeniu la noile 
reglementări. Ca atare, în 8 noiembrie 1985, Tudor Postelnicu îi adresa lui Nicolae 
Ceausescu nota nr. 002118 in care detalia măsurile ce urma a fi luate pentru „aplicarea 
cu mai multă fermitate a indicatiilor Dumneavoastră referitoare la apărarea secretului de 
stat şi la modul de stabilire a relațiilor cu străinii (care nu trebuie publicate)”. Ca urmare 
a aprobării acestor măsuri de către Nicolae Ceauşescu, U.M. 0500 a fost desfiinţată în 
30 noiembrie, fiind înlocuită, cu începere din aceeaşi dată, cu U.M. 0500/A — Serviciul 
Independent pentru Apărarea Secretului de Stat şi Respectarea Normelor de Protocol. 
Acest serviciu urma să funcționeze pe lângă Direcţia a Il-a Contrainformatii în 
sectoarele economice, şeful serviciului având şi funcţia de locţiitor al şefului Direcţiei a 
Il-a%. 

Totodată, atribuţiile de contrainformaţii în rândul personalului Ministerului 
Afacerilor Externe, a M.C.C.E.L., a întreprinderilor de comerț exterior şi a firmelor si 
reprezentantelor comerciale străine, exercitate de U.M. 0500, au trecut în sarcina 
Serviciului Independent pentru Asigurarea Contrainformativa a M.C.E.C.E.I, B.R.C.E., 
Direcţiei Generale a Vămilor şi a întreprinderilor de comerț exterior (U.M. 0650), 
înființat, de asemenea, în decembrie 1985. Cunoscut si sub abrevierea S.L.C.E., noul 
serviciu continua să desfăşoare O.V.S., dar se află în structura organizatorică a Direcției 
a Il-a (U.M. 0617). Locotenent-colonelul Apopei Gheorghe a fost primul şef al acestei 
structuri, succedat din anul 1986 de colonelul Ionescu Vergiliu. 

Deşi U.M. 0650 s-a dovedit destul de activă, constituindu-si pe lângă fiecare 
inspectorat județean al Ministerului de Interne aşa-numitele Grupuri Operative 
Teritoriale (G.O.T. 0650), ea nu mai este menţionată in mod expres în documentele 
emise de conducerea D.S.S., în acestea fiind nominalizată doar direcția tutelară: Direcţia 
a Il-a (U.M. 0617). 

Aşadar, data de 30 noiembrie 1985 a însemnat sfârşitul O.V.S. pentru 
structurile de contraspionaj din subordinea Direcţiei a III-a Contraspionaj. De la această 
dată, acest gen de operaţiuni a devenit apanajul exclusiv al C.LE., care isi vedea astfel 
înlăturat definitiv vechiul rival în domeniul O.V.S., şi al Direcţiei a II-a Contrainformati 
în sectoare economice. 


4 A.C.N.S.A.S., fond Documentar, dosar nr. 14.975, vol. 4, f. 20. 

# Vezi Hotărârea Biroului Executiv al Consiliului de Conducere al Departamentului Securităţii 
Statului din 19 noiembrie 1985 — A.C.N.S.A.S., fond Documentar, dosar nr. 13.073, vol. 2, f. 
121. 

45 În mod eronat, Marius Oprea îl indică pe col. Alexandru Ştefan ca fiind la comanda acestei 
unități până în 1989 — cf. Marius Oprea, op. 44, p. 76. 

Operațiunile valutare speciale la finalul regimului comunist 


O nouă şi ultimă reglementare a activităţilor de aport valutar ale Securităţii a 
venit prin Ordinul şefului D.S.S. nr. 00324 din 1 octombrie 1986%. Prin acest ordin 
rolul central deținut de C.LE. în acţiunile valutare era reconfirmat si chiar consolidat. 

Potrivit art. 1 al ordinului, operaţiunile speciale de aport valutar erau definite 
drept „acele activități executate prin metodele şi mijloacele muncii speciale care se 
inițiază, derulează şi finalizează de către cadre active sau în cazuri cu totul speciale de 
cadre în rezervă ale unităţilor Departamentului Securităţii Statului, care au drept scop 
obţinerea de valută convertibilă sau în lei, fără export de produse sau efort material din 
partea economiei naționale”. 

Operațiunile speciale de aport valutar puteau fi executate in țară sau în 
străinătate de Compartimentul A.V.S., secțiile operative ale U.M. 0544, U.M. 0195 şi 
U.M. 0617 şi erau considerate finalizate în momentul în care sumele în valută 
convertibilă sau în lei realizate se aflau evidenţiate în conturile speciale de la B.R.C.E. 
sau B.N.R. 

Şefii secţiilor operative, şeful Compartimentului A.V.S. din cadrul U.M. 0544, 
şefii U.M. 0195 şi U.M. 0617 răspundeau în mod nemijlocit de iniţierea, executarea şi 
finalizarea în condiţii de deplină siguranţă, a operațiunilor speciale de aport valutar, 
luând măsuri corespunzătoare pentru preintampinarea oricăror riscuri ce ar putea 
rezulta ca urmare a încălcării normelor muncii informativ-operative în tara sau exterior 
sau să se facă speculaţii în exterior referitoare la astfel de preocupări ale serviciilor 
secrete ale țării noastre. 

Toate acțiunile derulate de secțiile operative ale U.M. 0544, U.M. 0195 şi U.M. 
0617 erau realizate, după caz, cu sprijinul Compartimentului A.V.S., care avea dreptul 
de control asupra întregii activităţii de aport valutar, şi numai după ce se primea acordul 
şefului Centrului de Informaţii Externe. 

Potrivit prevederilor ordinului menţionat, aportul valutar se realiza prin: 

„a) Recuperarea, prin mijloacele muncii specifice, a unor cote din comisioanele 

confidentiale aprobate de organele competente (Ministerul Comerţului Exterior 

şi Cooperării Economice Internationale) spre a fi plătite unor intermediari 
străini în cadrul activității de comerț exterior şi cooperare economică 
internațională. 

b) Obţinerea, după semnarea contractelor, de rabaturi comerciale confidentiale 

la contractele de import încheiate de întreprinderile de comerț exterior 

românești cu firme şi societăți străine (dacă se apreciază că este cazul, fără 
fortare de notă). 

c) Intermedieri de afaceri comerciale confidentiale între vânzători si 

cumpărători străini. 

d) Sprijinirea unor acţiuni de schimbarea destinaţiei, originii şi neutralizarea 

mărfurilor proprietate a partenerilor străini sau a celor românești către exterior, 

îndeosebi producţie specială. 


46 A.C.N.S.A.S., fond Documentar, dosar nr. 13.073, vol. 2, ff. 89-101. 

e) Operatiuni speciale de aport valutar, prin cercetarea informativă a 
comercianților sau a altor cetățeni străini care au comis fapte ce nu întrunesc 
elementele constitutive ale vreunei infracțiuni. 

f) Obţinerea unor cote, peste nivelul real al pagubei produse, la plățile 

reprezentând despăgubiri acordate unor persoane juridice sau fizice române de 

către societăţile de asigurare din exterior, în cazul unor cauze civile. 

8) Reexportul confidential de mărfuri si produse speciale. 

h) Operaţiuni speculative cu valori şi mărfuri de bursă. 

1) Operaţiuni cu metale si pietre preţioase din cele confiscate. 

j) Acţiuni de arbitraj financiar-valutare. 

k) Operaţiuni de valorificare, în valuta convertibilă a unor bunuri confiscate, în 

conformitate cu prevederile art. 4 din Decretul nr. 382/1982, precum şi a 

celorlalte acte normative care reglementează regimul juridic al bunurilor 

provenite din confiscäri. 

D Acţiuni de recuperare, prin mijloacele muncii specifice, a unor sume de la 

deţinătorii ilegali de valută convertibilă. 

m) Operaţiuni de import pentru reexport, cu produse prevăzute în 

nomenclatorul I.C.E. „Dunărea”, cu sprijinul, sub îndrumarea şi controlul 

acesteia, cu aprobarea ministrului secretar de stat şi şef al Departamentului 

Securității Statului şi cu respectarea strictă a prevederilor Ordinului nr. 

00300,/09.09.1986%. 

n) Identificarea si finalizarea, prin mijloacele muncii specifice, a unor succesiuni 

vacante. 

0) Alte acțiuni cu caracter special care se pot finaliza prin încasări în valută 

convertibilă sau în lei”. 

Orice acţiune de aport valutar se desfăşura numai după întocmirea unui raport 
special (în două exemplare) şi aprobarea acestuia. Raportul cuprindea următoarele 
elemente: categoria operaţiunii, sursele folosite (cu nume conspirative); legenda sub care 
se va acționa; conţinutul pe scurt al operaţiunii; valoarea cotei A.V.S. preconizată a se 
încasa la finalizare; modalitatea de plată a cotei A.V.S. si contul în care se va înregistra în 
cadrul Băncii Române de Comerţ Exterior. Era interzisă orice operațiune fără a avea, în 


+ Ordinul şefului D.S.S. nr. 00300 din 9 septembrie 1986 fusese emis „în scopul creşterii 
eficienței activității Întreprinderii de Comerţ Exterior „Dunărea” şi a unei conlucräri mai 
concrete cu întreprinderile de comerț exterior aparţinând diferitelor ministere”. De fapt, prin 
acest ordin se interzicea participarea I.C.E. „Dunărea” la operaţiunile comerciale cu produse 
agroalimentare, acestea urmând a fi inițiate prioritar de Ministerul Industriei Alimentare și 
Achizitionarii Produselor Agricole, Ministerul Agriculturii si Ministerul Comerţului Exterior şi 
Cooperării Economice Internationale (M.C.E.C.E.1.). Aceeaşi interdicţie era instituită şi asupra 
operaţiunilor cu ţiţei si produse petroliere, acestea urmând a fi initiate si desfășurate de 
Ministerul Industriei Petrochimice, M.C.E.C.E.I. si de Întreprinderea de Comerţ Exterior 
„Petrolimportexport”. Probabil că ordinul a fost emis în urma plângerilor repetate formulate de 
conducerea acestor ministere cu privire la concurența neloială pe care I.C.E. „Dunărea” le-o 
făcea, din dorința de a-şi crea o imagine cât mai favorabilă în fata conducerii superioare de 
partid. 

prealabil, un cont special la B.R.C.E. verificat şi confirmat de şeful C.LE. şi preşedintele 
B.R.CE. 


O.V.S. — comisioane, „amenzi”, evaziune fiscală şi spionaj economic 


La 1 iunie 1979 sursa „Penu”, reprezentant la Bucuresti al firmei vest-germane 
„Deutsche Extrakt Kaffe”, propunea ofiţerilor din U.M. 0625/C.P. o operaţiune bazată 
pe faptul că LC.E. „Mercur” beneficia de un pret preferential (85 dolari FOB Anvers 
per carton) pentru tigärile ,Kent”. Contractul LC.E. „Mercur” prevedea un import de 
70.000 cartoane/an, însă Ministerul Comerţului Exterior şi Cooperării Economice 
Internaţionale estima că necesarul pieţei interne se cifra la 30-40.000 de cartoane. Ca 
urmare, a aprobat ca diferența să fie reexportată în Olanda prin societatea mixtă 
romano-elvetiana , Trawe S.A.” — Geneva, la un pret de cca 104 dolari cartonul. 

Din realizarea acestei operaţiuni, prin re-exportarea a 40.000 cartoane, I.C.E. 
„Mercur” a realizat un beneficiu net de 8 dolari per carton (320.000 dolari), iar 
societatea mixta ,,Trawe S.A.”, 3 dolari per carton, din care 50% (60.000 dolari) revenea 
părții române. În plus, sursa „Penu” a obţinut de la cumpărătorul olandez, pentru 
serviciile sale de intermediere, 3 dolari per carton (respectiv 120.000 dolari)%5, sumă care 
a fost viratä în contul tranzitoriu de la B.R.C.E. nr. 47214338-300-6/CP/DEP 46. 

Aceeaşi sursă „Penu” a găsit soluţia de valorificare a 235 tone de ceai importat 
din Vietnam în valoare de cca 233.000 dolari. Cantitatea respectivă provenea dintr-un 
lot de 400 de tone livrat în cadrul acordurilor de clearing dintre România şi Vietnam si 
reprezenta disponibilul rămas după acoperirea consumului intern. Întrucât LC.E. 
„Mercur” era în căutarea unui cumpărător, purtând tratative cu firme din Anglia si 
R.F.G., sursa ,,Penu” a reuşit să obțină de la firma al cărei reprezentant era in România 
cumpărarea ceaiului la preţul maxim al pieţei, obținând chiar un comision de 4.660 
dolari pentru ,,stradania” de a găsi marfa respectivă. 

În anul 1980, Securitatea l-a reținut pe Valentin Budu, cetățean român, 
reprezentant la Bucuresti al firmei I.W.K. din R.F.G., suspectat de activitate de spionaj. 
În urma anchetei desfășurate de Direcţia de Cercetări Penale a D.S.S., în sarcina 
reprezentantului român nu au fost reținute infracțiuni contra securității statului, astfel 
încât organele de securitate şi-au declinat competența în favoarea organelor de 
procuratură ale Sectorului 2, care au trimis cazul în instanță. În aceste circumstanțe, 
sursele Securităţii cu numele conspirativ „Marga” şi „Diaconu” l-au contactat pe 
patronul firmei LW.K. şi i-au prezentat posibilitatea ca numele firmei să nu apară în 
proces, dacă acesta ar fi de acord cu plata sumei de 80.000 D.M.W., necesară, chipurile, 
pentru sensibilizarea unor persoane din aparatul justiţiei. 

Patronul firmei, preocupat de imaginea publică şi temându-se ca implicarea 
într-un proces să nu afecteze afacerile pe care le derula în România, a fost de acord cu 
această propunere şi a virat respectiva sumă în contul O.V.S. de la B.R.C.E. 'Totodată, 
în discuţiile cu cele două surse, patronul firmei s-a interesat de posibilitatea de a-i uşura 
situația lui Budu Valentin. 


48 A.C.N.S.A.S., fond Documentar, dosar nr. 14.975, vol. 1, f. 391. 

Întrucât in primă instanță Judecătoria Sectorului 2 a reţinut în sarcina 
angajatului firmei I.W.K. infracțiunea de luare de mită, hotărând condamnarea sa la 4 
ani de închisoare cu drept de recurs, sursele Securităţii au fost instruite să-l contacteze 
din nou pe patron. Acţiunea, propusă de col. Alexandru Ştefan, a fost aprobată de gen.- 
mr. Stamatoiu Aristotel, şeful Direcţiei a III-a, şi de col. Vasile Gheorghe, şeful 
Direcţiei a Vl-a Cercetări Penale, apreciindu-se că inculpatul „nu a produs pagube 
economiei naţionale, nu a cules şi transmis date şi informaţii”. 

In timpul discuţiilor initiate de surse, i s-a sugerat patronului firmei că, în 
schimbul virării sumei de 150.000 D.M.W., în urma recursului la Tribunalul 
municipiului Bucureşti, inculpatul ar putea beneficia de o „uşurare” a situaţiei juridice, 
suma respectivă urmând să acopere şi unele „prejudicii” cauzate de activitatea acestuia. 
Patronul german s-a declarat de acord cu acest aranjament, astfel că cele 150.000 
D.M.W. au fost virate în contul O.V.S.# 

În aprilie 1980 firma britanică „Imperial Chemical Industries” (LC.I) purta 
tratative cu I.C.E. Romagrimex pentru vânzarea a cca două milioane doze de 
„Estrumate” (un produs care mărea fertilitatea la animale. Întrucât valoarea contractului 
se ridica la cca cinci milioane de dolari S.U.A., iar Ministerul Agriculturii şi Industriei 
Alimentare nu dispunea de valuta respectivă, reprezentantul I-C.I. din Bucuresti, Colin 
Porter, la sugestia unei surse a Securităţii, a găsit o cale de rezolvare prin I.C.E. „Terra”, 
ca afacerea să se realizeze în ruble. 

Partea română, sub pretextul că efectuarea tranzacţiei în ruble implică 
operațiuni suplimentare, a solicitat firmei I.C.I. un comision de 5%, plătibil în dolari sau 
lire sterline. Solicitarea a fost acceptată şi banii virati în cont. 

În septembrie 1980, o sursă a U.M. 0625/C.P., angajată a reprezentantei din 
Bucureşti a firmei americane „Moody International”, obținuse informaţia că unele firme 
din S.U.A. se află în căutarea unor soluţii de a depune o parte din veniturile realizate în 
alte tari, pentru a diminua impozitele ridicate percepute de fiscul american. Oamenii de 
afaceri americani isi exprimaseră disponibilitatea de a depune la B.R.C.E. importante 
sume în valută, dacă ar fi posibil să obțină acte din care să rezulte că aceste sume au fost 
cheltuite în România. 

Din verificările efectuate de ofițerii unităţii a reieşit că obținerea unor astfel de 
documente era posibilă, sub pretextul prestării unor servicii de către „Publicom”, 
Întreprinderea de Târguri si Expoziţii, O.N.T. etc. 

Pentru a da un plus de credibilitate acestor documente, sursa Securităţii a fost 
instruită să apeleze într-adevăr la unele servicii pe care întreprinderile menţionate, dar 
costurile pe facturile înaintate firmelor urmau a fi majorate în raport cu interesele 
acestora. 

Operaţiunea a fost aprobată personal de şeful D.S.S., Tudor Postelnicu, si a 
început să se deruleze din 29 septembrie 1980, dar nu am identificat date cu privire la 
volumul comisioanelor percepute de sursa Securității. 

Tot dorința unor parteneri externi de a eluda anumite prevederi ale legislației 
din tara de origine sau a celei din anumite spaţii economice s-a aflat si la originea 


49 A.C.N.S.A.S., fond Documentar, dosar nr. 14.975, vol. 1, £. 304. 
50 Thidem, ff. 253-255. 

operațiunii inițiate în aprilie 1981 cu un om de afaceri italian. Acesta, aflat în România 
ca reprezentant al firmei „La Puntimatic”, care cumpăra produse ale industriei 
siderurgice româneşti, a confiat unei surse a Securităţii faptul că era în căutarea unor 
soluţii pentru a ocoli unele bariere impuse de Piaţa Comună care îi limitau volumul 
tranzacţiilor şi, implicit, profiturile. 

Prin rețeaua informativă, ofiţerul acoperit „Barbu” şi prin contactarea 
legendată, italianul a fost încurajat în tatonarile sale, sugerandu-i-se că, pe lângă mărirea 
volumului de afaceri al firmei, ar putea realiza importante câștiguri personale printr-o 
colaborare confidențială cu partea română. 

Pentru realizarea intentiilor sale, cetățeanul italian a fost sfătuit să cumpere 
firma „Qinshin Enterpresis Limited” (Q.E.L.), înregistrată în oraşul liber Hong Kong si 
să facă apoi demersurile necesare pentru a deschide la Bucureşti un birou de 
reprezentanta. Acest birou urma să înlocuiască reprezentanța grupului de firme italiene 
„La Puntimatic”, pe care respectivul italian le coordona în calitate de co-proprietar si 
director. 

În acest mod puteau fi ocolite o serie de bariere impuse în Piaţa Comună, 
cetățeanul italian obţinând o mărire a volumului şi varietätii produselor pe care le 
cumpăra din România şi având posibilitatea de a iniția operațiuni de compensaţii, 
cooperări, finanţări pe terțe pieţe. In acest sens, omul de afaceri şi-a deschis şi un cont 
operativ la B.R.C.E. 

Fiind sprijinit in toate demersurile sale de ofițerul acoperit „Barbu”, 
comerciantul italian a consimţit ca o parte din câștigurile realizate să le împartă cu partea 
română. În acest sens, a fost încheiat un protocol confidential, partea română fiind 
reprezentată de un ofițer al U.M. 0625/C.P., prezentat sub numele de „Dan Călinescu” 
si legendat ca fiind jurist la Consiliul de Miniștri, cu atribuţii pe linia avizării funcționării 
reprezentantelor străine în tara noastră. Pentru a evita eventuale eschivări ale 
partenerului italian, toate operațiunile comerciale și financiare urmau a fi realizate prin 
B.R.C.E. de către ofițerul acoperit „Barbu”, acesta fiind angajat la reprezentanța Q.E.L. 
din Bucureşti. 

Fără a depista în arhive indicii clare asupra volumului comisioanelor încasate de 
U.M. 0625/C.P., acestea pot fi apreciate pentru primul an de funcționare a 
aranjamentului ca fiind cifrate undeva la 3-400.000 de dolaris!. Pentru evaluarea 
amplorii acţiunii, trebuie precizat faptul că reprezentanța Q.E.L. a funcționat până la 31 
decembrie 1986. 

În septembrie 1982 U.M. 0625/C.P. obținuse informaţii din partea unei surse 
externe că firma Bayer A.G. Leverkusen din R.F.G. era dispusă să ofere un comision de 
9% la volumul sumei de 4.145.777 D.M., care era datorată de ICH CHIMIMPORT, din 
contracte derulate în perioada 1980-1981. 

Ofițerii unității au verificat la B.R.C.E., prin două surse de care dispuneau in 
interiorul băncii, situația acestor sume datorate. Informaţiile obţinute indicau faptul că, 
deja, aceste sume erau planificate pentru a fi plătite prioritar în perioada următoare. 


51 Idem, vol. 8, f. 50. 

Sursa externă a fost contactată si instruită să contacteze firma vest-germana 
pentru a comunica faptul că, prin posibilităţile de care dispune, a reuşit să urgenteze 
plata datoriei în cauză, esalonata în opt rate, contra comisionului stabilit. 

Ca urmare, în contul O.V.S. a fost virată suma de 373.119 D.M., reprezentând 
comisionul de 9%. Sursele „Alexe” si „Mihnea”, din interiorul B.R.C.E., au fost 
recompensate cu 2.000, respectiv 1.500 de lei*. 

Nu am identificat informaţii despre modul în care a fost recompensat 
cetățeanul străin care a furnizat informația primară asupra disponibilității firmei 
germane de a oferi comisionul respectiv. 

Din gama de activităţi generatoare de valută nu lipseau nici mici escrocherii 
legate de acordarea vizelor de emigrare, în afară de cele acordate în cadrul acordurilor 
secrete încheiate cu Israelul si R.F.G. Edificator in acest sens este un raport al 
conducerii U.M. 0625/C.P. din 9 ianuarie 1984: 

„Sursa «Dobre» a fost rugată de numita Dan Mirela să o sprijine în obținerea 
unei vize pentru a pleca definitiv din tara în Anglia. Verificând, am stabilit că Comisia 
de vize şi paşapoarte îi aprobase cererea pe care o depusese în acest sens. 

Pentru «sprijinub acordat, rudele din străinătate ale celei în cauză au virat suma 
de 10.000 Sfr. în cont tranzitoriu C.P.”>. 

În ianuarie 1987 U.M. 0650 obținea aprobarea gen. col. Vlad Iulian pentru 
inițierea acțiunii de aport valutar „Manfred”. Această acțiune avea la bază o informație 
obţinută de sursa „Mihnea” cu privire la disponibilitatea unui cetățean străin, 
Manfred”, de a ceda o cotă de 10% din comisioanele care i se plăteau de statul roman 
în schimbul încasării acestora cash, la ghiseu, de la B.R.C.E. „Manfred” era folosit si 
plătit de statul român pentru intermedierea unor tranzacții ale întreprinderilor de 
comerț exterior „Industrialexportimport”, „Electroexportimport”, ,,Uzinexportimport” 
cu firmele italiene „La Nationale”, ,,Eurocar”, „Balzer”, „Cerpeli” si „Cio-Due”. 

Sub pretextul acordării de sprijin pentru încasarea comisionului în numerar, 
sursa „Mihnea”, sprijinită de sursa „Coca”, a convenit cu „Manfred” ca procentul de 
10% (150.000 $) să fie virat la B.R.C.E., în contul tranzitoriu 4721423300-1/VB™. 

Pentru obținerea unor comisioane de la firmele occidentale, sursele si ofițerii 
angrenati în astfel de operațiuni se prevalau şi de necunoasterea de către reprezentanţii 
acestora a realităților din sistemul economic românesc. Astfel, erau invocate unele 
cheltuieli absolut normale în sistemul economic capitalist, marcat de o acerbă 
concurență, dar care erau cvasi-inexistente în sistemul economiei planificate. Un 
exemplu în acest sens îl reprezintă acţiunea „Akopol”, derulată de U.M. 0650 în 
februarie 1987. 

Acţiunea a plecat de la faptul că, până în anul 1986, ICE ,,Prodexport” importa 
de la firma suedeză „Oljefabriker Karlshamms” unt de cacao pentru industria de 
ciocolată din România. În toamna anului 1986, suedezii au propus înlocuirea untului de 
cacao cu o grăsime vegetală hidrogenată, denumită „Akopol”, cu caracteristici similare, 
folosită pe plan internațional pentru fabricarea ciocolatei. Partea română a acceptat 


52 Tdem, vol. 1, f. 92. 
53 Idem, vol. 3, f. 3. 
54 Idem, vol. 8, f. 37. 

propunerea, încheind un contract pentru importul a 470 tone „Akopol”, în valoare de 
7.000.000 coroane suedeze. 

După semnarea contractului, sursa „Sandu”, din legătura U.M. 0650, a negociat 
cu reprezentanții firmei suedeze, ridicând problema cheltuielilor de promovare a noului 
produs pe piaţa românească. În urma discuţiilor, suedezii s-au declarat de acord să 
suporte ei aceste presupuse cheltuieli, estimate de partea română la 2% din valoarea 
contractului55. Ca urmare, firma suedeză a remis B.R.C.E. un cec în valoare de 139.950 
coroane suedeze. 

Arsenalul de mijloace şi metode folosite de Securitate pentru obținerea unor 
sume în valuta nu se limita doar la cele amintite anterior, specifice mai degrabă unor 
oameni de afaceri incorecti, ci cuprindea şi operaţiuni specifice serviciilor de informații. 

În acest sens, poate fi menţionată o operaţiune derulată în 1987 în cadrul 
programului „Mercur”, derulat de Direcţia a II-a Contrainformatii economice. Concret, 
prin „măsurile speciale de control” a negocierilor derulate de LCE. 
„Mineralexportimport” cu mai multe firme occidentale (unele cu reprezentanţe la 
Bucureşti) pentru achiziționarea unor blocuri carbonice necesare furnalului nr. 6 de la 
Combinatul Siderurgic Galaţi, s-a conturat posibilitatea unei operațiuni valutare 
speciale. 

Mai exact, pe baza datelor cu privire la posibilitățile de reducere a prețului de 
ofertă de către fiecare firmă concurentă, obținute de Securitate prin măsuri specifice, a 
fost inițiat un joc operativ vizând dezinformarea firmelor aflate în competiţie în scopul 
încheierii unui contract avantajos părții române. 

În competiţie pentru realizarea importului respectiv se înscrisese și firma vest- 
germană „Sigri”, reprezentată in această afacere de oficiul din Bucureşti al firmei 
elveţiene „Imkometal”. După primele runde de negocieri, pe baza unor analize 
comparative, partea română a avizat tehnic şi comercial numai firma „Sigri” din R.F.G. 
În această situație, prin sursa „Elena”, s-a acționat asupra delegației firmei „Sigri”, 
plasându-se informația ,,confidentiala” că toate firmele au rămas în competiţie şi trebuie 
să scadă preţul de ofertă la limita solicitată de partea română (convenită anterior cu 
sursa „Popa”, care ocupa o funcţie de conducere la I.C.E. „Mineralimportexport”). 

Întrucât ofiţerii de securitate intraseră în posesia unor date referitoare la 
calculatia internă a prețului întocmită de firma „Sigri”, beneficiul prevăzut, precum si cu 
privire la comisionul ce urma a fi perceput de firma „Imkometal” pentru derularea 
afacerii, au fost declanșate negocieri dure cu partea vest-germană. Detinand atuurile 
menţionate, partea română a reuşit să obțină, în final o reducere a preţului de ofertă cu 
3.000.000 D.M.W. 

În plus, sub pretextul acordării contractului de import în mod „preferenţial? 
firmei „Sigri”, sursele Securităţii au negociat şi acordarea unui comision în valoare de 
40.000 dolari, sumă considerată aport valutar special. 


55 Este posibil ca suedezii să fi ştiut foarte bine că astfel de cheltuieli, într-o economie planificată, 
erau inexistente, dar să fi acceptat să se lase ,,jumuliti” pentru a putea încheia si derula 
respectivul contract. 

56 Thidem, £. 46. 

Un mecanism mai complex a fost gândit si în cazul operațiunii „Lira 2”, 
derulata in colaborare de U.M. 0544, U.M. 0107 si U.M. 0650 in prima parte a anului 
1987. La acea vreme, societatea ,ARCOM” avea nevoie pentru plata salariilor 
muncitorilor care lucrau pe şantierele sale din Egipt de suma de 3.000.000 lire egiptene. 
Întrucât B.R.C.E. nu putea transfera echivalentul în dolari al acestei sume la paritatea de 
1 dolar S.U.A. — 1,373 lire egiptene, M.C.E.C.E.L. a aprobat ca o parte din exportul de 
ciment realizat de I.C.E. Vitrocim-Forexim, prin firmele „Crescent”, din Cipru, si „Al 
Ghanin and Al Qoutub” să fie plătite direct în Egipt, la dispoziția ARCOM, la o 
patitate îmbunătăţită de 1 dolar S.U.A. — 1,50 lire egiptene. 

În urma măsurilor specifice întreprinse ulterior perfectării operaţiunii, cele două 
firme au fost determinate să accepte plata unei bonificaţii bancare confidentiale de circa 
0,30 lire egiptene pentru fiecare dolar S.U.A., ceea ce, la nivelul sumei necesitată de 
ARCOM, reprezenta circa 200.000 dolari S.U.A. 

Acţiunea a fost derulată prin sursele „Mecena” şi „Albu”, în trei transe, primele 
două în valoare de câte 80.000 dolari, iar ultima în valoare de 40.000 dolari. Sumele au 
fost încasate prin transfer bancar în contul special nr. 47.21.427.300 — 2 de la B.R.C.E.57 

Operațiunile de supra-facturare nu lipseau nici ele din portofoliul de afaceri al 
Securității. Astfel, în 1987 a fost inițiată operațiunea „Factura”, care consta în 
recuperarea unei părți a comisionului pe care o importantă firmă suedeză de mobilier îl 
acorda I.C.E. ,,Tehnoforestexport”. Exportul anual de mobilier românesc către 
respectiva firmă se cifra la cca 20 milioane dolari S.U.A., iar unele loturi de mobilier 
erau suprafacturate, în baza unui protocol prin care partea suedeză se obliga să 
plătească, eşalonat, un comision confidential de 0,50% din valoarea totală a 
suprafacturărilor. Suma obţinută în plus prin suprafacturare era evidenţiată separat în 
contabilitatea I.C.E. „Tehnoforestexport”, iar aceasta transfera, periodic, echivalentul a 
0,25% în contul special A.V.S. O imagine asupra dimensiunii suprafacturării poate fi 
obţinută din faptul că aportul valutar anual era estimat la circa 200.000 dolari S.U.A. 


Concluzii 


Operațiunile valutare speciale efectuate de Securitate au reprezentat, fără 
îndoială, nu doar un capitol foarte putin cunoscut al activităţii acestei instituţii, ci şi unul 
extrem de controversat şi cu numeroase consecințe în perioada de după dispariția 
regimului comunist. 

Una dintre primele diatribe la adresa acestei activități a venit, oarecum 
paradoxal, chiar de la fostul şef la D.S.S., Tulian Vlad. Acesta, într-o declaraţie formulată 
în 31 martie 1990, pe când se afla în închisoare, şi ulterior retractată, menţiona: 

„Multe prejudicii i s-au adus muncii de securitate, prestigiului instituției și chiar 
bunului renume al țării de către aşa-zisa activitate de aport valutar pe care o realizau cu 
prioritate unitățile externe U.M. 0544 şi U.M. 0195, precum şi U.M. 0650 din 
Securitatea internă. În afară de faptul că sumele respective de cele mai multe ori 
reprezentau o câtime din preţul de vânzare a mărfurilor și pe care statul oricum le-ar fi 
încasat în condiţiile unor negocieri corecte, ofițerii de securitate trebuiau să intre în tot 


57 Ibidem, £. 376. 

felul de combinaţii cu străinii, nu de puţine ori compromițătoare, iar controlul activității 
lor şi al valutei nu era sigur. Tot atât de rău era şi faptul că unităţile respective fuseseră 
într-o bună masura deturnate de la misiunile pentru care au fost create şi care erau utile 
ţării. 

Cu toate încercările pe care le-am făcut de a scoate din preocupările Securității 
această sarcină sau măcar de a o reduce substanţial, nu am reuşit. Dimpotrivă, 
Postelnicu a ridicat-o la rangul de atributie prioritară pentru îndeplinirea căreia trebuia 
să-şi aducă contribuţia întregul aparat’’**. 

Făcând abstracţie de împrejurările în care au fost formulate aceste aprecieri, 
considerăm că, în mare parte5, acestea sunt corecte. În opinia noasträ, răul făcut de 
acest tip de operaţiuni poate fi cuantificat pe două paliere: deteriorarea imaginii 
mediului de afaceri din România in anii '80, când, practic, „sursele” Securității dijmuiau 
aproape orice afacere, solicitând fel de fel de „comisioane” pentru a-şi îndeplini 
atribuţiile de serviciu, şi contribuţia esenţială a acestor practici şi a oamenilor respectivi 
la explozia corupției în România post-decembristă. 

Fără îndoială că o preocupare a conducerii Securităţii pentru o salvare a 
aparentelor a existat, dar, trebuie spus, rezultatele au fost minime. O dovadă în acest 
sens o reprezintă o rezoluţie pusă de şeful compartimentului A.V.S. din U.M. 0544, 
maiorul Eftimie Gelu, pe raportul privind iniţierea acțiunii „Murmansk”, din 12 
februarie 1988: 

„Propunem a se aproba, dar să se manifeste multă grijă, deoarece problema de 
aport valutar va fi tratată de aceiaşi persoană care a încheiat şi contractul, putându-se 
acredita ideea, fata de partener, a «coruptibilității» unor persoane române din rețeaua de 
comerț exterior. Ar fi de dorit să se interpună, sub o legendă plauzibilă, o altă 
persoană”%0. 

Cat de „plauzibile” erau aceste legende, chiar si atunci când erau folosite, 
pentru oameni de afaceri cu experienţă sau pentru firmele mari din a căror organigramă 
nu lipseau (şi nu lipsesc!) departamente proprii de protecţie a informaţiilor și de 
verificare contrainformativă a angajaților? Fără îndoială că, în multe cazuri, gradul de 
corupție şi de coruptibilitate a angajaţilor din comerțul exterior sau din sistemul bancar 
românesc era perceput la adevărata sa dimensiune de către partenerii externi. 

De asemenea, nici implicarea serviciilor secrete româneşti în multe din acțiunile 
valutare speciale nu mai reprezenta o taină pentru omologii din străinătate, cel mai bun 
exemplu in acest sens fiind cel al acordurilor secrete de emigrare a minoritarilor de etnie 
germană si evreiascăll. 


58 Documentul este publicat de Cristian Troncota, Duplicitarit. O istorie a Serviciilor de Informaţii si 
Securitate ale regimului comunist din România, Bucuresti, Editura Elion, 2003, pp. 218-219. 

59 Avem unele rezerve asupra faptului că unele sume ar fi intrat „oricum” în bugetul statului, în 
urma unor „negocieri corecte”. 

60 A.C.N.S.A.S., fond Documentar, dosar nr. 14.975, vol. 9, f. 24. 

6! Florian Banu, Luminiţa Banu, Florica Dobre, Laura Stancu (eds.), Acinnea ,,Recuperarea”. 
Securitatea si emigrarea germanilor din România (1962-1989), Bucureşti, Editura Enciclopedică, 2011, 
passim. 

Pe de alta parte, implicarea unor persoane din sistemul comertului exterior si 
din cel financiar, precum şi a unor ofițeri de securitate in operațiuni valutare mai mult 
sau mai puţin ilicite a dus, în timp, la o adevărată specializare a acestora şi la crearea 
unei vaste rețele de relații speciale, atât in ţară, cât si în străinătate. Aceste rețele au 
acționat la adevăratul lor potenţial după prăbuşirea regimului comunist, când restricțiile 
şi controlul centralizat au dispărut. 

Rezultatele concrete nu au întârziat să apară, înregistrându-se, în perioada post- 
decembristă, o adevărată explozie de afaceri dubioase, crahuri bancare mai mult sau mai 
putin simulate, contrabandă şi trafic de produse speciale, toate materializate in 
emergenta unor averi fabuloase a unei clase de imbogatiti „de tranziție”, cu puternice 
conexiuni în lumea politică. 

Deşi aceste probleme au fost abordate în presă, dar şi în volume de sine 
stătătoare, cel mai adesea pe un ton violent, adesea melodramatic, fostele cadre ale 
Securităţii fiind acuzate de toate relele sistemului capitalist pe cale de re-construire, o 
abordare sine ira et studio a problemei ne face să afirmăm, aidoma lui Stalin când vorbea 
de reconfigurarea Europei postbelice, că altfel nici nu putea fi. La o analiză rece a 
contextului imediat post-revolutionar, reiese cu pregnanta faptul că aceşti oameni nu 
puteau să nu se folosească de cunoștințele lor tehnice şi de contactele personale de care 
dispuneau pentru a trage „un ce folos”, după expresia conului Leonida! 

În împrejurările tulburi în care se nästea un sistem bazat, în primul rând, pe 
maximizarea profitului, erau dispuşi foștii ofițeri de securitate şi oamenii lor din 
economia națională să facă, de bunăvoie, un pas în spate? Neobligati de voința politică, 
isi permiteau ei să abandoneze poziţiile privilegiate de putere pe care le dețineau, lăsând 
oportunitățile de afaceri la îndemâna altor persoane şi, eventual, să se pună la dispoziția 
justiţiei pentru a fi judecaţi pentru ce au făcut, bun sau rău? Credem că răspunsul vine 
de la sine, nefiind în firea omului să renunţe la privilegii şi putere (politică, financiară, 
economică) fără a fi constrâns de un factor exterior. 

Pe de altă parte, nu trebuie să credem că serviciile de informaţii ale regimului 
comunist, odată reformate şi intrate în regulile regimului democratic, au abandonat 
practicile de tip O.V.S. De altfel, deşi opinia publica se inflamează, în general, cand vine 
vorba de implicarea serviciilor secrete în lumea afacerilor, specialiştii domeniului ştiu 
foarte bine că nu există, practic, un astfel de serviciu care să nu dețină firme de 
acoperirel?, să nu efectueze tranzacții bursiere sau să nu se implice în traficul 
internațional cu diverse produse speciale. 

In ceea ce priveşte actualele servicii de informații ale României, este suficient să 
amintim faptul că, potrivit art. 21, al. 1 din Legea nr. 1/1998 privind organizarea şi 
funcționarea Serviciului de Informaţii Externe, cu modificările şi adăugirile ulterioare, 
„fondurile necesare pentru desfăşurarea activităţii Serviciului de Informaţii Externe se 
asigură de la bugetul de stat şi din surse extrabugetare”. Aliniatul 11 al aceluiași articol 


62 Traditia firmelor de ,,import-export” ca acoperire pentru serviciile de informaţii pare a fi fost 
inaugurată in 1910 de Sir Mansfield Cumming, care a creat pentru proaspăt infiintatul MI6 o 
adresă de acoperire: „„Messrs Rasen, Falcon Ltd., Box 400, General Post Office, London” — 
firma de expediţii şi export — Keith Jeffery, MI6. The History of the Secret Intelligence Service. 1909- 
1949, London-Berlin-New-York-Sydney, Bloomsbury, 2011, p. 17. 

aduce şi lămuririle necesare: „Serviciul de Informaţii Externe primeşte şi administrează 
bunuri proprietate publică şi privată a statului, putând să le închirieze în funcție de 
regimul lor juridic, retindnd o cotă parte de 50% din valoarea chiriei, şi desfăşoară, in 
condițiile legii, activităţi cu caracter economic. Veniturile astfel obținute vor fi utilizate 
integral pentru finanțarea cheltuielilor materiale şi de capital, iar disponibilul rămas la 
sfârşitul anului va fi reportat în anul următor şi va fi folosit cu aceiași destinație”. 

Cum se împacă aceste prevederi cu cele ale art. 9, al. 2 („activitatea Serviciului 
de Informaţii Externe are caracter de secret de stat”), ale art. 10, al. 2 („sursele de 
informare, metodele şi mijloacele de munca nu pot fi dezvăluite fata de nimeni şi in nici 
o împrejurare”) şi ale art. 19, al. 1 („Personalul Serviciului de Informaţii Externe isi 
desfăşoară activitatea deschis sau acoperit, în raport cu nevoile de realizare a siguranței 
nationale”)? 

Dacă Securitatea efectua O.V.S. în condiţiile unei economii etatizate, cu o 
planificare riguroasă, cum se descurcă azi serviciile de informații într-o economie bazată 
pe competiţie, unde concurența este acerbă iar regulile pieţei sunt nemiloase? Cine 
veghează asupra unor posibile conflicte de interese, cum ar fi, de exemplu, dacă nu 
cumva © entitate economică a unui astfel de serviciu nu-şi elimina concurenții, 
folosindu-se de ofițeri acoperiţi infiltrati sau de informaţiile confidentiale obţinute prin 
mijloace specifice? Cine împiedică o astfel de entitate să „sufle” contractele rivalilor, 
dispunând de surse recrutate dintre angajații respectivilor rivali, surse care „nu pot fi 
dezvăluite fata de nimeni şi în nici o împrejurare”? Cum isi exercită atribuţiile instituţiile 
de control economico-financiar, precum Garda Financiară sau Curtea de Conturi, în 
condiţiile în care „activitatea Serviciului de Informaţii Externe are caracter de secret de 
stat”? 

Aşadar, operaţiunile valutare ale Securităţii, fără a reprezenta nişte practici 
exotice pentru un serviciu secret, au produs iritare în rândul conducerii multor unități 
economice, prin concurenţa neloială a unor întreprinderi de tip I.C.E. „Dunărea” şi prin 
imixtiunea ofițerilor specializați. Totodată, sumele în valută obţinute nu au justificat, în 
opinia noastră, deteriorarea accentuată a imaginii mediului de afaceri, tot mai mulți 
parteneri externi fiind convinşi că în România nu poţi face afaceri decât în schimbul 
unor „comisioane” oferite persoanelor aflate în functii-cheie. In plus, apetitul pentru 
sumele uriaşe de valută pe care le mânuiau a creat în rândul ofițerilor de securitate 
suficiente semne de întrebare cu privire la posibilitatea recrutării acestora de către 
adversari. 

După 1990 această percepţie a fost translată asupra tuturor contractelor cu 
statul român şi asupra operațiunilor de privatizare, cu deosebirea majoră că, de această 
dată, „comisioanele” acordate în schimbul contractelor oneroase au ajuns integral în 
buzunare private, iar statul s-a ales doar cu pagube incomensurabile. 

Se dovedeşte astfel, încă o dată, că istoria, dincolo de aparentele „ruperi de 
fitm”, se construieşte pe permanente, pe continuitäti, pe o evoluţie a „duratei lungi”. 
Aşa se explică şi faptul că Securitatea, o instituție funciar anti-capitalistă şi anti- 
imperialista, a fost cea care a generat si a format, încă înainte de prăbușirea regimului 
comunist, o nouă generaţie de „capitalişti”, pe deplin capabilă să preia controlul asupra 
mecanismelor economiei planificate şi să le restructureze (în folos propriu, cum altfel?) 
spre economia de piață. 

In 1990, cand putini romani (mai) stiau ce este acela un cont sau un cec bancar, 
un grup restrâns de ofițeri de securitate si sursele lor din întreprinderile de comerț 
exterior si din sistemul bancar dispuneau de o cunoaştere rafinată a tuturor 
mecanismelor economico-financiare şi a tuturor „jongleriilor” permise sau tolerate de 
„piața liberă”. Firmele offshore, „spălarea de bani”, supra-facturarea, „comisioanele 
confidentiale”, returnarea TVA erau lucruri mai mult decât familiare pentru aceşti noi 
„oameni de afaceri”. Rezultatele activităţii acestora nu au întârziat să apară şi ele sunt 
vizibile până astazi®. Altfel nici nu putea fi! 


63 Încercările presei şi ale altor persoane de a dezlega misterul operaţiunilor valutare ale 
Securităţii au eşuat constant, fiind, din start, dirijate pe piste false. Astfel, dupa 1990 au fost 
publicate în presă nenumărate articole, care de care mai senzaţionale, despre aşa-numitele 
conturi ale lui Ceauşescu — Bogdan Coste, Banii lui Ceausescu existal, în „România Liberă”, 16 iulie 
1992; Mircea Florin Şandru, Conturile lui Ceausescu există! în „Tineretul liber”, 16 iulie 1992; Liviu 
Turcu, Banii lui Ceausescu în mâna mafiei politice, în „Exvenimentul Zilei”, 8 septembrie 1992, idem, 
Este deconspirat primul cont secret al lui Ceausescu, contul 567-273-60 M, in loc. cit., 17, 18 si 19 
septembrie 1992; idem, Domnul Misu Negritoin a lucrat ca ofiter al serviciului de informaţii externe, al 
serviciului de contraspionaj extern si al Direcției de contraspionaj economic, in loc. cit, 13 ianuarie 1993; 
Petre Mihai Băcanu, Conturile Securității, în „România Liberă”, 6 august 1994; idem, Conturile O.V. 
78, în loc. cit., 9 august 1994, idem, Lista conturilor Securităţii, în loc. cit, 10, 11, 12 august 1994; 
Bogdan Ficeac, Conturile Securității, în „România Liberă”, 19 februarie 1996; Serban Stoica, Porrivit 
unui comentariu difuzat de BBC, Ceausescu a depus în băncile elvetiene aur în valoare de 300 milioane de 
dolari, în „Evenimentul Zilei”, 13 noiembrie 1996. In ciuda trecerii timpului, publicul nu a aflat 
mare lucru despre mecanismele reale folosite în operaţiunile valutare speciale, interesul fiind 
focalizat tot spre celebrele conturi. O dovadă în acest sens este si faptul că anunţul făcut de 
Mircea Ursache, preşedintele Autorităţii pentru Valorificarea Activelor Statului (AVAS), în 
septembrie 2009, că va desecretiza arhivele fostei Bănci Romane de Comerţ Exterior, denumită 
de presă „banca Securităţii şi a P.C.R.”, a stârnit un acut interes — Ondine Gherghut, Conturile 
Securității vor fi desecretizate, în „România Liberă”, 23 septembrie 2009. 

ŞEFII SERVICIULUI „D” (DEZINFORMARE) 
DIN CADRUL SECURITĂȚII 


SECRET PLANS. 
THE LEADERS OF THE SECURITATE'S “D” SERVICE FOR MISINFORMING 


Performed since ancient times and known in literature as “deception action” or 
“dezinformatzia” (word of Russian origins), the action of misinforming implies the publication of false 
news, which will serve as psychological bait. The present paper outlines the misinforming actions 
initiated by the Securitate’s Service “D” in Western countries during the communist regime, putting 
emphasize on the biographies of the leaders. Although at the beginning the actions of misinforming were 
relatively successful, the requirements of the communist regime that the officers of “D” Service should 
carry out the tasks as “professional revolutionaries in a particular field” and supporters of the Party 
policy, led to the endangerment of misinforming actions and the unveiling of the agents sent abroad, 
resulting in ineffective actions. 

În timpul Războiului Rece, conflictul politic dintre regimurile comuniste şi cele 
democratice a îmbrăcat diferite forme, cea mai răspândită fiind culegerea de informații 
despre partea adversă. Totuşi, după cum afirma defectorul Ladislav Bittman, care în 
intervalul 1954-1968 a lucrat în Departamentul 8 (Dezinformare) din cadrul serviciului 
de securitate cehoslovac, fiind şi adjunct al acestui departament pentru o perioadă de 
doi ani (1964-1966), „mulţi nu-şi dau seama că activităţile de spionaj includ nu numai 
culegerea de informaţii secrete, ci și răspândirea unor informații false sau a unor 
informaţii pe jumătate adevărate, menite să inducă în eroare şi să deruteze pe duşman”!. 

Ca parte a activităţii de informaţii, noțiunea de dezinformare, cunoscută în 
literatura de specialitate sub denumirea de deception action sau mult mai răspândită 
dexinformatzia (provenită din limba rusă) constă în publicarea de ştiri false, ce vor servi ca 
momeală psihologică. Situaţie asemănătoare, aşa cum afirmă unii autori, cu cea în care 
prestidigitatorul atrage atenţia asupra mâinii drepte pentru a acoperi ceea ce face cu 
mâna stângă?. 

Alături de propagandă, dezinformarea face parte din metodele războiului secret 
si constituie o arma de primă importanţă a războiului psihologic. Cu toate că principiile 
de bază ale războiului psihologic sunt tot atât de vechi ca şi războiul propriu-zis, 
folosirea psihologiei ca armă sub formele ei cele mai complexe aparţine secolului XX. A 


! Ladislav Bittman, Jocul disimularii, în ACNSAS, fond Bibliotecă, nr. inv. 4815, f. 5. 
2? Bernard Raquin, Marile manipulari din epoca modernă, Bucuresti, Pro Editură şi Tipografie, 2007, 
p. 16. 

rezultat astfel o amplificare a necesității informării asupra forței adversarului, precum si 
a camuflării propriilor forte, în special prin derutare asupra punctelor tari sau slabe si a 
eventualelor intentii3. 

Până la sfârșitul celui de-al Doilea Război Mondial, dezinformarea ca metodă 
era folosită în principal în activitatea de contraspionaj, ulterior înregistrându-se o lărgire 
semnificativă, atât a conceptului, cat si a domeniului de utilizare a acesteia. Astfel, in 
1945, raportul oficial redactat de unitatea specializată a serviciului de informații britanic 
considera dezinformarea ca un atribut al contraspionajului în activitatea de controlare a 
agenţilor unui serviciu strain advers, activitate in care „ceea ce contează este jocul’*. La 
rândul lor, experţii americani în acest domeniu precizau într-un document elaborat în 
1963: „Dezinformarea nu este o minciună de dragul minciunii. Ea trebuie să fie un 
mijloc subtil pentru determinarea unui guvern să facă ceea ce dorim noi ori pentru 
împiedicarea lui să acţioneze într-un mod ostil”5. Această proiecţie a puterii în relațiile 
dintre cele două sisteme, democratic şi comunist din timpul Războiului Rece, a făcut ca 
lupta în planul dezinformării şi imagologiei să aibă urmări asupra derulării scenariilor 
geopolitice, a modului de acţiune a statelor în relaţiile internaţionale€. A rezultat o 
extindere a activității serviciilor de informaţii şi, implicit, a acţiunilor lor de propagandă 
şi dezinformare într-o sferă foarte largă de noi domenii, operaţiile putând avea o nuanță 
economică, politică, militară, contrainformativa sau chiar ştiinţifică”. 

În activitatea CIA, dezinformarea a devenit un procedeu frecvent întrebuințat 
în aşa numitele „acţiuni politice” sau ,,acoperite’’, iar serviciile secrete britanice 
folosesc pentru genul acesta de acţiuni noțiunea de acțiune politică specială ce vizează 
formele de influențare a politicii prin intermediul ideilor”. 

Dezinformarea a fost atât de apreciată de către sovietici, încât, în 1957, aceştia 
au creat un serviciu special in acest scop, Departamentul ,,D” din cadrul Direcţiei I a 
KGB şi care avea legătură directă cu Prezidiul Sovietului Suprem al Uniunii Sovietice. 
În concepţia sovieticilor, dezinformarea reprezenta „o falsificare premeditatä si 
elaborată a unor date, prin care se urmăreşte un scop precis”. Pentru creşterea eficienței 
si credibilitatii era „necesar ca informaţiile false să fie judicios combinate cu date reale, 
chiar cu riscul de a dezvălui unele secrete minore. Numai așa se poate câştiga mai mult, 
iar obiectivul unei dezinformări poate fi atins”10. 

Potrivit experților americani, în anii '80, în aparatul specializat de dezinformare 
al sovieticilor lucrau circa 15-20.000 de cadre şi angajaţi, cu un buget de aproape 4 


3 Masinatinni din umbră, Bucuresti, Serviciul Editorial si Cinematografic, 1982, p. 3. 

+ Ibidem, p. 4. 

5 [bidem. 

6 Constantin Hlihor, Geopoliticd si geostrategie in analiza relațiilor internationale, Bucuresti, Editura 
Universităţii de Apărare „Carol 1”, 2005, p. 84. 

7 Ladislav Bitman, op. 4, f. 35; Dezinformarea armă de război. Texte de bază prezentate de Vladimir 
Volkoff, Bucureşti, Editura Incitatus, f. a., p. 91. 

5 Masinatinni din umbră...» p. 4. 

° Abram N. Shulsky, Gary J. Schmitt, Raxboiul tacut. Introducere in universul informaţiilor secrete, Laşi, 
Polirom, 2008, p. 125. 

10 Aprecieri americane privind actiunile de dezinformare ale sovieticilor, in ACNSAS, fond Documentar, 
dosar nr. 11512, vol. 180, f. 193. 

miliarde de dolari, principalul său scop fiind „influențarea în favoarea URSS a unor 
decizii occidentale în domeniul politic, militar, economic si tehnico-științific”!1, 

Şeful Departamentului „D” era generalul Ivan Ivanovici Agaiant. După cum il 
descria în cartea sa de memorii Jocu/ disimuldrii Ladislav Bittman, cu prilejul unui schimb 
de experiență cu omologii sovietici ţinut la Praga in 1965, „generalul Agaiant, un 
armean înalt şi subțire, cu o mustață cenușie, nu semăna deloc cu un revoluționar 
comunist. Bine îmbrăcat şi instruit în maniera unui vechi aristocrat, el părea mai 
degrabă un personaj dintr-un roman de Tolstoi decât unul dintre cei mai importanți 
intriganti ai lumii. Ore întregi iti putea vorbi despre literatura rusă clasică şi despre 
pictorii ruşi, admirându-le realismul descriptiv. Numai în două rânduri şi-a exprimat 
nemulțumirea. Pleiada fetelor din cabaretul A/bambra din Praga si expozițiile pictorilor 
suprarealisti moderni l-au facut să afirme că atmosfera pragheză a devenit prea liberală 
şi că decadenta din Vest s-a infiltrat in cultura socialistă din Cehoslovacia” 17. În 1970, 
generalului Agaiant, care decedase, i-a urmat la conducerea departamentului adjunctul 
său, Serghei Alexandrovici Kondracev!5. 

În 1968, Departamentul „D” din cadrul Direcţiei I din KGB a fost transformat 
în Departamentul „A”, nefiind vorba de o simplă schimbare de denumire, ci de 
atribuirea unor noi sarcini în contextul contracarării metodelor „subversiunii 
ideologice”, definită de către propaganda comunistă drept încercările puterilor 
occidentale de a slăbi unitatea lagărului socialist prin idei străine şi ostile marxism- 
leninismului. După cum remarca Bittman, „de la forță şi violență, pretindeau 
propagandistii, Occidentul a trecut la lupta ideologică, dar scopul lor a rămas unul si 
acelaşi: să creeze fisuri din ce în ce mai adânci în interior, astfel încât să se ajungă la 
revenirea capitalismului. Teoria subversiunii ideologice contracara teoria coexistentei 
paşnice între Est şi Vest. Orice încercare, făcută fără o anumită aprobare, din partea 
intelectualilor, studenţilor, artiştilor sau gazetarilor occidentali de a stabili un contact 
strâns cu partenerii lor din Est era imediat condamnată de către Partid ca o dovadă de 
construire a unor punți sub influența dominatoare a Vestului, şi, în consecinţă, ca o 
parte din operaţia plănuită şi condusă cu grijă, de subminare a socialismului din Europa 
de Est”. Ca urmare, în toate țările comuniste din Europa de Est au fost create structuri 
ale serviciilor de informaţii însărcinate cu dezinformarea Occidentului, „operațiunile 
speciale devenind o parte integrantă a muncii de zi cu zi”, iar „jocurile secrete şi intrigile 
dintre naţiuni au intrat într-o nouă eră odată cu crearea unui aparat organizat specializat 
în difuzarea sistematică a dezinformärii, in propaganda neagră si în operațiuni de 
intimidare”, un „element de distorsiune introdus in mod conştient si elaborat, având 
darul de a modifica întregul circuit natural al informaţiei prin lume”. 

Decizia de a crea departamente însărcinate cu dezinformarea în interiorul 
serviciilor de securitate ale blocului sovietic a fost luată ţinându-se cont de faptul că 
operațiunile speciale puteau beneficia de o coordonare sporită!5. Alături de 


11 Thidem. 

12 Ladislav Bitman, op. cit, f. 158. 

15 Dezinformarea armă de război... p. 14. 

14 Ladislav Bitman, op. iz, £. 33; Dezinformarea armă de război... p. 90. 
15 Ladislav Bitman, op. cir., f. 33. 

dezinformare, serviciile de securitate ale blocului sovietic puteau pătrunde in aria 
relațiilor internaţionale şi prin intermediul propagandei negre, care includea operațiuni 
ce aveau menirea să ascundă sursa lor comunistă sau serviciul secret ca inițiator, precum 
si prin intermediul operațiunilor de influență, care încercau să slăbească forța 
dușmanului din interior!®. 

Potrivit lui Bittman, departamentele ce răspundeau de dezinformare aveau 
următoarele sarcini: 1) să coordoneze crearea şi introducerea operațiunilor speciale 
sugerate de departamentele operative şi să menţină calitatea acestor operațiuni; 2) să 
formuleze sugestii cu privire la operaţiunile speciale şi să le coreleze cu departamentele 
teritoriale; 3) să administreze activitățile de instruire în cadrul aparatului de informații, 
astfel încât operaţiunile speciale să poată deveni trăsătura activităţilor cotidiene; 4) să 
analizeze, evalueze şi să facă rapoarte cu privire la toate operaţiunile speciale duse la 
bun sfarsit!?. 

Genul acesta de acţiuni oferea celor care se ocupau de punerea lor în scenă 
posibilitatea efectuării unei munci de imaginație desfăşurată la un înalt nivel, spre 
deosebire de acţiunile cotidiene stereotipe ale departamentelor operative, care erau 
implicate în activități tradiționale de recrutare şi dirijare a agenților. Riscul ce decurgea 
din desfășurarea acestui gen de operaţii era acela că activitatea necontrolată în sfera 
relațiilor internaţionale, realizată cu ajutorul operațiunilor de război psihologic, aducea 
după sine pericolul ca serviciul de informaţii să meargă prea departe şi să-şi stabilească 
propria sa politica’®. 

In opinia lui Bittman, o zi de muncă în aceasta fabrică de dezinformare insuma 
studiu, analiză, discuţii, întâlniri între factorii de decizie, precum şi multă hartogaraie 
birocratică, principalul obiectiv fiind acela de a depista si analiza slăbiciunile inamicului, 
de a-i măsura esecurile si greşelile pentru a le exploata. Această activitate semăna cu cea 
a unui doctor, care îi câştigă încrederea pacientului, dar care îi prelungeşte boala şi o 
agravează în loc să o vindece!?. 

Prima sursă de idei în realizarea unei teme de dezinformare o reprezentau 
rapoartele informative din străinătate. La acestea se adăugau aspectele de culise, care 
erau obținute prin rapoarte ale ambasadelor şi consulatelor din străinătate, materiale 
confidentiale ale corespondentilor agenţiilor de presă, misiunilor sau oficiilor de turism. 
Erau avute, de asemenea, in vedere publicaţiile străine (cărți, ziare, buletine), care 
ofereau ingredientele necesare temelor de dezinformare?. 

Sugestiile care veneau de la nucleele din străinătate erau supuse unei cercetări 
amănunțite, pentru a se vedea dacă pe baza lor se poate întocmi o tema de 
dezinformare care să fie credibilă. În general, erau admise numai sugestiile a căror 
concepţie corespundea planurilor pe termen lung ale regimului comunist şi ale căror 


16 Thidem, £. 20. 
17 Thidem, £. 130. 
18 Ibidem, £. 9. 

19 Thidem, £. 131. 
20 Ibidem. 

rezultate erau predictibil pozitive. Propunerea astfel selectată era supusă spre aprobare 
şefului serviciului de informaţii?! 

In privința României comuniste, după cum afirma Bittman, „tendinţele 
românești către o politică externă independentă au dus la o răcire a relațiilor între 
serviciul român de securitate, pe de o parte, si celelalte servicii din blocul sovietic, pe de 
altă parte, degenerând în contacte oficiale, formale, dar neproductive”22. Cu toate 
acestea, ar fi greşit să fim de acord cu afirmaţia lui Larry Watts, conform căreia 
Securitatea nu a creat un astfel de departament de dezinformare, nici nu a dispus de 
personalul sau resursele necesare pentru a face acest lucru? sau că mult reclamatele 
eforturi ale României de a manipula opinia publică occidentală s-au limitat la 
promovarea cultului personalităţii lui Nicolae Ceauşescu, desfășurate de birourile din 
cadrul fiecărei direcţii a Secutităţii?+. In viziunea aceluiași defector cehoslovac, pentru 
perioada când acesta s-a aflat în conducerea Departamentului 8 din cadrul StB, atenția 
Securităţii era „îndreptată împotriva Europei de Vest, cu excepționale condiții 
favorabile de operare în Franta’”. 

La 6 aprilie 1968, prin Hotărârea Consiliului de Miniştri nr. 715 era prevăzut în 
structura organizatorică a aparatului Consiliului Securității Statului „Serviciul D — 
dezinformarea serviciilor de spionaj straine”*°, Alte obiective urmărite erau „derutarea 
serviciilor de spionaj şi contraspionaj străine asupra activităţii organelor de securitate, 
precum şi asupra metodelor si mijloacelor folosite în munca de securitate”, si 
„contracararea acțiunilor ostile statului nostru întreprinse de unele cercuri politico- 
economice sau elemente dușmănoase din străinătate, precum şi acelora întreprinse de 
organizaţiile reacționare ale emigrației române”. Rațiunea pentru care Securitatea 
recurgea la dezinformare era următoarea: „In lupta împotriva serviciilor de spionaj, a 
unor cercuri reacționare din străinătate şi a elementelor ostile din interior, aparatul de 
securitate întreprinde o serie de măsuri ofensive, menite de a induce în eroare dușmanul 
cu privire la secretele de stat ale ţării, la planurile, acţiunile şi metodele de muncă 
proprii. Asemenea măsuri determină duşmanul să-şi dezvăluie intenţiile, creându-se 
astfel condiţii mai bune pentru prevenirea, descoperirea si lichidarea acțiunilor sale. Una 
din măsurile ofensive menite a induce în eroare cadrele şi agenții serviciilor de spionaj, 
precum si alte elemente care desfăşoară acțiuni contra securității statului o reprezintă 
activitatea de dezinformare”#, Faptul că înființarea Serviciului Dezinformare din 
România comunistă a avut loc în acelaşi an în care Departamentul „D” din cadrul 
Direcţiei I din KGB a fost transformat în Departamentul „A”, nu reprezenta o 
coincidenţă, ci ţinea de atribuirea noilor sarcini în contextul contracarării metodelor 


21 Thidem. 

22 Thidem, £. 149. 

2 Larry L. Watts, Fereste-mà Doamne de prieteni... Războiul clandestin al blocului sovietic cu România, 
Bucureşti, Editura Rao, 2011, p. 319. 

24 Ibidem, p. 320. 

25 Ladislav Bitman, op. cit, £. 149. 

26 ACNSAS, fond Documentar, dosar nr. 88, vol. 4, f. 101. 

27 Tdem, dosar nr. 3625, vol. 5, f. 181. 

8 Ministerul de Interne, Bazele muncii de securitate. Manual, ediţia a Il-a, Bucureşti, 1974, p. 156. 
Multumim si pe aceasta cale colegului Florian Banu, care ne-a semnalat existenta acestei lucrari. 

,subversiunii ideologice”, în condiţiile prilejuite de apariția în mediul international a 
coexistentei paşnice”, 

Primul şef al acestui serviciu a fost locotenent-colonelul Mihail Bozianu (aprilie 
1968-15 ianuarie 1971). L-au urmat apoi în funcție generalul-maior Mihai Ilie (decembrie 
1971-aprilie 1977), generalul-maior Dumitru Borsan (mai 1977-iulie 1981), colonelul 
loan Toma (august 1981-octombrie 1986), sfârşitul regimului comunist găsindu-l la 
conducerea serviciului pe colonelul Dumitru Tatu. 

Noua orientare ţinea cont şi de caracterul schimbărilor survenite după anul 
1965 în cadrul Securităţii, aceasta cunoscând ample transformări structurale si 
organizatorice, o noua politică în domeniul selectionärit si pregătirii cadrelor, noi 
regulamente şi ordine privind activitatea de informaţii. La începuturile regimului 
comunist şi ale Securităţii, dezinformarea agenților străini sau recrutarea sub un steag; 
străin se dovedeau mult prea rafinate pentru a le fi la îndemână unor ofițeri lipsiţi de 
cultură generală şi chiar profesionalä® si, chiar dacă ele nu au lipsit, constituiau mai 
mult o exceptie*!. Cerinţele care trebuiau să le îndeplinească acum ofiţerii care 
răspundeau de activităţile de dezinformare, influenţă şi contrapropagandă erau similare 
cu cele ale omologilor lor din celelalte țări socialiste. 

In primul rând, cunoaşterea limbilor străine, de circulație internațională, 
reprezenta o condiție fără de care ofițerul care muncea pe profil „D” nu-şi putea 
îndeplini sarcinile din ordinul de misiune. Din acest punct de vedere, şefii Serviciului 
„D” din cadrul Securităţii nu au făcut excepție. Ca limbi străine cunoscute, dosarele de 
cadre ale celor cinci ofițeri mentionau engleza si franceza în cazul lui Bozianu şi Mihai 
Ilie, engleza în cazul lui Borsan (deşi în dosarul său de cadre se menţionează şi faptul că, 
trimis pentru prima dată la post în exterior la Tokio, „a avut greutăți destul de mari, în 
special datorită necunoasterii în suficientă măsură a limbii engleze, nemaivorbind de 
faptul că limba ţării unde lucra nu o cunoştea”)%?, rusa si franceza (loan Toma), italiană 
şi franceză (Dumitru Tatu), ultimul fiind si absolvent al Facultăţii de Filologie din 
Bucureşti, Secţia de Limba si Literatură Română, precum şi a Şcolii de Limbi Străine din 
cadrul Securităţii. 

Criteriul desfășurării unei misiuni in exterior a fost avut in vedere si în 
încadrarea la Serviciul ,, D”, deoarece se avea in vedere ca experiența personală din 
„confruntarea cu lumea capitalistă” să stimuleze ofițerului un „realism politic mai 
pronuntat”53, Astfel, toți cei cinci şefi ai Serviciului şi-au desfăşurat anterior activitatea 
în DGIE, fiind trimiși in exterior: Mihai Bozianu la rezidentele de la Roma şi Paris 
(1958-1966), iar, din 1971, după ce a părăsit Serviciul „D”, a fost retrimis la rezidența de 
la Paris, Mihai Ilie în Anglia (1960-1962) şi Franţa (1965-1967 şi 1969-1971); Dumitru 


2 Deşi Securitatea nu mai avea relații operative directe cu celelalte servicii din blocul comunist, 
combaterea subversiunii ideologice a constituit una din sarcinile principale ale Serviciului „D”. 

30 Cristian Troncota, Isforia Securității regimului comunist din Romania, 1948-1964, Bucureşti, INST, 
2003, p. 77. 

31 Pentru acţiunile de dezinformare concepute şi desfăşurate de către Securitate în timpul lui 
Gheorghiu-Dej a se vedea Alina Ilinca, Liviu Marius Bejenaru, Actiuni de dezinformare si propagandă 
ale Securităţii împotriva Occidentului (1), în „Arhivele Totalitarismului”, nr. 1-2/2011, pp. 61-72. 

32 ACNSAS, fond Cadre, dosar nr. 27332, f. 121. 

33 Ladislav Bitman, op. cit, f. 135. 

Borşan trimis în perioada 1961-1967 în Japonia sub acoperire diplomatică, apoi în 
Franţa, Danemarca, India, Grecia, Elveţia, Italia, Austria; loan Toma trimis în perioada 
1957-1961 sub acoperirea de curier diplomatic în Israel şi Africa, iar din 1963 ca 
secretar II, apoi adjunct şef delegaţie la ONU si la Conferinţa de la Viena în perioada 
1966-1968, terminandu-si misiunea in 1970 ca secretar II MAE în Austria şi Iugoslavia, 
si, în fine, Dumitru Tatu, care în perioada 1972-1978 şi-a desfăşurat activitatea în Italia. 
Cele mai bune rezultate pe linie de spionaj le-a obţinut Mihai Ilie, ca şef al rezidentei din 
Paris, în anii cand a activat rețeaua Caraman, rechemarea în tara având loc ca urmare a 
defectării unuia din membrii reţelei, lon lacobescu*. 

Un alt criteriu avut în vedere l-a constituit absolvirea unor cursuri universitare, 
precum și „solide cunoştinţe de cultură generală, istorie, filozofie si psihologie, pentru a 
aminti câteva dintre domenii”'%. După cum arăta Bittman, perioada de început a 
Războiului Rece a reprezentat „vârsta de aur” a ofițerului din serviciile de securitate care 
desconsidera educaţia. Această atitudine a început să se schimbe când s-a dovedit că 
zelul revoluționar nu era suficient si că, pe lângă aceasta, era nevoie şi de o solidă 
pregătire profesională şi generală%. În consecinţă, au fost introduse treptat şi în 
Securitate noi reglementări cu privire la încadrarea personalului, iar pe lângă 
obligativitatea completării studiilor de către ofițerii activi, a fost introdusă metoda 
recrutării de absolvenţi ai cursurilor universitare. 

In privinţa șefilor serviciului ,, D”, din prima categorie au făcut parte Dumitru 
Borsan (absolvent al Facultăţii de Ştiinţe Juridice din Bucuresti, cu examen de stat în 
anul 1961) si loan Toma (absolvent al Facultăţii de Economie Industrială din Academia 
de Studii Economice din Bucureşti), iar din cea de-a doua Mihai Bozianu (absolvent al 
Facultăţii de Geologie şi Geografie din Bucureşti în anul 1949, cu examen de stat în 
anul 1951, fiind încadrat în Securitate în anul 1950) si Dumitru Tatu (absolvent al 
Facultăţii de Filologie din Bucureşti, Secţia de Limbă si Literatură Română în anul 1957, 
încadrat în același an). Excepţie a facut Mihai Ilie, care avea ca studii Scoala tehnică 
profesională din Constanta, pe care a absolvit-o cu examen de diploma în 1950, 
calificându-se läcätus mecanic, dar in cazul său s-a avut in vedere, după cum era 
menţionat în dosarul de cadre, faptul că era „inteligent, studios si cu înclinații literare”. 

Cei care erau primiţi în cadrul Securităţii, urmau apoi şcoala de securitate, unde 
se acomodau cu metodele şi tehnicile muncii informative, care în general era legată de 
supravegherea, controlul şi reprimarea opiniilor politice sau a credințelor religioase 
contrare regimului comunist. Învățământul din aceste ,,universitati” ale Securităţii era 
însă puternic politizat şi ineficient, programa de învățământ urmărind să acopere 
pregătirea militară de specialitate şi formarea culturii politice și a celei generale. Sarcina 
de bază a procesului de instruire şi de educare a elevilor din şcolile Securităţii era aceea 


34 Despre rețeaua Caraman, a se vedea Pierre Accoce si Daniel Pouget, Refeawa Caraman. Cei 
treisprezece romani care au zgnduit NATO, Bucureşti, Editura Compania, 1999. 

35 Col. Ioan Toma, It.-col. Mihai Stan, Profilul moral-politic si însușirile profesionale ale ofiterilor care 
lucrează fn activități de dezinformare, influenta şi contra-propaganda, în „Secutitatea”, nr. 3 (67)/1984, pp. 
47-51. 

36 Ladislav Bitman, op. cit, f. 138. 

37 ACNSAS, fond Cadre, dosar nr. 36, f. 19. 

de a cunoaşte „bazele teoriei marxist-leniniste, problemele desfăşurării construirii 
socialismului in tara noastră, să lupte pentru traducerea în viata a politicii PCR si să fie 
capabili să desfăşoare munca politico-educativă cu militarii din subordine”#. 
Documentele consultate nu menţionează decât o singură caracterizare la absolvirea 
şcolii, cea a viitorului general-maior Mihai Ilie: „este un tovarăș sincer, calm, hotărât si 
cu multă putere de muncă. Este foarte inteligent şi are o memorie foarte bună. Se 
orientează uşor în orice privință. Are uneori tendințe de familiarism, însă acestea fără să 
se accentueze. Posedă spirit critic şi autoctitic, însă nu este suficient de combativ. Are 
comportari frumoase în colectiv si sprijină pe tovarășii săi. Are spirit de răspundere si a 
dus la bun sfârşit sarcinile ce i-au fost încredințate. Este curajos şi energic; se poate 
conta pe el. Are frumoase perspective pentru a deveni un bun element”. 

Un nivel superior în pregătirea ofițerilor era considerată Facultatea Specială a 
Comitetului de Stat al Securităţii de pe lângă Consiliul de Miniştri al URSS, fiind 
supranumită „şcoala superioară pentru învățarea spionajului”. După cum remarca însă 
Bittman, „cei 1 sau 2 ani petrecuţi la Moscova erau considerați pierdere de timp, 
programa de studiu pe linia profesională era în principal o repetare a ceea ce deja 
studenţii ştiau, fie de la şcoala cehoslovacă de informaţii, fie dintr-o experiență 
personală. Specialiştii sovietici nu aveau intenția să împărtăşească sateliților din 
experiența lor recentă sau din metodele cele mai moderne folosite în munca de 
informaţii (...). Marxism-leninismul era prezentat într-un spirit strict tematic. Cu toate 
că unii dintre studenți aveau studii universitare în marxism-leninism și aveau fără 
îndoială mai multe cunoştinţe decât instructorii sovietici care țineau lecţiile, conducătorii 
sovietici persistau în respectarea ritualului. La examene se cereau răspunsuri automate. 
Orice răspuns independent care manifesta o gândire personală semnala pericolul 
devierii ideologice mai repede decât o stăpânire a materiei. Fiecare student continua să 
înveţe o limba importantă occidentală (engleza, germana, franceza sau spaniola). Teoria 
profesională era prezentată ca o generalizare a principiilor de bază ale muncii de 
informaţii. În această parte a programului învățau cum să caute şi să dezvolte contactele 
informative, metodele de recrutare, dirijarea, remunerarea si controlul agenţilor, precum 
şi metodele şi problemele legăturilor acoperite. Practica profesională includea exerciții 
de fotografiere, filaj, contrafilaj, realizarea «ascunzatorilom, întâlniri cu agenții (câțiva 
ofițeri de informaţii jucau rolul agenților) si alte discipline”. 

Atunci când legăturile regimului comunist din România cu „marele frate” s-au 
răcit, trimiterile la studii în URSS au fost sistate si, chiar dacă nu se poate spune că 
absolvirea şcolii de spionaj de la Moscova mai constituia un mijloc de promovare în 
carieră, nu constituia nici o piedică în avansarea ulterioară a ofițerului, deoarece 
conducerea de partid era conştientă că avea nevoie de cadre bine pregătite, astfel că nu 


38 Liviu Taranu, Problema cadrelor în MAI (1948-1965), in Gheorghe Onişoru (coord.), Totalitarism 
și rezistență, teroare şi represiune in Romania comunistă, Bucuresti, CNSAS, 2001, pp. 32-33. 

39 ACNSAS, fond Cadre, dosar nr. 36, f. 164. 

40 Ladislav Bitman, op. cit, ff. 164-165. 

mai conta unde fuseseră instruite+!. Această optică a fost păstrată şi în cazul Serviciului 
„D”, patru din cei cinci şefi urmând în diferite perioade şcoala sovietică: loan Toma 
(1955-1956), Mihail Bozianu (1956), Dumitru Borşan (1956-1957) si Mihai Ilie (1957- 
1958). Cele mai bune rezultate le-a obţinut, se pare, acesta din urmă, când avea gradul 
de maior, fapt consemnat în dosarul său de cadre: „a deţinut funcţia de şef al grupei a I- 
a învățământ, Ca elev şi-a însuşit bine materialele predate, fiind ajutat şi de experiența sa 
în munca practică. La disciplinele de specialitate, ofițerul a reuşit să-şi însușească 
teoretic materialele predate, fiind ajutat si de experiența sa in munca practică”. Ca 
recompensă pentru rezultatele foarte bune obţinute, Ilie a mai primit, aşa cum 
menţionează în autobiografia sa, „un pistolet cu numele meu gravat pe el şi munitia 
respectivă, la 1 ianuarie 1957, şi un ceas de mână, la 1 ianuarie 1958”*. O situaţie aparte 
o întâlnim în cazul lui Mihail Bozianu, care, fiind trimis la Moscova în martie 1956, „la 
scurt timp, manifestându-şi nemulțumirea în legătură cu retributia primită, a fost retras 
de la curs”. Situaţia amenința să devină delicată, pentru ofițer punându-se chiar 
problema îndepărtării sale din Securitate. În cele din urmă, memoriul pe care i l-a 
adresat la 20 iulie 1956 lui Alexandru Drăghici si, în care, după ce recunostea că „am 
făcut raportul în termen nepotriviti, am dat dovadă de liberalism atunci când am 
conceput acest raport si regret nespus de mult acest fapt”, amintea si că „sunt însă la 
prima mea abatere si at fi prea aspru sanctionata cu scoaterea din cadrul Ministerului 
Afacerilor Interne”, a făcut ca Bozianu să fie sancționat numai cu trimiterea „la fosta 
regiune de securitate Dobrogea, unde a muncit ca lucrător operativ şi locţiitor şef birou 
până la 1 ianuarie 1958, când a fost mutat la UM 0123/14. 

Activitatea lui Bozianu în organizarea noului Serviciu „D” a fost una foarte 
apreciată de către şefii săi, care 1-au acordat calificative foarte bune. Astfel, în notarea sa 
de serviciu din iulie 1969 se arăta: „Compartimentul pe care îl conduce fiind nou creat şi 
lipsind o concepție de muncă, cât şi experiența pe această linie, a fost necesar ca ofițerul 
să depună multă strădanie pentru organizarea activităţii serviciului şi luarea măsurilor ce 
se impuneau pentru îndeplinirea corespunzătoare a sarcinilor ce revin securității pe 
această linie. 

S-a preocupat de inițierea şi stabilirea unor metode concrete de muncă, de 
selectionarea cadrelor necesare, precum şi instruirea acestora teoretic şi practic în 
procesul muncii, ceea ce a făcut ca activitatea unității să înregistreze rezultate din ce în 
ce mai bune. 

Fiind inteligent şi capabil, a avut unele inițiative bune, care puse în aplicare au 
dus la realizarea unor rezultate concrete pentru acest compartiment de activitate”. 

Descrierea unei zile de lucru în cadrul Serviciului „D”, pe vremea când era 
condus de generalul-maior Mihai Iie, a realizat-o Ion Mihai Pacepa în cartea sa 


+! Elis Neagoe-Pleşa, Liviu Pleşa, S#diu introductiv, în Florica Dobre (coord.), Elis Neagoe-Plesa, 
Liviu Pleşa, Securitatea. Structuri-cadre, Obiective si metode, vol. II (1967-1989), Bucuresti, Editura 
Enciclopedică, 2006, p. XVIII. 

42 ACNSAS, fond Cadre, dosar nr. 36, f. 151. 

3 Ibidem, £. 136. 

44 Tdem, dosar nr. 8, ff. 119-120. 

45 Ibidem, f. 24. 

Orizonturi roşii, chiar dacă, asa cum observa judicios istoricul britanic Dennis Deletant, 
„cartea în ansamblu ar putea să fie rodul aceluiași talent cu care şi-a lansat în Occident 
acțiunile de «dezinformare» sau minciunile, conform practicii spionajului românesc din 
străinătate”4%. Potrivit fostului general, „Serviciul «D» isi desfăşura activitatea la etajul 
patru dintr-un imobil ascuns privirilor cetățenilor, aparținând DSS, fiind cunoscut în 
cadrul Securităţii de puţinii inițiați ca fiind o mică unitate de Arhivă Documentară”* si 
având indicativul UM 0682. Sarcina sa principală consta în furnizarea documentației 
necesare şi a pregătirii unor documente contrafăcute, pe baza colectionärii semnaturilor 
unor personalități occidentale. Odată ce documentele contrafăcute erau realizate, 
acestea primeau diferite niveluri de clasificare şi apoi „erau «uitate» într-o servietă lăsată 
într-un hotel de lux de o presupusă oficialitate guvernamentală de nivel înalt sau 
«văzute» pe masa vreunei oficialități occidentale, care era, de fapt, agent secret român, 
sau discret transmise unui ziarist de către un civil occidental care era de fapt agent 
DIE”#. Pacepa afirma că a văzut mostre ale acestor documente contrafăcute în baza de 
date a colonelului Valentin Leonte, adjunctul Serviciului „D”, nume codificat pentru 
Valentin Lipatti, ambasador în cadrul MAE si vechi agent DIE. Acestea purtau 
semnătura primului ministru francez Jacques Chirac, a secretarului de stat american 
Cyrus Vance sau erau atribuite diferitelor servicii de informaţii externe, printre care cel 
vest-german, şi se refereau la politica regimului comunist de la Bucureşti, punând 
accentul pe politica sa de independență fata de Moscova”. Chiar dacă, dupa 
informaţiile pe care le detinem, o bună perioadă de timp, când Mihai Ilie a fost şeful 
Serviciului „D”, adjunctul său era maiorul Nicolae David, şi nu Valentin Lipatti, este 
neîndoielnic că genul acesta de documente a existat. Astfel, într-un documentar privind 
evoluţia activității de dezinformare, elaborat de Securitate la 17 februarie 1988 se arăta: 
„elaborarea şi contrafacerea de documente a constituit un mijloc important pentru 
realizarea unor acțiuni de dezinformare, care au contribuit la promovarea şi apărarea 
intereselor țării noastre, la influențarea pozitivă a unor guverne, personalități politice sau 
cetăţeni ce prezentau interes operativ în efectuarea altor misiuni importante încredințate 
organelor de securitate”50. 

Elaborate într-o perioadă când interesele regimului comunist de la Bucureşti şi 
ale Occidentului coincideau, în sensul că liderul român dorea să-şi consolideze poziția 
pe plan internaţional, iar Occidentul să adâncească relaţiile economice cu România în 
speranța smulgerii unui satelit de pe orbita sovietică, aceste acțiuni de dezinformare şi 
influență s-au concentrat în încheierea şi derularea avantajoasă pentru partea română a 
unor contracte economice, în anii 1970 România acționând pentru limitarea pe cât 
posibil a efectelor restrictive ale politicii comerciale a Pieței comune, cât si pentru 


46 Dennis Deletant, Ceausescu si Securitatea. Constrângere si disidenta în Romania anilor 1965-1989, 
Bucuresti, Humanitas, 1998, p. 9. 

+! Ton Mihai Pacepa, Horizons Rouges, Paris, Presses de la Cité, 1988, p. 96. 

48 Thidem, p. 97. 

* Ibidem, p. 98. 

50 ACNSAS, fond Documentar, dosar nr. 6559, f. 29. 

menţinerea unui acces competitiv al mărfurilor româneşti pe piețele comunitare>!. La 
reuşita acestor acțiuni contribuiau fără voia lor şi factorii de decizie sovietici, care 
aminteau oamenilor de afaceri englezi sau americani aflați în vizită la Moscova că 
„afacerile lor bune cu România nu constituie o premisă favorabilă pentru afaceri bune 
cu Uniunea Sovietica’>?. Prin această atitudine ei accentuau caracterul de independență 
al României în cadrul lagărului socialist şi alimentau zvonurile care circulau în rândul 
corpului diplomatic şi în presa internațională referitor la „presiunile ce s-ar face asupra 
României de către Bulgaria si Uniunea Sovietică, pentru a accepta crearea unui coridor 
de trecere prin Dobrogea între cele două tari”. 

Marele neajuns în derularea unor astfel de acţiuni era acela subliniat de Bittman 
ca Serviciul să nu-și realizeze propria sa politică, mai ales că relațiile dintre serviciile de 
securitate şi ministerele de externe din tot lagărul socialist nu erau dintre cele mai 
bune%t, Un alt neajuns era acela că prin plasarea de informaţii false diferitelor ţinte de 
dezinformare se putea obţine efectul invers, şi anume compromiterea credibilitätii 
autorităților româneşti5. 

Purtând în mod obișnuit, după cum isi amintea Pacepa, o haină neagră pe 
umeri şi o pălărie împinsă neglijent pe ceafă, Mihai Ilie era de o eficiență proverbiala in 
rândurile putinilor oameni care ştiau adevărata lui misiune. Pacepa afirma în cartea sa 
că, împreună cu consilierii sovietici, Mihai Ilie a organizat procesul Nunțiaturii 
apostolice de la Bucureşti5, ceea ce era imposibil, întrucât la acea dată viitorul general 
nu făcea parte nici măcar din cadrele de Securitate, scoala DGSS absolvind-o în martie 
195157. În materie de procese politice, Mihai Ilie şi-a pus amprenta în organizarea a ceea 
ce s-a numit în epocă „procesul grupului de spioni şi trădători în slujba Legatiei Italiei 
din septembrie 1951. Ca şef al Serviciului „D”, deşi avea un program de lucru redus, 
urmare a diabetului insipid cu care fusese diagnosticat în 1961, operaţiunile de 
dezinformare ingenioase ,,a la Ilie” erau deosebit de apreciate, în timpul pregătirii 
acestora putând aproape să auzi „roţile minţii sale agere funcționând”. 

Înfiinţarea Serviciului „D” reprezenta numai o etapa în acţiunile de 
dezinformare pe care regimul comunist dorea să le iniţieze. Astfel, la 7 februarie 1975, 
„în scopul intensificării şi a unei mai bune organizări a activităţii” prin Ordinul 
Ministrului de Interne nr. 00562, dezinformarea era extinsă la nivelul tuturor 
structurilor informative. Nota anexă al ordinului menţiona cadrele „din unitățile din 
care fac parte”, și care „vor răspunde, sub îndrumarea nemijlocită a comandanților, de 
activitatea de dezinformare a centrelor de spionaj, precum si a unor organisme politice, 
militare, economice si culturale străine, care desfăşoară activitate ostilă statului 


51 Dumitru Olaru, Integrarea vest-europeană. Realităţi si controverse, Bucuresti, Editura Politica, 1988, 
p. 338. 

52 ACNSAS, fond Documentar, dosar nr. 13387, vol. 1, f. 94. 

53 Ibidem, £. 95. 

4 Ladislav Bitman, op. cit, £. 143. 

55 Cristian Troncota, Dezinformarea, in Octavian Roske (coord.), Romania 1945-1989. Enciclopedia 
regimului comunist. Represiunea. Literele A-E, Bucuresti, INST, 2011, p. 510. 

56 Ton Mihai Pacepa, op. cit., p. 98. 

57 ACNSAS, fond Cadre, dosar nr. 36, f. 19. 

58 Ton Mihai Pacepa, op. cit., p. 98. 

nostru”5. Componenţa și repartizarea cadrelor în interiorul direcțiilor era următoarea: 
în cadrul Direcţiei a III-a, Contraspionaj, de acţiunea de dezinformare răspundeau 
generalul-maior Gheorghe Moga, colonelul Gheorghe Vâlceleanu, colonelul Gheorghe 
Blidaru şi locotenent-colonelul Nicolae David, la Direcţia I, Informaţii Interne, 
colonelul Dumitru Tabacaru, iar la Direcţia a H-a colonelul Emilian Georgescu. În 
cadrul Direcţiei Contrainformatii Militare, de activitatea de dezinformare răspundea 
colonelul Constantin Nuta care, din 22 iulie 1978, avea să preia funcția de şef al 
Inspectoratului General al Miliției. In cadrul Direcţiei de Informaţii Externe, lista 
cadrelor era cea mai numeroasă, fiind formată din general-maior Mihai Caraman, 
general-maior Ion Duma, colonel Virgil Panturu, colonel Nicolae Petrescu, colonel 
Ervin Sonca, locotenent-colonel Gavrilă Rus, locotenent-colonel Adrian Afrim si 
locotenent-colonel Ion Scarlat®. Activitatea de centralizare a acţiunilor de dezinformare 
a continuat şi în următorii ani. Astfel, prin Ordinele Ministrului de Interne nr. D/00150 
şi D/00151 din 6 iulie 1982, potrivit limbajului epocii, activitatea „pe linia muncii de 
dezinformare si influență a fost organizată într-o concepție nouă, unitară şi 
corespunzătoare situaţiei operative actuale si de perspectiva’’®!. 

Succesele acțiunilor de dezinformare şi propagandă împotriva Occidentului nu 
puteau însă decât să infrumuseteze sau să ascundă realitatea despre caracterul regimului 
politic din România. Un obiectiv al acțiunilor de dezinformare l-a reprezentat, aşa cum 
am atătat, lupta împotriva subversiunii ideologice. În opinia Securităţii, „pentru a 
minimaliza rezultatele obținute de poporul nostru şi a submina prestigiul international al 
României, cercurile reacționare din exterior, de toate nuanțele politice, continuă să 
desfăşoare o intensă activitate diversionistă, vizând discreditarea politicii interne 
româneşti, calomniind şi denigrand practicile sistemului de guvernământ. Cum este la 
modă astăzi în Occident, elogierea activităţii protestatare a elementelor disidente din 
țările socialiste, s-au inventat si pentru Romania, ca ea să nu se singularizeze de celelalte 
tari socialiste, cazuri răsuflate de disidenti, «sindicate libere», aziluri psihiatrice pentru 
«adversari ai regimului», deţinuţi pentru convingeri politice etc., de fapt toată gama 
arsenalului propagandistic al războiului rece”62. Obiectivul final al acestei campanii, in 
accepţia unuia din şefii Serviciului , D”, era acela „de a destabiliza, folosindu-se orice 
cai, situația economică, politică şi socială, de a lovi în independenţa, suveranitatea si 
integritatea teritorială a patriei noastre”63. 

Pentru combaterea subversiunii ideologice si a iredentismului maghiar, serviciul 
„D” a iniţiat planuri de dezinformare şi influențare a comunității româneşti prin 
intermediul celor care călătoreau în Occident în interes de serviciu. Un asemenea plan |- 
a constituit inițierea şi desfăşurarea unor măsuri de influenţă și dezinformare cu prilejul 


59 ACNSAS, fond Documentar, dosar nr. 125, vol. 26, f. 361. 

60 Ibidem, £. 362. 

61 Col. Gavrilă Vălean, It.-col. Nicolae Calugarita, Céfeva consideraţii cu privire la tehnica acțiunilor de 
dezinformare si influenta vizând cadre şi agenți de spionaj, în „Secutitatea”, nr. 3 (63)/1983, pp. 56-66. 
62 ACNSAS, fond Documentar, dosar nr. 8932, vol. 1, f. 371. 

6 Col. Ioan Toma, Dezinformarea — arma specifică de luptă si sarcină a întregului aparat de securitate in 
activitatea de prevenire si contracarare a oricăror activități ostile, în „Secutitatea”, nt. 1 (65)/1983, pp. 48- 
58. 

turneului Teatrului National Bucuresti în perioada 10-25 ianuarie 1981 la Paris, „cu care 
ocazie unele surse şi relații operative ale IMB — Securitate vor intra în contact cu 
persoane din rândul emigrației româneşti” pentru „a desfăşura o activitate de influență 
şi contra-propagandă activă si eficientă în rândul comunității româneşti din Franța 
pentru atragerea acesteia în acțiuni cu caracter national-patriotic, de loialitate fata de tara 
şi împotriva propagandei desfăşurate de cercurile iredentiste maghiare și de alte 
elemente reacționare din străinătate“. 

Un nivel superior l-a reprezentat trimiterea în Occident a unor informatori cu 
sarcini de influenţă şi dezinformare. Avantajul trimiterii unui astfel de informator consta 
în faptul că, după cum sublinia Marcel Chalet, şeful contraspionajului francez, în cartea 
sa Vizitatorii din umbrd, „acest individ va colporta, în deplină cunoştinţă de cauză, 
informaţiile care îi vor fi transmise. Este un fel de diplomaţie paralelă, agentul de 
influență raportând, asa cum ar raporta un ambasador, «confidentele» primite de la 
personalităţile sus-puse”6. 

Un exemplu în acest sens l-a reprezentat trimiterea cu sarcini de influență şi 
dezinformare în Israel, în februarie 1978, a informatorului „Bodea”, de profesie ziarist, 
redactor la ziarul „România Liberă”, rubrica sportivă. Respectivul informator trebuia să 
acționeze asupra ziariştilor israelieni, originari din România. 

Un alt exemplu îl reprezintă recrutarea cu sarcini de influență şi dezinformare a 
sursei „Stanley”, cadru universitar la catedra de filologie a Universităţii „Al. I. Cuza” din 
Iaşi, lector Fulbright în Statele Unite în perioada 1984-1985%. 

O altă sarcină a Serviciului ,, D” a reprezentat-o compromiterea în străinătate a 
disidentilor români. O astfel de acţiune a avut loc împotriva preotului Gheorghe Calciu, 
când, prin posibilităţile serviciului, „a fost publicat în numărul din luna octombrie 
[1985] al revistei «Das Magazin» din Austria, articolul intitulat «Preotul sangeros»”. 

În articolul respectiv, „în maniera specifică presei occidentale este demascat 
trecutul legionaro-fascist al fostului preot, demonstrându-se faptul că el a fost 
condamnat numai pentru acţiunile şi faptele sale ca membru al organizaţiei legionare. 

Totodată, se solicită din partea unor organizaţii antifasciste publicarea şi a altor 
aspecte prin care să fie spulberată «aureola» de martir al credinței cu care se împăunează 
acesta. 

Raportăm că au fost luate măsuri pentru difuzarea în SUA şi Franţa a revistei 
respective, precum si preluarea si difuzarea de către Agerpres a articolului amintit” 68. 

Articolul respectiv făcea parte din ceea ce Securitatea numea „materiale de 
ripostă, demascare şi compromitere, care vor fi valorificate în tara şi în străinătate. Se va 
acorda atenție demascärii ca infractori de drept comun, bolnavi psihic, elemente 


64 ACNSAS, fond Documentar, dosar nr. 8932, vol. 1, f. 370. 

6 Apud, Domnul X, Patrick Pesnot, Spionii rusi. De la Stalin la Putin, Bucureşti, Editura Litera, 
2010, p. 89. 

66 ACNSAS, fond Documentar, dosar nr. 11321, vol. 7, f. 324. 

67 Idem, dosar nr. 13420, vol. 6, f. 111. 

68 Idem, fond Informativ, dosar nr. 155109, vol. 14, £. 37. 

parazitare etc. a persoanelor prezentate în emisiunilor posturilor de radio străine ca 
«protestatari» ori «disidenti»”®. 

„Socialismul cu fata umană” pe care îl practica regimul lui Kadar în Ungaria si 
apariția mişcării „Solidaritatea” în Polonia, cu care Nicolae Ceauşescu nu era de acord, 
considerându-le incompatibile cu planurile sale de „construcție socialistă” în România, 
au ajutat la discreditarea regimului său de factură neostalinistă, liderul comunist român 
devenind neinteresant în postura de intermediar în relațiile internationale, iar ținuta sa 
pe plan extern, dar mai ales intern, făcând obiectul numeroaselor critici internationale”. 
Acţiunile de dezinformare care urmăreau promovarea imaginii regimului comunist în 
Occident, au lăsat locul celor care aveau ca obiectiv „crearea sau exacerbarea unor 
contradicții şi stări conflictuale, subminarea prestigiului unor cadre, agenți sau alti 
reprezentanţi ai unor interese străine, provocarea unor stări de confuzie sau a unor 
reacţii greşite, în interesul statului român””!. Altfel spus, dezinformarea trecea de la faza 
de preluare a iniţiativei la cea de apărare, limitându-se la acțiunile de contra-propagandă, 
de a „răspunde activităţilor ostile ale inamicului”. La acestea se mai adăuga si faptul că, 
pentru combaterea subversiunii ideologice, ofițerii care răspundeau de activităţile de 
dezinformare, la fel ca şi cei din întreg aparatul DSS, trebuiau să fie „revoluționari de 
profesie într-un domeniu special”. Astfel, în cadrul perfecționării activității Serviciului 
„D”, după cum se arăta în articolul Profilul moral-politic şi însușirile profesionale ale ofiterilor 
care lucrează la activităţi de dezinformare, influentă si contrapropagandă, scris de colonelul Ioan 
Toma, şeful serviciului, şi de locotenent-colonelul Mihai Stan, „studiul permanent al 
politicii partidului, al hotărârilor şi documentelor de partid, al doctrinei militare 
românești, înțelegerea spiritului acestora, a sarcinilor ce decurg pentru propria activitate 
sunt condiții fără de care nu poate fi vorba de perfecționarea activităţii profesionale. 
Ofiţerul de securitate — activist de partid — trebuie să fie în orice moment un exemplu 
de înaltă ținută politică, de comunist înflăcărat, un propagandist al politicii partidului 
nostru — comandament major al tuturor acțiunilor şi măsurilor ce le ia pentru 
îndeplinirea misiunii ce i se încredinţează, indiferent de profilul acesteia”?72, 

Din documentele studiate reiese însă faptul că trei dintre şefii serviciului „D” 
au avut probleme la dosarul personal: Mihai Bozianu, care a fost rechemat de la școala 
de securitate de la Moscova”, Mihai Ilie, deoarece, „până prin anii 1946-1947, citea 
multe cărți de aventuri, care au avut o influență negativă asupra sus-numitului. La 
aceasta a contribuit şi anturajul necorespunzător pe care şi-l formase în liceu. Datorită 
acestui mediu, Ilie Mihai umbla în costum de marinar, fiind dornic de aventuri, iar în 
perioada sus-arătată isi manifesta dorința de a pleca în Occident, lucru afirmat fata de 
colegi şi pentru care s-a retras si de la scoala (circa 2-3 saptamani)””*, iar „soţia lui ar fi 


%9 Marius Oprea, Banalitatea râului. O istorie a Securităţii în documente, 1949-1989, laşi, Polirom, 2002, 
p. 456. 

70 Stephen Fischer-Galati, România în secolul al XX-lea, laşi, Institutul European, f.a., p. 225. 

71 Col. Gavrilă Vălean, It.-col. Nicolae Cälugärita, Céfeva consideraţii cu privire la tehnica acțiunilor de 
dezinformare si influenta vizând cadre si agenți de spionaj, in „Secutitatea”, nr. 3 (63)/1983, pp. 56-66. 

72 Col. loan Toma, It.-col Mihai Stan, op. ait, p. 48. 

73 ACNSAS, fond Cadre, dosar nr. 8, f. 151. 

74 Ibidem, dosar nr. 36, f. 68. 

vizitat legația Franţei din Bucureşti”75. Cele mai mari probleme le-a avut însă Dumitru 
Borsan, al cărui tată, „înainte de 23 august 1944, a fost membru în partidul lui Averescu, 
îndeplinind câteva luni şi funcţia de ajutor de primar în comuna Liesti. În perioada 
1939-1943 a deţinut o prăvălie, motiv pentru care a fost categorisit chiabur”. Considerat 
a avea deci origine socială nesănătoasă, la 27 iunie 1952, ofițerul a fost exclus din partid 
şi din DGSS. După un an, după ce s-au făcut alte verificări, tatăl său a fost trecut în 
rândul țăranilor mijlocasi, iar ofițerul a fost reprimit în partid şi în Securitate "6. 

La rândul lor, agenţii de influenţă începuseră să fie percepuți din ce în ce mai 
puternic ca emisari ai Securităţii. După cum recunoștea sursa „Stanley”, care, aflat in 
Statele Unite ca bursier ,,Fulbright”, l-a vizitat pe Walter Stephen Douglas, fost lector 
Fulbright la Universitatea „Al. I. Cuza” din Iasi în anul universitar 1981/1982, „după 
unele discuţii, americanul a primit o vizită a unei vecine, care a conversat cu ei, iar la un 
moment dat aceasta a întrebat gazda, fără să-şi dea seama că oaspetele nu este american, 
«când va mai pleca într-o nouă misiune dată de guvernul SUA», la care Walter i-a atras 
discret atenţia «că persoana de față este de la KGB»”77. La acestea se mai adăuga si 
instructajul făcut de Serviciul „D” unor agenți de influență, care nu putea să fie 
interpretat în Occident decât ca propagandă de partid, iar în felul acesta să se afle şi cine 
era în spatele emisarului. Aşa cum observa Vladimir Volkoff, când se referea la 
dezinformarea practicată de KGB, dar care se poate aplica si Securităţii române, 
caracteristica anilor *80 a reprezentat-o „încetinirea marilor acțiuni de dezinformare. S- 
af putea ca acest lucru să se datoreze faptului că tehnicile de dezinformare au fost în 
sfârșit denuntate în Occident, cu siguranţă, este vorba şi de o lipsa de entuziasm din 
partea participantilor” 8, noua viziune privind statutul ofițerului de securitate mai mult 
iritând decât mobilizând. De pildă, în cazul instructajului informatorului „Florin”, trimis 
în noiembrie 1988 pentru „influențarea pozitivă a unor elemente din SUA pentru a nu 
se antrena la acțiuni ostile țării noastre”, i se recomanda acestuia: „Dacă va fi întrebat 
despre situația social-politică si economică din tara, va prezenta lucrurile arătând 
realizările obţinute de poporul român, condiţiile bune de muncă si viata, egalitatea in 
drepturi a tuturor cetăţenilor, indiferent de naționalitate, unele greutăți determinate de 
criza economică mondială, precum și eforturile depuse pentru asigurarea unei 
independente depline pe toate planurile. Fără rezerve, va fi mândru de originea daco- 
romană şi de istoria poporului român. Pentru a susține acest lucru, va arăta că s-a născut 
şi a trăit pe meleaguri cu o bogată istorie a neamului nostru, respectiv în oraşul Alba- 
Iulia — leagăn al istoriei, culturii şi civilizației româneşti — oraş în care trăiesc şi muncesc 
români si alte naționalități din tara noastră: maghiari, germani, evrei’””. De asemenea, 
propagarea cultului personalității lui Nicolae Ceausescu a depăşit granițele absurdului si 


75 Ion Mihai Pacepa în dosarele Securităţii: 1978-1980, Editura Enciclopedică, Bucuresti, 2009, Studiu 
introductiv, selecţia documentelor şi indice de nume de Liviu Taranu (ed.), p. 225. 

76 ACNSAS, fond Cadre, dosar nr. 27332, f. 11. 

77 Idem, fond Documentar, dosar nr. 13420, vol. 6, f. 97. 

75 Vladimir Volkoff, Tratat de Dezinformare. De la Calul Troian la Internet, Bucureşti, Editura Antet, 
f.a., p. 117. 

79 ACNSAS, fond Documentar, dosar nr. 13420, vol. 6, f. 217. Un instructaj eficient ar fi trebuit 
să ţină seama de faptul că la acea dată emigrația română cunoştea adevărata situaţie din tara, si nu 
era interesată de ceea ce dorea Partidul să se audă. 

în cadrul acțiunilor de propagandă desfăşurată de către Securitate. Astfel, în condițiile 
atacului masiv declanşat de mijloacele mass-media, atât din Occident cât si din rândul 
țărilor socialiste, Centrala de la Bucuresti şi agenţii săi responsabili cu influențarea 
mijloacelor de difuzare in masă în Occident trebuiau să utilizeze sintagma „tovarășul 
Nicolae Ceauşescu, secretar general al PCR” de fiecare dată când se refereau la 
conducător, ceea ce ducea la deconspirarea respectivilor agenţi, făcând astfel ineficientă 
orice inițiativă a acestora 

În privinţa conduitei ofițerilor Serviciului „D”, deşi se insista că „buna pregătire 
politică trebuie să fie dublată si întărită de o moralitate exemplară, de respectarea 
neabătută a principiilor de viata ale comunistului, ofițerul trebuind să dea dovadă de 
cumpătare, reținere, să fie un exemplu de cinste si corectitudine, să nu se lase influențat 
sub nici o forma de mentalități care sunt străine ideologiei și eticii socialiste”5!, realitatea 
tindea să fie cu totul alta. Un exemplu în acest sens este cazul colonelului Moise Orban, 
ofițer la Serviciul „D”, luat în lucru de către Direcţiile a III-a si a IV-a din cadrul 
Securităţii (Contraspionaj şi Contraspionaj Militar). Suspiciunile Securității au fost 
trezite, după cum reiese dintr-o notă de relații din 24 decembrie 1983, de faptul că 
ofițerul, „prin intermediul unor relaţii personale din cadrul Agerpress si MAE, a 
încercat să determine pe tov. lon Cumpănașu, director general Agerpress, şi lon Brad, 
ambasador la MAE, să intervină direct la conducerea DSS pentru a putea fi trimis în 
deplasare in Austria şi RF Germania. 

Ofiţerul, fiind întrebat ce cunoaşte despre aceste intervenții, a răspuns că «nu 
cunoaşte nimic». Avându-se însă in vedere faptul că necesităţile muncii nu impuneau 
deplasarea lui în țările menţionate, ca şi faptul că ofiţerul este binecunoscut de 
trădătorul Pacepa, intervenţiile au fost respinse de şeful unității. De fapt şi UM 0195 
(Contrainformatii Externe) a avizat negativ ca ofițerul să contacteze cetăţeni străini, pe 
motiv că este viciat (...) şi este cunoscut de unii ofițeri care au lucrat la UM 0920 sau au 
dezertat. 

În ciuda atenţionărilor repetate, a continuat să încalce in mod frecvent normele 
de muncă referitoare la relațiile cu cetăţenii străini şi cu rețeaua informativă (...). 

Nu a executat ordinul cu privire la valorificarea unor informaţii referitoare la 
cetăţenii străini suspectaţi de spionaj (Sabou Mihalcea, fost ofițer de Securitate stabilit în 
Israel, Mayer Victor, ziarist vest-german, Sakuma Boku, ziarist japonez şi alții). 

A deconspirat un ofițer al unităţii, Greceanu Florin, care acţionează acoperit la 
MAE, fata de un cetăţean din viata civilă (Crăciun Ionescu) de la revista «Lumea». 

Are relații mai apropiate cu Mircea Răceanu (evreu), Paul Sava de la 
Televiziune (evreu), familia Pardi, şi cu familia fostului ambasador Cotot. 

Vizitează în mod frecvent rețeaua informativă fără aprobare. 

Este căutat destul de frecvent de unii ziarişti străini, între care Victor Mayer, 
cunoscut cu poziţii vădit ostile țării noastre; de asemenea, ziaristul spaniol Estoriol, 


80 Adam Burakowski, Dictatura lui Nicolae Ceausescu, 1965-1989. Geniul Carpatilor, laşi, Polirom, 
2011, p. 27. 
81 Col. loan Toma, It.-col. Mihai Stan, op. cit., p. 49. 

membru al organizației „Opus Dei”, care a încercat să racoleze prozeliti pentru aceasta 
organizație” 82, 

Situaţia lui Moise Orban era subiect de discuţii printre ziariștii străini acreditați 
la Bucureşti. Astfel, după cum se consemna într-un document al Securităţii, „la 14 
decembrie 1985, Gian Marco Vernier, corespondentul agenţiei italiene de presă 
«ANSA», a avut o întâlnire la restaurantul hotelului «Bucureşti», cu ziaristul spaniol 
Ricardo Estoriol. Din măsurile de control luate, a rezultat că ziaristul spaniol l-a întrebat 
pe Vernier despre situația actuală a lui Orban Moise (fost ofițer la UM 0544 si Serviciul 
»D”). Vernier a răspuns că, din câte cunoaşte, Orban Moise a fost pensionat înainte de 
termen, pentru că a avut probleme, mai întâi la Berlin si apoi aici in tara. El a fost 
dărâmat de femei şi băutură, ceea ce pentru ziariștii străini din Bucureşti este un mare 
păcat, deoarece era foarte deschis în discuţiile cu ei. Vernier a mai arătat că Orban 
lucrează în prezent la Redacţia publicaţiilor pentru străinătate, întrucât cunoaşte bine 
limba germană, el fiind de origine maghiară şi absolvent al liceului german din 
Brasov’’83, 

„Conţinutul principal al dezinformării constă în activitatea ce se duce in scopul 
de a-i plasa dușmanului, pe diferite cai, materiale şi date cu aspect veridic, dar în fond 
ascunzând şi denaturând în mod subtil realitatea, astfel încât să-l facem să creadă că a 
reuşit să-şi realizeze scopurile şi să-l determinăm să acționeze în sensul dorit de noi”, 
afirma unul din şefii Serviciului „D”, generalul-maior Mihai Ilie5. Chiar dacă, în cazul 
serviciilor de securitate din blocul comunist, multe din operațiunile de dezinformare au 
fost infrumusetate prin practicarea a ceea ce specialiştii războiului din umbră au numit 
„Jocul succesului”8, este neîndoielnic că ele au influenţat relațiile dintre cele două 
blocuri pe tot parcursul Războiului Rece. Această măsură şi-a pierdut din influenţă, in 
special datorită spargerii blocadei informaționale din Est înspre Vest, când a ieşit tot 
mai mult în evidență faptul că, deşi revoluționară în teorie, ideologia comunistă era 
conservatoare şi animată în realitate de o tristă ortodoxie politică si sociala®. 

Desi în diferite lucrări apărute în perioada comunistă se arăta că „distanța 
dintre «elite» şi mase crește în condiţiile societății capitaliste contemporane, prin 
amplificarea forței birocraţiei, prin utilizarea tehnicilor de «persuasiune», pe care 
perfecționarea mijloacelor de comunicare le-a dezvoltat, astfel încât masele să fie 
împiedicate să-şi desluseascä, în fenomenele contemporane, mersul propriilor 
interese”87, cel mai nociv aspect al politicilor comuniste l-a reprezentat dezinformarea 
propriilor cetăţeni, stabilitatea regimului totalitar depinzând în bună măsură de izolarea 
în care tinea lumea fictivă auto-creată în raport cu lumea exterioara®®. 


82 ACNSAS, fond Documentar, dosar nr. 13227, vol. 9, f. 375. 

83 Ibidem, p. 312. 

8 Gen.-mr. Mihai Ilie, Dezinformarea (1), în „Secutitatea”, nr. 1 (25)/1974, pp. 10-17. 

85 Ladislav Bitman, op. cit, f. 142. 

86 Zbigniew Brzezinski, La révolution technétromque, Calman-Lévy, Paris, 1971, p. 174. 

87 Liviu Zapartan, Contribuţii la critica teoriilor elitare, Cluj-Napoca, Editura Dacia, 1979, p. 235. 
88 Hannah Arendt, Originile totalitarismului, Bucuresti, Humanitas, 1994, p. 568. 

Anexă 
Şefii Serviciului „D” — fişe biografice 


Mihail Bozianu 

Data si locul naşterii. 28 ianuarie 1927, Câmpina, judeţul Prahova. 
Membru de partid din 1954. 

Originea socială. muncitorească. 

Profesia de bază. profesor. 


Studi: liceul teoretic din Câmpina (1945); 
Facultatea de Geologie si Geografie din Bucuresti 
(absolvită în 1949, cu examen de stat în 1951); 
Facultatea Specială a Comitetului de Stat al Securităţii 
de pe lângă Consiliul de Miniştri al URSS (martie 
1956 — retras de la studii). 

Activitate şi functii. profesor de geografie la 
şcoala generală din comuna Ciorani, jud. Prahova 
(1949-1 mai 1950); militar la Centrul de Instrucție 
Securitate din Orăștie (mai 1950); redactor de lecții 
politice pentru ostaşi şi corespondent de presă în 
Direcţia Generală Politică din Ministerul de Interne 
(1951); profesor de geografie (octombrie 1951- 
ianuarie 1952) şi şef al catedrei de cultură generală 
(ianuarie 1952-august 1955) la Scoala de Ofiţeri MAI 
nr. 2 Oradea; ofițer operativ I la DGIE (august 1955-martie 1956); lucrător operativ şi 
locţiitor şef birou la Regiunea de Securitate Dobrogea (iulie 1956-decembrie 1957); 
locţiitor şef Birou Operativ (ianuarie 1958-aprilie 1959), şef Birou Operativ (aprilie 
1959-august 1960), şef Serviciu Operativ (august 1960-septembrie 1967) la DGIE; şef al 
Biroului Învăţământ (septembrie 1967-aprilie 1968); şef Serviciu Independent ,,D” 
(aprilie 1968- ianuarie 1971); readus la DGIE: adjunct şef Serviciu Operativ la 
rezidența de la Paris (15 mai 1971-aprilie 1977); şef UM 0626 din cadrul DIE (aprilie 
1977-octombrie 1978); şef Serviciu Independent Filaj si Investigaţii în Inspectoratul 
Municipiului Bucuresti — Miliție (din octombrie 1978); trecut în rezervă la pensie (19 
mai 1983). 

Limbi străine cunoscute: franceza şi italiana. 

Grade: locotenent (2 octombrie 1951); locotenent-major (15 februarie 1954); 
căpitan (15 august 1957); maior (23 august 1962); locotenent-colonel (23 august 1967); 
colonel (30 decembrie 1969); general-maior (19 august 1974). 

Distinctii: Medalia „Meritul militar” clasa a Il-a (1957) şi clasa I (1960); Medalia 
„Pentru merite deosebite în apărarea orânduirii de stat” (1961); Ordinul „Pentru servicii 
deosebite” (1961); Medalia „A 20-a aniversare a eliberării patriei” (1964); Medalia „A 
20-a aniversare a forțelor armate” (1964); Medalia „A 25-a aniversare a eliberării patriei” 
(1969); Medalia „A 50-a aniversare a PCR” (1971); Ordinul „Steaua Republicii Socialiste 
România” clasa a IV-a (1971); Ordinul „Meritul militar” clasa a III-a (1966), clasa a Il-a 
(1971) şi clasa I (1977); Medalia „25 de ani de la proclamarea Republicii” (1972); 

Ordinul „Pentru servicii deosebite” clasa a II-a (1973); Medalia „A XXX-a aniversare a 
forțelor armate” (1974); Ordinul „Meritul militar” clasa a I (1977). 


Mihai Ilie 

Data si locul naşterii. 4 septembrie 1929, comuna Chiajna, judeţul Ilfov. 
Membru de partid din 1953. 

Originea socială. funcţionar. 

Profesia de bază. Lăcătuş mecanic. 

Studii: şcoala tehnică profesională Constanţa 
(1950); şcoala de ofițeri a Ministerului de Interne 
(1951); Universitatea Serală de Marxism-Leninism de 
pe lângă Comitetul PCR din Ministerul de Interne 
(1953-1956); Facultatea Specială a Comitetului de Stat 
al Securităţii de pe lângă Consiliul de Miniştri al URSS 
(1958). 

Activitate şi funcții. preşedinte al UAER 
Constanţa, secretar al BOB al UTC din şcoală şi 
membru al Comitetului județean UTM Constanţa 
(1948-1950); redactor la ziarul „Dobrogea Nouă” din 
Constanţa (iulie-septembrie 1950), funcționar operativ 
(martie 1951-decembrie 1952), lucrător operativ 
(ianuarie-mai 1952), locţiitor şef birou (mai 1952- 
aprilie 1953), locţiitor şef serviciu (aprilie 1953-august 
1958), locţiitor şef direcție (august 1958-martie 1960) 
la Direcţia a III-a Contraspionaj; şef grupă (aprilie 1960-octombrie 1963), locţiitor 
director general (octombrie 1963-septembrie 1971), şef grup operativ I (din decembrie 
1969) la Direcţia Generală de Informaţii Externe; șef Serviciu Independent ,,D” 
(decembrie 1971-aprilie 1977); trecut în rezervă, fiind clasat inapt pentru serviciul 
militar (Decret prezidenţial nr. 100/22 aprilie 1977). 

Limbi străine cunoscute: engleza şi franceza bine, rusa slab. 

Grade: sublocotenent (1 martie 1951); locotenent (1 mai 1952 — avansat înainte 
de termen); locotenent major (20 decembrie 1953 — avansat înainte de termen); căpitan 
(30 decembrie 1953 — avansat înainte de termen); maior (30 decembrie 1957 — avansat 
înainte de termen); locotenent-colonel (26 august 1962 — avansat înainte de termen); 
colonel (23 august 1964 — avansat înainte de termen); general-maior (22 august 1968). 

Distincţii. Medalia „Pentru merite deosebite în apărarea orânduirii de stat” (3 
iunie 1954); Ordinul „Steaua Republicii Populare Române” clasa a III-a (4 octombrie 
1955); Medalia Meritul militar” clasa a Il-a (21 aprilie 1956) si clasa 1 (1 februarie 1962); 
Ordinul „Apărarea Patriei” clasa a III-a (29 decembrie 1961); Medalia „A 20-a 
aniversare a eliberării patriei” (1964); Medalia „A 20-a aniversare a forțelor armate” (21 
octombrie 1964); Ordinul „Meritul militar” clasa a III-a (9 aprilie 1966) şi clasa a H-a 
(24 martie 1971); Ordinul „Tudor Vladimirescu” clasa a IV-a (25 decembrie 1967); 
Medalia „A 25-a aniversare a eliberării patriei” (4 septembrie 1969); Medalia „A 50-a 
aniversare a PCR” (21 mai 1971); Medalia „25 de ani de la proclamarea Republicii” (30 
decembrie 1972); Ordinul „Pentru servicii deosebite” clasa a Il-a (10 august 1973); 

Medalia 30 de ani de la eliberarea patriei (1974); Medalia „A XXX-a aniversare a 
forțelor armate” (18 octombrie 1974). 


Dumitru Borşan 

Data si locul naşterii: 2 august 1923, comuna Liesti, judeţul Galati. 
Membru de partid din 1945. 

Originea social. ţăran cu gospodărie mijlocie. 

Profesia de bază: militar. 


Studi: liceul teoretic din Bolgrad şi Tecuci 
(1941); scoala de submaistri militari de aviaţie 
Bucuresti (1943); Scoala Superioară de Partid „Ştefan 
Gheorghiu” (1949); Facultatea Specială a Comitetului 
de Stat al Securităţii de pe lângă Consiliul de Miniştri 
al URSS (1957); Facultatea de Drept din Bucureşti 
(1961). 

Activitate şi functii: activist de partid la 'Tecuci, 
Galati şi Râmnicu-Sărat (1945-1948); subsef de birou 
SSI (19 august 1948-decembrie 1950); şef serviciu şi 
secretar al BOB la Direcţia I Informaţii Interne 
(ianuarie 1951-27 iunie 1952); scos din evidențele 
DGSS (27 iunie 1952-23 iunie 1953); anulată Decizia 
MAI şi rechemat în cadrele active (23 iunie 1953); 
adjunct şef serviciu (23 iunie 1953-februarie 1954) şi 
şef serviciu la Direcţia a HI-a (1 martie 1954-1 mai 1961); membru al Comitetului de 
Partid din Ministerul de Interne (1957-1974); locţiitor al şefului Direcţiei Generale de 
Informaţii Externe, apoi rezident la Tokio (1 mai 1961-1 martie 1967); şef Direcţia I 
Informaţii Interne (1 martie 1967-1 mai 1972); şef Direcţia Generală de Informaţii 
Interne (1 mai 1972-5 mai 1977); şef Serviciu Independent ,, D” (1 august 1977-23 
iulie 1981); trecut în rezervă (Decret prezidenţial nr. 166/23 iulie 1981). 

Limbi străine cunoscute: engleza. 

Grade: căpitan (1 ianuarie 1951); maior (23 august 1954); locotenent-colonel (23 
august 1958); colonel (23 august 1964); general-maior (20 august 1969). 

Distinctii: Medalia „Meritul militar” clasa a Il-a (12 martie 1955) si clasa I (12 
ianuarie 1963); Medalia „Eliberarea țării de sub jugul fascist” (6 august 1954); Medalia 
„Pentru servicii deosebite” (19 august 1954); Ordinul „Steaua Republicii Populare 
Române” clasa a IV-a (26 decembrie 1962), Medalia „Meritul militar” clasa I (12 
ianuarie 1963); Medalia „A 20-a aniversare a eliberării patriei” (18 august 1964); Medalia 
„A 20-a aniversare a Zilei Forţelor Armate” (21 octombrie 1964); Ordinul „Meritul 
militar” clasa a IV-a (9 aprilie 1966); Ordinul „Tudor Vladimirescu” clasa a IV-a (25 
decembrie 1967); Medalia „A 25-a aniversare a eliberării patriei” (23 august 1969); 
Ordinul ,,Meritul militar” clasa a Il-a (21 decembrie 1970); Medalia „A 50-a aniversare a 
PCR” (21 mai 1971); Ordinul „Pentru servicii deosebite” clasa a l-a (21 decembrie 
1971); Medalia „25 de ani de la proclamarea Republicii” (30 decembrie 1972); Medalia 
„30 de ani de la eliberarea patriei” (23 august 1974); Medalia „A 30-a aniversare a Zilei 
Forţelor Armate” (18 octombrie 1974). 

Regizorii de culise. Şefii Serviciului ,,D” (Dezinformare)... 


Ioan Toma 

Data si locul naşterii: 2 septembrie 1930, Moreni, judeţul Dâmboviţa. 
Membru de partid din 1954. 

Originea socială. sondor petrolist. 

Profesia de bază cazangiu/ economist. 

Studii. Universitatea Serala de Marxism- 
Leninism de pe lângă Comitetul PCR din Ministerul 
de Interne (3 ani); Facultatea Specială a Comitetului 
de Stat al Securităţii de pe lângă Consiliul de Miniştri 
al URSS (1955-1956); reciclare la DIE (1971); 
Facultatea de Economie Industrială din cadrul 
À Academiei de Studii Economice din Bucuresti. 

Activitate şi funcții. ofiţer operativ la Direcţia a 
Il-a (1 septembrie 1953-iulie 1954); transferat la 
DGIE (din august 1954): ofițer operativ (august 
1956-ianuarie 1960), locţiitor şef birou (1 februarie 
1960-septembrie 1963), locţiitor şef secție operativă 
(1 octombrie 1963-aprilie 1966), locţiitor şef serviciu 
operativ (15 aprilie 1966-iunie 1968), şef serviciu 
operativ (1 iulie 1968-septembrie 1969), adjunct şef 
sector (1 octombrie 1969-iulie 1973), ofițer special 
principal III (1 august 1973-octombrie 1979), ofiţer special principal IT (1 noiembrie 
1979-octombrie 1981); şef Serviciu Independent ,, D” (1 noiembrie 1981-octombrie 
1986). 


Limbi străine cunoscute: rasa şi franceza. 

Grade: sublocotenent (1 septembrie 1950); locotenent (23 august 1954); 
locotenent-major (23 august 1957); căpitan (23 august 1961); maior (23 august 1967); 
locotenent colonel (23 august 1973); colonel (19 februarie 1977). 

Distinctii: Medalia „Meritul militar” clasa a I-a (1958) si clasa I (1963); Medalia 
„Pentru servicii deosebite” (1959); Medalia „A 20-a aniversare a forțelor armate” 
(1964); Ordinul „Meritul militar” clasa a III-a (1968), clasa a II-a (1973) şi clasa I (1979); 
Medalia „A 50-a aniversare a PCR” (1971); Medalia 25 de ani de la proclamarea 
Republicii” (1972); Medalia „A XXX-a aniversare a eliberării patriei” (1974). 


Dumitru Tatu 

Data si locul naşterii. 17 tunie 1936, comuna Mihălceni, judeţul Vrancea. 

Membru de partid din 1963. 

Originea socială. funcţionar. 

Profesia de bază: profesor de limba şi literatura romana. 

Studii: Facultatea de Filologie din București, Secţia de Limba şi Literatura 
Romana; (1954-1957); Scoala DGIE (1969-1972); Universitatea Serala de Marxism- 
Leninism, Sectia Filozofie (1967-1968). 

Activitate si funcții. repartizat la MAI Craiova (25 iulie 1957); ofițer operativ la 
Serviciul „I” Tehnică Operativă (1 august 1957-februarie 1960); ofițer operativ la 


157 


Alina Ilinca, Liviu Marius Bejenaru 


Serviciul F Controlul Corespondentei (1 august 1960-iunie 1963); ofițer operativ I 
tehnică operativă la Inspectoratul Judetean Olt — Securitate (1 august 1963-aprilie 1968); 
locţiitor şef birou (1 mai 1968-septembrie 1969); ofițer operativ I DGIE (1 octombrie 
1969-octombrie 1979); şef Sector 3 (legionari) (1 noiembrie 1979- octombrie 1986); șef 
Serviciu Independent ,,D” (15 octombrie 1986-22 decembrie 1989). 

Limbi străine cunoscute: italiana si franceza. 

Grade: locotenent (25 iulie 1957); locotenent-major (23 august 1960); căpitan 
(23 august 1964); maior (23 august 1970); locotenent-colonel (23 august 1976); colonel 
(23 august 1983). 

Distincţii. Medalia „Meritul militar” clasa a H-a (1960) si clasa I (1965); Ordinul 
„Metitul militar” clasa a III-a (1973), clasa Il-a (1977) si clasa I (1983); Medalia „A 
XXX-a aniversare a eliberării patriei” (1974); Medalia „A 40-a aniversare a eliberării 
patriei” (1984). 

PORTRETUL UNUI AGENT AL SECURITATII: 
„LUCKY” 


PORTRAIT OF A SECURITATE AGENT: “LUCKY” 


The story of "Lucky" the Securitate agent in the 70s and 80s, is a somewhat original route of an 
employee of the feared institution. Documents kept in the archives of National Council for the Study of 
the Securitate Archives NCSSA reveal indirect and fragmentary common identity of "Lucky", "Helmut" 
and "Adolf" and his actions. Used by the external unit of the Securitate to intimidate personalities of 
Romanian Exile, Lucky has a rough biography, both in Romania and abroad. 


Etichete: Securitate, operatiuni, Emil Georgescu, Lucky 
Keywords: The Securitate, operations, Emil Georgescu, Lucky 


I. O poveste din Sibiu 


Prietenii îi spuneau Lucky. Îi spun la fel şi azi, căci povestea, deşi începe cu 
multi ani în urmă, ne duce până în zilele noastre. Lucky s-a născut in octombrie 1948 şi 
e de loc din zona Sibiului. I-a plăcut oraşul acesta dintotdeauna. Dar cel mai mult i-a 
plăcut — şi îi place şi azi — „Împăratul Romanilor”, mai exact barul celebrului hotel. 
„Kaiser”-ul a fost, într-un fel, punctul central al existenţei sale de-a lungul vremurilor. Si 
ce vremuri... 

Lucky venea dintr-o familie bună cu biografie proastă — sub regimul comunist. 
De trecutul legionar al tatălui făcea caz ori de câte ori considera că îl avantajează. La 
nevoie, inventa şi fabula cu o naturalete uimitoare. Tinea să facă neapărat impresie. 
Lucky era mai curând o părere decât o persoană. Era un fel de actor plurivalent 
distribuit în roluri diverse. La prima vedere, un veleitar accentuat. În realitate, ceva mult 
mai nefast. 

La început, Lucky şi-a construit personajul de unul singur, atât cât l-a ajutat 
mintea şi i-a permis caracterul. Minte avea dar, cum spune o vorbă din popor, era 
brânză bună în burduf de câine. $i mai era cam fudul. 

La liceul Gheorghe Lazăr, Lucky era în clasa a 11-a când îşi dă în petec pentru 
prima oară si este exmatriculat pentru „imoralitate”. Termină liceul ceva mai târziu la 
Ocna Sibiului. În 1967 încasează un an și 2 luni de închisoare pentru că a vrut să fure 
tablouri — el zicea porumbei — din biserica catolică de lângă muzeul Bruckenthal, în care 
a pătruns prin efractie împreună cu nişte prieteni. Este cercetat și în legătură cu un furt 
de tablouri din muzeul Bruckenthal. Familia, bine văzută la Sibiu, este consternată si 
ruinată de rătăcirile acestui fiu care părea cel putin la fel de dotat, inteligent si 
promiţător ca şi surorile sale mai mari — una devine medic, cealaltă profesoară. Ce 
devine Lucky? 

Deocamdată, un descurcäret. Se duce totuşi la facultate, la Filologia de la Cluj, 
dar este exmatriculat dupa numai o lună „pentru abateri”. Inevitabil, este luat la armată, 
la o unitate din Bucureşti. Lucky se descurcă şi aici. Simulează o nevroză şi obține o 

amânare a serviciului militar. Smecheria cu „nevroza” nu tine însă prea mult, si Lucky se 
vede luat la armată din nou. Ajunge, în octombrie 1970, la o unitate din Oradea, dar nu 
se omoara cu militaria pentru ca este incadrat furier. Adica, se descurca. Pana o incurca. 

Mai 1971. Potrivit anchetei procuraturii militare Oradea, soldatul Lucky, i-ar fi 
cerut unui alt soldat să sustragă pentru el un pistol cu muniţie, promitandu-i că-l va 
răsplăti cu 10.000 de lei. Lucky nu avea acces la armament, de aceea s-a văzut nevoit să 
apeleze la un alt soldat. Planul lui Lucky de a pune mana pe o arma ajunge repede la 
urechile C.L.-stilor din unitate — el este turnat chiar de un prieten sibian, tot soldat -, si 
Lucky se trezește în arest sub anchetă penală. Îi vine însă ideea cu “nevroza”, se declară 
bolnav de nervi și începe să facă urât: amenință că-şi taie venele, invocă prieteni 
misteriosi şi puternici, intra în greva foamei. Este transferat la un spital militar, 
anchetatorii cerând o “expertiză neuropsihiatrică”. Lucky simulează în continuare, şi 
pare să-i iasă bine. Medicii îi confirmă diagnosticul de psthopatie impulsivd cu mitomanie şi 
îl declară inapt la unitate, clasat inapt pace. În baza diagnosticului, procuratura militară 
închide dosarul si Lucky este lăsat la vatră. Nu pateste absolut nimic. Ce simplu! 

Cam prea simplu: ținând cont de faptul că anchetatorii ştiu că Lucky nu suferă 
de nimic — simularea este consemnată în dosarul anchetei, unde se menţionează chiar şi 
numele asistentului medical care îl instruieşte pe Lucky cum să simuleze mai bine. Şi 
totuşi, diagnosticul este acceptat de anchetatori fără nici o obiectie. Tentativa de 
procurare a unei arme sustrase din dotarea armatei era o faptă extrem de gravă ce se 
pedepsea pe-atunci cu ani grei de puşcărie. Si totuşi, fapta fiind dovedită, procuratura 
închide dosarul. Cunoscându-i-se antecedentele penale, şi deşi un ditamai locotenent 
colonel de contra-informatii il descrie drept un element dubios care se sustrage intenționat de la 
satisfacerea serviciului militar?, Lucky este totuşi trimis acasă de parcă nu ar fi încercat sa 
fure decât o agrafă ruginită din coşul de gunoi. De neînțeles, s-ar zice. Vom înţelege 
puţin mai încolo. 

Revenit acasă, la Sibiu, în august 1971, Lucky își reia traiul obişnuit. Securitatea 
din Sibiu, informată despre cazul de la Oradea, se adresează la rândul ei Miliției cu 
precizarea: În prezent nu s-a încadrat în câmpul muncii, îsi consumă timpul prin cofetärii, joacă cărți 
de unde realizează diverse sume de bani. Familia lui este îngrijorată de faptul că fiul lor, deşi a avut o 
condamnare pentru furt, este pasibil de a mai comite alte acte iresponsabile si antisociale. În scopul 
prevenirii sale de la săvârșirea unor infractiuni sau contravenţii, vă rugăm ca cel în cauză să fie în 
preocuparea organelor de militi. În ianuarie 1972, Militia municipiului Sibiu confirma că 
Lucky a fost luat in supraveghere generală“. Apoi, nimic. 

Dosarul lui Lucky nu mai consemneaza nimic timp de mai multi ani. Abia dupa 
cinci ani, în 1977, apar documente din care se pot reconstitui, foarte sumar, anii 
precedenţi. Aflăm că, la un moment dat, Lucky şi-a găsit o slujbă oarecare la 
întreprinderea Vinalcool Sibiu. Apoi, s-a căsătorit cu o sibiancä de origine etnică 
germană, să-i spunem Inge, cu care are un copil. Cei care i-au cunoscut soția spun ca 
era o adevărată frumuseţe. Inge era profesoară de engleză şi germană la o şcoală din 


1 ACNSAS, fond Informativ, dosar nr. 60475, vol. 1, £. 1, 78. 
2 Ibidem, ff. 65-66. 

3 Ibidem, £. 81. 

+ Tbidem, £. 82. 

Sibiu. În vacantele de vară, începând din 1975, Lucky si soţia sa lucrează pe litoral la 
asa-numitele Free Shop-uri. Unii dintre noi isi mai amintesc bine aceste magazine: 
puteai să cumperi de acolo, şi numai de acolo, o mulțime de lucruri imposibil de găsit in 
comerțul socialist. Cu o condiţie: să ai valută forte — dolari, mărci vest-germane, franci, 
lire etc. Şi cu încă o condiţie: să fii cetățean occidental, căci un român nu avea voie să 
deţină valută forte. Să ajungi vânzător într-un asemenea Free Shop era extrem de 
tentant. şi greu de obținut. Pe lângă cerința de a cunoaște nişte limbi străine (Inge 
vorbea germana şi engleza, Lucky, franceza), mai trebuia să treci de filtrul selecției 
Securităţii. Căci nu oricine prezenta suficientă încredere pentru a fi lăsat să umble cu 
valută şi, mai ales, să aibă contact cu străinii. Apoi, se ştia prea bine că activitatea într-un 
Free Shop era o sursă certă de învârteli de tot felul, dar în special de procurare de dolari 
prin schimbul „la negru” sau prin vânzarea de obiecte introduse în magazin pe lângă 
gestiunea oficială. Cum spuneam, nu oricine prezenta suficientă încredere pentru a lucra 
într-un Free Shop. Şi totuși, în pofida biografiei sale pestrite, Lucky nu avea nici o 
problemă. În fiecare vara, el lucra la câte un Free Shop de pe litoral. 

Inge, soţia lui Lucky, are rude în Germania occidentală. În 1975, aceste rude îi 
trimit o invitație, asa cum cereau atunci formalitatile pentru obținerea unui paşaport 
turistic. Inge urma să plece singură in Germania, fără sot si fără copil. Totuşi, cererea ei 
de paşaport este respinsă. Lucky si soția sa par resemnati, nu reacționează in nici un fel. 

Cu atât mai surprinzătoare este brusca vehementa cu care se manifesta Lucky, 
doi ani mai târziu, în toamna lui 1977, când năpădeşte autorităţile cu ,,reclamatii- 
sesizări” şi memorii de protest. Motivul pare să fie un incident din vara aceluiași an, 
când Lucky, soţia sa, şi tot grupul lor de prieteni sibieni, nouă în total, luaseră în primire 
Free Shop-ul de pe aeroportul Mihail Kogălniceanu, de lângă Constanţa. Un magazin 
important, cu un dever deosebit, căci prin acest aeroport treceau toți turiștii străini, la 
sosire cât si la plecare. Ar fi fost un sezon de excepţie pentru Lucky si ceilalți dacă n-ar 
fi fost echipa de milițieni care, ca din senin, le-a căzut pe cap în inspecţie. Inventarul 
scoate la iveală un plus nejustificat în gestiune în raport cu vânzările si încasările. 
Raportul constată, de pildă: S-a mai gasit la articolul ,,Casete” pentru radiocasetofoane, intrate 
150 bucăţi si stoc faptic la predare 192 bucăți, in ajară de ceea ce s-a vândut. Cu alte cuvinte, 
Lucky şi prietenii săi practicau sistemul vânzării unor articole introduse in Free Shop pe 
cont propriu, dolarii astfel obţinuţi intrând în buzunarele lor. Situaţia era cat se poate de 
penală. Urmarea? Nici una. Ba tot trupa lui Lucky este cea care face scandal, cum reiese 
din raporul Miliției: 

Cu ocazia inventarului, H. |...], fratele său Andrei, V. [...], B. [...] au 
Jignit lucrătorii de miliție, făcând afirmatia că sunt niște hoti si pungaşi şi că ei 
prin relațiile ce le au vor interveni să fie dati afară toti cei ce au contribuit la 
schimbarea lor. H. |...] [seful gestiunii, prieten al lui Lucky] z vorbit la 
telefon cu un general cu numele de Marinescu Petrică care i-ar fi spus motivul 
schimbării si al cărui informator spunea că este. (Raport al Miliției 
judeţului Constanta din 13 iulie 1977). 

Foarte interesant ce descoperă, deci, Militia, dincolo de inventarul cu probleme: 
că trupa lui Lucky avea acoperire. Drept pentru care toţi cei nouă sibieni se întorc acasă 


5 Idem, dosar nr. 60475, vol. 2, f. 28. 

fără să suporte nici un fel de consecinţe. Mai mult chiar, incidentul îi serveşte lui Lucky 
ca pretext pentru a deveni brusc un vocal si hotărât protestatar în numele unor principii 
ca libertatea, echitatea sau dreptul la realizarea personală în alt loc decât România, adică 
dreptul de a emigra. Atunci ne-am întrebat care este rațiunea de a mai sta în această fard, sctie 
Lucky referindu-se la incidentul cu Free Shop-ul şi milițienii, incident pe care îl califică 
drept abuziv, neintemeiat, nejustificat şi acivic. Totodata, Lucky declară: La inventarul facut in 
prezenta securistilor, am iesit perfect, nu ni s-a putut reprosa nimic sub nici un aspect, doar afirmatia 
hilară că vrem să fugim din tara’. 

Nu, fugitul din ţară nu era soluţia optima pentru Lucky, ci plecatul legal. El 
depune, impreuna cu sotia, actele de plecare definitiva din Romania. Intr-un memoriu 
din 6 ianuarie 1978, Lucky scrie, cu accente de trufie cabotinăs: 

Boala mea „de plecare” este incurabild, nesuportând nici un amendament. Cu 
riscul existenței, merg până la capăt în a realiza acest mobil! Nu nutresc nici 
un resentiment fata de nimenea şi am certitudinea că ,,dincolo” pot fi cu mai 
mult folositor țării decât in existența larvara pe care o duc aici. Nu mă aştept 
la un El Dorado, dar sper ca entitatea mea civică să fie respectată. Imi sustin 
Cauza cu 0 voință inexorabilă. |...] Totdeauna si oriunde voi fi un bun patriot. 
[...] În ideea în care circumstanțe nefaste mă vor obliga să scriu la Europa 
Libera, cuprinsul scrisorii va respecta întocmai schema acestei depozitii. 

Ce ne văd ochii? Lucky sfidează Securitatea, amenințând, în scris, că va informa 
Radio Europa Liberă despre cazul său de „drepturile omului” dacă nu i se aprobă 
emigrarea. Securitatea reacționează la 18 ianuarie 1978 prin deschiderea dosarului de 
urmărire informativă nr. 1103 privind „Bubu” (numele de cod dat lui Lucky în acest 
dosar). Lucky este „avertizat”, asta însemnând că trebuie să suporte discuţii cu diverşi 
securiști, între care si colonelul Ioan Poiană. Cu toate acestea, securiştii sunt luaţi prin 
surprindere aflând, tardiv, că Lucky — cu o „voinţă inexorabilă”, nu-i aşa — chiar a trimis 
o scrisoare la Europa Liberă. Scrisoarea, in care Lucky isi revendică imperativ dreptul 
de emigrare în REG, i-a fost citită într-o emisiune difuzată pe 4 martie 1978. Prompt, el 
este amendat cu 500 de lei în baza legii 23/1971. Este vorba despre faimoasa Lege 
privind apărarea secretului de stat în R.S.R. al cărei articol 14 spunea asa: Se énterzice cetatenilor 
români de a avea orice fel de legătură cu posturile de radio si televiziune ori cu organele de presă din 
szrăinătate, care, prin actiunile lor, desfăsoară o activitate de defăimare sau contrară intereselor statului 
român. 

Deşi declară la Securitate ca in perspectivă nu md voi antrena în nici un fel de discuții 
sau aprecieri de natură politică”, Lucky face exact invers, si asta cât se poate de ostentativ si 
de public. Adică face caz permanent de actul său de mare curaj de a scrie la Europa 
Libera, „aduce injurii regimului”, cum precizează notele informative, ba se declară chiar 
„disident” în gura mare — în barul plin de lume de la „Împăratul Romanilor”, desigur. 
Aşa se face că, la un moment dat, Securitatea pare să cedeze. Un raport din iulie 1978 
propune închiderea dosarului de urmărire informativă nr. 1103, respectiv abandonarea 


6 Idem, fond Informativ, dosar nr. 85327, vol. 1, f. 4. 
7 Idem, fond Informativ, dosar nr. 60475, vol. 2, f. 106. 
8 Idem, fond Informativ, dosar nr. 85327, vol. 1, f. 5. 
9 Idem, fond Informativ, dosar nr. 60475, vol. 2, f. 56v. 


162 


Portretul unui agent al Securității: ,, Lucky” 


cazului lui Lucky, pentru că s-au făcut intervenții şi s-a dat aviz: pozitiv de către comisie pentru a 
primi aprobare de plecare. Culmea, însuşi şeful Securităţii judeţului Sibiu cere la Bucuresti, 
în octombrie 1978, să se urgenteze aprobarea emigrării lui Lucky #7 vederea prevenirii 
săvârșirii de către acesta a unor eventuale actiuni fatise [...|"!. 

Lucky a învins. S-a luat de piept cu Securitatea si a ingenuncheat-o. În februarie 
1979, Lucky si familia sa pleacă în Germania si se stabilesc în oraşul Nurnberg din 
Bavaria, la nord de München. Datorită originii etnice germane a soției, beneficiază 
imediat de ajutoare speciale pentru integrarea în societate, inclusiv cetățenia germană. 

Ce am putea spune, în acest punct al poveștii, despre Lucky? Ce fel de om este 
el? Un temerar? Un smecher? Un luptător, un semi-interlop, un zănatec sau un cabotin 
băftos? Poate ne ajută această autocaracterizare dintr-o declarație dată la Securitate !?: 

Favorizat de fizic şi dotat cu o inteligență speculativă, marcat de nesansa 
debutului meu in viață |condamnarea din 1967], /psir de capacitate 
volitiva, am ajuns să mă ancorez într-un mediu abject, vizând confortul 
material, urmărind doar plăceri primare care nu reclaman nici un efort. Dar, 
această existență cu tentă parazitară venea în contradicție cu idealul meu 
existentialist, cu educația primită. 

Chestia cu idealul lui existențialist e nostimă, dar... nu, nu cred că ne ajută să 
ne lămutim asupra lui Lucky. Ne-ar ajuta însă deslusirea episodului mai de la început, 
când Lucky scapă de procuratura militară şi de închisoare pe motiv de „psihopatie 
impulsivă cu mitomanie”. Deşi anchetatorii ştiu că simulează. Deşi fapta este deosebit 
de gravă. Deşi are antecedente penale. De neînțeles, spuneam. S-ar înțelege însă foarte 
uşor dacă am accepta ideea că pe Lucky îl scapă nu ,,psihopatia”, ci Securitatea. Nu 
Securitatea aia banală, ca să-i zic aşa. Nu cea cu care se războieşte el mai târziu pentru 
un paşaport. Ci o parte mai specială a Securităţii, să-i spunem DIE de la Departamentul 
de Informaţii Externe (mai târziu CIE), şi care vede ,,potentialul” lui Lucky de 
aventurier, cinic, inteligent, prefăcut şi lipsit de scrupule — taman bun pentru un anumit 
gen de misiuni dubioase şi „deplin conspirate”. 

Si ce altceva ne-ar mai putea ajuta? Păi, ne-ar ajuta să aflăm, de pildă, desi nici 
un document (disponibil) nu consemnează asta, că în 1972-1973, Lucky era din nou la 
armată. Ciudat, doar fusese clasat inapt cu doar un an înainte. Şi totuşi, era la armată. 
Mai rău chiar, la un batalion disciplinar. Batalion de pedeapsă, cum i se mai spunea, 
deoarece acolo ajungeau soldații pedepsiţi pentru diverse delicte sau cei cu cazier. Si 
pentru ce fusese pedepsit, chipurile, Lucky? Dacă-l întrebai, iti povestea că, pe cand 
făcea armata la Oradea, fusese implicat în deturnarea unui avion. Aici ar trebui precizat 
că, atunci cînd îi construieşti unui agent o „legendă”, e bine să incluzi în biografia 
măsluită cât mai multe elemente reale, verificabile. Deturnarea unui avion românesc de 
la Oradea, în mai 1971, era un element real. Deşi presa comunistă nu a scris, evident, 
nimic, despre asta, mai toată lumea, cel putin din zona Oradea, ştia despre cei şase 
români (de naționalitate maghiară) care deturnaseră cursa Oradea-Bucuresti şi fugiseră 


10 Thidem, £. 137v. 
IT ACNSAS, fond Informativ, dosar nr. 85327, vol. 1, f. 31. 
12 Ibidem, £. 3. 

în Austria!5. Jar Lucky chiar s-a aflat la Oradea în acel moment — element real. Doar ca 
furierul Lucky, militar în termen la UM 01731, nu avea nici o legătură cu cei şase. El 
zicea însă că da, avea, şi că detesta regimul comunist fiind un legionar înflăcărat din tată 
în fiu. Şi iată încă un element real şi verificabil — cel cu tatăl legionar. Şi uite aşa — o 
invenţie ici, un element real colo — se construieşte biografia falsă a agentului care, mai 
târziu, în misiune undeva într-o tara din vest, va câştiga încrederea oamenilor afirmând, 
credibil si pe alocuri chiar verificabil, că familia sa a avut de suferit din cauza 
comuniştilor, că el a fost urmărit şi persecutat de Securitate, că a fost năpăstuit de 
autorități din fragedă tinereţe, că — ce mai — chiar si Europa Liberă s-a ridicat în 
apărarea sa. 

Dar ce căuta totuși Lucky în acel batalion disciplinar? În afară de o legendă, un 
agent „deplin conspirat” mai are nevoie si de o pregătire specială. El trebuie să ştie să 
mânuiască diverse tipuri de arme, să folosească explozibili, să conducă diferite tipuri de 
vehicole, să deprindă diverse trucuri. Batalionul disciplinar era acoperirea perfectă 
pentru antrenamentul pe care îl primea Lucky în timp ce soldaţii cu pedepse reale 
mergeau zilnic la munci grele pe șantierele din zonă. 

După toate datele, Lucky se afla în plin program de instruire/pregătire ca 
„ilegal”, urmând să devină ofițer şi să fie trimis în misiune ca spion într-o tara 
occidentală. La un moment dat intervine însă ceva ce-l va duce, cum ne arată evoluţia sa 
ulterioară, pe o altă traiectorie, chit că înrudită cu cea de „agent deplin conspirat”. Un 
indiciu despre ce anume ar fi putut produce cezura în cariera lui de ilegal” al 
spionajului românesc găsim într-un document intitulat Raport al generalului Gheorghe 
Manea cu privire la activitatea Brigăzii ,,U" - unitatea ofiţerilor ilegali" - în perioada 1974- 
197814. Într-adevăr, în mai 1974, la conducerea UM 0190/U din spionajul românesc 
este numit colonelul (pe atunci) Gheorghe Manea în locul generalului Romeo Popescu. 
Conducerea superioară nu părea prea mulțumită de eficiența acestui sector de elită. 
Relatand care era starea de lucruri şi ce fel de măsuri de îmbunătăţire a luat el ca nou şef 
al Brigăzii ,,U", Manea face următoarea afirmație: Am reanalizat de asemenea şi situatia 
fiecărui ofiter , S" ce se afla în pregătire. Am găsit câtiva care ridicau probleme din punct de vedere al 
încrederii politice ce li se putea acorda (de exemplu, unul era fiul unui legionar) sau nu aveau calități 
pentru munca informativă externa. Pe aceştia, Jără a face o campanie, în mod treptat, t-am trecut în rezervă 
[...]. Există probabilitatea ca „fiul unui legionar” să fie chiar Lucky al nostru: anul 1974 se 
potriveşte perfect, iar numărul celor „aflați în pregătire” la acel moment era foarte mic. 
Faptul că printre ei se găsea tocmai un fiu de legionar i-a sărit în ochi generalului Manea şi 
i-a oferit un bun prilej de a-şi evidenția vigilenta ideologică. Promovarea unuia, ghinionul 
altuia... 

Oricum, Lucky nu este abandonat de Securitate, ci reciclat. Ar fi fost păcat să 
se irosească acel „potenţial uman” si tot instructajul investit deja în viitorul agent cu o 
mică pată la dosar. Ca „profil”, cum se spune, Lucky este bucăţică ruptă din „Venus 2”. 


15 Deturnarea de la Oradea este subiectul cărții Aripi frânte de Erika Faber (2004) şi al filmului 
documentar „Pe aripile libertăţii” de Peter Fazekas. 

14 ACNSAS, fond Documentar, dosar nt. 3447, vol. 8, ff. 113-116. Reprodus in lon Mihai Pacepa 
în dosarele Securităţii, 1978-1980, Livia Täranu (ed.), Bucureşti, Editura Enciclopedică, 2009, pp. 
346-354. 

Aşa s-a numit o operaţiune de infiltrare în Occident a unor agenți ai Securităţii, scoşi 
din tara mai ales prin intermediul unor căsătorii care le facilitau „dincolo” integrarea, 
cum a fost şi în cazul lui Lucky. Cei din „Venus 2” nu erau ofițeri ca „ilegalii” adevărați 
(vezi Matei Pavel Haiducu), ci doar un fel de colaboratori permanenţi buni la toate, 
eventual chiar dispensabili. Zeci şi zeci de asemenea agenţi au împânzit Occidentul în 
anii 70 şi 80, subminând diaspora românească, spionandu-i pe emigranți, dezbinandu-i 
pe românii din exil prin intrigi, diversiuni si escrocherii, provocând tensiuni si suspiciuni 
prin zvonuri şi calomnii. Dar astea erau doar märuntisuri. 

Un ultim detaliu despre Lucky înainte de emigrarea sa în Germania: din toamna 
lui 1978, el furnizează Securităţii din Sibiu note informative (olografe) sub numele 
conspirativ „Florin”15. 


II. Note din Germania 

Schimbăm perspectiva şi, aparent, personajul. 

I se spunea ,,Helmut”. În ghilimele, pentru că nu era decât un nume de cod. În 
ianuarie 1980, „Helmut? semnează o notă informativă! către Securitatea din Sibiu 
(compartimentul 0620), relatând cu lux de amănunte cum diverşi emisari ai postului de 
radio Europa Liberă l-ar fi contactat si prelucrat în încercarea de a-l recruta drept 
colaborator. Emisarii, chiar membri ai redacției din München (sunt menționați Radu 
Gorun, Ion loanid, George Balan, chiar si Virgil Ierunca), sunt insistenti și-i fac tot felul 
de promisiuni tentante, „Helmut” prezentându-se ca pe un personaj de o deosebită 
valoare pe care Europa Liberă tine mortis să-l aibă în rândurile sale. Clar, „Helmut” a 
avut întotdeauna, indiferent de numele purtat, o foarte bună părere despre sine însuși. 
Si care se cerea musai împărtăşită unui număr cât mai mare de contemporani. 

Eu eram atunci la Radio Europa Liberă, şi ştiu foarte bine cum funcționa 
această instituţie, inclusiv în planul recrutării de personal. Mi-e foarte clar că relatarea lui 
„„Helmut” este pură fabulatie, şi că nimic din ce spunea el despre tentativa de recrutare 
nu s-a întâmplat. Dar asta este mai puţin important. Relevant este faptul că această notă 
ne indică o primă pistă pentru identificarea lui ,,Helmut”. Dincolo de faptul că el 
locuieşte la Niirnberg, oraşul în care se stabilise Lucky al nostru, o observaţie a 
colonelului Ioan Poiană scrisă chiar pe nota lui ,, Helmut” spune asa: 

În anul 1978, sursa s-a adresat din fara cu o scrisoare la „Europa Libera” ca 
urmare a refuzului serviciului de pasapoarte de a aviza plecarea în vizită a 
sofiei sale. Scrisoarea a fost citită la una din emisiunile acestui post. Cei de la 
E.L. de fapt la acest lucru se refereau şi pe asta mizau în atragerea lui la o 
cooperare cu ei. |...] O copie după material se va înainta la UM 0544. 

Parcă sună cunoscut, nu? Scrisoarea trimisă şi citită la Europa Liberă în 1978, 
soția tratată cu refuz de cei de la pașapoarte... Doar că, atunci, personajului i se spunea 
Lucky (si „Florin”), nu „Helmut”. Cât despre copia înaintată la UM 0544, să precizăm 
că acesta este indicativul CIE — Centrul de Informaţii Externe (fostul DIE) — brațul 
Securităţii pentru acțiuni de spionaj si diversiune în străinătate. 


15 ACNSAS, fond Informativ, dosar nr. 85327, vol. 1, f. 48. 
16 Tdem, dosar nr. 85327, vol. 2, ff. 192-193. 

Despre o astfel de acțiune, din ianuarie 1981, cu ,, Helmut” în rolul principal, va 
fi vorba în continuare. Radio Europa Liberă era principalul obiectiv al CIE, iar 
redactorii de la Miinchen erau urmăriți îndeaproape de Securitate, mai ales cei care, prin 
emisiunile şi comentariile lor, stârneau în mod special interesul şi atenţia ascultătorilor 
pe de-o parte, şi furia Securităţii de cealaltă parte. Emil Georgescu, realizatorul emisiunii 
„Actualitatea Românească”, era unul dintre aceştia. Succesul „Actualităţii” în rândurile 
ascultătorilor din România a făcut ca Emil Georgescu să devină foarte repede un 
obiectiv prioritar al Securităţii — citez: 

Va fi organizata molestarea repetată şi aplicarea unor măsuri de corecție fizică 
lui Emil Georgescu în scopul intimidari şi determinării acestuia de a părăsi 
teritoriul R.F.G. şi stabilirea resedintei sale într-o altă tard. Termen: 15 
septembrie 1976. 

După cum se vede, Securitatea nu prea lucra cu mănuși. ,,Molestarea repetată si 
aplicarea unor măsuri de corecție fizică lui Emil Georgescu” este o directivă dintr-un 
document datat 24 martie 1976 şi intitulat Plan de Măsuri nr. 70806 în completarea Planului 
de Măsuri nr. 0027331 din 3.07.1975 referitor la compromiterea lui Georgescu Emil, 
colaborator al postului de radio Europa Liberă, aprobat de secretarul de stat adjunct al 
M, general-locotenent Ion Mihai Pacepa. Da, aprobat de Pacepa personal, adjunctul 
comandantului Departamentului de Informaţii Externe a Securităţii. lar termenul de 15 
septembrie 1976 a fost respectat cu o întârziere de doar o lună: în octombrie 1976, 
mașina cu care se deplasa Emil Georgescu (împreună cu soția sa) a fost tamponata 
intenționat de un alt automobil. Maşina lui Emil Georgescu a fost lovită exact în dreptul 
şoferului, si urmările ar fi fost grave dacă Emil Georgescu n-ar fi tras de volan în ultima 
clipă. Automobilul care l-a lovit a fost abandonat, iar şoferul a fugit cu un alt automobil 
care l-a preluat. Potrivit poliției müncheneze, automobilul abandonat fusese închiriat de 
un cetăţean francez cu numele René Scheibling. La verificări, acest cetățean francez s-a 
dovedit inexistent. Unele surse îl identifică drept un mafiot francez folosit ocazional de 
Securitate, având numele de cod „Sandu”. 

În anii 1975-1976, Securitatea încă se mulțumea cu măsuri de compromitere si 
„atgumente” contondente de intimidare în ceea ce-l priveşte pe Emil Georgescu. Câţiva 
ani mai târziu însă, în 1981 va avea loc chiar o tentativă de asasinare. Acesta este 
contextul in care îl reintalnim pe ,,Helmut”. Iată ce relatează el: 


U.M. 0225 - /133/f4/00 27919 Strict Secret 
Primit: Lt. Col. Macau Exemplar Nr. 1 
Sursa: ,, Helmut” 
Data: 30 ian. 1981 
Nota 

Începând cu ziua de 21 iannarie 1981, până in seara zilei de 26 
iannarie 1981 (luni), sursa a urmărit pe Emil Georgescu în jurul locuintei 
acestuia. Împreună cu sursa s-au deplasat timp de 3-4 ore şi italienii Giovani 
(Gioni) si Vincenzo. Emil Georgescu a ieşit de două ori la plimbare cu câinele, 
dar odată a fost însoțit de soție, iar altă dată de Mircea Pompy |corect: 
Pompey] Cojocaru. 

În seara zilei de 26 iannarie 1981 (luni), în jurul orei 21,00 
(20,30?) Emil Georgescu a iesit din bloc singur să-și plimbe câinele. Atunci 
sursa a tras maşina la un loc dinainte stabilit, iar Vincenzo si Gioni au ieșit 
după Emil Georgescu. Vincenzo urma să-l bată, iar Gioni să împiedice 
eventuale intervenții exterioare. 

Emil Georgescu a fost abordat in fata boschetului de la blocul vecin. 
După o serie de pumni primiţi în plină figura, acesta a căzut, strigând ,,hilfe” 
(ajutor). Jos fiind a mai primit câteva picioare. La strigătele lui s-an adunat 
nişte persoane din bloc, care au iesit pe balcon. Italenii au luat-o la fugă in 
sensuri diferite, întâlnindu-se toti trei la maşină. După relatările lui Vincenzo, 
Emil Georgescu este bine atins, cu leziuni faciale evidente şi cu mâna stângă 
ruptă. 

Dacă la radio nu se face nici o apreciere în sensul acestui eveniment 
înseamnă că se așteaptă ca aspectul să transpire din alte surse, astfel încât să se 
ofere piste de eventuală depistare a autorului. 

În sensul lui Emil Georgescn, problema atacului personal ridică (a 
ridicat) probleme grele sursei, având în vedere liniaritatea existenței lui. Sursa 
poate oricând, contra recompensă de 10.000 DM, să elimine pe oricine prin 
intermediul acestor italieni. 

Rog a se lua afirmatiile ca fiind veridice şi să se tind cont de cadrul, 
conjunctura în care sursa îşi desfăşoară activitatea. 

Sursa nu cunoaşte casa (interiorul) locuintei lui Emil Georgescu, 
decât din cele realizate de afara în atâtea zile de pândă. |...] 

,»Helnuf\T, 


O analiză avizată de text ne spune ca ,, Helmut” este chiar periculos si evident 
mincinos. Atacul din 26 ianuarie 1981 de la München impotriva lui Emil Georgescu s-a 
petrecut într-adevăr, dar... putin altfel. , Helmut” exagerează pentru a-şi impresiona 
şefii de la Bucureşti şi pentru a scoate de la ei 10.000 de mărci — dacă s-o putea. Cei doi 
italieni sunt o invenţie. Persoana pusă de ,,Helmut” să-l bată pe Emil Georgescu era un 
român, fost cascador la Buftea, care muncea cu ziua pe ici, pe colo, prin Germania. 
Acesta, înainte să-l lovească pe Emil Georgescu, 1-a spus chiar, pe nemteste, „vă rog să 
mă scuzati”. L-a dat o palmă si a fugit. Nici vorbă de „leziuni faciale evidente” sau de 
vreo mână ruptă. Spre norocul lui Emil Georgescu, „Helmut”, care n-a vrut să se 
expună personal, şi-a ales greşit executantul, ceea ce, în final, va zădărnici întreaga lui 
operațiune. Dar, pentru şefii de la Bucureşti, a dres-o din condei. Grav rămâne faptul că 
Emil Georgescu era într-adevăr ţinta unei „acțiuni de anihilare”, cum notează de mână, 
chiar pe raportul lui „Helmut”, colonelul I. Tiseanu (nume conspirativ) de la UM 0225: 
Situatia creată ne obligă să folosim altă conceptie, tactică, împrejurări şi mijloace pentru realizarea 
actiunii de anihilare a lui ,,lago”. ,Jago” era numele de cod dat de Securitate lui Emil 
Georgescu, iar UM 0225 era acea subunitate a Securitatii/CIE care se ocupa de Radio 
Europa Libera. 


17 ACNSAS, Fond SIE, dosar nr. 27 919, f. 257. 

Tata deci ca ,, Helmut” ajunsese în 1981 un element important şi cat se poate de 
activ in planul Securitatii de anihilare a lui Emil Georgescu. Dar asta nu a fost tot. 
Puteţi citi mai multe în cartea lui Richard Cummings, Secwritatea contra Radio Europa 
Liberă, apărută in 2011 la editura Adevărul. Acolo, la pagina 98, îl veţi găsi pe „Helmut” 
cu numele lui real, nume sub care îl puteţi întâlni şi azi la Sibiu — dacă aveţi această 
curiozitate!5. Eu prefer să-l numesc, în continuare, Lucky pe acest personaj care mai are 
a ne dezvălui multe lucruri remarcabile din penumbra sulfuroasă a existenței sale 
duplicitare. 

În cartea lui Richard Cummings, Lucky iese din scenă (la pagina 103) fugind în 
România, la Sibiu, unde este semnalat în august 1981. Poliţia germană, care il retinuse 
scurt timp în urma depozitiilor românului pus de Lucky mai întâi să-l agreseze, apoi să-l 
asasineze pe Emil Georgescu, descoperise la locuinţa sa din Nurnberg fotografii cu 
Emil Georgescu şi schițe ale locuinţei acestuia, adică probe. Situaţie în care Lucky a 
apreciat ca fiind mai sănătos să se retragă, măcar un timp, din raza de acțiune a justiţiei 
vest-germane. Dar aceasta nu-l uită. Încă în anul 1984, pe 2 martie, judecătoria din 
Nurnberg dispune efectuarea unei perchezitii la locuința din Wettersteinstrasse nr. 76, 
inclusiv asupra persoanei lui Lucky, despre care se precizează că poartă o armă!” (în 
sfârşit, avea pistol). Dar la Nurnberg nu se afla decât soţia sa Inge, Lucky fiind bine 
mersi la Sibiu. 

In afara de poliţie, Inge mai era asaltată si de alții, şi avea necazuri tot mai mari. 
Problema era o escrocherie pusă la cale de Lucky încă din faza începuturilor sale în 
Germania. El cerea şi primea sume mari de bani de la foşti cetăţeni români care voiau 
să-și aducă in Germania federală rudele rămase în România — pretinzând, evident, că le 
va rezolva problema prin legăturile sale „speciale”. Când nu se afla in Germania — 
pentru că făcea vizite dese şi prelungite în România — banii erau incasati de soţia sa 
Inge. Şi, de la un moment dat, clienții nemulțumiți si duşi cu vorba au început s-o 
preseze si să-şi ceară banii înapoi. În anul 1985, Inge este chiar dată în judecată pentru 
escrocherie de către o familie de saşi. În același timp, poliţia îl caută pe Lucky pentru 
nişte combinaţii cu mașini furate. Sub atâta presiune, Inge clachează, din câte se pare. 
La începutul lui septembrie, ea este găsită moartă în locuința din Nürnberg. Suicid cu 
somnifere şi alcool, zice poliția. 

O soţie moartă la 34 de ani, un copil rămas în grija bunicilor, si foarte multe 
resentimente. Cam asta lăsa în urmă Lucky în Germania. Pentru un tablou complet, ar 
mai trebui să adăugăm nişte interlopi furioşi ca urmare a unor combinaţii cu marfă de 
contrabandă şi masini furate, oameni tapati de bani, o serie de jucători de poker care se 
considera inselati. Si câteva eşecuri pentru Securitate. Căci eșecul din 1981 în cazul lui 
Emil Georgescu n-a fost singurul. Lucky n-a rămas atunci în România. S-a întors după 
un timp în Germania, unde a mai făcut una, alta. De pildă, a primit comanda să-l 
„tecupereze” pe fostul ofițer de miliție lon Popa (fost comandant al miliției din Agnita), 
fugit in Germania si stabilit la Ingolstadt, unde conducea o bandă de hoți. Lucky l-a 


18 Richard Cummings, Securitatea contra Radio Europa Liberă, traducere de Traian Bratu şi Lia 
Galic, Bucureşti, Editura Adevărul, 2011, p. 98. 
19 ACNSAS, fond Informativ, dosar nr. 85327, vol. 2, f. 138. 

sedat cu somnifere, l-a pus într-o maşină si s-a dus cu el spre patrie. La graniţă, totul era 
pregătit. O Noză-Consezzu din aprilie 1983 spune aşa: 
Va suna la tatăl său si va comunica „transmite Dr. Helmuth că-i trimit 
maine medicamentele”. Asta înseamnă că „mâine” să fim la frontieră pentru a- 
7 întâmpina. Va veni prin vama Bors, întrucât P.C.I.F. este comun cu al 
maghiarilor şi dacă aceştia vor face greutăți să putem interveni. 

Toate bune şi frumoase. Doar că, într-o parcare din Ungaria, Popa s-a trezit. S- 
a bătut cu Lucky, a luat si o sticlă în cap, dar tot a reușit să fugă?!. Te pui cu Militia? 

După ratarea ridicolă cu militianul Popa, Lucky nu s-a mai arătat la Nurnberg. 
il regăsim ca „Helmut” la Sibiu unde, in 1984, dă câteva note la Securitate despre... 
Inge, venită in concediu in România. Notele lui ,,Helmut”, in care el se auto-numeste 
„sursa”, redau cele relatate de soția sa despre situația ei de la Niirnberg, unde este 
asaltată de lumea care îl caută pe soţul ei Lucky si se interesează de el, inclusiv poliția 
germană. lată câteva pasaje: 

Sursa a fost pusă in temă cu unele evenimente care s-au petrecut în absență. 
Sofia sursei este epuizată fizic și psihic, trăind într-o permanentă Tensiune, 
stare paroxistică de nervi, teamă şi neliniște. Este persecutată psihic de telefoane 
anonime care în majoritate ,,tac”, sau exersează diverse afirmaţii de amenintare 
surdă. |...| A fost cäutatà de 4-5 ori de politie [...] În urma unor denunturi 
[...] s-a efectuat în prezenta a patru politai o amplă perchezitie la domiciliul 
sursei [...]. 

Helmut” îşi trădează adevărata identitate si in momentul în care vine vorba 
despre fiica lui Inge si a lui Lucky, si îi scapă formularea „fiica noastră”. Ceea ce este 
corect, pentru că sursa „Helmut” si Lucky sunt, într-adevăr, una şi aceeaşi persoană. 
Confirmarea suplimentară o dă faptul că notele lui „Helmut” sunt scrise de mână, iar la 
dosar există o serie întreagă de declaraţii olografe ale lui Lucky: scrisul este acelaşi. 
Dar... acelaşi scris îl găsim si la , Adolf”. Căci Lucky, supraestimându-se, juca la două 
mese, ambele ale Securităţii: cea interna (UM 0620 — USLA), şi cea externa (UM 0544 — 
CIE). Lucky va naviga permanent între cele două mese, când ca „Adolf”, când ca 
„Helmut”. Un joc complicat, cu avantaje si dezavantaje. Lucky mizează, evident, pe 
avantaje, şi întinde coarda, cum îi stă în obicei. Asta îl va costa, în 1987, o condamnare 
la închisoare. Pentru că mai existau si alte compartimente ale Securităţii, cum ar fi 
puternica Directie a Ill-a (UM 0625 — Contraspionaj). Aceasta nu cunoştea toate 
„secretele” celorlalte unităţi, nu ştia întotdeauna cine este agent si pentru cine anume 
lucrează respectivul. Pentru Direcţia a III-a, oricine putea fi suspect, inclusiv Lucky — 
sau mai ales un personaj atât de pestrit ca el. Dar, să nu anticipăm. 


III. Trai neneaca în România 
Moartea soţiei sale, în 1985, l-a privat pe Lucky de capul de pod pe care îl avea 
în Germania Federală. Deşi se stabileşte din nou la Sibiu, Lucky nu redevine cetățean 
român. El este un „rezident străin”. Paşaportul de cetățean vest-german i-a rămas in 


20 ACNSAS, fond Informativ, dosar nr. 85327, vol. 2, £ 109. 
21 Thidem, f. 14. 
22 Thidem, ff. 23-25. 

buzunar si îi conferă un statut special în Romania. El poate deţine legal valuta străină, 
cu care se pot obţine foarte multe lucruri, inclusiv influenţă şi favoruri, si poate călători 
oriunde dorește. Lucky profită din plin de aceste privilegii. El cumpără din shop-urile 
pe valută bunuri inaccesibile românilor de rând şi le revinde cu profit. Alte lucruri le 
aduce din Ungaria sau Austria si le comercializează. Nu-l deranjează nimeni. O notă 
informativă? din acea perioadă îl descrie pe Lucky astfel: 

Ti place să fie în centrul atenției, să domine colectivul în care se află. Se landé 

foarte mult, mai ales cu intrările lui în România cu mașina plină cu de toate, 

trinmfätor trece prin vamă lăsând impresia că este cineva in Bucuresti cu relații 

foarte mari. Are relații in România, organizează orice, chiar şi plecări 

definitive din tara pe sume de 10.000 DM. [...] Face orice fără munca pentru 

a câştiga un ban. Este bun prieten cu Totoescu care locuiește la Frankfurt şi 

care se ocupă cu transportul de automobile. |...) Este tipul de om care intra în 

orice afacere murdară pentru câştig. 

Prietenul 'Totoescu este un personaj care apare şi el în cartea lui Richard 
Cummings (pag. 98), în contextul operațiunii dirijate de Lucky împotriva lui Emil 
Georgescu. Originar din Pitesti, fost mecanic auto, Totoescu se stabilise în Germania, la 
Frankfurt/Offenbach. Asemenea lui Lucky, făcea si el des vizite in România — la Sibiu, 
unde îl aproviziona pe Lucky cu masini second hand, motoare, video-uri, televizoare 
etc. şi la el acasă la Pitesti. Referitor la Totoescu si Lucky, Securitatea din Arges 
(Serviciul III) se adresează Securităţii din Sibiu cu câteva întrebări revelatoare: 

Din informaţiile ce le detinem rezultă că obiectivul nostru [Lotoescul se află 
în relații apropiate cu [Lucky] din Sibiu, aflat în preocupările dv. Rugăm să 
ne comunicaţi dacă pentru actiunile întreprinse asupra lui Emil Georgescu (fost 
colaborator al postului de radio „Europa Liberă”) la care a participat si 
obiectivul nostru la insistențele lui \Lucky], a existat vreo aprobare sau 
conlucrare cu unitățile centrale |...]. De asemenea, se cunoaşte că obiectivul a 
furnizat unele informatii lui |Laacky] ce au fost exploatate ulterior de Serviciul 
de luptă antiteroristă din unitatea dv, rugăm să ne comunicaţi in ce au constat 
aceste informații |...] Din datele pe care le detinem rezultă că [Lucky] î-a 
solicitat în continuare obiectivului nostru informatii, dar acesta La lăsat să 
înțeleagă că în prezent are preocupări legate exclusiv de activitatea profesională. 

Acest document este important pentru că ne confirmă mai multe lucruri: că 
acțiunile împotriva lui Emil Georgescu, despre care se vorbeşte ca despre niște fapte 
certe, au fost cât se poate de reale; că, aşa cum ştiam din cartea lui Richard Cummings, 
Totoescu a fost implicat în aceste acțiuni; şi — cel mai semnificativ — că Lucky lucra 
pentru secția din Sibiu a USLA. 

Fapt este că lui Lucky îi mergea foarte bine în România. Era plin de bani şi 
avea relații peste tot — în rândurile nomenclaturii de la Bucureşti, în lumea fotbaliştilor. 
În vara lui 1986, petrecută pe litoral, a cheltuit 100.000 de lei, spune informatorul 
„Albotă”, care adaugă?: A câștigat multi bani achizitionand bunuri aduse de fotbaliştii români 
din străinătate (Gino Torgulescu, Relu Munteanu), pe care le-a vândut apoi la preturi mai mari 


23 Ibidem, ff. 116-117. 
24 Ibidem, £. 183. 

(aparate video, casete, blue-jeans). La sfirsitul lui octombrie, Lucky isi serbează cu fast ziua 
de naştere. El închiriază o vilă „de protocol” din Păltiniş şi-şi invită prietenii, circa 30 de 
persoane, pentru o petrecere de două zile, asigurându-le şi cazarea pe banii lui. Masa e 
„bogată şi rafinată”, ne spune o notă a aceluiaşi informator „Albotă”: curcan umplut, 
specialități în sosuri de vin, ciorbă de potroace, grătar pe cărbuni, coniac franțuzesc, 
whisky, gin. Se trăia bine în România... Printre prietenii „speciali” ai lui Lucky, nota îi 
menţionează pe»: 

Aurel Munteanu, fotbalist la Petrolul Ploieşti, ex. Sportul Studentesc, însotit 

de un manechin; Calin Andrei, student, fiul lui Stefan Andrei, secretar C.C. 

in tovarasia unei pustoaice, din auzite fiica unui anume ministru Petrescu; 

Serghei Mizil, fiul lui Niculescu-Mizil, ministru Centrocoop, împreună cu 

sotia. 

Despre aceştia, informatorul ,,Albota” isi permite să remarce că, desi bine 
îmbrăcați şi parfumati, în opinia generală sunt totuşi ,mobilati intelectual mediocru”. 
Tot ce se poate, dar pentru Lucky, aceste contacte spre vârfurile conducerii de partid si 
de stat aveau utilitatea lor specială. 

Mai zăbovim puţin în 1986 pentru că, în toamna acelui an, informatoarea 
„Alina” furnizează Securităţii o Noză% deosebit de interesantă. „Alina” a fost amanta lui 
Lucky în vara acelui an, petrecută, cum altfel, pe litoral. Cunoscându-l îndeaproape timp 
de câteva luni, „Alina” este în măsură să afle numeroase detalii despre Lucky. Că, de 
pildă, în afara pașaportului de cetățean vest-german, Lucky mai poseda şi un pașaport 
de serviciu românesc, deşi el nu era, oficial, cetățean român. Pe lângă aceste două 
documente, Lucky mai avea si o legitimatie Agerpres. În hotelurile de pe litoral, chiar si 
în cele mai aglomerate perioade, Lucky avea camere rezervate prin Consiliul Culturii sau 
Agerpres. Între altele, Lucky păstorea delegaţii de scriitori occidentali, şi avea la 
dispoziţie o maşină cu șofer: 

Era un tip foarte plăcut, volubil, cult, care putea întreține o societate la modul 
cel mai plăcut, un patriot care nu pierdea nici o ocazie de a blama persoanele 
care vor să plece neapărat din România |...) Am observat pe corpul lui o serie 
de cicatrici dintre care unele păreau a fi prin impuscare, si cind Lam întrebat, a 
evitat să-mi răspundă |...| mi-a spus să nu-mi fac nici un fel de griji, că el este 
un bun român |...) sé cât timp voi fi cu el nu voi fi atinsă decât eventual cu 
flori. |...| M-a întrebat dacă eu nu colaborez cu organele de securitate, eu i-am 
răspuns categoric că nu, şi el mi-a pus că toți colaborăm un pic si găseşte că este 
un lucru foarte normal, de ce privi cu teamă această problemă. 

Pe ultima pagină a notei informative, un locotenent-colonel indescifrabil scrie 
de mână: 

Care este totuşi adevărul în legătură cu acest om? Cum poate să lucreze la 
„Agerpres, să stea la Sibiu si să umble prin tară cu diversi străini? De unde are 
bani pentru mesele, deplasările si cazările la diverse hoteluri din tară? 
Anturajul pe care-l are trebuie deasemenea să dea de gândit — Serviciul de linie 
din Directie are cazul în control? 


25 Ibidem, £. 181. 
26 Ibidem, ££. 179-180. 

După cum vedem, Direcţia a II-a a Securităţii era intrigatä la culme: cine este, 
de fapt, acest Lucky? Alte compartimente ale Securităţii - USLA, CIE — ştiu răspunsul, 
dar îl păstrează pentru ele. Căci, dincolo de rivalitatile dintre servicii, departamente si 
şefii acestora, a spune cine sau ce este Lucky ar fi însemnat automat deconspirarea lui. 
Aşa că, lăsată să bâjbâie, Direcţia a III-a face şi ea ce ştie mai bine şi deschide un dosar 
de urmărire informativă, indicativ 310/VP, împotriva lui Lucky, considerat suspect. 
Avea, la prima vedere, toate motivele. Iar concluzia reflex a Direcţiei a III-a este de a-l 
suspecta că „în R.F. Germania a fost racolat de C.LA. şi angrenat la activitate ostilă 
statului nostru”. Jonglând între USLA si CIE, şi ducând o viata de mare bisnitar, Lucky 
se încurcă in itele propriilor sale sforarii. 


IV. Un sfarsit 

La începutul lui martie 1987, Lucky este luat de miliție de pe stradă. Într-o 
primă fază, il scapă o convorbire telefonică cu un „general” din Bucureşti. Totuşi, el 
este arestat şi condamnat rapid, în aceeaşi lună, la patru ani de închisoare pentru trafic 
de influență. Consternarea prietenilor lui Lucky se sintetizează în formula „a luat 
Securitatea mana de pe el, şi l-au şi inhatat milițienii”, cum apare într-o notă informativă 
a Direcţiei a III-a%. În realitate, Lucky a căzut victimă propriei sale lăcomii şi apetente 
pentru escrocherii: 21.000 de mărci era suma primită de Lucky de la o familie de sași 
din Germania pentru a facilita emigrarea rudelor lor din România — escrocherie pe care, 
cum ştim, o practicase în Germania la începutul anilor ’80, si pe care a continuat s-o 
practice şi în România. Numai ca, spre deosebire de ceilalți pagubiti, acești saşi din 
Germania au avut îndrăzneala să-l denunțe pe Lucky miliției din România. lar Direcția a 
Ill-a a Securităţii, care îi purta sâmbetele, a ştiut să „îndrume” ancheta astfel încât 
,obiectivul” să primească o lecţie. 

Totuşi, Lucky scapă, din nou, foarte ieftin. Deşi condamnat la patru ani de 
închisoare, după o jumătate de an este din nou liber si prosper la locuinţa sa din Sibiu. Ii 
spune avocatului său că nu a stat în închisoare decât o singură zi, restul ,,detentiei” 
petrecându-l într-o unitate militară din Bucureşti unde „a avut sarcini pe linie de 
Securitate şi în prezent lucrează pentru Securitatea statului”, notează avocatul spusele 
lui Lucky. În acelaşi timp, acesta îi cere avocatului o copie după sentința de 
condamnare, cu care vrea să facă dovada în Germania că nu este omul Securităţii, ci — 
fără glumă — crescător de peşti exotici. Lucky, după cum se vede, joacă în continuare cu 
nonşalanţă la toate capetele posibile. „A afirmat că a făcut mari servicii statului român, 
pe care eu nu le cunosc”, scrie avocatul lui Lucky în nota sa informativă. Mai ştii? 

Poate vom afla, cândva, mai multe. Deocamdată, povestea aceasta se apropie 
de sfârşit odată cu anul 1989. An în care Lucky pare a se dedica prioritar evenimentelor 
fotbalistice. În luna mai, el isi permite luxul de a se deplasa la Barcelona pentru a vedea 
pe stadion finala Cupei Campionilor Europeni: Steaua — A.C. Milan. La întoarcere, face 
o vizită unui prieten din Franţa, si ajunge in România cu un Mercedes la mâna a doua 
cu numere de Germania. Apoi, mai face o tură prin Turcia, tot la un meci de fotbal — ca 
tot românul microbist. Dosarul lui Lucky nu mai consemnează nimic special. El se 


27 Ibidem, £. 176v. 
28 Ibidem, ff. 158-160. 

încheie însă, chiar în decembrie 1989, cu un text remarcabil? ÎL datorăm, iarăşi, 
Direcției a III-a, respectiv informatorului „Matei”, un vechi amic al lui Lucky: 

In gătură cu numitul [Lucky] pe care il cunosc de aproximativ 7-8 
am, având posibilitatea să-l observ sub diverse împrejurări, informez 
următoarele: |...] La suprafată este un tip grandoman, se crede boier, el are 
/ucruri scumpe, bune, numai lui accesibile, călătoreşte în străinătate (Barcelona, 
Istanbul), este prieten cu sus-pusi, crema societății (Eugen Barbu, seful 
Algerpresului etc.), este citit, cultivat, rafinat, un adevărat mare senior. 

Sub această mască, eu cred a observa alte trăsături: superficialitate, 
escrocherie intelectuală, lipsă crasă de cultura, 0 sensibilitate aproape 
bo/năvicioasă, feminină, o intuitie foarte find a psihicului interlocutorului. 

Cred că există un sentiment profund al propriei sale inadecvări, un 
sentiment de inferioritate si de dependență, o sete de pozitie socială, recunoaștere 
$7 putere. 

Situatia lui, cel putin privită din exterior, este cea a unui tip cu 
resurse materiale foarte serioase si cu acces la märfuri şi bunuri exceptionale. 
Desi îi face o plăcere aproape copilărească să se laude cu ceea ce are, este extrem 
de reținut în a dezvălui sursele, atât ale venitului, cat şi a mărfurilor cu care 
epateazà lumea. 

Este un om cu relații si legături întinse şi obscure. Primeste telefoane 
la care răspunde criptic, stabileşte rendevuuri, face călătorii dese în tard, dar este 
extrem de vag in ceea ce spune, nu dă detalii sau ceea ce spune este în mod clar 
doar spuma. 

Îsi foloseste pozitia materială pentru a câștiga influentă si putere de 
dirijare asupra oamenilor. Manipulează oamenii aproape în mod instinctiv, are 
obsesia papusarului şi toti sunt papusile lui. 

Este extrem de neincrezator şi bänuitor, nu-şi revelează fata 
adevărată. În legătură cu atitudinea lui politică, ideologică, observ o 
ambiguitate: pe de-o parte este dispretuitor, incisiv, face pe superiorul pe care-l 
dexgusta realitatea din jur. Pe de altă parte, foarte frecvent comentează si judecă 
lucrurile din punctul de vedere al puterii constituite, Jără a spune ceva concret 
(nume, organe), dar tot comentariul lasă de înteles că el este un criteriu al 
puterii, are acces, este ascultat şi lucrurile ar merge minunat dacă î s-ar accepta 
sfaturile şi ideile. 

Legăturile sale cu sträinätatea sunt misterioase. Face călătorii, sau 
spune că face (Barcelona, Istanbul), vizitează fosti prieteni stabiliți in 
strainatate, dar nu l-am văzut niciodată cu un străin, şi niciodată nu a vorbit 
ceva, cat de cât banal, despre o persoană sau institutie occidentală sau de 
altundeva. |...] 

Tin să mentionez, că foloseşte cu deosebită predilecție si dibăcie filiera 
influenței feminine. Face cunoştinţă cu o femeie, o orbeste cu situatia materială 
(maşină, călătorii, belsug), o descoase despre tot ce poate spune ea, prietene, 
prieteni, şi o foloseşte în continuare ca sursă de informaţii, influenta, relatii etc. 


2 Ibidem, ff 143-145. 

„Are un efect considerabil asupra femeilor, care-l servesc cu bucurie şi 
fidelitate. Cunosc cele de mai sus din relatările unei prietene care a fost 
dezamăgită pe planul relațiilor intime avute si, probabil ca reacție, La demascat 
putin. La aceasta se adaugă observaţiile personale care confirmă. 

Pe ultima pagină, la nota ofițerului, locul unde ofițerul de caz isi trece 
observațiile, acesta scoate in evidență, aparent impresionat, „profunzimea si 
obiectivitatea” caracterizării de mai sus. Așa o fi. 

Ce a urmat? Nu ştim, şi nici nu mai este atât de important. Fapt e că, în 1989, 
Lucky nu avea decât 41 de ani. Greu de crezut că s-a „călugărit” brusc după deranjul 
din decembrie. Securitatea, desființată de ochii lumii, a continuat să funcționeze ani 
buni prin propriile cadre. În anii ’90, agenţii acoperiţi gen Lucky au fost de o utilitate 
deosebită în metamorfozarea şi „privatizarea” Securităţii sub cele mai diverse infatisari. 
Dar dosarul de Securitate al lui Lucky nu ne mai spune nimic despre asta. Din el 
lipseşte, oricum, piesa centrală, adevăratul dosar de agent al lui Lucky. Nu avem decât 
documente oarecum neutre, ca să zic aşa, de până în anul 1971, apoi documente ale 
Securităţii interne, respectiv Direcţia a III-a. Ele dezvăluie doar indirect şi fragmentar 
identitatea comună a lui Lucky, ,,Helmut” şi „Adolf”, precum si faptele sale, sau măcar 
unele dintre ele. Piesa centrală rămâne probabil, în continuare, în safe-urile serviciilor 
secrete („cabinetul cu otrăvuri”, cum spune o vorbă nemteasca), ca multe alte mii de 
asemenea dosare. Ele constituie zatul toxic din subconstientul societății românești, zat 
ce produce efecte năucitoare de genul atacurilor de panică ce-l copleşesc din senin şi-l 
terifiază pe un om aparent sănătos, dar de fapt profund otrăvit de umbrele sale 
neasumate. Sănătate multă! 

FRANCISC PALL - DISCURS ISTORIC SUB 
SUPRAVEGHEREA SECURITĂȚII (1945-1965) 


FRANCISC PALL - HISTORICAL DISCOURSE UNDER SURVEILLANCE BY THE SECURITATE 
(1945-1965) 


A well-known personality in historiography before 1945, Francisc Pall could not oppose 
directly to the ideological constraints imposed by the regime ruled by Gheorghiu-Dej. The analysis of the 
documents published by the historian and the data collected by the Securitate during the informative 
surveillance, point out his efforts to resist the pressures. 

After a period in which he moved forward in his career, the effects of the “right-wing 
deviation” in historiography affected him sharply. He was dismissed from the University and the 
Institute of History, being maintained only as a researcher. In 1954 the Securitate in Cluj tried to take 
advantage of the historian’s difficult professional situation and recruit him as informer, believing that he 
would accept in the hope of regaining the lost position. But Francisc Pall was not willing to make that 
compromise and refused the collaboration proposal. 

Pall was reinstated in his job at the University and at the Institute with the help of Constantin 
Daicoviciu, during the period of ideological relaxation in 1956. In return, he had to make a scientific 
compromise. Thus, the studies he published in that period were the richest in ideology. Gradually, he 
will change his political discourse, getting rid of the Marxist-Leninist discourse and returning exclusively 
to the scientific approach. 

A regular visit to Italy’s Legation in Romania drew upon Pall the suspicion that he might have 
been guilty of espionage in favour of that country. The historian was assiduously surveilled by the 
Securitate for many years, through D.V. and D.UI, but his circumspect attitude compromised any 
attempt to gather data about him with the help of informers. Finally, he was not a target anymore, as the 
Securitate drew the conclusion that he was not a spy and that his only purpose in life was scientific 
research. 


Etichete: Francisc Pall, D.R.S. Cluj, discurs istoric, contraspionaj italian, 
istorie medievală, tentativă eşuată de recrutare, interceptarea 
corespondenței. 

Keywords: Francisc Pall, D.R.S. Cluj, historical discourse, Italian 
counterintelligence, medieval history, failed attempt of 
recruitment, the interception of correspondence 


După 1945, istoriografia românească a intrat într-o epoca a ideologizării forțate, 
în care discursul științific a fost deseori afectat de obligaţia de a scrie şi interpreta istoria 
prin prisma dogmei marxist-leniniste. Până la sfârșitul anilor 50, în aşa numita perioadă 
rolleristă a istoriografiei, presiunile au fost resimtite de către toți istoricii formați în 
perioada interbelică care au dorit să-şi continue activitatea de cercetare. Abia de pe la 
începutul deceniului şapte, în contextul unei anumite liberalizări a mediului intelectual, a 
reînceput să fie din nou posibilă — desigur cu numeroase limite — tratarea trecutului 
României într-o manieră profesionistă, ocazie care nu a fost ratată de către o parte 
dintre istoricii români. 

Format şi impus în istoriografie anterior anului 1945, Francisc Pall nu avea cum 
să eludeze direct constrângerile ideologice la care a fost supusă întreaga breaslă de care 
aparținea. Cu toate acestea — după cum reiese din rapoartele Securităţii — el nu a 
acceptat niciodată aceste presiuni si a încercat continuu să le reziste, eforturi ce au fost 
încununate de un anumit succes. Dacă în anii '50 producțiile istoriografice ale lui 
Francisc Pall au fost destul de mult afectate de ideologic, începând cu sfârşitul acelui 
deceniu situația se schimbă aproape radical, iar majoritatea dintre studiile sale au, în 
opinia noastră, un conţinut pur ştiinţific. 

În materialul de fata dorim să analizăm tocmai impactul produs asupra scrisului 
istoric practicat de Francisc Pall de către ingerintele regimului comunist in viata 
ştiinţifică şi culturală. Istoricul ardelean, spre deosebire de cei mai multi dintre colegii sai 
de la Cluj, a încercat să se tina întreaga viata cât mai departe de orice activitate politică, 
dedicându-se în totalitate profesiei sale. Cu toate acestea, într-un stat totalitar nici un 
om de ştiinţă, chiar şi neangajat politic, nu putea scăpa controlului regimului. Vom 
încerca astfel să exemplificăm, printr-un caz concret, sinuozitatile traseului ştiinţific si 
profesional prin care au fost nevoiți să treacă majoritatea intelectualilor de acest tip din 
România în perioada lui Gheorghiu-Dej (exceptându-i aici atât pe cei care aveau poziții 
partinice din convingere, cat şi pe cei împotriva cărora — ca efect al poziţiilor de vârf 
deţinute în fostele partide politice interbelice — s-au luat măsuri represive dure — arestări, 
epurari, interzicerea publicării etc.). 

Ne-am limitat demersul la perioada 1945-1965 întrucât, în opinia noastră, din a 
doua parte a deceniului şapte presiunile la care au fost supuşi oamenii de ştiinţă din 
România au fost mult mai scăzute în intensitate fata de cele din timpul lui Gheorghiu- 
Dej, referindu-ne mai ales la „obsedantul deceniu” stalinist. Istoriografia oficială 
national-comunista promovată in epoca Ceauşescu şi-a impus dictatul cu precădere pe 
anumite teme mari (protocronismul, dacismul, perioada contemporană), lăsând o mult 
mai mate libertate de interpretare autorilor ce se aplecau asupra altor domenii. De altfel, 
fenomenul a început să fie vizibil încă din ultima perioadă a regimului Gheorghiu-Dej. 
Analiza scrisului istoric practicat de Francisc Pall în perioada amintită va fi făcută in 
strânsă coroborare cu datele reieşite din supravegherea informativă a istoricului de către 
Securitate. 


Activitatea ştiinţifică interbelică 
Francisc Pall s-a născut la 24 noiembrie 1911, în Carei, într-o familie 
românească greco-catolică relativ înstărită!, rezonanţa ungurească a numelui său fiind 
dată de maghiarizarea onomastică forțată la care au fost supuşi părinții säi2. A urmat 


1 Conform clasificării sociale a P.M.R. din anii ’50, provenea dintr-o familie de „ţărani cu 
gospodărie mijlocie”. 

2 loan Aurel Pop, Isforici clujeni si transilvăneni la Accademia di Romania din Roma în perioada interbelică, 
in http://beta.cluj4all.com/ file-din-istoria-clujului-si-transilvaniei, accesat la 20 septembrie 2011. 
Un informator preciza următoarele: „Asupra nationalitatii lui române a insistat chiar el, atunci 
când şi-a trecut doctoratul în istorie şi a fost felicitat de către un ziar maghiar. Cu această ocazie 
Pall a dat o notă în presă spunând că el este român si nu maghiar, cum a afirmat acel ziar” 
(A.C.N.S.A.S., fond Informativ, dosar nr. 3.887, vol. 1, f. 79). 


176 


Francisc Pall — discurs istoric sub supravegherea Securității... 


scoala primară si Liceul „Vasile Lucaci” din Carei (1918-1929), remarcându-se la 
învățătură şi terminând ca şef de promoţie. A studiat apoi la Facultatea de Litere si 
Filologie din Cluj, pe care a absolvit-o în anul 1933 cu menţiunea „Magna cum laude”. 
Inca din timpul facultăţii s-a bucurat de aprecierea lui Constantin Marinescu‘, titularul 
Catedrei de istorie medie universală şi bizantinologie, care l-a atras şi îndrumat către 
aceste domenii. Chiar înainte de terminarea studiilor, Marinescu l-a numit preparator la 
cursul său, precum şi secretar si bibliotecar la Institutului de Istorie Universală din Cluj, 
pe care-l conducea, deschizându-i astfel calea către cercetarea ştiinţifică”. 

Calitățile intelectuale ale lui Francisc Pall au fost remarcate şi de către Nicolae 
lorga, care l-a propus pentru continuarea studiilor în Occident. A studiat la Şcoala 
Română de la Roma (1934-1936) — unde şi-a luat doctoratul în istorie universală (cu o 
teză dedicată Cruciadei târzii: Ciriaco d’Ancona e la crociato contra i Turchi)’ — şi la Scoala 
Română de la Fontenay-aux-Roses (1937-1938). La Paris, a fost în acelaşi timp si 
auditor liber la Ecole de Chartes din Paris8, după care a ascultat mai multe prelegeri de 
istorie medievală la Berlin. În aceste capitale a participat la cursurile ţinute de 
personalități ale istoriografiei europene: Ferdinand Lot, Pietro Fedelo, Louis Halphen, 
Georges Tassier, Robert Holtzmann, Fritz Rôrig”. L-au marcat mai ales conferințele lui 
Alain de Boüard, specialist în diplomatică, autor a unor manuale în acest sens!, care au 
fost determinante în a-l convinge să se aplece asupra domeniului diplomaticii medievale 
apusene!!, cu atât mai mult cu cât aceasta se putea aplica foarte bine si în cazul 
Transilvaniei. În perioada 1937-1939 a făcut mai multe călătorii pentru documentare în 
muzee, biblioteci și universități din Occident (Graz, Viena, Oxford, Berlin, München, 


3 Un ofiţer de Securitate ce a căutat şi referințe privind activitatea sa din timpul studiilor liceale 
arăta că „în această perioadă este cunoscut ca un element inteligent şi cu mare capacitate la 
învățătură” (îbidep, £. 19). 

+ Constantin Marinescu (1891-1982) a predat cursul de istorie medie universală la Universitatea 
din Cluj din anul 1923. Peste doi ani a pus bazele Institutului de Istorie Universală din Cluj, pe 
care l-a şi condus. În 1943 s-a transferat la Universitatea din Bucureşti, în contextul în care în 
1941 a fost numit director la Școala Română de la Fontenay-aux-Roses (Paris). În 1948, după ce 
a fost demis din funcţie si exclus din Academie, a refuzat să se reîntoarcă în tara, predând la mai 
multe universităţi din Occident (Dorina N. Rusu, Membrii Academiei Române 1866-2003. Dicţionar, 
ediţia a III-a, cuvânt înainte de Eugen Simion, Editura Enciclopedică/Editura Academiei 
Române, Bucureşti, 2003, p. 509). 

5 Mircea Suma, Particularitäti ale discursului istoric la Francisc Pall: etape şi momente, în „Annales 
Universitatis Apulensis. Series Historica”, nt. 7/2003, p. 377. 

6 A.C.N.S.A.S., fond Informativ, dosar nr. 3.887, vol. 1, f. 19. 

7M. Suma, op. cit., p. 377. 

8 Ştefan Ştefănescu (coord.), Exciclopedia istoriografiei românești, Bucuresti, Editura Ştiinţifică si 
Enciclopedică, 1978, p. 248. 

° M. Suma, op. vir., p. 378. 

10 Spre exemplu, Alain de Botiard, Manuel de diplomatique francaise et pontificale, Paris, A. Picard, 
1929. 

11 Pompiliu Teodor, Istoricul Francisc Pall si exilul lui Inochentie Micu, în Francisc Pall, Inochentie Micu- 
Klein. Exilul la Roma, 1745-1768, ediţie îngrijită şi indici de Ladislau Gyémant, cuvânt înainte de 
ÎPS. Lucian Muresan, vol. I, Cluj, Centrul de Studii Transilvane, 1997, p. VIII (în continuare F. 
Pall, Inochentie...). 

Heidelberg, Leipzig, Milano, muzeele italiene etc.)!2. Anii de studiu în străinătate i-au 
facilitat însuşirea limbilor italiană, franceză şi germană, ce se adăugau celei maghiare, pe 
care o cunoştea din copilărie. 

Graţie studiilor şi specializărilor absolvite, a avansat continuu în cariera 
profesională, cu precădere în cea universitară. În 1936 a devenit asistentul lui 
Constantin Marinescu, pentru ca în 1941 să preia postul de conferenţiar de istorie 
universală, fiind definitivat in grad în martie 1944. Totodată, şi-a continuat si activitatea 
ştiinţifică la Institutul de Istorie Universală. 

În timpul studiilor din Occident, a făcut cercetări în Arhivele Statului din Viena 
şi Budapesta, în arhivele din Vatican, dar si în diverse biblioteci si arhive din Milano, 
Venetia, Paris, Londra, Berlin, München, Heildelberg sau Leipzig. La Vatican a 
cercetat mai ales documentele inedite aflate la Colegiul „De Propaganda Fide”, care 
apoi se vor dovedi nepretuite în redactarea monografiei dedicate lui Inochentie Micu 
Klein, apărută integral postum !4. De asemenea, a consultat şi documentele existente in 
arhivele din Bucuresti şi Cluj sau în colecțiile Academiei Române. 

Ulterior, unii informatori ce i-au fost studenți în perioada interbelică vor 
susține că prelegerile sale universitare erau pline de referințe elogioase la adresa 
istoriografiei occidentale: ,,Pall e un mare adept si admirator al «culturii» şi ştiinţei 
istorice din Apus, lucru pe care îl făcea simţit în toate cursurile si prelegerile sale, in 
cadrul cărora nu mai contenea — mai ales — cu lăudarea exemplarului sistem de aranjare 
şi organizare a arhivelor şi bibliotecilor apusene” #5. 

Conform arheologului LI. Russu, la Roma, Pall „trecea drept unul dintre cei 
mai satguinciosi docenti. Lucra, cu precădere la bibliotecă şi arhiva Vaticanului, unde 
rămânea de multe ori până noaptea târziu, după plecarea celorlalți cercetători” 16. 

În Occident a început să se specializeze in mai multe domenii auxiliare istoriei 
(arhivistică, diplomatică, paleografie latină şi sigilografie), domenii în care în România 
acelor vremuri erau prea puţini specialişti de valoare. Faptul că a luat contact cu trei 
dintre cele mai importante şcoli istoriografice ale momentului (franceză, germană şi 
italiană) l-au făcut să devină unul dintre cei mai bine pregătiți medievisti ai României, iar 
ulterior prestigiul său va fi recunoscut si în plan international. 

A debutat istoriografic în anul 1933 cu studiile Acte suspecte si false în colectia 
„Documentele lui Stefan cel Mare” a lui loan Bogdan!” şi Les relations entre la Hongrie et 
Skanderbeg'®, indicând de pe atunci două dintre temele principale pe care le va ataca in 
cariera ştiinţifică: diplomatica si istoria sud-est europeană. 

Amplele cunoştinţe de istorie medie universală şi românească i-au permis o 
foarte bună abordare din punct de vedere metodologic a temelor de cercetare de care s- 
a ocupat (cruciadele târzii, legăturile dintre Iancu de Hunedoara şi Skanderbeg, ştiinţele 


12 A.C.N.S.A.S., fond Informativ, dosar nr. 3.887, vol. 1, f. 21. 

15 M. Suma, op. cit, p. 378 

HE, Pall, Inochentie.... 

15 A.C.N.S.A.S., fond Informativ, dosar nr. 3.887, vol. 1, f. 89. 

16 Notă informativă „Leonid”, la 22 noiembrie 1961 (cbidem) 

17 „Revista istorică”, nr. 4-6/1933, pp. 105-113. 

18 „Revue Historique de Sud-Est Européen”, nr. 4-6/1933, pp. 119-141. 

auxiliare ale istoriei medievale a Transilvaniei!” etc.). Plecând de la general la particular, 
mai exact de la istoria universală la cea românească, Francisc Pall „a încercat şi a reușit 
un necesar plus de înţelegere a unei istorii româneşti desfăşurată în strâns raport cu 
istoria europeană”%. Urmând ideile directoare ale lui Nicolae lorga si Constantin 
Marinescu, a încercat să integreze istoria medievală a României atât în contextul sud-est 
european, cât şi în cel general european?!. 


| Editarea documentelor din colectia D.I.R. 

In timpul războiului, Francisc Pall a fost concentrat de mai multe ori, pentru ca 
in primavara anului 1944 sa fie mobilizat la Batalionul 1 Vanatori de Munte, cu care a 
participat la luptele din Moldova, la Iasi si Podu Roşu, în calitate de aghiotant de 
comandant de batalion şi apoi comandant de pluton, având gradul de locotenent. După 
23 august 1944 a luptat si pe frontul de apus, dar numai până în luna noiembrie, când s- 
a întors la catedră. Pentru meritele sale în luptă, a fost decorat cu medalia sovietică 
, Victoria” 22, 

Din punct de vedere profesional, primii ani dupa instaurarea regimului 
comunist nu au adus modificări de substanţă în activitatea istoricului, care a continuat să 
avanseze în carieră. Din 1947 a asigurat interimatul la conducerea Institutului de Istorie 
Universală din Cluj, rămasă vacantă după pensionarea forțată a lui Silviu Dragomir, și a 
inaugurat un curs nou, dedicat cruciadelor clasice, prezentat si in formă tipărită în 
194823, În toamna anului 1948, când Institutul de Istorie Universală a fost desființat, 
Pall a fost imediat cooptat în colectivul de cercetători de la Institutul de Istorie şi 
Arheologie din subordinea Filialei Cluj a Academiei R.P.R. 

In plan politic, istoricul s-a menţinut în aceeaşi expectativă de care a dat dovadă 
şi în perioada interbelică, evitând să se apropie prea mult de P.C.R. şi având în același 
timp grijă să nu se situeze pe o poziţie contrară noii puteri. Atitudinea sa a fost similară 
si în timpul celui mai important eveniment politic clujean din primii ani postbelici, greva 
studenților din iunie 1946. A făcut parte dintre cadrele didactice ce au semnat un apel 
către studenţi de încetare a grevei, dar numai după ce mai multi conducători ai P.C.R. 
(Teohari Georgescu, Lucrețiu Pătrășcanu) au afirmat că studenții români arestaţi vor fi 
eliberați, iar adevărații vinovaţi vor fi pedepsiţi (promisiuni neonorate ulterior)‘. 

Într-o caracterizare întocmită în 1947 de P.C.R. referitoare la profesorii de la 
Universitatea , Ferdinand 1”, singurul aspect notabil trecut în dreptul lui Pall era acela că 
era neîncadrat politic. 

În 1950, după decesul prematur al lui loan Moga, conducerea Sectorului de 
istorie medie din cadrul Institutului de Istorie a fost încredințată lui Francisc Pall. El a 


19 Ş. Ştefănescu (coord.), op. cz, p. 248. 

20 M. Suma, op. cit, p. 379. 

2! P. Teodor, op. ¢it., p. X. 

22 A.C.N.S.A.S., fond Informativ, dosar nr. 3.887, vol. 1, f. 21. 

% Francisc Pall, Cruciadele. Curs de istorie universală (sec. XI-XIII), Cluj, 1948. 

2 „Tribuna nouă”, 8 iunie 1946, p. 1. 

°5 Florin Müller, Politica si istoriografie in România: 1948-1964, Cluj, Editura Nereamia Napocae, 
2003, p. 290. 

condus in mod direct şi Colectivul de documente din cadrul sectorului, cel care s-a 
ocupat cu editarea Seriei Transilvania din cadrul colecției Documente privind Istoria 
României (D.L.R.)%. 

Colectivul de la Cluj, format din circa 20 de persoane, împărțite în mai multe 
subcolective, includea cercetători de valoare, cu o bună pregătire în toate domeniile 
conexe documentelor editate: Francisc Pall, Sigismund Jak6, Ştefan Pascu, Mihail Dan, 
loan Sabău, Alexandru Neamţu, Teodor Naum, Ştefan Bezdechi ş.a. Pall avea unul 
dintre rolurile centrale, ocupându-se de organizarea şi coordonarea întregii activități 
(alături de loan Sabău), precum şi de depistarea documentelor, fiind şi responsabil de 
revizia și suprarevizia tuturor materialelor?’. Toţi cercetătorii amintiți aveau experiență 
în editarea izvoarelor istorice scrise, întrucât în perioada interbelică (sub impulsul lui 
Ioan Lupaș) a existat la Cluj o preocupare constantă în această direcţie. Prin urmare, 
volumele publicate în anii '50 privind documentele din istoria Transilvaniei au fost 
editate într-un mod destul de profesionist, anumite lipsuri fiind cauzate de intervențiile 
directe ale lui Roller. 

Chiar imediat după ce a fost inclus în colectivul însărcinat cu editarea 
documentelor, Francisc Pall a încercat să se opună mai multor directive transmise de 
Comitetul central de redacţie, care dorea să publice volumele cât mai rapid, indiferent 
de calitatea redactării acestora. A susținut necesitatea adoptării unor norme 
metodologice ştiinţifice cat mai riguroase, precum si definirea foarte exactă a 
conceptelor şi a termenilor utilizați. Unele dintre problemele ştiinţifice ridicate de Pall 
au generat adevărate discuţii în rândul tuturor cercetătorilor implicați, ele fiind transate 
abia după intervenţia brutală a lui Roller, care și-a impus punctul de vedere. În februarie 
1949, medievistul clujean a cerut definirea conceptului de „document intern”, dar 
aceasta s-a făcut abia peste un an, la Consfătuirea pe tara a istoricilor din R.P.R., când 
deja la Bucuresti, Iasi si Cluj se lucra intens la volume?. De asemenea, in mai multe 
rapoarte de activitate şi chiar în memorii punctuale, Pall a cerut Comitetului de redacție 
să tina cont de particularitatile documentelor medievale transilvănene si să accepte 
editarea acestora in forma originală. Toate demersurile sale s-au lovit însă de obtuzitatea 
lui Mihail Roller, prea putin interesat de rigoarea ştiinţifică“. 


26 Lidia Gross, Din începuturile unei colecții: Documente privind Istoria României. Seria C. Transilvania, in 
„Anuarul Institutului de Istorie «George Barițiu» din Cluj-Napoca”, tom XLVI/2007, pp. 33-35. 
27 Ibidem, pp. 35-37. 

28 David Prodan, Memorii, ediţie îngrijită şi postfață de Aurel Radutiu, Bucureşti, Editura 
Enciclopedică, 1993, p. 58. 

2° Definiţia adoptată a fost una foarte largă: «Considerăm documente interne toate documentele 
cate au fost emise din si pentru Moldova, Tara Românească si Transilvania» (L. Gross, op. cit, p. 
34). 

30 David Prodan ne oferă un exemplu relevant: „Ceea ce e supărător şi încă grav supărător e 
altceva, o adevărată blasfemiere, felul cum apare în el numele românilor. Hotărâsem si 
unificasem în corectură principiul, la care am insistat să fie adoptat si de colectiv, ca in 
traducerea românească românii să apară consecvent cu numele de români, indiferent de numele 
lor din text, iar numele documentar de Blachii, Vallachi etc. să fie trimise pentru control în note. 
După ce am dat bunul de tipar si am plecat de la Bucuresti, Roller a intervenit in text, a trecut in 
textul traducerii numele documentare, coborând în note numele românilor si încă cu insinuarea, 

În colecţia D.LR., seria Transilvania, au apărut nouă volume, acoperind 
perioada 1075-1350, şi au fost pregătite pentru tipar documente până la anul 1450. De 
asemenea, au fost redactate mai multe lucrări şi studii conexe, printre care se numara si 
substantialele contribuţii ale lui Pall în domeniile cronologiei și diplomaticii medievale 
transilvanene*!. Colecţia a primit Premiul de Stat, iar dintre cei care au lucrat la 
volumele de la Cluj au fost premiaţi David Prodan, Francisc Pall (cu 2.000 lei) si Stefan 
Pascu. Așadar, regimul comunist i-a recunoscut public munca laborioasă prestată pentru 
editarea documentelor medievale. 


Anul 1952. „Devierea de dreapta” în istoriografia clujeană 

Pentru Francisc Pall, primele probleme reale au debutat brusc, în vara anului 
1952, cand în mediul ştiinţific din România, ca efect al luptei duse împotriva „devierii 
de dreapta”, au reînceput să apară acuzaţii aduse unor profesori şi cercetători că nu se 
afiliaseră ideologic liniei partidului in mod explicit. Învinuirile de manifestări 
„cosmopolite” sau „obiectiviste” au reînceput să fie la modă, în toate domeniile 
stintei?. După o expresie a lui David Prodan, „bătea vântul decapitării elitei 
intelectuale”%5. În acest context intern agitat, în vara anului 1952, Secţia de Propaganda 
si Agitatie a C.C. al P.M.R. si Consiliul Superior al Învăţământului au trimis la Cluj câte 
un colectiv de control pentru analizarea activităţii universităţilor din oraş. Printre 
sarcinile controlorilor se aflau şi cele de a examina „orientarea ideologică în activitatea 
cadrelor didactice şi felul cum e însuşită ştiinţa sovietică”, dar şi „politica de cadre fata 
de studenţi şi cadrele didactice”3%. Concomitent, colective similare au fost trimise si la 
laşi, ceea ce demonstrează dorința puterii de a-şi demonstra intransigenta fata de orice 
tentativă de deviere ideologică. 

La Facultatea de Istorie şi Filologie a Universităţii „Victor Babeş” a avut loc o 
şedinţă aprinsă, în care a fost atacat David Prodan si alte cadre didactice. lar efectele 


cu totul străină de noi: «traducere nedefinitivată»! Arunca deci o îndoială şi asupra putinelor 
apariții directe ale românilor în aceste prime documente şi ne-am trezit numai cu volumul tipărit 
astfel. Mult m-a ars pe suflet această blasfemie, aruncată oarecum si asupra mea” (D. Prodan, op. 
cit., p. 58). 

31 Francisc Pall, Elemente de cronologie medievală românească. Cronologia documentelor privind Transilvania 
(sec. XI-XV), in *** Documente privind istoria României. Introducere, vol. I, Bucureşti, Editura 
Academiei R.P.R., 1956, pp. 451-663; Idem, Diplomatica latina cu referite la Transilvania (sec. XI- 
XV), in oc cit., pp. 227-330. 

32 In martie 1952, Gheorghe Nicula (Necula), prim-secretar al Comitetului Regional P.M.R. 
Craiova, arată următoarele: „Noi avem un institut agrar. Acolo se duce o muncă birocratică şi 
sunt manifestări cosmopolite din partea unor profesori care predau viitorilor agronomi (...) 
Profesorul care predă agricultura generală se conduce după legea lui Meterlink si nu dupa 
metodele sovietice. S-a observat că înşişi studenţii au spus că de ce nu se predă după material 
sovietic” (*** Stenogramele Biroului Politic si ale Secretariatului Comitetului Central al P.M.R., vol. IV, 
partea I, 7952, studiu introductiv de Ioan Scurtu, Bucuresti, Arhivele Nationale ale României, 
2006, pp. 469-470). 

3 D. Prodan, op. cit., p. 66. 

34 Cristian Vasile, Secfia de Propagandă si Agitatie si ,,indrumarea” culturii române, 1948-1953. Câteva 
considerații, în „Studii şi materiale de istorie contemporană”, vol. 6/2007, p. 51. 

şedinţei de combatere a „erorilor ideologice” săvârșite de către istoricii clujeni nu s-au 
lăsat aşteptate. Comitetul Regional P.M.R. Cluj a decis ca Francisc Pall, Ştefan Pascu şi 
Mihail Dan să fie scoşi de la catedră si de la Institutul de Istorie, unde puteau să rămână 
doar cercetători în acord. Acuza adusă lui Pall a fost aceea că „nu a avut o poziţie 
destul de hotărâtoare de a se îndrepta în privința revizuirii concepțiilor lui’””*. 

Cu toate că era doar cercetător în acord, Pall a fost menţinut la conducerea 
Colectivului de documente din cadrul Sectorului de istorie medie“, Constantin 
Daicoviciu fiind conştient de faptul că era cel mai bun specialist pe acest domeniu, fără 
a cărui contribuţie Institutul neavând cum să-şi îndeplinească satisfăcător — din punct de 
vedere ştiinţific — sarcinile pe care le avea in amplul proiect al Academiei de editare a 
izvoarelor medievale (colecţia D.I.R.). Va pierde însă conducerea sectorului, care i-a fost 
încredințată lui David Prodan. Relaţiile strânse existente între Pall şi academicianul 
clujean i-au asigurat însă în continuare libertatea cercetărilor ştiinţifice. 

Dar în afara muncii intense depuse în cadrul colecţiei D.LR., Francisc Pall nu a 
mai publicat nimic in prima parte a anilor '50. Trebuie totuşi precizat şi faptul că nu mai 
existau nici condiţiile din trecut, numărul periodicelor în care puteau apărea studii de 
istorie fiind restrâns semnificativ. La Cluj, până în anul 1948 au fost suprimate toate 
publicațiile de istorie care apăreau în acest oraş. După ce anuarele editate de Institutul 
de Istorie Naţională si de Institutul de Studii Clasice şi-au încetat apariția3, istoricii 
clujeni au fost lipsiți timp de câţiva ani de un periodic în care să poată publica 
rezultatele cercetărilor lor ştiinţifice. Abia din anul 1950 a început să apară la Cluj revista 
„Studii şi cercetări ştiinţifice”, în care însă se publicau studii din toate domeniile științei, 
astfel încât istoria avea alocat un spaţiu foarte redus. Mai mult, în 1951 şi 1952 în acest 
periodic ştiinţific clujean nu a fost publicat nici un studiu de istorie. Prin urmare, mai 
rămânea disponibilă doar publicația centrală „Studii. Revistă de istorie”, dar la aceasta — 
în perioada avută în vedere (începutul anilor '50) — aveau acces doar istoricii agreati de 
regim, dar şi aceștia într-o măsură destul de redusă şi doar dacă prezentau texte 
ideologizate. Cum Francisc Pall nu s-a încadrat în nici una dintre aceste categorii, el nu a 
reuşit să publice nici un studiu. 

lar şansele ca vreunele dintre materialele sale să vadă atunci lumina tiparului 
erau destul de mici, în condiţiile în care el refuza să-și adapteze discursul istoric la 
preceptele teoriei marxist-leniniste. Pall s-a numărat printre acei istorici ce au încercat să 
scape de presiunile ideologice prin redactarea unor materiale cat mai tehnice, evitând 
teoretizarea si uneori chiar tragerea concluziilor, care nu ar fi fost posibile fără inserarea 
unor pasaje doctrinare. Unii istorici de partid din Cluj nu au ezitat însă să informeze 
Securitatea de aceste aspecte, pe care le-au calificat drept „atitudine dușmănoasă”. Un 


35 D. Prodan, op. cit., pp. 68-69. 

36 A.C.N.S.A.S., fond Informativ, dosar nr. 3.887, vol. 1, f 27. 

37 L. Gross, op. cit., p. 35. 

38 Ultimul număr din „Anuarul Institutul de Istorie Naţională” a fost publicat în anul 1947, iar 
„Anuarul Institutului de Studii Clasice” a mai apărut doar într-un singur număr, pe patru ani, 
1944-1948. 

59 %%* Despre activitatea Institutului de Istorie din Cluj al Academiei R.P.R., în „Studii. Revistă de 
istorie”, nr. 2/1953, p. 33. 


182 


Francisc Pall — discurs istoric sub supravegherea Securităţii... 


pasaj dintr-un material înaintat Securității clujene în august 1953 este edificator: „forma 
de manifestare în prezent a duşmanului de clasă este rezistenţa la elaborarea unor lucrări 
de interpretare şi refugiul în tehnicism”. lar printre cei indicaţi că recurg la aceste 
metode era menţionat şi Francisc Pall, alături de Mihail Dan si loan Sabău”. 


Tentativa eşuată de recrutare (1954) 

Evenimentele ce au afectat viata intelectuală clujeană în vara anului 1952, ca 
urmare a devierii de dreapta, au scos la iveală faptul că la Universitatea ,, Victor Babeş” 
şi la institutele de cercetare ale filialei locale a Academiei R.P.R. se aflau un număr mare 
de profesori universitari şi oameni de ştiinţă al căror trecut sau activitate erau 
„necorespunzătoare”. După apariţia, in mai 1953, a editorialului din „Scânteia” în care 
era criticată activitatea Institutului de Istorie din Cluj*!, problema a căpătat chiar o 
amploare națională. Prin urmare, mediile universitar, ştiinţific si cultural au revenit în 
atenţia organelor de represiune din Cluj, după ce practic au fost neglijate timp de mai 
multi ani (cam de prin 1947). 

În acest context, în vara anului 1953 a fost deschis si dosarul de obiectiv 
privind filiala din Cluj a Academiei R.P.R. Propunerea a fost făcută la 18 august 1953 de 
către un ofițer de la Biroul 7 Intelectuali al Serviciului III Informaţii Interne. Printre 
cele 14 institute de cercetare plasate acum sub supraveghere s-a aflat desigur şi Institutul 
de Istorie. Măsura deschiderii dosarului de obiectiv a fost însă una aproape formală, 
fiind luată foarte probabil în urma primirii unor directive de la centru, prin care se cerea 
acoperirea informativă cât mai completă a instituţiilor aflate în raza de activitate a 
D.R.S. Cluj. Supravegherea oamenilor de ştiinţă ce-şi desfăşurau activitatea în institutele 
Academiei nu a cunoscut vreo accentuare evidentă, desfășurându-se în continuare la 
cote reduse. 

De altfel, la 2 februarie 1954, It. Iacob Dezideriu — ofiţer la același 
compartiment, a cerut reînregistrarea dosarului de obiectiv Academia R.P.R. Filiala Cluj, 
măsură aprobată de şeful direcţiei, col. Nedelcu Mihail. Motivul: „Pentru a putea urmări 
activitatea acestor elemente, conform directivei’*?. Măsura a condus la o oarecare 
creştere a gradului de supraveghere a intelectualilor clujeni, dar până în a doua jumătate 
anilor '50 în acest dosar de obiectiv au fost adunate puţine materiale, rezultate mult mai 
bune fiind obţinute prin urmărirea concentrată a anumitor cercetători prin dosare 
individuale. 

Deschiderea dosarului de obiectiv privind filiala din Cluj a Academiei a atras 
după sine şi necesitatea recrutării unor informatori în toate institutele de cercetare 
aferente acesteia. În acest context, în 1954 Securitatea din Cluj a încercat să-l atragă la 
colaborare pe Francisc Pall. Foarte probabil ofiţerii aparatului represiv au căutat să 
profite de situaţia delicată a istoricului din punct de vedere profesional (îndepărtat de la 
universitate şi doar cercetător în acord la Institut), crezând că acesta va accepta să 


40 A.C.N.S.A.S., fond Documentar, dosar nr. 3.577, f. 16. 
+1 %%%* Despre activitatea Institutului de Istorie din Cluj al Academiei R.P.R., în „Scânteia”, 15 mai 1953, 


p. 1. 
42 A.C.N.S.A.S., fond Documentar, dosar nr. 3.577, ff. 4-5 bis. 

devina agentul Securitatii in speranta ca astfel se va reabilita si-si va reprimi posturile 
pierdute. 

Pentru a-si atinge scopul, candidatul trebuia cunoscut cat mai bine. Astfel, in 
primăvara anului 1954, D.R.S. Cluj a început să adune tot mai multe date referitoare la 
biografia, activitatea şi opiniile lui Francisc Pall. 

La 14 mai 1954, a fost adresată o cerere către D.R.S. Baia Mare prin care se 
solicitau informaţii privind rudele acestuia din Carei, răspunsul primit fiind foarte 
amănunţit. "Tatăl lui Pall a fost servitor şi dijmas la un moșier, după care a reuşit să-şi 
cumpere propria bucată de pământ, cu care a intrat în 1952 în G.A.C. Singura acuză ce i 
se putea aduce era aceea că „este pătruns de spiritul naționalist”, în sensul că „deşi nu 
ştie să vorbească nici un cuvânt româneşte, totuşi afirmă si în prezent in mai multe 
împrejurări «eu sunt valah» (én olah vagyok), aceasta cu sentiment nationalist”. Fratele 
istoricului era şi el colectivist, precum şi membru A.R.L.U.S. Cu toate acestea, mai 
multe rude ridicau diverse probleme pe linie de Securitate: un unchi, fost administrator 
al oraşului, „s-a sinucis prin ştrangulare în vara anului 1953 pentru motivul că nu şi-a 
putut achita datoriile fata de stat”, el fiind categorisit chiabur; un văr era călugăr iezuit si 
a făcut parte din Nuntiatura Papală, iar în 1948 „a depus mare activitate contra 
unificării”, motiv pentru care a fost arestat si condamnat; un alt văr, preot, a fost si el 
arestat si condamnat în 1952, motivul reprezentându-l „divulgarea legăturilor lui cu 
organele Securității Statului elementelor urmărite de Securitate”, o verișoară era 
căsătorită cu un preot, care a fost de asemenea arestat şi condamnat în anul 1952. 

Referitor la istoric, raportul Securităţii din Baia Mare arată foarte clar care 
fuseseră singurele sale preocupări: „În timpul cât a urmat liceul se remarcă printre 
primii elevi la învățătură, avea dragoste de a învăţa, având şi capacitate mare. În tot acest 
timp nu se ocupa de nici un fel de politică, totul era pentru el învățătura, reuşind foarte 
bine la examene’’*. 

Dintre toate rudele lui Francisc Pall, singura persoană ce a atras atenția 
Securităţii din Cluj a fost călugărul iezuit, ce avea un nume omonim cu al istoricului şi 
care de asemenea studiase în Italia. Şeful Serviciului II Contraspionaj a ordonat 
subalternilor săi „să se ceară relaţii pentru el de la Serviciul III”, în speranța că se vor 
obţine date compromițătoare privind eventuale legături ale lui Pall cu acesta, astfel încât 
să poată fi şantajat să accepte colaborarea. 

Mult mai importante erau însă aspectele referitoare la activitatea şi atitudinea 
prezentă a istoricului, astfel încât ofițerii Serviciului II au trecut la consultarea 
evidențelor M.A.I., la contactarea reţelei informative din Institutul de Istorie, au cercetat 
dosarul acestuia de la Serviciul de Cadre al Academiei si au apelat la sursele existente 
printre vecini pentru a afla cum se comporta la domiciliu. 

La 27 iulie 1954, şeful Biroului 4 din Serviciul II, It. Mărgineanu Emil, a 
însumat într-o fişă toate informaţiile obținute pe aceste căi, menționând şi faptul că în 
evidenţele M.A.I. nu existau nici un fel de date referitoare la Pall. 


43 A.C.N.S.A.S., fond Informativ, dosar nr. 3.887, vol. 1, f. 24. 

# Lt. Mărgineanu Emil a fost încadrat în Securitate în 1951, ca lucrător operativ la Serviciul 
Raional Turda, pentru ca în scurt timp să fie transferat la centrul regiunii. A deţinut funcțiile: şef 
Biroul 1 (1953) si şef Biroul 4 (1954-1955) din Serviciul II Contraspionaj, şef Biroul 6 

Conform ofițerului, din punct de vedere ideologic, din dosarul de cadre rezultă 
că „mai mult timp susnumitul s-a ţinut departe si cu o indiferență totală de regimul 
nostru. Nu-l interesau masele, considerându-se deasupra acestora”. Acuzele aduse în 
1952 şi mai ales retrogradarea profesională se pare că nu au rămas fără urmări, Pall fiind 
conştient de faptul că menţinerea sa pe această poziţie de expectativă ideologică nu avea 
cum să-i aducă prea curând îmbunătăţirea situației. Prin urmare a început să facă unele 
gesturi de agreare a politicii partidului. Cadristii de la Academie apreciau că de când 
lucrează în acord nu doar că „are o atitudine sănătoasă, munceşte conştiincios şi nu are 
manifestări ostile regimului”, dar chiar „a început să scrie articole de gazetă de perete şi 
s-a observat o voinţă de apropiere mai accentuată” $. 

În ceea ce priveşte activitatea ştiinţifică, referatele din dosarul de cadre erau 
elogioase, calitățile lui Pall fiind recunoscute şi apreciate: „profesional este foarte bine 
pregătit, este unul dintre cei mai buni specialişti în domeniul istoriei medievale si a 
ştiinţelor auxiliare a istoriei, având o serioasă pregătire ştiinţifică si de cultură generală”. 
Cu toate acestea, existau şi unele pete gri în activitatea istoricului, anumite devieri de la 
linia rolleristă a interpretării istoriei. Mai exact, „atât în lucrări, cât şi în activitatea sa de 
la catedră a avut manifestări de susținere a Bisericii Catolice”#. 

Investigatiile întreprinse la domiciliul istoricului s-au dovedit a fi prea putin 
folositoare, întrucât acesta prefera o atitudine cât mai retrasă şi nu întreținea relații 
apropiate cu vecinii săi“. 

Dar toate aceste date, relativ sumare, au fost compensate de informaţiile 
furnizate de agentul ,,Lucretiu”, la rândul lui istoric format în perioada interbelică. 
Informator extrem de prolific (uneori dădea si câte cinci-sase note într-o singură zi), 
„Lucreţiu” era sursă a Biroului 2 din Serviciului HI, fiind folosit în general pentru 
supravegherea foştilor membri ai partidelor politice. Cum însă la acea vreme era printre 
puţinii agenţi ai Securităţii în Institutul de Istorie şi singurul de încredere, în practică se 
apela la el ori de cate ori vreun ofițer de la orice compartiment avea nevoie de date 
referitoare la persoanele ce activau la Institut sau în mediul istoric ori arhivistic din oraș. 
Nici în acest caz ,,Lucretiu” nu avea să dezamăgească Securitatea. 

„Lucreţiu” a scos în evidență mai ales faptul că istoricul nu agrea deloc regimul 
comunist, criticând politicile sale economice si sociale, pe care le considera a fi net 
inferioare fata de cele ale statelor apusene: „este un element nemulțumit de regimul 
nostru şi de starea de lucruri de azi din tara. In general, fără să adopte o poziţie net 
dusmänoasä, se complace în a ironiza regimul de democraţie populară si realizările lui. 
Subapreciază marxismul si realizările din U.R.S.S., condamnă lupta Partidului Comunist 
din Franţa pentru un nivel de trai mai bun, comparând nivelul de trai al muncitorilor 
din Franţa la nivelul de trai al muncitorilor de la noi (...) Are un deosebit cult pentru 


Intelectuali din Serviciul III (1957-1960), fiind apoi numit locţiitor al şefului Serviciului III (1 
martie 1960-1 martie 1962), după care a fost trecut în rezervă (A.C.N.S.A.S., fond D.M.R.U. a 
M.I., dosar nr. 7.382, vol. 2, f. 281). Prin funcţiile deţinute, a fost implicat si în supravegherea 
altor intelectuali clujeni: Silviu Dragomir, luliu Moldovan, luliu Hatieganu ș.a. 

45 A.C.N.S.A.S., fond Informativ, dosar nr. 3.887, vol. 1, f. 28. 

46 Ibidem, ff. 27-28. 

47 Thidem, £. 28. 

lumea apuseană, desconsideră regimul nostru de democrație populară, precum si 
Uniunea Sovietică”. 

Informatorul, fără a nega calitățile ştiinţifice ale lui Pall („are o excelentă 
pregătire de medievist, bine orientat în paleografia şi diplomatica medievală”), era foarte 
critic şi în ceea ce priveşte acest aspect, punctând faptul că în munca de elaborare 
originală nu foloseşte deloc axiomele ideologiei marxiste. Recunoştea totuşi că „a 
realizat unele progrese” în direcţia însuşirii marxism-leninismului. Situaţia era identică şi 
în ceea ce priveşte receptarea istoriografiei sovietice, pe care practic o ignora („evită să 
citească literatura sovietică”), aceasta şi pentru că cultura sa generală şi pregătirea de 
specialitate erau aproape exclusiv de factură apuseană. Mult mai radicală era atitudinea 
lui Pall fata de modul în care se desfăşura cercetarea in R.P.R.: „îşi exprimă 
nemulțumirea şi revolta fata de actualul sistem de muncă științifică de la noi’. 

„Lucreţiu” a indicat Securităţii şi persoanele cu care Pall avea relații mai 
apropiate la Institut (Ştefan Pascu, loan Sabău şi Liviu Lazăr), menţionând şi faptul că 
„se bucură de stimă şi consideraţie mai ales în rândul profesorilor mai vechi, pensionari, 
cu care din când în cand stă de vorbă”%. 

Aflaţi în posesia tuturor acestor date, la 11 august 1954 ofiţerii Securităţii din 
Cluj au trecut la recrutarea istoricului. Cu toate că materialele pregătitoare au fost 
întocmite de Serviciul II, sarcina atragerii la colaborare a fost încredințată Serviciului HI, 
întrucât avea nevoie de încă un agent la Institutul de Istorie. Spre surprinderea 
Securităţii, Francisc Pall s-a arătat foarte refractar fata de această idee si a refuzat să 
colaboreze. Conform unui raport ulterior, „organele noastre au încercat să recruteze ca 
agent pe numitul Pall Francisc, însă datorită poziţiei lui nesincere pe care a adoptat-o nu 
s-a trecut la recrutarea lui”. 

Menţionăm astfel erorile ofițerilor de Securitate, care au trecut la recrutarea lui 
Pall fără a deţine date compromițătoare serioase cu care să-l poată şantaja să accepte să 
devină agent, în condiţiile în care din datele adunate reiesea destul de clar că de o 
colaborare pe bază de „sentimente patriotice” nu prea putea fi vorba. Chiar si asa, nu 
putem să nu evidentiem faptul că medievistul a avut tăria de caracter necesară pentru a 
adopta o atitudine hotărâtă de respingere a propunerilor Securităţii şi aceasta într-o 
perioadă în care instituția era omnipotentă. 

Refuzul de a colabora cu Securitatea nu a avut absolut nici un fel de consecință 
neplăcută pentru istoric, care şi-a desfăşurat activitatea în aceleaşi condiții ca până 
atunci. De fapt, în ceea ce priveşte supravegherea sa, se constată chiar o îmbunătăţire 
evidentă fata de perioada anterioară încercării de atragere la colaborare. Din vara anului 
1954, timp de aproape doi ani, Pall a ieşit aproape total din atenţia Securităţii, organele 
represive obţinând informaţii referitoare la istoric foarte rar şi numai indirect, în măsura 
în care numele său apărea în notele informative referitoare la alte persoane. Toate 
acestea demonstrează că în anumite situații (foarte rare, ce-i drept) refuzul vehement de 
a colabora cu Securitatea putea să aibă şi alte efecte benefice, în afara celor morale. 

La 6 mai 1955, „Lucreţiu” semnala faptul că Sabin Belu a adus la Institutul de 
Istorie un manifest american şi „a dat să citească acest manifest lui Pascu Stefan si Pall 


48 Ibidem, ff. 25-31. 
+ Ibidem, £. 22. 

Francisc”5%, dar şeful Biroului 7 din Serviciul HI a trasat indicaţii doar referitor la 
supravegherea lui Belu, nu si a celorlalți doi istorici: „Informatorul «Lucretiu» va mai 
primi sarcina să adâncească şi să concretizeze informațiile pe care le-a dat până in 
prezent, să arate caracterul legăturilor lui Belu Sabin cu elementele fata de care se 
manifestă şi care nu sunt informatori, ca (...) Bezdechi Ştefan, Suciu Coriolan, Pall 
Francisc, Teodor Pompiliu, cu scopul de a studia posibilităţile de interogare a acestora 
asupra discuţiilor și manifestărilor lui Belu Sabin”5!. Dar cum relaţiile lui Pall cu Belu 
erau strict profesionale, la care se adăuga și refuzul său de a furniza informații 
Securităţii, el nu a fost chemat niciodată la nici un fel de interogatoriu. 


Reintegrarea profesională şi concesiile ştiinţifice 

Trecerea anilor, precum şi dorinţa de a publica rezultatele cercetărilor sale şi de 
a-şi reface cariera profesională l-au determinat totuşi pe Pall să accepte anumite 
compromisuri în plan ştiinţific. Probabil că i s-a dat de înțeles că doar aşa putea fi 
reintegrat ca profesor. Aşa se explică apariţia, începând din 1956, a mai multor texte în 
care a făcut concesii ideologiei marxist-leniniste. Cazul său era departe de a fi singular la 
nivelul întregii tari si nici chiar la Cluj. 

Schimbarea de optică nu a scăpat nici informatorilor, care semnalau Securității 
noua atitudine a lui Pall. În 1956, agentul „Voicu” arăta următoarele: „Are o pregătire 
profesională foarte bună, dar cu o formaţie ideologică idealistă, de care nu s-a debarasat 
încă nici în prezent. Aceasta cred că este şi cauza pentru care nu renunţă uşor la poziția 
sa de pasivitate atunci când e vorba de a lua poziţie în problemele de istorie. Sub 
motivul că scrie greu, deosebit de minuţios, a lăsat să treacă o perioadă de timp destul 
de lungă, de la instaurarea regimului nostru, în care nu a dat nici o lucrare de 
interpretare. Abia în ultimul timp a început să se desmorteasca putin. Tot atât de absent 
a fost şi din viata obsteascä. Este un om de care se afirmă că este «apolitic», motivandu- 
se faptul că lucrează mult. Într-adevăr, poate că este omul care lucrează cel mai mult 
pentru îmbogățirea cunoștințelor sale de istorie, dar desigur că vina o poartă tot balastul 
formaţiei sale ideologice”*?. 

Uneori însă concesiile ştiinţifice făcute de Pall au fost majore, pasajele 
ideologice din textele publicate ocupând un loc important. 

Spre exemplu, în 1956, într-un studiu publicat în periodicul local de istorie, 
Francisc Pall a abordat o temă de istorie universală (referitoare la tratatul de drept 
feudal al lui Beaumanoir5), o problematică rar întâlnită la cercetătorii clujeni în acea 
perioadă, ca de altfel şi la restul istoricilor din România. Studiul era scris într-un stil clar 
ideologic, Pall folosind practic diverse pasaje din opera lui Beaumanoir pentru a ilustra 
numeroasele consideraţii teoretice despre lupta de clasă şi exploatarea din acea perioadă. 
Erau prezentate mai multe citate din Engels referitoare la alianțele şi contradicţiile din 
interiorul claselor superioare medievale franceze. Astfel, critica lui Beuamanoir adresată 


50 A.C.N.S.A.S., fond Reţea, dosar nr. 187.897, vol. 1, f. 102. 

51 Idem, fond Informativ, dosar nr. 185.607, f. 10. 

52 Idem, dosar nr. 3.887, vol. 1, f. 58. 

5 Francisc Pall, Stractura socială a Franței după tratatul de drept feudal al lui Beaumanoir, în ,,Stadii si 
cercetări de istorie”, nr. 1-4/1956, pp. 45-66. 

monarhiei avea la bază faptul că aceasta „n-ar fi ţinut seama, in primul rand, de 
interesele şi privilegiile claselor exploatatoare, iar nu de soarta maselor populare”, aşadar 
lucrarea acestuia era scrisă pentru a răspunde intereselor clasei din care făcea parte. Erau 
evidenţiate exploatarea la care recurgea nobilimea, oligarhia oraşelor, dar şi Biserica 
Catolică, care „admitea şi menținea serbia si pe moșiile ei proprii, după cum tolera si 
resturile sclavagiste”5+. Pentru a se reliefa ascutirea luptei de clasă din acea perioadă, 
erau menţionate diverse frământări orăşeneşti, printre care încetarea lucrului, acțiune 
văzută ca fiind „o formă timpurie a grevei”55. Beuamanoir, reprezentând interesele 
clasei sale, era „ostil luptei de clasă, care ameninţa ordinea feudală”, fapt pentru care era 
criticat vehement de autor5. Mai mult, solicitările acestuia ca şerbilor să li se asigure un 
tratament mai bun erau prezentate ca fiind făcute tot în favoarea matii nobilimi, care ar 
fi putut obţine un profit mai ridicat în urma exploatării acestora”. Ideea nu era nouă, ea 
fiind amintită şi în anii anteriori de alti cercetători”. Concluzionand, cu toate ca Pall 
folosea foarte multe lucrări scrise de istorici francezi (Bloch, Pirenne, Chenon s.a.), 
studiul său făcea mari concesii doctrinei marxiste, aproape peste tot fiind scoase în 
evidență lupta de clasă şi exploatarea maselor populare. 

De asemenea, aceeaşi manieră de abordare se regăseşte si într-un alt text scris în 
1956, dar publicat în anul următor tot într-o publicație centrală. Este vorba de un alt 
subiect de istorie juridică, cu referire de data aceasta la Transilvania şi având în vedere 
aspectul ei institutional: locurile de adeverire*. Tratarea marxistă transpare încă din 
primele paragrafe, când include locurile de adeverite (ce aveau rolul unor notariate) 
printre „formele suprastructurii” medievale si continuă afirmând că „în societățile 
împărţite în clase antagoniste — ca cea feudală”, instituţiile „exprimă voința clasei 
dominante ca instrument pentru menținerea exploatării maselor populare”. 

De asemenea, Pall a inclus si atacuri contra istoricilor din trecut, vizând totuşi 
în principal istoriografia maghiară interbelică, care ar fi scris „de pe poziţiile obiectiviste 


54 Ibidem, p. 50. 

55 Lucratorii de la oraşe „recurgeau la încetarea lucrului, deci la o formă timpurie a grevei, forma 
cunoscută de pe la mijlocul sec. 13 în lupta de clasă de la oraşe, având ca scop îngrădirea 
exploatării patronale” (¢bidem, p. 54). 

5% Beaumanoit „era un duşman hotărât al luptei pe care tânăra clasă orășenească trebuia s-o ducă 
împotriva îngrădirilor feudale ce-i stânjenea dezvoltarea economică şi socială, era un duşman 
aprig al luptei din interiorul oraşului, dusă de lucrători contra exploatării patronale” (bide, pp. 
54-55). 

57 Condiţiile mai bune de viata ale acestei categorii a țărănimii „asigură o mai mare productivitate 
a muncii, ceea ce însemna fireşte în ultima instanță un profit mai mare pentru feudal” (hide, p. 
59). 

55 Corneliu Cimpianu, într-un material privind satul Tauti în sec. XVIII, arăta că nobilul care 
stăpânea satul se opunea unei dijmuiri excesive a locuitorilor de către fisc, dar „această opunere 
era departe de a fi născută din sentimente umanitare”, ci de teama că apoi țăranii nu ar mai fi 
putut plăti dările pe care i le datorau lui (Corneliu Cimpianu, Din trecutul satului Tauti în perioada 
descompunerii feudalismului, în „Studii şi cercetări ştiinţifice. Seria III. Ştiinţe sociale”, nr. 1-2/1955, 
p. 187). 

59 Francisc Pall, Contribuii la problema locurilor de adeverire din Transilvania medievală (sec. XIH-XV), în 
„Studii şi materiale de istorie medie”, vol. 11/1957, pp. 391-405. 

60 Thidem, p. 392. 

si formaliste ale diplomaticii burgheze”, ce „reflectând criza întregii istoriografii 
burgheze, se caracterizează prin cercetarea unilaterală a aspectelor formale si juridice ale 
documentelor, trecând sub tăcere caracterul lor de clasă”. În același timp, era criticată si 
„Istoriografia burgheză română”, pentru indiferența ce a arătat-o fata de diplomatică si 
alte ştiinţe auxiliare ale istoriei, o observaţie ce însă opinăm că este corectă. Pentru a-şi 
susține asertiunile, Pall aducea ca „argumente” opiniile istoriografiei sovietice, mai exact 
criticile aduse diplomaticii occidentale de către Cerepnin în 194961. 

Un alt element de noutate sunt si atacurile dure la adresa Bisericii Catolice 
(„apriga lăcomie a bisericii catolice”), proferate poate tocmai pentru a contracara 
criticile ce i se aduceau că în trecut ar fi făcut apologia acestei biserici. Conform lui Pall, 
Biserica Catolică „avea monopolul foarte interesat al ştiinţei de carte si al scrisului, in 
mijlocul societății laice scufundate în bezna analfabetismului, pe a cărei ignoranță şi 
supesstiție le putea întoarce cu atât mai uşor în folosul ei material şi moral”, ca susținere 
fiind citat iarăşi un istoric sovietic (N.A. Sidorov)62. 

Sunt apoi citați şi mai multi istorici maghiari comunişti (Molnar Erik, Lederer 
Emma s.a.), dar in rest majoritatea bibliografiei folosite nu este de factură ideologică 
(istorici germani, francezi şi maghiari interbelici, foarte multe colecţii de documente 
publicate, mai ales maghiare etc.), fiind amintit inclusiv unul dintre mentorii săi, Alain 
de Boiiard. De asemenea, Pall a comparat şi integrat instituţia juridică amintită din 
Transilvania cu cea similară din Ungaria şi cu cele din Europa apuseană medievală. 

Cu toate acestea, interpretarea documentelor era ideologică, fiind făcută, după 
cum susţinea chiar autorul, „în lumina materialismului istoric”, mergându-se chiar până 
la exagerari destul de grosiere. Spre exemplu, Pall susține „esența de clasă” a locurilor 
de adeverire, afirmând că documentele emise de ele s-ar fi făcut exclusiv în favoarea 
claselor exploatatoare („erau puse în slujba exploatării feudale chiar prin practica lor 
documentară”, „slujeau, prin documentele întocmite de ele sau păstrate în arhivele lor, 
interesele claselor stăpânitoare feudale”) 6%, ca si cum ceilalți locuitori ai Transilvaniei nu 
ar fi avut nici un fel de beneficiu. În realitate, la locurile de adeverire se certificau 
tranzacțiile de drept privat (danii, vânzări, cumpărări, schimburi, zălogiri, testamente 
etc.), a căror oficializare se făcea în avantajul tuturor celor implicați. Culmea este că Pall 
afirmă că tot acolo se certificau şi eliberările de robi, ceea ce se întoarce cu totul 
împotriva afirmațiilor sale anterioare. 

Iar aceste concesii ştiinţifice nu au rămas fără efect. După trecerea furtunii care 
s-a abătut asupra Institutului în anii 1952-1953, a început un proces de reabilitare 
treptată a istoricilor atacați în trecut. Cel care a depus diligente serioase in această 
direcţie — atât la conducerea Academiei, cât şi la cea a partidului — a fost Constantin 
Daicoviciu, care a recunoscut tot timpul valoarea ştiinţifică a istoricilor neagreati. Cu 
sprijinul său, au revenit în activitatea ştiinţifică si universitară nume precum Silviu 
Dragomir, loan Lupaș, loachim Crăciun, Ştefan Pascu, I.I. Russu ş.a. În acest context si 
cu sprijinul direct al lui Daicoviciu, s-a produs şi reintegrarea la Universitatea „Victor 
Babeş” a lui Francisc Pall, care în 1956 a început să predea un curs auxiliar, iar apoi şi-a 


61 Thidem. 
62 Thidem, p. 393. 
63 Thidem, p. 402. 

reluat cursul de istorie universală. De asemenea, la mijlocul anilor ’50 a fost reincadrat 
cu normă întreagă la Institutul de Istorie, având gradul de cercetător principal si 
preluând ulterior conducerea Secţiei de istorie medie, ce deținut-o până în 196964, 


Francisc Pall — „spion italian”? 

Recăpătarea statutului profesional de către Francisc Pall a coincis însă cu 
sfârşitul stării de acalmie în ceea ce priveşte supravegherea istoricului de către 
Securitate. La 15 august 1956, Direcţia a H-a Contraspionaj a întocmit un Raport de 
vizitatorii casei „lalta” (lalta” fiind numele conspirativ de obiectiv dat ambasadei Italiei), 
în care arăta că cu două zile înainte Francisc Pall a vizitat legația acestui stat 
occidental. 

Prin urmare, de la centru s-a ordonat Securităţii din Cluj să afle motivul pentru 
care Pall a fost prezent la Ambasada Italiei. Cum era şi firesc, clarificarea acestui aspect 
a revenit Serviciului II Contraspionaj, cpt. Stănescu Aurel (locţiitor şef serviciu) 
însărcinându-l cu îndeplinirea ordinului pe It. Banciu Constantin. 

Ofiţerul a dirijat mai multi informatori asupra istoricului, printre care cel mai 
activ s-a dovedit a fi „Voicu”, care avea si avantajul de a fi cercetător la Institut, fiind 
aşadar coleg cu Francisc Pall. Conform It. Banciu, agentul putea să intre in contact 
destul de uşor cu istoricul, întrucât „se cunosc destul de bine”. În plus, informatorul 
locuia şi el într-o cameră din Institut, la fel ca si Pall, ceea ce-i ridica potenţialul 
informativ. 

Initial, agentul „Voicu” va confirma întrucâtva suspiciunile Securității. Într-o 
notă furnizată la 26 septembrie 1956 el arăta următoarele: „In ultimul an a făcut unele 
deplasări la Bucureşti în legătură cu munca colectivului de documente. În 2 iulie a.c. a 
fost la o sesiune a Academiei, care a ţinut o săptămână, dar la şedinţele căreia Pall a 
lipsit în fiecare zi, deşi el ceruse de la Cluj să-l trimită. Se vede că a avut alte motive 
pentru care a mers la Bucureşti, dar nu pot sti care sunt”67. 

Dar ,,Voicu” nu era pe deplin convins că Pall era într-adevăr un inamic al 
regimului, reliefând si el atitudinea ambiguă în care se menținea acesta: „din 
comportarea sa n-am putut deduce în mod precis dacă este doar un om indiferent fata 
de regimul nostru sau dusmanos. Este foarte greu de apreciat, căci nu are manifestări 
nici pro, nici dușmănoase”. Pentru a adânci cercetările, It. Banciu i-a cerut lui „Voicu” 


64 L. Gross, op. cit., p. 34. 

65 A.C.N.S.A.S., fond Informativ, dosar nr. 3.887, vol. 1, f. 104. 

66 Născut la 15 iunie 1931, de profesie tehnician, Constantin Banciu a fost încadrat în Securitate 
la 1 iulie 1952, după absolvirea unei şcoli de ofițeri de un an a M.A.I. A activat exclusiv în cadrul 
Serviciului Contraspionaj al D.R.S./LJ. Cluj: lucrător operativ şi lucrător operativ prim în 
problema italiană si apoi in cea anglo-americanä, șef de birou, ajungând să dețină inclusiv funcţia 
de şef al serviciului. În a doua parte a anilor 50 a fost implicat în supravegherea mai multor 
istorici clujeni: Silviu Dragomir, Virgil Vătăşianu, David Prodan, Constantin Daicoviciu, Sabin 
Belu ş.a., interesându-l natura relațiilor acestora cu diverşi cercetători străini. A fost trecut în 
rezervă în anii '80, cu gradul de colonel (A.C.N.S.A.S., fond Documentar, dosar nr. 13.154, vol. 
9, f. 92). 

67 A.C.N.S.A.S., fond Informativ, dosar nr. 3.887, vol. 1, f. 58. 

să prezinte câte o notă informativă amănunțită referitoare la fiecare persoană cu care 
Pall avea relatii®. 

Aspectele semnalate de ,,Voicu” certificau însă faptul că Pall avea inca legături 
cu istorici din Italia, ceea ce a atras după sine obligația Securităţii de a clarifica natura 
acestor relaţii şi motivul pentru care istoricul a vizitat ambasada Italiei. 

Prin urmare, la 17 octombrie 1956 lt. Banciu i-a trasat informatorului sarcina 
„de a stabili pentru ce motive insistă numitul Pall Francisc aşa de mult să facă deplasări, 
având în vedere faptul că înainte chiar când era trimis nu vroia să meargă, de asemenea 
la cine se duce in Bucuresti si pentru ce merge”. În supraveghere s-a implicat şi şeful 
ofițerului, care i-a dat indicaţii concrete acestuia referitoare la modul în care trebuia să-l 
folosească pe „Voicu” pentru a obţine rezultate cât mai bune: „Agentul trebuie dirijat a 
se apropia mai mult de Pall Francisc, pentru a putea discuta fără prea mari rezerve 
aceste probleme”%. 

„Voicu” nu va întârzia să furnizeze în aceeaşi zi o nouă notă informativă, în 
care să detalieze datele cerute de ofițer. Informatorul nu a ezitat să prezinte şi propria sa 
supozitie referitoare la vizitele subite ale lui Pall la Bucuresti, si anume aceea că „s-ar 
putea să fi făcut cercetări la Biblioteca Academiei sau la Arhivele Statului”70. Paradoxul 
hilar este însă că agentul, din dorința de a fi cât mai servil fata de Securitate, dar neștiind 
din ce motiv este urmărit Pall, oferea o explicaţie ce îl disculpa pe istoric. 

Principalul obstacol ce stătea în fata preocupărilor informatorului ,,Voicu” de a 
furniza informații cât mai de interes pentru Securitate consta însă în faptul că nu reusea 
să stabilească cu Francisc Pall relații de natură să-i permită să afle mai mult decât date 
sumare şi de suprafață. Cum deja am amintit, istoricul avea o atitudine foarte retrasă, 
având legături cordiale doar cu câteva persoane, cu restul păstrând o poziție distantă şi 
limitându-se strict la discuţii de natură profesională. De fapt, acest aspect a reprezentat 
si dificultatea majoră de care s-au lovit ofițerii de Securitate, nu doar informatorul 
„Voicu”, pe parcursul întregii supravegheri informative a istoricului: imposibilitatea de a 
obţine date sigure şi de valoare din anturajul intim al lui Francisc Pall. 

Pentru a suplini această deficiență, „Voicu” şi-a dovedit din nou spiritul de 
inițiativă şi a încercat să afle cât mai multe amănunte de la colegii de birou ai lui Pall, 
precum şi de la colaboratorii sau subordonații acestuia din colectivul de documente 
medievale. lar unii dintre aceştia, ştiind că este coleg cu ei şi crezându-l de bună 
credinţă, i-au relatat agentului ceea ce cunoşteau, exprimându-și totodată şi propriile 
opinii. Astfel, „Voicu” a aflat de la un subordonat al lui Pall, că istoricul fusese plecat la 
Bucureşti în luna octombrie 1956 pentru face o corectură la o lucrare ce urma să-i apară 
la Editura Academiei R.P.R. (este vorba de amplul studiu dedicat diplomaticii medievale 
transilvănene, apărut în colecția D.I.R.). Găsind o persoană ce părea abordabilă, 
informatorul a încercat chiar s-o tragă de limbă într-un mod subtil: „profitând de prilej, 
mi-am explicat nedumerirea cum de se deplasează el atât de des la București, când 
înainte abia dacă ai fi reuşit să-l determini să meargă”. Răspunsul nu fost însă chiar cel 
dorit, subalternul în cauză opinând că Pall nu face altceva decât să încerce „să-şi creeze 


68 Thidem. 
69 Ibidem, £. 54. 
70 loan Opriş, Istoricii si Securitatea, vol. I, Bucureşti, Editura Enciclopedică, 2006, p. 127. 

«relații» la Bucuresti, căci astfel nu se poate afirma”. ,,Voicu” considera si el că o astfel 
de posibilitate nu trebuia complet eliminată, întrucât Pall „a fost elevul lui Marinescu, 
actualmente profesor la Sorbona, la Paris, şi probabil că acesta să fi avut prieteni între 
istoricii cari mai sunt si azi la Bucuresti si prin care eventual Pall s-ar putea să-şi creeze 
«relațiby”. Într-o afirmaţie din care transpare invidia profesională (agentul neavând o 
carieră didactică universitară), el îi explica ofițerului, că „astfel de relații sunt folosite de 
oricare dintre profesorii noştri pentru ambițiile lor carieriste”7!. 

Deoarece nu reuşea absolut deloc să afle motivul vizitei lui Pall la ambasada 
Italiei, It. Banciu i-a cerut informatorului „Voicu” să recurgă la tot felul de pretexte 
pentru a se apropia de Pall, mergând inclusiv până la a profita de boala agentului („i s-a 
trasat sarcina de a discuta cu numitul Pall Francisc despre situaţia actuală a soției lui, 
deoarece si sursa este suferind de aceeași boală si în nenumărate cazuri acest subiect va 
sta la baza multor discuţii ce ar avea loc între sursă şi numitul Pall Francisc”). Tot in 
acest context, ,, Voicu” trebuia chiar să treacă la provocarea voalată a lui Pall, el trebuind 
„să-l spună că regretă deoarece nu are pe nimeni in străinătate pentru a-i solicita să-i 
trimită unele medicamente pentru tratament. În continuare va spune că ar vrea să 
meargă la Ambasada lugoslavă pentru a cere medicamentele necesare, însă crede că nici 
acolo nu se găsesc. Aceste discuţii sunt necesare pentru a vedea cum reacționează 
numitul Pall Francisc”?2. Dar astfel de metode, relativ simpliste si bazate pe legende 
firav şi fortuit construite, nu aveau cum să dea rezultatul scontat în cazul unei persoane 
atât de circumspecte şi distante precum era Pall. Ele nu fac altceva decât să denote încă 
o dată amatorismul ofițerilor şi al cadrelor de conducere ce activau la Securitatea din 
Cluj la mijlocul anilor '50. 

Întrucât timpul trecea si nu a obţinut nici o informatie concretă, Serviciul II a 
cerut sprijinul Serviciului VIT Supraveghere operativă şi Investigaţii. La 29 noiembrie 
1956, ofiţerii Serviciului VII au apelat la sursele ocazionale ce le aveau în proximitatea 
domiciliului lui Pall. În pofida faptului că au fost contactaţi trei vecini ai istoricului (CLL, 
C.E. şi B.M.), datele obţinute au fost absolut fără importanţă, întrucât Pall nu avea nici 
un fel de contact cu persoanele respective”. 

În aceste condiţii, It. Banciu a fost nevoit să-l folosească din nou pe agentul 
„Voicu”, sperând că până la urmă acesta va reuşi cumva să se apropie de Pall. lar 
informatorul parcă de-abia aştepta să fie iarăşi solicitat de Securitate, formulările sale din 
notele informative fiind elocvente: „căutând să urmăresc mai îndeaproape preocupările 
lui Pall Francisc în legătură cu problemele în cauză...”. 

La 11 decembrie 1956, ,,Voicu” a furnizat o amplă notă, referitoare la Francisc 
Pall şi loan Sabău (ultimul se afla în atenţia Serviciului II ca suspect de spionaj in 
favoarea Franţei). Agentul a profitat de prilej pentru a-şi exprima aversiunea fata de 
reintegrarea în activitatea didactică a lui Pall, precum si a celorlalți profesori excluşi din 
învățământ in 1952 şi reprimiti in 1956: „măsura care a dus la înlăturarea lor n-a fost 
greşită pentru că n-ar fi fost întemeiată, ci doar pentru faptul că a fost prematură, în 
sensul că nu au fost pregătite cadre care să-i înlocuiască şi au fost scoşi în bloc. Este 


7! Ibidem, pp. 127-128. 
72 Ibidem, p. 128. 
73 A.C.N.S.A.S., fond Informativ, dosar nr. 3.887, vol. 1, f. 105. 

însă tot atât de greșit a li se reda vechile poziții, căci la vechea educație care i-a 
îndepărtat la început de regimul nostru se mai adaugă si ura acumulată în perioada cand 
au fost înlăturați”. Referitor la Francisc Pall, informatorul susținea că acesta nu putea să 
aducă nici un fel de servicii regimului pe plan politic sau ideologic, deoarece „are un 
curs de strictă specialitate, unde posibilitățile de influențare a formării ideologice a 
studenților sunt mai reduse”. Mai mult, el îi preciza ofițerului că vechile cursuri ale 
istoricului „nu erau decât o apologie a Papalității şi a Bisericii Catolice”. 

„Voicu” acuza vechile cadre universitare că urmăresc să se grupeze pentru a-şi 
putea promova şi susține propriile interese în cadrul Facultăţii de Istorie. Informatorul 
şi-a prezentat presupozitiile în acest sens, oferind o perspectivă alarmantă: Pall dorea să- 
şi ocupe vechea catedră, cea de istorie medievală universală, urmând ca apoi cursul său 
actual să-l predea unui alt fost profesor, Ioachim Crăciun, „căsătorit cu fiica lui Vaida si 
cu concepții prea retrograde pentru mediul studențesc”. În același timp, loan Sabău 
căuta să fie numit titular la cursul de istorie modernă şi contemporană universală. Cum 
cele două cursuri erau legate, Pall si Sabău puteau să emită pretenții indreptatite ca unul 
dintre ei să preia chiar conducerea catedrei de istorie universală, înlocuindu-l pe Nicolae 
Lascu. „Voicu” îi atrăgea serios atenţia ofițerului că o atare situație era foarte 
periculoasă, întrucât „ar fi inexistent un control politic”, ceea ce „poate să aibă urmări 
negative pentru studenţi”. 

Agentul a reuşit să-l convingă pe It. Banciu de gravitatea situației, în rezoluția 
pusă pe notă informativă el precizând că Pall, Sabău si Crăciun sunt „elemente 
reacționare”, care „ar putea influența în mod negativ studenții”. Ofiţerul i-a trasat 
informatorului sarcina de a se angrena în cât mai multe discuţii cu Pall si Sabău „pentru 
a se apropia cat mai mult de aceştia si pentru a le câştiga încrederea”74. 

Cum şi această încercare a informatorului a eşuat, It. Banciu a realizat faptul că 
„Voicu”, în pofida bunävointei si serviabilitätii de care dădea dovadă, nu doar că nu 
avea şanse reale de a se apropia de Pall, dar insistența sa şi mai ales provocările directe 
puteau să-i fi trezit deja suspiciunea istoricului. În consecinţă, ofiţerul va apela tot mai 
rar la acest agent pentru urmărirea lui Pall, încercând să se folosească de serviciile altor 
informatori pe care Securitatea din Cluj îi avea în mediul intelectual. În plus, ca urmare 
a unor modificări de natură structurală, It. Banciu fiind transferat la un alt birou, o 
perioadă el nu va fi implicat decât colateral în supravegherea lui Pall. 

În 1957, problema spionajului italian a fost alocată Biroului 2 (condus de It. 
Marosi Andrei) din cadrul Serviciului II. Cu acest prilej a ieşit din nou la iveală 
caracterul destul de haotic al activităţii informativ-operative a Securităţii din Cluj din 
acea perioadă. Proaspatul locţiitor al şefului Serviciului II, lt. maj. Peres Alexandru, 
neştiind nimic de toate materialele adunate până atunci, a ordonat începerea de la zero a 
investigaţiilor. Procedurile fiind astfel reluate de la capăt, primul pas a constat în 
solicitarea datelor existente în arhiva operativă a instituţiei (Secţia „C”) referitoare la 
Pall. Iar la Secţia „C” se aflau doar materialele initiale (adresa D.R.S. Baia Mare din 7 
iunie 1954 si fişa din 27 iulie 1954). Pe baza acestora, It. maj. Peres a ajuns si el la 


AT. Opris, op. cit, p. 129-130. Ofiţerul i-a oferit agentului si un pretext prin care acesta putea să- 
> 

şi găsească subiecte de conversație cu Sabău, si anume „să-i ceară acestuia unele cărți în limba 

franceză, motivând că soţia lui ar dori să citească asemenea cărți”. 

concluzia că Pall poate fi atras la colaborare, astfel încât la 12 martie 1957 i-a ordonat It. 
Marosi să facă propuneri pentru recrutarea lui”. 

Situaţia s-a lămurit în scurt timp, astfel încât o nouă încercare de recrutare a lui 
Pall a fost exclusă. Lt. maj. Peres era însă decis să clarifice cât mai rapid suspiciunile ce 
planau asupra lui Pall, dar a constatat că Biroul 2 nu avea nici un agent ce putea fi dirijat 
pe lângă istoric. Prin urmare, s-a cerut sprijinul It. Banciu, singurul ce reuşise să afle 
ceva date referitoare la Pall (chiar dacă ele erau mai mult rezultatul solicitudinii 
agentului „ Voicu”). 

Presat de necesitatea de a clarifica natura vizitei lui Pall la legația Italiei, It. maj. 
Peres i-a ordonat It. Banciu să fie mult mai ofensiv şi să-i explice concret informatorului 
„Voicu” ce se doreşte de la el. Securitatea a fost astfel nevoită să-și încalce regulile 
conspirative uzuale şi să-i deconspire agentului care era cauza urmăririi istoricului, 
sperând că acesta — canalizandu-si eforturile într-o singură direcție — va reuşi să 
furnizeze până la urmă ceva date utile. 

Relevându-i-se motivele pentru care era supravegheat Pall, la 20 aprilie 1957 
„Voicu” a oferit Securităţii câteva explicații, bazate pe ceea ce a putut afla prin 
investigaţiile sale. Astfel, el chiar a emis ipoteza ca Pall să nici nu fi vizitat ambasada 
Italiei, ci Editura Didactică şi Pedagogică, care „este în clădirea fostului consulat 
italian”. Vizitele lui Pall la editură erau justificate de faptul că redactase un manual de 
istorie universală (impreună cu Camil Mureşan), propus să apară la această editură, 
astfel încât putea fi chemat pentru diverse modificări. Într-adevăr, ulterior şi alti agenţi 
vor confirma faptul că varianta propusă de cei doi istorici clujeni nu a convenit 
Ministerului Învăţământului, iar manualul „a fost corectat la Bucureşti, întrucât nu a 
răspuns întru-totul din punct de vedere ideologic”’®. După mai multe pertractări si 
revizuiri, manualul a apărut în 195977. 

Cu toate acestea, „Voicu” nu excludea deloc prezumția relaţiilor lui Pall cu 
diverse persoane din Italia: „S-ar putea ca dânsul să fie în legătură cu foştii săi profesori 
din timpul studiilor în străinătate, prin intermediul legatiei respective. Această ipoteză 
mi-am pus-o în legătură cu faptul că dânsul a primit în mod personal o invitație la 
Congresul istoricilor de la Roma din 1955, ceea ce nu s-a întâmplat altora. Bineînţeles că 
invitația, din motive desigur obiective, nu i s-a dat decât cu întârziere, fapt care pe 
dânsul l-a intrigat foarte mult. Probabil că a încercat prin legatie să afle cand a sosit 
invitația si unde a intarziat”’®. 

Cum deja agentul era avizat asupra datelor de care era interesată Securitatea, la 
care se adăuga si faptul că isi manifesta întreaga disponibilitate, It. Banciu l-a dirijat şi 
asupra altor persoane ce aveau legături cu cetățeni italieni, încercând astfel să afle 
indirect dacă nu cumva aceştia știau ceva referitor la relaţii similare ale lui Pall. Astfel, el 
i-a trasat lui „Voicu” sarcina „de a discuta cu numiții Şerban Gheorghe şi Domsa Ioan, 
care lucrează la Biblioteca Universităţii din Cluj şi care ne-au fost semnalati de regiunea 


75 A.C.N.S.A.S., fond Informativ, dosar nr. 3.887, vol. 1, f. 23. 

76 Ibidem, £. 93. 

77 Francisc Pall, Camil Muresan, [storia evului mediu. Manual pentru clasa a IX-a, Bucuresti, Editura 
Didactica si Pedagogica, 1959. 

78 A.C.N.S.A.S., fond Informativ, dosar nr. 3.887, vol. 1, f. 74. 

Stalin că au întreţinut legături cu Cianciolo Umberto, fost director al Institutului de 
cultură italiana din Cluj si Sibiu”””. Dar şi această inițiativă se va dovedi la fel de lipsită 
de rezultate precum cele anterioare. 

Noi date, ce nu puteau decât să amplifice suspiciunile Securităţii, au parvenit 
organelor de represiune tot ca urmare a zelului unui agent, este vorba de ,,Lucretiu”, de 
departe cel mai prolific informator din mediul intelectual clujean al anilor 50-60. Lt. 
maj. Puscasu Ilie, şeful Biroului 1 din Serviciul III, a primit o notă informativă de la 
„Lucreţiu” la 7 iunie 1957, în care se preciza că Pall avea relații de corespondenţă cu un 
istoric vest-german. Este de menţionat faptul că „nota a fost dată din inițiativa 
agentului”, care s-a autosesizat după ce „a văzut dactilografiindu-se o scrisoare în limba 
germană scrisă de Pall Francisc şi adresată profesorului Franz Babinger din Germania 
de apus, München, baza americană”. Mai mult decât atât, si „Lucreţiu” va demara 
investigaţii din proprie inițiativă, întrebându-l pe Pall de unde cunoaște adresa lui 
Babinger şi mai ales care era subiectul corespondenţei lor. Medievistul i-a precizat că 
acesta era unul pur ştiinţific: îl ruga pe Babinger să-i trimită o monografie scrisă de el 
referitoare la Mahomed al II-lea%, de care avea nevoie pentru o lucrare despre Iancu de 
Hunedoara (iar la schimb îi trimitea istoricului german o lucrare a sa de paleografie si 
diplomatică latină). „Lucreţiu” atrăgea însă atenţia că Pall i-a cerut lui Babinger „să 
salute din partea lui şi pe Franz Dolger®!, un istoric german, Georg Stadtmiiller® (fost 


79 Tbidem. 

80 Cunoscut istoric orientalist, Franz Babinger a predat la Universitatea din Minchen până în 
1933, cand — la presiunile naziștilor — a fost nevoit să-şi părăsească postul. Nicolae Iorga — 
ţinând cont de faptul că germanul cunoştea limba română — îi va oferi posibilitatea să activeze la 
Institutul de Studii Sud-Est Europene din București, iar din 1937 — graţie eforturilor lui 
Gheorghe Brătianu — va preda un curs de turcologie la Universitatea din laşi. La Iaşi, în 1940 a 
înființat şi condus Institutul de Turcologie, mutat in 1941 la Bucuresti. 

La sfârşitul războiului s-a reîntors în Germania, unde şi-a reluat catedra, vezi 
http://www.otizonturiculturale.ro/ro_studii_Veronica-Turcus-despre-Alexandru-Marcu.html). 
Lucrarea sa capitală a rămas Mehmed der Eroberer und seine Zeit (Mahomed Cuceritorul si timpul san), 
apărută la München în 1953. Fiind vorba de o biografie foarte detaliată dedicată sultanului 
otoman, este explicabil de ce Pall depunea toate eforturile pentru a ajunge în posesia ei. 

51 Cunoscut bizantinolog german (a nu se confunda cu istoricul bisericesc german omonim, de la 
Universitatea din Bonn), Franz Dôlger era profesor la Universitatea din München (1931-1959) si 
specialist în diplomatica Imperiului Bizantin. Foarte probabil Pall l-a cunoscut si i-a audiat 
cursurile în a doua parte a anilor '30, în timpul călătoriilor sale de studiu în Germania, el fiind 
atras de domeniul în care Délger profesa. 

82 Georg Stadtmüller (elev al lui Dôlger), profesor de Istoria Europei de Est şi de Sud-Est la 
Universitatea din Leipzig, apoi şef al Departamentului de istorie al Universităţii din München, 
avea preocupări ştiinţifice apropiate de unele dintre cele ale lui Francisc Pall, fiind interesat de 
istoria medievală a albanezilor, de etnogeneza acestora si de legăturile lor cu celelalte popoare 
sud-est europene. 

Într-adevăr, a fost foarte apropiat de regimul lui Hitler, în 1937 înscriindu-se în partidul nazist si 
publicând numeroase articole tributare ideologiei fasciste, motiv pentru care, de altfel, o perioadă 
a fost atestat de Aliați (http://www.munzinger.de/Georg+Stadtm%C3%BCller/0/9272.html). 

mare istoric nazist) si pe Karl Kurt Klein® (...) fost membru al Grupului Etnic 
German”5t. 

Securitatea nu a considerat însă că merita să acorde vreo atenție sporită 
legăturilor lui Pall cu Babinger, axându-se exclusiv pe elucidarea motivelor vizitei la 
legația Italiei. Amintim aici faptul că relaţiile lui Francisc Pall cu istoricul german datau 
încă de la sfârşitul anilor '30, după ce ultimul a apreciat foarte elogios teza de doctorat a 
medievistului român, dedicată cruciadei tarzii®. 


Revenirea la discursul istoric profesionist 

După cum se poate vedea si din ultima notă informativă, in tot acest timp Pall 
era în întregime dedicat activității ştiinţifice, profitând din plin de relaxarea climatului 
ideologic şi de reintegrarea sa la universitate. 

De altfel şi alti agenţi, precum „lonescu Radu” (bibliotecar la B.C.U. Cluj), vor 
evidenția acelaşi lucru: „Potrivit unei păreri, ce pare a fi unanimă printre specialişti, el ar 
fi astăzi cel mai priceput medievist din tara (...) Cunoaşte cele mai importante limbi 
europene (...) pe lângă cunoştinţele de specialitate, posedă o vastă cultură 
enciclopedică. Este — după câte am auzit — un exemplu de râvnă si seriozitate pentru 
colegii săi. Marea si singura lui pasiune este lectura si studiul arhivelor si 
documentelor”86. 

Modificarea evidentă a atitudinii conducerii partidului fata de intelectuali de la 
mijlocul deceniului şase nu doar că a făcut posibilă practicarea unui discurs istoriografic 
profesionist, dar chiar a permis unor istorici să critice deschis unele aspecte negative ale 
ingerintelor politicului în istoriografie. Desigur, criticile nu au avut cum să vizeze direct 
conducerea partidului, ele fiind îndreptate doar către vectorii umani din planurile 
secunde, cei prin care directivele P.M.R. erau puse în practică. Chiar si în aceste situații, 
vizati au fost numai acei activişti ideologici aflați pe o pantă descendentă, cel mai 
cunoscut exemplu fiind Mihail Roller. 

Şi Francisc Pall s-a numărat printre istoricii ce n-au ezitat să-l atace pe fostul 
cerber al istoriografiei româneşti, el neuitând intervenţiile brutale ale acestuia în 
materialele din volumele din seria Documente privind Istoria României. La 1 septembrie 
1957, Pall a întocmit un memoriu către Colectivul de coordonare al colecției de 
documente medievale în care a formulat critici la adresa modului de lucru impus de 
Roller în calitatea sa de coordonator: „graba excesivă, metodele de comandă şi condițiile 
de muncă nesatisfăcătoare, precum şi modul în care au fost tratați colaboratorii, adică 
specialiștii de bază, care au dus greul lucrării”, ei rămânând „iluștrii anonimi”. Pentru a 
repara nedreptatea, a făcut public numele tuturor specialiştilor ce au lucrat minim trei 


83 Absolvent al Universităţii din Cluj (1920), specialist în lingvistică si dialectologie, Karl Kurt 
Klein şi-a desfăşurat prima parte a carierei universitare şi ştiinţifice la Iaşi, fiind o perioadă 
directorul Bibliotecii Universitare (1932-1937) (http://www.bcu-iasi.ro/pag/kkk.pdf). După 
război, foarte probabil pentru a nu-i fi imputată activitatea din G.E.G., a emigrat în Germania si 
apoi în Austria, unde — din 1956 — a predat la Universitatea din Innsbruck. A decedat în 1971. 

54 1. Opris, op. cit., p. 131. 

85 P. Teodor, op. cit., p. X. 

86 Nota din 30 mai 1958 (I. Opris, op. cit, p. 132). 

ani la seria transilvană a colecţiei, precizând şi activitatea concretă desfăşurată de fiecare. 
Totodată, Pall a acuzat în termeni duri lipsa indicilor din fiecare volum, precum si faptul 
că documentele nu au fost editate şi în limba lor originală, reafirmandu-si încă o data 
probitatea profesională şi rigurozitatea ştiinţifică: „o colecţie de izvoare nu poate fi o 
operă de vulgarizare, un corpus de traduceri pentru diletanti, ci este o întreprindere 
profesionista’’®’. 

Moartea lui Roller si Barbu Campina, precum si criticile aduse conditiilor de 
editare, au determinat stoparea publicării volumelor de documente medievale. Cu toate 
acestea, viabilitatea proiectului şi necesitatea sa pentru istoriografia românească nu 
puteau fi negate, astfel încât colecţia a fost reluată în anii 70, sub numele Documenta 
Romaniae Historica. De data aceasta, tipărirea s-a facut cu respectarea normelor de editare 
ştiinţifice, Seria C Transilvania fiind coordonată de Francisc Pall, care a fost inclus şi în 
Comitetul de redacție al colectiei*. 

Cu toate acestea, trebuie precizat faptul că Pall a continuat să publice materiale 
cu tentă ideologică, chiar dacă ele vor fi din ce în ce mai puține (vor dispărea de la 
începutul anilor *60) şi de o importanţă secundară (cum ar fi recenziile). Este însă tot 
mai evident că istoricul, după refacerea (parţială) a statutului profesional deţinut înainte 
de 1952, încerca să scape de constrângerile doctrinare, considerând că nu mai era nevoie 
să facă rabat de la rigoarea ştiinţifică în tratarea temelor ce-l interesau. Începând de la 
finalul deceniului şase, studiile sale au fost scrise însă într-un stil profesionist, abordând 
diverse tematici, de la istoria locală la cea universală. Ample şi foarte documentate, cu o 
bibliografie remarcabilă, acestea erau bine redactate, discursul istoric al lui Francisc Pall 
nesuferind alterări din partea ideologicului, precum se întâmplase în trecut. Spre 
exemplu, într-un studiu dedicat unei expediţii turcești în Transilvania a folosit doar 
materiale scrise de istorici români interbelici şi de cronicari apuseni, neezitând chiar să-l 
citeze pe Aurel Decei, cu toate că poziţia anticomunistă a orientalistului „fugar” era 
notorie (nu se ştia că la acea vreme Decei era deja arestat de Securitatea română)”. Au 
existat totuși şi unele studii în care şi-au mai făcut loc câteva trimiteri la lucrările lui 
Marx şi Engels. 

De o cu totul altă factură au fost însă recenziile pe care Pall le-a făcut la diferite 
lucrări, cu precădere maghiare. Chiar dacă acestea erau în general redactate ştiinţific, în 
cuprinsul acestora istoricul folosea deseori termeni și expresii din vocabularul marxist, 
precum: „țărănime exploatată”, „nobilime exploatatoare”, „adâncirea contradictiilor 
sociale”, productivitatea muncii văzută ca factor al dezvoltării istorice etc., criticând de 
multe ori autorii pentru faptul că nu scoseseră suficient de mult în evidență aceste 
aspecte. Atacurile voalate aduse vechii istoriografi erau însoțite de laude la adresa 


87 FE. Müller, op. cz, p. 158. 

88 L. Gross, op. cit., pp. 38-39. 

# Francisc Pall, Siri nod despre expedițiile turcesti din Transilvania in 1438, în ,,Anuarul Institutului de 
Istorie din Cluj”, nr. 1-11/1958-1959, pp. 9-28. 

% Spre exemplu, Elemér Mâlyusz era criticat pentru „idealizarea” nobilimii: „Ne întrebăm apoi 
dacă aceeaşi nobilime nu apare într-o lumină oarecum idealizată (...) Asemenea aprecieri şi altele 
— ca bunăoară aceea în care se arată despre nobilimea de rând că näzuintele sale de frânare a 
samavolniciilor marilor feudali «coincideau cu interesele statului, ba chiar ale poporului» — fără o 
mai accentuată subliniere a caracterului ei de pătură feudală exploatatoare, poate crea o impresie 

clasicilor marxism-leninismului şi a istoriografiei sovietice, pe care le indica drept 
modele în interpretarea istorică”!. 

În ceea ce privește activitatea publică desfăşurată la Institut, ea se înscrie cam in 
aceleaşi coordonate cu cele amintite anterior. În anul 1957 Francisc Pall a susținut două 
comunicări. Prima a fost axată pe integrarea unor aspecte ale istoriei României în spaţiul 
sud-est european: Re/afiile comerciale dintre braşoveni si raguzani in sec. XVI, fund citită in 
cadrul Sectorului de istorie medie al Institutului. Cealaltă, redactată împreună cu Mihail 
Dan şi întitulată Reg/zări în istoria medie în ultimii zece ani, a prezentat-o la una dintre 
conferințele aniversare „oficiale”: Sesiunea festivă „10 ani de la proclamarea R.P.R.”%. 
Din păcate nu am reușit să intrăm în posesia ultimului text, pentru a ne putea pronunța 
în ce măsură acesta era tributar sau nu marxism-leninismului, dar opinăm că acesta nu 
putea fi decât foarte ideologizat, dat fiind atât contextului în care a fost citit, cât şi a 
coautorului — Mihail Dan numărându-se la acea vreme printre cercetătorii clujeni cu 
discursul cel mai dogmatic, fiind si conducător al seminariilor de marxism-leninism 
organizate în cadrul Institutului de Istorie”. Practica de a impune unui istoric 
profesionist obligația a realiza materiale în colaborare cu un cercetător ale cărui 
producţii erau „pe linie” a fost destul de extinsă la Institutul de Istorie din Cluj, fiind 
aplicată chiar şi unor istorici teoretic apropiați regimului, precum ar fi David Prodan”. 

În ceea ce priveşte prima comunicare, aceasta a fost dezvoltată si publicată în 
anul următor, în primul număr al noii serii a „Revistei arhivelor” (ce reapărea după o 
întrerupere de 10 ani)%. În cele 20 de pagini de interpretare a documentelor editate, 
abordarea este una pur ştiinţifică, fără absolut nici un fel de nota sau insertie ideologică, 
aceasta cu toate că analizează în detaliu comerțul braşovenilor şi categoria negustorilor 
saşi, ce deţineau în același timp şi conducerea oraşului, ceea ce — conform teoriei 
marxiste — îi includea în „clasa exploatatoare”. Iar bibliografia utilizată este de aceeaşi 
factură: istorici saşi interbelici, documente, colecții de documente, istorici români 
(printre care Ştefan Meteş, recent eliberat de la Sighet). 

lar Pall va publica în „Revista arhivelor” un studiu scris în aceeaşi maniera şi în 
anul 1960, ce avea ca subiect tot o instituție medievală transilvăneană (cancelaria 
voievodală), ocupându-se din nou de rolul de instituţie juridică a acesteia%. Metoda de 


de obiectivism, reminiscență a vechii istoriografii” (Idem, Recenzie la Mélyusz Elemér, «Statul 
maghiar reprezentativ de stări în timpul lui Iancu de Hunedoara», în /oe. cit., p. 388). 

1 „Indicaţiile clasicilor marxism-leninismului şi rezultatele istoriografiei sovietice sunt aplicate 
just în interpretarea datelor edite şi inedite, pe care autorul le mânuieşte cu o remarcabilă 
siguranță” (Idem, Recenzie la Samuil Goldenberg, «Clujul în sec. XVI, producţia si schimbul de 
mărfuri», în /oc. cit, nr. 111/1960, p. 371. 

92 %%** Cronica istorică pe anul 1957, în „Studii si cercetări de istorie”, nr. 1-4/1957, p. 279. 

% D. Prodan, op. cit., p. 72. 

a „Întâmpinam greutăţi de adaptare, mai ales la preceptele preconcepute. Nu eram destul de 
combativ (...) Ca să devin mai combativ, mi se impunea uneori un coautor mai combativ, cu 
care să fiu solidar” (cbidem, p. 59). 

% Francisc Pall, Re/afiile comerciale dintre brasoveni si raguzani (cu documente inedite despre negotul lânii în 
anul 1578), în „Revista arhivelor”, nr. 1/1958, pp. 93-120. 

% Idem, Cancelaria voievodului Transilvaniei la începutul secolului al XTV/-lea, în loc. cit, nt. 1/1960, pp. 
267-277. 

abordare a fost însă radical diferită fata de studiul publicat în 1957 referitor la locurile 
de adeverire. De data aceasta nu există nici o propoziţie cu tentă ideologică, cu toate că 
tema ar fi permis, fiind vorba de o instituţie se deservea aproape exclusiv conducătorii 
Transilvaniei si clasa nobiliară. 

De asemenea, in 1961, el va publica, alături de Camil Mureşan, o crestomatie de 
texte medievale, dedicată publicului larg, cu precădere elevilor şi studenților, în care nu 
se regăsesc insertii ideologice”. 


Intensificarea supravegherii informative 

Revenind la urmărirea lui Pall de către Securitate, aceasta nu a cunoscut nici un 
fel de schimbare în anul 1958. În pofida faptului că a fost mutat la Biroul 1, unde se 
ocupa de contracararea spionajului anglo-american, It. Banciu a continuat să fie singurul 
ofițer ce reuşea să obțină date referitoare la Pall, dar acestea şi-au păstrat caracterul 
deficitar şi colateral. 

Agentul ,,Voicu” a avut astfel în continuare şansa de a-şi arăta disponibilitatea, 
el suspicionand imediat orice contact al istoricului cu vreun cetăţean străin%. Culmea 
este că ofițerul încă mai credea că agentul va reuşi cumva să ajungă în relații foarte 
strânse cu Pall, la 30 octombrie 1958 el întocmind un plan de măsuri prin care îl dirija 
„să caute a discuta acele subiecte mai atractive cu el (...) probleme pe care îl interesează, 
pentru ca agentul să se apropie cât mai mult de el pentru a-i câştiga încrederea”. Ca si 
în trecut, aceste demersuri nu aveau cum să fie productive, ele demonstrând doar 
disperarea Securităţii, care timp de peste doi ani nu reușise să obţină nici cel mai mic 
indiciu referitor la problema ce o interesa. 

În 1958, It. maj. Banciu a apelat si la serviciile unui alt informator plin de 
solicitudine, este vorba de agenta „Sanda Petrescu”, ce activa în mediul intelectual 
clujean, având legături cu numeroase persoane din acest domeniu. În a doua jumătate a 
anilor 50, informatoarea a furnizat Securităţii un număr foarte mare de note, multe 
dintre ele predate din proprie iniţiativă. Calitatea notelor informative lăsa însă de dorit, 
în general ele cuprinzând foarte multe banalitati şi bârfe, prea putin folositoare 
Securităţii. Fiind însă foarte prolifică, ofițerul o menținea în legătură pentru a dovedi 
superiorilor săi că munceşte cu asiduitate. 

Si în acest caz, aportul agentei a fost insignifiant, în pofida faptului că ea a 
furnizat circa 10 note informative referitoare la Francisc Pall în perioada 1958-1959. 
Materialele cuprindeau doar date tangentiale, lipsite de importanţă, informatoarea având 
prea puţine legături directe cu istoricul, ci doar cu soţia acestuia, pe care o vizita des. 


” Francisc Pall, Camil Muresan, Lecturi din izvoarele istoriei Evului Mediu, Bucuresti, Editura de 
Stat Didactică şi Pedagogică, 1961. 

% La 14 august 1958, el i-a relatat It. maj. Banciu că Pall a fost vizitat de o cercetătoare sârbă 
venită în România pentru un schimb de experienţă în domeniul bibliotecilor: „Din această cauză 
însă mi s-a părut inexplicabil faptul că a ţinut neapărat să ia legătura și cu prof. Pall Francisc, care 
nu se ocupă decât de cercetări istorice şi nu bibliotecăreşti” (A.C.N.S.A.S., fond Informativ, 
dosar nr. 3.887, vol. 1, f. 61). 

% 1. Opris, op. cit., p. 134. 


199 


Liviu Plesa 


Agenta sublinia totuşi faptul că Pall era interesat să viziteze Italia sau Germania, 
dar exclusiv în interes ştiinţific, pentru a face cercetări în arhivele şi bibliotecile din 
aceste state. La 15 noiembrie 1958, Edith Pall i-a spus că soțul său este nemulțumit de 
faptul că nu poate pleca în exterior: „Nici vorbă să fie trimis prin străinătate şi nici un 
coleg de specialitate nu îl serveşte de câte ori pleacă în Italia sau în altă parte — cum este 
Lascu, Daicoviciu — ba nici nu îl anunţă, ca să nici nu știe. Ar avea nevoie de cărți, de 
materiale. Nu îl tentează Budapesta, deşi se ocupă în această direcție, ci ar vrea să 
meargă la Roma, in Germania” 100, 

În plus, într-o notă din 31 decembrie 1958, „Sanda Petrescu” preciza că Pall i- 
ar fi spus că nu a mai fost la legația Italiei din Bucuresti de dinainte de 1940101, Această 
informatie, coroborată cu unele date furnizate de „Voicu”, ridică semne de întrebare 
dacă într-adevăr Pall a vizitat ambasada în 1956, fiind destul de posibil să fie vorba de o 
confuzie, de o altă eroare a Securităţii din acea perioadă. 

Colateral, Securitatea din Cluj primea însă noi date ce demonstrau anumite 
legături ale lui Pall cu intelectuali italieni si cu români emigraţi in Italia. La 16 
septembrie 1958, Serviciul II a primit — după un traseu sinuos — o notă informativă 
veche de o lună furnizată de un agent al Secţiei raionale Târnăveni (din D.R.S. Braşov). 
În notă se specifica faptul că fratele lui Vasile Bărbat, „fugar în Italia”, a reuşit să intre 
student la Facultatea de Istorie din Cluj cu ajutorul lui Francisc Pall, căruia 1-a scris să-l 
sprijine profesoara italiană Rosa del Conte, ce vizitase Clujul în 1956 şi cu care Pall se 
afla în bune relații !02. 

Supravegherea lui Francisc Pall s-a accentuat si mai mult din primăvara anului 
1959, după ce Direcţia a II-a Contraspionaj a interceptat o scrisoare trimisă acestuia din 
Italia de „fugarul” Teodor Onciulescu!% (referitor la care „din materiale neverificate ce 
detinem rezultă indicii că ar fi agent al poliţiei italiene”). În consecinţă, la 6 aprilie 1959 
Direcției a Il-a a trimis următorul ordin către D.R.S. Cluj: „veţi trece la identificarea 
numitului Pall Francisc şi prin mijloacele informativ-operative de care dispuneti veți 
stabili activitatea lui politică şi profesională din trecut şi prezent”. Primele date trebuia 
raportate până la 25 aprilie 1959104, 

Direcţia a Il-a a trimis şi o fotocopie după scrisoarea lui Onciulescu, datată 8 
martie 1959. Din cuprinsul acesteia reiese faptul că era un răspuns la o scrisoare a lui 
Pall, prin care îi cerea fotocopii după o carte de istorie din Italia, de care avea nevoie 
pentru redactarea unor studii. Onciulescu i-a trimis materialele cerute, solicitând în 
schimb ca din România să-i fie şi lui remise publicaţiile filialei din Cluj a Academiei, care 
„ne lipsesc şi ne-au fost promise” 105. 


00 A.C.N.S.A.S., fond Informativ, dosar nr. 3.887, vol. 1, ff. 62-63. 

91 Thidem, £. 66. 

02 Ibidem, £E. 68-70. 

% Teodor Onciulescu, si el un fost student al Şcolii Române de la Roma, era în anii '50-60 
profesor de limba română la Institutul de Istorie Universală Orientală si la Universitatea din 
Napoli (|. Opris, op. cit., p. 114). 

04 A.C.N.S.A.S., fond Informativ, dosar nr. 3.887, vol. 1, f. 106. 

SI. Opris, op. cit., p. 135. 

Aşadar, preocupările istoricului erau eminamente de natură ştiinţifică, neavând 
nici o legătură cu spionajul. Una dintre principalele sale direcţii de cercetare era aceea a 
relațiilor culturale şi religioase dintre Italia şi țările din Europa de Sud-Est în secolele 
XV-XVIII: raporturile italiano-albaneze, monografia umanistului Barlezio, extinderea 
catolicismului în Europa Răsăriteană (istoria misiunilor catolice în Ţările Române) 
etc.1%. În plus, o eventuală trimitere in Italia a ultimelor apariţii istoriografice din 
România nu putea decât să ducă la popularizarea acestora şi să facă aşadar un serviciu 
regimului. Dar pentru ofițerii de Securitate nu conta decât faptul că Pall avea relaţii de 
corespondenţă cu un presupus agent al poliţiei italiene. În acest context, semnalăm și 
faptul că Securitatea din Cluj habar nu avea de schimbul de scrisori, ea reactionand abia 
la sesizarea organelor centrale. 

După primirea ordinului Direcţiei a II-a, It. maj. Peres Alexandru, acum din 
funcţia de şef al Serviciului II, i-a cerut It. maj. Banciu Constantin să se ocupe iarăşi de 
acest caz. Pentru a-i uşura munca, It. maj. Peres i-a dat subordonatului său si câteva 
indicaţii suplimentare: „Pall Francisc lucrează la Institutul de Istorie, pe str. Jokai. A fost 
încercat ca să fie recrutat, dar nu a acceptat, fiind un element dusmänos, fanatic. 
Materiale se găsesc cu el la «C». La Institutul de Istorie există o serie de agenţi. Este 
necesar ca să dirijăm aceşti agenți pentru a obţine date cat mai multe despre cel in 
cauză” 107. 

Bazându-se pe datele adunate în trecut, It. maj. Banciu a îndeplinit cu 
operativitate ordinul, el doar contactând câţiva agenţi pentru actualizarea informațiilor. 
Bineînţeles, printre aceștia s-a aflat şi „Sanda Petrescu”, care deşi nu i-a putut oferi ştiri 
noi de interes, a furnizat o notă referitoare la Gheorghe Caragata (fost elev al lui Iorgu 
Iordan, rămas in Italia din 1936, era lector de limba română la Universitatea din 
Florenţa)!%, „semnalat de M.A.I. Direcţia a Il-a că desfăşoară activitate dusmänoasä 
împotriva țării noastre şi că întreține relaţii cu numitul Pall Francisc”, datele fiind însă 
vechi şi de suprafață! Nici agenta „Elena Munteanu”, ce lucra la Biblioteca de limba 
italiană, nu a putut să aducă nimic nou, întrucât istoricul frecventa rar această instituție, 
astfel încât ofițerul a concluzionat că „agenta are cam limitate posibilități de informare” 
si nu i-a mai trasat sarcini suplimentare!10. 

La 20 aprilie 1959, D.R.S. Cluj a trimis către Direcţia a Il-a raportul solicitat 
referitor la Pall. Cu toate că avea la bază materiale vechi, în cuprinsul acestuia se află 
mai multe afirmaţii incriminatoare inedite, cum ar fi aceea că în timpul războiului 
istoricul „a avut sentimente pro-germane, crezând în victoria fascismului”, trecându-se 
cu vederea faptul că el a luptat şi pe frontul de vest si că a fost decorat de sovietici. De 
asemenea, se precizează că „în activitatea sa a avut manifestări de susţinere a Bisericii 
Catolice”, oferindu-se şi informaţia că soția sa are un frate in R.F.G., cu care „întreține 
relații de corespondență”, ceea ce putea fi o circumstantä agravantă în acea vreme. 


1% P. Teodor, op. ¢it., p. X. 

107 A.C.N.S.A.S., fond Informativ, dosar nr. 3.887, vol. 1, f. 106. 

108 L-a cunoscut pe Pall în timpul studiilor la Şcoala Română de la Roma (I. Opris, op. cit., p. 
114). 

109 A.C.N.S.A.S., fond Informativ, dosar nr. 3.887, vol. 1, ff. 59-60. 

110 Thdeim, f. 78. 

În raport se recunoștea faptul că din punct de vedere profesional „este foarte 
bine pregătit, fiind unul dintre cei mai buni specialiști în domeniul istoriei medievale”. 
Dar totul era contrabalansat de atitudinea sa apolitică, astfel încât pentru comuniști 
practic beneficiile erau destul de scăzute („Faţă de regimul nostru a manifestat o 
indiferenţă totală. Nu participă la manifestatiile organizaţiilor de masă”). Însă istoricul 
nu făcea parte nici dintre cei ce se împotriveau deschis fata de puterea comunistă, 
precizându-se că „nu este cunoscut cu manifestări dușmănoase la adresa regimului 
nostru”. În final, se reamintea faptul că în 1954 Francisc Pall a respins cu vehementä 
propunerea de colaborare cu Securitatea!'. 

În plus, se arăta că informatorii semnalau si faptul că Pall nu agrea ingerintele 
politicului în activitatea de cercetare, părerea sa fiind că „știința poate face abstracţie de 
atitudine politică” 112, 

Impulsionată de la centru, Securitatea din Cluj a depus noi eforturi pentru a afla 
natura legăturilor lui Pall cu oameni de ştiinţă români din Italia. Lt. maj. Banciu a 
renunțat la serviciile aproape inutile ale lui „Voicu”11% şi „Sanda Petrescu” şi a apelat la 
agentul „Stanciu Aurel”, care lucra la Institutul de Istorie. Agentul avea relaţii printre 
cercetătorii clujeni, dar legăturile sale cu Pall erau destul de slabe, nepermitandu-i să afle 
direct problemele ce interesau Securitatea. El va încerca însă să suplinească acest deficit 
prin datele obţinute indirect de la alte persoane ce-l cunoşteau mai bine pe Pall (Ştefan 
Pascu, Gheorghe Şerban ş.a.). La 21 septembrie 1959, „Stanciu Aurel” arăta ofițerului 
că Pall încercase să facă un schimb de cărți de istorie si cu Gheorghe Caragata, prin 
intermediul căruia dorea să obțină mai multe lucrări italienesti, dar se pare că nu a 
reuşit!14. 

Un alt agent nou folosit in 1959 pentru urmărirea lui Pall a fost „Bârsan”, aflat 
în legătura It. maj. Cuibus Aurel, lucrător operativ prim la Biroul I Informaţii externe. 
Informatorul era nimeni altul decât studentul pe care istoricul îl ajutase cu un an înainte 
să intre la Facultatea de Istorie. Fiind fratele lui Vasile Bărbat, aflat în Italia, cu care Pall 
purta corespondenţă, agentul prezenta o mare importanţă pentru acest caz. Serviciul IT 
a cerut astfel sprijinul Biroului I, iar It. maj. Cuibus l-a dirijat pe „Bârsan” pentru a afla 
natura corespondenţei dintre fratele său şi istoric. 

La 27 noiembrie 1959, „Bârsan” a informat Securitatea că fratele său 1-a scris că 
i-a trimis lui Pall mai multe documente şi cărți istorice, dar nu a primit nici o confirmare 
a primirii lor. Cu toate acestea, el urma să-i trimită şi o altă lucrare promisă!!5 şi isi 


111 Thidem, ff. 19-22. 

112 Thidem, £. 79. 

115 Agentul devenise cu totul nefolositor in acest caz, întrucât toți angajaţii Institutului erau siguri 
că este colaborator al Securităţii, astfel încât nu avea absolut nici o șansă să intre în anturajul 
foarte circumspectului Pall. Un alt informator, arăta că „Voicu” „a fost bănuit [de a fi agent al 
Securităţii — n.n.] încă din 1953-1954, imediat ce a fost numit în institut, deoarece, sub o formă 
sau alta, se dovedea a fi sprijinit de directiune si de filiala Academiei (...) Critica pe toţi, inclusiv 
directiunea, la şedinţe. Nu totdeauna just şi nici justificat şi totuşi nu patea nimic. Era premiat 
prea des (...) Şi acum toţi se tem de el” (A.C.N.S.A.S., fond Documentar, dosar nr. 3.577, f. 225). 
114 A.C.N.S.AS., fond Informativ, dosar nr. 3.887, vol. 1, f. 81. 

115 Este vorba de Joseph Gill, The Council of Florence, London, Cambridge University Press, 1959, 
o foarte detaliată analiză a conciliului, rămasă valabilă şi astăzi. Este de remarcat faptul cum Pall, 

manifesta toată disponibilitatea de a-i trimite şi alte cărți, Pall trebuind doar să-i indice 
ce are nevoie. Agentul, având acest pretext foarte veridic, a discutat cu Pall referitor la 
scrisoarea fratelui său, oferindu-se să fie un mijlocitor între cei doi, ceea ce ar fi făcut ca 
o parte din corespondența medievistului cu românii din Italia să se afle sub controlul 
Securităţii. Istoricul nu a căzut însă în această capcană, spunându-i informatorului doar 
să-i transmită mulțumiri fratelui său pentru cărți, dar pentru alte probleme preferă „să-i 
scrie el personal”. Nemulțumit de rezultat, It. maj. Cuibus 1-a dat agentului sarcina „să 
arate scrisoarea primită lui Pall Francisc şi să discute cu el legat de persoana fratelui 
său”116, dar şi această tentativă de a obţine informaţii a eşuat. 


Participarea la Congresul mondial de istorie de la Stockholm (1960) 

Anul 1960 va aduce o nouă îmbunătăţire a statutului profesional al lui Francisc 
Pall, şi anume includerea sa în delegaţia istoricilor români ce a participat la cel de-al XI- 
lea Congres mondial de istorie, ținut la Stockholm (20-28 august 1960). A fost prima 
ieşire externă a lui Pall de la instalarea regimului comunist. $i de această data a 
beneficiat de susținerea directă a lui Constantin Daicoviciu, fără sprijinul căruia nu ar fi 
avut nici o şansă reală să fie trimis la congres. Directorul Institutului de Istorie a 
apreciat întotdeauna valoarea ştiinţifică a lui Francisc Pall, considerând că era singurul 
specialist in medievistica transilvanä ce se putea ridica la nivelul cercetătorilor apuseni 
(din aceste considerente el a şi insistat ca nora sa, Beatrice Daicoviciu, să-şi înceapă 
cariera ştiinţifică sub îndrumarea directă a lui Pall!17). 

Demersurilor lui Daicoviciu în favoarea participării lui Pall la Stockholm li s-au 
adăugat şi cele ale lui David Prodan, care a susținut si el includerea acestuia în delegația 
română!!8. Şi Prodan credea că Pall era printre puţinii medievisti români a cărui 
pregătire şi valoare se ridica la nivelul unui congres mondial („avea o riguroasă pregătire 
în ştiinţele auxiliare ale istoriei şi cunoştea foarte bine instituțiile medievale apusene”) 112. 
La susţinerea celor doi colegi ai săi, s-au adăugat şi calitățile ştiinţifice ce le poseda, 
întrucât marea majoritate a celor 17 istorici români participanţi au fost aleşi pe criterii 
profesionale 120, 

Istoricul nu a avut însă certitudinea că va fi lăsat să participe la congres decât cu 
puţine zile înainte de plecare. La 2 august, el a discutat cu agentul „Brânduşa”, 


în pofida izolării aproape totale a României fata de istoriografia apuseană, reusea să se ţină la 
curent cu ultimele apariţii editoriale în domeniile ce-l interesau şi să ceară prietenilor săi din 
Occident să i le trimită în tara. 

16 A.C.N.S.A.S., fond Informativ, dosar nr. 3.887, vol. 1, f. 57. 

117 Tar influenţa lui Pall s-a reflectat si în scrisul istoric practicat de Beatrice Daicoviciu, studiile 
sale publicate la începutul anilor "60 fiind pur ştiinţifice, nefiind deloc afectate de ideologia 
marxist-leninistă, chiar şi atunci când a abordat subiecte (precum răscoalele medievale) pentru 
cate tratarea în cheie ideologică era cvasigeneralizată (a se vedea, ca exemplu, Beatrice 
Daicoviciu, Ragmerita din 1527 a țăranilor de pe mosia Vermis, în „Studia Universitatis Babeş-Bolyai. 
Series Historia”, nr. 1/1962, pp. 33-40). 

18 A.C.N.S.A.S., fond Informativ, dosar nr. 3.887, vol. 2, f. 19. 

119 D. Prodan, op. cit., p. 58. 

120 Gabriel Moisa, Evolutii istoriografice transilvanene în primele doud decenii ale regimului comunist, în 
„Crisia”, nt. XX X/2000, p. 404. 

spunându-i că „nu e sigur că va pleca, deoarece «nu sta bine cu partidul”. Informatorul 
a avizat Securitatea si de faptul că Pall, în eventualitatea că va pleca la congres, era foarte 
interesat de a intra în contact cu vechile sale cunoştinţe, cât si de a-și crea relații noi!?!. 

Cum comunicările delegaților României au trebuit aprobate în prealabil de 
regimul de la Bucureşti, Francisc Pall a susţinut în capitala Suediei o prelegere ce avea la 
bază textul cel mai ideologizat ce-l publicase până atunci, cel referitor la tratatul lui 
Beumanoir. Subiectul concret l-a constituit modul în care era reflectată structura socială 
a Franţei în tratatul de drept al lui Beaumanoir, materialul fiind publicat apoi la 
Bucuresti într-un volum ce a inclus toate prelegerile istoricilor români prezenţi la 
congres 172. 

Participarea la Congresul de la Stockholm i-a întărit lui Pall opinia că 
istoriografia de influență sovietică din blocul comunist se situa mult în urma celei 
apusene. El a observat şi faptul că, în timpul lucrărilor, cercetătorii estici nu au reuşit să 
dea un răspuns coerent celor occidentali tocmai din cauza faptului că modalitatea de 
tratare a istoriei era impusă de ideologii de partid. Iar pentru el soluţia nu era decât una 
singură: libertatea discursului şi permiterea confruntărilor de idei, singurele care puteau 
să ducă la rezultate valide. 

Opiniile sale foarte tranşante au fost aduse la cunoştinţa Securităţii de agentul 
„Brânduşa”. Informatorul era un istoric clujean ce participase şi el la Congresul de la 
Stockholm şi era dirijat de cpt. Căbulea Traian, lucrător operativ prim I la Biroul 2 
Partide burgheze din Serviciul III. Într-o notă informativă din 24 octombrie 1960, 
„Brânduşa” scria următoarele: „am discutat cu Pall Francisc (...) unele probleme 
ideologice în legătură cu interpretarea unor fenomene de istorie. De la început s-a arătat 
foarte rezervat fata de interpretarea materialist-istorică a istoriei. La insistenţele sursei de 
a lămuri aceste probleme, Pall a afirmat că el tine seama de rezultatele cercetătorilor 
«competenţi» în aceste probleme din țările capitaliste şi mai ales de-ale lui Ostrovski, un 
fugar din Rusia care trăieşte la Belgrad. Apoi a amintit de discuţiile de la Congresul 
International al istoricilor de la Stockholm, unde opiniile istoricilor din țările capitaliste 
ar fi tras «cu greutate în cumpănă», punând în încurcătură pe istoricii din țările socialiste 
şi mai ales pe cei sovietici. În concluzie, a afirmat că nu trebuie să luăm de bun tot ce se 
spune de istoriografia oficială din ţările socialiste şi din tara noastră, unde se scrie dupa 
dispoziţiile venite de sus, se scrie «la comandă», căci în acest caz nu se poate realiza 
progrese în știință. E. nevoie, după părerea lui Pall, de confruntarea opiniilor diverșilor 
istorici pentru a ajunge la rezultate mai bune, care să reziste in fata «opiniei publice 
stiintifice»”. Afirmațiile istoricului au fost considerate a fi foarte importante de către 


121 „Dacă ar fi să plece, spunea Pall, va fi pus într-o situaţie dificilă, deoarece ar trebui să mai stea 
de vorbă cu unele cunoștințe din țările capitaliste şi mai ales cu românii fugiți în străinătate, dând 
exemplu pe fostul prof. C. Marinescu, al cărui asistent a fost. În orice caz, spunea Pall, în 
legătură cu aceste contacte se impune o prudenţă mare, deoarece toate întâlnirile şi convorbirile 
«vor fi filate» de anumite persoane. Totuși, spunea Pall, în timpul congresului, la excursii si cu 
alte ocazii, se va putea sta de vorbă cu anumite persoane. În orice caz, încheia Pall, va fi un bun 
prilej pentru a se vedea vechi cunoștințe si a face altele noi” (I. Opriș, op. cit, p. 137). 

122 Francisc Pall, La structure sociale de la France d'après traité de droit féodal de Benamanoir, in *** 
Nouvelles Etudes d'Histoire, XIe Congrès des Sciences Historiques, Stockholm, Bucureşti, Editura 
Academiei R.P.R., 1960, pp. 181-206. 

Securitatea din Cluj, care a decis atât includerea acestora în buletinul informativ înaintat 
conducerii M.A.L, cât si într-o informare adresată organelor locale de partid!%. 

Tot agentul „Brânduşa” semnala Securităţii — într-o altă notă — si faptul că Pall 
se număra printre acei membri ai delegaţiei ce „manifestau entuziasm fata de nivelul de 
viață din Suedia, de libertatea şi civilizația de acolo, în defavorul situației din România”, 
fiind chiar cel mai laudativ in această privință !2. 


Deschiderea dosarului de urmărire informativă 

Permisiunea acordată lui Pall de organele centrale partid de a participa la 
manifestări ştiinţifice în Occident, dublată de aprecierile elogioase pe care acesta le avea 
fata de modul de viata capitalist si de intenţia de a-şi relua relațiile cu diverși ,,fugari” 
români, s-a adăugat neelucidării motivelor pentru care Pall a vizitat ambasada Italiei în 
1956. Prin urmare, pentru Securitatea din Cluj a devenit foarte presantă obligația de a 
clarifica unele dintre aceste aspecte, înainte ca istoricul să plece iarăşi în străinătate. 

La 21 aprilie 1961, It. maj. Szekely Francisc — lucrător operativ prim la Biroul 2 
din Serviciul II Contraspionaj — a cerut deschiderea unui dosar de verificare (D.V.) cu 
privire la Francisc Pall, precizând faptul că „persoana indicată ar duce activitate 
suspectă de spionaj în favoarea statului italian”. Ca „argumente”, el menţiona: calitatea 
de fost bursier al Şcolii Române din Roma („unde şi-a creat relaţii apropiate cu unele 
persoane de naţionalitate română, care şi în prezent se găsesc în Italia, desfasurand 
activitate dusmänoasä impotriva R.P.R.”); legăturile cu Teodor Onciulescu („agentul 
poliției italiene”), Gheorghe Caragata si Petre Iroaie!#5 (ce „desfăşoară activitate 
dusmänoasä intensă împotriva R.P.R.”) şi intenţia de a-şi relua contactele cu românii 
din emigrație (dezvăluită de informatorul „Brânduşa”). La toate acestea se adăuga si o 
informatie nouă, aceea că la 16 august 1960 a vizitat legația Austriei si din nou „nu 
cunoaştem scopul vizitei” 126, 

Surprinde iarăşi faptul că Securitatea din Cluj habar nu avea de scopul prezenţei 
lui Pall la legația Austriei, în pofida faptului că istoricul urma să plece în Occident peste 
numai câteva zile. 

La 26 aprilie 1961, It. maj. Szekely a întocmit si un plan de măsuri aferent 
propunerii de deschidere a D.V.-ului. Pentru prima dată, obiectivul principal al urmăririi 
nu-l mai constituia aflarea motivelor pentru care a vizitat cele două ambasade, ci acela 
de a clarifica „caracterul relaţiilor ce a întreţinut în trecut şi ce întreține în prezent cu 
numiții Onciulescu T., Caragata Gh. si Iroaie P., din Italia, şi cum sunt realizate aceste 
relații” 127. 

Pentru atingerea scopului propus, principalul informator folosit urma a fi 
„Brânduşa”, întrucât acesta „este în relaţii bune cu obiectivul” si mai ales fusese coleg 


13 1. Opris, op. cit., p. 138. 

124 A.C.N.S.A.S., fond Informativ, dosar nr. 2.295, vol. 1, £. 104. 

125 Petre Iroaie l-a cunoscut pe Pall în Italia, unde a ajuns şi el la studii în 1934. Ulterior nu s-a 
mai reîntors în tara, activând ca profesor de limba română la Universitățile din Napoli si Palermo 
(I. Opris, op. cit, p. 114). 

126 A.C.N.S.A.S., fond Informativ, dosar nr. 3.887, vol. 1, ff. 3-5. 

127 Tbidem, £. 34. 

de studiu cu Pall la Scoala Romana de la Roma. In aceasta ultima calitate, agentul avea si 
pretextul de a initia cu medievistul discuţii referitoare la legăturile lui din Italia. 
Principala sarcină ce trebuia rezolvată de ,,Brandusa” era aceea de a afla: „De când îi 
cunoaşte Pall pe trădătorii de patrie Onciulescu T., Caragata Gh. si Iroaie P., în ce relații 
au fost cu ei și în ce relații se găsesc în prezent. Cum menţine Pall relaţiile cu aceste 
persoane”. In subsidiar, agentul trebuia să obțină şi informații privind eventualele 
legături ale lui Pall cu funcţionarii celor două legatii („concret cu cine şi de ce natură”). 
In acest sens, până la 5 septembrie 1961, It. maj. Szekely urma să întocmească si un plan 
de dirijare a informatorului, în care să stabilească „linia de conduită a agentului si 
sarcinile ce-i vor fi trasate” 128. 

Ofiţerul mai urma să apeleze si la sprijinul agenţilor „Voicu” şi „Stanciu Aurel”, 
dar — cunoscut fiind faptul că istoricul nu avea încredere în ei — rolul lor era doar de a-l 
supraveghea foarte atent pe Pall la locul de muncă si de a informa Securitatea privind 
comportarea generală a acestuia, persoanele cu care vine în contact, deplasările ce le 
face etc. 

Întrucât agenţii disponibili erau departe de a garanta obţinerea vreunor date de 
valoare referitoare la Pall, lt. maj. Szekely a propus recrutarea unui informator din 
rândul persoanelor cu care istoricul era în relații foarte apropiate, oprindu-si atenția 
asupra lui loan Sabău. Sabău era verificat de Serviciul II pentru atragerea la colaborare 
în problema spionajului francez, studiase si el la Roma (putea astfel aborda discuții 
referitoare la cercetătorii români aflați acolo) şi mai ales avea legături strânse cu Pall. 
Dacă ar fi reuşit această recrutare, Securitatea ar fi obținut un agent foarte valoros in 
acțiunea de supraveghere a lui Pall. Conducerea Securităţii nu a aprobat însă recrutarea 
lui loan Sabău, neavând încredere în el, şi a dispus chiar deschiderea unui dosar de 
verificare pentru a-i cunoaşte mai bine activitatea 1%. 

De asemenea, It. maj. Szekely preconiza şi adunarea unor date suplimentare (de 
la Direcţia a II-a) referitoare la „trădătorii de patrie” Onciulescu, Caragata si Iroaie, 
sperând că astfel va reuşi să găsească noi piste care să-i ofere date de natură să elucideze 
legăturile istoricului cu aceştia. 

Nu în ultimul rând, ofițerul a cerut — ca „sarcină permanentă” — şi interceptarea 
întregii corespondențe a celui urmărit, acordând o atenţie deosebită celei externe, 
pentru a identifica toate persoanele cu care coresponda şi mai ales pentru a afla „natura 
acestor relații” 130. Prin supravegherea cu atenţie si violarea corespondenţei private a lui 
Pall urma fi eliminat unul dintre principalele neajunsuri ale urmăririi de până atunci şi 
era pus sub control principalul mijloc de comunicare al istoricului cu românii din Italia 
sau cu persoane din alte state occidentale. 

Propunerea de deschidere a D.V. şi planul de măsuri ce o însoțea au fost 
aprobate de şeful Serviciului II, cpt. Pereş, la 8 mai 1961, după care s-a trecut la 
transpunerea în practică a prevederilor acestora. 

Dar în continuare supravegherea lui Pall era îngreunată de atitudinea retrasă si 
distantă a acestuia. În aceste condiţii, cu toate că Securitatea dirija informatori ce 


128 Thidem, £. 35. 
129 A.C.N.S.A.S., fond Informativ, dosar nr. 207.063, f. 1. 
130 Tdem, dosar nr. 3.887, vol. 1, f. 36. 

reușeau să intre in contact cu istoricul, ei nu aflau date de interes, medievistul evitând 
orice fel de discuţie legată de subiecte atât de sensibile, precum ar fi relațiile sale cu 
cercetători din străinătate sau vizitele la ambasadele Italiei şi Austriei. 

Dintre toți agenţii preconizati a fi utilizați, cel mai activ se va dovedi a fi 
„Stanciu Aurel”, dar şi de această dată informaţiile furnizate erau colaterale, lipsite de 
detalii sau fără importanţă. La 22 mai 1961, el informa Securitatea că Pall a avut discuţii 
cu cercetătorul american Frederick Kellogg, ce studia la Bucuresti şi a venit la Cluj să 
facă unele cercetări!5!., Agentul ştia însă doar atât, neavând nici cea mai mică idee 
referitoare la subiectele abordate, dar opinăm că acestea au fost exclusiv de natură 
ştiinţifică. Oricum, nici It. maj. Székely sau conducerea Serviciului IT nu au considerat că 
este necesar să afle mai multe amănunte, în pofida faptul că americanul era considerat 
„suspect de spionaj”. 

A doua zi, „Stanciu” a furnizat o nouă notă, în care prezenta o afirmaţie foarte 
interesantă făcută de Pall referitor la relaţiile cu persoane din străinătate: „Legăturile cu 
Occidentul sunt foarte hazardate şi ar putea avea şi consecințe neplăcute, de aceea el se 
fereşte de asemenea legături”1%2. Ofiţerul nu acordat însă o atenție prea mare acestei 
note informative, considerând-o doar ca o nouă dovadă a faptului că Pall nu avea deloc 
încredere în agent şi ca o încercare de a-şi disimula adevăratele intenții. 

După aproximativ şase luni de la deschiderea D.V., la 17 octombrie 1961, It. 
maj. Szekely Francisc a făcut o evaluare a stadiului urmăririi şi a trecut la ajustarea 
planului inițial de măsuri în raport cu situația existentă în acel moment. În primul rând 
ofițerul recunoştea faptul că nu reuşise să-şi atingă nici unul dintre obiectivele propuse, 
identificând drept cauză principală agentura nesatisfăcătoare folosită („Voicu şi Stanciu” 
„nu posedă încrederea obiectivului”, iar „Brânduşa” făcea foarte multe deplasări, motiv 
pentru care se întâlnea rar cu Pall). Pentru că ,,Brandusa” putea fi foarte util, urma să se 
continue dirijarea lui pe lângă Pall, sperându-se că — în pofida rarelor contacte avute cu 
acesta — va reuşi să furnizeze informaţii de valoare. 

Întrucât propunerea de recrutare a lui loan Sabău a fost respinsă, It. maj. 
Szekely se obliga ca în termen de trei luni, până la 20 ianuarie 1962, să recruteze un 
agent din rândul persoanelor „cu care obiectivul este în relații apropiate” (ce urmau a fi 
identificate cu ajutorul reţelei deja existente la Institutul de Istorie). Ofiţerul s-a achitat 
de sarcina luată si, la 24 noiembrie 1961, l-a recrutat pe „Irandafirescu Petre”!%. 
Informatorul lucra la Biblioteca Universitară din Cluj, vizitată frecvent de Pall, cu care 
avea astfel posibilitatea de a intra deseori în contact. 

Singura informaţie nouă aflată după o jumătate de an de supraveghere, era 
aceea că istoricul clujean coresponda „cu un cetățean din R.F. Germană, cu numele de 
R. Eysser”, iar din datele furnizate de D.R.S. Oradea reieşea că „cu cetățeanul din R.F. 
Germană întreține relații de corespondenţă şi o grupare religioasă de călugărițe din 
regiunea Oradea”. Pentru a stabili „caracterul relațiilor lui Pall cu cetățeanul din R.F.G.” 


151 Ibidem, £. 99. 
152 Thidem, £. 86. 
133 Ibidem, £. 114. 

si a afla dacă istoricul avea legături cu călugărițele din Oradea urma a fi dirijat agentul 
„Brânduşa”, dorindu-se clarificarea acestor aspecte până la finalul anului 1961154. 

Lt. maj. Székely Francisc era nemulțumit si de faptul că de la Direcţia a Il-a nu 
primise nici un răspuns la cererea sa de a i se trimite date detaliate referitoare la 
Onciulescu, Caragata si Iroaie, astfel încât solicita conducerii Serviciului II să reia 
demersurile către unitatea centrală de contraspionaj. Pe ofiţer îl interesa mai ales să afle 
dacă cei de mai sus intretineau relaţii de corespondenţă si cu alte persoane din Romania, 
pentru a cerceta dacă nu cumva si Pall avea relații cu aceştia. Insă lipsa răspunsului de la 
Direcţiei a H-a îngreuna foarte mult elucidarea acestui aspect, ceea ce demonstrează 
încă o dată modul haotic de lucru al unor structuri ale Securităţii (după ce Direcţia 
Contraspionaj a presat Serviciul II al D.R.S. Cluj să afle natura legăturilor lui Pall cu 
persoane din emigrația română din Italia, omitea apoi să furnizeze date amănunțite 
referitoare la acestea). De altfel, nici de aceasta dată Direcţia a Il-a nu se va trimite 
lămuriri suplimentare, astfel încât în ianuarie 1962 It. maj. Szekely şi-a reiterat 
solicitarea. 

lar situaţia nu era singulară, un comportament similar având si Serviciului ,,P”, 
organul central de Securitate ce se ocupa de supravegherea scrisorilor şi telegramelor: 
„Din materialele informative rezultă că obiectivul întreține relaţii de corespondenţă cu 
diferite persoane din străinătate. Deşi am solicitat interceptarea corespondenţei 
obiectivului, pe linia «F»-ului nu ne-a parvenit nici o scrisoare. Pentru remedierea acestei 
situații vom reveni cu adresă la Serviciul «E» Bucureşti, cerând să acorde mai mare 
atenţie corespondenţei obiectivului”1#, Tar astfel de „reveniri cu adrese” către Serviciul 
„F” s-au făcut de mai multe ori în perioada 1961-1962, neprimindu-se niciodată vreun 
răspuns. 

Dar incompetenta crasă de care dădeau dovadă uneori organele Securităţii este 
mult mai clar dovedită în cazul presupusei corespondențe a lui Francisc Pall cu 
„cetăţeanul vest-german” R. Eysser. La 16 iunie 1961, D.R.S. Crişana a cerut D.R.S. 
Cluj să dispună „efectuarea de investigații complexe asupra numitului Pall Francisc” pe 
motiv că at purta un schimb de scrisori cu occidentalul amintit. Cum Eysser 
coresponda și cu un grup de călugărițe din România și ştiind că Pall lucra la Institutul de 
Istorie, conducerea Securităţii din Cluj a ordonat ca de această problemă să se ocupe 
Biroul 7 Intelectuali şi Biroul 4 Culte din cadrul Serviciului III Informaţii interne!%. 
Abia ulterior s-a observat faptul că informațiile cele mai detaliate le putea oferi Serviciul 
II, care-l urmărea pe Pall prin D.V. lar după cum am văzut, în octombrie 1961, It. maj. 
Szekely îşi propunea să lămurească şi acest aspect. Care era realitatea va ieşi la iveală 
abia după câţiva ani de supraveghere şi corespondenţă destul de susținută între D.R.S. 
Crişana si D.R.S. Cluj: ,,cetateanul” era de fapt o femeie!’’, iar cel care coresponda cu 


154 Thidem, £. 37. 

135 Ibidem, £. 43. 

136 Thidem, £. 18. 

157 Este vorba de Ana Rigomena Eysser, ce a obţinut doctoratul în filozofie la Cluj in perioada 
interbelică, repatriată în 1949 în Germania, unde apoi s-a călugărit. Securitatea a supravegheat 
corespondența sa cu mai multe călugărițe romano-catolice din regiunea Oradea, ce apoi au fost 
arestate si condamnate pentru spionaj (I. Opris, op. ci, p. 118). 

aceasta era vărul lui Pall, călugărul romano-catolic, care — după cum am amintit — avea 
un nume identic cu cel al istoricului. Confuzia de nume a determinat şi dirijarea agentul 
„Stanciu” pentru a afla dacă istoricul este autorul unor articol intitulat Campania lui Isus 
în România şi apărut într-o revistă a emigrației române din Spania!®. 

În ceea ce priveşte supravegherea lui Francisc Pall, aceasta nu a înregistrat prea 
mari progrese, chiar dacă s-a apelat și la sprijinul altor informatori, precum ar fi 
„Leonid” (fost student al lui Pall, agentul era arheolog în Cluj). Chiar şi speranţele puse 
în informatorul ,,Trandafirescu”, ce era în relaţii de prietenie cu istoricul, nu s-au 
confirmat, agentul furnizând puţine note informative şi fără valoare. În acest ultim caz, 
foarte probabil cauza o reprezintă şi modul destul de brutal în care a fost recrutat: luat 
de pe stradă sub un pretext, a fost dus la sediul Securităţii din Cluj unde a fost anchetat 
ore la rând, după care i s-au oferit două soluţii: acceptă colaborarea sau va suporta 
rigorile legii. Ilustrativ este şi modul in care i s-au pus întrebările în timpul 
interogatoriilor ce au premers recrutarea: ,,Aratati tot ce cunoasteti în legătură cu 
activitatea dusmanoasa desfăşurată de numitul Pall Francisc”. Răspunsul său dezvăluie 
însă adevăratele probleme ce-l frământau pe istoric în acea perioadă: „Pall Francisc este 
nemulțumit din cauză că nu i se recunoaşte diploma de doctorat si nu este avansat la 
gradul de profesor (...) si este revoltat de faptul că se poate întâmpla aceasta într-un 
regim democrat-popular” 1%. 

Cum acțiunea stagna, si It. maj. Szekely Francisc a considerat că singura soluție 
rămasă era provocarea istoricului printr-un agent, chiar dacă aşa creştea considerabil 
riscul deconspirärii acestuia. Informatorul ales a fost „Brânduşa”, căruia la 29 noiembrie 
1961 i-a trasat o Noră de sarcini. Provocările urma a fi făcute în două direcții: 

> „agentul se va lega de atitudinea istoricilor străini, atitudinea lor etc. Agentul va 
afirma căci consideră că o legătură directă cu aceşti istorici totuşi ar fi folositoare, însă 
din păcate «suntem cam izolați de străinătate». Aducând astfel în discuţii legătura cu 
străinătatea, agentul se va interesa de la Pall Francisc ce mai cunoaşte el despre foştii lor 
prieteni care în prezent sunt în străinătate, arătând ca, după cum a auzit el, in general 
aceste persoane au o situaţie bună, sunt toţi în diferite servicii. Agentul în aceste discuţii 
se va referi in special a fugarii mai sus arätati [Onciulescu, Caragata şi Iroaie — n.n.] 
pentru a stabili ce cunoaşte Pall în legătură cu aceste persoane, dacă a primit veşti de la 
ei şi cum anume. Agentul în aceste discuţii se va referi si asupra problemei că în general 
este destul de greu să întreții relații cu țările capitaliste, in special că nu poţi comunica 
tot ce doreşti şi nu poţi primi veşti ce te interesează. Urmärim ca prin aceasta să vedem 
ce spune agentul, cum menține el legătura cu persoanele respective”; 

> „Într-o altă discuţie ce va purta agentul cu obiectivul, se va referi la problema 
că fiind la Bucureşti în deplasare a avut ocazia, din întâmplare, să se cunoască cu un 
cetățean care după afirmaţiile lui lucrează la o legatie capitalistă, dar că el nu a dat 
crezare acestei persoane, deoarece crede că poate a fost vorba de o «provocare». Acest 
lucru agentul îl va povesti obiectivului ca o «problemă interesantă». Prin aceasta 


138 A.C.N.S.A.S., fond Informativ, dosar nr. 3.887, vol. 1, f. 51. 
139 Thidem, £. 93. 

urmărim să determinăm pe obiectiv să aibă încredere in agent si să-i povestească si el 
dacă a fost la legația Italiei, cu ce scop si dacă în prezent menţine aceste relații” 140, 

Nu ştim însă în ce măsură acest plan a şi fost pus vreodată în practică, în 
condiţiile în care, cum deja am amintit, informatorul se întâlnea foarte rar cu Pall, la 
care se adăuga şi faptul că el era agent al Serviciului III si nu era dirijat direct de It. maj. 
Szekely Francisc. Nici un raport sau notă a Securităţii nu aminteşte că discuţia 
respectivă ar fi avut loc. 


| Contribuţia la Zstoria României 

Intre timp, integrarea stiintificä a lui Francisc Pall a continuat, el fiind cooptat 
în toate colectivele şi comitetele de redacție ale volumelor ce aveau ca tematică perioada 
medievală. 

Cu toate că a fost stopată editarea documentelor medievale, colecția D.LR. şi-a 
menţinut apariția, o parte dintre membrii colectivului de redacţie continuând munca la 
publicarea indicilor colecției Hurmuzaki. Francisc Pall a fost desemnat coordonator al 
grupului de cercetători de la Cluj şi a fost inclus în colegiul de redacție. Primul volumul 
al lucrării a fost publicat în 1962, până în 1967 apărând alte doua'*!. 

De asemenea, în 1962 a fost inclus în grupul de istorici români cooptați la un 
masiv proiect editorial european de publicare a documentelor medievale (Repertorium 
fontium historiae Medii Avi), ce a fost tipărit la Roma. Pall a colaborat la volumele II si 
III, apărute în 1967, respectiv 197014. 

Calitățile ştiinţifice ale medievistului clujean au fost recunoscute si prin 
includerea lui — către sfârşitul anilor 50 — printre cercetătorii responsabili de redactarea 
materialelor pentru volumul II din tratatul Istoria României. Cu toate că macheta 
volumului a apărut în iunie 1960, în cinstea Congresului al III-lea al P.M.R., o parte 
dintre materiale au suscitat discuţii destul de aprinse (în general cele privind teme 
economice) 1%, astfel încât el a văzut lumina tiparului abia în 1962. 

Lui Pall i-a fost încredințată redactarea subcapitolului Organizarea politica, 
administrativă, judecătorească şi militară din cadrul capitolului Dezvoltarea feudalismului în 
Transilvania in secolul al XIV-lea si în prima jumătate a secolului al XV-ka (părţile de istorie 
economică şi socială fiind scrise de Stefan Pascu). Materialul prezentat de Pall se 
remarcă printr-o prezentare profesionistă, abordarea fiind ştiinţifică (chiar dacă nu in 
totalitate), printre sursele folosite neexistând absolut nici o referință ideologică, fiind 
citate numai documente medievale româneşti şi germane. 

Se regăsesc însă și anumite interpretări în cheie ideologică, menite să reliefeze 
pe alocuri lupta de clasă din perioada medievală. Astfel, după ce afirmă că documentele 
atestă că la adunările obşteşti din Transilvania erau prezenți «oamenii de orice stare şi 
seamă», «nobili şi nenobili», «oameni de orice condiţie, având posesiuni», Pall susţine că 
acestea aveau „un pronunțat caracter de clasă, deoarece la ele nu participa țărănimea 


140 Thidem, ff. 39-40. 

141 %%%* Documente privind Istoria României. Colectia Endoxin de Hurmuzaki, vol. I-III, Bucuresti, 
Editura Academiei R.P.R., 1962-1967. 

14 Ş. Ştefănescu (coord.), op. cit., p. 248. 

143 A se vedea detalii în F. Müller, op. cit., pp. 195-199. 

iobagă, lipsită de proprietate funciarä”1#, De asemenea, dezvoltarea oraşelor este 
văzută în termenii determinismului materialismului social-economic marxist („În 
Organizarea şi conducerea oraşelor se înregistrează anumite schimbări, determinate de 
evoluţia raporturilor dintre oraș și sat, de transformările din baza economică a oraşului, 
de intensificarea luptei de clasă dintre orăşeni şi feudali și de contradicţiile dintre 
păturile populaţiei orăşeneşti”) 145. 

Dar dacă aceste insertii ideologice ocupă un spaţiu foarte restrâns in cele peste 
20 de pagini dedicate organizării politice, administrative şi militare!% a Transilvaniei 
(practic doar una-două fraze disparate), ele sunt mult mai prezente în puţinele paragrafe 
dedicate instituţiilor judecătoreşti. Este evidenţiat caracterul de clasă al justiţiei feudale şi 
se ajunge să se afirme că justiţia era folosită doar „pentru ţinerea în frâu a țărănimii”, 
motivându-se că „se înăspreau mijloacele de reprimare judecătorească ale feudalului”, în 
contextul în care „se agrava exploatarea şi creştea lupta de clasă a țărănimii”. Pall explică 
obţinerea de către un număr tot mai mare de feudali a „dreptului de justiție majoră” 
(«dreptul palosului»), adică de a pronunța pedeapsa cu moartea, ca având unicul scop de 
a-i pedepsi pe țăranii răzvrătiți!*!, fără a da nici un exemplu de țăran executat pentru că 
s-ar fi revoltat şi fără a ţine cont de creşterea substanțială a numărului de tâlhării şi 
crime din acea perioadă, ce reclama înăsprirea pedepselor. Desigur, caracterul de clasă al 
unor componente ale justiției medievale transilvănene nu poate fi negat (pedepsele 
şi/sau cuantumul amenzilor difereau în funcţie de categoria socială a faptasului, iobagul 
nu avea drept de apel contra stăpânului lui etc.). 

Unul dintre principalele obstacole de care se loveşte analiza actuală a scrisului 
istoric public al majorităţii istoricilor din anii 50-60 este acela al decelării gradului în 
care pasajele ideologice aparțin într-adevăr celor ce au semnat textele ori au fost 
introduse de diversii responsabili cu asigurarea purității marxist-leniniste a materialelor 
publicate. Dat fiind că Istoria României urma să constituie — după cum susținea in 1955 
inițiatorul proiectului, Gheorghiu-Dej — „o istorie a României care să sintetizeze, de pe 
poziţiile învăţăturii marxist-leniniste, tot ce s-a realizat la noi pe tărâmul ştiinţei 
istorice”'!48 — tratatul a fost analizat și corectat de mai multe ori si cu foarte mare 
atenție, urmărindu-se mai ales remedierea eventualelor erori ideologice şi folosirea 
preceptelor marxist-leniniste în abordarea temelor (abia în subsidiar acuratețea 
ştiinţifică). lar după cum reiese din rapoartele Securităţii, la aceste presiuni au cedat 
numeroși istorici, ce au fost nevoiţi să semneze texte cu care nu erau de acord!*. Marea 


144 %%* Istoria României, vol. IL, Bucureşti, Editura Academiei R.P.R., 1962, p. 261. 

145 Thidem, p. 271. 

146 Pall afirmă că „organizarea militară a Transilvaniei în timpul orânduirii feudale era menită să 
servească interesele clasei dominante si a păturii înstărite de la orașe si să asigure apărarea fata de 
peticolul extern” (/b/dezz, p. 281). Se trecea cu vederea faptul că de protecţie militară au beneficiat 
poate categoriile de populaţie, precum si existenţa unor cetăţi construite de comunităţile de 
ţărani transilvăneni, ce contrazice asertiunea de mai sus. 

1% Ibidem, p. 274. 

148 Gheorghe Gheorghiu-Dej, Raport de activitate al Comitetului Central la Congresul al II-lea al P.M.R., 
în Idem, Articole si cuvântări. Decembrie 1955 — iulie 1959, Bucureşti, Editura Politica, 1959, p. 145. 
1% Cazul cel mai frapant este poate cel al lui Mihail Berza. Conform unui informator, Berza a 
fost acuzat că a tratat capitolele privind cultura medievală „în spirit obiectivist” si „falsifică teza 

majoritate a cercetătorilor au trebuit să accepte compromisul ştiinţific sau cel putin să-l 
gireze cu numele lor. 

De altfel, în noiembrie 1960, unul dintre responsabilii volumului II, Ştefan 
Pascu, isi însuşea o parte din criticile primite în momentul discutării machetei si se 
angaja în numele colectivului că „autorii vor adânci mai mult tezele clasicilor marxism- 
leninismului, vor urmări mai insistent dezvoltarea forțelor şi relaţiilor de producţie, vor 
trata mai pe larg apariţia şi dezvoltarea oraselor”150, După cum se poate observa, printre 
temele ce urmau a fi revizuite se număra si una la care a contribuit Francisc Pall 
(dezvoltarea urbană), ceea ce poate explică interpretarea marxistă a acestei probleme, 
amintită anterior. 

Din păcate, până în prezent nu am identificat nici un fel de document al 
Securităţii în legătură cu contribuţia lui Pall la tratatul de istorie, care să confirme sau să 
infirme o eventuală presiune directă asupra istoricului pentru a modifica textul prezentat 
în sensul dorit de regim. Ofițerii D.R.S. Cluj nici măcar nu ştiau că el a fost cooptat in 
colectivul de cercetători de la tratat, iar informatorii ce l-au supravegheat nu au atins 
această problemă în notele lor. 

În toamna anului 1961, Francisc Pall a primit permisiunea de a participa la un 
nou simpozion ştiinţific international, desfăşurat însă de data aceasta în interiorul 
blocului comunist. Este vorba de Conferinţa Renaștere si Reforma in Polonia si Ungaria, ce a 
avut loc la Budapesta între 10 şi 15 octombrie 1961. Nici de data aceasta Securităţii din 
Cluj nu i s-a cerut opinia dacă este oportună trimiterea medievistului în străinătate, dar 
nici ofițerii care-l urmăreau nu au ştiut si nu au aflat absolut nimic de această vizită in 
exterior, chiar dacă acolo Pall a intrat în contact şi cu cercetători occidentali, dintre care 
unii ar fi putut prezenta interes pentru organele de represiune. 

La Budapesta, Pall a prezentat comunicarea Frământări sociale şi religioase din Cluj 
în jurul anului 1570, publicată apoi într-o formă extinsă în anuarul de la Cluj!5!. În pofida 


leninistă a celor două culturi” (mai exact este vorba de extrapolarea la feudalism a tezei lui Lenin 
privind existența in capitalism a două culturi — una a exploatatilor si alta a exploatatorilor) şi in 
pofida observaţiilor ce i s-au făcut „nu este dispus să facă modificările cerute de către mai multi 
referenti şi colaboratori ai volumului, afirmând că cele menționate ca greşeli trebuie lăsate in 
text, Întrucât aceasta este realitatea” (A.C.N.S.A.S., fond Informativ, dosar nr. 2.295, vol. 1, ff. 
94-95). Aceasta se întâmpla în iunie 1960, pentru că în textul prezentat el nu doar că a inclus 
teoria existenţei celor două culturi, dar chiar a extins-o până la feudalismul timpuriu: „Pe măsură 
ce se adânceşte diferențierea socială, din acest fond comun al culturii populare se desprinde, 
treptat, cultura clasei feudale, care va ajunge să exprime, într-un chip tot mai complex, poziţia si 
interesele acestei clase, servind la întărirea dominaţiei ei în cadrul societăţii” (*%* Istoria 
României. .., p. 176). Chiar mai mult decât atât, în toamna anului 1960, în momentul în care s-a 
discutat macheta volumului, Berza s-a situat pe o poziţie exact contrarie şi a respins cu 
vehementa criticile venite din partea a numeroși istorici prezenţi ce se impotriveau asertiunilor 
sale şi care au pus sub semnul întrebării inclusiv valabilitatea aplicării tezei lui Lenin la epoca 
feudală (*** Dezbaterile privind macheta vol. II din tratatul „Istoria României”, în „Studii. Revista de 
istorie”, nr. 1/1961, p. 163). 

150 Thidem, p. 164. 

151 Francisc Pall, Framdantari sociale si religioase din Cluj în jurul anului 1570, în „Anuarul Institutului 
de Istorie din Cluj”, nr. V/1962, pp. 7-34. 

titlului ce permitea o abordare ideologică, studiul are un pronunţat caracter ştiinţific, 
fiind foarte documentat. Este evidenţiată in mod profesionist creșterea diferentierilor 
sociale în Clujul medieval în contextul frământărilor religioase cauzate de Reformă. În 
mod similar cu materialele analizate anterior, şi în acest caz sunt prezente câteva 
interpretări bazate pe teoria marxist-leninistă. Pall afirmă că masele sărace nu au 
susținut Reforma din interese religioase, ci exclusiv sociale, ca exponent al luptei de 
clasă („fiindcă doreau să vadă in Reformă o mișcare antifeudală”). De asemenea, adoptă 
punctul de vedere marxist privind rolul religiei: „Ca si în întreaga epocă a feudalismului, 
tot aşa în perioada de cate ne ocupăm, «masele — după cunoscuta indicație a lui Engels 
— fuseseră hrănite exclusiv cu idei religioase»”!%2. "Ţinând însă cont de întinderea 
studiului şi de restul interpretărilor prezentate şi mai ales de tematica abordată, aceste 
fraze ocupă un loc şi un rol infim, fiind posibil chiar ca ele să fi fost introduse la 
presiunea cenzorilor ideologici din redacția anuarului!55. 


Încetarea supravegherii 

Instalarea, în ianuarie 1962, a mr. Plesita Nicolae în funcția de șef al D.R.S. Cluj 
a determinat însă o cotitură în ceea ce priveşte supravegherea lui Francisc Pall. Plesita, 
care a controlat imediat toate dosarele mai importante aflate în lucru, a cerut It. maj. 
Szekely să-i prezinte de urgenţă un nou plan de măsuri in D.V. Pall. În ianuarie 1962, 
ofițerul i-a înaintat superiorului său planul cerut, preconizând a lua următoarele măsuri: 
punerea în practică a provocări prin intermediul lui „Brânduşa” (vina pentru 
neexecutarea sarcinii era aruncată pe ofițerul ce-l dirija pe agent); organizarea unei alte 
provocări prin ,,Trandafirescu” („agentul să pună problema: «oare de ce nu putem 
călători şi noi aşa cum fac cei din țările apusene?»”); folosirea agentului „Lucreţiu”, cu 
care uneori Pall se vizita reciproc; interceptarea corespondenţei. 

Lt. maj. Szekely mai propunea si recrutarea unui nou informator, pe motiv că 
„agenţii «Brânduşa» si «Lucrețiu», desi au posibilități de informare pe lângă obiectiv, 
nefiind agenţii Serviciului II, nu sunt dirijati în condiţii corespunzătoare”. Ofiţerul s-a 
oprit asupra lui Alexandru Neamţu!5+, întrucât „Brânduşa” semnalase că era în relații 
bune cu Pall. Mr. Plesitä nu a fost însă de acord cu recrutarea lui Neamţu, susținând că 
nu numărul de informatori constituia problema eşecului urmăririi: „Avem o grămadă de 
agenţi. Din lipsă de dirijare aceştia nu dau randamentul necesar. Să vă sträduiti ca aceștia 
să fie exploataţi asa cum se cere” 155, 

Si nu era singura nemulțumire a şefului D.R.S. Cluj. Opinia lui era foarte 
transanta: „Planul este superficial, lipsit de măsurile eficace care să se ducă la depistarea 


152 Thidem, p. 15. 

155 Un posibil argument ar fi acela că citatul din Engels provine din Marx, Engels, Despre religie, 
Bucureşti, Editura Politică, 1960, fapt care atestă că cel care l-a introdus era la curent cu ultimele 
apatiţii ideologice, ceea ce este destul de greu de afirmat despre Francisc Pall. 

154 Specialist în paleografie latină medievală, Alexandru Neamţu era cercetător principal la 
Institutul de Istorie din Cluj. Se afla în atenţia Biroului 7 Intelectuali din Serviciul IIT, întrucât in 
anii '50 informatorii semnalau că „de multe ori înjură regimul” (A.C.N.S.A.S., fond Reţea, dosar 
nt. 187.897, vol. 1, f. 96). Ulterior a încetat şi el cu aceste critici, astfel încât în 1965 a fost trecut 
în evidența pasivă (A.C.N.S.A.S., fond Informativ, dosar nr. 203.603, f. 8). 

155 A.C.N.S.A.S., fond Informativ, dosar nr. 3.887, vol. 1, f. 42. 

suspectului. Măsurile expuse sunt formale și lipsite de analiză. Să se refacă planul, 
completând cu sarcini noi pe baza discuţiilor purtate. Termen 5 zile”. Concret, el i-a 
cetut It. maj. Szekely să verifice dacă nu cumva Pall folosea adresele unor intermediari 
pentru corespondenţă (indicându-i să ceară interceptarea pe baza probei de scris), dar şi 
să solicite sprijinul D.L.E. pentru a obţine date privindu-i pe emigranții români din 
Italia. De asemenea, trebuiau atent supravegheate toate persoanele din Italia ce veneau 
în Cluj, „„să vedem dacă acestea caută legătura cu obiectivul” 156. 

Dar în pofida acestor indicații explicite, acțiunea de a supraveghere nu a evoluat 
absolut deloc, astfel încât la 8 martie 1962, constatându-se că „până în prezent nu am 
reuşit să stabilim dacă numitul Pall Francisc desfăşoară activitate suspectă de spionaj”, 
mr. Plesitä a cerut transformarea D.V.-ului în D.U.L 157. Şeful Securităţii din Cluj dorea 
ca prin urmărirea intensă si concentrată a lui Pall să clarifice foarte rapid dacă acesta 
desfăşura activitate de spionaj sau nu, caz în care dosarul trebuia închis pentru a nu mai 
pierde timpul ofițerilor. 

Ca o ironie, chiar în perioada în care Securitatea intensifica supravegherea 
istoricului, ajungând chiar să-l urmărească în mod calificat, acesta a făcut primii pași 
concreti în direcţia apropierii publice de regim. În 1962 a devenit candidat de partid, iar 
apoi membru P.M.R. şi a început să participe regulat la şedinţele organizației de partid 
din Institut. 

Totuși, adeziunea sa la P.M.R. nu s-a făcut chiar întru-totul benevol, ea fiind 
mai mult o concesie necesară pentru a avansa în cariera profesională. Într-o notă din 5 
septembrie 1962, agentul ,,Trandafirescu” relata că Pall i-a spus că în momentul în care 
a fost anunţat că i s-a recunoscut doctoratul şi că a reprimit gradul de profesor «a fost 
invitat să-şi facă cerere pentru a deveni candidat de partid». lar Pall chiar a încercat să se 
justifice în fata informatorului: «Ce, puteam să refuz?y158. Reobtinerea acestui titlu era 
un deziderat mai vechi al istoricului, ce era nemulțumit de faptul că nu-l primea cu toate 
că avea o vechime de peste 20 de ani în învățământ. Foarte probabil, în luarea deciziei 
de înscriere in P.M.R., istoricul a ţinut cont si de faptul că numirea sa ca profesor de 
istorie universală şi istoria Bizanțului era doar provizorie, ea putând să fie confirmată 
sau nu (a fost definitivat abia în 1964)!5°. 

Recăpătarea statutului universitar avut înainte de 1948 a dus la îmbunătățirea 
situaţiei istoricului, atât profesionale, cât şi financiare. În plus, în anul 1961 — tot ca efect 
al intervențiilor lui Daicoviciu — i-a fost repartizat un apartament nou şi a reuşit să-şi 
mute familia din clădirea Institutului de Istorie (un alt „argument” de care cu siguranță a 
ţinut cont când a decis să se înscrie în P.M.R.). În acest context, Pall a început să fie tot 
mai mulțumit cu situaţia în care se afla, astfel încât a renunţat benevol la exprimarea 
unor critici sau la orice alte acțiuni ce ştia că ar fi putut fi privite ca nepotrivite, 
temându-se ca ele să nu-i afecteze — chiar şi ipotetic — noul statut. 

În principal, cel puţin până la jumătatea deceniului opt, Francisc Pall a renunţat 
aproape total la orice corespondenţă purtată cu istoricii din străinătate, fiind probabil 


156 Thidem, £. 43. 

157 Ibidem, ff. 1-2. 

158 Thidem, £. 100. 

159$. Ştefănescu (coord.), op. cit., p. 248. 

conştient că aceasta era interceptată de Securitate şi putea fi privită cu suspiciune. Din 
acest punct de vedere, calculul istoricului a fost corect, toate rapoartele de urmărire ale 
Securităţii din perioada 1962-1966 reliefând ca pozitiv faptul că Pall a încetat legăturile 
cu „fugarii din Italia”, iar acest aspect a fost determinant si în închiderea D.U.I.-ului. 
Trebuie totuşi precizat si faptul că istoricul a luat decizia intreruperii legăturilor de 
corespondenţă cu străinătatea şi pentru că nu mai reușea să-şi atingă scopul principal 
pentru care le initiase, si anume procurarea de materiale ştiinţifice din exterior. Francisc 
Pall a fost foarte interesat de reluarea legăturilor cu foștii săi colegi deoarece cu ajutorul 
acestora reuşea să se ţină la curent cu ultimele apariții editoriale din domeniile sale de 
cercetare. Dar de la începutul deceniului şapte toate aceste volume ce i-au fost trimise 
din Italia şi R.F.G. au fost oprite la graniţă, fără a fi măcar returnate expeditorilor. În 
1962, el se plângea unui informator că nu a primit mai multe cărți trimise din R.F.G. el 
opinând chiar că au fost vândute pe valută de autorităţile române, întrucât erau „foarte 
scumpe”, fiind nou publicate!%. În aceste condiţii, Pall a renunţat să le mai ceară 
cunoscutilor săi să-i trimită volume de istorie, pentru a nu-i pune la nişte cheltuieli 
inutile, ce pe deasupra mai erau şi destul de substanţiale. Lipsit de acest mobil, 
medievistul a considerat că era mult mai benefic pentru el ca pe moment să înceteze cu 
totul relațiile de corespondență cu Occidentul, așteptând venirea unor vremuri mai 
favorabile reluării legăturilor. 

Între timp, văzând că informatorii utilizați nu dau nici un randament concret, 
mr. Plesitä şi-a schimbat opinia privind numărul de agenţi necesari în acțiune, ajungând 
şi el la concluzia că aceștia trebuie suplimentati, pentru a finaliza cazul cât mai repede. 
La 16 martie 1962, a cerut să fie preluat „Bârsan” de la Biroul I Informaţii externe şi „să 
fie utilizat în plin pe lângă suspect”16!. Iar cum metodele de dirijare clasice nu aveau 
efect, şi acest informator a fost instruit să inițieze discuţii provocatoare cu Francisc Pall. 
La cererea It. maj. Szekely, la 4 aprilie 1962 „Bârsan” l-a abordat pe istoric sub pretextul 
că fratele său îi trimite salutări, după care i s-a confiat că scrisorile nu sunt foarte sigure 
si i-a cerut părerea în legătură cu acest aspect. Pall s-a declarat a fi de aceeaşi opinie, 
motiv pentru care i-a cerut agentului să-i transmită fratelui lui că „nici într-un viitor 
apropiat nu se vor putea rezolva problemele internationale şi deci numai mai târziu voi 
putea intra în relații mai strânse cu el”. Cu toate că recunoștea că „obiectivul este 
precaut şi n-ar vrea să apara în relaţii directe cu fratele agentului din Italia”, ofițerul i-a 
cerut informatorului să recurgă la o nouă provocare: „Agentul a fost dirijat ca in 
perioada de 10 zile să facă o întâlnire «ocazională» cu Pall (mergând la decanat). În 
discuții, agentul să se plângă de faptul că nu poate aranja nimic cu bursa, fapt pentru 
care din punct de vedere material o duce destul de greu. Din aceste motive se gândeşte 
să scrie fratelui său din Italia, ca acesta să-l ajute mai eficace — să caute o modalitate mai 
sigură privind ajutorarea lui. Agentul să ceară şi părerea lui Pall — dacă este bine să facă 
acest lucru” 162. 

Însă tocmai dirijarea mult prea ofensivă a lui „Bârsan” pe lângă Pall si 
abordarea prea deschisă de către agent a unor aspecte delicate — cum era corespondența 


160 A.C.N.S.A.S., fond Informativ, dosar nr. 3.887, vol. 1, £. 100. 
161 Thidem, f. 43. 
162 Thidem, f. 94. 

cu un „fugar” — a dus si în acest caz la un eşec total. Istoricul era foarte circumspect si 
nu putea cădea în astfel de capcane simpliste, mai ales dacă ţinem cont si de bariera 
relaţiei student/ profesor. De altfel, chiar şi informatorul îi arăta ofițerului că pe aceasta 
cale nu poate obţine nici un fel de rezultat: „tov. Pall este un temperament foarte rece, 
cu care se poate greu discuta. Frazele dânsului sunt aşa de subtile, încât greu poţi să-i 
definesti concepția” 16. 

La 16 mai 1962, D.R.S. Cluj va primi însă o solicitare de la D.LE. de a înceta 
orice acțiune informativă asupra lui Pall și a preda toate materialele adunate, întrucât 
„respectivul face parte dintr-o acțiune a noastra’'+, Prin urmare, la 5 iunie 1962, 
D.U.L-ul a fost transferat la D.I.E., structura centrală de spionaj extern fiind însă 
avizată că istoricul „are atitudine negativă la adresa regimului şi a lagărului socialist”, „se 
remarcă la el interes pentru a face cât mai multe legături cu oamenii de ştiinţă din 
străinătate”, precum si că „se poartă rece şi distant, foarte prudent în comportarea si 
activitatea lui””165. Foarte probabil, aflând de faptul că Pall era in contact cu persoane 
din emigrație pe care Securitatea le urmărea („legăturile sale din Italia sunt în atenția 
unității noastre”), precum şi posibilitatea de a călători în Occident, D.L.E. dorea să-l 
recruteze ca informator pe istoric, dar apoi a renunţat la tentativă (nu exista absolut nici 
O garantie că va accepta colaborarea de bună voie). La 30 iunie 1962, D.LE. a trimis 
D.U.1.-ul înapoi la D.R.S. Cluj, arătând că „elementul în momentul de fata nu prezintă 
importanță pentru obiectivele noastre din exterior”. Totuşi, se sugera Securităţii din Cluj 
să încerce ea recrutarea istoricului („să fie lucrat de dvs. si atras la colaborare”) 166. 

D.U.L-ul a ajuns astfel iarăşi în custodia Biroului 2 din Serviciul II al D.R.S. 
Cluj, dar de data aceasta a fost repartizat It. Vlad Sabin, întrucât lt. maj. Szekely Francisc 
a fost transferat la un alt compartiment. Dar în afara unor note informative fără nici un 
fel de importanţă obţinute de la „Trandafirescu”, până la sfârşitul anului 1962 nu s-a 
înregistrat vreo altă activitate în supravegherea istoricului, posibil şi pentru că noul 
ofițer ce se ocupa de caz avea nevoie de timp pentru a se familiariza cu caracteristicile 
acestuia. În același timp, Securitatea din Cluj nici nu a primit vreo nouă semnalare că 
istoricul ar mai fi intrat în contact cu cetățeni români sau străini din Occident, ceea ce 
confirmă faptul că el a încetat aceste legături din proprie inițiativă după ce i s-a 
îmbunătăţit statutul profesional. 

Lt. Vlad Sabin a sesizat foarte bine acest ultim aspect, astfel încât în Planul de 
muncă întocmit la 28 decembrie 1962 în D.U.I.-ul deschis lui Francisc Pall, a prevăzut ca 
principal obiectiv informativ „stabilirea faptului dacă într-adevăr a întrerupt orice 
legături de corespondenţă cu străinătatea”. Singura problemă ce mai trebuia elucidată 
era dacă nu cumva primea scrisorile pe adresa unor cunoscuţi. In acest scop, ofițerul 
arăta că până la 6 ianuarie 1963 „se va obţine o probă de scris recentă care va fi 
înaintată Serviciului «P» Bucureşti si Biroului «E» Cluj pentru a verifica dacă poartă 


163 Thidem. 

164 Thidem, f. 8. 

165 1. Opris, op. cit., p. 140. 

166 A.C.N.S.A.S., fond Informativ, dosar nr. 3.887, vol. 1, f. 13. 

corespondență cumva pe o altă adresä”167, Sarcina fusese de altfel trasată cu un an 
înainte de mr. Plesita, dar ea nu a fost executată până atunci. 

Celelalte obiective avute în vedere de lucrătorul operativ ce se ocupa de D.U.I. 
erau legate de elucidarea nelämuririlor ce apăruseră ca urmare a confuziei de nume ce se 
făcuse între istoric si călugărul omonim: „verificarea dacă are articole (Campania lui Isus 
în România) şi lucräri cu caracter reactionar publicate în diferite reviste din Occident”; 
folosirea unor agenţi „pentru a stabili dacă obiectivul are cumva legături cu foşti preoți 
cu studii la Roma sau cu călugărițele franciscane ce lucrează în Cluj la clinici si alte 
instituţii”. Aceste sarcini urmau a fi îndeplinite până la 30 ianuarie 1963168, 

Lt. Vlad Sabin ajunsese însă, chiar înainte de a pune în practică măsurile 
preconizate, la concluzia corectă că istoricul isi schimbase atitudinea fata de regim şi 
începuse deja să se integreze în societatea comunistă. Tocmai de aceea, el le-a adus 
superiorilor săi la cunoştinţă că „după aceste verificări, dacă rezultă si se confirmă 
presupunerea că nu duce activitate dusmänoasä, se vor face propuneri de închiderea 
acțiunii”. Termenul maxim preconizat era 10 februarie 1963. Planurile ofițerului erau 
chiar şi mai ambitioase, întrucât el isi propunea ca după aceea să treacă „la atragerea 
treptată la colaborarea cu organele noastre”16, lar şeful său direct, cpt. Gocan loan, 
proaspăt instalat în funcţie, s-a declarat întru-totul de acord cu planurile subordonatului 
său. 

Dar, până atunci, It. Vlad mai avea de rezolvat o problemă, si anume aceea de a 
obţine acordul Comitetului Orășenesc P.M.R Cluj pentru urmărirea istoricului, întrucât 
acesta a devenit candidat de partid si pentru continuarea urmăririi era obligatoriu avizul 
organului de partid de care aparținea. Era însă o cvasiformalitate, pentru că, în practică, 
extrem de rar vreun organ de partid a refuzat să acorde această aprobare. 

Lucrurile au evoluat apoi foarte rapid. Lt. Vlad a făcut investigaţii si a obţinut 
certitudinea că Francisc Pall a întrerupt corespondenţa cu străinătate. De asemenea, s-a 
deplasat la Oradea si a elucidat confuzia de nume amintită. În consecinţă, la 9 ianuarie 
1963, el a întocmit o Nota de stadiu privind acțiunea informativă individuală Pall Francisc, in 
care arăta că istoricul „nu mai are manifestări negative sau discuţii defaimoase [sic!] la 
adresa statului nostru” si nu mai corespondează cu nimeni din Occident, ajungând la 
următoarele concluzii: „Acţiunea este fără perspectivă pe linie operativă. Elementul 
urmărit s-a încadrat activ în munca de cercetări ştiinţifice şi participa activ la viata 
organizaţiei de partid din institut. A întrerupt legăturile cu fugarii din Italia si alte 
persoane din străinătate, pe motivul să nu aibă neplăceri pe linie profesională”. Prin 
urmare, a propus închiderea D.U.L.-ului si trecerea lui Pall „în evidența activă”, ceea ce 
presupunea ca periodic să se facă verificări pentru a vedea dacă nu cumva isi schimba 
atitudinea. Şeful Biroului 2, cpt. Gocan, a susţinut şi el propunerea subordonatului său, 
opinie care şi-a insusit-o şi loctiitorul şefului Serviciului II, cpt. Oprea Ioan. Cpt. Oprea 
chiar ordona „să fie luat în studiu, iar dacă corespunde să se facă propuneri de 
recrutare” 170, 


167 Thidem, £. 51. 

168 Thidem, £. 52. 

169 Thidem. 

170 Thidem, vol. 2, ff. 6-7. 

Mr. Plesita a aprobat propunerea de închiderea D.U.L.-ului, adnotand pe cerere 
că Francisc Pall „fiind trimis ca delegat din partea Academiei în Suedia, la o conferință 
internațională, a avut o comportare demnă şi corectă, ceea ce demonstrează că şi-a 
schimbat concepțiile initiale”. Şeful D.R.S. Cluj a mai facut şi observaţia că istoricul nu 
putea fi trecut în evidenţa activă pentru că era membru de partid, singura soluţie fiind 
includerea lui în evidența pasivă, dar periodic trebuia să se solicite vreunui informator 
date noi privind activitatea acestuia. În ceea ce priveşte propunerea cpt. Oprea de a-l 
atrage la colaborare pe Francisc Pall, mr. Plesitä se arăta a fi reticent fata de 
transpunerea ei în practică, considerând că are prea puţine şanse de reuşită: „Candidatul 
a fost încercat pentru recrutare de Serviciul III, dar a refuzat categoric. Cred că nu va 
accepta nici la o nouă incercare” 171, 

Prin urmare, la 10 ianuarie 1963 a fost emisă o hotărâre de închidere a D.U.L- 
ului, urmând ca medievistul să fie luat în evidența operativă „ca suspect la categoria 
pasivă” în problema italiană!?. La 29 aprilie 1963, mr. Plesitä îl informa pe prim- 
secretarul Comitetului Regional P.M.R. Cluj, Vasile Vaida, de faptul că Securitatea a 
încetat urmărirea lui Francisc Pall!73. În raport cu atitudinea corectă de care începuse să 
dea dovadă Francisc Pall fata de regimul comunist, prea putin a contat faptul că 
Securitatea din Cluj nu a reuşit niciodată să afle de ce a vizitat acesta legatiile Italiei si 
Austriei de la Bucureşti, adică exact motivele pentru care a început urmărirea în 1956. 

Notele informative ulterioare obţinute de Securitate au confirmat că decizia 
luată a fost cea corectă. In aprilie 1963, „Voicu” arăta că istoricul „este cu totul străin de 
alte probleme decât cele profesionale”, iar peste o lună ,,Trandafirescu” confirma că 
„din străinătate n-a mai primit nimic”!”4. La 6 august 1963, agentul „David Ioan” 
informa Securitatea că i-a dat lui Pall un extras dintr-o lucrare a lui Vasile Bărbat, trimis 
chiar de acesta din Italia, iar istoricul i-a spus că a încetat corespondența el!75. Date 
similare s-au primit şi referitor la activitatea didactică a medievistului: „cursurile sale au 
o orientare marxistă, întrucât acestea sunt analizate periodic şi nu am mai auzit să se 
vorbească negativ despre cursurile sale”176. 

În aceste condiţii, la 22 decembrie 1964, Francisc Pall a fost scos de către 
Securitate şi din evidenţa operativă pasivă a problemei italiene!77. Informatorii au primit 
însă sarcina ca, din când în când, să mai furnizeze câte o notă privind atitudinea 
istoricului. Spre exemplu, la 10 ianuarie 1966, agentul ,,Trandafirescu”’ a fost instruit „ca 
periodic să mai discute cu Pall si să ne informeze în continuare despre activitatea şi 
comportarea sa”!’8, Dedicat în totalitate activităţii ştiinţifice, istoricul şi-a păstrat însă 
aceeaşi atitudine necomunicativă, ce-l făcea extrem de greu accesibil informatorilor. În 
1966, „Stanciu Aurel” arăta că Pall „a rămas tot omul închis, ursuz, retras, putin 


T1 Ibidem, £. 8. 

72 Ibidem, vol. 1, ff. 126-130. 

3 1. Opris, op. cit., p. 141. 

74 A.C.N.S.AS., fond Informativ, dosar nr. 3.887, vol. 2, ff. 18-20. 
75 Ibidem, £. 21. 

76 Notă informativă „Voicu”, la 6 aprilie 1963 (Ibidem, f. 20). 

7 Ibidem, £. 1. 

78 Ibidem, £. 29. 

comunicabil si greoi accesibil din punct de vedere al aderentei spirituale şi ideologice la 
ideologia comunistă”, drept argument aducând „surâsul lui uneori ironic când vorbeşte 
de unii care s-au ridicat mai mult decât el (de ex. Stefan Pascu)”!”?. 

Chiar din această perioadă, scăpat de constrângerile impuse de dorința de a-şi 
recăpăta statutul profesional, Francisc Pall începe să scrie studii pur ştiinţifice, 
excluzând până si firavele trimiteri ideologice din ultimii ani. În 1963, a publicat în 
„Studii” inclusiv un amplu material polemic la adresa unor istorici maghiari marxişti!%, 
care în 1952 distorsionaseră motivele intervențiilor militare ale lui lancu de Hunedoara 
în Moldova şi Tara Românească. Conform acestora, voievodul transilvănean ar fi dorit 
doar satisfacerea dorințelor sale de putere personală, iar pentru a-şi susține asertiunile 
pretindeau că erau false acele documente ce dovedeau contrariul. Pall analizează însă 
critic si cu acribie un număr foarte mare de documente publicate şi mai ales afirmațiile 
tuturor istoricilor ce au scris pe baza lor. Confruntând toate aceste date, medievistul 
clujean demonstrează convingător faptul că documentele ignorate de istoricii maghiari 
sunt reale, demontând astfel științific afirmaţiile acestora. De asemenea, Pall susține şi 
necesitatea contextualizării acţiunilor lui Iancu în cadrul mai larg al luptei antiotomane 
duse de acesta, care era scopul principal al voievodului transilvănean. Întreg materialul 
si laborioasa bibliografie folosită sunt integral ştiinţifice, metoda de abordare fiind una 
eminamente profesionistă, fără a face nici o concesie ideologicului. 

Sunt de reţinut şi opiniile lui Pall fata de modul de tratare a faptelor unei 
personalități istorice, el afirmând că „nu trebuie să cădem într-o tendință apologetică” 
(trebuind să se tina cont şi de „unele interese personale” ale lui Iancu), dar toate acestea 
trebuie integrate şi înțelese având în vedere totalitatea acțiunilor acestora şi mai ales 
obiectivele principale pe care le-au urmărit. Peste ani, în lucrarea sa capitală, monografia 
dedicată lui Inochentie Micu Klein, Francisc Pall isi va afirma şi mai explicit probitatea 
ştiinţifică: „Chipul omului, oricât de seamă ar fi acesta, trebuie cercetat integral, nu 
numai în träsäturile lui luminoase, ci relevându-i eventualele parti mai umbrite (...) noi 
considerăm că într-o abordare pe cât posibil riguros ştiinţifică — este, de fapt, scopul, 
efortului nostru — nu pot fi omise asemenea mărturii şi că datoria istoricului e explicarea 
lor prin motivele şi împrejurările care le-au dat naştere, iar nu trecerea lor sub tăcere” 81, 

În 1964, Pall a publicat si un amplu material dedicat primei descrieri a 
expediției lui Magellan!%. Folosind o bibliografie remarcabilă (documente medievale, 
istorici saşi, maghiari, englezi, belgieni, germani etc.), pe care o analizează foarte critic, 
restabilește adevărul istoric, lămurind numeroasele erori ale antecesorilor săi din 
străinătate. În cuprinsul celor 60 de pagini nu se regăsește nici o afirmaţie ideologică. 


179 Ibidem, £. 27. 

180 Francisc Pall, Interventia lui lancu de Hunedoara în Tara Românească si Moldova în anii 1447-1448, în 
„Studii. Revistă de istorie”, nr. 5/1963, pp. 1049-1072. 

181 Idem, Inochentie..., p. XIX. 

182 Idem, Maximilian Transylvanus, autor al relatării despre expediția lui Magellan, în „Anuarul 
Institutului de Istorie din Cluj”, nr. VII/1964, pp. 35-95. 

Ulterior, in paralel cu recunoasterea oficiala a calitatilor sale stiintifice (in 1964 a 
fost definitivat ca profesor, în 1968 a primit dreptul de conduce doctorate!*, iar in 
1972 a primit titlul de „profesor universitar emerit al R.S.R.”184), Pall va fi integrat tot 
mai mult în structurile ideologice ale regimului. În 1970 a fost ales membru al 
Academiei de Ştiinţe Social-Politice!#. A fost însă punctul de maximă apropiere fata de 
regim, întrucât Francisc Pall nu se va număra printre istoricii ce au susținut public 
dictatura comunistă şi cu atât mai putin printre cei ce vor marsa la cultul personalității 
lui Nicolae Ceauşescu. S-a pensionat de la catedră în anul 1975, dar a continuat să 
activeze câțiva ani la Institut, până către finalul deceniului opt, când a decis să emigreze 
în R.F.G. (1979), unde a decedat în 1992186. 

Va lăsa în urma sa un număr destul de mare de cercetători pe care i-a format în 
domeniile istoriei medievale universale — unde a creat „o autentică şcoală de 
medievisti”187 — ori ai ştiinţelor auxiliare ale istoriei. Amintim aici numele lui Nicolae 
Edroiu, Beatrice Daicoviciu ş.a., cărora li se adaugă si alti istorici ce i-au fost studenți, 
care, chiar dacă s-au aplecat asupra altor domenii, au deprins de la Francisc Pall acribia 
si rigurozitatea ştiinţifică (Pompiliu Teodor, Iacob Mârza ş.a.), rămânându-i indatorati 
pentru totdeauna. 

Nu a fost însă niciodată primit în cel mai înalt for științific al țării, Academia, 
poate şi pentru că nu s-a situat printre lăudătorii regimului şi nu s-a implicat public în 
nici o activitate politică. Nu poate fi însă omis nici faptul că nu a avut o producție 
ştiinţifică foarte laborioasă, la care s-a adăugat si emigrarea în R.F.G. 


183 Nicolae Edroiu, Francise Pall (1911-1992), în „Studia Universitatis Babeş-Bolyai. Historia”, nr. 
1-2/1992, p. 224. 

184 „Monitorul Oficial”, 15 iulie 1972. 

185 Ş. Ştefănescu (coord.), op. cit., p. 248. 

18 T.A. Pop, op. cit. 

187 N. Edroiu, op. ait. p. 224. 

RELAŢIILE CU SECURITATEA A DOI DINTRE 
ACUZAȚII DIN PROCESUL SCRIITORILOR GERMANI 
DE LA BRAŞOV. DOSARELE DE REŢEA ALE LUI WOLF 

VON AICHELBURG! SI GEORG SCHERG? 


THE RELATIONS WITH THE SECURITATE OF TWO CONVICTS IN THE PROCESS 
AGAINST THE GERMAN WRITERS IN BUCHAREST 
THE NETWORK FILES OF WOLF VON AICHELBURG AND GEORG SCHERG 


The author describes the network files of Wolf von Aichelburg and Georg Scherg, two German 
writers in Romania. Emphasis is put on the documents created by the Securitate regarding the 
recruitment of the two writers, and on biographical data. The present article underlines the different 
circumstances in which the two personalities of German cultural life in Romania signed collaboration 
commitments with the Securitate. Our paper aims to lay the foundations for future studies related to this 
topic. 


Etichete: dosare de rețea, Securitate, scriitori de limbă germană, angajament 
Keywords: network files, Securitate, German writers, collaboration 
commitment 


I. 

Cu ocazia sărbătoririi a 80 de ani de la naşterea lui Wolf von Aichelburg si a 75 
de ani de la nasterea lui Georg Scherg asociatia Arbeitskreis junger Banater Akademiker 
und Banatfreunde e. V. organiza pe 18-19 februarie 1992 o conferință cu tema 
„Colaborare şi rezistență în România“. Atât la această conferință cât şi la cele ce au 
urmat s-au discutat circumstanțele procesului scriitorilor germani din Brașov, totuşi un 
aspect important a tămas atunci neabordat, şi anume cel al colaborării cu Securitatea. 
Scopul acestei cercetări este să problematizeze acest subiect controversat al colaborării 
pe marginea studierii dosarelor de rețea din arhiva CNSAS ale lui Wolf von Aichelburg 
si Georg Scherg. 

Pe 19 septembrie 1959, prin sentinta nr. 342 a Tribunalului Militar Brasov au 
fost condamnaţi cinci scriitori de limbă germană din Romania: Andreas Birkner5, Georg 
Scherg, Wolf von Aichelburg, Hans Bergel+ şi Harald Siegmund? în total la 95 de ani de 


1 Wolf von Aichelburg (1912-1994): poet, eseist, prozator de limbă germană; prolific 
compozitor, pictor si traducător. 

> Georg Scherg (1917-2002): prozator si poet de limbă germană; traducător al mai multor 
prozatori români. 

5 Andreas Birkner (1911-1998) scriitor de limbă germană. Cap de lot în procesul scriitorilor. La 
momentul arestării era preot într-o comună braşoveană. A fost condamnat la 25 de ani de 
munca silnică si alti 10 ani de degradare civică. După eliberare, a emigrat in 1966 şi s-a stabilit la 
Freiburg. În romanul său Die Tatarenpredigt se referă la experiența carcerală. 

4 Hans Bergel (n. 1925). Scriitor de limbă germană, a fost arestat alături de ceilalți colegi din lot, 
fiind redactor la revista culturală Vo/kszeitung. A fost condamnat si datorită nuvelei Printul si 

muncă silnică şi degradare civică. Din dosarul P 331 cu cele 8 volume ale sale din 
Fondul Penal al CNSAS transpare absurditatea celor întâmplate atunci. Totuşi nu dorim 
să ne referim la acest dosar, ci în principal dorim să abordăm alte două dosare şi anume 
FR 6943 Sibiu, referitor la recrutarea lui Wolf von Aichelburg si R 136040, referitor la 
recrutarea lui Georg Scherg ca informatori. 


II. 

Wolf von Aichelburg, fiul unui ofițer austriac de marină, a început de tânăr să 
publice. Mai întâi a colaborat la revista „Klingsor”* a germanistului Heinrich Zillich’. 
Numerele apărute până în 1939 ale acestei reviste au fost interzise după 1945, din cauza 
faptului că Zillich a devenit după emigrarea sa în Germania hitleristă o personalitate 
literară. Şi activitatea lui v. Aichelburg de traducător la Ministerul Propagandei din 
Bucureşti între 1941 şi 1944, pe timpul conducerii antonesciene, a devenit după 1945 un 
aspect sensibil din biografia sa. Acestea s-au numărat printre motivele pentru care a 
încercat să fugă in 1949 din tara. Din păcate a fost prins si acuzat de deţinere de 
devize, astfel că a fost condamnat si a petrecut trei ani (1949-1951) în penitenciarele 
Arad, Caransebeş si Aiud”. Între 1952 si 1956 s-a aflat la Mäicänesti, în Moldova, cu 
domiciliu fortat!”. 

Intors în Sibiu, a încercat să revină pe scena culturală, nedorind totuşi să se lase 
influenţat de noile tendinţe ale politicii culturale. Din scrisori între prieteni şi cunoscuți 
ai lui v. Aichelburg rezultă că încă de atunci se făceau eforturi pentru a-l ajuta să plece 
din taräll. Pe 19 mai 1959 este din nou arestat, iar pe 15 septembrie 1959 este 
condamnat la 25 de ani de muncă silnică şi 10 ani de degradare civică pentru uneltire 
contra ordinii sociale prin agitație. 


bardul în care abordează subiectul supunerii artei față de puterea politică. După eliberare a 
emigrat și s-a stabilit la München unde a fost în continuare intens urmărit de Securitate, datorită 
activităţii sale legate de emigrația saşilor. În romanul său Der Tang in Ketten povesteşte într-un 
capitol arestul de la penitenciarul Jilava. Hans Bergel continuă să publice şi astăzi literatură. 

5 Harald Siegmund (1930-2012). Tânăr scriitor şi preot fiind e inclus în lotul celor cinci şi acuzat 
de uneltire contra ordinii sociale. Primeşte cea mai mică pedeapsă. După eliberare trăieşte în 
Timisoara iar in 1972 reuşeşte să plece în Germania, stabilindu-se în Minchen. 

6 A apărut între 1924 si 1939 la Braşov. 

7 Heinrich Zillich (1898-1998). Editorul revistei „Klingsor“. A trăit începând cu 1936 ca scriitor 
in München. Din păcate şi-a asumat viziunea national-socialistilor, aspect exprimat în operele 
sale literare. A fost activ în problema emigrației saşilor transilvani. Începând cu 1959 a editat 
Siidostdeutsche Vierteliahresblatter. 

8 ACNSAS, fond Penal, dosar nr. 331, vol. 1, f. 439. 

° Ibidem, ff. 178-180. 

10 Vezi corespondenţa din Mäicänesti în Ibidem, vol. 3 integral. 

11 Vezi scrisoarea lui Kurt Gerbauer către Hermine si Rainer Biemel din 9 octombrie 1956, în 
AIKGS, fond Aichelburg. 


222 


Relaţiile cu Securitatea a doi dintre acuzaţii 
din procesul scriitorilor germani... 


Acuzaţiile s-au sprijinit în principal pe activitatea sa literară, considerată 
reacționară. Poeziile „Minciuna roșie”, „Zidurile din Jericho” sau povestirile-fabulă din 
volumul Sobolani din Hamelin au fost folosite ca probe ale acuzării!?. 

Dincolo de acest fapt v. Aichelburg mai era acuzat că ar fi luat parte la 
întâlnirea din casa scriitoarei sibience Astrid Connerth-Wiesenmayer!5, întâlnire pe care 
aceasta o organizase în august 1956 în cinstea revenirii scriitorului din domiciliu forțat. 
Andreas Birkner, mai târziu si cap de lot in proces, adusese în discuţie la acea întâlnire 
subordonarea fata de noile cerințe politico-culturale. El îi sfătuise pe cei prezenți să nu 
se lase influențați de cursul dirijat de revista literară „Neue Literatur”!4, care tocmai isi 
începuse existența la Bucureşti. 

Această întâlnire, catalogată ca fiind „conspirativă”, a constituit pentru ofițerii 
de securitate un prilej bun de a forma un lot de acuzaţi. De fapt cei cinci scriitori nu se 
cunoşteau toţi între ei si nici nu fuseseră toți prezenți. Hans Bergel şi Harald Siegmund 
aflaseră ulterior cele întâmplate de la Georg Scherg. De la întâlnire lipsise de altfel si 
Eginald Schlattner!5, care în dosarul penal apare la început ca acuzat. Tot prin Scherg s- 
a realizat si legătura cu Schlattner. După condamnare au urmat pentru v. Aichelburg ani 
grei de temniţă în penitenciarul Gherla !6. În anul 1962, Colegiul Militar al Tribunalului 
Suprem al R.P.R. reduce pedeapsa lui v. Aichelburg la 3 ani şi 4 luni închisoare 
corecțională şi 4 ani interdicție corectionala'’. De asemenea se dispune punerea în 
libertate, deoarece pedeapsa fusese executată. Lui v. Aichelburg i se stabileşte din nou 
domiciliu forțat, la Rubla, jud. Braila'®. 

Intenţia de a emigra a rămas constantă la v. Aichelburg. $i după eliberarea lui în 
1964 şi-a canalizat eforturile in această direcție. Abia în 19811 reuşeşte însă să emigreze 
şi se stabileşte în Freiburg-Breiseau unde îşi continuă activitatea scriitoricească, 
componistică şi artistică. 

Pentru prima fază de creaţie a lui v. Aichelburg este relevantă, pe lângă amintita 
colaborare la revista ,,Klingsor” si participarea la cunoscutul proiect al scriitorilor şi 
filosofilor sibieni din jurul lui Ion Negoitescu şi Radu Stanca: Cercul Literar de la Sibiu. 
V. Aichelburg a publicat în „Revista Cercului Literar” mai multe articole sub 


2 Vezi concluziile de învinuire ale anchetatorului penal de securitate Traian Urzica din 15 august 
1959, în ACNSAS, fond Penal, dosar nr. 331, vol. 1, ff. 438-450. 

3 Astrid Connerth-Wiesenmayer (1929-1986). Scriitoare si redactor de limba germană. A trăit şi 
activat în Sibiu. A fost conducătoarea cercului literar „Josef Marlin“ din Sibiu. 

4 Revista continua publicaţia literară de limbă germană de la Timisoara „Banater Schrifttum”. 

> Eginald Schlattner (n. 1933). Scriitor de limbă germană şi preot evanghelic în Roşia / Sibiu. A 
fost în procesul scriitorilor martor al acuzării. În 2001 în romanul său Mänusile roşii abordează 
literar tema trădării si a vinei. 

6 Vezi ACNSAS, fond Penal, dosar nr. 331, vol. 7, f. 106. 

7 Ibidem, £. 10. 

5 ACNSAS, fond Informativ, dosar nr. 6323, ff. 7-8. 

9 Vezi scrisoarea fratelui lui Aichelburg, Werner din 8 august 1968 către prietena comună şi 
soția lui Rainer Biemel, Hermine Biemel. În scrisoare fratele aminteşte nenumăratele intervenţii 
în scopul emigrării şi vorbeşte chiar de compensaţii generoase la adresa celora care îi vor ajuta să 
plece. AIKGS, fond Aichelburg. 

pseudonimul Toma Ralet?. De asemenea a scris pentru „Revista Fundațiilor Regale”?! 
si a dezvoltat în această perioadă o afinitate deosebită pentru poezia românească, pe 
care mai târziu a dorit să o facă cunoscută publicului german prin traduceri. 

A tradus in limba germană poezie populară??, pe poetul Lucian Blaga?, i-a 
tradus pe colegii de generație Stefan Augustin Doinaș? şi Radu Stanca?5, a tradus clasici 
ai literaturii române precum Eminescu?%, Voiculescu’, Bacovia% sau Arghezi”. 

Tinerii colegi scriitori români priveau către v. Aichelburg cu mult respect. 
Legăturile strânse cu scena literară românească arată că această intensă activitate din 
anii ‘70 în domeniul traducerilor literare a fost mult mai mult decât un simplu răspuns la 
cerinţele partidului pe plan cultural. În perioada amintită a scris articole în limba română 
pentru revistele „Iransilvania”*!, ,Echinox”# şi „Secolul 207%. Operele lui v. 
Aichelburg au fost de asemenea traduse in limba romană%. 

Si dosarul de rețea este o dovadă a activităţii intense în cadrul vieții culturale de 
limbă română din Sibiu. Mai multe note informative cuprinse aici îl plasează pe v. 
Aichelburg în cercul scriitorului Ştefan Augustin Doinaş. 


III. 
Georg Scherg* a crescut de asemenea într-o familie bine situată financiar. 
Deoarece părinții lui naturali muriseră, a fost înfiat de Ernst Wilhelm Scherg, cunoscut 
fabricant de stofe din Braşov, astfel că s-a bucurat de cea mai bună educaţie în 


2 Toma Ralet, Criza sufletului modern in poezie, în , Revista Cercului Literar”, nr. 6-8/1945, pp. 92- 
98. 

21 Vezi de ex. Wolf von Aichelburg, Poetul si nebunia, în „Revista Fundațiilor Regale”, nr. 
11/1943, pp. 313-319. 

2 Wolf Aichelburg, Bei Sace/ den Berg hinan, Cluj-Napoca, Ed. Dacia, 1977. 

% Lucian Blaga, Gedichte. Bucuresti, Ed. Albatros, 1974. 

24 Stefan Augustin Doinas, Cai in ploaie/Pferde im Regen, Bucureşti, Ed. Eminescu, 1974. 

25 Radu Stanca, Gedichte, Bucureşti, Ed. Albatros, 1979. 

26 Mihai Eminescu, Gedichte, Madrid, Fundaci6n Cultural Rumana, 1989. 

27 Vasile Voiculescu, Magische Liebe. Erzablungen, Berlin , Rutten u. Loening, 1990. 

28 George Bacovia, Gedichte, Bucureşti, Ed. Albatros, 1972. 

2 Tudor Arghezi, Gedichte, Berlin , Ed. Neues Leben, 1980. 

30 Vezi poezia lui Adrian Popescu Amintindu-mi de Wolf von Aichelburg (si de Celan), La întâlnirea cu 
Wolf, blondul poet, n-am mai sosit! Pe colinele verzi din Freiburg, nu l-am ciutat,/ cu ani in urmă, pe 
Auwaldstrasse. Adio, deci, Germaniell Acum, dispărut in Atlantida, nu mi-a lăsat! (ca atunci) adresa si 
câteva deslusiri, s-a scufundat/ cu chica lui adolescentină, de viking, în mare,/ fard nici un semn de orientare, 
sau câteva rânduri. |... În Adrian Popescu, Drumul strâmt, Cluj-Napoca, Ed. Dacia, 2001, p. 69. 

51 De ex. vezi Wolf Aichelburg, O plimbare cu Blaga, în ,,Transilvania”, nr. 2/1972, p. 12; Idem, 
Muzica, Începuturile ei, în Transilvania”, nt. 1/1975, p. 48. 

32 De ex. vezi Idem, Bocca del Rio, în „Echinox”, nr. 10-11-12/1978, p. 22. 

33 De ex. vezi Idem, Friedrich Hôlderlin, în „Secolul 20”, nr. 2/1970, pp. 32-42. 

3 Wolf von Aichelburg, Gedichte / Poezii, Sibiu, Hermann Verlag, 1996; Idem, Lumina din 
Umbria: proza si teatru, Bucureşti, Kriterion, 1979. 

35 Vezi monografia despre Georg Scherg: Gert Ungureanu, Die Kunst ist eine Zigeunerin Namens 
Piranda. Intertextualitat und Gruppenkommunikation in der Diktatur — die Oraliteralitat in den Texten des 
siebenbiirgischen Autors Georg Scherg, Sibiu, Saeculum University Press, 1999. 

Germania. Ultimii ani de studiu, între 1935 şi 1937, i-a petrecut la Paris. După studii, a 
lucrat ca profesor în Reutlingen si ca lector la editura Ensslin & Laiblin din acelaşi oraș, 
în partea Germaniei aflată în sfera de influență franceză. 

În 1947 s-a întors clandestin la Braşov, unde se afla soţia lui de atunci cu fiul 
lor, Cornelius. A fost nevoit să îşi procure ilegal acte de şedere, lucru care l-a făcut 
vulnerabil atât în procesul recrutării ca si informator, cât şi mai apoi în procesul penal 
intentat în fata Tribunalului Militar Braşov. 

A lucrat ca profesor în Braşov şi s-a implicat activ in viata literară de limbă 
germană, începând să publice. Pe 30 septembrie 1958% este însă arestat şi împreună cu 
cei patru colegi scriitori amintiţi este acuzat de uneltire contra ordinii sociale. În urma 
procesului este condamnat la 20 de ani de muncă silnică şi 10 ani degradare civică. Si 
el luase parte la întâlnirea „conspirativă“ din casa scriitoarei Astrid Connerth- 
Wiesenmayer, lucru amintit des în actele de acuzare. De asemenea a fost acuzat că ar fi 
publicat o poezie în cartea“ „trădătorului de patrie” Heinrich Zillich. A fost deținut la 
Gherla si Periprava”. 

În toamna anului 1962 este eliberat în urma aceleiaşi decizii nr. 252/1962 a 
Colegiului Militar al Tribunalului Suprem al R.P.R., deoarece prin reducerea pedepsei la 
4 ani închisoare corecțională şi 4 ani interdicție corecțională îşi executase pedeapsa”. 
Scherg se stabileşte la Cluj, apoi la Sibiu unde după reabilitarea sa juridica*!, din 1968, 
lucrează ca profesor universitar, fiind şeful catedrei de Limba şi Literatura Germană de 
la Universitatea sibiană. După 1989 a emigrat în Germania. 

Ca prozator, Scherg ocupă un loc deosebit în literatura de limbă germană din 
România. La fel ca v. Aichelburg, și Scherg a tradus din limba română, printre alţii pe 
Alexandu Ivasiuc*?, Marin Preda% si Nicolae Breban. 

Biografia tumultoasă a folosit-o ca sursă de inspirație în romanele şi povestirile 
sale. Operele din tinerețe: Povestirile lui Peter Merthes şi Nu este nimeni stăpân şi nimeni rob 
sunt inspirate din viaţa comunităţii germane din Braşov. În romanele ulterioare, Scherg 
tratează tema experienţei carcerale” şi, profitând de perioada de relaxare de la sfârşitul 


36 Vezi ACNSAS, fond Penal, dosar nr. 331, vol. 1, f. 40. 

37 Ibidem, vol. 3, £. 137. 

38 Vezi Scherg, Georg, Du liebreicher Morgen, în Ed. Heinrich Zillich, Wir Siebenbiirger, Salzburg, 
Akademischer Gemeinschaftsverlag, 1949. 

39 ACNSAS, fond Penal, dosar nr. 331, vol. 7, f. 214. 

40 Thidem, £. 10. 

+! Prin casarea deciziei nr. 252/ 1962 a Tribunalului Suprem — Colegiul Militar încetează 
urmărirea penală pornită împotriva celor cinci inculpati. Vezi decizia nr. 37/ 22 august 1968 a 
Tribunalulul Suprem al R.S.R. Document aflat în arhiva personală Hans Bergel, primit in copie 
de autoare. 

#2 Alexandu Ivasiuc, Die Vége/, Cluj-Napoca, Ed. Dacia, 1975. 

43 Marin Preda, Der Einsame, Berlin, Ed. Volk und Welt, 1976. 

44 Nicolae Breban, Kranke Tiere, Bucuresti, Ed. Kriterion, 1973. 

4 Georg Scherg, Spiegelkammer, Bucureşti, Ed. Kriterion, 1973 si Paraskiv Paraskiv, Cluj-Napoca, 
Ed. Dacia, 1976. 

anilor '60, redă absurditatea gulagului românesc. Într-o a treia perioadă de creaţie 
scriitorul abordează teme noi, depăşind traumele închisorii*. 


IV. 

Între cele două dosare de reţea ale scriitorilor și dosarul penal nu poate fi 
realizată decât marginal o legătură. Cei doi scriitori au fost recrutați separat, în perioade 
diferite, pentru a fi folosiți ca surse în dosarul de problema ,,Nationalisti Fascişti“ şi mai 
târziu ,,Nationalisti Germani“*’. Din actele aflate la dosarul lor de rețea nu rezultă însă 
că cele două surse ar fi fost active. Documentele dezvăluie mai degrabă cum s-au 
schimbat metodele de recrutare ale Securităţii din 1957 până în 1974. Relevant este 
totuşi faptul că recrutarea celor doi a avut succes, lucru dovedit de angajamentele 
semnate. Acestea nu spun, pe de altă parte, nimic despre gradul sau calitatea colaborării. 

Cunoscut este faptul că, dosarul de rețea era compus în principal din referatele 
si rapoartele legate de circumstanţele recrutării, angajamentul persoanei în cauză, notele 
informative şi rapoartele ofițerului operativ cu comentariile pe marginea activității 
sursei, precum şi caracterizarea viitoarei surse**. Caracterizarea sublinia relevanta sursei 
pentru scopul urmărit de Securitate, datele biografice fiind de o importanță secundară. 
Dosarul era completat de o așa-numită mapa anexă, în care se arhivau notele 
informative date de sursă, precum şi notițele ofițerului operativ. Din păcate mapele 
anexă se distrugeau după trecerea în arhivă din diferite motive, astfel că în cazurile 
studiate nu sunt păstrate mapele anexă. Notele se arhivau însă şi în dosarele celor 
urmăriți. Studierea acestor dosare poate constitui aşadar obiectul unor studii viitoare in 
vederea completării temei prezentate aici. 

Relevant a fost însă să se stabilească dacă „sursa” a putut fi recrutată şi dacă a 
semnat un angajament”. În ambele cazuri studiate angajamentele scrise sunt păstrate în 
dosare, locul unde sunt consemnate şi numele conspirative date surselor%,. „Caţavencu” 
era numele de cod al lui Wolf von Aichelburg si „Mihail Petrescu” era numele de cod al 
lui Georg Scherg. 

Trebuie accentuat, din nou, faptul că doar notele informative, absente în 
cazurile de fata în cadrul dosarelor de rețea, pot releva calitatea colaborării. 


46 Vezi romanele, Wendelin und der Regenbogen, Bucureşti, Ed. lon Creangă, 1988; Goa Mgoo oder die 
Erfindung des Unstreblichkeit, Roman, Minster, T'ebbert Verlag, 1997. 

47 Vezi ACNSAS, fond Documentar, dosar nr. 13 381 (Dosar problemă nationalisti germani) si 
Sienerth, Stefan, Operative Vorgange der Securitate im Problemfeld Deutsche Faschisten und Nationalisten, 
in Spiegelungen. Zeitschrift für deutsche Kultur und Geschichte Siidosteuropas, an 5(59), nt. 2/2010, pp. 
153-163. 

48 Vezi ACNSAS, fond Documentar, dosar nr. 3613, vol. 3, ff. 96-98. 

4 Vezi Virgiliu Târäu, Invétand istoria prin experientele trecutului. Cetateni obisnuiti supravegheati de 
Securitate in anii '70-'80, Bucureşti, Editura CNSAS, 2009, p. 44. 

50 Vezi ACNSAS, fond Reţea Sibiu, dosar nr. 6943, f. 7 si fond Reţea, dosar nr. 136 040, vol. 1, f. 
17. 

V. 

Prin angajamentul scris de mana pe 15 mai 1957 in Predeal5t, Scherg se angaja 
să colaboreze în mod conspirativ cu organele de stat pentru „binele patriei noastre“, In 
ultimul alineat Scherg scria: „Sunt conștient de a nu divulga nimănui acest secret 
deoarece cunosc că divulgarea unui secret de stat este pedepsită de legile R.P.R.[...] 2. 
Acest fenomen, al intimidării celor recrutați este adeseori atestat în literatura de 
specialitate>>. Candidaţii erau ameninţaţi în timpul recrutării că pot fi acuzaţi penal, dacă 
nu păstrează conspirativitatea. De fapt, nu existau legi care să pedepsească penal un 
refuz al colaborării. O analiză mai atentă a angajamentului lui Scherg scoate la iveală 
acest abuz al organelor Securităţii. Deconspirarea secretului colaborării este aici egalată 
cu deconspirarea unui secret de stat, ceea ce ar fi avut urmări grave. 

Dintr-un motiv sau altul Scherg a păstrat secretul colaborării până la moartea sa 
în 200254. Acel 15 Mai 1957 a fost însă precedat de o serie de evenimente. 

Pe data de 17 ianuarie 1957 Scherg a fost contactat conform documentelor 
existente pentru prima datä55. În referatul scris de către locotenentul de securitate in 
cauză (nume lizibil) se precizează cum a decurs prima întâlnire cu Scherg. Acesta era pe 
atunci profesor la liceul mixt german din Braşov, unde a fost contactat pentru a da o 
caracterizare a fostului coleg Dej6 Stefan, de asemenea profesor. Locotenentul de 
securitate povesteşte mai departe că, după ce au schimbat câteva replici, i-ar fi arătat 
adevăratul motiv pentru care a fost contactat (nu putem decât să deducem că era vorba 
de recrutare, fiindcă nu se specifică), moment în care Scherg ar fi avut un „şoc psihic“ şi 
ar fi spus: „Aoleu, da’ ce-am mai facut?“5°, Locotenentul precizează în finalul 
referatului: “În tot cazul cred că pus în situaţia de agent ar face fata datorită calităților, 
iar prin justă dirijare şi îndrumare nu va mai fi orgolios sau distant fata de noi”. 

La ce “dirijare justă” se referea nu putem decât să deducem din alte două 
rapoarte ce se află de asemenea în dosar. Primul este un raport de recrutare al 
agentului Scherg, asemănător unui plan de măsuri. În primul rând urma să livreze 
informaţii despre Heinrich Zillich. Acţiunea informativă ,,Tradatori de patrie“ în care 
era prelucrat „agentul vest-german“ Zillich era domeniul în care urma să activeze 
„Mihail Petrescu”. Tot în cadrul acestei acţiuni erau ,,prelucrati“ şi tatăl adoptiv al lui 
Scherg, Ernst Wilhelm Scherg precum si fratele acestuia, Hermann Scherg*?. Agentul 


51 Vezi ACNSAS, fond Reţea, dosar nr. 136 040, vol. 1, f. 17. 

52 Ibidem. 

5 Vladimir Tismăneanu (coord.), Raport final, Bucuresti, Humanitas, 2007, p. 511. 

5 Într-o discuţie cu autoarea acestui studiu, în vara lui 2010, in Grübenzell/München, scriitorul 
Hans Bergel, care a fost prieten bun al lui Scherg, a afirmat că acesta nu a amintit niciodată 
problema colaborării. Totuşi isi aduce aminte că în perioada recrutării ar fi zis că îl frământă ceva 
care trebuie rezolvat. 

55 Vezi ACNSAS, fond Reţea, dosar nr. 136 040, vol. 1, f. 23. 

56 Ibidem. 

57 Thidem, £. 23v. 

58 Ibidem, ff. 1-4. 

5 Industriasi cunoscuţi din Braşov. Vezi şi Balduin Harter, Siebenbiirgische Familien im sozialen 
Wandel. K6ln, Weimar, Wien, Bohlau, 1993. 

urma să stabilească daca între Zillich şi cei rămași în tara exista corespondență 
clandestină. De asemenea trebuia să-l contacteze pe Zillich pe care urma să-l spioneze. 

Raportul e în acelaşi timp o caracterizare a informatorului având în vedere 
relevanta lui. Sunt subliniate mai multe aspecte din biografia lui Scherg care puteau fi 
folosite în şantajarea lui: reîntoarcerea ilegală în România, precum şi presupusa 
apartenenţă la Grupul Etnic German“. Astfel etnicii germani erau catalogati automat 
doar pe baza apartenenţei etnice ca fiind fascisti sau naționaliști, lucru folosit des de 
Securitate pentru a exercita presiuni asupra lor. 

Următorul referat, nedatat, preia aceleaşi idei din primul cu deosebirea că în 
acesta activitatea viitorului informator Scherg era extinsă şi asupra unui colaborator al 
lui Zillich, Erwin Tites®. Si în acest referat sunt subliniate datele biografice ce puteau fi 
folosite într-un eventual şantaj. De data asta se precizează şi faptul că actele de studii ar 
fi false, că actele de intrare în tara ar fi fost obținute prin dare de mită. 

Intr-o rezoluție scrisă pe prima pagină? (semnătură ilizibila) se trasează 
directiva ca în decurs de 60 de zile să fie mai bine pregătită recrutarea şi anume prin 
„dirijarea” altor agenți asupra lui Scherg şi prin procurarea de materiale 
compromițătoare la adresa lui, referitoare şi la datele din biografie. Pentru asta special 
urma să fie contactatä Direcţia a III-a. Este vorba de Direcţia a III-a (UM 0123/T), care 
în perioada 1953-1967 se ocupa de afaceri interne. Recrutarea urma să fie făcută de It. 
maj. Anghel Marin ajutat de It. maj. Trutiu Gheorghe, pe baza materialului 
compromitator®. 

Din raportul ofiterului operativ Anghel Marin privind recrutarea lui Scherg 
rezultă că pe 5 mai 1957 Scherg trebuia să plece în delegație la Agnita%. În dimineaţa 
zilei următoare, la ora 5:30 a fost condus la sediul Securității din Agnita, unde în cadrul 
unui „interogatoriu“ a fost recrutat. 

Raportul arată că ar fi fost interogat asupra activităților lui şi ar fi fost presat să 
clarifice aspectele controversate din biografia sa: şederea ilegală în România între 1947 
si 1948, precum şi procurarea ilegală a buletinului. De asemenea, trebuia să recunoască 
că a întreținut până în 1950 legături de corespondenţă cu Zillich, dată la care le-ar fi 
întrerupt. Securităţii îi stăteau ca un spin în ochi atât trecutul fascist al lui Zillich, cât mai 
ales faptul că acesta se angajase puternic pe lângă Crucea Roşie Germană pentru 
emigrarea saşilor din România. Din raport mai rezultă că în timpul interogatoriului 
Scherg ar fi dat informaţii despre activitatea unor saşi emigrați precum Iosif Scherer, 
secretarul Asociaţiei sașilor din Austria si despre dr. Appel si Anelize Teutsch, ambii 
activi în problema emigrației săsești din REG. Pe lângă aceştia ar fi făcut referire la 
Fromm Kurt şi Fromm Volkmar, de asemenea sași emigrați, „activi în spionajul vest- 


60, Înființat la cererea Germaniei naziste în 1940, „Deutsche Volksgruppe in Rumânien” a fost 
organizația politică care a reprezentat etnia germană în România până la 23 august 1944. 

6! ACNSAS, fond Reţea, dosar nr. 136 040, vol. 1, ff. 5-8. 

62 Thidem, f. 5. 

63 Thidem, f. 8. 

64 Ibidem, £. 9. 

german”. Tot atunci ar fi dat relaţii referitoare la Rainer Biemel, braşovean prin naştere, 
emigrat la Paris. 

Si persoane din tara ar fi fost demascate în activitatea lor contrarevolutionara, 
conform documentului. Ce fel de informaţii a dat Scherg despre ei rămâne neclar, 
deoarece nu este specificat în document. E vorba în primul rand de Erwin Wittstock66, 
de germanistul Harald Krasser67, de Anelise Stefani, fostă colaboratoare a revistei 
„ISlingsor” si de scriitorul bucureştean Oskar Walter Cisek68. Pe lângă aceştia, pretinde 
ofiţerul că Scherg ar fi dat informaţii legate de trei elevi, care nu sunt numiți în raport, 
care at fi avut manifestații de simpatie cu revoluţia din Ungaria din toamna lui 1956. 

Conform aceluiași raport de recrutare, Scherg şi-ar fi arătat „solidaritatea” cu 
noul regim, fapt dovedit de operele lui literare şi ar fi subliniat dorinţa lui de colaborare. 
Limbajul de lemn utilizat în raport trebuie privit critic“. Formulele de genul loialitate” 
sau „solidaritate” rămâneau adesea doar la nivel declarativ. 

Din acelaşi raport rezultă că recrutarea ar fi avut loc în trei etape. Ar fi început 
în Agnita şi s-ar fi terminat pe 15 mai 1957 în Predeal, unde Scherg a semnat într-o casă 
conspirativă angajamentul de colaborare cu Securitatea. 

Cercetările actuale încearcă să clarifice prin studierea documentelor mai ales 
circumstanțele recrutării, pentru că acestea au o mare însemnătate. De la începuturile ei 
Securitatea a utilizat, după cum se ştie, două metode de recrutare. Prima era recrutarea 
pe bază de materiale compromiţătoare iar a doua era pe baza sentimentelor patriotice”. 
În spatele acestei formule eufemistice se puteau ascunde două realități, sau era vorba de 
apelarea la sentimentele patriotice ale candidatului şi la datoria lui fata de tara, sau 
viitorul informator era motivat prin diferite compensaţii”!. Deşi prima metodă, cea a 
şantajului a fost folosită de-a lungul întregii perioade de activitate a Securităţii, ea e 
caracteristică mai degrabă primelor decenii de existență. Era utilizată mai ales în 


6 Conform corespondenţei dintre v. Aichelburg şi Biemel, scriitorul întreținea legături de 
corespondenţă cu Emil Cioran, Monica Lovinescu si Virgil Ierunca. Vezi AIKGS, Fond v. 
Aichelburg. 

66 Erwin Wittstock (1899-1962), unul dintre cei mai importanţi scriitori de limba germană din 
România. Născut in Sibiu a trăit si activat aici şi apoi in Brasov. În romanul Januar “45 oder Die 
hobere Pflicht tratează subiectul tabu al deportării saşilor in Rusia. De aceea romanul nu a putut fi 
publicat decât după 1989 sub acelaşi titlu: Januar 45 oder Die hobere Pflicht apărut in 1998 la 
Editura ADZ din Bucuresti. 

67 Harald Krasser (1905-1981). Germanist, editor si traducător. Co-editorul revistei „Klingsor” 
(1924-1939). Dupa 1956 se stabileste la Cluj unde lucreaza la Catedra de Germanistica. A tradus 
în limba germană printre alţii pe Mihail Sadoveanu, Gala Galaction si Ion Creangă. 

68 Oskar Walter Cisek (1899-1962), scriitor de limbă germană, traducător si jurnalist. A trăit si 
activat in Bucuresti. A tradus în limba germană povestirea realist-socialistă a scriitorului Mihail 
Sadoveanu Mitrea Cocor. 

6 ACNSAS, fond Reţea, dosar nr. 136 040, vol. 1, £. 12. 

70 Vezi Virgiliu Târäu (coord.), op. cit., p. 51. 

7 [bidem. 

procesul recrutării foştilor deţinuţi politici, persoanelor cu un trecut politic 
compromitator, foştilor legionari şi în alte cazuri similare ”?. 

Recrutarea lui Georg Scherg a avut loc în timpul unui interogatoriu consemnat 
ca atare, iar metoda de recrutare a fost santajul. Extragem din caracterizarea deja 
amintită, datată 6 martie 1957 următorul citat: „Recrutarea numitului Scherg Georg se 
va face pe baza materialelor compromițătoare arătate mai sus, combinat [sic!] cu 
atragerea treptată, la colaborarea secretă cu organele noastre””. 

Conspirativitatea colaborării trebuia păstrată în orice caz. Ca legendă putea fi 
folosit faptul că Scherg trebuie să călătorească des la Bucureşti în legătură cu publicaţiile 
lui, astfel că se putea folosi această ocazie pentru a motiva lipsa de la liceu si a păstra 
secretul întâlnirilor cu ofițerul operativ. 

Pe 6 noiembrie 1957, Serviciul II al MAI Regiunea Stalin propune un „plan de 
dirijare”” al agentului „Mihail Petrescu”, recrutat pe 15 mai 1957, în acțiunea operativă 
, Trädätori de patrie“, referitoare la Zillich. Conform planului, Scherg urma ca până în 
ianuarie 1958 să stabilească dacă tatăl său adoptiv şi fratele acestuia au vreun contact cu 
Zillich, si să stabilească calea. Scopul era să identifice persoanele care facilitau 
corespondenţa clandestină. 

De asemenea planul prevedea ca Scherg să spioneze familia din România a 
emigrantei Anelize "Teutsch, secretară a comitetului de emigrare săsesc din R.F.G. Fara 
ştirea lui Scherg urma să fie postată tehnică operativă, prin care să fie ascultate discuţiile 
lui cu Teutsch si astfel să se stabilească dacă Scherg este o sursă de încredere. Agentul 
“Mihail Petrescu” mai urma să ofere, conform planului informaţii despre o serie de 
persoane din Braşov emigrate: Martin Coulin, Klaus Coulin, Fride Graf, Adolf Gartner, 
Iosif Stadtler, Evald Morres, Ioan Tites, Fritz Roth, Andrei Tontsch, Harald Fromm, 
Wolf Kurt, Harald Scherg, Ilse Knal. Rămâne de cercetat in ce măsură a fost dus la 
împlinire acest plan și prin ce note informative s-a concretizat. 

Pe 5 octombrie 1958 în propunerea de excludere din agentură a lui Scherg 
ofiţerul operativ nu se arată foarte mulțumit de informator, ba din contra”. Trebuie 
menţionat că datarea documentului este de fapt 22 septembrie 1958, peste care e scrisă 
de mână data de 5 octombrie, având în vedere faptul că pe 30 septembrie al aceluiași an, 
Scherg a fost arestat de Securitatea Brasov’. Excluderea din agentura este formulată ca 
un adevărat act de acuzare. 

Ofiţerul subliniază faptul că Scherg s-ar fi dovedit un element ,,nesincer şi chiar 
dusmänos”, deoarece a furnizat note lipsite de valoare, ar fi lipsit de la întâlniri si ar fi 
găsit scuze necredibile77. După câteva întâlniri s-ar fi constatat faptul că a făcut 
declarații incomplete si chiar false in mod intenționat. Pe lângă asta s-ar fi stabilit că si el 
ar fi luat parte la întâlnirea conspirativă din casa Astridei Connerth-Wiesenmayer. 


72 Vladimir Tismăneanu (coord.), op. ¢it., p. 507. 

7 ACNSAS, fond Reţea, dosar nr. 136 040, vol. 1, £. 4. 
74 Thidem, ff. 24-26. 

75 ACNSAS, fond Reţea, dosar nr. 136 040. vol. 1, £. 30. 
76 Idem, fond Penal, dosar nr. 331, vol. 1, f. 40. 

77 Idem, fond Reţea, dosar nr. 136 040, vol. 1, f. 30. 

Acolo scriitorii ar fi stabilit să simuleze doar supunerea ideologică, dar de fapt 
să desfăşoare prin articole şi lucrări o „activitate dusmänoasä împotriva regimului 
nostru”/8. Raportul arată chiar că Scherg era deja urmărit în problema ,,Scriitori 
reactionari“ şi că împotriva lui se strângeau dovezi pentru „a fi adus în fata justitiei*7?. 

În dosar nu se regăsește vreun angajament de păstrare a secretului colaborării, 
lucru menţionat si în raportul de „excludere din agentură”%. 

Primul volum se încheie cu un raport al lucratorului operativ Fazakas E. de pe 
5 noiembrie 196381. Din acesta rezultă că la data respectivă materialul a fost din nou 
evaluat, inclusiv mapa anexă, iar acesta nu prezenta „interes operativ“. Astfel dosarul 
urma să fie reținut în arhivele secţiei ,,C“, din M.A.I., regiunea Braşov. 

Dosarul de reţea al lui Scherg nu se încheie însă aici, ci continua după eliberarea 
din închisoare din 1962. Volumul doi începe cronologic cu o notă sinteză din 12 
ianuarie 1965 asupra acţiunii de verificare „Scriitorul“. Din document rezultă că 
acțiunea operativă „Scriitorul“ nu ar fi adus nici un rezultat şi că persoana în cauză ar 
putea fi reactivată ca „sursă” în dosarul problemă ,,Nationalisti germani. 

Din nou sunt rezumate cele mai importante date din biografia lui Scherg, 
conform cărora ar fi un „duşman de clasă” si „trădător de patrie nationalist”. Se revine 
la relația lui cu Zillich, la faptul că a crescut în familia bogatilor fabricanți Scherg si se 
mai adaugă acum la capitolul materiale compromițătoare şi condamnarea penală pe 
motive politice. 'Tot în nota sinteză se face referire la mai multe note informative despre 
Scherg din perioada 1963-1965%5. Astfel rezultă că scriitorul a fost in această perioadă 
intens spionat, atât pentru a stabili situația lui privată şi profesională, dar mai ales pentru 
a vedea ce sentimente politice şi ideologice are după ieşirea din închisoare. 

Un alineat din acest document merită un interes deosebit în cadrul cercetării 
istoriei literaturii germane din România, si nu numai. Conform raportului, Scherg ar fi 
fost în decursul lunii iulie-august 1964 în audienţă la secretarul de partid Gavrilescu®, 
care i-ar fi înapoiat o parte din manuscrisele confiscate şi anume acelea care „nu aveau 
un caracter duşmănos“. Gavrilescu i-ar fi dat permisiunea să publice, se vorbeşte chiar 
de „permisiunea acordată de către tov. Secretar de a scrie”#. De aici rezultă ca 
reabilitarea culturală a unui scriitor, fost deţinut politic, nu depindea de reabilitarea 
juridică, deoarece, după cum am mai arătat, Scherg a fost reabilitat juridic în 1968. 
Partidul avea şi în această problemă puterea de decizie. 

În hotărârea de trecere în evidenţă din 26 ianuarie 1965 se confirmă faptul că 
acțiunea de verificare „Scriitorul“ a fost închisă și că Scherg este acum din nou candidat 


78 Ibidem, £. 30. 

79 Ibidem, £. 31. 

80 Thidem, £. 30. 

81 Ibidem, £. 32. 

82 Tdem, vol. 2, f. 66. 

5 În principal scrise de către sursa „Roland Blau“. 

84 ACNSAS, fond Reţea, dosar nr. 136 040, vol. 2, f. 69. 

85 Probabil este vorba de Nicolae Gavrilescu care la acea dată era Secretar al Comitetului 
Regional al P.M.R. Braşov. 

86 ACNSAS, fond Reţea, dosar nr. 136 040, vol. 2, f. 69. 

la reactivate in dosarul problemă „Naţionaliști germani“. Într-un raport ulterior 
ofiţerul operativ Baias Grigore aminteşte un alt dosar problemă şi anume „Spionaj vest- 
german'““88, 

O notă a biroului anexată unei note informative din 1967 prezintă reacţia lui 
Scherg la încercarea de reactivares. De data acesta i-ar fi spus ofițerului Baias Grigore 
că nu se poate angaja la o „colaborare organizată” cu Securitatea si că va raporta din 
proprie inițiativă faptele care interesau securitatea statului. 

Volumul IT al dosarului de rețea conţine mai multe note informative despre 
Scherg mai ales din perioada 1966-1967. Sursele „Walter Ion“, „Ludwig Leopold“, 
„Grigorescu Vasile“, „loana Vladimir“ chiar de un anume „Petrescu“ livrau informaţii 
referitoare la activitatea pe tărâm literar a scriitorului. 

Participarea la Cercul Literar „Michael Kâniges” din Codlea era urmărită foarte 
riguros. Probabil că Securitatea şi-a dat seama că lecturile în cadrul cenaclurilor literare 
erau o ocazie de a face cunoscute texte ce nu fuseseră supuse unei cenzuri oficiale. Pe 
17 mai 1967 conform sursei ,, Walter Ion“, Scherg ar fi luat parte la întâlnirea cenaclului 
si ar fi citit din lucrările sale „Mantaua lui Darius“, „Oglinda“ si ,, Para“. Sursa declară 
mai departe că în timpul lecturii nu s-ar fi petrecut nimic notabil, chiar şi Paul 
Langfelder”! s-ar fi arătat mulţumit de cele prezentate. 

Mai importantă decât supravegherea lui Scherg, ni se pare aici consemnarea 
detaliată a întâlnirilor cenaclului. Toţi cei prezenţi sunt enumerati, citați şi se 
inventariază chiar şi cine a părăsit întâlnirea mai repede şi din ce motive. Pe verso 
ofițerul operativ nu se arată însă mulțumit de nota informativă şi precizează că i-a atras 
atenția sursei asupra calităţii necorespunzatoare a acesteia”. 

Într-o altă notă informativă din 9 iunie 1966, sursa „Grigorescu Vasile“, 
probabil desenator de profesie, povesteşte că ar fi fost la Scherg si ar fi discutat detaliat 
cu el despre activitatea lui scriitoricească%. Era vorba de reeditarea romanului Unde nu 
este stăpân nu este nici slugă” şi de continuarea volumului de povestiri Povestirile lui Peter 
Merthes5. Scherg e întrebat si de Bergel, despre care ar fi spus că nu e interesat să revină 
în viata literară şi că ar dori doar să emigreze. Dintr-o nota din subsolul paginii rezultă 
din nou că în 1966 Scherg era sub observaţie pentru a fi reactivat ca sursă. 

Cea mai productivă sursă în cazul lui Scherg a fost conform dosarului „oana 
Vladimir”. Probabil bună prietenă cu Scherg, după cum reiese din documente, aceasta a 
scris mai multe note informative despre el în cursul anului 1967. Povesteşte despre 
discuții cu el pe marginea perioadei din arest” şi spionează întâlniri cu un anume critic 


87 Tbidem, ff. 18-19. 

88 Ibidem, £. 22. 

59 Ibidem. 

90 Thidem, £. 38. 

°! Reprezentant de vază al realismului socialist în literatura de limbă germană din Romania. 
°2 ACNSAS, fond Reţea, dosar nr. 136 040, vol. 2, f. 39. 

°3 Ibidem, £. 45. 

4 Scherg, Georg, Da einer Herr und Reiner Knecht, Bucureşti, ESPLA, 1957. 

% Idem, Die Erzahlungen des Peter Merthes, Bucuresti, Ed. Tineretului, 1957. 

% ACNSAS, fond Reţea, dosar nr. 136 040, vol. 2, f. 74. 

literar Fles, care vroia să-l ajute pe Scherg să publice în R.F.G.%. Şi relaţiile lui cu saşii 
emigrați erau monitorizate, călătoriile în străinătate”, la fel si corespondenţa. 

Dosarul se încheie cu notele informative menţionate din 1967. Până acum nu 
au fost identificate alte dosare în arhiva CNSAS, care să arate legăturile lui Scherg cu 
Securitatea între 1968 si 1989. 


VI. 

Din arhiva CNSAS au fost studiate trei dosare referitoare la Wolf von 
Aichelburg. Dosarul de urmărire informativă I 6323 cuprinde perioada de dupa 
eliberarea lui v. Aichelburg din închisoare în 1962. Acest dosar nu este foarte 
cuprinzător şi conţine multe informații redundante, acte care provin in mare parte din 
dosarul penal P 3311%, Acţiunea a fost inițiată in 1963, când aşa cum precizam v. 
Aichelburg este eliberat şi i se stabileşte domiciliu forțat la Rubla, jud. Brăila. Notele 
informative încetează in 1964 cand v. Aichelburg este eliberat in mod definitiv!01. 

Al doilea este dosarul P 331, din fondul penal al CNSAS, cu cele 8 volume 
referitoare la grupul scriitorilor germani. Aici se regăsesc actele referitoare la arestarea 
lui v. Aichelburg din 1959, arestul preventiv, procesul penal şi executarea pedepsei, 
precum şi actele legate de recurs şi reabilitare. 

Pe lângă aceste două dosare amintite şi cunoscute de altfel până acum 
majorității cercetătorilor din domeniu, mai există şi dosarul de rețea FR 6943 Sibiu, 
microfilmat, care a ajuns în 2009 din arhiva SRI Sibiu în arhiva CNSAS Bucureşti. 
Dosarul, cu numărul inițial 3144, a fost deschis pe 29 decembrie 1974 şi închis pe 15 
mai 1975, deci o perioadă foarte scurtă de timp. 

Într-un raport cu propunere de înregistrare ca informator din 26 decembrie 
1974 se redau pe scurt datele recrutării lui Wolf von Aichelburg şi se analizează valoarea 
lui ca informator!. Nu rezultă de aici modalitatea de recrutare, ci se precizează doar: 
„s-a trecut la definitivarea recrutării numitului Aichelburg Wolf ca informator al 
organelor de securitate“ 1%5. 

Din caracterizarea aflată tot în dosar rezultă că v. Aichelburg era prezent în 
cercurile culturale sibiene, lucru care interesa Securitatea, iar prin poziția lui de „scriitor 
salariat al statului, beneficiar al unor premii“, s-ar fi creat o relație de „dependenţă, chiar 
o datorie care trebuie achitată“. Se precizează faptul că v. Aichelburg nu ar avea intenția 
de a emigra și că ar dori să-şi păstreze „poziția actuală“. Scrisori către prieteni din arhiva 
personală atestă exact opusul acestei afirmații 104, 


97 Ibidem, €. 75. 

98 Thidem, ff. 2-8. 

99 Ibidem, £ 14. 

100 În total 9 file. 

101 ACNSAS, fond Informativ, dosar nr. 6323, ff 7-8. 
102 Idem, fond Reţea Sibiu, dosar nr. 6943, f. 6. 

103 Thidem. 

104 AIKGS, fond Aichelburg. 

Notele informative din dosar din perioada anterioară recrutării dovedesc 
urmărirea lui în vederea recrutării, totuşi nu se vorbeşte de „materiale 
compromiţătoare“. Dosarul conţine note informative despre v. Aichelburg scrise de 
sursa „Enache Costel“, care povesteşte despre întâlnirile lui v. Aichelburg cu Simone 
Zank, Richard Schneider, Fabritius, Carol Engberg. Se povesteşte detaliat despre vizite 
ale lui v. Aichelburg in R.F.G., precum şi despre ieșirea lui din ianuarie 1973 în Franţa. 
O altă sursă productivă în cazul lui Aichelburg a fost o anume „GA“ care, sub numele 
de cod „Veronica“, a dat rapoarte despre cercul de la Sibiu din jurul lui Ştefan Augustin 
Doinas!%, 

Pe 25 decembrie 1974 v. Aichelburg semnează angajamentul de colaborare cu 
Securitatea sub numele de cod „Caţavencu“ 10%. Datorită lipsei mapei anexe de pe lângă 
dosarul de reţea nu poate fi stabilită activitatea informatorului decât după studierea 
dosarelor de urmărire informativă a persoanelor pe lângă care urma să fie dirijat. 

„Caţavencu“ urma să furnizeze informaţii în principal despre persoane deja 
emigrate, care erau conform presupunerilor agenţi ai serviciilor de spionaj vest-germane 
şi prezentau un interes deosebit pentru Securitate: Oskar Schuster, Otto Lies, Georg 
Herzog, Alfred Coulin sau Hans Bergel. De asemenea urma să spioneze pe atasatul 
cultural al ambasadei R.F.G. la Bucureşti. Şi v. Aichelburg urma să activeze în dosarul 
problemă ,,Nationalisti Fascişti“, iar casa conspirativă urma să fie Hanul Dumbrava din 
Sibiu. 

În referatul despre recrutarea lui v. Aichelburg din 26 decembrie 1974, ofițerul 
operativ Nicolae Turcas arată că informatorul ar fi dat „date de interes operativ“ încă de 
la recrutare, din care ar fi rezultat note informative ataşate la dosare!07. V. Aichelburg ar 
fi primit sarcina să urmărească diferite piste, fără să se precizeze nimic concret. Şeful 
biroului notează în finalul referatului că v. Aichelburg ar fi adoptat o „poziţie bună“ în 
timpul recrutării dar că totuşi ar exista suspiciunea că „nu ar fi spus tot ce ştie“ 1%. 

Într-o scrisoare a Inspectoratului Judeţean de Securitate Sibiu către Ministerul 
de Interne Bucureşti, UM 0920, din 10 ianuarie 1975 se precizează o nouă informaţie 
oferită de „Caţavencu“ în timpul recrutarii!. „Sursa“ urma să ia parte în august 1975 la 
congresul Formului European Alpbach din Austria. Acolo ar fi trebuit să-l spioneze pe 
Otto Molden, conducătorul asociaţiei!!0. 

Un alt indiciu al unei eventuale colaborări este o scurtă scrisoare a It. col. 
Dancilă Nicolae din 8 ianuarie 1975 adresată Direcţiei I din Ministerul de Interne 
Bucureşti!!!. Conform acesteia informatorul „Caţavencu“ ar fi oferit informaţii despre 
Ion Omescu!!?. Nu se precizează însă conţinutul informațiilor. 


% ACNSAS, fond Reţea Sibiu, dosar nr. 6943, £. 47. 

06 Tbidem, £. 7. 

07 Ibidem, £. 6. 

08 Thidem, £. Ov. 

09 Ibidem, £. 53. 

10 Otto Molden (1918-2002). Politician austriac, fondatorul Forumului European Alpbach în 
1945, la congresele cărora patricipau multi oameni de ştiinţă, politicieni si oameni de cultura 
europeni. 

II ACNSAS, fond Reţea Sibiu, dosar nr. 6943, f. 56. 

12 Scriitor emigrat în 1971 la Paris. 

Aceste trei indicii nu ajung desigur pentru a analiza calitatea colaborării lui v. 
Aichelburg. Mai important ni se pare însă, şi de această dată, să privim în spatele 
dosarului, spre biografia informatorului, încercând să  clarificăm motivele 
angajamentului. 

Spre deosebire de dosarul lui Georg Scherg, din dosarul de reţea al lui v. 
Aichelburg nu reies exact circumstanţele ori metoda folosită, nu transpar motivele din 
spatele acestui act. Orientarea sexuală a lui Aichelburg, pedepsită pe vremea aceea 
penal, putea să-l facă extrem de vulnerabil, pe de altă parte dorința lui de a călători ar fi 
putut să-l motiveze!15. Astfel că nu este de ignorat ipoteza conform căreia v. Aichelburg 
at fi primit în schimbul colaborării permisiunea de a călători în străinătate. 

În 1970 când v. Aichelburg primeşte Premiul Uniunii Scriitorilor pentru 
activitatea din domeniul traducerilor, el era reabilitat literar!14. În 1971 face o ieşire în 
Polonia, apoi în anii următori în Europa de Vest!!5. În 1972 primeşte Ordinul Cultural 
iar în toamna aceluiași an vizitează Bad Godesberg, ca invitat al Internationes!16. 
Acordul de a călători în străinătate putea uşor să se transforme în obligaţie fata de 
organele de stat. De asemenea, intenția de emigrare putea să fie un motiv puternic. 
Presiunile exercitate la acordarea vizei si a acordului de emigrare sunt deja foarte 
cunoscute!17, Toate aceste aspecte însă nu sunt precizate nici într-un fel în dosarul lui v. 
Aichelburg. 

În 1975, anul închiderii dosarului survine ruptura evidentă. Scriitorului i se 
interzic călătoriile. Se presupune că ar fi o măsură generală de restrictionare a 
călătoriilor, totuşi v. Aichelburg simte schimbarea şi probabil îşi dă seama şi de 
motiv 118. Trebuie să fi fost supus unor presiuni foarte mari, din moment ce se hotărăşte 
să depună actele de emigrare. În 1976 se plânge unei prietene într-o scrisoare că ar fi 
persecutat de Securitate datorită prieteniei cu Ion Negoitescu, vorbeşte de 
interogatorii! şi de frica de a mai coresponda cu prieteni din străinătate! Până în 
primăvara lui 1976 el ar fi fost convocat de 14 ori la Securitate, conform propriilor 
afirmaţii dintr-o scrisoare adresată familiei Biemel din diaspora pariziană !?!. 

V. Aichelburg a realizat în acel moment că şi emigrarea va fi un act greu de 
realizat de aceea îl roagă pe Negoitescu să apeleze la Emil Cioran. Negoitescu 


115 Vezi raportul ofițerului A. Olimpiu asupra notelor sursei „I. Dragomir“ din 29.02.1964, in 
care Aichelburg era denumit „pederast“ in ACNSAS, fond Informativ, dosar nr. 6323, f. 7v. 
Wolf von Aichelburg nu a facut nici o referire textuală la orientarea lui sexuală, aceasta era deja 
cunoscută. 

14 Ed. Hans Diplich, Heinrich Zillich, S$idoszdentsche V'ierteljabresblätter, at. 20/1971, p. 197. 

15 Thidem. 

16 Ibidem, nt. 22/1973, p. 63. 

17 Vezi Vladimir Tismăneanu (coord.), op. cit, p. 518. 

18 Vezi scrisoarea lui Werner Aichelburg către Hermine Biemel din 24.01.1978, in AIKGS, fond 
Aichelburg. 

19 Tbidem. 

20 Thidem, scrisoare din 18.12.77 a lui Constatin Moldovan către fam. Biemel. 

21 Tbidem. 

avertizează însă că nici scrisorile către Cioran nu pot conţine informaţii directe sau aluzii 
la acest fapt, fiindcă Aichelburg ar avea de suferit!22. 

În 1976, când primea un premiu muzical în Germania de Est, v. Aichelburg nu 
mai reuseste să fie prezent la decernare, deoarece nu primeşte viza!%. Conform 
propriilor afirmaţii din interviuri el depusese până în 1977 aproximativ 30 de cereri de 
emigrare. Legăturile cu Negoitescu si implicit cu Paul Goma l-au dus probabil la aceasta 
disperare. În sfârşit reușește să plece in 1981, după intervenţiile fratelui său inclusiv pe 
lângă divizia drepturilor omului de la ONU si Crucea Roşie Germana'4. Astfel că v. 
Aichelburg dispare din vizorul Securităţii. Probabil că activitatea din REG, unde s-a 
stabilit la Freiburg, nu a mai prezentat imediat interes, fiindcă până în 2009 nu a fost 
găsit nici un dosar S.I.E. despre v. Aichelburg în arhiva CNSAS. 

Dosarul de reţea se încheie pe 15 mai 1975 printr-un raport scurt!5, din care 
rezultă că v. Aichelburg nu ar fi prezentat informaţii operative de valoare si că este 
abandonat ca informator, fără a i se cere vreun angajament de păstrare a secretului 
colaborării. 

„Mă angajez să păstrez secretul încredinţat si să redau numai adevărul, dandu- 
mi seama ca divulgarea secretului aduce prejudicii grave statului nostru“ 12 scria v. 
Aichelburg în finalul angajamentului din ziua de Crăciun a anului 1974. Contrar acestui 
angajament el a relatat episodul relaţiilor sale cu Securitatea prietenului Hans Bergel, 
după cum afirmă acesta într-o scrisoare către scriitorul Manfred Winkler!7. În 1977, 
când v. Aichelburg a vizitat Germania, a locuit conform scrisorii două luni la Bergel şi i- 
ar fi relatat despre angajamentul lui fata de Securitate. Bergel însoţeşte relatarea cu 
următoarele precizări: „Când Aichelburg a semnat angajamentul de informator, avea în 
spatele său trei ani de închisoare, domiciliu forțat şi confiscarea întregii averi personale, 
era ruinat fizic şi sufletește, material şi public“ 1%. 

Faptul că v. Aichelburg s-a deconspirat chiar fata de una din persoanele pe care 
trebuia să le spioneze spune ceva despre calitatea colaborării lui cu Securitatea. 


VII. 
Cele două dosare de rețea studiate, atât cel al lui Georg Scherg cât si cel al lui 
Wolf von Aichelburg dezvăluie putin despre potentialele informaţii primite de către 
Securitate de la cei doi scriitori. Ele dovedesc in schimb faptul ca Securitatea a reusit pe 
diferite căi să manipuleze viata publica şi privată a celor două personalități de etnie 


22 Ibidem 

3 Ed. Hans Diplich; Heinrich Zillich, Svidostdeutsche Viertehahresblatter, at. 25/1976, p. 215. 

2 Vezi corespondenţa din AIKGS Muenchen, fond Aichelburg. 

25 ACNSAS, fond Reţea Sibiu, dosar nr. 6943, f. 70. 

26 Thidem, £. 7. 

27 Ed. Renate Windisch-Middendorf, Manfred Winkler: Hans Bergel. Wir setzen das Gesprach fort... 
Briefwechsel eines Juden aus der Bukowina mit einem Deutschen aus Siebenbiirgen, Berlin, Frank & Timme, 
2012, pp. 299-300. 

28 "Textul original este acesta: „Als Aichelburg die IM-Erklarung unterschrieb, hatte er drei 
jahrelange Gefângnisperioden, Verbannungsaufenthalte und Konfiszierung sämtlichen Besitzes 
hinter sich, er war kôrperlich und seelisch, materiell und beruflich ruiniert“, in Ibidem, p. 299 
(traducerea aparţine autoarei acestui studiu). 

germană din România. Dosarele de rețea ale celor doi reiterează faptul adesea subliniat 
în studiile de specialitate, si anume că Securitatea avea multiple metode de monitorizare 
a grupurilor de persoane. Studierea acestor documente relativizează de asemenea 
imaginea celor două personalități, invitand la o reflecţie asupra conceptului de 
„colaborator” al Securităţii, dincolo de definiția folosită de istoricii din domeniu, 
conform căreia o persoană care semna un angajament cu Securitatea era un colaborator. 

Studii viitoare aprofundate ale documentelor aflate în arhivă coroborate cu alte 
surse precum mărturii ale celor implicați vor completa cu siguranță acest aspect. 

NICHITA SMOCHINA 
CONSILIERUL TRANSNISTREAN 
AL MARESALULUI ION ANTONESCU 
ŞI „MÂNA LUNGĂ” A KREMLINULUI, 1957-1962 


NICHITA SMOCHINĂ, 
MARSHAL ION ANTONESCU'S TRANSNISTRIAN ADVISER AND 
THE “LONG ARM” OF THE KREMLIN, 1957-1962 


As a consequence of Romania's inclusion within the sphere of influence of the Soviet empire, 
the destiny of the Romanian, Ukrainian and Russian emigrants was tragic. The political, cultural, 
ecclesiastical and military elites shared the same fate. The leaders of the fugitives who had managed to 
save themselves from the artificial famine and the generalized terror by fleeing to Romania and who had 
not been caught and executed in the USSR, were further chased and persecuted in communist Romania 
for having stood up against the atrocities they had witnessed in the Soviet Union. 

Based on unpublished documents from the archives of CNSAS, the present paper depicts the 
portrait of Nichita Smochină, a less-known historical figure, although he was a true model of anti-Soviet 
and anti-communist resistance. Nichita Smochină's scientific, editorial and humanitarian activity and 
especially his position as Marshal Ion Antonescu's adviser turned him into one of the greatest enemies of 
the Soviet Union. 


Etichete: Nichita Smochină, Transnistria, Basarabia, relații romano-sovietice, 
emigrație. 
Keywords: Nichita Smochină, Transnistria, Basarabia, Romanian-Soviet 
relations, emigration 


„Ori ne comunizäm cu toții, ori scăpăm definitiv de comunism.” 
- N. Smochină, din nota agentului „Ardeleanu”, 1961 


I. „Republica Moldovenească” şi protestul ambasadorului sovietic 

Cine a fost Nichita Smochină rezultă din cele circa 30 de caiete cu însemnări periodice 
publicate recent de dr. Vlad Galin-Corini si Bogdan-Ionut Secheli sub titlul Pagini din 
însemnările unui rebel. Academicianul Nichita Smochină. Cele mai clare elemente autobiografice le 
extragem din „Scurta biografie”, cu care isi începe jurnalul liderul transnistrean. S-a născut 
la 14 martie 1894, în comuna „celei de a doua Basarabii” — Mahala, judeţul Tiraspol (in 
prezent Dubăsari, Republica Moldova), unde a şi absolvit studiile primare. A participat la 
Primul Război Mondial, fiind decorat cu ordinul „Sfântul Gheorghe”, evenimentele din anul 
1917 surprinzându-l pe frontul caucazian. În luna mai a aceluiași an a participat la Congresul 
Popoarelor din Caucazia, iar in 1918 Congresul Românilor dintre Nistru si Bug, organizat la 
Tiraspol, l-a desemnat ca preşedinte al zemstvei judeţene si deputat în parlamentul 
nationalistilor ucraineni. La 25 decembrie 1919, condamnat la pedeapsa capitală şi urmărit 
de bolşevici, Nichita Smochină a reușit să treacă clandestin în România. După absolvirea 
Facultăţii de Drept şi Litere a Universităţii din Iasi şi-a continuat studiile ca bursier al Şcolii 


Vadim Guzun 


Romane din Franta, finalizate cu obtinerea titlului de doctor la Paris. Pe baza lucrarilor 
publicate în limba română, franceză si germană, în anul 1942, a fost ales membru de onoare 
al Academiei Române — primul roman din afara frontierelor tarii!. 

În anul 1938 Nichita Smochină s-a transferat din Iasi 
în București, la Ministerul Minorităţilor, fiind numit 
ulterior director şi consilier pe probleme sovietice la 
Preşedinţia Consiliului de Miniştri, unde a lucrat cu Ion 
Antonescu şi Mihai Antonescu, insotindu-l pe mareşal in 
Germania, Italia si Ucraina. În calitate de lider al 
refugiatilor romani din Transnistria, s-a implicat activ in 
organizarea operei de ajutorare a conationalilor care au 
fugit în România de cele două perioade de foamete 
organizate de regimul sovietic în Ucraina (1921-1922, 
1932-1933) şi de teroarea stalinistă generalizată?. Tot in 
perioada interbelică a colaborat la publicațiile „Neamul 
Românesc”, ,,Tribuna românilor de peste hotare”, 
„Ramuri”, „Calendarul Ligii culturale”, „Cele trei Crisuri”, 
„Arhiva de la lași”, „Însemnări ieşene”, „Viaţa 
Basarabiei”. A susținut numeroase conferințe atât in 
România, cât şi în Franţa, în care a dezavuat caracterul criminal al regimului comunist şi 
politica de exterminare a românilor transnistreni. În anul 1935 a fost ales preşedinte al 
Congresului tuturor românilor transnistreni, lansând în acelaşi an revista trimestrială 
„Moldova Nouă”, iar în timpul celui de al Doilea Război Mondial Congresul 
reprezentanţilor moldovenilor din U.R.S.S. l-a ales în funcția de preşedinte al Consiliului 
National Moldovenesc. Tot în timpul războiului s-a implicat în organizarea cursurilor de 
limbă română pentru învățătorii şi profesorii români din Transnistria, precum şi în eliberarea 
prizonierilor români. În anul 1942 a susţinut la Odessa conferința „10 mai şi românii 
transnistreni”. Pentru merite deosebite i s-au acordat următoarele decoraţii: „Coroana 
României”, „Steaua României”, „Meritul Cultural” (de către Regele Mihai I al României), 
ordinul „Bene Merente” (de către Papa Pius al XI-lea)?. 


! Vlad Galin-Corini, Bogdan-Ionut Secheli (editori), Pagini din însemnările unui rebel. Academicianul 
Nichita Smochină, laşi, Samia Publishing, 2012, pp. 7-8. Vezi pe larg descrierea regiunii, familiei, 
copilăriei, şcolii şi a evenimentelor importante de până la şi din timpul celui de al Doilea Război 
Mondial în Nichita Smochină, Memorii, Bucureşti, Editura Academiei Române, 2009. 

2 Vezi volumele noastre publicate in seria „Afaceri Orientale”, sub egida Institutului de Istorie 
„George Barițiu” al Academiei Romane: Marea foamete sovietică, 1926-1936, Baia Mare, Editura 
Universităţii de Nord, 2011, Foametea, piatiletka si ferma colectivă: documente diplomatice româneşti, 
1926-1936, Baia Mare, Editura Universităţii de Nord, 2011; Rosia fnfometatä: acțiunea umanitară 
europeană în documente din arhivele româneşti, 1919-1923, Targu Lăpuş, Editura Galaxia Gutenberg, 
2012; Chestiunea refugiaților de peste Nistru: documente diplomatice si ale serviciilor române de informaţii, 
1919-1936, Cluj-Napoca, Editura Argonaut, 2012; Indezirabilii: aspecte mediatice, umanitare si de 
securitate privind emigrația din Uniunea Sovietică în România interbelică, Cluj-Napoca, Editura Argonaut, 
2013. 

3 Vlad Galin-Corini, Bogdan-lonut Secheli (editori), op. cit., pp. 9-10, 15, 122, 475. 

Pe lângă articolele din presa internă şi internațională, Nichita Smochină a publicat peste 
50 de lucrări ştiinţifice: „Institutul Ştiinţific din Republica Socialistă Moldovenească”, „Les 
emigres Roumains a Paris”, „Din literatura populară a românilor de peste Nistru”, 
„Republica Moldovenească a Sovietelor”, „Aspectul national în economia Moldovei 
sovietice”, ,,Pragmatismul juridic”, „Rezistență la opresiunea legii”, „Les Moldaves de 
Russie sovietique, des origines a nou jours”, „Educaţia si învăţământul în Republica 
Moldovenească a Sovietelor”, „Autonomia Republicii Moldoveneşti a Sovietelor”, 
„Literatura Republicii Moldoveneşti Sovietice”, „Cartea națională românească în U.R.S.S. pe 
anul 1935”, „Lupta din 1531 a polonezilor asupra moldovenilor”, „Revoluţia turcă din 
1730”, „Rusia si evenimentele din Spania”, „Dănilă Apostol, hatmanul Ucrainei libere”, 
„Moldovenii din armata lui Petru cel Mare si Carol al XII-lea”, „Politica social-agarară a 
Sovietelor”, „Les Roumains des Russie sovietique”, „Organizarea satului la românii de peste 
Nistru pe baza vechiului drept românesc”, „Jocuri de copii la românii de peste Nistru”, 
„Elementele româneşti in naratiunile slave asupra lui Vlad Tepes”, „Die Rumänien in Soviet 
Ruslans”, ,,Trecutul şi prezentul românilor de peste Nistru”, „Vechimea ucrainenilor din 
România”, ,,Moscalia — cătănia moldovenilor sub tarism”, „Bibliografia publicaţiilor 
româneşti din Rusia sovietică pe anul 1936”, ,,[ romeni fra il Dniester ed il Bug”, „Unul din 
cele mai vechi texte slave scrise de un român (sec. XI-XII)”, „Floarea darurilor” (traducere 
română a lucrării din sec. XV), „Le Procheiros nomos de l'Empereur Basil (867-879) et son 
aplication chez les Roumains au XIV-eme siecle”, ,,L'aplication du droit romain — byzantin 
ches les Roumains” s.a.1. 

O notă pe care am identificat-o in Arhiva Ministerului Afacerilor Externe al României 
surprinde discuţiile din audiența solicitată conducerii ministerului de misiunea diplomatică 
sovietică la Bucureşti, la 24 februarie 1939. În cadrul întrevederii cu Alexandru Cretzianu, 
secretarul general al instituţiei, însărcinatul cu afaceri al U.R.S.S., P.G. Kukolev, a remis 
lucrarea Republica Moldoveneasca a Sovietelor, publicată de Nichita Smochină la Editura Cartea 
Românească5, arătând că „autorizarea apariției unei asemenea cărți îi pare a fi în contradicție 
cu litera şi spiritul angajamentelor în vigoare între România şi Uniunea Sovietică”. La 20 de 
ani de la realizarea idealului Unirii, care a plasat sute de mii de români transnistreni în afara 
frontierelor politice ale statului național unitar și a obligat, în acelaşi timp, Kremlinul să 
identifice o altă „unire”, de tip sovietic, a Basarabiei cu R.A.S.S. Moldovenească, Nichita 
Smochină „Îşi permitea” să cerceteze înființarea autonomiei şi să susțină că originea pseudo- 
formațiunii este anterioară datei de 12 octombrie 19246. 

Fragmentele care au determinat protestul Sovietelor sunt următoarele: 

- Delimitarea Republicii Moldoveneşti a Sovietelor s-a făcut mai mult din punct de vedere politic si 
administrativ, fără a tine seama de granitele sale istorice şi etnice. 

- A fost evacuată din Republica Moldovenească o populatie românească impatrit mai numeroasă din 
cauza vecinatatii cu noi, în loc s-a adus o populatie străină. 


+ Ibidem, pp. 11-14. 

5 Nichita Smochină, Republica Moldoveneasca a Sovietelor, Bucuresti, Editura Cartea Românească, 
1938. 

6 Vezi pe larg Vadim Guzun, The Moldavian Soviet Republic as a Means for the Anti-Romanization of 
Transnistria. 1924-1939, în „Historical Yearbook”, vol. IX, Bucuresti, 2012, pp. 81-98. 

- Se urmareste cu tenacitate schimbarea conceptiei de viață a locuitorilor si înlocuirea obiceiului vechi prin 
altul nou, înzpus de stat. 

- Glasul unanim al românilor de peste Nistru a fost pentru unirea cu România si Basarabia într-un 
stat liber si national. Împrejurările însă au împiedicat această realizare, 

- Internationalizarea infaptuita de Soviete are de scop principal rusificarea grăbită a tuturor popoarelor 
din Uniunea Sovietică. Moldovenii azi sunt impartiti si invrajbiti prin noul sistem de politică internă ce li se 
aplică. 

- Sovietele urmăresc propagarea celei mai inversunate uri impotriva fratilor de aici. 

- Să avem în noi morala supremă şi puterea de convingere cu care vom rasturna orice bariere ce ni se pun 
în calea progresului si propasirii noastre nationale în drum spre unificarea sufletească cu fratii de dincolo de 
Nistru. Credința si răbdarea ne vor duce la izbândă. 

Răspunsul diplomatului român a fost în sensul că nu se poate da un răspuns „până ce 
nu voi fi citit cartea cu atenţie”. Efectele protestului U.R.S.S. asupra celui care, pe spezele 
sale, a încercat să internationalizeze problema transnistreană, nu au întârziat să apară si l-au 
făcut să se îndoiască de sinceritatea Ministerului Român de Externe. După întrevederea cu 
reprezentantul Sovietelor, Alexandru Cretzianu l-a admonestat: „Domnule Smochinä, 
mulțumesc pentru exemplarul cu dedicație. Guvernul însă nu mai știe ce să facă cu 
dumneata. De câte ori scrii câte ceva, de atâtea ori ne trezim de la Ostrovski, ambasadorul 
sovietic, cu proteste vehemente. Când ai scris în Editura Cărţii Româneşti lucrarea Republica 
Mo/dovenească a Sovietelor, Ostrovski, ambasadorul rus, ne-a făcut un mare tămbălău si a bătut 
chiar din picior la Externe. Apoi, după informaţiile noastre, s-a dus la Cartea Românească 
de-a cumpărat tot stocul lucrării. Ruşii, prin agenţii lor, ne urmăresc la tot pasul”. A doua zi 
după întâlnire, pe care transnistreanul a regretat-o profund, subliniind pasivitatea şi chiar 
lasitatea unor reprezentanți ai diplomației române, a fost anunţat de la Iasi că Direcția 
Generală a Poliției si Sigurantei confiscase toate exemplarele de la editură”. 

În completarea viziunii diplomaţiei de la Moscova, trebuie precizat faptul că lucrări 
din categoria celor semnate de Nichita Smochină au fost calificate de istoriografia 
stalinistă şi post-stalinistă ca fiind naționaliste, şoviniste, fasciste, manifestări ale „isteriei 
antisovietice” şi nu ca expresie a unui interes național sau, cel puţin, academic firesc. În 
logica sovietică, interesul unor istorici precum Nicolae Iorga, Ion Nistor, Gheorghe 
Brătianu, Nichita Smochină ş.a. pentru românii basarabeni, bucovineni şi transnistreni 
era revanşard, agresiv, subsumat „orgiei propagandistice murdare si desantate” care ar fi 
cuprins istoriografia română burgheză, respectiv, executării unor „comenzi militare”, 
urmărind „justificarea ocupării unor noi teritorii sovietice”. Aceeaşi istoriografie aprecia 
„tevenirea” istoricilor inregimentati politic la interpretarea marxist-leninistä a 
evenimentelor cu impact deosebit asupra relațiilor româno-sovietice, după „eliberarea” 


7 Arhiva Ministerului Afacerilor Externe, fond 71/1920-1944. URSS, vol. 37, ff. 507-508. 

8 Vezi Vlad Galin-Corini, Bogdan-Ionut Secheli (editori), op. cit., p. 75. N. Smochină preciza: „De 
fapt, niciodată, încă din 1932, de la Geneva, de la Societatea Naţiunilor, nu aveam încredere în 
sinceritatea Ministerului nostru de Externe. Acolo s-au adăpostit tot felul de parveniti si 
fanarioți, care numai dragoste de ţară nu au”. 


° Ibidew, pp. 74-76. 

României şi victoria „revoluţiei populare” pe malul drept al Prutului!0. Identitatea 
calificativelor si acuzațiilor proferate la adresa savanților români cu cele din rapoartele 
Securităţii Statului, care fac obiectul acțiunii informative Nichita Smochină, confirma 
originea şi natura acestora. 


II. Declanşarea acțiunii informative individuale 

După 23 august 1944, cu ajutorul lui uliu Maniu, Nichita Smochină s-a ascuns în 
Munţii Carpaţi (sub numele Gheorghe lonescu), unde, din ordinul mareşalului a ascuns şi 3 
lăzi cu documente. Odată cu revenirea in Bucuresti, în anul 1956, a început vânătoarea! 
Dosarul individual a fost deschis la 19 martie 1957 şi a fost închis la 21 iunie 1962. 
Acesta a fost gestionat de către Direcţia a HI-a a Direcţiei Generale a Securităţii Statului 
(Serviciul II, Biroul II) şi conţine următoarele documente: hotărârea de deschidere a 
dosarului, date biografice si de verificare, corpurile delicte si adrese sau note în care 
acestea sunt enumerate, planurile de activizare a acțiunii informative, materialele 
informative şi de anchetă, datele obținute prin supraveghere operativă, investigații, 
controlul corespondenţei si prin tehnică operativă, referatele şi sintezele asupra acțiunii, 
nota ofițerului de Securitate în care se arată că măsurile au fost îndeplinite. Dosarul însă 
cuprinde şi o serie de acte datate cu câţiva ani înainte de momentul declanşării acțiunii 
informative individuale propriu-zise, probând faptul că urmărirea a depăşit limitele 
cronologice marcate de deschiderea si închiderea dosarului individual: Smochină a fost 
urmărit atât înainte de anul 1957, cât şi după 1962. 

Din materialele informative rezultă faptul că interesul Securității pentru liderul 
transnistrean nu a fost altceva decât o „extensie” a celui manifestat de serviciile secrete 
sovietice fata de persoana sa. Un astfel de exemplu este adresa Direcţiei a VII-a către 
Direcţia a III-a Securităţii cu nr. 721/00119070, din data de 14 octombrie 1954. Potrivit 
notei informative transmise în anexă, locuința lui Nichita Smochină din str. Nicolae 
Golescu nr. 14 a fost monitorizată de un militar sovietic în perioada imediat următoare 
ocupării României de către U.R.S.S., în care, anticipand că va fi căutat de „mâna lungă” 
a Kremlinului, urmăritul a părăsit Bucureştiul si s-a ascuns!?. Mai mult decât atât, intr- 
un dosar din Arhiva C.N.S.A.S., altul decât cele două referitoare la Nichita Smochină, 
având ca obiect activitatea altor refugiați transnistreni, am identificat un document 
extrem de important care aruncă lumină asupra inspiraţiei sovietice si specificului 
derulării urmăririi — o scrisoare adresată... ambasadorului U.R.S.S. în România fi. 

Prin scrisoarea sus-mentionata, transmisă, în copie, de către şeful Direcţiei 
Regionale Bucureşti, generalul-maior A. Stancu, Serviciului Raional de Securitate Gh. 
Gheorghiu-Dej, prin adresa nr. 345/162133, din 9 aprilie 1956, un cetăţean 
„conştiincios”, sub protecția anonimatului, aducea la cunoştinţă ambasadorului sovietic 


10 Vezi, de exemplu, Artem Lazarev, Mazdaecxaa cosemckaa cocyoapcmeennocms u beccapabcxull 6onpoc, 
Chişinău, Editura Cartea Moldovenească, 1974, pp. 40-42. 

11 Vlad Galin-Corini, Bogdan-Ionut Secheli (editori), op. «ir, pp. 122, 463-464, 475-476. Expresia 
„a început vânătoarea” este utilizată de N. Smochina în scrisoarea către Magda Iorga. 

12 ACNSAS, fond Informativ, dosar nr. 210698, vol. 1, f. 369. 

13Tdem, dosar nr. 264121, f. 69-71. 

că în strada Nicolae Golescu nr. 14, corpul B, etajul 1, locuieşte un „mare nationalist si 
duşman de moarte al regimului comunist”, care „a dus o campanie de ură contra U.R.S.S. şi 
care s-a ascuns când trupele sovietice au intrat în Bucureşti”. La revenirea acasă, „atunci 
când familia lui a constatat că pericolul de arestare a trecut”, Nichita Smochină ar fi format 
„un nucleu periculos anticomunist şi antisovietic” şi ar fi pus la cale „acţiuni politice de 
viitor, cu caracter subversiv”. Astfel cum rezultă din interpretarea sistematică a 
documentelor, această scrisoare a declanșat verificările din partea Securităţii locale — atât 
asupra liderului, cât şi asupra unor membri ai familiei sale şi a legăturilor acestora cu diverse 
persoane!#, verificări ce au culminat cu deschiderea acțiunii informative individuale. 

Un alt indiciu care confirmă implicarea părții sovietice în urmărirea lui Nichita 
Smochină prin intermediul organelor de Securitate de la Bucureşti îl aflăm din însemnările 
datate cu câțiva ani mai târziu, pe tema unei discuţii cu directorul Institutului de Istorie a 
Partidului, lon Popescu-Pututi: „L-am întrebat apoi dacă a consultat arhiva mareşalului si 
dacă se ştie unde este. Avea o bogată corespondenţă. El mi-a răspuns că a fost toată ridicată 
de ruşi. Eu atunci l-am întrebat: Dar cum se face că atunci când m-au arestat pe mine, Securitatea mi-a 
arătat, într-un dosar foarte gros, cu privire la activitatea mea, 0 fotocopie a scrisorii mele, semnata de noi, cei 
de peste Nistru, prin care ceream alipirea Transnistrie la România? El mi-a răspuns că tuşii au trimis 
fotocopia. Eu i-am spus atunci că mi s-au arätat şi alte fotocopii din corespondența mea cu 
mareşalul. Da, - mi-a răspuns el, - asa au făcut rușii si în alte cazuri. Ai nostri n-au originalele”. De 
altfel, lui Smochină i s-a dat de înţeles faptul că a scăpat cu viata pentru că fotocopia 
respectivă a sosit mai târziu în tara: „dacă se știa din timp, ai zăcea alături de maresal”15. 

Circuitul de aprobare a hotărârii de deschidere a dosarului individual a durat două 
săptămâni, astfel încât la 19 martie 1957 documentul a fost înregistrat ca atare. Acţiunea 
informativă se iniţia în temeiul Ordinului nr. 70/17 ian. 1957, Nichita Smochină urmând să 
fie trecut în evidența operativă ca „naționalist român”. Propunerea lucrătorului operativ se 
baza pe materiale „verificate şi neindoielnice” din arhivele Ministerului Afacerilor Interne, 
care dovedeau „activitatea contrarevolutionara împotriva Republicii Populare Romane”: 
conducerea asociaţiilor refugiaților din U.R.S.S. în România, susținerea unor conferințe, 
publicarea unor lucrări si editarea de publicaţii cu caracter antisovietic. Securitatea Statului isi 
propunea să stabilească dacă Smochină mai desfăşura activitate dusmänoasä, în ce consta 
aceasta, care erau legăturile sale, natura relațiilor cu aceste legături, „documentând astfel 
activitatea criminală practică şi intențiile duşmănoase pentru demascarea completă a 
acestei activităţi” 16, 


14 Idem, dosar nr. 210698, vol. 2, f. 112, 113. 

15 Vlad Galin-Corini, Bogdan-Ionut Secheli (editori), op. «ir, p. 329. De aceeaşi părere a fost si 
Popescu-Necşeşti, fost deputat şi secretar general al Ministerului Justiţiei, într-o discuţie cu N. 
Smochină, la 23 aprilie 1968: „Mi-a spus că dacă eu voi fi fost prins de la început, as fi figurat in 
lotul Mareşalului si aş fi avut aceeaşi soartă. Am scăpat ca prin urechile acului”, [bidem, pp. 370- 
371. 

16 ACNSAS, fond Informativ, dosar nr. 210698, vol. 1, ff. 3-5. Vezi pe larg organizarea 
Securităţii, modul de lucru, structura dosarelor, recrutarea şi remunerarea agenților, 
supravegherea informativă, constituirea arhivei in Sorin D. Ivănescu, Documentele Securității si 
cercetarea istorică, 2001, http://institutulxenopol.tripod.com/xenopoliana/arhiva/2001 
/pagini/6.htm. 

La 9 aprilie 1957 a fost elaborat „planul de măsuri” în acțiunea informativă Nichita 
Smochină. Documentul specifica organizaţiile antisovietice din care a făcut parte 
Nichita Smochină, la care se făcea trimitere în hotărârea de deschidere a dosarului 
individual: Asociaţia Generală a Refugiatilor Basarabeni si Transnistreni şi Consiliul 
National al Românilor de peste Nistru, precum si ideea „cea mai antisovietică” care rezulta 
din lucrările urmăritului: justificarea drepturilor României asupra Basarabiei şi a teritoriului 
dintre Nistru şi Bug. Pentru a stabili dacă liderul transnistrean mai întreținea legătura cu alti 
refugiaţi din U.R.S.S., dacă mai desfăşura activitate dusmänoasä şi dacă avea vreo legătură cu 
„comitetul clandestin al celor fugiți de regimul sovietic”, urmau să fie luate următoarele 
măsuri specifice, în intervalul aprilie-august 1957: 

- verificarea evidenţelor Ministerului Afacerilor Interne, studierea materialelor în care 
apărea, precum şi interceptarea corespondenței şi a postului telefonic; 

- punctarea pentru recrutare ca agent în acțiune a lui Gherman Pântea; 

- studierea posibilității recrutării ca agent a lui Diomid Strungaru, ginerele său, care 
domicilia în acelaşi imobil; 

- studierea posibilității instalării unui dublu X în interiorul locuinţei; 

- identificarea celorlati membri ai organizaţiilor în care a activat, fie pentru „luarea in 
lucru”, fie pentru a se stabili posibilitatea recrutării !”. 

Termenele propuse de locotenentul de Securitate lon Zărescu, responsabil de acțiune, 
au fost, în principiu, respectate: începând cu luna septembrie 1957 la dosar apăreau primele 
note informative referitoare la Nichita Smochină. Primul agent infiltrat în acțiune avea 
experienţă în domeniul muncii informative — „Gheorghe Bărbulescu”, care l-a cunoscut pe 
Nichita Smochină la Biblioteca Academiei Române, a colaborat nu doar cu Securitatea 
Statului, ci şi cu serviciile de informații sovietice. Pentru a câştiga încrederea totală a 
obiectivului, agentul urma să angajeze pe fiul său la Biblioteca Academiei Române. Printre 
primele sarcini ale agentului s-au numărat cea de a afla ce discutau „elementele dușmănoase” 
despre pregătirea conducerii Basarabiei după ce aceasta va fi eliberată şi de a stabili 
activitatea sctiitorilor basarabeni care s-au refugiat în România, a conducătorilor Partidului 
National "Ţărănesc şi Partidului National Liberal care au activat în Basarabia şi Bucovina!8. 
Atât Basarabia, cât şi Transnistria, în cele mai multe documente erau redactate cu ghilimele. 

Tot din luna septembrie 1957 datează nota agentului cu nume conspirativ , Dan”. Ca si 
„Gheorghe Barbulescu”, acesta confirma existența unor discuţii printre refugiații basarabeni 
pe tema numirii lui Constantin "Tomescu ca Mitropolit al Basarabiei eliberate!?. Notele 
informative din luna octombrie au vizat relațiile lui Nichita Smochină cu Ion Nistor, 
Constantin "Tomescu, Gherman Pântea, Grigore Cazacliu, Vasile Tepordei, Pantelimon 
Halippa, Teofil Pandele. Către această dată Securitatea încă nu reușise să stabilească nivelul 
de organizare a refugiaților care discutau despre viitorul Basarabiei libere de sovietici si nici 
faptul dacă reprezentanţi ai partidelor istorice (P.N.L. si P.N.T.) erau implicați în astfel de 
discuţii?. Câteva luni mai târziu, la 4 ianuarie 1958, s-a solicitat Serviciului ,,T”’ interceptarea 


17 ACNSAS, fond Informativ, dosar nr. 210698, vol. 1, ff. 202-203. 
18 Tbidem, ff. 199-201, 321-324, 325-328. 

19 Tbidem, £. 320. 

20 Ibidem, ff. 311-313. 


245 


Vadim Guzun 


convorbirilor de la domiciliul lui Diomid Strungaru. Interceptarea s-a efectuat până la 
începutul lunii aprilie 1958, la dosarul acţiunii existând mai multe note cu rezumatul 
convorbirilor — relevanta lor a fost însă nesemnificativă, deoarece membrii familiei 
Smochină cunoșteau faptul că erau urmăriți. Un exemplu în acest sens este nota din 22 
februarie 1958: „Printre altele, d-l îl întreabă pe d-l Smochină dacă a fost aco si a vorbit cu 
acela şi ce anume i-a povestit aceld??!, 


III. Linii informative pentru „comitetul clandestin al celor fugiți” 

Primul bilanţ al rezultatelor înregistrate în cadrul acțiunii informative s-a făcut la un an 
de la data deschiderii dosarului. În sinteza nr. 321 din 12 martie 1958 caracterizarea lui 
Nichita Smochină era mai clara si mai aproape de realitate, atât în ceea ce priveşte prezentul 
(de profesie profesor universitar, traduce uneori din limbile slave, fugit din 1919), cat si 
trecutul (fost subprefect la Tiraspol, căpitan în armata țaristă, „înverşunat adversar al puterii 
sovietice”, „a sprijinit din răsputeri pe Antonescu personal şi regimul său în realizarea 
planurilor aventuriste împotriva U.R.S.S.”, subdirector al Serviciului de Informații al 
Consiliului de Miniştri şi apoi ajutorul aghiotantului mareșalului Jon Antonescu). 
Caracterizarea legată de rolul activ al obiectivului în organizarea şi ajutorarea refugiaților 
transnistreni pe teritoriul României şi în „larga propagandă antisovietică”, prin editarea de 
publicaţii şi susținerea de conferințe „care abundau în calomnii antisovietice şi în idei 
anexioniste”, era mentinuta??. 

Potrivit sintezei, informaţiile colectate nu erau încă suficiente pentru stabilirea cu 
certitudine a apartenenţei lui Nichita Smochină la una din organizaţiile subversive sau a 
implicării Partidului Naţional Ţărănesc şi a Partidului National Liberal în activitatea 
„comitetului clandestin al celor fugiți de regimul sovietic” sau în desemnarea unor cadre care 
sa participe la guvernarea Basarabiei dupa eliberare (ceea ce, potrivit Securităţii, ar fi fost un 
indiciu de reorganizare a partidelor istorice). S-a reținut doar că Smochină a relatat că şi cele 
două partide au fost consultate, iar P.N.L. a confirmat numirea lui Constantin Tomescu ca 
Mitropolit al Basarabiei, precum şi cercul persoanelor pe care le vizita sau cu care se întâlnea 
obiectivul: Gherman Pântea, Grigore Cazacliu, Ion Nistor, Vasile Tepordei, Constantin 
Tomescu, Teofil Pandele, Pan Halippa ș.a%. 

Date fund motivele semi-eşecului - 1) nu se reuşise crearea unei a doua linii 
informative, informaţiile provenind doar de la agenţii „Gheorghe Bărbulescu” şi „Dan”, 
care fusese racolat de Securitatea craioveană si fusese marsrutizat la Gherman Pantea; 2) nu s- 
a dat atenție suficientă identificării tuturor elementelor apărute în faza respectivă a acțiunii, a 
aprobat întocmirea unui nou plan, de data aceasta pe termen mai scurt: aprilie-august 1958. 
Pentru rezolvarea problemelor, Direcția a III-a Securităţii stabilea: 

1) încadrarea acțiunii informative cu agentură, ca măsură principală (drarea in 
continuare a agentului „Bărbulescu” pe lângă N. Smochină si instruirea lui pentru a-i câştiga 
încrederea şi a-i vorbi deschis despre persoanele cu care intra în contact si planurile lor 
dușmănoase; definitivarea studierii candidatului la recrutare Gherman Pântea si recrutarea, 


21 Tdem, dosar nr. 210698, vol. 2, ff. 27-28. 
2 Idem, dosar nr. 210698, vol. 1, ff. 199-201. 
23 Ibidem. 

în cazul unui rezultat favorabil; studierea tuturor materialelor deținute de Direcţia Securității 
Bucureşti, Direcţiile regionale Suceava şi Galaţi despre regruparea refugiaților, studierea 
posibilităţii recrutării lui Diomid Strungaru, Constantin Stoianov şi Galaction Buruiană); 

2) alte măsuri (identificarea membrilor Comitetului Refugiatilor Transnistreni, stabilirea 
antecedentelor politice şi a raporturilor acestora cu obiectivul; identificarea tuturor 
persoanelor menţionate de Nichita Smochină în discuţiile cu agentul „Gheorghe 
Bărbulescu”, precum si a rudelor principale ale obiectivului; supravegherea operativă a lui 
Nichita Smochină timp de 10 zile, cu intermitenta; analiza acțiunilor informative ale lui 
Constantin Tomescu şi Teofil Pandele, instrumentate la nivelul Direcţiilor Regionale de 
Securitate Suceava şi Galaţi, precum şi a celei instrumentate la nivelul Direcţiei Securității 
Bucuresti asupra preoților basarabeni; studierea posibilității organizării unei ,,combinatii” 
între Gheorghe Cramarzan si liderul transnistrean). 

În notele informative din primăvara si vara anului 1958 Nichita Smochină apărea ca 
„un element cu manifestări dușmănoase la adresa regimului democrat popular” ce „caută să 
propage ideea e//berăni Basarabiei”'?5. Desi in năvodul Securităţii intrau tot mai multe 
persoane şi fapte noi, prieteni şi rude apropiate, acestea nu răspundeau la întrebările 
principale ale anchetatorilor: cine, unde şi când a decis numirea lui Constantin Tomescu ca 
Mitropolit al Basarabiei? Pentru elucidare, în condițiile în care esuase recrutarea lui Gherman 
Pântea, fost primar al Chişinăului şi Odessei, s-a trecut la anchetarea unor persoane aflate 
deja în detenție, acuzate de apartenenţa la grupuri organizate de rezistență anticomunistă. 
Starea de spirit a obiectivului în această etapă a acţiunii (august 1958) era expresiv 
caracterizată de agentul „Gheorghe Bărbulescu”: „In general, Nichita, după cele auzite de la 
Pântea, nu părea prea îngrijorat sau infricosat de situaţia sa. Era mai mult indiferent, sigur de 
desfășurarea evenimentelor”26. Retinem această stare pentru a o contrapune celei de dupa 
momentul tragicei disparitii a inginerului Constantin Smochină. 

Planul Direcţiei a Ill-a a Securităţii privind anchetarea deținuților Dumitru lov, 
Aurelian Bentoiu şi Gheorghe Gheorghiu în legătură cu urmărirea lui Nichita Smochină şi 
Gherman Pântea, elaborat în luna august 1958, prevedea rezolvarea următoarelor probleme: 

1) ce cunoșteau arestatii despre Gherman Pântea, Nichita Smochină si „alte elemente 
fugite de regimul sovietic” (expresie utilizată frecvent în documentele Securităţii, în 
detrimentul termenului refugiat sau emigrant); 

2) in ce constau legăturile dintre refugiații basarabeni şi transnistreni; 

3) dacă Gherman Pântea şi N. Smochină au cunoscut activitatea contrarevolutionara a 
„grupului Munteanu şi lov” si a celui liberal în frunte cu Aurelian Bentoiu si dacă au 
participat la activitatea lor; 

4) cine din P.N.L. a fost de acord cu numirea lui Constantin "Tomescu în funcția de 
Mitropolit al Basarabiei, în cazul eliberării provinciei, iar a lui Teofil Pandele în cea de 
episcop; 

5) dacă problema funcţiilor de mitropolit si episcop pentru Basarabia a fost discutată la 
nivelul P.N.Ţ.; 


24 Ibidem, ff. 196-198. 
25 Ibidem, ff. 304-308. 
26 Ibidem, ff. 291-292, 296-305. 

6) ce se cunostea despre existenta ,,comitetului clandestin al celor fugiti de regimul 
sovietic” şi despre formarea „guvernului Basarabiei eliberate”; 

7) în ce a constat legătura „grupului Munteanu şi lov” cu Alexandru Smochină, fiul lui 
Nichita Smochina (primul apelase la doctorita Munteanu după ajutor medical la revenirea 
din lagărele sovietice); 

8) ce cunoşteau despre scriitorii basarabeni refugiați în România, despre Vladimir 
Coban, în special, precum şi despre Petru Guciusna, Vasile Tepordei, Sebastian Teodorescu 
27 

Audierea liberalilor Aurelian Bentoiu şi Gheorghe Gheorghiu, precum şi a lui Dumitru 
lov nu s-a reuşit decât către sfârşitul lunii septembrie 195828. Interogarea însă nu a adus 
clarificările la care se așteptau ofițerii de Securitate care îl aveau „în lucru” pe Nichita 
Smochină — singurele informații pertinente (indirecte însă) se refereau la Alexandru 
Smochină — reținut şi condamnat de autoritățile U.R.S.S. pentru „activitate criminală 
antisovietică”. Astfel, în contextul în care, de la alte direcții ale Securității Statului, la dosar 
ajungeau noi informaţii ce confirmau profilul inițial al obiectivului, marcat de „activitatea 
naționalistă antisovietică” de dinaintea si din timpul celui de al Doilea Război Mondial”, 
Direcţia a Ill-a s-a adresat Direcţiei Regionale Suceava, în legătură cu persoana lui 
Constantin Tomescu. Profesorul era anchetat şi el pentru „activitate naționalistă, 
antisovietică”, „sfătuit” de Nichita Smochină să accepte postul de Mitropolit al Basarabiei. 
Problemele ce trebuiau clarificate erau similare cu cele stabilite pentru deţinuţii lov, Bentoiu 
ş.a%. 

Pe lângă legătura lui Constantin 'Tomescu cu Nichita Smochină, Securitatea era 
interesată de relația celor doi cu Gherman Pântea, Grigore Cazacliu, Petru Buciujna şi 
Galaction Buruiană. Elementul comun pentru cele trei direcții principale ale anchetării 
profesorului "Tomescu (activitatea naționalistă antisovietică, activitatea contrarevolutionara a 
partidelor istorice reorganizate si organizarea clandestină a clerului bisericesc) il reprezenta 
viitoarea conducere a Basarabiei eliberate. Anchetatorii de la Bucuresti isi propuneau să afle 
nu doar ce cunoşteau refugiații urmăriți despre existența clandestină a „guvernului 
Basarabiei” („Guvernul de Uniune Naţională”), dar si din cine a fost formată conducerea 
organizaţiilor refugiaților din U.R.S.S. în România, unde se aflau persoanele care au făcut 
parte din conducere, poziția lor politică şi relațiile dintre ei, dacă a mai continuat să 
funcționeze în clandestinitate vreunul din comitetele refugiaților transnistreni care au activat 
în România interbelică sau ale celor basarabeni şi bucovineni care au fost înființate după 
anexarea Basarabiei, nordului Bucovinei si a ținutului Herta de către U.R.S.S. sau dacă, dupa 
anul 1944, a fost creat un asemenea comitet pe teritoriul României?!. 


27 Ibidem, ££. 372-373. 

28 Thidem, ff. 374-380. 

2 Idem, dosar nr. 210698, vol. 2, ff. 105-106. 
30 Thidem, ff. 108-110. 

31 Thidem. 

IV. Suprimarea ,,Dorului de Basarabia” şi accelerarea anchetei 

Cel de al doilea bilanț al activităţii de urmărire a lui Nichita Smochină datează din 10 
octombrie 1958 si a corespuns momentului începând cu care acțiunea informativă a început 
să se apropie de închidere. Deznodământul era anticipat de arestarea profesorului 
Constantin "Tomescu (la 25 august 1958)%, dar si de concluziile intermediare ale 
anchetatorilor.  Smochină era un „element de seamă ce desfăşura activitate 
contrarevolutionarä”, acceptase propunerea de a merge în Basarabia după eliberare, având 
„0 deosebită preocupare pentru asigurarea Basarabiei eliberate cu cadrele necesare” şi 
considerând că, în afară de foştii conducători, trebuiau crescute cadre tinere pentru 
conducerea provinciei. Aceste elemente de fapt impuneau, în accepțiunea anchetatorilor, 
consolidarea documentării activităţii contrarevolutionare, „în vederea reţinerii, anchetării şi 
trimiterii în justiție”. Pentru rezolvarea problemei, ofiţerul de caz, locotenentul de Securitate 
Ton Zărescu, propunea: 

1) anchetarea lui Constantin Tomescu cu privire la activitatea lui Nichita Smochină, 
Gherman Pântea şi Teofil Pandele, urmând să se insiste în obținerea materialului necesar 
reţinerii, anchetării şi condamnării; 

2) anchetarea în penitenciare a lui Aurelian Bentoiu, Dumitru lov şi a Virginiei 
Munteanu, despre care existau indicii că ar fi cunoscut activitatea dușmănoasă a lui 
Smochină; 

3) reținerea lui Teofil Pandele („dacă sunt coapte condiţiile”), tot în vederea obținerii 
de materiale justitiabile asupra lui Nichita Smochină; 

4) marsrutizarea agenţilor , Dan” si „Stănescu” la Gherman Pântea, Constantin Vidrașcu 
şi la Cazacliu Grigore; 

5) anchetarea, în vederea recrutării sau obținerii de material probatoriu, a lui Alexandru 
Cunetchi; 

6) reținerea şi anchetarea lui Diomid Strungaru, ginerele lui Nichita Smochina>>. 

Măsurile propuse au fost aplicate cu celeritate. Pe lângă agenţii „Speranţa”, „Gheorghe 
Bărbulescu” şi „Dan”, către luna decembrie 1958, Securitatea reușea să mai recruteze un 
refugiat, prieten cu Nichita Smochină — pe Alexandru Cunetchi, care începând cu luna 
decembrie 1958 a furnizat note informative sub numele conspirativ ,,Dragos”*+. Către 
această dată Direcţia a III-a sesizase deja organele Securităţii Statului (Direcţia a VI-a si a IV- 
a) ce aveau în atenţie obiectivele unde lucrau cei doi fii ai lui Nichita Smochină — Alexandru 
si Constantin, calificați expres drept „elemente duşmănoase”%5. Până la sfârşitul anului 1959- 
prima parte a anului 1960, în acţiune vor mai fi diryati agenţii „Petru Vlaicu’’>*, , Moiseev””#7 
si „Dinu Stoica” (rudă apropiată) *. 

Prin referatul nr. 321 din 19 ianuarie 1959 s-a aprobat reținerea pentru 24 de ore şi 
audierea lui Nichita Smochină — atât pentru clarificarea unor aspecte privind acţiunea 


32 Tdem, dosar nr. 210698, vol. 1, ff. 338-340; vol. 2, ff. 66-76. 
33 Ibidem, ff. 341-343. 

34 Ibidem, ff. 276-278, 283-284. 

35 Ibidem, ff. 279-281. 

36 Ibidem, ff. 236-237. 

37 Ibidem, ff. 268-270. 

38 Ibidem. 

informativă individuală, cat şi, mai ales, pentru ,,dinamizarea” cercetării lui Constantin 
Tomescu, cate, desi era anchetat de aproape 6 luni în arestul Direcţiei Regionale de 
Securitate Suceava, „refuza să facă declarații concrete despre activitatea sa 
contrarevoluționară”. Ofiţerul de caz propusese initial reținerea lui Smochină pe 5 zile, dar 
prin rezoluţia superiorului ierarhic procedura a fost limitată la 24 de ore%. Cu o zi înainte de 
reținere s-a efectuat perchezitia domiciliară şi corporală, Securitatea fiind interesată de „o 
serie de materiale cu caracter antipopular”. Faptul că şi informațiile pe această temă erau 
supraevaluate rezultă din procesul-verbal de perchezitie din 6 februarie 1959, raportat la 
numărul extrem de limitat al materialelor confiscate“. Interogarea lui Nichita Smochină s-a 
efectuat în data de 7 februarie 1959, la dosarul individual existând 4 procese-verbale de 
interogatoriu“. 

Sinteza Direcţiei Regionale Suceava nr. 321/73987 din 19 august 1959, către Direcţia a 
Ill-a de Securitate, asupra rezultatelor obţinute în acțiunea informativă Constantin 
Tomescu, a scos la iveală, prin metode specifice, atât legăturile acestuia cu refugiații de peste 
Prut şi Nistru, cu preoții basarabeni în special, cât şi suspiciunea că ar fi fost agent sau 
rezident al serviciului de spionaj francez. Printre altele, anchetarea profesorului Tomescu a 
elucidat problema numirii sale ca Mitropolit al Basarabiei, organele de Securitate reuşind să-l 
facă să recunoască „activitatea naționalistă” printre fugari, „față de care, după ce, în prealabil, le 
făcea cunoştinţă cu poezia sa cu caracter nationalist Dor de Basarabia, comenta în sensul că 
Basarabia este a României si a fost răpită pe nedrept, dat spera că, printr-un nou război mondial, 
prin federalizarea statelor europene sau printr-o înțelegere între Marile Puteri, vor reuşi să se 
întoarcă în Basarabia, unde el (Tomescu Constantin), din cele preconizate de preoții cu care 
lua legătura, va fi mitropolit”#. 

Mecanismul procesului de numire ca mitropolit, în cazul eliberării Basarabiei, relevat de 
Securitate, se baza pe... o poezie: „Astfel, "Tomescu Constantin declară în anchetă că, în timp 
ce se afla în închisoarea din Sighet, a compus poezia Dor de Basarabia, pe cate, dupa 
eliberarea din închisoare, a difuzat-o preoților Partase David din Galaţi, Spicioc Vladimir din 
Galati, preot Teodosi Gavrilovici şi Gheorghe Gheorghian din Craiova, preot Vladimir 
Istrati, de la mânăstirea Ratesti, raionul Buzău şi cărora le-a dat exemplare din acastă poezie. 
După citirea poeziei urmau discuţii între aceştia, prin care se manifestau că Basarabia este a 
României, că ei se vor întoarce din nou în Basarabia, aceasta prin izbucnirea unui nou război 
între lagărul socialist si cel capitalist, din care învingător va ieși lagărul capitalist, iar Tomescu 
Constantin va fi numit Mitropolit al Basarabiei” +3. 

Odată rezolvată problema „conducerii basarabene în exil”, ancheta s-a ocupat de 
publicaţiile pe care le-a condus ori la care au colaborat Nichita Smochină si alti refugiați 
transnistreni sau basarabeni (Diomid Strungaru, Andrei Niculescu, Claudia Strungaru, 
Stefan Bulat, Paul Ilin ş.a.). Interesul Securităţii pentru articolele, studiile și conferințele 
anticomuniste si antisovietice din perioada interbelică şi din timpul celui de al Doilea Război 


39 Idem, dosar nr. 210698, vol. 1, ff. 338-340. 
40 Thidem, ff. 353-354. 

+1 Thidem, ff. 344-352. 

42 Idem, dosar nr. 210698, vol. 2, ff. 66-76. 

43 Thidem. 

Mondial deriva din faptul că acestea reprezentau „mijloace probatorii” facile, ce nu mai 
necesitau alocarea de resurse pentru a demonstra „intensa agitaţie si propagandă îndreptată 
împotriva orânduirii comuniste şi de calomniere a puterii sovietice şi a statului sovietic”. 
Este vorba, în special, de ziarul si revista ,,Transnistria”, conduse de un comitet în frunte cu 
transnistreanul Ilie Zaftur (urmărit si el, decedat însă în timpul derulării acţiunii informative), 
si de revista , Moldova Nouă”, condusă de Nichita Smochinä#{. Potrivit unei note din luna 
octombrie 1959, aceste organe de presă aveau ca scop „desfăşurarea unei largi campanii de 
calomniere a U.R.S.S. şi a conducătorilor săi, să justifice pornirea războiului împotriva 
statului sovietic, să argumenteze séinpific că teritoriul dintre Nistru si Bug aparţine României, 
să sprijine propaganda fascistă si să populeze fzpre/e de arme ale armatelor germane si 
române”. 

Potrivit raportului Direcţiei a Ill-a Securităţii nr. 321/Z/28.10.1959, pe lângă 
materialele din „Moldova Nouă”, au fost reținute 35 de articole publicate de Nichita 
Smochină în ,,Transnistria”, „cu conţinut profund duşmănos Uniunii Sovietice”: „Cu 
gândul la ai mei”, ziarul „T'ransnistria”, „Din hotar în hotar”, „Colinzi transnistrene”, „An 
Nou si o nouă viata pentru românii transnistreni”, „Avem si noi sărbători”, „larăşi printre 
frații mei români transnistreni”, „Impăratul românilor transnistreni”, „Printre frații 
transnistreni”, „Vocea sângelui a fost de neinvins”, „Dreptatea învinge”, „Suntem 
moldoveni şi vrem să ne unim”, ,Temeiul de viață românească în Transnistria”, „Obştiile 
săteşti”, „Primul dregător al statului”, „Suntem totuna cu românii”, ,,Transnistrenii aşteaptă 
lumină”, ,Transnistrenii revin la Legea Pământului”, „Cultura națională în Transnistria”, 
„Odessa românească”, „I'ransnistria pe veci românească”, „Viaţa nouă în Transnistria”, „În 
slujba “Transnistriei”, „Dreptatea noastră”, „Ecouri din Transnistria”, „Tradiţia militară a 
Transnistriei”, „Simbolul zilei de 24 ianuarie”, „Primele ctitorii între Nistru si Bug”, „Să ne 
strangem grämägioara”, ,,Tineretul ucrainean se îndreaptă spre lumină”, „Munca agricolă, 
viitorul Transnistriet’, „Ctitorii româneşti la răsărit de Bug”, „Învierea Domnului - simbol 
de viata nouă”, „Misiunea studenţilor români în Transnistria”, „Biserica în trecutul 
Transnistrier”, „Românii transnistreni (conferință ținută la Odessa)’’*°. 

Referatul nr. 321/Z/27 noiembrie 1959 cu propuneri de arestare, anchetare si trimitere 
în justiție a lui Nichita Smochinä, Paul Ilin, Ştefan Bulat, Andrei Niculescu, Claudia 
Strungaru şi Diomid Strungaru („elemente [...] sprijinite şi utilizate ca forță de şoc în 
diversiunile si acţiunile criminale antisovietice”), este sinteza cea mai completă din dosar în 
care acțiunile urmaritilor erau calificate în mod expres din perspectiva activității unui grup 
infracțional organizat: „Smochină Nichita nu a fost un simplu dușman înrăit al 
comunismului. El a fost principalul conducător al unor organizaţii contrarevolutionare (ca 
cele amintite) ce au acționat împotriva puterii sovietice prin toate mijloacele. De aceea a şi 
ajuns unul dintre cei mai apropiaţi colaboratori ai lui Ion Antonescu”. Cu toate ca 
elementele respective „au rămas pe aceleași poziţii dușmănoase”, iar Smochină — „capul 
räutätilor”, documentul nu a fost aprobat de conducerea Direcţiei a III-a a Securităţii“. 


+ Idem, dosar nr. 210698, vol. 1, ff. 356-365. 
45 Ibidem, ff. 366-367. 

46 Ibidem, ff. 356-365. 

47 Tdem, dosar nr. 210698, vol. 2, ff. 41-52. 

Până la începutul lunii iunie 1961 actele înregistrate în dosarul individual s-au inscris in 
tiparul demersurilor consecvente ale Securității Statului de a pătrunde cât mai adânc in 
mediul obiectivului, indiferent de mijloace şi de calitatea agenţilor, cu scopul de a cunoaște 
până la ultimul detaliu atât trecutul, cât şi prezentul victimei. Este motivul pentru care ne-am 
propus să publicăm documentele în integralitatea lor#* — parcurgând notele informative, de 
exemplu, ne putem convinge, de la caz la caz, de ¢fiienta mijloacelor de urmărire si 
persecuție. Începând cu luna iunie 1961 notele agenţilor, inclusiv ale celor noi — „Oprescu” 
şi „„Mircea”, acopera, cu precădere, starea de spirit a liderului transnistrean, afectată profund 
de pierderea lui Constantin Smochină, ca urmare a unui tragic accident petrecut la sfârşitul 
lunii mai 1961%. În fapt, „şeful spiritual al Transnistriei” (cum îl numea agentul ,,Ardeleanu” 
pe Nichita Smochină) a fost distrus moral de dispariția prematură a fiului — deşi ancheta 
stabilise că a fost un accident de muncă, el era convins că inginerul a fost asasinat”. 

Deşi „bătrân, bolnav si, în plus, scufundat în studierea unor manuscrise vechi slavone”, 
cum era caracterizat în referatul Direcţiei a III-a nr. 321/F.P./3 februarie 1962, Nichita 
Smochină nu a încetat complet să se manifeste duşmănos” la adresa regimului „democrat 
popular”, motiv pentru care s-a propus avertizarea sa. La 15 februarie 1962, interogat din 
nou la sediul Securităţii, el a negat faptul că ar fi discutat cu persoanele care au prezentat 
note informative asupra poziţiei sale politice‘!. Tot in luna februarie, aceeaşi direcţie a 
solicitat Serviciului „C” să dispună măsuri de sistare a dreptului la pensie, deoarece 
obiectivul „a fost şi este un element ostil”52. Una dintre acţiunile subliniate în hotărârea 
de închidere şi clasare în arhivă a dosarului individual nr. 794, din 23 iunie 1962, a fost 
cea de a „ţine trează credinţa în eliberarea Basarabiei”5. Închiderea acţiunii informative 
nu a însemnat însă eliminarea individului din vizorul poliției politice — acesta a fost 
inclus în evidența dosarului de obiectiv nr. 441, având ca obiect „problema fugiţi de regimul 
sovietic”'54, 


V. National-comunismul şi „lucrurile prețioase pentru istoria neamului” 
Din Insemnarile despre oameni, locuri şi fapte, reluate de Nichita Smochină la un an de 
zile de la data închiderii acţiunii, in luna februarie 1963, rezultă că odată cu distantarea 
Bucureştiului fata de Moscova, s-a modificat şi atitudinea Securităţii fata de refugiații 


48 Cele 140 documente tematice sunt incluse în volumul Aciunea informativă Nichita Smochina: 
Liderul românilor transnistreni urmărit de Securitate, 1952-1962, în curs de apariţie în seria „Afaceri 
Orientale”, sub egida Institutului de Istorie „George Barițiu” din Cluj-Napoca. 

49 ACNSAS, fond Informativ, dosar nr. 210698, vol. 1, ff. 227-230. 

50 Ibidem, ff. 204-206, 212-226. 

51 Tdem, dosar nr. 210698, vol. 2, ff. 128-134. 

52 Tdem, dosar nr. 210698, vol. 1, ff. 6-7, 205-206. 

55 Idem, dosar nr. 210698, vol. 2, ff. 135-142. 

54 Ibidem, £. 143. 

55 Despre evoluţiile în plan intern, în contextul intervenţiei militare din Cehoslovacia, inclusiv 
despre verificarea şi sancţionarea abuzurilor si ilegalităţilor săvârşite în activitatea Ministerului 
Afacerilor Interne”, vezi studiul Silviu B. Moldovan „România între tentatia titoismului si 
reflexul restaurării”, in C.N.S.A.S., Pseudomemoriile unui general de Securitate, Bucureşti, Editura 
Humanitas, 2007, pp. 67-141. 

basarabeni, bucovineni si transnistreni. Deşi urmăriţi în continuare („ţara este plină de 
securiști români şi de spioni sovietici care mişună ca sacalii’’)*°, intelectualii care au mai 
rămas in viata au fost atrași în procesul de documentare a drepturilor României asupra 
teritoriilor incluse arbitrar în componenţa Uniunii Sovietice şi de recunoaştere a 
românilor din afara graniţelor. În cadrul întrevederii din 8 aprilie 1967, Ion Popescu- 
Puturi, directorul Institutului de Istorie a Partidului” îi explica lui Smochină noua 
„viziune” asupra românilor din Basarabia si Transnistria: ,,[...] în curând vom avea 
posturi puternice de televiziune, ca să pătrundă limba noastră şi la românii din 
Republica Moldovenească. Vom ţine seamă şi de transmisiunile de la radio, ca să se 
prezinte conferințe cu subiecte nationale din istoria României, de care frații nostri de 
acolo duc mare lipsă. Pentru schimbul de artişti (cântăreți, echipe de dansuri şi altele) 
suntem în curs de încercare. Nu putem spune că vom reuși totul. Ruşii sunt mereu 
atintiti, ne urmăresc orice mişcare şi nu lasă să pătrundă nimic la ei de la noi. În ceea ce 
priveşte afirmaţia lor că limba moldovenească se deosebeşte de limba românească, că ar 
fi două limbi deosebite, noi pregătim un räspuns în care va fi arätat adevărul. În toamnă 
te vom invita şi-ţi vom da textul să-l citesti si să-ți dai părerea. Suntem informați si 
cunoaștem nedreptätile ruseşti care se fac asupra românilor din Basarabia şi 
Transnistria, înstrăinarea silită a elementului local si aducerea ruşilor în locul lor. Noi 
însă așteptăm momentul prielnic să ridicăm problema şi să obținem sorti de izbândă. Sa 
ne redobandim provinciile pierdute” 58. 

Tot în anul 1967 Nichita Smochină s-a întâlnit cu profesorul Constantin 'Tomescu. 
Discutia dintre cei doi urmăriți ne permite să aflăm ceea ce nu apare în documentele din 
arhivele fostei Securitati — cum au decurs perchezitia, reținerea si interogatoriul: „Într-o 
seară, după arestarea matale, pe la orele 9.00, au venit 3 persoane; unul din ei mi-a cerut 
procesul-verbal de perchezitie. Perchezitia a durat mai bine de 3 ore. Mi-au ridicat multe 
lucruri, lucrări, printre care şi câteva cărți poştale primite de la mata. Apoi m-au luat cu 
maşina, punându-mi ochelari, ca să nu văd unde mă duc. După cât mi-am dat seama 
mai pe urmă, mă aflam în clădirea ziarului «Curentul, al lui Pamfil Şeicaru. Ancheta a 
durat mult timp. În camera în care m-au introdus Securitatea a mai adus un dosar, cam 
de patru degete de gros. Cercetarea mea a urmat după acest dosar. Mi s-a arătat 
fotocopia documentului prin care ceream alipirea Transnistriei, în această problemă am 
fost anchetat şi de ruşi. Am spus că intervenţia mea avea la bază libera exprimare a 
voinței populaţiei locale. Am spus că intervenţia este a mea personală şi n-am implicat 
pe nimeni. Apoi, după multe încercări îngrozitoare, pe care mata cred că le cunoşti, am 
fost anchetat asupra activităţii mareșalului. În cele din urmă, am fost întrebat dacă am 
fost la înmormântarea soţiei matale si dacă am auzit poezia pe care ai spus-o acasă şi ce 
s-a discutat. Am răspuns că după înmormântare, cum este obiceiul, am mers la matale 


56 Vlad Galin-Corini, Bogdan-Ionut Secheli (editori), op. cit, pp. 412-414, 422-423, 437-442, 464- 
465, 467, 471, 480, 497, 515, 530-531, 536-537, 543-544, 570, 603, 642, 656. 

57 Funcţional din anul 1951, din 1966 — Institutul de Studii Istorice si Social-Politice de pe lângă 
C.C. al P.C.R. Vezi pe larg: http://www.arhivelenationale.ro/index.php?lan=0 &page= 122. 

55 Vlad Galin-Corini, Bogdan-Ionut Secheli (editori), op. cit., pp. 122-123, 238-239. Vezi si p. 472, 
N. Smochină face referire la „lucrarea specială”, cu caracter secret. 

acasă. De poezie nu ştiu nimic: Ce fe/ de poezie? Eu am stat la masă în altă camera. Nu, - mi 
s-a răspuns, - a/ fost în aceeaşi cameră. Am negat din nou, deşi, daca-ti amintesti, am stat 
alături de doamna Dumitrescu, directoarea Liceului Eparhial. Anchetatorul, se pare 
evreu, cu numele de Zărescu, după cât mi-a spus părintele Buruiană, a spus apoi că 
matale vrei să fii Mitropolitul Basarabiei, la care am răspuns cu dispreţ: Dacă pe dânsul il 
faceti mitropolit, atunci pe mine vă rog să mă faceți vicar! Pe dumneata te băgăm în procesul Tomescn, 
- mi-a răspuns. 

Toate aceste anchetări au format obiectul unui dosar de peste 30 de coli de hârtie. 
La întrebarea cine a mai fost la matale atunci, am răspuns că nu mai tin minte. Apoi m- 
au pus să semnez. Eu am protestat că nu pot semna ceea ce nu ştiu. Atunci el, Zărescu, 
a început să-mi citească. Am protestat din nou şi am cetut să citesc eu. Dar am fost pus 
la încercări: strângerea degetelor mâinii cu usa etc. În cele din urmă, îmi citea si eu am 
iscălit, după cât îmi amintesc, de vreo opt ori, atrăgându-le atenţia încă o dată că nu ştiu 
ce iscălesc. În problema matale am fost cel mai puţin anchetat. Repet încă o dată: erau 
numai două probleme - aceea a Mitropoliei şi a poeziei. După aceea, peste un timp, am 
fost din nou ridicat. De data aceasta era anchetatorul militar, judecătorul de instrucție de 
altă dată. M-a pus întâi să scriu cu mâna mea proprie că voi spune adevărul şi în caz 
contrat voi răspunde conform cu nu ştiu care articol din Codul Penal. Am scris formula 
sub dictarea lui, apoi am semnat. După aceea mi-a pus întrebarea despre poezie. De 
Mitropolie n-a fost vorba. Am răspuns că nu ştiu nimic, n-am auzit nicio poezie şi nici 
nu poate fi vorba de asa ceva, cand ai înmormântat soția: Cine poate crede asemenea lucruri? 
Mi-a răspuns: Ia adä-fi bine aminte, că la anchetă ai declarat alta, ai spus că ai auzit-o! lat-o, ți-0 
reamintesc $i mi-a citit poezia prin care matale iti exprimai dorința să fii înmormântat în 
Basarabia. Eu am negat, am spus că prima dată o aud din gura lui. Am cerut 
confruntarea cu acel anchetator si falsificator. După vreo 5 ore de presiuni şi amenințări 
mi-au dat drumul şi n-a mai scris nimic’’5?. 

Desi era convins că în problema românilor din Basarabia si Transnistria „nu ne 
putea fi favorabilă decât o ciocnire puternică, care să slăbească Rusia”, gândul său si al 
altor refugiați fiind îndreptat, cu precădere, către China, Nichita Smochină a avut 
posibilitatea să-și sistematizeze memoriile, să lucreze la Arhivele Statului şi la Biblioteca 
Academiei Române. Documentele şi scrisorile sale s-au transformat peste noapte din 
corpuri-delicte în „bun al natiei”, care trebuia conservat: „Ie mai rog să ne dai şi alte 
fapte din activitatea dumitale, din Transnistria, din ţară, din străinătate. Ne interesează 
mult acţiunea de la Societatea Naţiunilor, în presă, din străinătate și legăturile cu 
emigrația. În mod deosebit ne interesează activitatea pe lângă mareșal. Toate sunt 
lucruri foarte preţioase pentru istoria neamului”®. Această situație nu l-a împiedicat să 
condamne dictatura din România socialistă: „Să încerce azi cineva să se răsufle contra 
dictatorului?” (1975), „A venit gerul şi-n Bucureşti, în capitala României nu se mai 
găseşte nimic. Eu îmi pun întrebarea: oare si la dictatorii țării nu este căldură?” (1979); 


5 Ibidem, pp. 280-282. Despre mijloacele de tortură utilizate de Securitate fata de C. Smochină si 
C. Tomescu, despre anchetarea doctoritei V. Munteanu (sora lui Pamfil Şeicaru) si a scriitorului 
Dumitru lov vezi şi pp. 513-514, 536-537, 541-542. 

60 Thidem, pp. 249, 253, 279, 530, 535, 645. 

„Toată lumea, până şi profesorii universitari au spus că toată ştiinţa, cultura si arta se 
datoresc numai doctorului si celui mai învăţat om al omenirii — Nicolae Ceauşescu. L-au 
cântat apoi simfonia a opta de Beethoven si atâtea cântece, care, în fond, dovedesc 
nestatornicia omului, lingusirea tuturor şi lipsa de personalitate” (26 ianuarie 1979561, 

În ultima parte a vieţii, pe lângă lucrările pe care 
a reuşit, cu imense dificultăți cauzate de boală, lipsuri 
materiale si obstructionarea din partea regimului, să 
le publice in „Biserica Ortodoxă Romana” sau in 
„Balkan Studies”, Nichita Smochină avea in pregătire 
următoarele lucrări importante pentru cultura 
națională: „Sintagma lui Matei Vlastarie — Pravila 
Mare Românească şi aplicarea ei la români” (o 
comparaţie cu textul grec si manuscrisele slave de la 
mânăstirile Putna, Suceviţa şi Slava Rusă), „Frăția de 
cruce şi moşie — studiu de istorie a vechiului drept 
românesc” (bazat pe documente vechi româneşti în 
limba slavă), ,,Evangheliarul de la Reims” (scris de un 
român la începutul sec. XI), „Nunta la românii de 
peste Nistru”, „Pravila cea Mare Românească — 
Sintagma lui Matei Vlastarie scrisă în limba slavă la 29 
mai 1451 de grămăticul Dragomir în oraşul Târgovişte” (text slav si traducere română, 
cu note din dreptul bizantin), „Dreptul Armenopol la românii dintre Nistru şi Bug după 
material românesc si rusesc”, „Aplicarea Hexabiblului Armenopol în România si 
Basarabia”. Cercetătorul isi propunea să demonstreze faptul că „ruşii, ocupând regiunea 
dintre Bug si Nistru, la anul 1792, cu 20 de ani înainte de a răpi Basarabia, au găsit acolo 
o populaţie autohtonă românească, căreia i-au recunoscut drepturile şi orânduielile de 
care se bucurau înainte de anexare’’®. 

La 22 februarie 1974, Nichita Smochină îi scria lui Anton Crihan, aflat în Statele 
Unite ale Americii, despre obligația „de a apăra cu orice pret drepturile noastre sfinte şi 
integritatea țării, ciuntită de barbarii care se erijează în apostoli ai omenirii”. Cuvintele 
referitoare la datoria emigranților români din Basarabia, nordul Bucovinei, ţinutul Herţa 
sau Transnistria de a internationaliza cauzele basarabeană şi transnistreană sunt cele mai 
potrivite pentru încheierea studiului nostru: „Personal fac ce pot. Noi trebuie să ne 
facem datoria ca apostolii: să răspândim durerea în toată lumea, pentru ca posteritatea 
să nu ne acuze că am fost nepăsători”6t. Neobositul susținător al separatismului 
românesc al transnistrenilor a dus cu el în mormânt această atitudine, în noaptea de 13 
spre 14 decembrie 1980. Profetia şi dorința puternică privind prăbuşirea Uniunii 


61 Thidem, pp. 529, 544, 644, 646. 

62 Ibidem, pp. 433, 477. La 21 septembrie 1971, N. Smochina nota: „Eu imi duc viata grea 
impovarata de lipsuri si greutăţi. Merg putin, sprijinindu-ma de cârjă. Dar cu toată boala mai fac 
ceva, ca să nu mă găsească moartea trandavind, căci funia vieţii mele se apropie grăbit de par”. 

63 Ibidew, pp. 14-15, 538-539. 

64 Ibidem, pp. 488-489. 

Sovietice i s-au implinit peste numai un deceniu, ceea ce nu a presupus insa 


abandonarea de către entități mostenitoare ale defunctului imperiu a politicii agresive de 
divizare artificială rompâni-mo/doveni. 

„DE VEGHE PE MELEAGURI BAVAREZE”. 
SECURITATEA ŞI ROMÂNII PARTICIPANȚI 
LA JOCURILE OLIMPICE DE LA MUNCHEN (1972) 


BEING ALERT ON BAVARIAN LANDS 
THE SECURITATE AND ROMANIA'S PARTICIPATION IN THE MUNICH OLYMPICS (1972) 


The present paper displays details on an extremely important event at the time: the Olympics 
in Munich. 

We have underlined the specific actions that took place before, during and after the Olympics, 
emphasizing the informative-operative work carried out during the event. Besides, we have mentioned 
various aspects regarding sports issues (performance, disappointment, interpersonal relations). 

The surveillance performed against the members of the Romanian Olympic team, as well as the 
activities for prevention and control organized by the Securitate officers, state clearly the role played by 
that institution during the communist regime. 


Etichete: jocuri olimpice, sport, acțiuni contrainformative, rețea informativă 
Keywords: Olympic games, sports, counter-informative actions, informative 
network 


Reunirea mai multor tari la diverse activități comune sub forma unor delegații 
se realizează inclusiv prin participarea la competiţii sportive. 

Jocurile Olimpice suscită interesul întregii lumi, iar participarea la una dintre 
ediții reprezintă încununarea activității pentru performerii sporturilor incluse in 
calendarul olimpic. 

Olimpiada de vară organizată la München, în perioada 26 august — 10 
septembrie 1972, s-a desfăşurat sub sloganul „Olimpiada veseliei si a păcii”, cu 
pronunțat caracter reparatoriu vizavi de găzduirea Jocurilor de la Berlin (1936) şi 
transformarea lor într-o acţiune propagandistică a regimului nazist. 

La începutul anilor ’70 pe scena politică internațională s-au înmulţit acțiunile 
violente, ca formă de protest. Atacul terorist comis în satul olimpic din München, din 
dimineața zilei de 5 septembrie 1972, a zguduit întreaga planetă şi au generat măsuri de 
securitate severe la ediţiile ulterioare. Organizaţia palestiniană „Septembrie Negru” a 
însărcinat opt fedaini pentru a räpi cat mai multi israelieni, cu scopul declarat de a 
elibera un număr de 234 prizonieri palestinieni, precum si pe cunoscutii teroristi 
germani Andreas Baader şi Ulrike Meinhof!. 

Operaţiunea declanşată de „Septembrie Negru” a fost denumită ,Ikrit şi 
Biram”, în memoria palestinienilor, din cele două sate creştine, masacrați de forțele 
armate israeliene (1948). Răpitorii au pătruns în imobilul care găzduia delegația 
israeliană si, înarmaţi cu puşti mitralieră AKM, pistoale Tokarev şi grenade, au trecut la 
luarea de ostatici. 


1 Luminiţa Banu, Florian Banu, Operatinnea „Primăvara Tinereții” în „Magazin istoric”, nr. 9 
(534) /septembrie 2011, p. 74. 

Acţiunea a fost sensibil usuratä de măsurile cvasi-inexistente de securitate ale 
organizatorilor germani. Criza ostaticilor a durat 20 ore şi s-a soldat cu uciderea unui 
număr de 11 membri ai delegaţiei evreieşti (şase antrenori, cinci sportivi), un polițist 
vest-german şi cinci din cei opt teroristi. 

Cei trei supraviețuitori au fost arestați si întemnițați, însă eliberați în urma 
răscumpărării unei aeronave civile „Lufthansa” deturnată de un comando palestinian 
(29 octombrie 1972). Deşi documentele Securității nu oferă date despre asaltul 
palestinian, totuşi unele declaraţii ale sportivilor (voleibalistul Stelian Moculescu) 
subliniază starea încordată a întregii delegaţii româneşti, cazată în proximitatea celei 
israelite. 

Desfăşurarea jocurilor a fost întreruptă pentru 36 ore si s-au reluat printr-o 
ceremonie funerară la care au asistat 80.000 de spectatori si 3.000 de sportivi. 

Ca o reacție de frustrare vizavi de continuarea întrecerilor sportive o parte din 
spectatori au protestat, inclusiv prin afişarea unui banner cu mesajul „17 morți, deja 
uitaţi 2”, iar mai multi atleți s-au retras din competiţii (Filipine, Algeria, Danemarca, 
Norvegia, Olanda). 

România a participat la Olimpiada münchenezä printr-un efectiv de 159 
sportivi (132 bărbaţi şi 27 femei) înscriși la 102 probe în 16 sporturi. O delegaţie atât de 
numeroasă, deplasată în străinătate, a stârnit interesul organelor statului şi, prin 
intermediul structurilor informative, s-a trecut la supravegherea operativă. 

Preparativele au început, oficial, încă din 8 iunie 1972, prin deschiderea acțiunii 
„Olimp-72” şi elaborarea unui plan de măsuri, semnat de gen.-mr. Dumitru Borşan (şef 
Direcţia I Informaţii Interne) şi gen.-mr. Neagu Cosma (şef Direcţia a Ill-a 
Contraspionaj) . Mai multe structuri ale Securităţii Statului au conlucrat la redactarea şi 
aplicarea măsurilor de control informativ (Direcţia I, II, III, IV, V, VI, Inspectoratul de 
Securitate al Municipiului Bucuresti), cu rezultate variabile. 

Activităţile de prevenire, descoperire şi contracarare au vizat delegaţia sportivă, 
ansamblul folcloric compus din 60 persoane, precum si 344 turiști organizați prin 
Ministerul Învăţământului, Ministerul Turismului, BIT (Biroul de Turism al 
Tineretului) de pe lângă CC al UTC şi ACR (Automobil Clubul Român). 

Măsurile adoptate au urmărit: analiza stadiului încadrării informative, 
comunicările privind intențiile unor persoane de a rămâne în străinătate, pregătirea şi 
instruirea contrainformativă a sportivilor, artiştilor şi altor categorii de persoane ce 
urmau a se deplasa la olimpiadă”. 

La înapoierea în tara persoanele instruite de către ofițerii de securitate au fost 
contactate pentru a furniza date de interes operativ. 

Asigurarea contrainformativă a echivalat cu recrutarea de informatori din toate 
grupele de sportivi, artişti, turiști, plasați în locurile unde aceştia au fost cazați; 


? http://en.wikipedia.org/wiki/Munich_massacre, accesat la 22 ianuarie 2013. 

3 Alin Fornade, Stefan Moculescu, antrenorul naționalei masculine de volei: „Românul se ghidează după 
burtă” in www.gsp.to/sporturi/volei/stelian-moculescu-antrenorul-nationalei-masculine-de- 
volei-romanul-se-ghideaza-dupa-burta-222733.html, accesat la 24 ianuarie 2013. 

4 ACNSAS, fond Documentar, dosar nr. 13.031, f. 3. 

activitățile au fost efectuate de Direcţia I, a Ill-a, a IV-a si Securitatea Municipiului 
Bucureşti. 

Scopul enunțat al planului era de a cunoaşte orice acțiune ostilă a cadrelor si 
agenţilor serviciilor de informaţii sau a grupurilor contrarevolutionare împotriva vreunui 
participant român la Olimpiadă. 

Sarcinile informatorilor au vizat semnalarea acțiunilor ostile, identificarea şi 
studierea unor cadre şi agenţi ai serviciilor de informaţii (metode de lucru, acțiuni, 
combinaţiile folosite în contactarea şi exploatarea informativă a cetățenilor români), 
obţinerea de noi date despre emigranții români. 

În perioada 19 august — 12 septembrie 1972, cu ocazia jocurilor olimpice de 
vară, din România s-a deplasat un grup de 693 persoane, din care: 289 delegația 
olimpică (sportivi, antrenori, arbitri si alti oficiali), 188 turişti ONT si ACR, 96 turişti 
BTT, 60 tabăra de tineret, 60 membri ai ansamblului artistic „Rapsodia”. Acoperirea 
informativă a participanţilor a fost asigurată de 116 informatori şi colaboratori şi 83 
surse oficiale, avându-se în vedere încadrarea pe discipline sportive şi grupe de turişti. 
Legătura a fost menţinută prin cei 13 lucrători ai Securităţii introdusi, sub diverse 
acoperiri, în loturile de sportivi şi turişti (instructori sportivi sau cadre didactice). 
Conform aprobarilor date de şefii unităţilor, rețeaua informativă din cadrul lotului de 
sportivi si turişti a primit sarcini cu caracter contrainformativ, pe baza instructajelor 
efectuate în raport cu calitățile şi posibilitățile de colectare a datelor. 

Frecvența intrevederilor, ofiter-informator/colaborator/sursa, a fost zilnică si 
în baza parolelor stabilite in tara; locurile de întâlnire au fost fixate în satul olimpic, pe 
terenurile de sport sau în oraş. Informaţiile au fost furnizate verbal şi s-au concentrat la 
ofițerul de legătură. 

Din parcurgerea notelor consemnate de ofițerii Securităţii s-au evidenţiat mai multe 
aspecte negative, şi enumerăm: 

- unii sportivi au fost nemulțumiți de faptul că președintele CNEFS nu şi-a 
menţinut promisiunea de a acorda aceeași diurnă, indiferent de data sosirii la Olimpiadă 
(atletism, spadă, lupte); 

- mai multi antrenori români şi-au manifestat zgomotos insatisfactiile vizavi de 
premiile 
simbolice în bani sau chiar inexistenţa lor, în raport cu medaliatii pregătiți de aceştia; 
sportivii au primit 250 dolari (medalia de aur), 150 dolari (medalia de argint) si 100 
dolari (medalia de bronz). O reparaţie materială, fie şi parţială, a fost efectuată însuşi de 
medaliati, prin organizarea unor chete (handbal şi caiac-canoe); 

- diurna sportivilor şi recompensele medaliatilor din alte țări socialiste 
(Bulgaria) au fost mai mari fata de cele acordate românilor; 

- în cadrul loturilor de box si lupte greco-romane s-au iscat o serie de 
scandaluri 
referitoare la repartizarea cadourilor oferite de organizatori si sponsori (unii conducători 
ai delegaţiei nu au ezitat să-şi însuşească o parte semnificativă din bunuri); 


5 Tbidem, £. 4. 
6 Ibidem, f. 12. 

- multi sportivi şi antrenori s-au ocupat cu schimbul de produse, vânzarea si 
cumpărarea de diferite obiecte, stabilirea unor achiziţii ulterioare (îndeosebi 
autoturisme). 

În scopul prevenirii rămânerii în străinătate a unor sportivi, în perioada 
pregătirilor, cât şi pe timpul deplasării la Olimpiadă s-au luat mai multe măsuri, printre 
care: acoperirea informativă, încadrarea cu rețea a sportivilor semnalati cu intenţii de a 
rămâne în străinătate, folosirea mijloacelor de tehnică operativă, pătrunderi secrete la 
domiciliul unor sportivi, investigații şi interceptarea corespondenţei”. 

O decizie eficientă în prevenirea dezertărilor membrilor delegației olimpice a 
constat în reținerea şi depozitarea paşapoartelor într-un dulap de la secretariatul 
delegației române. 

Din tentativele eșuate de a părăsi delegaţia olimpică s-a menţionat cazul 
caiacistei Viorica Dumitru. Sportiva era semnalată cu intenţii de evaziune încă din tara, 
iar pe parcursul desfăşurării Jocurilor Olimpice a căutat permanent să se izoleze de 
delegație; rețeaua informativă a semnalat discuţiile purtate cu un sportiv american, 
precum şi planul ramanerii în străinătate. 

În după-amiaza zilei de 12 septembrie 1972, cu toate că delegaţia Statelor Unite 
părăsise satul olimpic, Viorica Dumitru a fost aşteptată la aeroport de către atletul 
american; toate încercările sportivei, de a se desprinde de lotul olimpic, au fost dejucate 
prin escorta asigurată de către preşedintele CNEFS (Consiliului Naţional de Educaţie 
Fizică si Sport) si ofiţerul CI (contrainformaţii). 

Un alt aspect de interes operativ a fost cel referitor la românii stabiliți în 
străinătate şi care au intrat în contact cu delegaţia olimpică. 

Isac Davidovici, comerciant, a oferit celor clasati pe locurile 1-10 ceasuri de aur, 
argint şi cromate, motivând că „ştie că statul român nu are posibilități mari de 
recompensate şi diurna este foarte mică”. 

Pe lângă loturile de sportivi şi turişti au apărut şi alti români aflați în Occident, 
legal sau ilegal, dintre care unii regretau rămânerea în străinătate, în timp ce alții elogiau 
condițiile de trai din RFG°. 

Dumitru Golgoti, antrenor de ciclism, a contactat pe colaboratul „Victor” şi i-a 
confiat că dispunea de foarte multi bani, iar sportivii antrenați au posibilități materiale si 
condiţii de antrenament mult mai bune fata de români. 

Membrii lotului de volei au fost vizitaţi de fostul coleg Mihai Grigorovici, 

rămas în RPG în urmă cu câţiva ani, de profesie inginer (fost jucător de volei la clubul 
Rapid București) care s-a întreținut cu Aurel Drăgan (antrenorul secund al lotului 
national de volei). 
Handbaliştii au fost însoţiţi de către „fugarul” Traian Dumitru, sub acoperire de oficial. 
In discuţiile purtate cu sportivii, în colectiv, arăta că nu se putea împăca cu modul de 
viata din REG, dar fata de informatorul „Tudor” a afirmat că era mulțumit de situația 
materială; în plus, era apreciat de Federaţia Germană de Handbal şi chiar numit în 
corpul de calcul al punctajului. 


7 Thidem, £. 25. 
8 Ibidem, f. 26. 
9 Tbidem, £. 8. 

Legăturile cu membrii delegației olimpice s-au efectuat pe fondul unor mai 
vechi amicitii si au constat în discuţii informale, corespondenţă, schimburi de obiecte si 
încheierea unor tranzacții (achiziția de autoturisme sau pistol cu aer comprimat). 

Acţiuni ale serviciilor de informații străine nu s-au evidenţiat, iar „Europa 
Liberă” a minimalizat participarea sportivilor din blocul comunist la Jocurile Olimpice. 

Nicolae Munteanu, salariat la rubrica sportivă a postului de radio „Europa 
Liberă”, a afirmat fata de mai multe surse ale Securităţii că i s-a interzis, de către 
superiorii săi, intervievarea vreunui membru al delegaţiei române. 

Confirmarea s-a produs, inclusiv, prin publicarea articolului „Radio Europa 
Liberă” în cotidianul , Zeitung” (23 august 1972), recomandându-se: „nici un contact cu 
sportivii blocului răsăritean”. Walter Ralph, director la postul de radio „Europa Liberă”, 
a dat cuvânt de ordine celor 1.000 de angajaţi, printre care mulți transfugi, să nu 
interacționeze cu vreun sportiv sau vizitator din țările socialiste pentru „a împiedica 
orice posibilitate de provocare din partea acestora”. 

De menţionat că, pe toată perioada jocurilor olimpice, Nicolae Munteanu s-a 
aflat, în permanenţă, în anturajul ziariştilor si comentatorilor de radio şi televiziune 
români. 

Documentele existente în arhivele Securităţii nu aduc elemente care să 
confirme, oficial, interesul vădit din partea unor structuri de „intelligence service” vizavi 
de delegaţia olimpică, în schimb au fost evidențiate eforturile unor cetăţeni români, 
rămași în Occident, de a „momi” membrii delegaţiei cu promisiuni şi contracte. 

Despre rezultatele lotului olimpic s-a comentat intens în presa vremii, cele trei 
medalii de aur, şase de argint şi trei de bronz au poziționat România pe locul 13 pe 
națiuni. 

Cele mai strălucitoare performanţe au fost obţinute de Ivan Patzaichin (canoe 
1000m)!1, Gheorghe Berceanu (lupte greco-romane, categoria semimuscă) !? si Nicolae 
Martinescu (lupte greco-romane, categoria semigtea) |’. 


10 ACNSAS, fond Documentar, dosar nr. 13.031, £. 9. 

1 Ivan Patzaichin s-a născut la 26 noiembrie 1949 în comuna Mila 23, Judeţul Tulcea, si 
provine dintr-o familie de pescari lipoveni. La vârsta de 17 ani a făcut pasul spre sportul de elită 
prin inregimentarea la clubul ,,Dinamo” Bucureşti, secția caiac-canoe. Cu certe calități si 
potenţial de muncă dovedit încă din anii adolescenţei, tânărul Ivan a avut o ascensiune 
fulminantă. La vârsta de 17 ani si 11 luni câștiga primul titlu olimpic la canoe dublu, 1000 m, 
alături de consăteanul Serghei Covaliov, lângă Ciudad de Mexico, pe lacul Xochimilco. Tânărul 
canoist şi-a consolidat poziţia la Jocurile Olimpice de la München, prin succesul obţinut la proba 
de canoe 1-1000 m, pe canalul de la Oberschleifiheim (13 km N-München). Finala nu a reţinut 
atenţia opiniei publice, dar momentele dramatice din prima serie de calificări au fost intens 
mediatizate. Sportivul român a rămas fără pagaie în primii 25 m ai cursei, si a fost obligat să 
vâslească numai cu ciotul lopetii cca 975 m, în aplauzele spectatorilor. La finele cursei, oficialii au 
hotărât descalificarea sportivului si s-a declanșat un scandal imens. Contestaţia depusă de 
reprezentanţii țării noastre, dupa intense discuţii şi contradicții, s-a solutionat pozitiv, si astfel 
Patzaichin a participat în recalificări. Celelalte curse, inclusiv finala au fost câştigate într-o 
manieră categorică. După cinci participări la Jocurile Olimpice, cel poreclit „Amiralul”, s-a retras 
din competiţii în anul 1984, cu un palmares impresionant (şapte medalii olimpice din care patru 
de aur si trei de argint, 22 medalii la campionatele mondiale, din care opt de aur, patru de argint 

Din rândul participanților la Olimpiadä au refuzat înapoierea in țară un număr 
de 39 persoane din care trei sportivi, doi antrenori şi 34 turişti!+. 

Sportiva Marion Becker, aruncarea sulitei, legitimată la Clubul Sportiv 
Timişoara a plecat din satul olimpic alături de soţul ei, Siegfried Becker, si nu a mai 
revenit în cadrul lotului. 

După doi ani de suspendare a primit dreptul de a evolua sub culorile Germaniei 
Federale, şi chiar a câştigat medalia de argint la Olimpiada de la Montreal (1976). 

Voleibalistul Stelian Moculescu, jucătorul echipei Rapid Bucureşti, a dispărut 
din satul olimpic în dimineaţa plecării la aeroport. De precizat că, tânărului sportiv nu i 
s-a permis participarea la Campionatul European si turneul preolimpic, desfăşurate in 
anul 1971, din cauza suspiciunii de părăsire a lotului; prezenţa la München i-a fost 
facilitată de preşedintele federaţiei de volei, Dobincă, care a depus nenumărate diligente 
la factorii decizionali. 

Teodor Ionescu, antrenor si profesor la Scoala Sportivă nr. 4 Bucureşti, si 
Carmen Ionescu, atletă şi totodată soția tehnicianului, s-au facut nevazuti în incinta 
aeroportului. 

Cuplul lonescu a beneficiat şi de ajutorul antrenorului federal Gheorghe 
Zimbreşteanu care le-a înmânat pasapoartele in aerogarä, si nu în avion aşa cum 
prevedea procedura. 

De altfel, sursa „Oprea” informa: ,,...la orele 16.30 s-a plecat la aeroport unde 
s-a constatat că lipsesc două persoane (lonescu Carmen și soțul acesteia). Mirarea a fost 
că înainte cu două minute de anunțarea îmbarcării în autobuze erau în grupul 
sportivilor. În această situaţie secretarul Federaţiei de atletism Firea a anunţat telefonic 
comandamentul din satul olimpic, iar tov. Guriev s-a dus la Poliţia aeroportului unde i-a 
găsit pe fugari care ceruseră azil. Discutând cu aceştia i-au răspuns că s-au hotărât să 


şi zece de bronz, un titlu de campion european, 27 titluri de campion al României) 
(www.rrp.ro/read.php?cat=frsc&item=11, accesat la 22 ianuarie 2013). 

12 Gheorghe Berceanu, supranumit „Hercule de buzunar”, s-a născut la 28 decembrie 1949, în 
comuna Cârna, judeţul Dolj. După încercarea eşuată de a evolua la o grupă de juniori a clubului 
de fotbal „Electroputere Craiova” s-a îndreptat, la recomandarea fratelui, către lupte greco- 
romane; la vârsta de 20 ani a cucerit primul titlu mondial si până la Jocurile Olimpice a mai 
obţinut un nou titlu mondial si trei europene. Cu o tenacitate, forță şi agilitate unică, şi-a învins 
toţi oponenții si a intrat în posesia medaliei olimpice de aur. Activitatea competițională ulterioară 
a fost întreruptă de mai multe accidentări, dar a reuşit să mai câştige alte două medalii de argint 
la Campionatul mondial (1975) şi Jocurile olimpice de la Montreal (1976) (Gheorghe Berceanu — Un 
urias de 1,50 metri în http//jo2012.antena3.ro/legende/gheorghe-berceanu-un-urias-de-1-50- 
metri-398.html, accesat la 22 ianuarie 2013). 

15 Nicolae Martinescu, „uriașul blând”, crescut pe ogoarele Bărăganului, a încântat asistența 
prin evoluţiile sale si a făcut senzaţie prin victoria în fata temutului Nikolai Iakovenko, neînvins 
de câţiva ani, principalul favorit la aurul olimpic. Apogeul brăileanului, ajuns la vârsta de 32 ani, 
s-a consumat la Miinchen, si până la retragerea oficială (1978) a mai cucerit două medalii bronz 
la Campionatul European (1972, 1973) şi una la Campionatul Mondial (1974) (Alex Bucur, 
Nicolae Martinescu — De la Cupa Recoltei, Ja titlul olimpic de la Munchen in 
http//jo2012.antena3.ro /legende /nicolae-martinescu-de-la-cupa-recoltei-la-titlul-olimpic-de-la- 
munchen-805.html, accesat la 21 ianuarie 2013). 

14 ACNSAS, fond Documentar, dosar nr. 13.031, f. 10. 

rămână în Germania de unde vor pleca mai departe şi că ei nu vor face nici un fel de 
declarații contra țării” 15, 

Despre soarta imediată a fugarilor a relatat Stelian Moculescu: ,,...Noi nu 
aveam nici un fel de acte, veniserăm cu un paşaport colectiv. Ne-am dus la o cazarmă, 
am stat vreo 6-7 zile. Totul era pregătit, bănuiseră că vor rămâne multi sportivi cu 
ocazia Jocurilor Olimpice. Mai venise si discobola Ionescu împreună cu soțul ei. Mai 
erau un ceh, un polonez, şapte insi eram. Am primit azil politic” 16. 

Părăsirea intempestivă a lotului olimpic a unor membri ai delegaţiei sportive, 
precum şi a grupului de turişti au atras reacția imediată a autorităților româneşti. 

Prin intermediul reprezentantei diplomatice deschisă la K6ln s-a luat legătura 
cu oficiali ai Ministerului de Interne din Bavaria, si totodată cu Willy Daume, 
preşedintele comitetului de organizare olimpic. 

La 13 septembrie 1972, Vasile Jirjea, secretar HI, însărcinat cu probleme 
consulare a avut întrevederi cu oficiali MAE şi MAI vest-german. La finalul rundelor de 
discuţii era previzibil deznodământul. Consilierul juridic de la MAE vest-german, 
Wockel, a amintit de prevederile legii referitoare la acordarea de azil şi a afirmat că cei 
refugiaţi „nu pot fi siliți să ia legătura cu ambasada”. 

În pofida numeroaselor intervenţii efectuate de reprezentanţii ambasadei, nu s- 
a primit vreun răspuns afirmativ, iar refugiații au rămas în REG. 


Cazul Becker 

Documentele Securităţii, referitoare la fuga unor cetățeni români din cadrul 
delegatiilor prezente la Olimpiadă, au evidențiat situația familiei Becker. 

Atenţia acordată cuplului de naționalitate germană s-a oglindit prin acțiunile 
organelor statului în condamnarea acestora. Dosarul din fondul Penal existent în arhiva 
CNSAS decriptează, într-o măsură apreciabilă, tipicul acțiunilor efectuate de instituţiile 
decizionale româneşti. 

Povestea familiei Becker este una incitantă; aflat pe teritoriul Republicii 
Democrate Germane (RDG) tânărul Siegfried (născut la 2 martie 1940 în comuna 
Săcălaz, jud. Timiş) a cunoscut-o pe Marion Steiner (născută la 21 ianuarie 1950 în 
Hamburg, RFG), o sulitasä de perspectivă, şi s-a înfiripat o idilă!8. 

Relaţia s-a oficializat prin căsătoria civilă şi stabilirea tinerei sportive în 
România (11 aprilie 1970). Rodul iubirii s-a materializat prin naşterea fetiţei Almut Giza 
Becker (2 iulie 1970). 

La scurtă vreme, Marion Becker a revenit în activitatea competițională, sub 
conducerea soțului, şi a participat la o serie de concursuri in REG, Iugoslavia, URSS, 
RDG. 


15 Ibidem, £. 80. 

16 Alin Fornade, Stefan Moculescu, antrenorul naționalei masculine de volei: „Românul se ghidează după 
burtă” in www.gsp.ro/sporturi/volei/stelian-moculescu-antrenorul-nationalei-masculine-de- 
volei-romanul-se-ghideaza-dupa-burta-222733.html, accesat la 24 ianuarie 2013. 

17 ACNSAS, fond Documentar, dosar nr. 13.031, f. 52. 

18 Idem, fond SIE, dosar nr. 32.664, f. 3. 

Dupa incheierea participarii la proba sportiva (rezultatele au fost modeste si 
chiar s-a ratat accesul în actul final), soţii au părăsit locul de cazare şi, totodată, au 
anunţat că refuză înapoierea în România. 

La momentul plecării din tara, antrenorul era asistent universitar la Facultatea 
de Educaţie Fizică si Sport din cadrul Universităţii din Timisoara, în timp ce Marion era 
studentă, anul I, în cadrul aceleiaşi unităţi de învățământ superior. 

Absența de la serviciu a lui Siegfried Becker a fost penalizata de către 
Universitatea din Timisoara prin desfacerea contractului de muncă (decizia nr. 468/17 
noiembrie 1972), iat, la rândul ei, soția a fost exmatriculată din facultate (ordinul 
Universităţii emis la 16 octombrie 1972)19. 

Scrisorile expediate familiei Becker şi interceptate de Securitate nu oferă 
explicaţii clare asupra hotărârii de a se stabili in RFG. Conform înscrisurilor si 
declarațiilor date de Iuliana Becker, mama tehnicianului, rezultă că cei doi au trimis 
ambasadei RDG la Bucureşti o cerere prin care sportiva a cerut renunțarea la cetățenia 
est-germană, însă a fost avizată negativ. 

Pe fondul incertitudinilor decizionale la nivelul instituţiilor româneşti, iscate de 
respectiva petiție, dar şi a dorinţei de a performa în Occident, cei doi tovarăşi de viata 
au ales Germania Federală, fără a uita de fiica lor. De altfel, demersurile pentru 
întregirea familiei prin trimiterea minorei, aflată în grija bunicii paterne, au fost 
demarate încă din primele zile (Almut Giza Becker a ajuns la părinți în anul 1975). 

În luna ianuarie 1973 au fost înregistrate cererile celor doi „fugari” de renunțare 
la cetăţenia română şi stabilirea lor definitivă în REG. 

Reacţia autorităţilor, fata de actul unilateral de rămânere în Germania de Vest, 
s-a concretizat prin începerea urmării penale (20 noiembrie 1973). Perchezitia 
domiciliară efectuată la 29 noiembrie 1973, de către organele de anchetă ale Securității 
Timiş, s-a concretizat prin aplicarea sechestrului asigurator asupra bunurilor familiei. 

Operaţiunea a început la ora 18.20 şi s-a încheiat la ora 21.00, în prezenţa a doi 
martori şi a lulianei Becker. Dintre bunurile confiscate, reținem: un autoturism 
, Volkswagen” tip broască, de culoare albă, an de fabricație 1960, evaluat la 35.000 lei; 
un costum de haine bărbătesc, din stofă englezească (lână), de culoare verde închis, uzat 
15%, estimat la 1.200 lei; un aparat de mărit foto, fabricaţie Polonia, marca ,,Krokus” 3, 
în valoare de 1.400 lei; una pereche schiuri, marca „Kneissel”, de fabricație austriacă; 
una rochie de culoare galbenă, confecționată din lână sintetică, tricotată de mână; una 
rochie din mătase artificială, imprimată pe fond bleu, nepurtată (ultimele articole erau 
apreciate la 300 lei/bucata)2. 

La 12 martie 1974 s-a încheiat raportul de finalizare a urmăririi penale şi se 
recomanda începerea acțiunii penale asupra invinuitilor Siegfried şi Marion Becker sub 
aspectul săvârșirii infracțiunii de refuzul înapoierii în tara, faptă prevăzută si 
pedepsită de art. 253 alin. 1 Cod Penal (infracțiunea reprezenta un grad ridicat de 
pericol social prin deteriorarea relaţiilor sociale care asigurau desfășurarea normală a 
activităţii instituţiilor angajatoare). 


19 Tdem, fond Penal, dosar nr. 38.852, f. 6. 
20 Thidem, £. 41. 

Dosarul a fost trimis de la Timişoara la Tribunalul Militar Bucureşti, via 
Procuratura Generală, Direcţia Procuraturilor Militare. Procesul s-a desfăşurat în 
absenţa inculpatilor, totuşi aceştia fiind aparati de un avocat de origine germană. După 
două şedinţe publice s-a dat verdictul; prin sentința nr. 467/26 iunie 1974, Siegfried 
Becker a fost condamnat la 5 ani închisoare, iar Marion Becker a primit 3 ani şi 9 luni 
inchisoare?!. 

Condamnatii pierdeau si autoturismul ,,Volkswagen”, dar erau anulate 
pedepsele referitoare la drepturile civile (în baza art. 2 din decretul prezidențial nr. 
9/1974). 

Principiul legalităţii a fost respectat, iar cuplul Becker a contestat hotărârea 
completului de judecată; decizia Secţiei recurs a Tribunalului Militar Bucureşti nr 
384/14 august 1974 nu a schimbat hotărârea iniţială. Şi totuşi, înarmaţi cu speranţă, soţii 
Becker au trimis o nouă cerere pentru a reglementa situaţia lor juridică. 

Pe baza zvonurilor şi mărturiilor privind răscumpărarea cetățenilor români de 
naţionalitate germană, incriminatii solicitau: „a ne aproba posibilitatea achitării pedepsei 
noastre în bani. În acest sens am luat legătura cu ambasada RSR din Koln si dorim ca 
răspunsul tribunalului militar la cererea noastră să ne fie trimisă prin intermediul 
ambasadei” 2. 

Tribunalul Militar Bucureşti a luat act de cererea de înlocuire a executării 
pedepselor cu obligativitatea plății unor amenzi. Judecătorii au deliberat în secret, şi 
potrivit „art. 12 şi următoarele din Decretul nr. 24/1970 republicat, în cazul 
condamnării la pedeapsa închisorii de cel mult 10 ani a unui străin care nu are domiciliul 
în România si a săvârşit infracțiunea pe teritoriul țării, instanța poate dispune înlocuirea 
executării pedepsei prin obligarea la plata unei amenzi. 

În cazul supus judecății, se constată inadmisibilitatea cererii formulată de 
condamnatii, deoarece aceştia, pe de o parte, în momentul comiterii infracțiunii de 
refuzul înapoierii in tara, aveau calitatea de cetățeni români trimiși în străinătate in 
vederea îndeplinirii unor însărcinări obşteşti, iar pe de altă parte, infracțiunea s-a 
consumat în afara granițelor RSR. 

Nefiind îndeplinite condiţiile cerute de prevederile decretului nr. 24/1970, 
urmează ca cererea condamnaților să fie respinsă ca neîntemeiată”25 (sentința nr. 
1059/6 decembrie 1974 nu a schimbat pe cea pronunţată la 26 iunie 1974). 

De precizat că, actul unilateral de rămânere în străinătate era infracțiune şi se 
pedepsea cu închisoare de la 1 la 7 ani conform art. 253 din Codul Penal. Acţiunea de 
cercetare era demarată de organele din cadrul Inspectoratului Judeţean/ Municipal de 
Securitate, iar la încheierea urmăririi penale se preda dosarul Procuraturii Militare 
jurisdicționale. Pe baza documentelor adunate de ofițerii de cercetare penală se 
întocmea rechizitoriul şi se înainta dosarul instanțelor de judecată militare. Sentința 
organelor judiciare putea fi contestată prin recurs, însă la Secţia recurs, entitate distinctă, 
decizia era, în multe cazuri, identică sau chiar mai drastică. 


21 Tbidem, £. 80; Idem, fond SIE, dosar nr. 32.664, f. 3. 
22 Idem, fond Documentar, dosar nr. 13.031, f. 113. 
23 Thidem, £. 119. 

Sportivii romani au fost sustinuti, din tribune si salile de competitie, inclusiv de 
turiştii sosiți din tara, însă într-un număr scăzut. Grupurile de turişti au fost constituite 
după următoarele criterii: vârstă, ocupație, instituţii organizatoare (ex: BIT). 

Elevii au fost gäzduiti în tabăra de tineret, la cca 5 km de satul olimpic, si în 
cabane construite special pentru respectivul eveniment (durata excursiei: 22 august — 13 
septembrie 1972). 

Supravegherea a fost asigurată de un ofițer conspirat sub acoperirea de 
profesor şi salariat al Ministerului Educaţiei si Învăţământului, totodată, s-a creat o reţea 
informativă formată din cinci surse şi completate de cele oficiale (cadrele didactice care 
au însoţit adolescenţii). 

Comportamentul tinerilor a fost în limitele normale, cu unele excepții. Se relata 
despre plecările unor fete din tabără si încercările unui elev de a efectua un comision. 

La finele excursiei unul dintre elevi (M. G., fără a 1 se preciza vârsta), 
informator al organului de securitate, a plecat incognito din tabără (actele si bagajele i- 
au fost aduse în tara). Gestul a surprins pe cei din jur, si în mod deosebit pe ofițerul 
acoperit. Pe toată durata şederii s-a arătat cooperant si a relatat o serie de fapte si 
atitudini ale colegilor. 

Diurna a cheltuit-o pe diverse atentii pentru familie, în plus şi-a depus bagajele 
în autocarul pentru plecarea spre tara. Elevul din Turda a dispărut fără urmă, iar 
ambasada română din REG trebuia să se ocupe de operațiunile de căutare si de 
influențare pozitivă (determinarea tânărului de a se repatria). 

Dintre măsurile preconizate în acest caz, menţionăm: contactarea părinților şi 
demararea unei acțiuni comune de aducere in tara si interceptarea corespondenţei cu 
familia adolescentului2. Documentele Securităţii nu dezvăluie desfăşurarea acţiunilor 
ulterioare şi nici deznodământul cazului. 

Pe lângă elevi s-au mai deplasat în statul vest-german si o serie de turiști, cu 
diverse profesii si de pe cuprinsul întregii tari, în cadrul excursiilor organizate de BIT, 
ONT „Carpaţi” si ACR. 

Despre excursionistii BIT a relatat maiorul de securitate Tudor Ştefan, unul 
dintre conducătorii colectivului, legendat ca profesor. În raportul scris, pe marginea 
unor aspecte rezultate in problema „OLIMP”, se preciza istoricul voiajului. 

Cei selectați pentru deplasare s-au reunit la Bucuresti si li s-a efectuat pregătirea 
contrainformativă. Cazarea turiştilor s-a efectuat în localul unei școli, în camere de 10- 
15 paturi, unde s-a numit câte un responsabil de cameră şi concomitent s-a creat un 
avizier pentru diverse comunicări privind activitatea grupului?5. 

Încă din dimineața zilei de 26 august 1972 o parte semnificativă a turiştilor a 
telefonat ori a scris cunoştinţelor din RFG. De altfel, multi romani nu au avut ca 
obiectiv vizionarea competiţiilor sportive, fiind preocupaţi de rezolvarea unor probleme 
personale. 

Preotul P.G., initial a fost avizat negativ pentru a ieşi din tara pentru 
suspiciunea de evaziune (rămânerea în străinătate), a efectuat o deplasare la 
Frankfurt/ Main și s-a întâlnit cu un cetăţean român, aflat ilegal în RFG, de la care a 


24 Thidem, £. 37. 
25 Ibidem, £. 30. 

primit bani şi o haină de astrahan (9.500 mărci) pentru a fi inmanata unei persoane din 
Capitală. 

Un alt preot a contactat în Munchen pe LS., din Frankfurt/Main, de la acesta 
primind bani, obiecte de valoare din aur, casetofon şi articole de îmbrăcăminte %. 

Un alt aspect notabil a fost prezenţa câtorva exemplare din biblie şi a ziarului 
intitulate „Stindardul” în locurile de cazare. Semnalarea respectivelor lucrări a fost 
urmată de acțiuni concrete de confiscare şi distrugere (misiune îndeplinită de antrenori 
sau conducătorii delegatiilor). 

Din grupul BTT au dispărut de la cantonament un număr de patru persoane, 
iar alte 12 trebuia să revină in tard, în mașinile personale achiziționate din Germania. 
Din componența grupului s-a păstrat legătura cu doi informatori, două legături oficiale 
şi cinci persoane de incredere?’. Pe parcursul călătoriei spre ţară nu s-au produs 
evenimente deosebite. 

Direcţia | urma să întreprindă măsuri pentru reîntoarcerea în tara a celor rămași 
în REG. Dintre acţiunile specifice rețin atenția, următoarele: identificarea persoanelor 
din anturajul fiecărui „evazionist”, discuţii şi sugestii date apropiaților pentru a influența 
pozitiv fugarul, interceptarea corespondenţei. 

Disfunctionalitätile apărute în supravegherea şi prevenirea „evaziunilor” ar fi 
trebuit remediate prin adoptarea câtorva decizii imediate: deplasarea ofițerilor de 
informaţii sub acoperirea de arbitri sau ziarişti să fi fost legendată corespunzător 
(introducerea în mediul respectiv cu câteva luni si popularizarea noii activități) si astfel 
se evitau potenţiale deconspirări; intensificarea muncii politico-ideologice (lozincă des 
uzitată, însă frecvent dezavuată de membrii delegatiilor sportive); limitarea iesirilor 
individuale pentru a preîntâmpina alte ramaneri în străinătate; verificările ocazionate de 
acordarea avizelor de deplasare să fi fost extinse si asupra familiei sau rudelor apropiate 
(prevenirea plecărilor simultane în străinătate) 38. 


Concluzii 

Participarea la Jocurile Olimpice de la Miinchen (26 august — 10 septembrie 
1972) a reprezentat o misiune cu încărcătură psiho-profesională deosebită pentru 
structurile informative românești. 

Numărul impresionant de sportivi, oficiali, turiști şi membri ai ansamblului 
folcloric a impus mobilizarea mai multor lucrători ai Securităţii si, totodată, crearea ori 
extinderea reţelelor informative. 

Supravegherea pe meleagurile bavareze a însemnat un exercițiu de eficiență 
asupra întregii delegaţii (cca 700 persoane) şi s-a datorat, în mare parte, aplicării 
planurilor de măsuri elaborate încă din prima jumătate a anului olimpic. Conform 
rapoartelor oficiale, 199 din cei 680 români ajunşi la Olimpiadă s-au aflat într-o formă 
de colaborare cu ofițerii conspirati. 


26 Ibidem, £. 9. 
27 Ibidem, £. 33. 
28 Thidem, £. 24. 

Putinatatea cadrelor trimise în componența delegatiilor şi înțelegerile prealabile 
dintre refugiați şi legăturile din emigrație au facilitat rămânerea unui număr de 39 
cetăţeni (trei sportivi, doi antrenori, 34 turişti) în landurile Germaniei. 

Concentrarea monitorizării pe delegaţia sportivă a estompat elanul unor 
eventuale decizii de rămânere în Occident, însă nu a îngrădit, major, practica 
schimburilor comerciale ori vânzarea de diferite bunuri de către membrii lotului 
olimpic. 

Minusurile în activitatea de prevenire s-au probat, îndeobşte, în cazul grupurilor 
de turişti (o parte din cei care au fugit din locurile de cazare erau excursionisti cu 
recomandări de la organele de partid), de remarcat, posibilitățile nenumărate de 
tranzacţionare de diverse bunuri in/si din RFG pe fondul ingäduintei conducătorilor de 
delegații si organelor vamale. 

Refuzul reîntoarcerii in ţară nu a rămas nesanctionat; în majoritatea 
covârşitoare a cazurilor s-au organizat procese şi s-au dictat pedepse cu închisoare, 
precum şi confiscarea parțială sau totală a averilor. 

Pe plan sportiv, bilanțul s-a dovedit satisfăcător, chiar şi în condiţiile unei 
participări numeroase, şi a prefațat performanţele de la ediția canadiană (1976). 

Ce s-a întâmplat în timpul şi la sfârşitul olimpiadei nu s-a mai repetat la 
următoarele ediţii; în primul rând, numărul turiştilor a fost drastic limitat şi în plus 
factorul-distanta a contribuit la aceasta stare de fapt (desfăşurarea jocurilor la Montreal, 
Los Angeles, Calgary, Seul). 

Un alt doilea aspect a relevat un fenomen ce urma să ia o amploare 
îngrijorătoare, şi anume: „evaziunea” (fuga sau refuzul întoarcerii în tara) sportivilor sau 
antrenorilor. 

De la relații profesionale deteriorate până la aspecte de ordin financiar, flagelul 
ramanerilor în străinătate a căpătat dimensiuni nebănuite în anii '80. 

Activitatea structurilor Securităţii a fost considerată multumitoare, însă a fost 
umbrită de câteva „scăpări” de persoane, unele dintre acestea fiind cooptate în rețeaua 
informativă. Acţiunea ,,Olimp-72” a consfințit interesul serviciilor de informații fata de 
mișcarea sportivă si a căpătat o atenție crescândă până la finele anilor 80. 

MIRCEA ELIADE 
- UN ROMAN PENTRU ETERNITATE. 
ECOURI DIN ARHIVELE SECURITĂȚII 


MIRCEA ELIADE - A ROMANIAN FOR ETERNITY. 
ECHOES FROM THE SECURITATE'S ARCHIVES 


Our paper outlines the inner torment of Mircea Eliade, one of the most outstanding Romanian 
philosophers of the 20! century, forced to spend the greatest part of his life away from his motherland 

Starting from the short period in which Eliade sympathized with the Legionary Movement, we 
have tried to reconstitute the elaborate mechanism that turned the philosopher into a “prisoner of 
history”. We based our approach on archival documents, testimonies of his contemporaries, but also on 
some autobiographical confessions of the scholar. We have identified the “operative games” conceived by 
the Romanian secret services in order to alter Eliade’s image, as well as propaganda campaigns meant 
either to depict him in a favourable light or to discredit him, conceived within the spheres of influence in 
Bucharest and in the exile. 

Caught between ideological demands and his longing for his native country, Eliade continued 
to “dream in Romanian” during his entire life and to hope that his work would eventually be fully 
published and appreciated by his people at its true value. 

Limba română este patria mea! 
Nichita Stanescu 


„Este poate cel mai diabolizat autor de către propaganda comunistă si de 
către corectitudinea politica post 89. Este cel mai atacat, este omul care a suferit cel mai 
cumplit reductionism. Toata opera lui de istoric, chiar de filosof al religiilor, de editor, 
de traducător, de eseist, de prozator în realismul psihologic, deci tot acest amalgam unic 
in literatura noastră este redus la scurtul episod al adeziunii sau al simpatiei fata de 
mișcarea legionară. Cred că după 20 de ani de tocare si de märuntire a biografiei lui 
Eliade s-au spus toate adevărurile, cele mai inconfortabile şi mai negre lucruri. Si îmi 
pare foarte bine că s-au pus pe foaie, pentru că niciodată nu faci nimic decât dacă pui 
adevărul pe masă”!. 

Aceste aprecieri ale criticului Dan C. Mihăilescu, formulate în februarie 2011, 
în cadrul conferinței „Bună seara, domnule Mircea Eliade!”, sintetizează, in chip 
magistral în opinia noastră, avatarurile operei şi imaginii publice a lui Mircea Eliade. In 
pofida faptului că bibliografia consacrată operei şi personalităţii lui Eliade este imensă?, 


! http://life.hotnews.ro/stiri-prin_oras-8338936-dan-mihailescu-critic-literar-mircea-eliade-este- 
cel-mai-diabolizat-autor-catre-propaganda-comunista-catre-corectitudinea-politica-post-39- 
89.htm , consultat la 9 septembrie 2011. 

? Această bibliografie, deja uriașă, continuă să se îmbogăţească în fiecare an. Vezi, în acest sens, 
evoluţia de la modesta bibliografie din 1969 (Bibliography of Mircea Eliade, Chicago, University of 

suntem convinsi ca unele fatete ale acesteia au fost insuficient sau deloc analizate. 
Pornind de la această idee, vom încerca pe parcursul prezentului studiu să aducem în 
atenție unele aspecte referitoare la sentimentele patriotice care l-au animat pe ilustrul 
savant de-a lungul întregii sale vieți, folosind în acest scop informaţiile păstrate în arhiva 
Securității”. 


Plecarea în străinătate — misiune diplomatică sau informativă? 

Pentru a înţelege exilul lui Mircea Eliade trebuie să ne întoarcem în anul 
1940, cand, în luna aprilie, acesta a fost trimis atașat cultural la Londra. Dacă acordăm 
credit versiunii lui Constantin C. Giurescu, inițiativa trimiterii lui Eliade la Londra i-ar fi 
aparținut, în calitate de titular al departamentului Frontului Renașterii Naţionale în 
cabinetul Gh. "Tătărescu: ,,...stiam că avea simpatii de dreapta, fără însă ca să fi acționat 
efectiv pe teren ca alții. Cum în acel moment ministerul intenţiona trimiterea unor 
secretari şi consilieri culturali la ambasadele şi legatiile noastre din țările apusului 
Europei, m-am gândit totuşi că ar putea fi utilizat’’4. 

Referitor la această „utilizare”, termen folosit ulterior de Securitate atunci 
când se făcea referire la agenţi de influenţă și colaboratori, există şi informații, neatestate 
documentar până în prezent, conform cărora Eliade ar fi plecat la post în calitate de 
colaborator al Serviciului Secret de Informaţii, condus de Mihail Moruzov. În acest 
sens, Florin Turcanu nota: „Pe lângă atribuţiile de propagandă culturală a acceptat, 
probabil, si sarcini de alt gen. Conform unui pasaj inedit din Jurnalul londonez al lui 
Dumitru G. Danielopol, expert al Băncii Naţionale a României detașat în Marea 
Britanie, Eliade i-ar fi destăinuit acestuia că «înaintea plecării la Londra, fusese chemat la 
serviciul lui Moruzov (şeful S.S.L), unde un colonel l-ar fi întrebat dacă nu vrea să 


Chicago Press, 1969, 17 p.), până la Mircea Handoca, Mirea Eliade. Contribuţii bibliografice, 
Bucureşti, Societatea Literară „Relief românesc”, 1980 (240 p.); Douglas Allen, Dennis Doeing, 
Mircea Eliade: An Annotated Bibliography, New York-London, Garland Publishing Company, 1980 
(262 p.), Mircea Handoca, Mirea E/ade: biobibliografie, vol. 1-3, Bucuresti, Editura „Jurnalul 
literar”, 1997-1999 (415 p. +340 p. + 432 p.). 

3 Valorificarea materialelor documentare aflate în arhiva Securităţii, cu privire la Mircea Eliade, a 
început în anul 2002, odată cu publicarea volumului lui Mihai Pelin, Genii si analfabeti, Militari si 
intelectuali sub lupa Securității, Bucuresti, Editura Universal Dalsi, 2002, cap. „Mircea Eliade — Atras 
pe drumul Damascului”, pp. 114-144. Principalul neajuns al textului respectiv îl reprezintă faptul 
că lipseşte aparatul critic, astfel că informaţiile oferite nu pot fi verificate şi aprofundate. 
Înfiinţarea C.N.S.A.S. şi deschiderea arhivelor Securităţii spre studiu a suplinit acest neajuns, 
astfel că cercetätoarea Dora Mezdrea a publicat nu mai putin de 121 de documente din dosarele 
de urmărire informativă şi din dosarul întocmit de D.I.E. pe numele lui Mircea Eliade — Nae 
Ionescu si discipolii săi în arhiva Securităţii, Volumul II: Mircea Eliade, prezentarea, selecţia şi îngrijirea 
textelor Dora Mezdrea, Bucureşti, Editura „Mica Valahie”, 2008, 261 p.; o parte din informaţiile 
din aceste dosare sunt valorificate, în capitolul „Mircea Eliade în obiectivul Securităţii”, şi de 
către Ioana Diaconescu în volumul Serfori în arhivele C.LN.S.A.S. Intelectuali urmăriți informativ, 
arestați, condamnați, ucişi în detentie 1946-1989. Studii însotite de anexe selectate din arhivele C.N.S.A.S., 
Bucureşti, Fundaţia Academia Civică, 2012, pp. 175-194. 

+ C.C. Giurescu, Jurnal de călătorie: impresii din Statele Unite, Paris si Londra, Bucureşti, Editura 
Cartea Românească, 1971, p. 176. 

lucreze pentru ei. Eliade mi-a explicat că îi era greu să refuze şi că fusese însărcinat cu 
supravegherea mișcărilor comuniste»”5. 

Documentele din arhive confirmă faptul că sistemul acoperirii diplomatice 
era folosit cu succes de către S.S.I. In luna februarie 1941, Eugen Cristescu, directorul 
general al S.S.I., solicita şi obținea aprobarea generalului Ion Antonescu pentru ca 
informatorii săi „să fie introdusi în personalul oficial al reprezentantelor diplomatice si 
consulare române din străinătate — în prima urgență in Peninsula Balcanică si în 
Orientul Apropiat”. Scopul declarat era acela de „a dispune de o reţea informativă 
sigură si cu durată de funcționare”, iar posturile vizate erau acelea de „consuli, vice- 
consuli, cancelari, agenţi şi atasati comerciali si de presă, ajutori şi secretari ai atasatilor 
militari şi agenţi ai serviciului de navigație maritimă”. 

Totuşi, ne este greu să credem că un personaj precum Eliade, cu opţiuni de 
dreapta binecunoscute, ar fi fost pus să supravegheze... mişcarea comunistă la... 
Londra! Dacă dialogul cu Danielopol a avut într-adevăr loc, e posibil ca Eliade să fi 
încercat doat o intoxicare a interlocutorului cu privire la adevărata sa misiune”. Oricum, 
trimiterea lui Eliade, eliberat din lagăr in octombrie 1938 de către regimul carlist, intr- 
unul din „cele mai sensibile puncte din rețeaua diplomatică românească”, după cum 
califica Florin "Ţurcanu Londra anului 1940, rămâne o decizie cel putin ciudată! Într-o 
fişă din 1947, întocmită cel mai probabil de S.S.I., se oferă următoarea explicație: 
„această numire poate fi explicată şi de calitățile reale care îl indicau pe Mircea Eliade 
pentru un asemenea post si de faptul că fostul rege Carol urma să viziteze Londra? si 
dorea să aibă în anturajul lui numai stele de primă marime”?. 

Oricare vor fi fost ratiunile pentru care a fost trimis la Londra, cert este că a 
rămas acolo până în februarie 1941, cand a fost numit, în aceeași calitate, la Lisabona. In 
Portugalia a locuit până în 15 septembrie 19451. 

Anul în care, fără să bănuiască vreo clipă, Mircea Eliade a păşit pentru ultima 
dată pe pământ românesc a fost anul 1942 când, după o întrevedere cu Salazar!! (7 iulie 


5 Florin Turcanu, Mircea Eliade. Prizonierul istoriei, traducere de Monica Anghel si Dragoş Dodu, 
prefață de Zoe Petre, Bucureşti, Editura Humanitas, 2005, p. 384. 

* Apud Florian Banu, j nfintarea Departamentului de Informaţii Externe — de la memorialistică la document, 
în „Caietele C.N.S.A.S.”, anul HI, nr. 1(5)/2010, p. 113. 

7 Oricum, Danielopol ştia foarte puţine despre Eliade, asa cum reiese din stupefactia cu care 
acesta a aflat în 9 septembrie 1940 că scriitorul a fost una din „luminile conducătoare” ale 
Mişcării Legionare: „Am ramas pironit pe loc de uimire, si în același timp foarte îngrijorat de 
această revelaţie, căci avusesem mai multe conversații cu Eliade şi nu-mi mai aminteam dacă-i 
expusesem punctul meu de vedere asupra acestei mișcări” — D.G. Danielopol, Jurnal londonez, 
ediţie îngrijită de Valeriu Florin Dobrinescu, Valeria Dumistrăcel, Iaşi, Institutul European, 
1995, p. 134. 

8 Regele Carol al Il-lea a vizitat Londra în 15-18 noiembrie 1938, încercând să obţină o 
consolidare a poziției României, grav amenințată după semnarea acordului de la München. Deci, 
ipoteza aceasta este invalidată chiar de cronologia evenimentelor. 

9 ACNSAS, fond S.LE., dosar nr. 167, vol. 1, £. 50. 

10 Mircea Handoca, Viata lui Mirea Eliade, ediţia a Il-a revizuită şi adăugită, Cluj-Napoca, 
Editura Dacia, 2000, p. 93. 

1942), revine in ţară pentru a-i raporta personal lui Mihai Antonescu rezultatul 
discuţiilor. Sederea la Bucuresti a fost pentru Eliade ultima ocazie de a-și vedea părinții 
si mai multi prieteni, printre care Mircea Vulcănescu. Părăsind România la începutul 
lunii august 1942, nu-şi închipuia, probabil, nicio clipă că nu se va mai întoarce 
niciodată 12. 

Dorinţa sa constantă de a se reîntoarce în tara şi planurile făcute în acest 
sens, precum şi, ulterior, demersurile Securităţii de a face posibilă această vizită, vor 
rămâne fără nici un rezultat, cauzele, motivele, piedicile fiind atât de diverse, încât este 
greu de stabilit exact ce anume a făcut imposibil acest lucru. Putem însă încerca un 
exercițiu de reconstrucție a frământărilor, tribulatiilor marelui savant în dorința declarată 
de a-şi revedea patria, acțiune văzută de Securitate ca un plus de imagine pozitivă pentru 
regimul de la Bucureşti şi, ca atare, încurajată. 

Dincolo de ipotezele cu privire la o posibilă colaborare strict secretă a lui 
Eliade cu S.S.I.-ul, este cert că acesta se afla de multă vreme în atenţia serviciilor de 
informații, întrucât, potrivit unei note din 8 septembrie 1948, întocmită deci în primele 
zile de după înființarea Securităţii, existau deja două dosare de urmărire. Cel mai vechi 
se pare că era dosarul individual nr. 4.262, existent în arhiva Direcţiei Generale a 
Poliţiei, care il atesta pe Eliade drept „fruntaş legionar” încă din anul 1936. La rândul 
său, S.S.I. dispunea de dosarul personal nr. 14.999 în care se adunaseră, de-a lungul 
timpului, o sumă de informaţii despre legăturile şi orientarea politică avută de 
„Obiectiv”. 


Dilema serviciilor de informații: 
„duşman al poporului” sau „agent de influență”? 
O primă tentativă a serviciilor secrete comuniste de a folosi anvergura 
ştiinţifică internaţională a savantului, precum şi ataşamentul acestuia fata de Romania, 
poate fi documentată în 23 iunie 1947, printr-o notă a S.S.l. Ideea pornise de la 


11 Antonio de Oliveira Salazar (n. 28 aprilie 1889, Vimieiro, Santa Comba Dao, - d. 27 iulie de 
1970, Lisabona), om politic portughez. Fondator şi preşedinte al partidului corporatist „Uniunea 
Naţională”. Ulterior, Salazar a înființat partidul „Estado Novo” si a condus regimul autoritar din 
Portugalia în perioada 1932 — 1974. În perioada 1932-1968 a deţinut funcţia de prim-ministru, 
opunându-se comunismului şi liberalismului în egală măsură, promovând o politică bazată pe 
valorile corporatismului si conservatorismului si străduindu-se să menţină imperiul colonial al 
Portugaliei. În timpul celui de-al Doilea Război Mondial a dus o politică de echilibru între 
Naţiunile Unite si țările Axei, evitând angajarea vădită a ţării sale în sprijinul vreuneia dintre cele 
două tabere. 

12 „Acea săptămână petrecută la Bucureşti mi-a rămas în amintire ca un vis melancolic, străbătut 
de coşmaruri. Şi totuşi nu puteam bănui atunci că — în afară de Corina şi Sorin — nu-mi voi mai 
revedea familia, nici tata, nici majoritatea prietenilor, iar biblioteca, manuscrisele şi dosarele cu 
note şi corespondenţă îmi vor rămâne inaccesibile, păstrate în podul caselor în care au locuit de- 
a lungul anilor părinții si Corina” — Mircea Eliade, Memori. Recoltele solstițiului, vol. IX (1937-1960), 
ediţie îngrijită de Mircea Handoca, Bucuresti, Editura Humanitas, 1991, p. 67. Corina este 
numele folosit de familie pentru Cornelia, sora scriitorului, iar Sorin este fiul acesteia. In 
documentele Securităţii sunt folosite aleatoriu numele Cornelia si Corina pentru desemnarea 
surorii lui Eliade. 

evoluţiile pe care Mircea Eliade le avusese în perioada 1945-1947 în plan științific. În 
luna august 1945, la intervenția Academiei Franceze, i se oferă lui Eliade postul de 
profesor titular al catedrei de Istorie comparată a religiilor de la Sorbona. Conform 
legislaţiei franceze, pentru ocuparea acestui post era nevoie de acordul guvernului 
român. Ambasadorul României în Franţa, Simion Stoilov, a refuzat să semneze acest 
acord și, în ciuda faptului că Sorbona a reînnoit intervenţia de trei ori, s-a cantonat pe 
această poziţie. În documentul întocmit de S.S.I. se aprecia că „recomandările 
ministrului Stoilov au în această privinţă un substrat subiectiv”, subliniindu-se faptul că 
„prezența unui profesor român la o catedră a Sorbonei ne-ar face cinste”. 

Autorul notei se vădeşte a fi o persoană echilibrată care, deşi aminteşte 
colaborarea lui Eliade cu Nae Ionescu, se fereşte de a interpreta acea perioadă într-o 
cheie antifascistă, ci realizează o analiză de mare finețe a personalității savantului si a 
contextului în care a devenit „prizonierul istoriei”: 

„Mircea Eliade are, pe lângă cunoştinţele sale de erudit, un caracter de om 
blajin şi nu este cunoscut a fi avut atitudine antidemocratica. Totuşi, sentimentele lui 
democratice sunt de nuanță... occidentalo-burgheza. Dată fiind însă vârsta şi 
conformarea psihică a omului, el trebuie folosit asa cum este. Cred că Mircea Eliade 
este si el timorat [si] influenţat de gogoritele agitate în străinătate asupra stării de lucruri 
din România si pe care mimeni nu le combate in nici un fel (subl. în original). De aceea, 
eventuala lui folosire nu trebuie făcută decât cu conditiunea ca Mircea Eliade să vină 
întâi să stea de vorbă cu factorii de răspundere din tara, urmând ca după aceea să i se 
dea o calitate în străinătate sau să se dea agrementul guvernului român la numirea sa ca 
profesor titular la o catedră a Sorboner” 15. 

Cel mai probabil, în atmosfera marcată de dogmatism ideologic a epocii, un 
astfel de proiect nu putea avea sorti de izbândă, tentativa S.S.L.-ului fiind subminatä, 
printre altele, si de abordările radicale ale Sigurantei, aflată în permanentă competiție 
pentru întâietate, ca furnizor de informaţii, în ochii factorului politic. De exemplu, într- 
o fişă a lui Mircea Eliade, întocmită la începutul anului 1947 de către Siguranță, se 
regăseau informaţii de tipul: „doctrinar al Mişcării Legionare”, „legionar notoriu, 
rechemat în tara a refuzat să se întoarcă”, „a avut legături cu toți românii reactionari”, 
„actualmente se află la Paris, unde desfăşoară o activitate intensă împotriva regimului 
nostru”. Concluzia extrasă era dincolo de orice echivoc: „date fiind convingerile sale 
politice si legăturile strânse cu cercurile anglo-americane, socotim că nu poate fi folosit 
de serviciul nostru nici informativ şi nici propagandistic” 14. 

Tentativele S.S.I.-ului de a acționa profesionist în folosirea unei personalități 
de talia lui Mircea Eliade erau sortite esecului în contextul în care, după înlăturarea lui 


15 ACNSAS, fond S.LE., dosar nr. 167, vol. 1, f. 50. Acest fragment este considerat de către 
Ioana Diaconescu, care îl redă în volumul său Scrittori in arhiva C.N.S.A.S. Intelectuali urmăriți 
informativ, arestați, condamnați, ucisi in detenție. 1946-1989. Studii însotite de anexe selectate din arhivele 
CN.S.A.S., Bucuresti, Fundaţia Academia Civică, 2012, p. 176, drept un indiciu prin care 
„desluşim dorința obstinată a noului regim de a-l folosi cu orice pret pe Mircea Eliade, pe atunci 
în deplină putere a vârstei mature, pentru îmbunătăţirea imaginii noului stat comunist”. 

14 ACNSAS, fond S.LE., dosar nr. 167, vol. 1, f. 28. 

Lucian Stupineanu!> din fruntea instituţiei în ianuarie 1947 şi preluarea conducerii de 
către Serghei Nikonov, S.S.L-ul devine pe deplin un instrument care a contribuit „la 
demascarea dusmanului de clasă intern, la demascarea imperialismului americano-englez 
si a sateliților lor, la întărirea regimului de democraţie populară în tara noastră”. 

Ca urmare, formulele „doctrinar al Mişcării Legionare” şi „legionar notoriu” 
se vor regăsi stereotip în toate materialele întocmite de Securitate în aceşti ani, 
colaborarea filosofului la publicaţiile legionare din perioada interbelică fiind, aşa cum 
remarca Mihai Pelin, „calul de bătaie al Securității” 16. 

Treptat, după 1951, odată cu transformarea S.S.I. în Direcţia I Informaţii 
Externe din cadrul Direcţiei Generale a Securităţii Statului, reminiscente din vechea 
concepţie de lucru a serviciului încep să se facă simțite, grefate fiind pe exigenţele 
ideologice ale momentului. Astfel, un document al vremii preciza că noua direcție a 
Securităţii desfăşura acţiuni informativ-operative împotriva emigrației române din 
străinătate „cu scopul de a descompune organizațiile şi grupările politico-reactionare, de 
a cunoaşte din timp acţiunile lor duşmănoase împotriva R.P.R. si de a convinge spre 
repatriere elementele din această emigrație”. Era prevăzută, de asemenea, „infiltrarea în cadrul 
bisericilor ortodoxe din străinătate în scopul formării în grupurile din jurul acestora a 
unui curent de opinie favorabil regimului comunist”. 

Pe acest fundal, ideea că o personalitate de mare suprafață, precum Eliade, ar 
putea fi studiată şi atrasă, dacă nu în țară, măcar pe poziții mai putin ostile, se pare că a 
renăscut. Deşi unii dintre ofițerii de securitate care au avut în atenție „cazul” Eliade 
reuşeau să dea dovadă de discernământ, propunând o abordare realistă a personalității 
filosofului român!8 şi o strategie de abordare pe măsură, câştig de cauză a avut, în 


15 Lucian Stupineanu (n. 12 februarie 1890 — d. aprilie 1952) era originar din Olteniţa, licenţiat în 
Drept şi intrase în contact cu ideile comuniste în perioada interbelică, pe vremea când lucra ca 
avocat la Întreprinderile Bragadiru. Trimis pe Frontul de Est, a dezertat si a fost ulterior folosit 
de N.K.V.D. ca translator. A intrat în Bucureşti odată cu avangarda trupelor sovietice, fiind şeful 
Secţiei de cercetare din Divizia , Tudor Vladimirescu” şi, cu această ocazie, l-a cunoscut pe Emil 
Bodnäras, cu care a stabilit relaţii trainice. După ce a acţionat pentru organizarea Formatiunilor 
de Luptă Patriotice si a ARLUS-ului, a fost trimis de Bodnäras în S.S.I., unde a deţinut funcţia de 
director general în perioada 12 iulie 1945 — 9 ianuarie 1947. A fost arestat în 5 martie 1948, fiind 
suspectat de intenţia de evaziune în Occident, si a fost deţinut la Văcăreşti, fără a fi judecat, până 
în aprilie 1952, când a decedat de tuberculoză şi anemie — cf. Florin Pintilie, Serviciul Special de 
Informaţii din România (1939-1947), vol. I, Bucuresti, 2003, p. 407; Alin Spânu, Istoria serviciilor de 
informaţii contrainformatii româneşti în perioada 1919-1945, laşi, Casa Editotială „Demiurg”, 2010, 
pp. 606-607. 

16 Mihai Pelin, op. cit., p. 118. Vezi, în acest sens, fişa lui Mircea Eliade întocmită de Securitate la 
20 februarie 1950 în ACNSAS, fond S.LE., dosar nr. 167, vol. 1, f. 2. 

17 Florian Banu, Directia L-a Informaţii Externe (D.L.E.). Atribuții si organizare (1951-1956), în 
C.N.S.A.S., Totalitarism si rezistență, Teroare si represiune in România comunistă, Bucuresti, 2001, p. 43. 
15 O fişă întocmită în 7 ianuarie 1954, nesemnată, cu privire la Eliade, în ciuda faptului că reia 
formula „este un reactionar marcant”, introduce nuanţa „este considerat de români (subl. ns. L.B.) 
din Franţa ca «ideolog» al mişcării legionare”. În plus, autorul fişei, poate si la adăpostul 
anonimatului, nu ezită să încheie cu următoarele cuvinte: „Mircea Eliade are influență în 
cercurile ce le frecventează, fiind ascultat de către aceştia şi considerat ca un om deştept. Din 

continuare, viziunea profund ideologizată, sablonarda şi marcată de dogmatism!”. Ca 
urmare, în decembrie 1954 Securitatea, deşi consemna inteligența, cultura şi faptul că 
Eliade avea „o reputaţie si un renume bun în țările capitaliste din Apus”, abandona 
„studierea” savantului şi renunţa, cel puţin pentru moment, la ideea renăscută de a-l 
atrage pe poziţii favorabile regimului de la Bucureşti. 

In acest context, trebuie subliniat că în anii 1954-1955, pe fondul unei 
„ofensive de imagine” mai ample, destinată, printre altele, să conducă şi la aderarea 
României la O.N.U.2%, au avut loc o serie de acţiuni de clementa fără precedent din 
partea autorităților de la Bucuresti?!. 

Gheorghiu-Dej explica, la vremea respectivă, colegilor de partid scopurile unor 
astfel de demersuri şi limitele între care acestea trebuie să se desfăşoare: 

„Unii dintre foştii politicieni nationali-taranisti sau alţii din aceia care sunt liberi 
at putea să se adreseze unora din străinătate să vină acasă, că nu li se face nimic. Nu îi 
punem pe jeratic. Dacă vin câţiva şi fac declarații, este bine. Presa reacționară o să tipe, 
la fel si la radio, o să spună că de ce nu le dăm drumul şi celor din puscarii, dar noi să 
redactăm decretul aşa ca să zică ei că suntem ai dracului. Nu poți să dai drumul la un 
criminal. Si se poate organiza treaba astfel ca să se audă glasul unuia sau altuia care să 
facă apel la unii şi să-i cheme înapoi”. 

Potrivit concepţiei exprimate de către Dej, în 30 iunie 1955 a fost dat 
publicității Decretul nr. 253, „pentru înlesnirea repatrierii unor cetățeni şi foşti cetățeni 
români şi amnistierea celor repatriati’*>. Scopul declarat al acestui decret era acela de „a 
da posibilitatea întoarcerii in tara cetăţenilor si foştilor cetățeni români aflați peste 


punct de vedere al siguranţei franceze, Opran nu a avut de-a face cu el. Personal, îl consider un 
om cu renume şi prestigiu în Franţa” - ACNSAS, fond S.LE., dosar nr. 167, vol. 1, f. 8. 

19 Deşi din fişa din 7 ianuarie transpare dorința de a-l contacta pe Eliade în sensul folosirii sale ca 
agent de influenţă, un referat întocmit în 3 decembrie 1954 spulberă această variantă, indicând 
totuşi că o acţiune în sensul atragerii lui Eliade fusese inițiată, întrucât acesta primise deja un 
nume de cod: „Neamţu”. În referat se subliniază din nou „intensa activitate legionară si fascistă”, 
precum şi faptul că „este un duşman înrăit al lagărului păcii şi al regimului din R.P.R.”, pentru a 
fi reluată în final, aproape cuvânt cu cuvânt, concluzia formulată in nota Sigurantei din ianuarie 
1947: „Date fiind convingerile sale politice, legăturile ce le are cu numeroase cercuri fasciste şi 
anglo-americane, precum si atitudinea lui dusmänoasä fata de R.P.R., socotim că nu poate fi 
folosit de noi în munca informativă” — zbidem, f. 18. 

20 Până la admiterea sa în O.N.U. (decembrie 1955), România avusese patru tentative de aderare: 
iulie 1947, octombrie 1948, iunie 1952 şi septembrie 1954 — cf. Nicoleta lonescu-Gură, Tentativele 
de aderare a României la O.N.U. Blocajul O.N.U., în C.N.S.A.S., Arhivele Securității, vol. IL, Bucuresti, 
Editura Nemira, 2006, p. 71. 

21 Se pare că măsurile guvernului de la Bucuresti se inscriau într-un efort mai larg, conjugat, de 
ameliorare a relațiilor cu „lagărul imperialist”. Potrivit ziarului „Daily Worker”, din 27 aprilie 
1955, Ungaria elaborase un decret similar. Sub titlul „Amnistie pentru cetăţenii maghiari”, 
publicaţia londoneză anunța că termenul limită de repatriere era ziua de 4 aprilie 1956 — 
ACNSAS, fond Documentar, dosar nr. 10.729, vol. 14, ff. 499-500. 

22 Apud Cristian 'Troncotă, Istoria Securităţii regimului comunist din România. 1948-1964, Bucuresti, 
INST, 2003, p. 206. 

25 „Buletinul Oficial”, nr. 18, 30 iunie 1955. 

hotare si care doresc sa se reintoarca in patrie pentru a se integra in munca constructiva 
(sic!) a poporului roman”. 

În vederea atingerii acestui scop, Prezidiul Marii Adunări Naţionale amnistia 
„toate infracțiunile prevăzute de Codul Penal sau legi speciale — cu excepţia crimei de 
omor prevăzută si pedepsită de art. 463 şi 464 Cod Penal — săvârşite de cetăţenii sau 
foştii cetăţeni români, care la data publicării prezentului Decret se află în afara hotarelor 
Republicii Populare Române, dacă obţin autorizaţia de reîntoarcere şi dacă se întorc în 
tara până la data de 23 august 1956” 24. 


1956-1964 — Reevaluarea exilului românesc 
de către conducerea de la Bucureşti 

Anul 1956 a fost chiar anul în care, într-o manieră cu totul neașteptată, 
Mircea Eliade a reuşit ca, pentru un scurt moment, să reia legătura cu România. În 
cadrul mişcării de „deschidere” fata de Occident si mai ales fata de emigrația politică 
românească despre care am amintit, precum şi în spiritul Conferinţei de la Geneva, 
pentru prima oară de la sfârşitul războiului, trupa Teatrului Naţional din Bucureşti a 
putut efectua în luna iunie 1956 un turneu de trei săptămâni la Paris, în cadrul 
festivalului internaţional „Teatrul Naţiunilor”. Aşa cum reiese dintr-un raport al 
Direcţiei Treburilor a C.C. al P.M.R., datat 3 august 1956, unul dintre scopurile acestei 
inițiative era de a facilita câtorva dintre actorii români reluarea contactelor personale, 
întrerupte de mai multi ani, cu membrii emigrației româneşti. În acest sens, Marietta 
Sadova avea misiunea de a-i contacta pe Mircea Eliade şi Emil Cioran, lucru pe care l-a 
si făcut, ducându-i lui Eliade chiar mesaje scrise şi verbale de la Petre Tutea si 
Constantin Noica. 

Se pare că operaţiunea de sensibilizare a elitelor culturale din exil fusese 
orchestrată de către Secţia de Propagandă a C.C. al P.M.R., implicând Ministerul 
Culturii şi Ministerul Afacerilor Interne. Mai precis, Marietta Sadova, considerată a fi 
regizorul en fie al regimului, fusese instruită să-l contacteze pe Mircea Eliade chiar de 
către ministrul Culturii, Constanta Crăciun%. Misiunea Mariettei Sadova s-a încheiat 


24 Pentru obiectivele din plan extern si intern urmărite de regimul comunist prin acest complex 
de măsuri, vezi Luminiţa Banu, Contributii documentare la istoria construirii unui mit: „Unitatea întregului 
Popor în jurul partidului comunist”, în „Cetatea Bihariei”, seria a II-a, nr. 1/2008, pp. 109-115. 

25 Stelian Tanase, Anatomia mistificdrii, ediţia a Il-a revăzută şi adăugită, Bucuresti, Editura 
Humanitas, 2003, p. 68. 

26 Crăciun-Vinţe Constanta Helena (n. 16 iul. 1914, Constanta; d. 2002, Bucureşti). Membru al 
C.C. al P.M.R./P.C.R. (21 oct. 1945-12 aug. 1969 si 21 iul. 1972-28 nov. 1974); membru al 
Biroului Organizatoric al C.C. al P.M.R. (24 ian. 1950-27 mai 1952). Sfudii: Facultatea de Litere si 
Filozofie. Profesia de bază profesor. Activitate si funcții. membru al U.T.C.dR. (1934); activist în 
Ajutorul Roşu (1933-1934); membru fondator al Tineretului Progresist; membru al conducerii 
Frontului Democrat Universitar (din 1934); membru al Comitetului Antifascist (din 1934); 
membru de partid din 1935; membru al C.C. al P.C.dR. (din 1936); arestată (16 sept. 1942) 
şi condamnată la 25 de ani muncă silnică de Curtea Martiala Bucureşti, Secţia I (19 nov. 1942); 
închisă la penitenciarele Văcăreşti şi Mislea (16 sept. 1942-23 aug. 1944); membru al Consiliului 
Central al Frontului Democrat Popular (din 5 oct. 1950); secretar pentru probleme 
organizatorice al Comitetului orăşenesc de partid Bucureşti (13 sept. 1951-31 oct. 1953); 

însă cu un eşec, Eliade fiind, la acea dată, total refractar în fata „cântecului de sirenă” 
lansat de la Bucuresti?’. Această atitudine, raportată la întoarcere factorilor de decizie 
politică, se poate presupune că a reprezentat cauza principală a campaniei anti-Eliade 
care a fost declanșată la Bucureşti, mai cu seamă prin intermediul publicaţiei „Glasul 
Patriei”%8. 

Exact în perioada în care articolele din publicația amintită sună, la adresa lui, 
„vindicativ şi strident”, „Eliade trăieşte la Chicago mitul țării pierdute, cu atât mai mult 
cu cât distanța sa fata de România a crescut odată cu plecarea în America”, ceea ce-l 
face să noteze: „Fiecare exilat este un Ulise in drum spre Itaca. [...] Dar pentru a 
înţelege asta, exilatul trebuie să fie capabil să pătrundă sensul ascuns al rătăcirilor sale si 
să le conceapă ca pe o lungă serie de încercări initiatice”, notează în jurnal în acea 
perioadă“. 

Tot acum, vechiul său interes pentru religia dacilor cunoaște un reviriment, 
preocupându-se chiar să scrie un studiu despre etnonimul acestora, ale cărui concluzii 
au fost, în general, primite cu scepticism de către specialiști. Nostalgia fata de strămoşii 
săi istorici transpare chiar si din corespondenţa purtată in epocă. „Prefer să mor la... 
Sarmizegetusa decât la Chicago. Am o slăbiciune pentru moartea lui Decebal. De altfel, 
este cea a Nibelungilor...”3!, îi scrie lui Stig Wikander, rememorând sinuciderea 
ultimului rege al Daciei, în apropierea capitalei sale, pentru a evita să cadă în mâinile 
cuceritorului roman. Plecând de la astfel de gesturi, Florin "Ţurcanu apreciază că în 


ministrul Culturii (31 oct. 1953-19 mart. 1957); preşedinte al Comitetului de Stat pentru 
Cultură şi Arta (9 iun. 1962-21 aug. 1965); vicepreşedinte al Consiliului de Stat (din 21 aug. 1965, 
reales 9 dec. 1967) - C.NS.AS., Membrii CC. al P.C.R. 1945-1989. Dicţionar, coord. Florica 
Dobre, Bucureşti, Editura Enciclopedică, 2004, pp. 183-184. 

27 Potrivit unui proces-verbal de interogatoriu, din 9 noiembrie 1959, Eliade i-ar fi spus Mariettei 
Sadova că „situaţia din România ar fi cu totul «altfeb decât felul cum este înfățișată de politica 
R.P.R. şi anume că în R.P.R. este «foarte rău», poporul român cu toate încercările regimului nu 
ar putea fi «comunizat». De asemenea, spunea că in România poporul ar fi «nemultumit» şi că 
lupta dusă in tara de elemente reacționare împotriva regimului este «de suprafață», pe când 
acţiunile lor din străinătate sunt mai eficace si că aceste acţiuni împotriva regimului democrat 
popular din R.P.R. ei trebuie să le continue, întrucât regimul din R.P.R. tot va cădea” — apud 
Stelian Tanase, op. cit., p. 61. 

2% „Glasul Patriei”, „organ al Comitetului Roman pentru Repatriere”, a apărut la Berlin în 
perioada decembrie 1955 — septembrie 1972, cu o ritmicitate de trei numere pe lună — Florin 
Manolescu, Enciclopedia exilului literar românesc. 1945-1989. Scriitori, reviste, instituții, organizații, 
Bucureşti, Editura Compania, 2003, p. 349. Pentru o analiză extinsă a rolului încredinţat de către 
regim acestei publicaţii, vezi Ana Selejan, Glasul Patriei. Un ,,cimitir al elefanților” în comunism, 
Bucureşti, Editura Vremea, 2012. 

% Florin Ţurcanu, op. cit, p. 580. 

30 M. Eliade, Jurnal I, p. 350, apud ibidem. 

31 Scrisoare a lui Mircea Eliade către Stig Wikander din 7 decembrie 1961, publicată in Întotdeauna 
Orientul: Corespondenţă Mircea Eliade — Stig Wikander (1948-1977), ediţie îngrijită, traducere, studiu 
introductiv şi note de Mihaela Timus, prefață de Giovanni Casadio, postfață de Frantz Grenet, 
Iaşi, Editura Polirom, 2005, p. 195. 

deceniul şase „preocuparea sa pentru religia vechii Dacii si pentru folclorul românesc 
apare drept corespondent literaturii sale, prin care isi regăseşte de fiecare dată patria” *?. 


Captatio benevolentia eliadiana: strategie şi tactică persuasivă 

În cele din urmă distincţia pe care savantul român o făcea între patria sa si 
regimul politic de la Bucureşti începe să fie percepută în adevăratele sale dimensiuni de 
către liderii comunişti. La această schimbare de percepţie au contribuit, fără îndoială, şi 
numeroasele semnale pozitive culese de Securitate de la emisarii pe care i-a trimis în 
Occident pentru „a lua pulsul” exilului românesc, mai cu seamă după 1963-1964%. 
Distantarea guvernului de la Bucuresti fata de „farul călăuzitor” de la Kremlin% si 
măsurile luate în plan intern nu au rămas fără ecou, Eliade percepând cu acuitate 
schimbările de nuanță ale politicii culturale şi relaxarea ideologică ce începuse a se face 
simțită pe măsură ce ,,derusificarea” se accentua. 

De altfel, într-o fişă a savantului român, realizată în noiembrie 1973, se 
consemna: „până în 1964, Mircea Eliade a întreţinut în rândul emigrației o atmosferă 
ostilă R.S. România. Treptat a început să adopte o poziţie realistă fata de tara noastră, 
nutrind dorința de a o vizita” %5. 

În anii care au urmat „Declaraţiei din aprilie 1964”, semnalele venite dinspre 
Mircea Eliade şi cercul său de prieteni, prin intermediul surselor Securităţii care vizitau 
Occidentul, erau apreciate ca fiind tot mai pozitive. În 29 august 1966, într-o notă 
informativă redactată de Petru Comarnescu% apare informaţia că în cercurile culturale 
bucureştene se vehicula ideea că Emil Cioran şi Mircea Eliade ar urma să fie invitați în 
România cu ocazia manifestărilor consacrate lui George Coşbuc (în 20 septembrie se 
împlineau 100 de ani de la naşterea poetului). Potrivit lui Comarnescu, în timpul unei 


32 Florin Ţurcanu, op. d, p. 580. 

33 Aceasta pare să fi fost perioada în care conducerea de la Bucuresti a decis că este timpul să-şi 
schimbe atitudinea şi fata de elitele culturale din exil, reiterand mai vechile si timidele tentative 
de a si le apropia. In acest sens, poate fi amintită informaţia strecurată de Petru Comarnescu 
într-o notă informativă din 20 ianuarie 1964: „Academicianul Rosetti mi-a mai spus că, la o 
şedinţă recentă a unor foruri superioare, s-a decis să se ia o atitudine mai prietenoasă fata de 
oamenii de oamenii de ştiinţă aflați peste hotare, în vederea unei colaborări sau a unor relații mai 
bune” — ACNSAS, fond Reţea, dosar nr. 330218, vol. 5, f. 352. 

34 Vezi, pe larg, o excelentă analiză a politicii externe româneşti din această perioadă la Dan 
Cätänus, Tot mai departe de Moscova... Politica externă a României. 1956-1965, Bucuresti, Institutul 
National pentru Studierea Totalitarismului, 2011. 

35 ACNSAS, fond S.LE., dosar nr. 167, vol. 1, f. 99. 

36 Comarnescu Petru (n. 23 nov. 1905, Iaşi, d. 27 nov. 1970, Bucureşti), eseist, critic literar şi de 
artă, traducător. Absolvent al Colegiului „Sf. Sava” din Bucuresti si al Şcolii de Ofiţeri de 
Artilerie de la Craiova, licenţiat în drept (1928) şi în litere și filozofie (1929) al Universităţii din 
Bucureşti. Bursier în S.U.A. (1929-1931), îşi susține un doctorat în filozofie la Universitatea 
Southern California (1931). A fost considerat şeful generaţiei de la Criterion, grupare ce i-a reunit 
pe C. Noica, M. Vulcănescu, M. Eliade, M. Sebastian, Dan Botta, fiind foarte activ în 
publicistică. A deţinut funcţia de inspector al teatrelor la Direcţia Generală a Teatrelor in 
perioada 1933-1950, iar în 1966 a fost numit comisar al României la Bienala de la Venetia 
(expoziţia Țuculescu) - Aurel Sasu, Dictionarul biografic al literaturii române, vol. I, A-L, Piteşti, 
Editura Paralela 45, 2006, pp. 369-371. 

discuţii purtate cu putin timp în urmă” cu Emil Cioran, acesta îi confiase faptul că „nu 
mai crede că «rezistența» îşi mai are rostul, de vreme ce noi suntem acum independenți 
fata de sovietici” şi i-ar fi spus că „ar trebui să fac ca Mircea Eliade să fie invitat în ţară”. 
Cioran aprecia că „venind în ţară, Eliade s-ar convinge de anumite realități si şi-ar 
schimba atitudinea”. La rândul său, Petru Comarnescu aprecia că „Cioran judecă foarte 
bine şi cei care au luat măsura invitärii lui în tara procedează foarte just”, argumentând 
prin faptul că „dintre românii de peste hotare, el se bucură de un mare prestigiu, fiind 
considerat cel mai temeinic cunoscător al filozofiilor indiene si religiilor orientale, de o 
mare autoritate în istoria religiilor”. Îşi permitea chiar si o sugestie în vederea 
sensibilizării savantului: „Cred că, dacă vine în tara, ar trebui publicate unele articole 
asupra sa’. 

Tentativele din anul 1966 de a-l invita pe Mircea Eliade în România au eşuat, 
dar ideea atragerii savantului de renume mondial pe poziţii favorabile regimului a rămas 
în atenția Securităţii, aşa cum o dovedesc alte informaţii din arhive. 

Astfel, în urma unor discuţii pe care le purtase la Veneţia cu Eliade, Petru 
Comarnescu scria într-o notă informativă redactată in 9 octombrie 1967: 

„Mircea Eliade nutreşte dragostea de patrie, dar într-un mod cam 
contradictoriu. În convorbirile sale, spunea că intelectualul care conduce acțiunile 
intelectualilor români din străinătate este Virgil Ierunca si nu el. Cum, într-o scrisoare 
de anul trecut, îmi scrisese că în 1967 va deveni cetățean american si atunci va veni în 
tara, l-am întrebat dacă a devenit cetățean si mi-a răspuns negativ. Anul trecut nu a 
primit nici o invitaţie de a participa la comemorarea lui Coşbuc, așa cum auzisem noi în 
tara. Anul acesta a primit însă invitaţia de a participa la Colocviul International Brancusi 
si a răspuns că, în perioada colocviului de la noi, el avea programate cursuri şi seminarii 
în Japonia. Faptul este adevărat, dar ar fi putut renunţa, spre a veni in tara, unde are pe 
mama sa în vârstă de 82 de ani, pe sora sa Cornelia, căsătorită cu C-tin Alexandrescu 
(am fost la ei, după înapoiere, ducând cumnatului un pardesiu cumpărat la Venetia)” %. 

Misiunea cu care plecase Comarnescu din ţară, aceea de a sonda 
disponibilitatea lui Eliade, transpare cu destulă claritate din restul notei: 

„Nu am înțeles din conversații daca tine mai departe să devină cetăţean 
american ori preferă să rămână ca roman în SUA. In această privinţă a fost evaziv, dar 
mi-a spus că anul viitor va veni în tara şi m-a însărcinat să spun familiei acest lucru. 

Tine mult la catedra de Istoria religiilor pe care o deţine la Universitatea din 
Chicago, deşi 1 s-au oferit la New York condiții de lucru mai rentabile. Anume, i s-a 
oferit una din catedrele Albert Schwettzer, care constau în enormul salariu de 100.000 
dolari pe an, din care 36.000 dolari rămân profesorului, din rest profesorul având 
dreptul de a-și angaja colaboratorii pe care îi vrea şi să cumpere cărțile şi uneltele de 
documentare”. 

Pe lângă misiunile primite de la „organe”, Petru Comarnescu mărturiseşte in 
nota sa informativă şi modul în care s-a achitat de misiunea încredințată de redactorii 
şefi ai unor publicații: 


37 În perioada 7 iunie — 19 iulie 1966 Petru Comarnescu vizitase Venetia, Roma si Paris. 
38 ACNSAS, fond Reţea, dosar nr. 330218, vol. 5, f. 37. 
39 Tdem, vol. 6, f. 137. 

„Cum aveam misiunea de la unele reviste din tara (Seco/u/ 20, Tribuna) de a-i 
cere colaborări, interviuri etc., el mi-a răspuns următoarele: «Voi da cu timpul, lucrurile 
s-au îmbunătăţit mult în ţară, acum nu mai sunt considerat fascist, se scrie câte ceva 
despre mine, dar, dacă as răspunde la interviurile solicitate, dacă as trimite materiale 
revistelor, ar însemna că, îndată ce nu mai sunt fascist, mă grăbesc să colaborez. Să mai 
treacă timp, să mai vedem». À admis ca din volumul de Navel publicat la Madrid in 
1963, «Secolul 20» şi «Tribuna» să publice unele nuvele”*. 

De altfel, în această perioadă, regimul de la Bucureşti, folosind cu abilitate 
pretextul aniversării a 60 de ani de viata, a dat undă verde publicării în intervalul 
septembrie 1967 — februarie 1968 a nu mai puţin de „cincisprezece articole binevoitoare 
ba chiar elogioase”. 

Opiniile lui Mircea Eliade asupra stărilor de lucruri din România şi nostalgia 
acestuia după tara natală sunt confirmate şi de alti intelectuali care l-au contactat în 
această perioadă. De exemplu, în urma unei convorbiri pe care a avut-o cu Mircea 
Eliade în 16 martie 1968, la universitatea din Windsor, Valeriu Anania a căpătat 
convingerea că savantul „cunoștea situația culturală din România, mult mai destinsă 
decât altădată, si era bucuros de vestea că unele din cărțile lui, îndeosebi cele literare, 
vot fi editate şi în tara sa de baştină, unde, desigur, avea incomparabil mai multi cititori 
decât aiurea” 2. 

Dorul de familie si de tara care îl măcina pe Eliade este remarcat din nou de 
Petru Comarnescu care, într-o notă din 29 octombrie 1968, relata: 

„Din nou mi-a făcut declarații că tine să vină în tara, în vizită, spre a vedea 
prietenii, dar mai ales familia, dar nu dă nici o dată precisă când ar veni. O bucată de 
vreme nu mai apăruse nici o nuvelă sau scriere a lui în tara, iar scrisorile noastre s-au 
încrucişat. Eu îi trimisesem nuvele tipărite în revistele „Cronica”, ,,Tribuna” şi „Viaţa 
Românească”, tocmai când el mă întreba în scrisoare de ce nu se mai tipărește nimic în 
tara. Era încântat de inteligenţa si cultura nepotului său, Sorin Alexandrescu”, pe care îl 
văzuse in Italia, înainte de Paris. Mi-a transmis mesaje pentru mama sa si familie, 
arătând că îi este dor şi speră să le vadă cât mai curând. A plecat din nou la Chicago, 
unde este profesor’. 

Poziţia conducerii României fata de invadarea Cehoslovaciei de către trupele 
Pactului de la Varşovia, în frunte cu U.R.S.S., a stârnit un val de simpatie nu doar in 
plan intern, ci chiar si în rândurile exilului românesc, o parte dintre românii aflați peste 
hotare apreciind curajul şi demnitatea manifestate într-un moment de gravă cumpănă. 
Ca atare, eforturile liderilor politici de la Bucureşti pentru a capta bunăvoința unor 
vârfuri ale emigrației s-au intensificat. De exemplu, la 1 decembrie 1968 în cadrul 


40 Tbidem. 

4! Florin "Țurcanu, op. cit., p. 582. 

* Valeriu Anania, Memorii, laşi, Editura Polirom, 2008, p. 590-591. 

4 Sorin Alexandrescu (n. 18 august 1937, Bucuresti). Critic si teoretician literat, licenţiat al 
Facultăţii de Filologie Bucuresti (1959). Asistent si lector universitar la Catedra de literatura 
comparată a aceleiași facultăţi (până în 1975). Profesor invitat la universitatea din Amsterdam 
(1969), conferenţiar (1974), se stabileşte definitiv în Olanda în 1975 — Aurel Sasu, Dictionarul 
biografic al literaturii române, vol. I, A-L, Piteşti, Editura Paralela 45, 2006, p. 25-26. 

# ACNSAS, fond Reţea, dosar nr. 330218, vol. 6, f. 76. 

coloniei româneşti din Cleveland, Ohio, S.U.A., s-a organizat o amplă festivitate pentru 
a marca 50 de ani de la Marea Unire, la care au participat Corneliu Bogdan, 
ambasadorul României în S.U.A., şi numeroase personalități americane şi canadiene. 
Totuşi, chiar şi în acest context, potrivit celor relatate de Valeriu Anania unui 
informator al Securităţii, Mircea Eliade spunea că „ezită încă să vină în tara, cu toată 
atmosfera favorabilă care i s-a creat la Bucureşti prin articolele elogioase şi publicarea de 
fragmente din opera lui, în primul rând fiindcă nu are certitudinea securităţii sale 
personale, el nefiind cetățean al altei tari, şi apoi, pentru că, legat în lanţurile emigrației, 
nu riscă să 1 se facă atmosferă negativă în cercurile emigrației româneşti, care consideră 
ca o trădare venirea în țară” 4%. 

Toată această dezbatere din sânul emigrației, „divizată în privința 
caracterului, frecventabil sau nu, al României lui Ceausescu”#, era foarte bine 
cunoscută de către Securitate, care isi dirija agenţii de influenţă în sensul atenuärii 
temerilor lui Eliade si al prezentării în cele mai atrăgătoare culori a reîntoarcerii in 
România a altor „fii rătăcitori”, de mare suprafață intelectuală. De exemplu, Petru 
Comarnescu, într-o scrisoare din 18 iunie 1969, îi descria la superlativ lui Eliade 
desfăşurarea vizitei efectuată in România de dirijorul Ionel Perlea”, cumnatul lui Eliade, 
si ecoul concertelor susținute de acesta la Sala Palatului si la Ateneu: 

„Dragă Christinel şi dragă Mircea, 

Prezenţa soților Ion Perlea a însemnat aici o bucurie mare si un triumf. Vă 
vot povesti ei înşişi cum a fost primiţi de oficialități si de public, cat de asaltati au fost 
de prieteni, cunoştinţe, foşti colaboratori de la Opera ori de la orchestrele simfonice etc. 
Vă vor arăta elogioasele cronici publicate de toată presa, interviurile luate. (...) Cred că 
poate nici un oaspete venit din alte tari nu a avut atâtea elogii scrise cu înțelegere, 
căldură şi entuziasm. Iar ca lumea să aplaude în picioare — sala întreagă — iarăşi nu am 
văzut la concerte”4. 

Toate acestea infirmă opinia formulată de Mihai Pelin, potrivit căruia 
prioritatea inițiativei de a-l invita în tara pe Mircea Eliade „nu a aparținut nici Securității, 
nici vreunui personaj din conducerea de partid si de stat româneşti din anii ’60. Cel 
dintâi care a încercat să determine o vizită a lui Mircea Eliade la Bucureşti a fost poetul 
Adrian Păunescu”. Această ipoteză se întemeiază pe faptul că într-o scrisoare pe care i-a 
trimis-o lui Zaharia Stancu din lowa City, la 2 decembrie 1970, după un sejur la 
Chicago, acesta scria: „În urma unei discuţii pe care o avusesem cu tov. Ceauşescu, 
înainte de plecare, cu privire la posibilitatea de a-i vedea si apropia pe românii valoroşi 
şi oneşti din străinătate, am încercat să aflu ce e, de fapt, cu Mircea Eliade. Am fost 
bucuros să-mi dau seama că el trăieşte pasionat alături de noi, că-l interesează personal 
ce se întâmplă cu tara, că are o privire lucidă fata de scriitori români din România, că, de 


45 ACNSAS, fond S.LE., dosar nr. 167, vol. 2, f. 10. 

46 Florin "Ţurcanu, op. cit., p. 585. 

+ Perlea Ionel (Jonel) (n. 13 decembrie 1900, Bucu-Ograda Ialomiţa - d. 29 iulie 1970, New 
York) a fost un dirijor si compozitor născut în România din tata roman (Victor Perlea) şi mamă 
germană (Margarethe Haberlein). 

48 Apud Mircea Eliade si corespondentii săi, vol. 5 (S-Z), ediţie îngrijită, note şi indici de Mircea 
Handoca, Bucureşti, Criterion Publishing, 2007, p. 308. 

pildă, îi pretuieste pe Eugen Jebeleanu sau pe Zaharia Stancu, despre a căror tinerețe i-a 
făcut plăcere să ne povestească, mie şi Constanţei, lucruri frumoase. Nu vă mai spun ce 
interes şi — să risc cuvântul — ce dragoste arată pentru Nicolae Ceausescu, ca simbol al 
României”. Faptul că Securitatea a interceptat această scrisoare l-a determinat pe Mihai 
Pelin să ajungă la concluzia că „nu ar fi fost exclus ca abia în consecința acestei 
interceptări ideea lui Adrian Păunescu să se fi transferat, în sfârșit, în mintea invadată de 
mâl a unor securiști si activişti de partid”. 

De fapt, asa cum am încercat să demonstrăm, ideea invitatiei in tara a lui 
Eliade era mult mai veche, iar Adrian Păunescu recunoaşte că demersul său pe lângă 
savant a pornit în urma unei discuţii pe care o avusese înainte de plecarea din tara chiar 
cu Nicolae Ceauşescu. 

Opiniile favorabile ale lui Eliade asupra evoluţiilor din România sunt 
confirmate şi de alte documente. Astfel, într-o telegramă din 11 februarie 1971, 
rezidența Direcţiei Generale de Informaţii Externe din ,,Galaxia” (S.U.A.), informa 
centrala de la Bucureşti asupra următoarelor aspecte: 

„Mircea Eliade a fost contactat pe linie oficială de tov. Norin si de asociatul 
«Marcel». 

De la început s-a observat o schimbare în atitudinea lui Mircea Eliade fata de 
reprezentanţii oficiali ai ambasadei, acceptând cu uşurinţă să se întâlnească si să poarte 
discuții pe diferite teme, ceea ce în trecut nu era posibil, Mircea Eliade refuzând astfel 
de contacte. În timpul discuţiilor, Mircea Eliade a făcut deseori referiri elogioase la 
adresa politicii externe a statului nostru, precum şi legat de o serie de realizări 
economice şi din domeniul tehnico-stiintific din tara. 

De asemenea, referindu-se la conducerea partidului şi statului nostru, Mircea 
Eliade a afirmat, cităm: «la ora actuală România are drept conducători tot ce a putut da 
mai bun neamul românesc în decurs de un secol. Numai asa se poate explica si saltul 
făcut de România, atât pe plan intern, cât şi pe plan extern, într-un interval de timp 
relativ scurt si înfruntând o serie de greutăţi, pe care noi, cei din exil, probabil că nu le 
ştim decât partial si la suprafață». Referindu-se la poziția partidului şi statului nostru în 
perioada evenimentelor din Cehoslovacia din 1968, Mircea Eliade a afirmat: «Discursul 
domnului Nicolae Ceausescu din 21 august 1968 este si va rămâne un discurs istoric şi, 
alături de discursul lui De Gaulle din iunie 1940, va rămâne în istorie ca una din cele 
mai importante luări de poziții politice ale acestui secol. Pentru acest discurs si în 
general pentru modul cum a reuşit să se afirme România pe plan extern, domnul 
Nicolae Ceausescu merită din plin să primească Preminl Nobel pentru pace», 


»Un pas înainte şi doi înapoi!” — dogmatici şi reformatori 
în contact cu Eliade 
Dincolo de aceste aprecieri, cert este că poetul Adrian Păunescu s-a bucurat 
de o atenţie deosebită din partea lui Mircea Eliade, acesta acceptând, pentru prima dată 
să acorde un interviu în vederea publicării în presa din România, cu condiția ca textul să 


4 Mihai Pelin, Geni si analfabeti. Militari si intelectuali sub lupa Securității, Bucureşti, Editura 
Universal Dalsi, 2002, p. 129. 
50 ACNSAS, fond S.LE., dosar nr. 167, vol. 1, ff. 93-96. 

rămână nemodificat. Acest interviu a fost realizat în ianuarie 1971 si, potrivit relatărilor 
lui Adrian Păunescu, a fost încredințat tiparului în iunie 1971, când „cenzura de partid si 
de stat l-a respins cu energie, în totalitate”. Atunci ar fi început lupta lui Adrian 
Păunescu pentru publicarea acestui prim şi semnificativ interviu: „În toamna anului 
1971, un om?! cu care aveam cele mai calde relații de prietenie si care ştia perfect că eu 
îndrăznisem să insist cu acest interviu, tocmai în perioada grea, de după tezele din iulie 
1971, m-a văzut suferind şi mi-a făgăduit că, după ce va lua legătura cu Mircea Eliade 
(unchiul său, fratele mamei sale), mă va informa şi pe mine dacă pretenţia corectă, şi pe 
care eu o acceptasem, în America, dorința lui Mircea Eliade, ca interviul să apară aşa 
cum l-a dat, rămâne la fel de drastică, în condiţiile strângerii şurubului, de după iulie 
1971”. Dezlegarea dilemei in care se afla Păunescu ar fi venit de la Sorin Alexandrescu 
care, într-o scrisoare expediată de la Amsterdam, in 19 octombrie 1971, preciza: 
„Mircea e foarte fericit că există, chiar şi teoretice şanse, pentru ca interviul să fie 
publicat; dacă se poate integral, cu atât mai bine, dacă se poate numai parţial, tot e bine, 
pentru că important este (il citez) ca preocupările si scrierile lui să fie cunoscute. Dacă 
apare, retrimite-mi-l si mie, te rog”. 

Întreaga opoziție fata de publicarea interviului este cu atât mai ciudată cu cât 
Securitatea ştia foarte bine că distinsul savant este prins în vartejul unor forte de sens 
contrar. Potrivit unei relatări a sursei „Cosma Ovidiu”, din 1 iulie 1971, Eliade ar fi 
afirmat „În ţară mi se dă una caldă, una rece: adică apare un articol bun despre mine, 
elogios, după care apare un articol care este complet în afară de obiect si pentru care 
sunt ctiticat cu un aer de sentință definitivă, pentru lucruri care nu intră în obiectivul 
cărții”52. Acest gen de contradicții sunt subliniate şi într-o notă a Securităţii din 18 
august 1971, în care se sublinia: ,,...Pe de alta parte lui Mircea Eliade i s-a trimis 
invitația să vină în tara, iar pe de altă parte el este informat că cea de a doua cartea a lui, 
şi este normal să fie informat de băiatul surorii sale, Sorin Alexandrescu, această carte a 
stat un an de zile tipărită, cerându-i-se lui Sorin Alexandrescu să schimbe în prefață ceva 
si să facă o critică marxistă. Până la urmă Sorin a schimbat, a pus acolo câteva fraze si 
cartea a apărut. Dar mai are o carte tipărită de vre-un (sic!) an de zile şi tot din cauza 
introducerii lui Zoe Dumitrescu-Busulenga nu a apărut pe piață”. 

Ambiguitatea acțiunilor conducea, în viziunea ofițerilor de securitate, la o 
situație nedorită: „Această situație o speculează cei care vor să-l convingă pe Mircea 
Eliade ca să nu vină în tara, deoarece în jurul lui se dă o luptă între emigranţi. Sunt unii 
ca Uscătescu, care-l sfătuieşte că ar fi bine să vină în tara, sau Noica, care i-a transmis 
prin sursa noastră lui Mircea Eliade să vină în România deoarece şi-ar putea câştiga 
autoritatea mondială, ar putea scoate o revista de folclor, de mitologie. Dar mai sunt si 
alții care îl sfătuiesc să nu vină spunându-i că în Polonia i-au apărut patru-cinci cărți, în 


51 Sorin Alexandrescu. 

52 ACNSAS, fond S.LE., dosar nr. 167, vol. 1, f. 53. 

53 Maniera haotică in care se acţiona asupra lui Eliade dovedeşte cat de întemeiat era unul din 
principiile enunțate de Goebbels cu privire la acest gen de acţiuni: „Propaganda trebuie să fie 
planificată şi executată de o singură autoritate” — Leonard W. Doob, Goebbels’ Principles of 
Propaganda, în “The Public Opinion Quarterly”, vol. 14, no. 3, Autumn, 1950, p. 423. 

Jugoslavia la fel, chiar si ungurii i-au tradus o carte, însă în Romania nu i-a apărut încă 
nimic din punct de vedere teoretic”. 

În cele din urmă, interviul acordat lui Adrian Păunescu a fost publicat în revista 
„Contemporanul, în numerele din 10 şi 17 martie 1972, dar cu omiterea unor 
paragrafe. Rezultatul a întrecut orice aşteptări, stârnind valuri de comentarii pro şi contra, 
atât în tara, cât şi în străinătate. Savantul a fost dezamăgit de formatul în care a apărut 
interviul său, mai cu seamă că era precedat de un articol al lui Păunescu în care acesta 
afirma că Mircea Eliade ar fi declarat că „el l-ar propune pe preşedintele României, 
Nicolae Ceausescu, pentru premiul Nobel pentru pace”54. 

Presupusa afirmație i-a atras savantului un noian de reprosuri din partea laturii 
dure a exilului românesc, Eliade fiind acuzat că pactizează cu regimul comunist de la 
Bucuresti. Ca urmare, intelectualilor români din emigrație li s-a trimis în numele lui 
Mircea Eliade o circulară tipărită de redacţia revistei ,Ethos” din Paris. În textul 
acesteia, Eliade preciza împrejurările în care a acordat interviul si condiţia formulată de 
a fi publicat fără modificări şi-şi manifesta nemulțumirea fata de omiterea pasajelor 
referitoare la Nae Ionescu, Emil Cioran, Eugen Ionescu, Dan Botta, Mircea 
Vulcănescu, dar şi unele referinţe la scrierile sale de istoria religiilor si filosofia culturii. 
Toate acestea il făceau pe Eliade să conchidă: „Asemenea omisiuni, care schimbă sensul 
interviului, mă silesc să republic textul integral într-una din revistele româneşti care apar 
în Occident’’*. 

În ciuda gafelor şi ezitărilor manifestate de oficialii români, dragostea si 
interesul lui Eliade fata de tara natală şi de evoluţiile culturii române au rămas nealterate. 
În perioada următoare, acest lucru este atestat de mai toţi emisarii pe care factorii de 
decizie de la Bucureşti i-au ghidat spre distinsul istoric al religiilor. 

Într-o notă informativă, redactată, în 16 noiembrie 1972, de un fost student al 
lui Eliade, în urma unei vizite pe care i-o făcuse profesorului la Paris, se menționează că 
„în legătură cu intelectualii români care rămân în străinătate, Eliade este de părere că 
aceştia ar putea aduce servicii reale țării, putând scrie de exemplu în domeniul istoriei 
lucruri care, după părerea sa, nu ar putea fi scrise in tara, de exemplu în „problema 
Ucrainei” (expresia lui Eliade). Dar, spune Eliade, intelectualii romani, chiar rămaşi 
recent (...) uită că de fapt sunt români si evită preocupările româneşti si contactul cu 


54 ACNSAS, fond S.LE., dosar nr. 167, vol. 1, f. 84. 

55 Într-un articol intitulat „Taxa de timbru”, scris în ianuarie 1988, Adrian Păunescu își amintea 
episodul în următorii termeni: „În urmă cu 15-16 ani, am stat de vorbă la Paris cu Monica 
Lovinescu si cu Virgil lerunca, iar compania lor mi s-a părut plăcută, ei erau permeabili la toate 
veştile bune, dar s-au înnegurat, când le-am povestit că Mircea Eliade mi-a dat un interviu, cu 
adevărat istoric. Am înţeles, atunci, că eventuala punte dintre Eliade si tara îi durea. Se simțeau in 
afara jocurilor. Cum adică? Dumnealor sustinuserä înverşunate campanii anticomuniste folosind, 
ca argument, si incompatibilitatea dintre Eliade si regimul comunist din România, iar acum 
Eliade e pe punctul să fie reabsorbit in cultura română din tara? A urmat publicarea interviului 
într-o formă cenzurată, revista «Limite», a lui Ierunca, s-a grăbit să publice supărarea lui Eliade, 
pe cate o încurajase in mod inteligent, iar când in 1979 interviul meu cu Mircea Eliade a apărut 
integral în volumul «Sub semnul întrebări», la Cartea Românească, Ierunca a tăcut. De ce?” — 
ACNSAS, fond Informativ, dosar nr. 686, vol. 3 bis, ff. 9-10. 

56 ACNSAS, fond S.LE., dosar nr. 167, vol. 1, f. 83. 

ceilalți români. Aminteste în acest context de Stahl. După Eliade, în America lucrurile se 
petrec la fel. Sunt multi români, dar prezenţa lor nu este simțită, se pierd. În ceea ce îi 
priveşte pe unguri şi pe cehoslovaci, spune Eliade, situaţia este diferită, pentru că există 
o mai mare libertate de circulație”5. Impresia generală cu care a rămas după discuţii 
fostul student al lui Mircea Eliade era aceea că „acest intelectual de faimă mondială este 
interesat de problemele românești, nu-şi renegă calitatea de român şi este interesat de 
soarta poporului nostru şi de cultura sa”, apreciind, totodată, că „este susceptibil de a fi 
influenţat în sens favorabil pentru tara noastră, cunoscând realizările ei”58. 

O sursă a U.M. 0800 (Inspectoratul de Securitate al Municipiului Bucureşti) a 
redactat în septembrie 1973, la întoarcerea din străinătate, o notă cu referințe 
interesante despre atitudinea lui Mircea Eliade. Nota a fost trimisă de U.M. 0800, în 
copie, „spre exploatare” către U.M. 0625 (Direcţia a III-a Contraspionaj), iar de aici a 
plecat la U.M. 0920 (Departamentul de Informaţii Externe), periplu care ne arată cât de 
mare importanță prezenta Mircea Eliade pentru Securitate. 

Potrivit celor relatate de către sursă, interesul manifestat de către Eliade pentru 
viata culturală din România era unul cât se poate de acut: 

„In cadrul mai multor convorbiri pe care le-am avut atât cu el cât şi cu soţia sa, 
a teiesit că Mircea Eliade urmăreşte cu deosebită atenţie, aş spune chiar cu pasiune, tot 
ceea ce se întâmplă în tara, atât în viata politică, culturală, artistică (sic!); este foarte bine 
informat despre evenimente, despre oameni, despre fenomene de viata. Citeşte cu mult 
interes (în orice caz nu-i scapă nimic esențial): Contemporanul, România literara, Tribuna 
României. Primeşte de la numeroşi scriitori romani volume pe care le parcurge imediat 
cu pasiune, face aprecieri asupra lor. De pildă, se arată foarte entuziasmat de faptul că a 
putut citi cartea lui A. Ambruster5®, Despre originea românilor, pe care o consideră o carte 
colosală, «un document senzațional». I-a scris autorului o scrisoare de patru pagini, 
pentru a-l felicita şi ai cere amănunte în legătură cu diverse aspecte ale cărții. S-a arătat 
entuziasmat de lucrările profesorului Vlad Georgescu“ si C. Poghirce!, pe care le-a 


57 ACNSAS, fond Informativ, dosar nr. 15.156, vol. 4, f. 190. 

58 Ibidem, £. 191. 

5 Armbruster Adolf (n. 7 decembrie 1941, com. Tălmaciu, jud. Sibiu, d. 18 mart. 2001). După 
finalizarea studiilor medii la Sibiu, a urmat cursurile Facultăţii de Istorie a Universităţii Bucureşti 
(1960-1965). Doctor în istorie (1971). Cercetätor, din anul 1966, la Institutul de Istorie „Nicolae 
orga”. A fost autorul unei remarcabile lucrări despre evoluţia ideii de romanitate a românilor, 
valorificând izvoare medievale inedite şi punând în evidență rolul politic al conştiinţei 
descendentei romane a românilor de-a lungul Evului Mediu — Stefan Ştefănescu (coord.), 
Enciclopedia istoriografiei româneşti, Bucuresti, Editura Ştiinţifică şi Enciclopedică, 1978, p. 40. 
Lucrarea lui Armbruster la care se referea Eliade era Romanitatea romänilor. Istoria unei idei, 
Bucureşti, Editura Academiei R.S.R., 1972. 

60 Georgescu Vlad (n. 29 octombrie 1937, Bucureşti, d. 13 noiembrie 1988, München); studii 
secundare la Liceul Sf. Sava, absolvent al Facultăţii de Istorie a Universităţii Bucureşti (1959). La 
absolvirea facultăţii a fost încadrat la Muzeul Româno-Rus, apoi, din 1963, la Institutul de Studii 
Sud-Est Europene. Istoric al culturii iluministe si al gândirii politice din secolul al XVIII-lea si 
prima jumătate a secolului al XIX-lea, a publicat lucrări ce deschidea o perspectivă deosebită 
asupra fenomenelor de suprastructură ale epocii: Political ideas and the enlightenment in the Romanian 
Principalities: (1750-1831), Boulder, East European Quarterly, 1971; Memoires et projets de reforme 

primit şi le-a citit. Soţia mea, care i-a oferit volumul Gramatica comparată a limbilor 
romanice®?, pe care imediat le-a parcurs şi a făcut diverse aprecieri asupra lui (sic!)”65. 

Potrivit opiniilor pe care și le formase sursa pe parcursul discuţiilor cu Eliade, 
acesta aprecia politica externă a ţării, dar, totodată, sesiza perfect ingerinta factorului 
politic in viata culturală şi grila ideologică prin care se făceau evaluările unor autori, ale 
unor opere: 

„Deşi în probleme politice Eliade este rezervat în a face aprecieri în cursul unei 
discuții, el spunea că-şi dă seama că România duce o politică curajoasă, că se opune 
presiunilor, că în august 1968, când au fost evenimentele din Cehoslovacia, România a 
fost singura ţară care a rezistat si şi-a putut păstra situația sa de independență «dn 
configurația geografică în care se află». 

Om foarte potolit, cu o foarte mare pondere în gândire şi în expresie, Eliade 
devine uneori susceptibil atunci când i se atribuie lucruri pe care nu le-a spus, le-a spus 
într-un alt context sau situaţii de care nu este legat. Astfel, îşi aminteşte din când în când 
cu neplăcere de felul cum a apărut interviul său, acordat în revista „Contemporanul” 
scriitorului Adrian Păunescu, interviu pe care l-a considerat „un fel de testament 
scriitoricesc”. Il supără foarte mult, susţine el, nu atât ce i s-a scos din interviu, cât şi ce i 


dans les Principautés Roumaines: 1831-1848 : avec un supplément pour les années 1769-1830, Bucarest, 
Association Internationale d'Etudes du Sud-Est Europeen, 1972. Arestat si anchetat de către 
Securitate in 1977, emigrează ulterior in Occident si devine colaborator apoi, între anii 1983- 
1988, directorul Departamentului românesc al postului de radio Europa Liberă — Florin 
Manolescu, Enciclopedia exilului literar românesc. 1945-1989. Scriitori, reviste, instituții, organizații, 
Bucureşti, Editura Compania, 2003, pp. 332-334. 

6! Cicerone George D. Poghirc (n. 20 martie 1928, Pogana, judeţul Vaslui - d. 15 aprilie 2009) a 
fost un clasicist român, specialist în lingvistică generală, indo-europenistică, indianistică şi istoria 
religiilor, profesor universitar şi membru marcant al exilului românesc. După absolvirea liceului 
„Gh. Roşca Codreanu” din Bârlad, şi-a luat în anul 1951 licenţa în filologie clasică la 
Universitatea din Bucureşti, unde este numit asistent în acelaşi an. Intre anii 1955-1959 a facut 
studii la Universitatea din Leningrad, iar în 1960 şi-a susţinut doctoratul cu teza „Relaţiile limbii 
vechi macedonene cu greaca veche”. Parcurge ierarhia universitară, devenind şeful catedrei de 
limbi orientale în anul 1968 şi prodecan al Facultăţii de limbi romanice, clasice şi orientale (1963- 
1970). Preşedinte al Societăţii de Studii Orientale (1969), visiting profesor la universităţi din S.U.A. 
si Italia în perioada 1973-1979. Exasperat de obtuzitatea autorităţilor care nu le permiteau soției 
şi copilului său să-l viziteze la Padova, unde avea un contract pe trei ani, decide să nu mai revină 
în România. Din 1980 lucrează ca profesor emerit la Ruhr-Universităt din Bochum, iar ulterior 
susține cursuri la Sorbona. A întreținut relaţii strânse cu Mircea Eliade, de care-l apropiau 
preocupările sale de indianistică si de istorie a religiilor, precum si cu Emil Cioran. Dată fiind 
vastitatea operei lui Poghirc, nu ştim care sunt lucrările care îl entuziasmaseră pe Eliade, cele mai 
apropiate de data redactării notei fiind B. P. Hasdeu, lingvist si filolog, Bucuresti, Editura Ştiinţifică, 
1968 sau, poate, studiul Considérations sur les éléments autochtones de la langue roumaine, publicat în 
„Revue Roumaine de linguistique”, XH, 1, 1967, pp. 19-36, ori, de ce nu?, volumul Le roumain 
dans le contexte de la linguistique indo-européenn, Bucarest, 1971. 

62 Autorul volumului, apărut la Editura Didactică si Pedagogică in anul 1971, este Maria 
Manoliu-Manea. 

63 ACNSAS, fond S.LE., dosar nr. 167, vol. 1, ff. 67-71. 

s-a atribuit. Cu toate acestea, continuă să-l aprecieze pe Păunescu ca poet şi cunoscător 
de limbă. (...) 

Mircea Eliade isi exprimă mâhnirea că în ultimi anii cărțile sale nu au mai 
apărut in tara, că nu se găsesc decât în anumite anticariate, că se scriu doar articole 
critice, după părerea lui, nefondate, pentru că cei care le scriu «nu cunosc fondul 
problemei». «Probabil, spune el, faptul că nu mai sunt tipărit, se datoreşte că, cândva, 
am vorbit la radio şi am criticat de ce merg atât de greu unele schimburi ştiinţifice si 
culturale ale României cu o serie de tari din Occident, când România ar putea găsi un 
mare ecou în ceea ce priveşte cultura sa în aceste tar. «Am crezut că fac un serviciu, 
dar probabil că s-a interpretat altfel»’”. 

Deosebit de elocventă pentru situaţia lui Eliade şi pentru sentimentele sale fata 
de România este şi o notă realizată de sursa ,, Anton”, după o vizită efectuată în S.U.A. 
în perioada octombrie-noiembrie 1974. Percepția acestuia asupra lui Eliade era 
următoarea: 

„Scriitor de limbă română, doctor honoris causa al mai multor universități 
occidentale, ales recent membru al Academiei regale belgiene, în fotoliul ocupat anterior 
de Martha Bibescu, personalitate de renume mondial în disciplina pe care o predă, 
tradus în tari socialiste (R.P. Polonă, de pildă), colaborator solicitat la „Vaprosi 
filossofi” (Moscova), pentru elucidarea unor teme de specialitate. Mircea Eliade se 
consideră, înainte de toate, expresie a spiritualității noastre. S-ar vrea, în consecinţă, 
cunoscut şi recunoscut mai ales in țară”6*. 

Dragostea de tara şi nevoia de a-i fi cunoscută opera în primul rând de către 
compatrioți erau atât de mari la Mircea Eliade încât savantul era dispus chiar să facă 
importante concesii, reproşate, atunci si acum, de către „intransigenții” si ,,vigilentii de 
serviciu” din exil şi de acasă. 

De exemplu, Adrian Marino îşi aminteşte frământările lui Eliade cu privire la 
publicarea operei sale în România într-o cheie de interpretare cel puţin ciudată: „Mircea 
Eliade declara fără nici o jena: «România nu mă interesează decât dacă sunt publicat». 
Prima întrebare pe care mi-o punea era următoarea: «Cine a mai scris despre mine?». 
Devenise o adevărată fixatie. Putin îi păsa, în realitate, de soarta culturii noastre. Sau, în 
orice caz, o astfel de preocupare era cu totul secundară. Imi venea să-i spun: «Dar, 
domnule Eliade, problemele noastre reale, de esenţă, sunt altele, mult mai grave: 
teroarea totalitară, cenzura etc». Pe el îl interesau doar afirmarea si publicitatea strict 
personală. Admit: un reflex inevitabil al condiţiilor de supravieţuire editorial-publicistică 
din Occident. Strident totuşi şi în contradicție profundă cu situaţia reală de «acasă»”65. 


64 Thidem, £. 107. 

65 Adrian Marino, Vaza unui om singur, laşi, Editura Polirom, 2010, pp. 175-176. Această opinie 
este reluată de Marino si chiar îngroşată: „Adevărul crud, brutal, oricât de inexplicabil ar fi, era că 
drama culturii române, din perioada comunistă, nu-i interesa, nu-i «durea» câtusi de putin pe cei 
doi compatrioți. Şi poate mai onest era, de fapt, E.M. Cioran, când se dezinteresa şi dispretuia, 
pe faţă, întregul popor român şi cultura sa. În cazul lui Mircea Eliade, obsedantă — devenită 
aproape maniacală — era preocuparea exclusiva de reeditare, publicitate etc. Format într-o astfel 
de ambiantä occidentală, unde publicitatea este o condiţie esenţială de supravieţuire, M.E. nu se 
putea comporta altfel” — sbidem, p. 193. Marino ignoră faptul că Eliade nu fusese format într-o 
„ambianţă occidentală”, nu a fost niciodată un arghirofil, ba dimpotrivă, şi nici nu explică ce 

În amintita notă a sursei ,, Anton” sunt evidenţiate şi concesiile pe care Eliade 
era dispus să le facă pentru a deveni cunoscut și publicului de care îi păsa cel mai mult, 
cel român: 

„Din discuţia pe care am avut-o cu el a reieşit că tine să-i apară la Bucuresti 
opera literară si, eventual, cea ştiinţifică, selectivă şi nu integrală, potrivit cu punctul 
nostru de vedere cenzurativ (sich. E dispus, prin urmare, să-şi alcătuiască un sumar 
reprezentativ de «Opere», dându-mi autorizația de a elimina pentru «ediția definitivă» 
românească pasaje, cărți sau cuvinte care nu ne convin” 66, 


Serviciul ,,D” şi D.I.E. pe frontul propagandei pro-Eliade 

Ca urmare a acestor semnale, eforturile regimului de a şi-l apropia pe eminentul 
savant au continuat®’, fiind implicată chiar structura de specialitate a Securității: 
Serviciul „D” „Dezinformarea serviciilor de spionaj străine”, înființat în iulie 196768, 
Eforturile acestui serviciu independent, condus de generalul-maior Ilie Mihai, erau 
conjugate în anul 1975 cu cele ale U.M. 0920/F din cadrul Departamentului de 
Informaţii Externe (D.I.E.), unitate ce se ocupa de problemele privind emigrația 
românească si era condusă de generalul-maior Gh. Bolânu“%. Scopul era acelaşi, asa cum 
transpare dintr-un document din 30 martie 1976: 

„În cadrul acţiunii de atragere a emigrației române pe poziţii loiale, a fost luat în 
preocupare profesorul universitar Mircea Eliade, în vederea influentarii pozitive a 


spor al prestigiului şi ce foloase ,,editorial-publicistice” ar fi obţinut savantul de pe urma 
publicării operelor sale în România, în condiţiile în care prestigiul său era deja extraordinar, fiind 
tradus şi publicat pe toate meridianele globului! De altfel, tocmai această utiaşă reputație 
determinase regimul de la Bucureşti să facă primii pași în direcţia „recuperării” lui Eliade, asa 
cum o recunoaște chiar Adrian Marino în capitolul ,,.Dosarul” Mircea Eliade din volumul Politica si 
cultură. Pentru o nouă cultură română, laşi, Editura Polirom, 1996, p. 42. 

66 ACNSAS, fond S.LE., dosar nr. 167, vol. 1, f. 107. Conform planului întocmit de Mircea 
Eliade şi expediat sursei „Anton” în mai 1976, ediţia Opera omnia ar fi urmat să cuprindă nu mai 
putin de 26 de volume — cbidem, ff. 126-129. 

67 Conform unei telegrame a rezidentei D.LE. de la Madrid, datată 22 decembrie 1975, Ciril 
Popovici, fost membru al Mişcării Legionare, profesor la acea dată la Universitatea 
Complutense, l-a contactat pe Mircea Eliade la Paris, la întoarcerea dintr-o vizită pe care o 
efectuase in România în perioada august-septembrie, la invitația Asociaţiei „România”. Întrucât 
Eliade s-a interesat de modul in care a fost primit si de programul pe care l-a avut in tara, 
Popovici „i-a relatat lui M. Eliade că s-a convins la fata locului că situaţia din tara este cu totul 
alta decât o prezintă anumite cercuri ale exilului. El personal a constatat că instituţiile de cultură 
din tara şi personalităţile cu care a avut contacte sunt interesate să conlucreze cu emigrația pe 
probleme mari de istorie şi cultură românească, ceea ce, după părerea sa, este în folosul neamului 
românesc”. După ce a subliniat atenţia cu care a fost tratat de instituţiile de cultură din România, 
profesorul l-a îndemnat pe Eliade „să meargă în vizită in ţară, unde este sigur că va fi primit asa 
cum se cuvine” - ACNSAS, fond S.LE., dosar nr. 167, vol. 1, f. 121. 

68 Vezi, pe larg, Alina Ilinca, Liviu Marius Bejenaru, Servicinl „D”, în „Magazin istoric”, nr. 
11/2012, pp. 16-20 şi nr. 12/2012, pp. 47-51. 

69 ACNSAS, fond S.LE., dosar nr. 167, vol. 1, f. 106. 

determinării sale de a susține interesele R.S. România în străinătate si de a lua poziție 
împotriva activității dușmănoase desfăşurate de elementele ostile”. 

Totuşi, asa cum remarca Adrian Marino, planurile de acţiune ale Securităţii erau 
zădărnicite, in mod paradoxal, chiar de către Partid: „Proiectul se lovea însă de 
rezistenţa furibundă a vechilor marxisti, colegi de generaţie, dintre care Gogu Radulescu 
şi Miron Constantinescu au jucat rolul cel mai nefast. Inclusiv prin demersuri personale, 
directe, la Cabinetul nr. 1. O serie întreagă de intervenţii şi proteste, de oscilații şi 
contradicții, de «aprobäri» urmate de «interziceri» (inclusiv ale cărții mele) se explică prin 
acest obscur joc de culise””!. 

Rezultatul acestor jocuri era acela că, in 1976, după mai bine de un deceniu de 
tatonări, în ciuda dragostei sale de tara si dorinţei exprimată in mod repetat de a vizita 
România, Mircea Eliade era în postura de a-şi manifesta „scepticismul în legătură cu o 
eventuală vizită a sa în ţară, fiind surprins de faptul că nu l-a invitat nimeni în mod 
oficial, întrucât el nu este omul care să vină «pe uşa din dos», ca invitat al unor 
cunoştinţe”. Ca urmare, aşa cum le explicase atât mesagerilor Securităţii, cât şi unor 
oficiali ai ambasadei României în S.U.A., „doreşte ca vizita să fie oficială, la nivelul 
valorii sale, recunoscute pe plan mondial, şi nu ca o simplă persoană particulară” 2. 

Ca urmare, planurile de măsuri concepute şi puse în aplicare de Securitate prin 
U.M. 0920/F şi Serviciul „D”, în care erau implicaţi scriitori din tara, agenţi de peste 
hotare, directori de edituri si reviste etc. şi care presupuneau demersuri multiple la 
Consiliul Culturii, la Secţia de Propagandă a C.C. al P.C.R. se vădeau, în cele mai multe 
cazuri, inutile, fiind sabotate chiar de către diriguitorii „culturii socialiste”. Urmele 
acestor planuri de acțiuni, păstrate în documentele de arhivă, dovedesc câte energii erau 
puse în mișcare pentru apropierea lui Eliade. Astfel, în iunie 1976 a fost demarată o 
amplă acţiune care pornea de la faptul că distinsul savant român urma să împlinească în 
9 martie 1977 vârsta de 70 de ani, moment socotit propice de Securitate pentru a i se 
oferi fie titlul de membru al Academiei Române, fie pe cel de doctor honoris causa al 
Universităţii din București. Ca urmare, din ordinul generalului-colonel Nicolae Doicaru, 
şef al D.LE. şi prim adjunct al ministrului de Interne, în 26 iunie 1976 generalul-maior 
Ilie Mihai, şeful Serviciului independent „D” Dezinformare, a solicitat o audienţă la 
Cornel Burtică, secretar al C.C. al P.C.R., pentru a rezolva „problema Eliade”. Acesta, la 
rândul său, l-a contactat pe Dumitru Popescu şi mecanismul a fost pus în mișcare: în 27 


70 Ibidem, £. 113. Elocventă asupra situației exilului românesc în epocă este chiar opinia lui Mircea 
Eliade, aşa cum este ea redată de informatorul „Gelu Barbu”, într-o discuţie avută cu un ofițer 
de securitate în 15 aprilie 1976: „S-a plans şi mi-a povestit '/2 ora despre felul mizerabil in care se 
înţeleg românii, sau, mai bine cum nu se înțeleg, sunt foarte multe grupuri, grupusoare. Sunt 
legionarii, anticomuniștii, anticomunistii ăştia care sunt mai tineri, sunt alții care pleacă acum şi 
vot să-şi vadă de treburile lor şi nu vor să se amestece, apoi sunt ceilalți dornici să aibă relații mai 
bune cu tara, plus sectele religioase. Sunt cel putin 10 grupuri bine conturate. Românii sunt 
renumiți în America ca naționalitatea care se îmbată cel mai rău şi se sapă cel mai bine, că de 
exemplu ungurii au trecut peste toate chestiile astea. Era si el într-un fel afectat, spunându-i că i- 
au spart geamul după interviul care a apărut în «Flacăra». E foarte circumspect” — sbidem, f. 119. 
7! Adrian Marino, ,,Dosarul” Mircea Eliade în loc. cit., p. 42. 

72 ACNSAS, fond S.LE., dosar nr. 167, vol. 1, f. 114. 

iunie Aurel Martin’3, directorul general adjunct al Direcţiei Editurilor din cadrul 
Consiliului Culturii şi Educaţiei Socialiste (C.C.E.S.), a fost convocat de Ion Dodu 
Balan”, vicepreşedinte al C.C.E.S., care i-a solicitat „un material corespunzător” despre 
Mircea Eliade, material ce urma a fi supus analizei conducerii C.C.E.S. 

Probabil ca urmare a acestor ,,combinatii” marcate de hiper-centralismul 
birocratic specific statului totalitar, la 1 martie 1977, preşedintele Academiei i-a adresat 
lui Mircea Eliade o scrisoare-invitatie, acestuia parvenindu-i prin intermediul 
ambasadorului de la Washington, Nicolae M. Nicolae, care a expediat-o la Chicago în 
22 martie 1977. 

Rezultatul unor astfel de politici este consemnat într-o adresă din 12 mai 1977 
a Unităţii Speciale „S”, însărcinată cu cenzura corespondenţei, către generalul-maior 
Caraman Mihai, din U.M. 0920 (D.L.E.), în care se spunea: 

„Într-un material adresat Academiei R.S. România, Mircea Eliade — profesor la 
Universitatea din Chicago — face cunoscut principalul motiv pentru care nu poate da 
curs favorabil invitatiei de a vizita tara noastră. Astfel, acesta arată: 

„...Principalul motiv pentru care nu pot accepta invitația este ignorarea 
sistematică în România a scrierilor mele literare, istorice şi filozofice. Am publicat peste 
50 de volume, traduse în 14 limbi. Numai în ediţiile de buzunar s-au tipărit aproape 
1.500.000 de exemplare. Majoritatea acestor cărți sunt inaccesibile in tara. Adaug că au 
apărut trei monografii si peste 20 teze de doctorat despre diverse aspecte ale operei 
mele şi alte cinci volume vor apărea anul acesta în S.U.A., Franţa, Olanda si Italia. În 


73 Martin Aurel (n. 15 mai 1926, com. Jibou, jud. Sălaj, d. 15 mai 1993, Bucuresti). Absolvent al 
Facultăţii de Litere si Filozofie a Universităţii din Cluj (1950), devine redactor la „Almanahul 
literar” (1950-1951), după care urmează Scoala de literatură „Mihai Eminescu” (1951-1952). La 
absolvire, este încadrat ca preparator la Institutul de Istorie Literară şi Folclor al Academiei 
Române (1952-1954), fiind apoi lector la Institutul Pedagogic din Bucureşti (1954-1958). În 
paralel, a fost redactor la „Viaţa militară”, „Tânărul scriitor” si „Luceafărul”. Arestat din motive 
politice şi condamnat la închisoare, revine în redacţia ,,Luceafarul” si la „Gazeta literară” (1963- 
1967). A deţinut funcţia de redactor-şef la Editura Enciclopedică (1968-1969) şi apoi a fost 
numit director al Editurii Minerva (1969-1989) - Aurel Sasu, Dictionarul biografic al literaturii române, 
vol. IT, M-Z, Piteşti, Editura Paralela 45, 2006, p. 56. 

™ Bălan loan Dodu (n. 5 oct. 1929, sat Vaidei, com. Romos, jud. Hunedoara). Membru 
supleant al C.C. al P.C.R. (12 aug. 1969-23 nov. 1979); membru al C.C. al P.C.R. (22 nov. 
1984-22 dec. 1989); membru al Comisiei Centrale de Revizie (23 nov. 1979-22 nov. 1984). Studiz: 
Facultatea de Filologie (1949-1953); doctorat; Universitatea Politică şi de Conducere. Activitate si 
fundit. tedactor la revista „Viaţa Românească” (1953-1958); asistent la Institutul Pedagogic din 
Bucureşti (1958-1961); membru de partid din 1961; şef de secţie şi redactor-șef adjunct la revista 
„„Luceafărul” (1961-1967); asistent şi lector la Catedra de literatură universală a Universităţii din 
Bucureşti (1961-1967); lector de limba română în Franţa (1967-1969); şef al Catedrei de literatură 
la Universitatea din Bucureşti; membru al Comisiei Naţionale de Demografie; vicepreşedinte al 
Comitetului de Stat pentru Cultură şi Artă (din 13 sept. 1969-în 27 sept. 1975); vicepreşedinte 
al Consiliului Culturii şi Educaţiei Socialiste (1969-8 febr. 1977); membru titular al 
Asociaţiei Scriitorilor din Bucureşti, Secţia de critică şi istorie literară (în mart. 1988); membru al 
Uniunii Scriitorilor si al Comisiei juridice a Uniunii Scriitorilor (în mart. 1988) - C.N.S.AS., 
Membrii CC al P.CR 1945-1989. Dictionar, coord. Florica Dobre, Bucuresti, Editura 
Enciclopedică, 2004, p. 88. 


290 


Mircea Eliade - un român pentru eternitate. Ecouri din arhivele Securității 


privința studiilor si articolelor care mi s-au dedicat nu le mai tin socoteala; le 
înregistrează un harnic biograf american. În România, dimpotrivă, scrierile mele vechi si 
noi sunt trecute sub tăcere. O dată la 2-3 ani apar mici articole, în special în revistele din 
provincie. Ştiu că această sistematică ignorare nu se datoreşte lipsei de interes al 
cititorilor fata de lucrurile mele. Mi-au parvenit mai multe studii critice, semnate de 
autori notabili, care n-au putut vedea lumina tiparului. Ar fi multe de spus, dar mă 
opresc aici...” 

Este vorba de scrisoarea pe care Eliade o expediase la 28 aprilie 1977 către 
preşedintele Academiei Române, ca răspuns la invitaţie, şi care fusese interceptată, cu 
promptitudine, de serviciul specializat al Securității. 

Refuzul lui Eliade de a veni în România este cauzat, după cum se poate 
observa, de reticenta manifestată de factorii de decizie în fata publicării masive a operei 
sale, mai cu seamă a celei literare. Evident, această poziţie nu exprimă nici pe departe 
urmărirea unor beneficii materiale sau de „supravieţuire editorial-publicistică”, cum 
crede Adrian Marino, ci faptul că savantul exilat constientiza faptul că singurul său ata 
în meciul cu conducerea de la Bucureşti este tocmai această mult dorită vizită. De altfel, 
in această perioadă, documentele întocmite de D.LE. consemnează o intensificare a 
dorinţei lui Eliade a ajunge, în sfârşit, în tara natală. 

Vom regăsi în aceste documente pasaje edificatoare pentru dragostea de tara 
si dorința permanent mărturisită a lui Eliade de reîntoarcere in tara, pentru zbaterea 
continua de a da curs invitatiilor facute de a-si revedea patria si, in acelasi timp, de a nu 
cădea in dizgratia emigrației române”5. Aceste aspecte transpar nu doar din notele 
informative şi relatările unor agenţi ai Securităţii care avuseseră ocazia să discute cu 
savantul, ci chiar și din documente de sinteză, redactate într-o manieră mai rece, în stil 
birocratic. Astfel, într-o fişă personală întocmită la 1 septembrie 1978, printre multe alte 
referiri la viata şi activitatea sa, întâlnim următoarea afirmaţie: „Eliade scrie întreaga 
literatură numai în limba maternă” 7°. 

Pe fondul unei astfel de stări de spirit, în această perioadă (septembrie 1978) 
distinsul istoric al religiilor încearcă să construiască o nouă punte către tara, în ciuda 
piedicilor ridicate atât în plan intern, cât şi în Occident, formulând propunerea de a se 
realiza la Bucureşti o „Bibliotecă Mircea Eliade”, care să includă manuscrise şi publicații 
aflate în posesia familiei, la Bucureşti, precum şi manuscrise şi lucrări de si despre 


75 Tatonat de unele surse ale Securităţii asupra perspectivei ca Eliade să viziteze România, Petre 
"Ţuţea afirma că „nu numai că socoteşte binevenită vizita lui Mircea Eliade in România, dar, (...) 
l-ar consilia pe acesta să se fotografieze cu şeful statului, pentru că, acum «când România e 
încercuită si când comuniştii sunt cei care trag la căruța istoriei si a natiei, trebuie sprijiniți, 
fiindcă trag această căruță înainte»”. De asemenea, potrivit unei note din 23 decembrie 1978, 
„aflând că Monica Lovinescu si grupul de emigranţi de la Paris ar fi spus că, dacă Mircea Eliade 
dă vreo declaraţie în tara, cei de acolo nu-i vor mai vorbi şi nici nu-l vor mai saluta, Petre Tutea 
este de părere că Monica Lovinescu greseste, e o pätimasä, care e ostilă din ură pentru că maicä- 
sa a murit în închisoare, dar ea nu pricepe nici o iota din conjunctura politică actuală” — apud 
Serviciul Roman de Informaţii, Cartea Alba a Securităţii, Bucureşti, f. ed., 1994, p. 485. 

76 ACNSAS, fond S.LE., dosar nr. 167, vol. 2, f. 37. 

Eliade, aflate in posesia acestuia la Paris si la Chicago, totalul titlurilor cu care biblioteca 
ar fi urmat să-şi înceapă activitatea fiind estimat la circa 4.000-5.000 de titluri”. 

Ca urmare a acestor propuneri, dar şi a altor semnale din care reieşea că 
„Mircea Eliade, desi mai are unele rezerve, ar dori totuşi să vină în «Făgăraş»'5, având în 
vedere şi faptul că este în vârstă de 72 de ani si ar vrea să revadă locurile natale”, 
Romulus Dima, şeful C.LE., isi dă aprobarea pentru inițierea unei acțiuni prin 
intermediul Asociaţiei „România”, în sensul invitării lui Eliade de către președintele 
Academiei de Ştiinţe Sociale şi Politice la Congresul National de Tracologie din vara 
anului 1979. În ipoteza că Eliade ar fi acceptat, ofițerii C.LE. aveau în vedere ca 
savantul să fie primit de către „tovarăşul Coordonator şef” (Nicolae Ceauşescu). 
Întrucât „Securitatea propune, dar Partidul dispune”, propunerea se pare că s-a 
împotmolit la Ilie Rădulescu, secretar al C.C. al P.C.R., responsabil, printre altele, si de 
Asociaţia „România”, desi documentul poartă o rezoluţie favorabilă a Suzanei Gâdeat!. 
Ba, mai mult, autorităţile regimului comunist au refuzat, timp de peste un an, să-i 
acorde viza turistică Corinei Alexandrescu, sora lui Eliade, astfel că aceasta nu a putut să 
răspundă invitatiei de a-l vizita la Paris. În plus, nici intenţia mărturisită de Eliade de a 
participa la cea de-al XV-lea Congres International de Ştiinţe Istorice, organizat la 
Bucuresti, în anul 1980, nu a putut fi finalizată printr-o vizită în tara®?. 


T7 Ibidem, ££. 39-40. 

75 „Făgăraş” este denumirea codificată folosită în documentele C.L.E. din epocă pentru România. 
79 Pentru relaţiile de putere dintre Partid şi Securitate, vezi, pe larg, Florian Banu, Luminiţa Banu, 
(editori), Partidul si Securitatea. Istoria unei idile esnate (1948-1989), laşi, Casa Editoriala „Demiurg”, 
2013. 

80 Rädulescu Ilie (n. 8 oct. 1925, com. Prunisor, Mehedinti, d. 16 sept. 2002, Bucuresti), Membru 
supleant al C.C. al P.C.R. (23 iul. 1965-12 aug. 1969); membru al C.C. al P.C.R. (12 aug. 1969-28 
nov.1974 si 20 mart.1979-22 nov.1984); membru al Secretariatului C.C. al P.C.R. (20 mart. 1979- 
26 nov.1981). În perioada cand a fost formulată propunerea, Radulescu a deţinut următoarele 
functii: ministru secretar de stat la Ministerul Afacerilor Externe (7 mart.1978-6 febr.1979); 
vicepreşedinte al Centrului national pentru promovarea prieteniei si colaborării cu alte popoare 
(in 1978); membru al Consiliului National al Radioteleviziunii Romane (din 29 aug.1978); sef al 
Secţiei de Propaganda a C.C. al P.C.R. (6 febr.1979-18 sept.1981) - C.N.S.A.S., Membrii C.C. al 
P.C.R. 1945-1989. Dictionar, coord. Florica Dobre, Bucuresti, Editura Enciclopedică, 2004, p. 
506. 

81 Gâdea Suzana (Susănica) (n. 29 sept. 1919, Buzău; d. 25 aug. 1996, Bucureşti). Membru 
supleant al C.C. al P.C.R. (23 iul. 1965-23 nov. 1979); membru al C.C. al P.C.R. (23 nov. 1979-22 
dec. 1989); membru al Comitetului Politic Executiv al C.C. al P.C.R. (23 nov. 1979-22 dec. 
1989). La acea dată era ministrul Educaţiei si Învăţământului (19 iun. 1976-1 sept. 1979), după 
care a preluat funcţia de preşedinte al Consiliului Culturii şi Educaţiei Socialiste (1 sept. 1979-22 
dec. 1989) — sbidem, pp. 283-284. 

82 Aceste eşecuri, dar şi posibilitatea ca Eliade să fie tot mai mult captat de membrii „radicali” ai 
emigrației si antrenat în acţiuni contrare intereselor regimului de la Bucureşti, i-au determinat pe 
ofițerii din U.M. 0225 ,,Emigratie”, din cadrul C.LE., să întocmească, în 1 septembrie 1980, un 
„Raport cu propuneri de deschidere a dosarului de urmărire informativă de influenţă „Mareş”, 
privind pe Mircea Eliade din S.U.A.”, aprobat de şeful unităţii, It. col. Gruia Valeriu. Conform 
acestui document, scopul acţiunii era continuarea „măsurilor de influențare pozitivă a lui 

Acţiunea „Mareş” şi zădărnicirea dorinței lui Eliade 
de a-şi revedea patria 

Din nou, în ciuda ostilitatii manifestate de o parte din factorii de decizie de la 
Bucureşti, documentele consemnează aceeaşi continuitate a atitudinii lui Eliade fata de 
tara sa. Astfel, potrivit unei note din 27 iulie 1981, dată de sursa „Braşoveanu”, întrebat 
de ce nu revine să vadă Bucureştiul, răspunsul lui Eliade este următorul: „O voi face. 
Nu ştiu când, dar am să revin în România. Vreau ca înainte de marea trecere să trec pe 
sub o poartă maramureşeană, să revăd tara motilor si, bineînţeles, Bucureștiul” 8. Cu 
aceeaşi ocazie, Eliade aborda si problema acuzațiilor pe care i le aducea o parte a 
emigrației: ,, Am fost şi sunt acuzat că cochetez cu comuniștii din România. Ei bine, 
dacă a-ţi iubi patria înseamnă comunism, sunt comunist. Am un coleg ungur care mă 
bate la cap cum admit ca comuniştii din România să-mi tipărească operele. I-am răspuns 
simplu: şi comuniștii sunt români, după cum dumneata, care îi înjuri pe cei din Pesta, 
tot ungur ai tămas si nu contenesti să-i lauzi că ştiu să facă o politică mai flexibila’’*. 

Potrivit celor relatate de un informator în 17 februarie 1982, Mircea Eliade 
„adoptă o atitudine apropiată fata de tara şi priveşte cu tot mai multă simpatie politica 
noastră externă, afirmând că «de la Stefan cel Mare, România nu a mai făcut o politică 
mai abilă ca cea de azi». În privinţa politicii interne, deşi personal are unele retineri, este 
de părere că «cei de afară nu au nici un drept să o eticheteze în vreun feb”. În același 
timp, „a fost satisfăcut de lucrările care i-au apărut si îndeosebi de [storia credintelor si 
ideilor religioase, considerând că scrierile sale fac parte din cultura noastră naţională. În 
acest context, prin mai multe personalități din ţară care l-au vizitat, a adresat rugămintea 
la „factorii competenţi” pentru a nu se trece la editarea cronologică a operelor sale, ci 
într-o ordine care să exprime acomodarea cititorului cu scrisul său, prin publicarea, în 
primă etapă, a unor lucrări pe care le-a scris în țară”. 

Atitudinea contradictorie a regimului de la Bucuresti îi stârnea, în mod 
legitim, nedumerirea lui Mircea Eliade, consternat că-și vede ruinate eforturile de 
publicare a operei sale în patrie de suspiciunile maladive ale unor politruci: „Recent însă, 
a afirmat că nu înţelege de ce, din luna mai 1981, oficialitățile şi presa din R.S. România 
şi-au schimbat atitudinea fata de el, în sens negativ, întrucât nu a fost implicat în nici un 
caz în problema meditatiei transcedentale, nu practică si nu popularizează aceasta 
teorie”. Totodata, conform aceleași surse, profesorul „a continuat să-şi manifeste 
regretul pentru faptul că numele său a fost implicat, în 1980, în Comitetul pentru 
apărarea preotului Gheorghe Calciu-Dumitreasa, precizând că, după părerea sa, 


«Mates» şi determinării lui de a veni în vizită in ţară” - ACNSAS, fond S.LE., dosar nr. 167, vol. 
2, ff. 116-117. 

83 Ibidem, £. 133. 

54 Thidem. 

85 De remarcat faptul că în septembrie 1981 Editura Ştiinţifică şi Enciclopedică din Bucureşti 
tipăreşte, în traducerea poetului Cezar Baltag, primul volum din Istoria Credintelor si ideilor religioase, 
De la epoca de piatră la misterele din Eleusis, X111+497 p., dupa ce cu un an înainte Adrian Marino 
reuşise să publice impozantul volum Hermeneutica lui Mircea Eliade, Cluj-Napoca, Editura Dacia, 
1980, 479 p. 

86 Comitetul fusese înființat în S.U.A. în aprilie 1979 şi avea ca scop „mobilizarea opiniei publice 
şi a personalităţilor din viata politică şi religioasă nord-americană pentru eliberarea preotului 

pedepsirea de către Patriarhie a preoţilor care săvârşesc acte potrivnice statului ar fi mai 
indicată şi nu ar mai crea premise emigranților ostili si presei dușmănoase de 
condamnare a politicii guvernului român”57. 

Exprimandu-si nedumerirea fata de atitudinea regimului și făcând unele 
delimitări, Eliade reitera dorința sa mai veche de a aduce in România o parte a 
valoroasei sale biblioteci: 

„Îşi menţine în continuare dorința de a intra în dialog cu autoritățile 
competente din tara noastră, pentru obţinerea aprobării de aducere în R.S. România a 
unei parti din biblioteca sa din S.U.A. — circa 8.000 volume — care, să stea la baza 
înființării unui Institut de Studii «Mircea Eliade», care ar urma să funcționeze în casa 
sorei sale din București, str. Stăniloiu, nr. 7. În acest sens, intenționează să-l contacteze 
pe ambasadorul R.S. România la Washington. În cazul în care nu va primi sprijinul 
nostru, va fi nevoit să le doneze Universităţii din Chicago. Deşi nu respinge invitația de 
a vizita tara, amână deplasarea sub pretextul stării precare a sănătăţii soţiei sale. In 
realitate, în discuţiile pe care le poartă cu nepotul său, Alexandrescu Sorin, şeful catedrei 
de limba română a Universităţii din Amsterdam, arată că va veni în R.S. România după 
ce se va declanşa acțiunea de aducere în tara a lucrărilor pe care le donează şi numai în 
baza unei invitaţii de participare la deschiderea Institutului de Studii «Mircea Eliade»’’®®. 


Calciu”. În 29 mai Mircea Eliade lansase un apel, reluat şi de postul de radio „Europa Liberă” 
cerând „imediata şi neconditionata eliberare a preotului Calciu”. Regretele exprimate ulterior 
erau rezultatul unui amplu efort al Securităţii, aşa cum reiese dintr-o notă-raport a U.M. 0544 
„privind rezultatul măsurilor întreprinse pentru influențarea pozitivă a scriitorului Mircea 
Eliade”, conform căreia „a fost pregătită sora lui Mircea Eliade (Alexandrescu Ileana Cornelia, 
din Bucureşti) şi trimisă, în vizită, în S.U.A. pentru a-l influenţa să renunţe la legăturile sale cu 
elementele ostile R.S. România şi să adopte o poziţie corectă fata de ţară”. De asemenea, „în 
străinătate s-au organizat acțiuni de demascare a preotului Calciu care, indirect, au contribuit la 
influențarea lui Mircea Eliade astfel: 

- cu prilejul vizitei în S.U.A. a delegaţiei Patriarhiei Bisericii Ortodoxe Române, surse ale 
unităţii noastre au prezentat unor senatori americani şi conducători ai emigrației române 
drepturile si libertăţile de care se bucura cultele in România, în contrast cu afirmaţiile preotului 
Calciu; 

- au fost publicate în presa occidentală si a emigrației române peste 40 de articole pe linia 
combaterii dezinformärilor difuzate în străinătate de grupări şi elemente ostile R.S. România, pe 
tema pretinsei lipse de drepturi cetățenești, nationale şi religioase, inclusiv a celor legate de 
preotul Calciu; 

- Institutul National Romano-American a difuzat un comunicat de presă pentru demascarea 
activității unor grupuri şi elemente ostile din rândul emigrației române, cu referiri la preotul 
Calciu, care a fost trimis preşedintelui S.U.A. şi unor membrii influenţi ai Congresului american, 
precum şi principalelor cotidiene occidentale ale emigrației române. 

În urma măsurilor de mai sus, Mircea Eliade nu a mai participat la acţiuni si manifestări 
duşmănoase şi nu a difuzat alte declaraţii nefavorabile la adresa ţării. Această atitudine a 
determinat ca nici Comitetul American pentru apărarea preotului Gheorghe Calciu să nu se 
remarce prin activităţi ostile în această perioadă” - ACNSAS, fond S.LE., dosar nr. 167, vol. 2, 
ff. 171-172. 

87 Ibidem, £. 165. 
88 Thidem. 

Astfel, într-o notă din 3 septembrie 1982, nesemnată, se consemnează 
următoarele aspecte relatate de o sursă a Securității: 

„Pe parcursul mai multor ore, cât a durat întâlnirea, nu a făcut afirmaţii ostile în 
ceea ce priveşte politica partidului şi statului nostru. S-a arătat un foarte bun cunoscător 
al literaturii contemporane din R.S. România, literatură pe care o apreciază şi o 
analizează prin prisma specialistului, fără interpretări de natură politică. A afirmat că se 
află în exil datorită unor accidente biografice dar rămâne toată viata legat de limba şi 
meleagurile natale. Își exprimă convingerea că cei care încercă să-şi schimbe limba îşi 
pervertesc gândirea, deoarece noua situație impune acest lucru. S-a interesat de unii 
scriitori din tara (lon Alexandru, Marin Sorescu), susținând că a intervenit pentru 
prozatorul Ştefan Bănulescu să i se acorde o bursa in R.F. Germania pe timp de un an 
de zile. Nu şi-a exprimat intenţia de a vizita România și nici sursa nu a abordat acest 
subiect deoarece priveşte cu suspiciune persoanele care pun în discuţie această temă. 
Este foarte sensibil la ecoul ce-l are în rândul cititorilor lucrărilor sale literare, mai mult 
chiar decât opera ştiinţifică” 8. 

Acelaşi informator consemna faptul că, în opinia sa, multe din reticentele 
manifestate de Eliade au fost provocate de persoane influente din cadrul exilului: 

„Mircea Eliade este «păzit cu sträsnicie» de familia lerunca. Dacă cineva din 
tara doreşte să intre în contact cu el, poate realiza acest lucru numai prin sus-numitii 
care îi cunosc programul până în detaliu. Deşi Mircea Eliade nu împărtăşeşte în 
totalitate punctele de vedere ale lui Virgil Ierunca si Monica Lovinescu, singurele lui 
surse de informare despre problemele din tara sunt persoanele respective. De altfel, in 
această vară, Monica Lovinescu i-a însoţit pe soții Eliade în vacanţa ce au petrecut-o în 
sudul Franţei, pentru refacerea sănătății doamnei Eliade care tocmai iesise din spital. 
Mircea Eliade este caracterizat de majoritatea românilor din emigrație ca un egocentric, 
care nu se ocupă de nimic altceva decât de persoana lui şi de scris; se pare că este 
resentimentul împotriva omului care nu s-a angajat în meschinele lor probleme si 
conflicte. Monica Lovinescu si Virgil lerunca nu-i pot ierta faptul că a acceptat să fie 
publicată opera sa în România, motiv pentru care îl critică în discuţiile purtate cu alti 
interlocutori”%. 

Aproximativ în aceeaşi perioadă, muzicologul Şerban Nichifor, în urma 
întrevederii sale cu Eliade la New York, din 5 octombrie 1982, afirmase în fata unei 
surse a Securităţii, conform unei note din 18 octombrie 1982: ,,...i-am remarcat 
extraordinara profunzime a gândirii (subl. ns. L.B.) şi am simţit tot timpul suflul aceluiaşi 
mare patriot român (subl. ns. L.B.) care este Mircea Eliade” 9!. S-ar putea crede că autorul 
notei încercă să formuleze declarațiile în aşa fel încât acestea să fie în concordanță cu 
aşteptările celor cărora le transmitea aceste informaţii, dar această presupunere este 
infirmată de multiplele pasaje din alte documente care fac trimitere la romanismul 
marelui savant. 

Într-o altă notă, din septembrie 1984, vom găsi următoarele afirmaţii: 


89 Tbidem, £. 178. 
0 Ibidem. 
91 Ibidem, £. 176. 

„Vorbeşte impecabil romana, a scris opera în româneşte, după care a tradus- 
o. Afirmă că engleza şi franceza sunt pentru el doar instrumente de lucru ştiinţific. Şi că 
româna este limba sa maternă, în care scrie si, mai ales, in care visează” %2. Atitudinea 
fata de cultura română este cea invederata de-a lungul timpului: „Se interesează foarte 
mult de literatura română. Este surprinzător de bine informat asupra vieţii literare din 
tara, are o imagine personală bine cristalizata privind peisajul literar românesc si o scară 
de valori şi o gamă de preferinţe bine conturate în fiecare compartiment în parte: proză, 
poezie şi critică”. Sentimentul apartenenței la spaţiul cultural românesc este afirmat 
dincolo de orice speculație, fără cel mai mic echivoc: „De altfel, în repetate rânduri a 
afirmat explicit că este scriitor român, aparținând culturii române. Lasă să i se ghicească 
o stăruitoare şi chinuitoare preocupare, obsesie, pentru destinul operei sale scriitoricesti 
în România”. 

De altfel, faptul că Eliade a manifestat constant un ataşament profund fata de 
limba maternă si fata de patrie reiese nu numai din foarte multe documente ale 
dosarului personal întocmit de D.I.E. sau din relatările celor care l-au cunoscut în exil, 
ci se poate afirma că el însuşi face această mărturisire, indirect, prin intermediul 
personajelor din scrierile sale. Deşi, în general, se consideră că personajul principal din 
Noaptea de Sânziene, Ştefan Viziru, ar fi de fapt un a/er-ego al autorului (fapt negat partial 
de Eliade), în opinia noastră acesta alege să-şi exprime propriul crez în finalul 
romanului, prin intermediul declaraţiei făcute de Ileana, care, credem noi, transpune de 
fapt starea interioară a autorului: „Şi, dacă, aşa cum e probabil, înstrăinată printre străini, 
cu copii şi nepoți care nu vor sti un cuvânt româneşte, dacă atunci bătrână, nu-mi voi 
mai aduce aminte aproape nimic din limba care a fost cândva a mea, în clipa morții itt 
voi spune că te iubesc în româneste”%. 


Concluzii 

Format ca intelectual de marcă în România interbelică, Mircea Eliade a 
dovedit de-a lungul întregii sale existente un atașament deosebit fata de patria sa. 
Indiferent unde l-a purtat destinul, indiferent cu cine dialoga, oral sau în scris, distinsul 
savant nu ezita nici o clipă să-şi afirme apartenenţa la cultura română, dragostea fata de 
limba maternă şi nici să-şi manifeste interesul fata de evoluțiile culturale si chiar politice 
din România”. Având nesansa de a trăi într-o perioada de timp în care poporul român 
a experimentat, succesiv, regimuri politice autoritare şi dictatoriale, Mircea Eliade a 
devenit, de timpuriu, „prizonierul istoriei”, pentru a prelua formula fericit aleasă a lui 
Florin "Ţurcanu. Intrat în colimatorul poliției politice de timpuriu, cunoaşte experiența 
lagărului si a monitorizării vieții cotidiene de formidabilul aparat de supraveghere de 
care dispune statul modern. Cu toate acestea, personalitatea sa prometeică nu s-a lăsat 
nici o clipă strivita de Istorie, păstrând permanent, chiar aflat la mii de kilometri, 
nostalgia patriei. 


92 Thidem, £. 192. 

% Mircea Eliade, Noaptea de sânziene, Bucuresti, Editura Minerva, vol. 2, p. 408. 

% Într-o scrisoare din 5 decembrie 1980 către Adrian Marino, Eliade îşi preciza atitudinea 
dincolo de orice echivoc: „Poziţia mea este clară: colaborare culturală, neutralitate politică în 
relaţiile cu tara” — apud Adrian Marino, ,,Dosarul” Mircea Eliade, în loc. cit., p. 43. 

Opțiunile politice de tinerețe l-au urmărit pe savant ca un blestem, 
mentinandu-l, timp de decenii, în atenţia politilor politice, şi împiedicându-l, printre 
altele, să primească Premiul „Nobel”. Prea mare pentru a putea fi ignorat, Eliade a fost 
„înscris” în „planul de recuperări” al valorilor româneşti pe care regimul comunist de la 
Bucuresti începe să-l schiteze cu începere din 1956, din momentul în care stalinismul a 
fost repudiat chiar de către Kremlin. Totuşi, „durii” marxist-leninisti care dețineau 
pozitii-cheie în aparatul de stat au sabotat constant eforturile de apropiere şi captare a 
lui Eliade, astfel că planurile concepute de diverşi ofițeri de securitate sau de oameni de 
cultură au eşuat constant, mai devreme sau mai târziu. 

Pe de altă parte, aripa radicală a exilului românesc anticomunist nu era 
dispusă „să cedeze” o personalitate de talia lui Eliade, încercând din răsputeri să 
distrugă orice punte, reală sau potenţială, dintre acesta şi România. De aici, un întreg 
„meci” între aparatul de propagandă al Partidului şi structurile specializate ale 
Securităţii, pe de o parte, şi grupurile de presiune şi exponentii intratabili ai exilului, pe 
de altă parte. Pe acest fundal, in tara si, mai ales, în străinătate, „scheletul din dulap” — 
afilierea lui Eliade la Mişcarea Legionară — era periodic exhibat pentru timorarea 
savantului şi menţinerea sa într-un siaj al retoricii anticomuniste. Pe de altă parte, vechi 
legionari, refugiaţi în Occident, îl acuzau permanent în publicaţiile pe care le editau de 
trădare, de pactizare cu inamicul ideologic! 

Totuşi — şi acesta a fost principalul obiectiv al prezentului demers — o 
înţelegere profundă a Istoriei, a intereselor nationale privite dincolo de încrâncenările 
ideologice ale unei etape istorice sau ale alteia, l-a împiedicat pe Mircea Eliade să se 
alieneze, să devină un „adaptabil” la imperativele momentului. Aşa cum remarca Adrian 
Marino, Eliade era convins că „valorile nu suferă de «teroarea istorie, fiind 
supratemporale si supraspatiale” şi că, odată impuse pe plan international, vor rezista”! 
Insă, nu era vorba de o „realizare proprie”, cum credea Adrian Marino, ci mai degrabă 
de o consolidare a culturii române, o depăşire a condiţiei de cultură minora, o ieşire din 
periferie. În opinia noastră, aceasta a fost miza complexului meci de șah dintre regimul 
comunist de la Bucureşti şi Mircea Eliade, meci pierdut cu brio de regim, nu atât prin 
moartea savantului, la 22 aprilie 1986, cât prin ieşirea comunismului de pe scena Istoriei 
survenită trei ani mai târziu. 

Din nefericire, opţiunea lui Eliade nu a fost înţeleasă nici de către detractorii 
marxiști care populau organele de partid si de stat ale vremii, nici de către ,,intransigentii 
de serviciu” din exilul românesc”, astfel încât receptarea operei şi a personalității 
covârșitoare a savantului de către cultura română, căreia i-a rămas atașat până în ultima 
clipă, a fost pe nedrept întârziată cu câteva decenii. 


9% Adrian Marino, Vata unui om singur, laşi, Editura Polirom, 2010, p. 178. 

% De exemplu, Marino relatează surpriza pe care a avut-o cand a descoperit că criticul literar 
Basil (Vasile) Munteanu „se mândrea efectiv, cum a împiedicat, a sabotat (cum vrem să-i 
spunem), împreună cu alţii, decernarea premiului Nobel lui T. Arghezi” — sbidem, p. 175. Acest 
tip de atitudine este subliniat în numeroase lucrări cu caracter memorialistic publicate chiar de 
personalități de marcă aflate în exil. 

MINORITATEA GERMANĂ DIN ROMÂNIA: 
PROBLEMA POLITICĂ ŞI MOȘTENIRE ISTORICĂ 


THE GERMAN MINORITY IN ROMANIA: POLITICAL ISSUES AND HISTORICAL LEGACY 


One of the main action lines of the Securitate was the issue of national minorities (both at the 
republican and at the regional level, depending on the ethnic groups displayed in each area). Within that 
action line, the German minority played a prominent role, alongside with the Jewish and the Hungarian 
minorities. Beyond certain similarities resulting from the legacy of the Second World War, the issue of 
each minority had a specific character, which was marked in the documents drawn by the former 
Securitate, including in the voluminous file entitled “The Problem of the German Nationalists”, which 
can be found in the archives of the National Council for the Study of the Securitate Archives 
(documentary fund, file no. 13381, 43 volumes). Documents on that issue were also identified in the 
problem files in regional archives, including in “The Problem of the West-German and Austrian 
Espionage”. 


Etichete: minoritatea germană, Securitate, problema nationalisti germani, 
emigrare, R.F.G. 

Keywords: the German minority, Securitate, German nationalists, 
emigration, German Federal Republic. 


Una din „liniile de muncă” urmărite constant de către Securitate, alături de 
celelalte problematici de bază, a fost cea a minorităţilor nationale (atât la nivelul întregii 
tari, cât şi la cel regional/judetean, în funcţie de compoziţia etnică a fiecărei zone)!. In 
cadrul acestei linii de muncă, minoritatea germană a ocupat un rol important, alături de 
cea evreiască şi cea maghiară. Dincolo de anumite asemănări, rezultate în special din 
moştenirea celui de-al Doilea Război Mondial, problematica fiecărei minorităţi a avut un 
caracter specific, ce este marcat în documentele elaborate de fosta Securitate, inclusiv in 
voluminosul dosar denumit „Problema Nationalisti germani”, aflat astăzi in Arhiva 
Consiliului Naţional pentru Studierea Arhivelor Securităţii (fond Documentar, dosar nr. 
13.381, 43 volume). Schema s-a reflectat şi în arhivele regionale/judetene, prin existența 
dosarelor de problemă, inclusiv în „problema spionaj vest-german şi austriac”. 

Activitatea Securităţii în acest domeniu, întocmai ca şi în celelalte, avea atât 
caracter informativ, cât şi cel de creere a rețelei informative, iar uneori , in special in 
primele decenii ale regimului comunist, şi pe cel de anchetă penală. În cadrul acțiunilor 
de tip informativ, este menţionată așa-numita problemă a „Prevenirii acțiunilor 
nationalist-fasciste si iredentiste întreprinse de elemente din rândul populației de 
naționalitate germană”, în cadrul căreia se acționa „în vederea intensificării muncii de 
cunoaştere şi prevenire a acţiunilor nationalist-fasciste si iredentiste din partea 


1 Identificarea minorităţilor nationale drept una din „problemele de bază” în cadrul activităţilor 
informativ-operative ale Securităţii nu semnifică faptul că membrii „naționalităților 
conlocuitoare” (termen preferat în epocă) ar fi fost luaţi în lucru datorită simplei lor calităţi de 
minoritari, ci faptul că aspectele considerate de interes erau urmărite unitar (în maniera 
menționată mai sus) în cadrul unei linii de muncă (termenul de „problemă” fiind cel uzitat în 
documentele interne ale Securităţii). 

elementelor ostile care lucrează in domeniul presei, creației literare, artistice, muzee, 
teatre, cenacluri şi case de cultură. În același timp s-a procedat la analiza informaţiilor 
existente, la selecția şi cuprinderea în baza de lucru a elementelor semnalate cu activitate 
prezentă”. Preocupările atribuite „elementelor lucrate activ, încadrate informativ cu 
reţea corespunzătoare” erau, de regulă: „Manifestări nationalist-fasciste; preocupări de a 
redacta şi publica lucrări cu caracter tendentios politicii partidului şi statului nostru; 
încercări de a redacta şi pune în scenă unele piese cu conținut nationalist-german; 
intenţii de a redacta şi scoate în străinătate lucrări cu caracter literar-ostil sau tendentios 
orânduirii noastre; legături cu cetăţeni străini şi cu unele vârfuri ale emigrației germane; 
intenții de a pleca definitiv din tara pe fondul căreia elogiază modul de viata din R.F. 
Germania şi denigrează realităţile social-politice din ţara noastră”. În plan intern, aceste 
activități se aflau (în perioada cunoscută drept „regimul Ceauşescu”) în special în atenția 
Direcţiei l-a a Securităţii (care apare uneori cu denumirea „Informaţii Interne”). 
Serviciul 2 din cadrul acesteia asigura, conform Regwlamentului de  functionare?, 
„Organizarea şi desfăşurarea muncii informativ-operative în rândul membrilor fostelor 
partide şi organizaţii nationalist-fasciste si iredentiste care au activat in România si al 
altor persoane cu concepții ostile nationalist-sovine şi iredentiste din rândul 
naționalităților conlocuitoare: maghiară, germană si ucraineana’’?. În același timp, 
minoritatea germană se afla inerent și în atenția Direcţiei III-a (contraspionaj), care era 
interesată atât de emisarii veniți din exterior, cat si de imigranți, repatriați sau cetăţeni 
români aflați sau presupusi a se afla în legătura serviciilor de informaţii din ţările de 
limbă germană€. 

Motivul general de îngrijorare, din perspectiva organelor de Securitate, îl 
reprezentau aşa-numitele „manifestări nationalist-fasciste”, iar la cultul evanghelic 
luteran se vorbea de „scopul prevenirii şi neutralizării oricăror încercări de a desfăşura 
activităţi dușmănoase sau nationalist-fasciste sub masca cultului”. În arhive se regăseşte 
şi formularea problema „Foste partide şi organizaţii naționaliste germane” — Grupul 
Etnic German (Volksbund), Hitler Jugend, Waffen S.S., Frauen Werk, dar si 
„vecinătăţile” säsesti. 

Metodele utilizate pentru  „combaterea” manifestărilor considerate ca 
periculoase erau aceleaşi ca în cazul celorlalte probleme. La Inspectoratul Judeţean Sibiu 
în anul 1979 si primul trimestru al anului 1980: 3 destrămări de anturaje, 40 de 
avertizări, 82 de atentionari si 25 de persoane au fost declarate indezirabile (dar statistica 
avea in vedere atât „problema nationalisti fascisti germani”, cât şi problema „naționaliști 
iredentisti maghiari”5). 

La Inspectoratul Judetean Timiș, în schimb, în perioada 1 ianuarie 1979 — 10 
noiembrie 1980 au avut loc: 75 avertizäri, 125 atentionäri, 19 informări la organele 
P.C.R., 138 influentari pozitive, 18 articole publicate în presa locală privind combaterea 
fenomenului emigrationist, 5 persoane încredințate factorilor de răspundere, 2 
condamnări „pe linia organelor de miliție”, 28 prelucrări contrainformative, 17 


2 Aprobat prin Ordinul nr. 79 din 25 septembrie 1970, completat in 1975. 
3 A.C.N.S.A.S., fond Documentar, dosar nr. 92, vol. 12, ff. 31-38. 

+ Idem, vol. 13, f. 17-18. 

5 Idem, dosar nr. 13.381, vol. 19, £. 38. 

controale în obiective, 3 preveniri de publicare a unor materiale cu conţinut duşmănos 
şi 74 informări la conducerea instituţiilor şi întreprinderilor. Această statistică 
impresionantă se referea doar la problema ,,Nationalisti-fascisti germani”. lar concluzia 
oficială a echipei care a efectuat controlul asupra activităţii în problemă era aceea că 
„Dată fiind recrudescenta fenomenului emigrationist, la care in multe cazuri se invocă 
motive de ordin nationalist, considerăm necesară în continuare o activitate susținută 
pentru prevenirea şi neutralizarea unor activități dușmănoase din partea acestei categorii 
de elemente”. 

Deşi numeroase documente încercau să atribuie intențiile emigrationiste 
persoanelor fără instrucție superioară”, lista obiectivelor ținute sub observație dovedeşte 
interesul deosebit fata de viata culturală a minorităţii germane®. Astfel, de pildă, în jud. 
Timiş erau ţinute sub observație: redacţia cotidianului „Neue Banater Zeitung”, 
subredactia cotidianului „Neuer Weg”, secţia germană a Editurii Facla, secția germană a 
Editurii Didactice şi Pedagogice, Filiala Uniunii Scriitorilor din Timişoara, cenaclul 
literar în limba germană „Adam Miller Gutenbrun”, corul „Schubert”, fanfara din 
comuna Giarmata, casa memorială „Lenau”, din comuna Lenauheim, Teatrul German 
de Stat din Timişoara”. 

Unul din fenomenele care au marcat perioada cunoscută îndeobşte sub numele 
„tegimul ceauşist”, in special după anul 1970, si cu totul deosebit după 1978-1980, a 
fost emigrarea (legală) în masă a populaţiei de origine germană din România. Această 
minoritate!0, care se bucura de aprecieri aproape unanime in România!!, şi-a părăsit in 
flux continuu tara de origine, în favoarea (în măsură covârşitoare), a Republicii Federale 
Germania, lăsând în urmă justificate regrete. Ne referim aici atât la regretele fatise ale 
majoritarilor români, fata de încetarea convietuirii cu germanii, cat si la nostalgia fata de 
viata din România, deseori declarată de emigranții germanofoni!?. 


6 Ibidem, £. 34. Controlul, efectuat la Inspectoratul Judeţean Timis - Securitate în noiembrie 1980, 
avusese în vedere informaţiile obţinute în problema ,,Nationalisti fascisti germani” în perioada 1 
ianuarie 1979 — 10 noiembrie 1980. 

7 Această demarcaţie era una artificială, deoarece, deşi în rândul intelectualitätii de etnie germană 
exista preocuparea evidentă pentru conservarea patrimoniului cultural al minorităţii (care 
depindea şi de păstrarea ei în număr cat mai substantial), tendința emigrationista a fost marcantă 
şi în acest mediu. 

8 Nu era însă o situaţie singulară; bunăoară presa, teatrele sau cercurile literare de limbă română 
erau si ele supravegheate informativ, într-o manieră similară. 

9 A.C.N.S.AS., fond Documentar, dosar nr. 13.381, vol. 19, f. 19. 

10 În ceea ce-i priveşte pe germanii din România, se poate folosi şi termenul ,,minoritati”, având 
în vedere varietatea dialectală impresionantă şi proveniența grupurilor dialectale din diferite 
provincii istorice ale Germaniei. La acestea se adaugă diferenţele, inclusiv de etnonim, dintre sași 
şi șvabi, principalele grupuri germanofone din România. 

11 Nu avem in vedere, aici, sensul oarecum caricatural, propriu, în opinia noastră, gândirii mai 
simpliste, care are in vedere doar calităţile germanilor în sensul „bunei gospodăriri” sau a 
„punctualităţii”. Aceste calităţi, reale de altfel, se includ însă într-un sens mai profund al atitudinii 
„pro-săseşti” a populaţiei din România, care se bazează pe buna convietuire între majoritate si 
minoritate, precum şi pe compatibilitatea celor două spiritualitati. 

12 Pentru exemplificarea acestei stări de spirit, vezi documentul de sinteză elaborat în cadrul 
Inspectoratului Judeţean Timiș (Securitate) al Ministerului de Interne (Silviu B. Moldovan, 

Documentele Securitatii dedicate acestei teme incep, de regula, destul de 
abrupt”, punând propensiunile spre emigrare ale germanofonilor, exclusiv pe seama 
presiunilor externe: „Informaţiile existente atestă faptul că din partea cercurilor 
reacționare din străinătate şi a organizaţiilor emigrației germane, continuă să se 
desfăşoare o intensă activitate de incitare si influențare la emigrare a cetățenilor de 
naționalitate germană din tara noastră, folosindu-se în acest scop o gamă variată de 
forme şi metode în care sunt antrenate mijloace de propagandă, posturile de radio vest- 
germane şi «Europa Liberă», organe de presă, cât şi unele instituţii sau organe ca 
ambasada vest-germană din Bucuresti, crucea rosie vest-germană si altele”. 

Emigrarea în masă a populaţiei de origine germană din România caracterizează 
perioada regimului Ceauşescu. Însă, sub impactul unui factor extern (apropierea 
trupelor sovietice!>), a existat un prim val de refugiați chiar în toamna anului 1944. 
Soarta unora din aceştia a tămas destul de neclară până azi, cum e cazul coloanei de 
refugiați plecată din comuna Petelea (jud. Mures)!#, care a fost ulterior bombardată. 
Bomdardamentul a fost pus, atunci (inclusiv de către supravie uitori), pe seama unei 
erori a aviației germane, fapt care ni se pare mai degrabă improbabil. Incertitudinea a 
persistat însă si la nivelul autorităţilor postbelice (în anii ‘60, Securitatea a alcătuit un 
tabel cu „saşii care au părăsit comuna în 194415). 

Perioada care a urmat schimbării alianțelor României a fost, într-adevăr, una 
dificilă pentru minoritatea germană, factorul extern fiind decisiv în acest sens. Astfel, 
deşi Convenţia de armistițiu nu prevedea expres o asemenea măsură, un ordin secret al 
Comitetului de Stat pentru Apărare al Uniunii Sovietice (cu nr. 1.761 din 16 decembrie 
1944), semnat chiar de IV. Stalin, prevedea mobilizarea şi trimiterea la muncă, in 
U.R.S.S., a tuturor etnicilor germani capabili de muncă din teritoriile pe care se instalase 


Emigrarea în masă a populației de origine germană din judetul Timis, între propagandă si tendință firească. O 
sinteză informativă din 1980, în Stela Cheptea, Gh. Buzatu — coordonatori, Convergente istorice si 
geopolitice. Omagin Profesorului Horia Dumitrescu, laşi, Casa Editorială Demiurg, 2009, pp. 427-449). 
Anul emiterii acestui document este întrucâtva relevant, deoarece se situează la debutul perioadei 
de mari frustrări materiale pe care întreaga populaţie a României a fost nevoită s-o suporte, în 
deceniul al nouălea. Cititorilor care vor însă să-şi formeze o imagine completă asupra 
problematicii emigrationiste în cazul minorităţii germane, le recomandăm un volum de 
documente cu adevărat de excepţie, apărut sub egida C.N.S.A.S.: Florica Dobre, Florian Banu, 
Luminiţa Banu, Laura Stancu (editori), Actinunea Recuperarea”. Securitatea si emigrarea germanilor din 
Romania (1962-1989), Bucuresti, Ed. Enciclopedică, 2011, 944 p. Cei patru editori şi-au 
materializat demersul privind „elucidarea cauzelor şi mecanismelor care au stat la baza şi au 
permis derularea unui fenomen de emigrație de o amploare atât de mare, fenomen ce a redus cea 
de-a doua minoritate etnică din România (din punct de vedere numeric) la o pondere 
neînsemnată în totalul populaţiei” (/bide, p. VIII) fără a se simţi stanjeniti de stereotipii ori de 
vreo tentatie de a ignora anumite probe documentare. 

15 Populaţia de origine germană nu manifesta temeri în legătură cu revenirea armatei române în 
Transilvania de Nord. 

14 Birk (în idiomul săsesc). 

15 “Tabelul se regăseşte azi în A.C.N.S.A.S., fond Documentar, dosar nr. 7.451, vol. 1. De 
remarcat exprimarea evazivă a autorilor documentului, cei care au „părăsit comuna” nefiind alții 
decât refugiații bombardati în spatele frontului german. 

Armata Roşie!6. Ulterior, Nota nr. 31 din 6 ianuarie 1945 a Comisiei Aliate de Control 
pentru România, adresată prim-ministrului român (generalul Nicolae Rădescu), solicita 
expres ca, în perioada 10-20 ianuarie, să fie „mobilizați pentru muncă toţi locuitorii 
germani apți de muncă, indiferent de cetatenie”!’. Conform unor documente însă, 
Ministerul Afacerilor Interne demarase pregătirile pentru mobilizare încă din 31 
decembrie 1944, deci înaintea transmiterii dispozitiei imperative a Comisiei Aliate!’. În 
final, din România au fost deportate 69.332 de persoane de origine etnică germană, la 
care s-au adăugat alte 5.324 persoane, din regiunea de nord-vest care se afla, încă, sub 
administrație maghiară. Dintre cei deportați, 74,4 % s-au repatriat, în România, 25 % au 
ajuns în Germania, 0,3 % în Austria, iar 7 persoane s-au stabilit în U.R.S.S.%9. În fine, la 
19 februarie 1945, Comisia Aliată de Control solicită României, prin adresa nr. A/192, 
să „se mobilizeze toți germanii care s-au sustras de la măsurile de ridicare din trecut” şi 
„Organizarea lor pe batalioane sau colonii de lucru” în interiorul țării”. Ulterior, 
Conferința interaliata de la Potsdam (17 iulie — 2 august 1945) a legitimat chiar, în ţările 
central-europene, politici care astăzi ar fi denumite „purificare etnică”, principalele 
victime ale acestora fiind tocmai etnicii germani (în primul rând, cei din Cehoslovacia — 
asa-numitii sudeti). 

În deceniile care au urmat acestor evenimente, minoritatea germană s-a integrat 
foarte bine în cadrul societății româneşti, putând fi considerată chiar un exemplu din 
acest punct de vedere. Astfel, contribuţiei deosebite la viata economică a țării, i se 
adăuga şi o loialitate, aproape cavalerească, fata de statul român, o atitudine netrucată si 
lipsită, totodată, de excese). Trebuie însă spus că, în rândurile etnicilor germani de vârstă 
mai înaintată, Securitatea a efectuat recrutări „pe bază de material compromitätor”, 
folosindu-se de fosta apartenenţă a acestora la organizaţii pro-hitleriste, precum Grupul 
Etnic German. Fără a ne abate de la spiritul celor susținute în acest text, remarcăm 
faptul că difuziunea nazismului în cadrul minorităţii germane din România, în perioada 
1933-1944, a creat anumite tensiuni între reprezentanţii acesteia şi statul român, fata de 
care manifestau o lipsă de loialitate crescândă. 

În arhiva creată de fosta Securitate, se regăsesc destule documente relevante, 
care atestă loialitatea minoritarilor germani fata de statul român?!, fără ca aceasta să fie 


16 Comisia Prezidenţială pentru Analiza Dictaturii Comuniste din România, Raport final, editori 
Vladimir "Tismăneanu, Dorin Dobrincu, Cristian Vasile, Bucuresti, Ed. Humanitas, 2007, p. 358. 
17 Tbidem. 

18 Tbidem. 

19 Ibidem, p. 359. Calculul de mai sus nu include persoanele decedate in timpul deportării sau a 
acţiunii de repatriere. 

20 Thidem. 

21 Ca un exemplu al acestei atitudini, extragem un fragment din Nota informativă (din 8 mai 1978) 
a lui „Mircea”, in care se relata discuţia cu o intelectuală de naționalitate germană, redactorul-sef 
al Editurii Kriterion: „Revenind la perspectivele colaborării mele cu secția germană a editurii, pe 
care o conduce dânsa, i-am reamintit că depind de bunăvoința directorului Domokos [Geza]. 
Mircea: Sper să nu îl indispună unele materiale antirevizioniste pe care le public în presă, în 
«Magazinul Istoric» etc. Mai ales că numai cu o jumătate de ora în urmă mi-a relatat cum a luptat 
în America pentru cauza noastră, împotriva iredentei maghiare. H. Hauser. Să sperăm... Dar să 
vă spun ce am patit cu el. Am hotărât să editez un volum de istoriografie germană în care se 

dublată de dogmatism ideologic?%?. O concluzie asemănătoare poate fi trasă si dupa 
evaluarea sumară a situației etnicilor germani emigrați in R.F.G., care nu s-au 
transformat în vectori ai unor acțiuni antiromâneşti, aşa cum s-a temut establishment-ul 
politic de la București. Astfel, deşi au contribuit, inevitabil, la dizolvarea supremației 
politice comuniste în România, prin însăşi emigrarea lor masivă, care simboliza, implicit, 
un vot de blam politic, noua comunitate Vo/ksdeutsch nu a creat tensiuni suplimentare 
majore în jurul României. 

O serie de documente, chiar dintre cele de sinteză, așezau problema emigrării 
sub semnul propagandei exercitate de anumite cercuri occidentale, în special din 
Germania de Vest. Această abordare era însă, în opinia noastră, una extrem de 
simplistă, ignorând multitudinea de motive reale care puteau determina unii cetăţeni să- 
si dorească emigrarea. Pe de altă parte, abordarea era şi falsă, deoarece autorităţile erau 
perfect conştiente de dimensiunile exodului (de exemplu, din rândul populației de 
naționalitate germană din jud. Timiș, au solicitat numai până în anul 1980, plecarea 
definitivă un număr de 37.802 persoane, din care numai în 1979-1980 au solicitat sau 
reînnoit cererile 17.499 persoane**). Este adevărat că emigranții Volksdeutsch au 


argumentează — de către istorici germani, saşi, svabi — adevărul privitor la originea românilor, la 
continuitatea daco-romană pe teritoriul țării noastre etc. Când volumul a fost gata, i l-am 
prezentat — este director! M-a repezit aproape brutal: «Nu ştiu ce conţine cartea, nu vreau să știu 
si nici nu mă interesează! Faci ce vrei. Mircea: Pai, o asemenea reacție cam contravine cu ceea ce 
îmi spune că a făcut în America... H. Hauser. A si făcut, spune adevărul. E o conduită pe care i-o 
impune rațiunea. Dar aici... (H.H. a făcut un gest arătând în direcţia inimii). Mirea Aşadar 
credeţi că «aici» e altceva decât pe buze? H. Hauser. Dar bineînţeles” (A.C.N.S.A.S., fond 
Informativ, dosar nr. 105.854, vol. 1, f. 66v.). O altă notă informativă, din 1964 de astă-dată, 
sublinia diferentierile teoretizate de scriitorul Wolf Aichelburg (una din victimele de naționalitate 
germană cele mai cunoscute ale proceselor politice postbelice): „Consideră că regimul nu a 
înţeles fenomenul german din România. Germanii din România, în afară de cei stăpâniţi de 
ideologia expansiunii germane, au fost şi sunt elemente incomparabil mai docile decât maghiarii 
de pildă. Neavând obsesia modificării, <<revizuirii>> frontierelor, în favoarea unui stat 
national, vecin cu teritoriile locuite de ei, germanii nu au niciun program centrifug. Ei n-au 
complexe de inferioritate istorică fata de români, ca maghiarii, nici motive de revanșă, pe niciun 
plan. Din acest motiv sunt mai putin prefacuti decât maghiarii. În problema germană, au existat 
însă numeroase idei preconcepute, una din ele fiind aceea că germanii, în totalitatea lor, ar fi 
exponentii hitlerismului” (A.C.N.S.A.S., fond Informativ, dosar nr. 6323, f. 7v.). 

22 În multe din documentele la care ne referim mai sus, sunt depăşite, de regulă, abordările 
extrem de simpliste, preferate, în general, de organele represive. Ca un exemplu de abordare 
„simplistă” dar si mistificatoare, în acelaşi timp, din acelaşi domeniu al publicaţiilor, spicuim (din 
multe alte exemple posibile) din Nota informativă a ,,Anei-Maria” (de naţionalitate română), din 23 
februarie 1989: „Dacă este citită cu atenţie, lucrarea Din istoria secretă a celui de-al doilea război 
mondial, se constată o orientare pro-occidentală a autorului (Gheorghe Buzatu — n.ns.), care face 
parcă voit jocul anglo-americanilor” (A.C.N.S.A.S., fond Documentar, dosar nr. 12.618, vol. 5, f. 
402v.). 

2 Avem în vedere comunitatea, masivă, formată în R.F.G. de emigranții veniţi din România. În 
acelaşi timp, s-au format comunităţi similare ale emigranților proveniţi din alte tari est-europene 
în care existau asa-numiti V/olksdeutsch. 

2 Conform unui raport din 30 mai 1980, în jud. Timiş exista un număr de 97.811 persoane de 
naţionalitate germană, din care 28.075 în municipiul Timisoara, iar 69.736 în celelalte localități ale 

beneficiat, în oarecare măsură (ca efect direct al art. 116 al Constituţiei R.F.G., care 
consacra responsabilitatea statului vest-german față de minoritarii germani), de avantaje 
la stabilirea lor în tara-mamä, dar aceasta nu era expresia vreunei ostilitati fata de 
România, ci a unei solidaritati etnice absolut fireşti. Chiar dacă ar fi greu de contestat 
existența unei anumite propagande politice, dusă în contextul războiului psihologic şi 
informaţional dintre Est şi Vest, în cadrul căruia se supralicitau, uneori, şi aspecte legate 
de problema emigrării?5, aceasta nu era generată, in mod fundamental, de propaganda 
occidentală, ci de problemele existente în România. 

Emigrarea in masă a minoritatilor germani, către R.F.G., a fost un fenomen 
natural, în foarte mare măsură inevitabil, în condiţiile date. Este greu de spus dacă 
decisivă a fost diferenţa crescândă între nivelul de bunăstare existent in R.F.G., 
comparativ cu România (si nu numai), sau dorința germanilor de a-și păstra 
comunitatea, familială şi etnică, deopotrivă, deziderat care devenea mai uşor de realizat 
în Vest decât în ţara nativă. Înclinăm să credem că, la începutul emigrării în masă, 
primul factor (combinat, în ceea ce priveşte unele grupuri restrânse, şi cu frustrări 
provocate de episoadele deportării sau detenţiei politice) a fost decisiv, însă, cel puţin de 
la finele anilor ‘70, motorul fundamental al emigrării a fost reîntregirea familiilor si, 
apoi, a comunității etnice. Astfel, creşterea rapidă a numărului de emigranţi atrăgea, 
automat, mărirea, aproape în progresie geometrică, a cererilor noi de emigrare. Unul din 
cele mai elaborate documente de sinteză dedicate acestei tematici (intitulat Analiza 
măsurilor luate si rezultatele obtinute în combaterea şi contracararea propagandei de emigrare 
desfășurată de cercurile reactionare din străinătate. Concluzii privind îmbunătățirea muncii pe această 
line, redactat în martie 1980 în cadrul Inspectoratului Judetean Timiş), surprinde si 
temerile tot mai răspândite în rândul șvabilor bănăţeni, privind eventuale măsuri pe care 
statul român urma să le ia împotriva identităţii lor etnice. Aceste temeri tindeau să 
devină, în sine, un factor suplimentar de stimulare a tendinței emigrationiste. 
Considerăm că aceste temeri nu erau justificate, însă ele apăreau in mod firesc, in 
condițiile unui regim politic în care informarea publică şi comunicarea politicilor 
guvernamentale erau mult restrictionate, cetățenii fiind deseori puşi în fata „faptului 
împlinit”. Documentul caută să evidentieze manifestări presupus ostile existente in 
cadrul minorităţii germane din judeţul Timiş (generate inclusiv prin intermediul unor 
emigranți reveniti temporar din R.F.G.). Pe de o parte însă, aceste „manifestări” se 
reduc la anumite afirmaţii benigne şi în mod evident exacte, referitor la nivelul de 
bunăstare superior existent in R.F.G. şi la dorința (si ea firească) a şvabilor de a-şi 
prezerva identitatea etnică. Chiar şi aceste afirmaţii par însă extrase din contextul unor 
discuţii mai largi. Pe de altă parte, la o lectură atentă, documentul confirmă mentalitatea 


judeţului (A.C.N.S.A.S., fond Documentar, dosar nr. 13.381, vol. 19, f. 23). Datele 
recensământului populaţiei din 1977 arătau existenţa, pe întreg teritoriul țării, a 360.000 cetăţeni 
de origine etnică germană (1,8 % din populaţia României), fata de 800.000, în anul 1940 (inclusiv 
în teritoriile cedate U.R.S.S.). 

2% Cu precizarea că Actul Final al Reuniunii C.S.C.E. de la Helsinki (1975), la a cărui încheiere 
România și-a adus o contribuţie importantă, recunoștea principiul libertăţii de emigrare. Acesta a 
fost ulterior deseori încălcat de statul român, prin neaprobarea sau aprobarea târzie, şi în urma 
unor presiuni, a unor cereri de emigrare, dar, uneori, si de statele occidentale, care refuzau 
nejustificat imigrarea unor cetăţeni romani. 

generală a germanofonilor, lipsita de antagonism fata de statul român şi fata de 
majoritatea etnică existentă. Nu credem că exageram dacă afirmăm că, in numeroase 
prilejuri cotidiene, minoritarii germani manifestau un grad de patriotism mai ridicat 
decât cel al multor tomâni?. În Analiza redactată de locotenent-colonelul Päduratiu, 
sunt surprinse, pe alocuri, nuanțele exprimate de emigranți si de candidații la emigrare, 
de natură să-i „absolve” de bănuiala existenței unor sentimente anti-româneşti. Astfel, 
chiar cel mai radical emigrant sosit în vizită (a fost declarat chiar, conform 
documentului, indezirabil, de către autoritățile române) afirmă că „toţi aceştia nu au 
venit în Germania pentru faptul că ar fi rabdat de foame în România, sau nu le-a mers 
bine din punct de vedere material, ci pentru faptul că nu au avut un viitor in fata, au 
venit să trăiască în libertate cu poporul lor”. O altă persoană, care depusese cerere 
pentru emigrare, sublinia că „am o strângere de inimă la gândul că trebuie să părăsesc 
tara unde m-am născut si unde am trăit bine, dar mă gândesc la cei doi copii care aici în 
tara nu vor putea urma şcoala germană, fiindcă nu mai sunt destui copii nemți de vârstă 
şcolară la Biled pentru a forma o clasă şi noi fiind nemți dorim ca să urmeze copii[i] 
noştri o şcoală germană”. 

Surprinzătoare, prin realismul şi chiar liberalismul lor (contrastant cu celelalte 
măsuri recomandate, tot de autorul sintezei informative, care mergeau până la 
„demascarea” persoanelor aşa-zis „ostile”), sunt câteva propuneri formulate în finalul 
documentului: „Deoarece multi din cei care insistă pentru plecarea definitivă din tara, 
invocă deseori ca unul din motive că nu ar avea posibilitatea de a face călătorii în 
străinătate, propunem: Să se intervină pentru aprobare ca în țările socialiste în afară de 
R.S.F. Iugoslavia? să se aprobe plecarea turistică sau la rude, cel putin anual, la toate 
categoriile de persoane, si să se facă restricție numai în cazuri cu totul excepționale; Pe 
baza unor verificări şi analize temeinice să se mărească numărul persoanelor la care li se 
aprobă deplasarea la rude în R.F. Germania, Austria şi alte state si pe baza unor 
verificări mai ample, chiar si la cei care cu ani în urmă au solicitat plecarea definitivă din 
ţară”. Prin aceste propuneti, aproape că se recunoaşte implicit atât inevitabilitatea 


5 


transferului de populatie de etnie germana cätre R.F.G., cat si lipsa periculozitätii, 


26 Din acest punct de vedere, situaţia nu s-a schimbat, prea mult, nici astăzi, când minoritatea 
germană este una redusă numeric. Remarcăm, cu titlu de inventar, precizările, discrete dar ferme, 
ale candidatului propus de opoziţia parlamentară la demnitatea de prim ministru al României în 
anul 2008, dl. Klaus Iohannis. Invitat în cadrul unei dezbateri la postul de televiziune „Antena 3” 
(Sinteza zile), acesta a corectat aprecierile moderatorului, în sensul cunoaşterii a „trei” limbi de 
circulație internațională (dintre care era exclusă româna), cu precizarea: „conform normelor 
Uniunii Europene, limba română este limbă internațională”. Ni se par semnificative asemenea 
„amănunte”, in fond, deoarece am constatat, inclusiv personal, de nenumărate ori, atitudinea 
deloc condescendentă, ci plină de încredere, a majorităţii etnicilor germani, fata de şansele si 
poziția României pe plan international. Remarcăm si faptul că, deşi părinţii săi sunt emigraţi în 
Germania, dl. Iohannis a ales să rămână în România. Intr-o altă emisiune („Biz Bazar”), difuzată 
la acelaşi post de televiziune, dl. Iohannis a corijat, de nou, alegaţiile realizatorului privind lipsa 
de ,,decenta” a ,,tarii” (?!): „Poate vă surprinde, dar cred că suntem o tara destul de decentă, prin 
oameni; nu neapărat prin cei care ne conduc”. 

27 Tugoslavia avea regimul, de departe, cel mai liberal în privinţa cetăţenilor est-europeni care 
doreau să treacă în țările occidentale. 

pentru interesele reale ale statw/ui român (judecând din perspectiva perenitätii acestora), 
a activităţilor desfăşurate de emigranți”. 

Dacă locul de destinaţie al emigranților şi, totodată, „avocatul” cauzei acestora 
pe lângă guvernul român, era R.F.G. (şi, în mică măsură, Austria), au existat şi unele 
interferenţe ale Republicii Democrate Germane? în problemele minorităţii germane din 
România. Acestea nu au fost însă la fel de benigne. Într-un raport al organelor de 
informaţii est-germane, din 12 iulie 1982, în care se face şi „evaluarea lui Horst 
Samson” (redactor la „Neue Banater Zeitung”), se subliniază atitudinea acestuia fata de 
statul comunist german: „EI este un tânăr încăpăținat, foarte sigur pe sine. Cred că 
motivul pentru acest fapt constă în [existenta unor] invizibili susţinători. La întâlnirea cu 
Horst Samson au participat cca. şapte persoane, cunoștințe ale lui Samson. Discutia a 
fost foarte edificatoare, pentru că revelează poziţii fata de R.D.G. şi literatura noastră. 
In încercarea de a reda discuţia, poziţiile ideologice ale lui Samson şi ale lui Berwanger 
devin foarte clare. [...] Samson a fost anul trecut (1981) în R.D.G. Cu teatrul de stat. El 
nu are o părere bună despre noi. El spune: «dacă acum patru ani ar fi fost întrebaţi 
germanii din România dacă vor să emigreze în R.D.G., 80% ar fi răspuns pozitiv. Astăzi 
însă nu, pentru că in R.D.G. totul merge prosb»”30. 

La rândul lui, statul est-german manifesta deseori o atitudine negativă fata de 
reprezentanţii minorităţii germane din România, mereu suspectaţi de „atitudini 
dușmănoase” la adresa alianței interstatale conduse de Moscova. In acest sens, 
diplomaţii est-germani, aflaţi la post in Bucureşti, nu se sfiau să intervină pe lângă 
autoritățile româneşti, pentru a solicita luarea unor măsuri represive. Un caz de acest 
gen a fost documentat, recent, de Georg Herbstritt şi William Totok: „Cenaclul literar 
«Adam Miller-Guttenbrunn» isi anunţa la 10 februarie 1982, în ziarul central de limbă 
germană din România, «Neuer Weg», următoarea întâlnire: «Şedinţă a Cenaclului literar 
Timişoara — La următoarea şedinţă a Cenaclului literar «Adam Müller-Guttenbrunn» din 
Timisoara, va citi Richard Wagner noi poezii. În cea de-a doua parte a întâlnirii, care va 
avea loc joi la ora 17 la sediul Uniunii Scriitorilor, vor fi ascultate cântece de Wolf 
Biermann». E foarte probabil ca acest anunţ să fi determinat ambasada R.D.G. de la 
Bucureşti să protesteze la Ministerul de Externe român. Într-adevăr, din perspectiva 
R.D.G. trebuie să fi părut o provocare să fie audiate într-un spațiu public dintr-o «tara 
socialistă înfrățită» cântecele celui mai renumit disident din R.D.G., Wolf Biermann, şi 
să mai şi anunti acest lucru în ziar, în pofida cenzurii generalizate din presă. Cenaclul 


28 Vezi documentul complet in A.C.N.S.A.S., fond Documentar, dosar nr. 13.381, vol. 19, ff. 10- 
18 f.+v. 

2 În esenţă, la nivel oficial, componentele naţionale nu trebuiau să joace nici un rol pentru 
Germania de Est. Regimul din Berlinul Răsăritean nu se simţea în niciun fel răspunzător fata de 
minoritatea germană din România” (Stejărel Olaru, Georg Herbstritt, Stasi și Securitatea, traduceri 
din germană de Viorel Buta şi Mihai Alecu, Bucureşti, Ed. Humanitas, 2005, p. 126). Mai mult, 
în 1972, Stasi acuza un grup semnificativ şi numeros de intelectuali germani din Transilvania, 
atribuindu-le „pe nedrept (subl. ns.) acestor persoane o atitudine foarte ostilă fata de toţi românii, 
afirmând că ei au intenţii separatiste față de statul român” (cbidem, p. 128). 

30 Vezi studiul Dubla supraveghere. Scriitori germani din România în documente ale Stasi si ale Securităţii, 
redactat de Georg Herbstritt şi William Totok („Caietele C.N.S.A.S.”, anul II, nr. 1(3)/2009, pp. 
179-196). 

literar s-a reunit într-adevăr la 11 februarie”31. Trei luni mai târziu (la 14 mai 1982), 
Securitatea perchezitiona locuinţele lui Horst Samson si William Totok, motivandu-si 
acțiunea prin protestul ambasadei R.D.G. împotriva serii muzicale dedicate lui Wolf 
Biermann’. 

Serviciul de informaţii est-german (Staatssicherheitsdienst, cunoscut in special sub 
denumirea prescurtată „Stasi”) dispunea si de o agentură in România, unul din agenți 
devenind, din 1981, chiar atasatul cultural al ambasadei R.D.G. de la Bucuresti, Klaus 
Behling*, fără însă ca ambasadorul est-german să cunoască ceva despre activitatea lui 
secretă. În cazul ambasadei însă, se desfășurau si activităţi de influențare politică, 
conforme cu rolul R.D.G. de aliat apropiat al U.R.S.S. Astfel, într-un raport din 15 
decembrie 1980 al Securităţii, se semnala faptul că: „În cadrul unui coctail care a avut 
loc la ambasada Republicii Democrate Germane, cu ocazia incheierii «Zilelor culturii 
germane», Rieger Gunther* — atașat cultural si secretar II al ambasadei, referindu-se la 
opera scriitorului Marin Preda, a spus: «sunt cărți româneşti în care se diminuează rolul 
armatei sovietice, întreaga politică a partidului încurajând acest sentiment reprobabib. A 
calificat această atitudine drept «naționalism» şi îşi punea întrebarea «dacă politica 
externă a României e justificată şi aprobată de orice cetățean român». Rieger Gunther 
considera că «aceasta este o cale periculoasă, în sensul că este o trădare fata de cauza 
socialismului international, o trădare fata de Uniunea Sovietica»’’*. 

După 1973, colaborarea dintre Securitate si Stasi a fost sistată, România fiind 
percepută de guvernul R.D.G. ca un adversar al U.R.S.S. şi chiar al Tratatului de la 
Varşovia. Numeroase informări primite de Stasi din partea agenturii sale din România 
relevă (cu stupoare declarată, chiar, în unele cazuri) atmosfera existentă in România, pe 
care o considerau prea „liberală”, contrastând cu restricțiile din R.D.G., însă, dupa 
1980, şi starea de mizerie materială crescândă generată de politicile guvernului de la 
Bucureşti. 

R.F. Germania, în schimb, a fost percepută tot mai mult drept patria-mamă a 
etnicilor germani. Acest stat, aflat la granița cu lumea comunistă, a reprezentat, dincolo 
de considerentele de tip national, un model invidiat de bunăstare si civilizație şi, 
totodată, deținea o poziţie deosebită și în cadrul „războiului radiofonic” purtat (cu 
intensitate variabilă, de la o perioadă la alta) între cele două blocuri politice, pe teritoriul 
vest-german funcționând nu numai Radio „Europa Liberă”, ci și, separat de acesta, 
postul „Deutsche Welle”, care a început să transmită din mai 1953, prin staţia 
Ostenloge (legea care-i reglementa activitatea fiind promulgată în anul 1960). În ultimii 
ani de existență ai regimului comunist din România, R.F.G. era suspectată de 
organizarea unor acțiuni subversive pe teritoriul României, o asemenea explicaţie fiind 


31 Thidem. 

32 Thidem. 

33 Stejărel Olaru, Georg Herbstritt, op. 4, p. 124. 

34 Thidem, p. 126. 

35 Predecesorul in post al lui Klaus Behling. 

36 A.C.N.S.AS., fond Documentar, dosar nr. 13.381, vol. 19, f. 2. 
37 Vezi Stejărel Olaru, Georg Herbstritt, op. cf, passim. 

sugerată, initial (in mod nejustificat) şi în legătură cu revolta anticeauşistă a muncitorilor 
din Braşov (noiembrie 1987). 

Considerăm că studiul arhivelor fostei Securităţii este în măsură să confirme 
existența a numeroase puncte de convergență între cele două naţiuni (germană si 
română), dincolo de avatarurile produse de anumite regimuri şi curente politice. 

Chiar dacă pe undeva am introdus, poate, şi o notă subiectivă în acest text, sunt 
tentat să mi-o asum, împreună cu o distincție pe care o văd posibilă ori admisibilă între 
obiectivitate şi neutralitate. Nefiind neapărat neutru, tind către obiectivitate, iar ca om 
care a crescut într-un mediu intens multicultural“, în centrul Transilvaniei, 
subiectivitatea mea se îndreaptă anume către minoritatea germană/săsească. Cred, 
totodată, că poate fi anticipată (imagologia istorică fiind consacrată drept o disciplină 
onorabilă) o dezvoltare, pe viitor, a studiilor de imagologie vizavi de relaţiile de 
coexistenta germano-române — şi nu mă refer aici numai la perioada comunistă —, fără a 
exclude caracterul evident compozit al minorităţii germane. În cadrul acesteia, deşi am 
folosit termenul de „multiculturalitate” (concept care în România a cunoscut o 
dezvoltare spre sfârşitul deceniului trecut), cred că acesta va fi depăşit, în beneficiul 
unor analize mai cuprinzătoare. 

Paradoxal, aceste studii pot fi facilitate şi de cercetările în arhiva creată de fosta 
Securitate, unde se insistă mult pe aspectele culturale. Fără a fi depozitarele adevărului 
ca atare, acestea constituie o sursă istorică indispensabilă pentru cercetările de istorie 
postbelică a României, nu mai puţin pentru trecutul apropiat al minorității germane din 
România. Devenită la un moment dat o problemă politică destul de spinoasă datorită 
tendinței sale emigrationiste, comunitatea lo/ksdeutsch a creat o moştenire istorică ce se 
păstrează, cu agrementul majorității româneşti si va dăinui şi după ceea ce se presupune 
că va fi o lentă asimilare datorată expansiunii căsătoriilor mixte (numărul etnicilor 
germani cu domiciliul stabil în România este, în prezent, mai mic de 50.000). 


38 În sensul (re)cunoasterii facile a valorilor culturale ale diferitelor comunităţi etnice, nicidecum 
(ba chiar din contră!) în cel de abandonare a valorilor spirituale proprii. Chiar dacă la elaborarea 
acestui text am utilizat in special documente referitoare la alte zone geografice, unde ponderea 
populaţiei germanofone era mai mare, există şi evaluări interesante pentru judeţul Mureş. De 
pildă, raportul întocmit în urma „controlului de fond efectuat în problema Nationalisti-fascisti 
germani” la I. J. Mureş, în perioada 13-17 octombrie 1980, se semnala faptul că: „Pe raza 
judeţului Mureş locuiesc în prezent cca. 19.000 cetăţeni români de naţionalitate germană, marea 
majoritate a acestora fiind stabiliți în mediul rural (13 comune), din care cca. 3.900 persoane în 
oraşul Sighisoara. (...) Un alt caz important îl constituie D.U.I. «Colectionarul», deschis la 
01.04.1977, semnalat că întreţine legături cu elemente din emigrația săsească, cărora le trimite 
diafilme şi fotografii, reprezentând vechi edificii, clădiri în Sighisoara pentru care primeşte valuta 
şi obiecte din străinătate. Asemenea diafilme şi fotografii sunt folosite de reprezentanții 
emigrației pentru a demonstra acolo, la adunările ce le tin, situaţia in care se află unele 
monumente istorice ale saşilor în tara noastră. (...) Se impune ca atât şeful problemei, cât şi 
ceilalți ofițeri care deservesc comune cu populaţia de naționalitate germană compactă, cu ocazia 
instruirilor subofiterilor de la posturile de miliţie, să se militeze mai mult pentru obținerea unor 
informaţii cu profil de securitate, să-i mobilizeze şi sensibilizeze pentru o încadrare informativă 
eficientă a acestei categorii de elemente” (A.C.N.S.A.S., fond Documentar, dosar nr. 13381, vol. 
19, ff. 74-81). 

Situaţia generală a minorității germane din Romania postbelică nu justifică, in 
opinia noastră, un discurs victimizator din partea actantilor acesteia, dar nici unul 
culpabilizator din partea majorității româneşti. Statutul grupurilor o/ksdeutsch a evoluat, 
în linii mari, în mod similar cu cea a tuturor cetăţenilor României, având însă, în același 
timp, unele caracteristici specifice, potentate in special de situația internațională. Arhiva 
creată de fosta Securitate este, o afirmăm din nou, un izvor excepțional de important 
pentru istoria minorităţii germane, căreia îi revelează, cu fiecare lectură ori re-lectura, 
aspecte noi şi, uneori, nebănuite *. 


39 Acest aspect este confirmat deseori si de cercetătorii acreditaţi care studiază în prezent in 
Arhiva C.N.S.A.S., chiar atunci când văd dosare studiate anterior de multi cercetători, sau chiar 
de ei. 

ÎNTRE ADEVĂR ŞI PROPAGANDĂ: 
ACTIVITATEA DE ILEGALIST A LUI GHEORGHE 
GHEORGHIU-DEJ 


BETWEEN TRUTH AND PROPAGANDA 
THE ACTIVITY OF GHEORGHE GHEORGHIU-DEJ AS ILLEGALIST 


Gheorghe Gheorghiu-Dej made use of the part he played in organizing some events in the 
clandestine history of the Party in order to justify his request for the supreme position in the Party. That 
is the reason why we believe that knowing details about the inter-war biography of Gheorghe 
Gheorghiu-Dej is important. The railway workers’ strikes in 1933 represented the only major success of 
communists in illegitimacy. Gheorghe Gheorghiu-Dej outlined his own contribution in organizing the 
strikes, in order to justify his position as leader of the Party. He intended to occupy that position 
legitimately, by adding exaggerated details to the activity as illegalist he had once performed. 


Etichete: Gheorghiu-Dej, ilegalitate, Griviţa, ceferisti, propaganda 
Keywords: Gheorghiu-Dej, illegitimacy, Griviţa, railroad workers, 
propaganda 


Analizarea unor aspecte din biografia interbelică a lui Gheorghe Gheorghiu- 
Dej considerăm că este relevantă, în condiţiile în care acesta şi-a axat pretenţia la 
conducerea partidului tocmai pe rolul deţinut în timpul unor evenimente importante din 
istoria clandestină a partidului. Activitatea sa din ilegalitate a constituit practic principala 
sursă la care Gheorghiu-Dej a apelat pentru a-și legitima poziţia în fruntea partidului şi a 
statului. 

Născut la 8 noiembrie 1901, într-o familie săracă din Bârlad, Gheorghe 
Gheorghiu nu a avut posibilitatea să urmeze şcoala prea mult timp, fiind nevoit să se 
încadreze în munca de timpuriu (la 11 ani s-a angajat ucenic la un cizmar)!. A absolvit 
cursul primar şi a urmat trei clase la o şcoală comercială, după care s-a angajat imediat 
ca muncitor la o fabrică de cherestea. Vârsta și lipsa unei calificări l-au obligat să-şi 
schimbe însă in mai multe rânduri locul de muncă: a muncit la o tesätorie, apoi la nişte 
meşteri dogari din Piatra Neamt si Moinesti?. Instabilitatea locului de muncă l-a 
determinat pe Gheorghiu-Dej să aleagă meseria de electrician, chiar dacă pentru a o 
învăţa şi practica a fost nevoit să părăsească oraşul natal. S-a angajat la Comăneşti, unde 
a luat contact și cu greutăţile vieții muncitorilor din acea perioadă, fapt care l-a motivat 


! Tudor Olaru, Primul candidat al Capitalei. Gh. Gheorghin-Dej, in „Scânteia”, seria III, anul XVI, nr. 
681, 18 noiembrie 1946, pp. 1-2. 

2 Florica Dobre (coord.), Membrit C.C. al P.C.R. 1945-1989. Dictionar, studiu introductiv de 
Nicoleta Ionescu-Gura, Bucuresti, Editura Enciclopedică, 2004, p. 291. 

să se înscrie în sindicat si să participe la greva generală din 1920. Ulterior instaurării 
regimului comunist, responsabilii cu propaganda nu au scăpat prilejul de a evidenția 
acest prim moment revoluţionar la care participase cel ce avea să devină viitorul lider al 
partidului comunist, cerând unui grafician să realizeze o fotografie-desen care il înfățișa 
pe Gheorghiu-Dej „răspândind manifeste printre muncitorii grevisti din Valea 
Trotuşului”3. De asemenea, într-un articol din 1948 se arăta cum „fără odihnă, tânărul 
de 18 ani face legătura între grupările de grevisti din Tetcani, Zemeş, Solont, 
Comänesti”{. 

Prezenţa la greva din 1920 a constituit însă motivul concedierii lui Gheorghiu- 
Dej, care a fost nevoit să meargă si mai departe de casa, la Câmpina, unde a lucrat ca 
electrician la o rafinărie5. În 1921 a plecat la Galaţi, reuşind să se angajeze la Societatea 
de Tramvaie. A efectuat serviciul militar cu contingentul 1923, la Regimentul 3 Pionieri 
din Focşani, având gradul de sergent. Revenit la locul de muncă, a fost concediat la 
scurt timp, întrucât, conform materialelor de propagandă postbelice, organizase mai 
multe proteste ale muncitorilor împotriva introducerii zilei de muncă de nouă ore, 
cerând totodată creşterea salariilor acestora. Gheorghiu-Dej şi-a găsit rapid un nou loc 
de muncă, angajându-se ca electrician la Atelierele C.F.R. Galati, unde, in 1929, s-a 
întâlnit pentru prima dată cu Gheorghe Apostol, care era pe atunci ucenic şi elev la 
Şcoala profesională a atelierelor”. Putem aminti aici şi demersul întreprins de 
Gheorghiu-Dej în vara anului 1930, pentru a obţine postul de electrician montor șef la 
Uzinele Comunale de Apă si Electricitate din Piatra-Neamţ, însă — în pofida avizului 
favorabil al conducerii uzinelor, primit la 15 septembrie — primăria nu avea să-și dea 
acordul. 

În special după debutul crizei economice, care a contribuit din plin la erodarea 
nivelului de trai al muncitorilor, Gheorghiu-Dej a început să fie tot mai activ în plan 
politic. În opinia acestuia, muncitorii trebuiau să iasă din starea de expectativă şi să 
protesteze fata de condiţiile grele de muncă si de viata, cu atât mai mult cu cât salariile le 
scăzuseră simţitor. Potrivit materialelor propagandei comuniste de după 1945, calitățile 
de lider ale lui Gheorghiu-Dej şi apetenta acestuia pentru acțiunile revendicative 
concrete iesisera la iveală de timpuriu: „Încă în anii 1924-1925, la Galaţi, tovarăşul Gh. 
Gheorghiu-Dej a inițiat acțiuni muncitoreşti pentru respectarea zilei de muncă de 8 ore, 
pentru sporirea salariului”. Cum P.C.dR. susţinea din plin astfel de acțiuni protestatare, 
Gheorghiu-Dej a fost atras de ideologia comunistă, în principal de acele principii care 


3 ANR, Colecţia Gheorghe Gheorghiu-Dej, dosar nr. 895, f. 2. 

4% Cui dăm votul şi încrederea noastră: Gheorghe Gheorghiu-Dej, primul candidat al Capitalei, in 
„Scânteia”, seria III, anul XVII, nr. 1082, 27 martie 1948, p. 1. 

5 Gheorghe Apostol, Ex si Gheorghiu-Dej, Bucuresti, f.e., 1998, p. 7. 

6 %%*% Gheorghe Gheorghin-Dej, ediţia a Il-a, Bucuresti, Editura Partidului Muncitoresc Roman, 
1948, p. 12. 

7 Gheorghiu-Dej va produce o impresie puternică asupra tânărului Apostol (diferența de vârstă 
dintre aceştia era de 12 ani), care va rămâne, de-a lungul timpului, unul dintre cei mai obedienti si 
loiali susținători ai lui Gheorghiu-Dej (Gheorghe Apostol, op. cit, p. 5). 

8 Vezi ANR, Colecţia Gheorghe Gheorghiu-Dej, dosar nr. 895, ff. 3-6. 

? C. Simionescu, Carti apărute în legătură cu trecutul de luptă al partidului, în , Lupta de clasă”, seria V, 
anul XXXI, nr. 9-10 (septembrie-octombrie), 1951, p. 81. 

proclamau egalitatea socială si lupta de clasă. În anul 1930 s-a înscris în partid!” şi, graţie 
activității agitatorice desfăşurate, i-a fost repartizată sarcina de a organiza celula de 
partid la Atelierele C.F.R. Galati. Totodată, Gheorghiu-Dej fost ales membru al 
Comisiei sindicale a atelierelor şi al Comitetului de partid. Peste ani, aparatul de 
propagandă al regimului comunist avea să prezinte foarte literar momentul adeziunii 
acestuia la P.C.dR.: „Într-o noapte găsi pe drum o hârtie mototolită. Era un manifest al 
Partidului, lansat cu ocazia împlinirii unui an de la masacrul de la Lupeni. Gheorghiu il 
studiază cu atenţie, isi insuseste conținutul şi hotărăşte să intre în Partidul care 
corespunde aspirațiilor sale”!1. 

De asemenea, partidul comunist i-a încredințat lui Gheorghiu-Dej si rolul de a 
organiza activitatea de propagandă la alte ateliere C.F.R. din Moldova, ceea ce a 
presupus dese deplasări ale acestuia in zona respectivă. În cele din urmă, activitatea pro- 
comunistă a lui Gheorghiu-Dej avea să determine reacția punitivă a Direcţiei Generale a 
C.F.R., care la data de 15 august 193112, sub acuzaţia de „agitaţie comunistă”, l-a 
transferat la Atelierele C.F.R. din orașul Dej!5. Odată ajuns la Dej, Gheorghiu-Dej a 
continuat să desfăşoare aceeaşi activitate sindicală susținută ca şi până atunci, reuşind să 
câștige în scurt timp încrederea ceferiştilor locali. Drept urmare, la 19 decembrie 1931 a 
fost numit verificator al balanței financiare şi apoi „prim bărbat de încredere” al 
sindicatului!+. La întrunirile sindicaliştilor era de departe cel mai activ, criticând 
continuu conducerea sindicatului pentru reacția mult prea „moale” fata de deteriorarea 
situaţiei ceferistilor („nu-şi dau tovarășii nici un interes, ca si cand ar fi foarte multämiti 
cu soarta din prezent”; „mai mult lucră contra tovarășilor decât în favoarea lor”) 15. 

În fata stării de expectativă a liderilor sindicali din Dej si în condiţiile în care 
muncitorii fuseseră anunţaţi că urma să aibă loc o nouă reducere salarială, la şedinţa 
sindicatului din 6 februarie 1932 Gheorghiu-Dej a propus convocarea unei adunări a 


1 Florica Dobre (coord.), op. cit, p. 291. 
1! Tudor Olaru, op. cit., p. 2. 
12 Florica Dobre (coord.), op. cit., p. 291. Nici acest episod din viata lui Gheorghiu-Dej nu a 
scăpat fără a fi valorificat de către propagandistii regimului comunist, care aveau să-l evoce astfel: 
„Dându-și seama de marea influenţă a tovarăşului Gheorghiu în rândul muncitorilor din ateliere, 
Siguranţa statului a dat dispoziţie în anul 1931 administraţiei Atelierelor C.F.R. din Galaţi să-l 
mute disciplinar la Atelierele C.F.R. Dej. Înainte de plecare, tovarășul Gheorghiu a mers în secţii, 
uându-şi rămas bun de la muncitori, îmbărbătându-i: «Fruntea sus, tovarăşi! Până la urmă vom 
învinge!” (Ştefan Costică, Tovaras de lupta, în „Scânteia”, anul XXXIV, nr. 6566, 22 martie 1965, 
2). 
E În cartea sa de memorii, Gheorghe Apostol afirmă faptul că activitatea comunistă ilegală a lui 
Gheorghiu-Dej a contribuit la destrămarea familiei acestuia, soția refuzând să-l însoțească la Dej 
(Gheorghe Apostol, op. dt, p. 6). 
4 ANR, Colecţia Gheorghe Gheorghiu-Dej, dosar nr. 897, ff. 1, 5. În martie 1965, Alexandru 
Szatmari, muncitor pensionar din Cluj, a scris un articol în care evoca activitatea desfăşurată de 
Gheorghiu-Dej în oraşul Dej, prilej cu care explica faptul că „potrivit unei tradiții muncitorești 
ocale, el [Gheorghiu-Dej — n.n.] a fost ales prim bărbat de încredere, ceea ce îi dădea dreptul să 
convoace delegaţii muncitorilor, pe care noi îi numeam atunci bărbaţii de încredere, şi să le dea 
instrucțiuni în vederea organizării acțiunilor muncitoreşti” („Scânteia”, anul XXXIV, nr. 6565, 
21 martie 1965, p. 3). 
15 ANR, Colecţia Gheorghe Gheorghiu-Dej, dosar nr. 897, ff. 6, 10. 

ceferistilor din localitate, în vederea organizării unui protest de amploare, „nemaiputând 
suferi mai departe”!®, Sub impulsul acestuia, ceferiştii prezenţi au întocmit un memoriu 
pe care, la data de 10 februarie 1932, l-au înaintat Direcţiei Generale a C.F.R., semnat 
de Andrei Balint (preşedintele de sindicat), Zoltan Szilagyi (secretarul sindicatului), 
precum şi de Gheorghiu-Dej. Intitulat Mofiune a muncitorilor ceferisti de la Ateliere, Depon, 
Revizie si Intretinere-Miscare, documentul reliefa nivelul de trai foarte scăzut al 
muncitorilor (,,indobitociti de munca grea, din cauza hranei insuficiente, a locuintelor 
umede si a îmbrăcămintei proaste, tuberculoza seceră mii de lăstare tinere”), solicitând 
conducerii administraţiei să aibă „un pic de sentiment umanitar, nu mai impingeti 
cuțitul, care şi asa a intrat destul” si să nu reducă salariile!7. Printre revendicări mai 
figurau şi reprimirea ceferistilor concediati sau mutaţi disciplinar pentru că protestasera 
împotriva curbei de sacrificiu, precum şi „eliberarea «militantilorm care sunt deținuți 
pentru că au strigat pentru drepturile «clasei muncitoare» şi libertatea de organizare si de 
presă muncitoreasca’’!*. Ultimele solicitări aveau prea putin de-a face cu problemele 
ceferiştilor locali, însă răspundeau nevoilor politice ale P.C.dR., singurul partid 
muncitoresc care avea activişti închişi în acea perioadă. De altfel, după Congresul al V- 
lea al P.C.dR. (3-14 decembrie 1931), Gheorghiu-Dej a primit sarcina de a organiza şi 
coordona acțiunile revendicative ale muncitorilor ceferişti comuniști din tara, principala 
sa zonă de activitatea fiind nordul Ardealului!9. 

Nemultumiti de condiţiile foarte grele în care munceau, precum si de 
preconizata diminuare salarială, muncitorii din Dej au aderat imediat la poziția 
protestatara a lui Gheorghiu-Dej, iar la 23 februarie 1932 l-au mandatat pe acesta să 
plece la Bucureşti, pentru a discuta cu Uniunea centrală a sindicatelor din C.F.R. şi cu 
ceferistii de la Atelierele Griviţa din Bucuresti, în vederea coordonării demersurilor lor 
revendicative2. În această calitate, Gheorghiu-Dej a participat la conferinţa pe tara a 
ceferistilor comuniști, care a avut loc la 20 martie 1932, la Bucureşti, sub conducerea lui 
Vasile Luca?!. Principalele decizii adoptate la această conferință au vizat depunerea 
tuturor eforturilor de către comuniştii din C.F.R. pentru modificarea strategiei „de 
luptă”, hotărând trecerea de la acțiunile de protest locale si punctuale la declanșarea 
grevei generale pentru satisfacerea imediată a revendicărilor. În consecinţă, toţi cei 
prezenţi au primit indicatia de a forma nuclee comuniste, cu scopul preluării conducerii 
sindicatelor de la social-democrati. Necesitatea desfăşurării unei propagande comuniste 
continue a fost susținută şi prin înființarea unui ziar central al comuniştilor ceferisti, sub 
numele de „Lupta C.F.R.”2. Cea mai importantă hotărâre organizatorică luată cu acest 


16 Tbidem, £. 7. 

17 Vezi textul acestei motiuni in idem, dosar nr. 17, ff. 6-7. 

18 Tbidem, £. 7. 

19 Idem, dosar nr. 6, f. 2. 

20 Idem, dosar nr. 897, f. 9. 

21 Vezi, în acest sens, nota Direcţiei Generale a Poliţiei din 5 aprilie 1932, Actinnea comunistilor 
printre lucrătorii ceferisti (ibidem, ff. 18-19). 

2 Intitulat „Organ de luptă şi de apărare a intereselor muncitorilor ceferişti”, acest ziar era, 
practic, organul de presă al Comitetului Central de Acţiune pe tara. Primul număr a apărut la 1 
aprilie 1932, iar în paginile acestuia avea să scrie adeseori şi Gheorghiu-Dej (idem, dosar nr. 128, 
f. 7) 

prilej a fost reprezentată, însă, de constituirea unui Comitet Central de Acţiune al 
ceferistilor, al cărui secretar a fost numit Gheorghiu-Dej, ceea ce îi oficializa rolul de 
coodonator al acțiunilor protestatare ale acestora. Comitetul Central de Acţiune era 
compus din trei reprezentanţi ai P.C.dR.: Moscu Khon/Gheorghe Stoica (membru al 
Secretariatului P.C.dR. însărcinat cu problemele ceferistilor), Vasile Luca (membru al 
Secretariatului Consiliului General al Sindicatelor Unitare) şi Gheorghiu-Dej, alături de 
care se aflau şi reprezentanţi ai Atelierelor C.F.R. din tara (Bucureşti, Iasi, Galati etc.)*°. 
Ulterior au fost organizate conferințe regionale (la Galaţi şi la Cluj), la care au fost alese 
comitetele regionale de acţiune pentru Moldova, respectiv Transilvania. În ceea ce 
priveşte Conferinţa regională de la Cluj, aceasta a fost condusă de Gheorghiu-Dej. În 
pofida faptului că nu deţinea nicio funcție în conducerea partidului, Gheorghiu-Dej îşi 
datora prezența în cadrul Comitetului Central de Acţiune tocmai activității sale 
organizatorice şi revendicative foarte laborioase din anii 1931-1932%, Practic, el servea 
drept intermediar între organele de conducere ale P.C.dR. şi marea masă a sindicalistilor 
din C.F.R.2%. Peste ani, propaganda va susţine faptul că acest moment a ocupat un loc 
central în istoria mişcărilor muncitoreşti de la începutul deceniului patru: „când, la 
ședința Comitetului Central de Acţiune, [Gheorghiu-Dej — n.n.] a fost ales secretar si 
conducător al luptei ceferistilor, toți muncitorii au avut convingerea că soarta lor este in 
mâini sigure şi pricepute”?7. 

Pentru P.C.dR., miza acestor acțiuni protestatare a fost una deosebit de 
importantă, întrucât i-au oferit şansa reală de a câștiga un număr mare de aderenti din 


23 Tdem, dosar nr. 84, ff. 2-3. 

2 Idem, dosar nr. 6, f. 4. 

°5 La scurt timp după moartea lui Gheorghiu-Dej, într-un articol intitulat sugestiv „Conducător 
de tip nou”, Gheorghe Stoica îşi amintea că îl întâlnise prima dată pe Gheorghiu-Dej la o 
consfătuire pe care P.C.dR. o organizase în primăvara anului 1931, la Bucureşti, cu delegați ai 
ceferistilor, petroliştilor şi minerilor, la care participase şi Gheorghiu-Dej, în calitate de 
reprezentant al muncitorilor de la Atelierele C.F.R. din Galaţi. Fostul ilegalist rememora impresia 
puternică pe care i-o produsese acesta: „Pe întuneric, în subsolul acela asternut cu paie, treceam 
de la un delegat la altul. Am ajuns în sfârşit la el. Nu-l puteam vedea. Numai când se aprindeau 
tigärile, cand scăpărau chibriturile, îi zăream fata: un chip plin de vigoare, pe care se putea citi o 
mare voinţă de luptă împotriva stării de lucruri de atunci. Expresia fetii, zâmbetul lui şi mai ales 
felul atât de veridic in care a caracterizat situația de la Galati, starea de spirit a muncitorilor, 
situaţia organizaţiei de partid de acolo (...) m-au copleşit. Avea şi un fel foarte plastic de a vorbi, 
cu imagini, încât parcă vedeam aevea faptele relatate (...) Impresiile din timpul nopţii mi le-am 
verificat si completat a doua zi dimineaţa (...) Când, a doua zi, am informat tovarășii din 
conducerea partidului asupra Conferinţei, asupra cadrelor, le-am spus că am întâlnit un tovaras 
minunat. Descoperisem omul cel mai potrivit pentru aplicarea in viata a planului pe care el însuşi 
îl propusese: organizarea luptei unite a muncitorilor ceferisti din întreaga tara” („Scânteia”, anul 
XXXIV, nr. 6565, 21 martie 1965, p. 3). 

26 Conform Ordonanţei definitive de trimitere în judecată a celor implicaţi în procesul „Griviţa 
C.F.R.”, din iunie 1933, Gheorghiu-Dej era „agentul de legătură între diferitele sindicate 
comuniste si Partidul Comunist. El este acela care cutreieră tara in lung şi în lat” (ACNSAS, 
fond Documentar, dosar nr. 16.077, vol. 5, f. 158). 

27 Miron Constantinescu, Primul candidat al Capitalei, în „Scânteia”, seria III, anul XVI, nr. 654, 18 
octombrie 1946, p. 1. 

rândul muncitorilor. La începutul anilor ’30, în P.C.dR. erau înscrişi mai ales etnici 
minoritari, fapt ce influența si compoziţia socială a partidului, care era destul de 
eclectică. Cu toate că, teoretic, P.C.dR. era un partid al proletariatului, influența sa 
asupra muncitorilor era totuşi destul de redusă. Marea criză economică globală a facilitat 
însă extinderea influenţei comuniștilor asupra muncitorilor, care reprezentau categoria 
socială cea mai lovită de efectele acesteia. Recesiunea economică a fost puternic 
resimţită îndeosebi de lucrătorii angajaţi la societăţile publice, centrale sau locale (C.F.R., 
societățile comunale de apă si canal ori de electricitate etc.), ale căror venituri au fost 
serios diminuate, atât prin curbele de sacrificiu, cât si prin anularea sau micșorarea unor 
ajutoare (de hrană, de îmbrăcăminte etc.), sporuri, alocatii, scutiri etc., fără a omite, 
desigur, reducerile de personal. Dintre muncitorii de la stat, ceferiştii erau de departe cei 
mai numeroși, astfel încât P.C.dR. şi-a concentrat atenţia asupra acestora?8, desfasurand 
o activitate propagandistică intensă pentru a-i atrage pe cât mai multi în partid, sperând 
astfel să-şi îmbunătăţească atât compoziția socială, cât şi structura etnică. 

Cum marea majoritate a muncitorilor de la C.F.R. erau deja sindicalizati, însă in 
favoarea Partidului Social-Democrat, care controla Uniunea Generală a Sindicatelor din 
C.F.R., activiştii comuniști (între care un rol important l-a avut Gheorghiu-Dej) au fost 
nevoiţi să depună eforturi intense pentru a-i atrage pe ceferisti de partea lor. În fapt, în 
anii 1931-1932 în mijlocul ceferistilor s-a desfăşurat o luptă surdă între P.C.dR. si 
P.S.D., care a avut loc pe tărâm sindical, dar ale cărei efecte se contabilizau şi în plan 
politic. Treptat, comuniştii au început să câștige tot mai mult teren, în condiţiile în care, 
în pofida deteriorării continue a nivelului de salarizare şi a condițiilor de muncă ale 
ceferiştilor, P.S.D. — destul de legat de guvernare — nu intenţiona să dea sindicatelor ce 
le controla semnalul începerii vreunor acțiuni de protest, rezumându-se să poarte 
tratative cu instituţiile statului si cu administraţia C.F.R. Drept urmare, P.C.dR. a acuzat 
în mod constant conducerea social-democrata a Uniunii că se limita la intervenții si 
cereri de audienţe la miniştrii de resort, în loc să susțină revendicările muncitorilor prin 
demonstraţii puternice de stradă. Cum propaganda şi acţiunile comuniștilor s-au pliat 
foarte bine pe contextul intern, mulți dintre muncitori au trecut de partea acestora. Pe 
alocuri, activităţile propagandistice ale P.C.dR. au fost atât de intense, încât au 
determinat chiar nemulțumirea muncitorilor, care nu agreau transformarea întrunirilor 
de sindicat în şedinţe politice”, aceştia fiind interesați aproape exclusiv de satisfacerea 


2% Parafrazându-l pe Belu Zilber, Stelian Tanase îi caracteriza astfel pe ceferisti: „Dacă 
proletariatul era văzut de regimul comunist ca «avangardă a revoluţiei comuniste», ceferistii au 
fost «avangarda proletariatului” (Stelian Tanase, Chentii lu’ tanti Varvara: istorii clandestine, 
Bucuresti, Editura Humanitas, 2005, p. 199). De altfel, chiar comuniștii îi caracterizasera pe 
muncitorii de la Atelierele C.F.R. Griviţa drept „unul dintre cele mai înaintate si mai combative 
detaşamente ale proletariatului din tara noastră” (,,Scanteia”, anul XXXIV, nr. 6565, 21 martie 
1965, p. 4). 

% O nota a Secţiei a IV-a a Sigurantei, din 19 august 1932, referitoare la starea de spirit a 
ceferistilor din sindicatul de la Atelierele C.F.R. Griviţa, arăta că, la nicio luna de la preluarea 
acestuia de către comunişti, „lucrătorii au început să părăsească acest sindicat din cauză că în 
fiecare seară se tin şedinţe si în loc să se vorbească de nevoile muncitorilor, li se dă instrucțiuni 
cum trebuie să lucreze cu diferite corespondențe secrete pentru a nu pica în mâinile 
autorităţilor” (ANR, Colecţia Gheorghe Gheorghiu-Dej, dosar nr. 44, f. 2). 

revendicărilor lor de natură materială. Cu alte cuvinte, apropierea muncitorilor de 
P.C.dR. în anii 1931-1933 a fost mai mult conjuncturala, multi dintre aceștia 
îndepărtându-se de comuniști pe măsură ce situația economică a țării avea să se 
îmbunătăţească. 

Revenit la Dej imediat după alegerea în Comitetul Central de Acţiune, 
Gheorghiu-Dej a avut o reacţie foarte critică la adresa conducerii Uniunii Sindicatelor 
C.F.R. Astfel, în cadrul şedinţei sindicale din 24 martie 1932, el l-a acuzat pe Virgil 
Ionescu, preşedintele organizaţiei amintite (participant la şedinţa respectivă), că spunea 
„vorbe necinstite” şi că trădase cauza muncitorilor ceferişti, făcând jocul „guvernului 
fascist lorga”3%. Pentru a aplana situaţia, liderul local de sindicat avea sa declare şedinţa 
închisă, luând în calcul chiar posibilitatea excluderii lui Gheorghiu din organizaţie, ca 
efect al presiunilor făcute de Virgil Ionescu, potrivit căruia sindicatul din Dej se afla în 
pericolul de a fi desființat de autorități pentru atitudine comunista*!. Prin poziția sa 
radicală, Gheorghiu-Dej a reuşit să-i determine însă pe ceferistii din Dej să continue 
protestele prin care solicitau îmbunătăţirea condiţiilor de muncă şi creșterea salariilor. În 
acest context, la 9 aprilie 1932, Direcţia Generală a C.E.R., folosind ca pretext 
conţinutul motiunii din 10 februarie, mai exact pasajul în care se cerea eliberarea 
comuniştilor aflați în detenţie, a dispus închiderea atelierelor din Dej şi concedierea 
celor aproximativ 300 de muncitori*. 

O mare parte dintre ceferistii concediati cu acest prilej l-au considerat pe 
Gheorghiu-Dej vinovat pentru pierderea locurilor de muncă. De pildă, într-o scrisoare 
pe care Gheorghiu-Dej a trimis-o, la 1 mai 1932, familiei la care stătuse în gazdă în 
orașul Dej, viitorul lider al partidului scria următoarele: „Dragă loje, mi-ai scris că sunt 
aşteptat la Dej să fiu omorât de muncitori, că eu sunt de vină pentru închiderea 
atelierului, că as fi făcut acea moţiune în care pomeneam si despre cei închiși”%. De 
altfel, sindicatele rivale comuniștilor (cele conduse de Virgil Ionescu) se vor folosi de 
aceste concedieri pentru a-l critica pe Gheorghiu-Dej: „prin manoperile lui Gheorghiu 
s-au concediat 300 lucratori’’34, în vreme ce Gheorghiu-Dej arunca vina pe liderul de 
sindicat social-democrat Virgil Ionescu, susținând că acesta, alături de „toţi ceilalți 
trădători” din conducerea Uniunii, făcuseră intervenţii pe lângă Direcţia Generală a 
C.F.R. pentru închiderea atelierelor, cu scopul de discredita acţiunile comuniştilor în 
rândul sindicalistilor: „Dar de ce au cerut ei lucrul acesta? Să-mi dea mie o lovitură? Nu! 
Ci mişcării, care era contra lor (...) politica lor e foarte trădătoare, căci după închiderea 
atelierului a venit din nou acelaşi trădător ca să agite pe muncitori, nu in contra Direcției 
C.F.R., ci în contra mea, parcă eu eram directorul general al cefereului!”*5. 


30 Idem, dosar nr. 897, f. 10. Conflictul lui Gheorghiu-Dej cu Virgil Ionescu era mai vechi, acesta 
din urmă fiind acuzat de către Gheorghiu-Dej că era „un trădător de primă clasă, care a trădat 
lupta muncitorilor la Iasi” (idem, dosar nr. 896, vol. 1, f. 10). 

31 Tdem, dosar nr. 897, f. 12. 

32 Thidem, £. 22. 

33 Tdem, dosar nr. 34, f. 2. 

34 Tdem, dosar nr. 53, f. 2. 

35 Idem, dosar nr. 34, f. 2v. 

Gheorghiu-Dej a fost in mod cert afectat de pierderea increderii ceferistilor din 
Dej, în aceiaşi scrisoare invocată anterior afirmând următoarele: „E foarte adevărat că e 
mult mai greu de suportat palma ce o capeti de la muncitorii pentru care lupti decât din 
partea stăpânirii contra căreia lupti, dar asa sunt împrejurările, ce să-i faci”%6, Tocmai 
din acest motiv el intenţiona să revină în oraș, indiferent de riscuri, pentru a-şi motiva 
acțiunile şi, în special, pentru a le demonstra muncitorilor cine erau, în opinia lui, 
adevărații vinovaţi pentru situaţia in care se aflau: „voi veni cât de curând la Dej ca să 
mă explic în fața muncitorilor, să-i fac să cunoască adevărul, chiar dacă ar fi să fiu 
asasinat de ei, însă mai târziu vor vedea cine sunt vinovatii în această chestiune și cred 
că moale nu le-o fi. Dar e foarte dureros să lupti pentru clasa muncitoare şi cu toate 
astea să fii acuzat de ea şi urmărit de autorităţi. Inchipuiti-vä ce grozavă situaţie”. Cu 
toate acestea, în anul 1934, ceferiştii din Dej aveau să răspundă pozitiv solicitării lui 
Gheorghiu de a-i fi alături în timpul desfăşurării procesului de la Craiova. 

Faptul că Gheorghiu-Dej se aflase în fruntea protestatarilor şi, mai ales, că era 
vorba de o „recidivă” a acestuia, a determinat conducerea C.F.R. să nu manifeste niciun 
fel de clementa si să decidă concedierea lui%, lipsindu-l, totodată, şi de dreptul de a se 
mai angaja la vreun alt atelier din țară”. Este si perioada în care Gheorghe Gheorghiu a 
primit apelativul „Dej”, pe care il va adopta şi păstra toată viata. De notat este însă 
faptul că acesta nu i-a fost acordat de muncitori în semn de recunoaştere a meritelor 
sale, ci de către Siguranţă, care încerca astfel să-l deosebească de alti lideri sindicali din 
tara care se chemau Gheorghiu. Printre primele documente în care figurează cu 
cognomenul Dej se află si o notă a Secţiei a IV-a a Sigurantei, din 29 august 1932, care 
menţiona faptul că „Gheorghiu-Dej” răspândise printre ceferisti brosura Revendicarile 
pentru cucerirea cărora celula C.F.R. din Bucuresti a Uniunii Tineretului Comunist din România 
cheamă la lupta pe toți tinerii C.F.R. din Bucuresti. Concedierea de la Dej nu l-a marcat însă 
foarte tare pe viitorul lider al României, în condiţiile în care i se oferea astfel o libertate 
totală de mişcare, legitimitatea prezenţei sale printre muncitori fiindu-i conferită acum 
de calitatea sa de secretar al Comitetului Central de Acţiune. De altfel, chiar în ziua în 
care i s-a desfăcut contractul de muncă, Gheorghiu-Dej se afla la Iaşi, unde participa la 


36 Thidem, £. 3v. 

37 Thidem, £. 2v. 

38 Tdem, dosar nr. 896, vol. 1, f. 27. 

39 Florica Dobre (coord.), op. cit, p. 291. 

40 Merita precizat faptul ca, imediat dupa iesirea sa din inchisoare, Gheorghiu-Dej s-a preocupat 
de completarea cărţii sale de muncă, astfel că, prin Decretul Regal de amnistie nr. 1629/1944, a 
fost anulat ordinul conducerii C.F.R. din 1 mai 1932, prin care fusese concediat de la Atelierele 
din Dej. În plus, era prevăzută reintegrarea sa în serviciu la atelierele C.F.R. Griviţa, Secţia 
Locomotive, concomitent cu plata tuturor drepturilor băneşti aferente gradelor cuvenite ca 
urmare a vechimii în muncă (ANR, colecția Gheorghe Gheorghiu-Dej, dosar nr. 5, f. 4). Ca 
atare, la data de 11 iulie 1945 Gheorghiu-Dej primea, din partea directorului de Personal al 
Direcţiei C.F.R., ordinul de avansare „la alegere şi vechime” (cbidem, f. 3). 

41 Gheorghe Apostol, op. ait, p. 8. 

+ ANR, Colecţia Gheorghe Gheorghiu-Dej, dosar nr. 43, £ 3. 

o adunare a muncitorilor de la Atelierele C.F.R. Nicolina?. Totusi, din punct de vedere 
financiar, el era interesat de posibilitatea de a fi reprimit la C.F.R., îndeosebi după ce 
atelierele din Dej aveau să fie redeschise. 

În perioada imediat următoare, Gheorghiu-Dej a activat intens în direcţia 
trecerii sindicatelor ceferistilor sub controlul P.C.dR., el răspunzând, potrivit lui 
Gheorghe Stoica, de coordonarea ceferiştilor din Iasi, Paşcani si Galati#, asupra cărora 
avea o anumită influență, ca urmare a deselor deplasări pe care le făcuse în zonă, 
îndeosebi în perioada în care lucrase la atelierele din Galati. In acest sens, Gheorghiu- 
Dej a încercat să-i determine pe unii dintre muncitorii care participau la şedinţele 
sindicale să se înscrie în Partidul Comunist*, rezultatele devenind destul de repede 
vizibile, un număr mare de sindicate trecând de la social-democrati la comuniști. 
Acţiunile lui Gheorghiu-Dej erau coordonate de către Vasile Luca”, care la rândul său 
acționa în baza indicatiilor primite din partea C.C. al P.C.dR. Conform Sigurantei, rolul 
lui Gheorghiu-Dej era acela de a pregăti diversele conferinţe şi întruniri la care urma să 
participe Vasile Lucas. 

La 29 mai 1932, la Galaţi, Gheorghiu-Dej a condus conferința regională a 
ceferiştilor comunişti din Moldova, la care a participat în calitate de delegat al 


# La această întrunire, ţinută în ziua de 9 aprilie 1932, Gheorghiu-Dej a participat în calitate de 
delegat al Comitetului de acţiune pe ţară, ajutându-i pe ceferistii din Iasi să-şi aleagă un comitet 
local de acţiune (idem, dosar nr. 897, f. 21). În 1965, Gheorghe Stoica sublinia faptul că, dintre 
toţi activiștii pe care P.C.dR. îi trimisese să aplice pe teren hotărârile Conferinţei din martie 1932, 
Gheorghiu-Dej fusese primul care „a experimentat aici [laşi, n.n.] comitetele de acţiune (...) a 
fost primul care a aplicat creator linia stabilită” („Scânteia”, anul XXXIV, nr. 6565, 21 martie 
1965, p. 3). 

# De altfel, încă din luna mai 1932, aşadar la foarte putin timp de la concedierea sa, Gheorghiu- 
Dej era preocupat să afle „dacă sunt cumva şi eu repartizat undeva” (ANR, Colecţia Gheorghe 
Gheorghiu-Dej, dosar nr. 35, f. 2). Aceiaşi întrebare o adresa si domnişoarei Marioara Negrea, 
din Dej, într-o scrisoare din 24 august 1932: „Eu sunt bine sănătos, lipsă de bani 7 de /ucru [subl. 
n.] (...) Cu mine ce se aude? Voi mai fi primit sau nu?” (idem, dosar nr. 46, f. 1). În realitate, 
Atelierele C.F.R. din Dej au fost redeschise, un aport însemnat revenind conducerii sindicatelor 
social-democrate, care nu au scăpat prilejul de a le arăta muncitorilor ce avantaje aveau dacă li se 
alăturau, fata de dezavantajele apropierii de comuniști (idem, dosar nr. 53, ff. 2-3). În același 
timp, comuniştii se apărau invocând faptul că era vorba despre o tactică financiară a Direcţiei 
C.F.R., care, după ce-i concedia pe lucrători, accepta să-i reangajeze pe aceleaşi posturi, cu o 
remuneratie însă mult mai mică fata de cea inițială (idem, dosar nr. 45, f. 4). 

4% Scânteia”, anul XXXIV, nr. 6565, 21 martie 1965, p. 3. 

46 De pildă, un document al Sigurantei arăta cum „Gheorghiu Gh. — Dej propune lui Spârlea 
Constantin să treacă din partidul social democrat la comunişti” (ANR, Colecţia Gheorghe 
Gheorghiu-Dej, dosar nr. 44, f. 2). 

47 În cursul confruntărilor ulterioare de la vârful partidului, Vasile Luca avea să-i amintească lui 
Gheorghiu-Dej ajutorul pe care i-l oferise încă de la început (S. Tanase, op. cit., p. 214). Mai mult 
decât atât, el avea să-i reproşeze lui Gheorghiu-Dej si greşelile pe care acesta le comisese pe 
vremea când era subalternul său la sindicate, situaţie extrem de neplăcută pentru liderul P.M.R., 
care-şi vedea subminată astfel autoritatea în fata celorlalți. 

48 ANR, Colecţia Gheorghe Gheorghiu-Dej, dosar nr. 897, f. 47. 

sindicatului din laşi”. Cu aceasta ocazie s-a luat decizia înființării unui comitet de 
acțiune regional al tuturor sindicalistilor C.F.R. din Moldova şi ieşirea din Uniunea 
Generală a Sindicatelor C.F.R., aflată sub influența P.S.D. Prin această acţiune, 
comuniştii preluau practic controlul asupra unei parti importante a sindicatelor ceferiste. 
De asemenea, la 8 iunie 1932 Gheorghiu-Dej a participat la conferința pe ţară a 
ceferistilor, organizată la Cluj, fiind cel mai activ dintre cei prezenţi (printre aceștia 
aflându-se si Constantin Doncea), în calitate de delegat al Atelierelor C.F.R. din 
Galaţi. Întrucât Uniunea Generală a Sindicatelor C.F.R. a dezavuat această adunare, 
comuniştii aveau să părăsească sala si să continue şedinţa separat. Cu acest prilej, 
Gheorghiu-Dej avea să demonstreze faptul că nu-i uitase pe ceferistii şomeri din Dej, 
cerând „cu toată energia” ajutorarea acestora. În mod concret, el propunea ca fiecare 
sindicalist de la C.F.R. să-și doneze salariul pe o oră pentru a-și ajuta colegii aflați in 
dificultate. Gheorghiu-Dej îi dădea ca exemplu pe ceferistii din Galati, pe care reuşise 
să-i mobilizeze, strângând suma de 6.000 de lei. Ca atare, la 10 iunie, Gheorghiu-Dej îşi 
informa cunoscutii din Dej că trimisese banii lui Zoltan Silaghi, fostul secretar al 
sindicatului de la Atelerele C.F.R din oraș, care urma să organizeze o întrunire cu 
muncitorii pentru a-i împărți, astfel încât aceştia „să ştie că Gheorghiu luptă pentru 
interesele tuturor si nu doarme”5!. 

Conform Sigurantei, după întrunirea din 8 iunie, Gheorghiu-Dej urma să mai 
rămână câteva zile la Cluj „pentru formarea unui comitet şi scoaterea ziarului «Lupta 
C.F.R» în limba română şi maghiară”. Din acest motiv, la 2 iulie 1932, Directiunea 
Generală a Poliţiei cerea Inspectoratului Regional de Poliţie Cluj să treacă la arestarea, 
„anchetarea şi trimiterea înaintea justiţiei a lui Gheorghiu”#, operațiune nefinalizata, 
întrucât Gheorghiu-Dej plecase între timp la Bucureşti. Aici, el a participat la o 
consfătuire a ceferistilor, care a avut loc la începutul lunii iulie 1932, la „gârlă, în punctul 
Hagi Ghiţă Tudorache”, la care au fost prezenţi lideri locali ai muncitorilor comunişti 
(Constantin Doncea, Alexandru Tudor, Ion Ionita, Gheorghe Petre), dar şi Gheorghe 
Vasilichi, zis Stancu (delegatul P.C.dR. pentru organizarea ceferistilor) 54. 

În pofida faptului că reuşise să dejoace planurile autorităţilor din Cluj, 
Gheorghiu-Dej avea să fie surprins de către Poliţia din Bucureşti în noaptea de 14/15 
iulie 1932, „lipind afişe cu caracter subversiv pe zidurile si stâlpii din Şoseaua Giuleşti”, 
împreună cu Niculae Stoian%. În consecinţă, cei doi aveau să fie arestaţi si închişi la 
Penitenciarul Văcăreşti. Pentru a-l judeca, Parchetul Tribunalului Ilfov a emis, la 19 iulie 


4 Idem, dosar nr. 36, f. 6. 

50 Idem, dosar nr. 39, f. 11. 

51 Idem, dosar nr. 38, f. 1. 

52 Idem, dosar nr. 897, f. 34. 

55 Ibidem, £. 31. Este probabil ca Siguranţa sa fi fost determinată să ia măsura arestării lui 
Gheorghiu-Dej şi ca urmare a discursului radical pe care acesta îl rostise la adunarea respectivă. 
Cu acea ocazie, Gheorghiu-Dej îi îndemnase pe cei prezenţi ca, în cazul izbucnirii unui război 
antisovietic, aceştia să refuze să încarce vagoanele cu material de război, recomandându-le să 
intre în grevă chiar si cu preţul pierderii locului de muncă. El nu ezita să declare faptul că „se 
identifica cu stările sociale din Rusia” (idem, dosar nr. 39, ff. 13-14). 

54 Idem, dosar nr. 89, f. 2. 

55 Tdem, dosar nr. 898, ff. 5-6. 


320 


Între adevăr şi propagandă: activitatea de ilegalist a lui Gheorghiu-Dej 


1932, mandatul de arestare nr. 21456, iar peste două zile acesta era înaintat instanţei. La 
acest prim proces al său, Gheorghiu-Dej a fost apărat de avocatul Iosif Schraier, folosit 
adeseori de P.C.dR. În pofida rechizitoriului procurorului, la 23 iulie 1932 instanţa 
dispunea eliberarea lui Gheorghiu-Dej”, întrucât afişele lipite erau electorale, iar 
„incidentul” se petrecuse în timpul campaniei pentru alegerile parlamentare din 17 iulie 
193258. Desi a stat numai câteva zile la Vacaresti5?, trecerea lui Gheorghiu-Dej prin 
acest penitenciar nu avea să rămână fără urmări. Astfel, împreună cu Gheorghiu-Dej, 
alti 27 de deţinuţi politici, printre care şi Lucrețiu Päträscanu, Stefan Foris, Bela Brainer 
$.a., aveau să înainteze conducerii închisorii un memoriu, in care protestau împotriva 
condiţiilor aspre de detenţie si, mai ales, împotriva nerespectării unor drepturi legale 
(dreptul de a coresponda, de a primi presă, dreptul la plimbare, scoaterea lanțurilor etc.). 
Dintre toate aceste solicitări, directorul penitenciarului avea să aprobe doar dreptul la 
corespondență. 

Detentia nu numai că nu l-a speriat pe Gheorghiu-Dej, ci chiar i-a întărit 
acestuia convingerea de a continua activitatea agitatorică şi propagandistică. Spre 
exemplu, într-o carte poştală din 24 august 1932 el avea să evoce, oarecum codificat, 
perioada în care fusese închis si faptul că scurta lui detenție avusese asupra sa efectul 
contrar celui scontat de autorități: „Am stat 15 zile la... «Sanatoriu». Ştiţi boala de care 
sufăr, însă în loc să mă lecuiesc mai mult m-au îmbolnăvit... «Doctorii»”’®!. După 
eliberarea de la Văcăreşti, Direcţia Generală a Poliţiei a emis, la 26 iulie 1932, un ordin 
circular prin care cerea urmărirea lui Gheorghiu-Dej, întrucât acesta „a primit 
însărcinarea specială de la comitetul central al partidului comunist român să menţină 
legăturile între organizaţiile din Transilvania și București și să reorganizeze sindicatele 
ceferiste comuniste”. Intre timp, ca urmare a hotărârilor luate cu prilejul întâlnirii 
conspirative la care participase Gheorghe Vasilichi, comuniştii reușiseră să preia 
conducerea sindicatului de la Atelierele C.F.R. Griviţa, în fruntea căruia fusese numit 
Panait Bogătoiu (24 iulie 1932)6%, înlocuit la 22 octombrie 1932 cu Constantin 
Donceast. 

La data de 10 septembrie 1932, la Galaţi, ar fi trebuit să aibă loc un congres al 
sindicatelor C.F.R. din ţară, la care a participat şi Gheorghiu-Dej, în calitate de 
reprezentant al ceferiştilor din Dej, Cluj şi Satu Mare. Cum comuniştii prezenţi au fost 
net minoritari, aceştia nu au reuşit să-şi impună punctul de vedere, astfel încât delegații 


56 Idem, dosar nr. 40, f. 4. 

57 Ibidem, £. 6. 

55 Tdem, dosar nr. 898, f. 13. Acesta nu a fost, însă, singurul abuz al autorităţilor din timpul 
campaniei electorale din iulie 1932, când, sub diferite pretexte, au fost arestaţi mai multi lideri 
comuniști (Bela Breiner, Lucrețiu Pătrășcanu ş.a.), care, ulterior, aveau să fie eliberați fără să fi 
fost judecaţi. 

59 Potrivit lui Stelian Tanase, acesta a fost momentul în care Gheorghiu-Dej s-a întâlnit întâia 
dată cu Stefan Foriş (Stelian Tanase, op. cit., p. 214). 

60 ANR, Colecţia Gheorghe Gheorghiu-Dej, dosar nr. 899, ff. 1-2. 

61 Idem, dosar nr. 46, f. 2. 

62 Idem, dosar nr. 899, f. 4. 

63 ACNSAS, fond Documentar, dosar nr. 16.077, vol. 5, f. 161. 

64 Thidem, £. 79. 

sindicatelor comuniste au părăsit sala, organizând o conferință proprie (în zilele de 10- 
11 septembrie 1932), in care au luat decizia desprinderii de Uniunea Sindicatelor C.F.R., 
pe motiv că aceasta era aservită guvernului65. Cu acest prilej s-au manifestat însă şi o 
serie de divergențe chiar în rândul sindicalistilor comuniști, posibil si ca efect al infiltării 
unor agenţi ai Sigurantei în interiorul sindicatelor controlate de P.C.dR. Spre exemplu, 
cei prezenți, la inițiativa lui Constantin Mârza, vicepreşedintele Sindicatului C.F.R. din 
Galaţi, au decis formarea unui Comitet central de acțiune provizoriu, care să apere 
„cauza muncitorilor” în fata autorităţilor, în a cărui componenţă nu se regäsea însă 
Gheorghiu-Dej“, majoritatea celor prezenţi opunându-se alegerii acestuia“. De altfel, 
Gheorghiu-Dej încercase să preîntâmpine această situație, propunând constituirea unui 
comitet regional, care practic nu ar fi concurat vechiul Comitet central de acțiune pe 
tara ales la 20 martie 1932, al cărui secretar era®*. De asemenea, s-a hotărât scoaterea 
unui nou ziar, „Munca sindicală”, care concura „Lupta C.F.R”. 

Ambele măsuri nu puteau decât să creeze confuzie în rândul simpatizantilor 
P.C.dR. şi al muncitorilor cărora li se adresau, afectând totodată şi unitatea 
organizatorică a mișcării sindicale comuniste din C.F.R.%. În plus, în pofida faptului că 
Panait Bogătoiu declara că dorea să lupte împotriva social-democratilor, el folosea 
aceiaşi tactică ca şi aceştia, propunând formarea unei delegaţii care să discute 
problemele muncitorilor cu ministrul de resort. În fata acestei situaţii, Gheorghiu-Dej a 
ripostat vehement, reprosandu-i lui Bogătoiu că dădea dovadă de compromis si 
moderație, numindu-i „elemente şovăitoare si fricoase” pe el si pe susținătorii acestuia, 
pe care-i acuza că — prin crearea unui alt comitet central de acțiune — doreau să spargă 
„frontul unic” al mişcării comuniste din C.F.R. În opinia lui Gheorghiu-Dej, doar 
mișcările de protest deschis aveau şansă de reușită: „recunoașterea delegaților se face 
prin luptă, atunci când fabrica stă, roțile nu se mai învârtesc şi muncitorii ies să 
demonstreze în fața administrației pentru câştigarea revendicărilor — de abia atunci știe 


65 ANR, Colecţia Gheorghe Gheorghiu-Dej, dosar nr. 899, ff. 20-24. 

66 Ibidem, ff. 23-24. 

67 ACNSAS, fond Documentar, dosar nr. 16.077, vol. 5, f. 75. Legat de acest episod petrecut la 
Galati, dorim să amintim faptul că, în timpul unor discuţii din Biroul Politic (5 decembrie 1963) 
referitoare la strămutarea osemintelor lui Ilie Pintilie în mausoleul ce urma să fie inaugurat în 
Parcul Libertăţii (azi Parcul Carol I), în decembrie 1963, Gheorghiu-Dej mărturisea faptul că 
avea „multe obiecţiuni” vizavi de acesta. Cu toate că trecuseră ani de la grevele din 1933, precum 
şi de la moartea liderului ceferist din Iași, se pare că Gheorghiu-Dej încă mai simţea nevoia să 
lovească în persoanele cu care, în drumul său către putere, îşi intersectase destinul la un moment 
dat. Astfel, Gheorghiu-Dej isi amintea cum: „La Galati m-am pomenit la un moment dat singur. 
În loc să mă sprijine, Pintilie a tăcut din gură”. Este posibil ca Gheorghiu-Dej să fi avut în 
vedere tocmai această conferință de la Galati, din septembrie 1932, la care participase si Ilie 
Pintilie (ANR, fond C.C. al P.C.R., Secţia Cancelarie, dosar nr. 58/1963, f. 17), mai ales că, 
potrivit ordonanţei definitive de trimitere în judecată, Gheorghiu-Dej îşi dorise să fie ales în acel 
Comitet de acţiune provizoriu (idem, Colecţia Gheorghe Gheorghiu-Dej, dosar nr. 103, ff. 8-9). 
68 Idem, dosar nr. 47, f. 3. Gheorghiu-Dej a fost susţinut de Mihai Crivei, delegat al muncitorilor 
ceferisti din Iasi (7b/dep, f. 4). 

69 Vezi articolul intitulat O poză încercare de spargere a Frontului Unic, apărut in „Lupta C.F.R.” 
(idem, dosar nr. 45, f. 3) 

«Domnul Ministru» că în fata lui stă forța şi adevărații reprezentanți ai muncitorilor aleşi 
de ei şi apärati de ei prin luptă”. Tonul hotărât al viitorului lider al P.M.R. avea să-i 
convingă pe cei prezenţi să respingă ideea de a merge în audienţă la ministru. 

Studiind documentele întocmite de Siguranță cu privire la Gheorghiu-Dej, 
observăm faptul că acesta a fost unul dintre cei mai activi si mai radicali agitatori. De 
pildă, la o întrunire organizată la Iaşi, la 3 octombrie 1932, el le-a cerut muncitorilor „să 
se organizeze şi să ducă luptă cu îndârţire”, mergând până la declanşarea grevei, fără a se 
lăsa ,,intimidati de măsurile care le va lua burghezia”. Sustinea că singura soluţie era „să 
luptăm pe fata, aşa cum cere situaţia în care ne aflăm”, întrucât guvernanţii „ne tratează 
mai rau ca pe nişte animale”. În finalul adunării respective, Gheorghiu-Dej adresa celor 
prezenţi îndemnul de a se uni pentru a lupta împreună „contra clasei capitaliste”71, In 
urma acestui discurs, agenţii de Poliţie l-au arestat pe Gheorghiu-Dej imediat dupa 
încheierea intrunirii’*, în pofida împotrivirii acestuia si a ceferiştilor care-l însoțeau, 
printre care se afla şi Ilie Pintilie, poliţiştii fiind nevoiţi chiar să tragă focuri de 
avertisment în aer73. Pe motiv că, în învălmășeala creată cu acea ocazie, fusese lovit 
comisarul Emil Mircescu, şeful Circumscriptiei H de Poliţie Iasi, Gheorghiu-Dej şi 
Mihai Crivei aveau să fie înaintați instanţei, sub acuzaţia de „ultraj cu lovirea organelor 
de Poliţie”, la care se adăuga şi aceea de ,,instigatie” +. Ca şi în cazul precedentei retineri, 
Gheorghiu-Dej avea să fie eliberat după câteva zile, întrucât cercetările efectuate 
demonstraseră faptul că nu lovise pe nimeni. Drept urmare, la 10 octombrie se afla în 
libertate, participând la o altă întrunire a ceferistilor comunişti din Iaşi”5. După greva de 
la Griviţa, însă, acest incident avea să fie reanalizat, pornindu-se un nou proces, iar la 24 
iulie 1934 Gheorghiu-Dej primea 15 zile de închisoare. 

Vestea că, în toamna anului 1932, administraţia C.F.R. intenționa să reducă din 
nou salariile a creat în rândul muncitorilor ceferişti din toată tara o puternică stare de 
agitatie’’. Acest context avea să fie speculat de către conducerea P.C.dR., care și-a 


70 Ibidem. 

71 Idem, dosar nr. 899, f. 32. 

72 Ordinul de arestare a fost emis la 2 octombrie 1932 de către șeful Sigurantei din Iaşi, după ce 
Gheorghiu-Dej tinuse in aceeasi zi un prim discurs agitatoric la Iasi, in fata unei asistente destul 
de reduse însă, de maxim 60 de persoane. in documentul respectiv se cerea Chesturii de Poliţie a 
Municipiului lași să procedeze la „supravegherea, arestarea si perchezitionarea lucratorului 
Gheorghiu, pentru trimiterea lui la urmă, evitandu-se a fi arestat în cazul când s-ar afla la 
întrunire sau in grup de lucrători, pentru a nu se produce încăierări cu organele polițienești” 
(idem, dosar nr. 55, f. 2). Agenţii de Poliţie au fost însă obligaţi să ignore această ultimă 
prevedere, întrucât după întrunire — la care participaseră doar 70-80 muncitori, deşi la Atelierele 
Nicolina lucrau cca 2.000 de ceferisti — Gheorghiu-Dej, Ilie Pintilie si ceilalți lideri sindicali 
comuniști locali organizasera, în scop propagandistic, o demonstrație de stradă, pe care organele 
de ordine au primit dispoziţia s-o stopeze imediat, întrucât nu fusese autorizată. 

73 Idem, dosar nr. 57, ff. 6-7. 

4 Ibidem, f. 6. 

75 Tdem, dosar nr. 60, f. 2. 

76 Idem, dosar nr. 899, f. 54. 

77 Acest lucru s-a si întâmplat, în septembrie 1932 fiind aplicată cea de-a doua curbă de sacrificiu, 
prin care salariile au fost reduse cu 15% (Dinu C. Giurescu — coord., Istoria României in date, 
Bucureşti, Editura Enciclopedică, 2003, p. 422). 

intensificat eforturile pentru a canaliza nemultumirile muncitorilor in folosul sau 
propriu'8. Cum partidul comunist era interesat de o radicalizare a protestelor, acum au 
fost facute primele pregatiri pentru declansarea unei greve generale a ceferistilor, cu 
participarea susținută a lui Gheorghiu-Dej. Spre exemplu, la începutul lunii noiembrie 
1932, Inspectoratul Regional de Poliţie Cluj raporta faptul că deţinea informaţii potrivit 
cărora „sindicatele comuniste de la C.F.R. (de sub conducerea comunistului Gheorghiu- 
Dej) pregătesc o grevă a mecanicilor de locomotive şi a muncitorilor, a cărei dată se 
presupune a fi 7 noiembrie (data aniversării revoluţiei ruse)”. Intenţia acestora de 
protest avea să fie însă amânată, întrucât Direcţia Generală a C.F.R. le promisese 
muncitorilor că avea să facă demersuri pentru identificarea unor soluţii care să 
împiedice o nouă diminuare a veniturilor. 

Între timp, Gheorghiu-Dej a condus o şedinţă a ceferistilor din Bucuresti, care 
isi pierduseră locurile de muncă, luându-se decizia ca a doua zi „să se adune somerii in 
Piața Amzei, de unde să meargă in corpore la Primăria Centrală şi la Ministerul Muncii, 
spre a protesta împotriva reducerii ajutoarelor”%. Locul fusese ales cu bună ştiinţă, 
întrucât acolo funcţiona o cantină socială, astfel încât putea fi atras un număr mult mai 
mare de nemulțumiți. Drept urmare, la 15 noiembrie 1932 aveau să se strângă 
aproximativ 500 de persoane, care, la îndemnul lui Gheorghiu-Dej şi al altor agitatori 
comunişti (Nicu Marin, Ilie Stănescu ş.a.), au dorit să se îndrepte spre instituţiile 
amintite, însă intervenţia forțelor de ordine avea să disperseze adunarea. O nouă 
tentativă avea să aibă loc la 17 noiembrie, când cca 100-200 de ceferisti rămaşi fără 
locuri de muncă s-au dus la Ministerul Muncii, fără a fi însă primiţi, pentru ca peste 
numai două zile Gheorghiu-Dej să facă parte din delegaţia ceferiştilor şomeri, care 
depuseseră un memoriu la Ministerul Muncii, cerând — fără succes — să fie primiți de 
către ministru®!. 

La începutul lunii decembrie 1932, Gheorghiu-Dej a fost implicat în 
Organizarea si pregătirea sindicalistilor comunişti pentru subminarea Congresului 
Uniunii Generale a Sindicatelor din C.F.R. (desfăşurat la Bucuresti în zilele de 4 si 5 
decembrie), la care sindicatele comuniste din Bucuresti, Iasi, Pașcani, Galati si Cluj nu 
fuseseră invitate, deoarece erau excluse din uniune. Cu toate acestea, Gheorghiu-Dej le- 
a cerut acestora să-şi trimită delegaţii la București, cu care a ţinut o consfătuire în care 
le-a trasat atitudinea ce urmau s-o aibă la congres. Astfel, comuniştii trebuiau să ia 
cuvântul în număr cât mai mare şi să-i critice pe conducătorii social-democrati ai 
uniunii, „acuzându-i că din cauza trădării lor ceferistii nu-şi pot câştiga revendicările”. 
Planurile le-au fost însă anihilate, întrucât delegații sindicatelor comuniste amintite mai 
sus nu au fost lăsaţi să pătrundă în sala unde se desfăşura congresul uniuniit?. La 


78 În acest context a avut loc și înlocuirea lui Panait Bogătoiu cu Constantin Doncea la 
conducerea sindicatului de la Atelierele C.F.R. Griviţa, la 22 octombrie 1932. Directiva venise de 
la conducerea P.C.dR., reunită într-o plenară, iar principala temă de propaganda din discursurile 
lui Doncea urma să fie tocmai creşterea salariilor (ANR, Colecţia Gheorghe Gheorghiu-Dej, 
dosar nr. 123, f. 8). 

79 Idem, dosar nr. 61, f. 2. 

80 Idem, dosar nr. 63, f. 4. 

81 Ibidem, ff. 5-7. 

8 Idem, dosar nr. 65, ff. 2-3. 

sfârşitul anului 1932, Gheorghiu-Dej şi Chivu Stoica, în calitate de reprezentanți ai 
muncitorilor români, au participat la Conferinţa internațională a sindicatelor feroviare, 
desfăşurată la Berlin, în zilele de 25-27 decembrie, sub patronajul Cominternului. 
Conform unor cercetători, cei doi fuseseră trimişi la Berlin de către Secretariatul 
P.C.dR. din tara pentru a se întâlni cu membrii Biroului Politic, care în acea perioadă isi 
desfăşura activitatea în oraşul respectiv8t. Amănunte despre călătoria clandestină făcută 
la Berlin ne oferă Mihai Crivei, reprezentant al ceferiştilor din Iasi, care se numărase si 
el printre cei care mersesera la Berlin. Potrivit acestuia: „la Berlin, el [Gheorghiu-Dej — 
nn] a prezentat un amplu raport despre situația muncitorilor din tara noastră, iar 
conferința a confirmat justetea liniei adoptate de sindicatele ceferiste pentru unirea 
tuturor forțelor muncitoreşti într-un singur front al luptei pentru o viata mai bună”55. 
Este foarte probabil ca ei să fi primit, cu această ocazie, şi instrucțiuni amănunțite cu 
privire la organizarea mişcărilor greviste ce au urmat. Ar trebui precizat aici si faptul că, 
în cursul primelor interogatorii luate după reprimarea grevei din 15/16 februarie 1933, 
Gheorghiu-Dej a fost acuzat că era înscris în „asociațiunile comuniste din străinătate”, 
fapt nerecunoscut însă de acesta. 

Gheorghiu-Dej şi-a mutat zona de activitate la începutul anului 1933, revenind 
la Galati, unde sindicalisti l-au delegat să le reprezinte interesele în discuţiile cu 
administraţia centralăs”. Spre exemplu, la sfârşitul lunii ianuarie, el a fost ales printre 
delegații sindicatului local, care trebuiau, împreună cu delegaţii sindicatelor din 
Bucuresti, Iasi, Cluj şi Paşcani, să meargă la Ministerul Comunicaţiilor pentru a cere 
fixarea salariilor şi reprimirea muncitorilor concediaţis. Dintr-o notă a Sigurantei din 
Bucureşti aflăm şi faptul că în ziua de 19 ianuarie 1933 Gheorghiu-Dej participase la o 
şedinţă a Comitetului de acţiune, la care se hotărâse ca la finalul programului de lucru 
din ziua respectivă să se organizeze o întrunire în fata Atelierelor C.F.R. Griviţa, cu 
scopul de a „îndemna muncitorimea la o demonstrație de stradă”. 

Anuntarea de către guvern a celei de a treia curbe de sacrificiu avea să conducă 
la radicalizarea protestelor muncitorilor”. Drept urmare, la 25 ianuarie 1933, 
conducătorii tuturor sindicatelor din C.F.R. s-au întrunit la Bucureşti pentru a stabili 
modul în care trebuiau să reacționeze. In timp ce liderii sindicatelor comuniste, 
influenţaţi — potrivit documentelor Sigurantei — de Gheorghiu-Dej („comitetul de 


83 Petre Constantinescu-lasi, fnsemnätatea istorică a eroicelor lupte ale muncitorilor ceferisti şi petrolisti din 
ianuarie-februarie 1933, în „Studii. Revistă de istorie”, nr. 1/1963, p. 30. 

54 Cristina Diac, Liderul nevăzut. Gheorghe Gheorghin-Dej si grevele de la Grivita, în Stefan Bosomitu, 
Mihai Burcea (coord.), Spectrele lui Dej. Incursiuni în biografia si regimul unui dictator, laşi, Editura 
Polirom, 2012, p. 44. 

85 Mihai Crivei, Organizator al luptei muncitorilor, in „Scânteia”, anul XXXIV, nr. 6567, 23 martie 
1965,p. 5. 

86 ANR, Colecţia Gheorghe Gheorghiu-Dej, dosar nr. 91, f. 2. 

87 Idem, dosar nr. 899, f. 51. 

88 Idem, dosar nr. 71, f. 2. 

89 Idem, dosar nr. 70, f. 2. 

% Aprobată de Parlament la data de 13 ianuarie 1933, cea de-a treia curbă de sacrificiu a fost 
aplicată de guvernul P.N.T. condus de Alexandru Vaida-Voevod la 17 ianuarie, ducând la 
diminuarea salariilor cu 10-12,5% (Dinu C. Giurescu — coord., op. ¢it., p. 425). 

acțiune de la C.F.R. lucrează sub inspiratiunea comunistului Gheorghiu-Dej”)*!, doreau 
declanşarea unei greve generale, social-democraţii optau în continuare pentru inițierea 
unor discuţii cu Direcţia Generală a C.F.R. şi cu Ministerul Comunicaţiilor. In aceste 
condiții, neajungându-se la nicio înţelegere, comuniştii s-au decis să organizeze o scurtă 
grevă demonstrativă în ziua de 28 ianuarie 1933, cand ceferistii de la Atelierele Griviţa 
au oprit lucrul timp de 45 de minute. Gheorghiu-Dej a fost implicat în organizarea 
acestui prim protest, însă rolul central i-a revenit lui Constantin Doncea, preşedintele de 
sindicat, care a expus revendicările muncitorilor și a condus delegaţia care a discutat cu 
administraţia. Cum conducerea atelierelor nu avea competenţa de a le aproba cererile, a 
urmat o nouă grevă demonstrativă în ziua de 31 ianuarie, la desfăşurarea căreia 
Gheorghiu-Dej nu a putut să-şi aducă aportul, întrucât se afla la Galaţi, în vederea 
organizării şi pregătirii pentru grevă a sindicalistilor de aici%. 

Înţelegând situaţia grea în care se aflau muncitorii, Direcţia Generală a C.F.R. a 
încercat să facă tot posibilul pentru a aplana conflictul. Drept urmare, la 31 ianuarie 
1933 le-a propus angajaţilor de la Griviţa acordarea unui spor de 15% aplicat la întregul 
salariu, a unui procent de 20% la lucrul în acord, precum şi organizarea unui serviciu de 
materiale pus la dispoziţia muncitorilor (uneori, din cauza lipsei materialelor necesare 
muncii, angajaţii erau trimiși acasă, fără a fi plătiţi)”. Toate acestea au fost însă refuzate 
de către muncitori, care — încurajați de faptul că grevele începuseră să dea rezultate — au 
decis continuarea protestelor până la satisfacerea integrală a revendicărilor. Solicitarile 
muncitorilor au fost cuprinse într-un manifest pe care Comitetul de acțiune din 
Bucureşti l-a difuzat la Griviţa în dimineaţa zilei de 2 februarie 1933: refuzarea oricăror 
reduceri salariale directe sau indirecte; mărirea salariului cu 40%; recuperarea drepturilor 
pierdute (permise, alocatii, chirie, ajutor medical etc.); plata salariului pentru timpul în 
care procesul de producţie era oprit din motive independente de voința muncitorilor; 
anularea acordului global; recunoaşterea comitetului sindical pe fabrică ca partener de 
discuţii cu administrația”. Manifestul avea, în realitate, un rol agitatoric, întrucât în acea 
dimineaţă ceferistii de la Griviţa au declanşat o nouă grevă, în organizarea căreia nici de 
această dată Gheorghiu-Dej nu fusese implicat, el aflându-se în continuare la Galaţi”. 
Întrucât administraţia C.F.R. i-a anunţat că nu avea competența necesară pentru a le 
aproba cererile, au urmat discuții la Ministerul Lucrărilor Publice şi Comunicaţiilor. In 
urma negocierilor cu delegația muncitorilor, formată integral din comunişti (Pavel 
Bogătoiu, Gheorghe Petre, Hugo Barany ş.a.), ministrul avea să aprobe creşterea 


9! ANR, Colecţia Gheorghe Gheorghiu-Dej, dosar nr. 72, f. 4. 

%2 Idem, dosar nr. 71, ff. 2-3. 

%3 Idem, dosar nr. 72, f. 2. 

4 Thidem, £. 3. 

% Idem, dosar nr. 36, f. 12. Într-o scrisoare din 7 februarie 1933, Gheorghiu-Dej scria familiei 
Negrea, din Dej, că fusese plecat din Bucureşti pentru câteva zile şi că „acum sunt puţin liber” 
(idem, dosar nr. 77, f. 4). 

salariilor cu 20% şi satisfacerea celorlalte revendicări”, ceea ce a determinat oprirea 
protestului chiar în acea zi”. 

În fata extinderii acțiunilor de protest, organele de Siguranță raportau că 
„tadicalizarea maselor ceferiste se dezvoltă cu o rapiditate tot mai mare”, arătând că 
greva din 2 februarie avusese „o amploare şi mai mare decât cele de până atunci”%. 
Devenind din ce in ce mai evidente pregătirile ceferistilor pentru declanşarea unei greve 
generale, guvernul a instituit la 4 februarie 1933 starea de asediu, pe timp de şase luni, în 
oraşele Bucureşti, Cernăuţi, Galati, Iasi, Timisoara si pe toată Valea Prahovei, ceea ce-i 
acorda atribuţii sporite în domeniul ordinii publice”. În plus, persoanele care încălcau 
starea de asediu urmau să fie judecate de către tribunale militare. In zilele ce au urmat 
înţelegerii perfectate la 2 februarie 1933, muncitorii de la Atelierele C.F.R. Griviţa și-au 
desfăşurat activitatea in mod obişnuit, așteptând primirea salariului pentru a vedea daca 
guvernul şi administrația aveau de gând să isi respecte promisiunile!%. Această situație 
nu convenea însă P.C.dR., al cărui obiectiv era reprezentat de declanşarea unei greve 
generale, mai ales că exista şi un context intern foarte favorabil, după aplicarea celei de-a 
treia curbe de sacrificiu. În consecinţă, prin intermediul Comitetului Central de Acţiune, 
s-a trecut la o intensă campanie organizatorică şi agitatorică pentru începerea unei noi 
greve la Atelierele C.F.R. Griviţa. 

Gheorghiu-Dej s-a reîntors la Bucureşti în seara de 5 februarie 1933, cu mandat 
din partea ceferiştilor din Galaţi pentru „a lua contact cu organizaţia centrală şi pentru a 
primi noi instrucțiuni”!01. In zile următoarele, acesta va depune eforturi susținute in 
vederea declanșării grevei generale a ceferistilor de la Griviţa, sperând ca ulterior 
acestora să li se alăture si muncitorii de la celelalte ateliere C.F.R. din tara. Starea de 
asediu le-a creat însă mari greutăți organizatorilor, întrucât nu mai puteau să tina 
întruniri şi conferințe la care să-şi susțină revendicările!%2. Într-o scrisoare semnată 
, Zoe” si trimisă la 6 februarie 1933, în numele Biroului Politic, reprezentantului P.C.dR. 
la Internaționala Comunistă (,,Wendy” — Halitki), se preciza că una dintre măsurile 
preconizate a fi luate pentru atragerea ceferistilor la grevă era reprezentată de 
„trimiterea lui Gheorghiu la Iasi, unde au început agitatiile mai serioase” 105, 


9% Rezultatul discuţiilor de la Ministerul Lucrărilor Publice şi Comunicaţiilor au fost cuprinse in 
ordinul circular al Direcţiei Generale a C.F.R., nr. 15.194/2 februarie 1933 (ACNSAS, fond 
Documentar, dosar nr. 16.077, vol. 5, f. 95). 

9 Cristina Diac, Greva de la Grivița din februarie 1933, văzută de protagonisti. O declarație a lui Vasile 
Bâgn, în „Arhivele 'Totalitarismului”, anul XX, nr. 76-77, 3-4/2012, pp. 210-211. 

% ANR, Colecţia Gheorghe Gheorghiu-Dej, dosar nr. 6, f. 8. 

% Legea — întocmită de Armand Călinescu, subsecretar de stat în cadrul M.A.I. — a fost adoptată, 
în regim de urgenţă, la 3 februarie, dar a fost publicată în „Monitorul oficial” din ziua următoare, 
când a fost emis şi Decretul regal ce declara starea de asediu (Mihai Burcea, 3 ianuarie 1935: un 
scenariu cominternist? Fuga din închisoare a trei dintre liderii ceferistilor si petrolistilor participanți la grevele de 
la începutul anului 1933, în Stefan Bosomitu, Mihai Burcea (coordonatori), op. cit, p. 51). 

1% Cristina Diac, Greva de la Griviţa..., p. 213. 

101 ANR, Colecţia Gheorghe Gheorghiu-Dej, dosar nr. 74, f. 4. 

102 Tdem, dosar nr. 158, f. 10. 

103 ANR, fond C.C. al P.C.R., Secţia Cancelarie, dosar nr. 18/1933, f. 11. 

in cadrul unei importante intalniri conspirative, din noaptea de 13/14 februarie 
1933, la care a participat şi Gheorghiu-Dej!0+, alături de Gheorghe Stoica — din partea 
P.C.dR., Chivu Stoica, Dumitru Petrescu, Constantin Doncea si Hugo Barany — din 
partea ceferistilor bucureşteni, s-a decis declanșarea unei greve la Atelierele C.F.R. 
Griviţa în data de 15 februarie 1933, urmând ca protestele să se generalizeze şi la 
celelalte ateliere din tara. Practic, liderilor sindicali comuniști de la Griviţa li s-a transmis 
ordinul P.C.dR. de a relua protestele, fiindu-le înmânată si lista de revendicări !%. Graba 
era atât de mare, deoarece în ziua de 18 februarie muncitorii urmau să primească a doua 
tranșă a salariului mărit, iar conducerea P.C.dR. era conştientă că acest fapt ar fi putut 
să-i demobilizeze. Autorităţile au aflat însă de plan, astfel încât au reacționat cu 
promptitudine, arestându-i imediat pe principalii lideri ai muncitorilor comunişti !%. In 
ceea ce-l priveşte pe Gheorghiu-Dej, acesta a fost reţinut în noaptea de 14/15 februarie 
1933, de către comisarii Mateescu si Săvescu de la Prefectura de Poliție Bucureşti. În 
procesul verbal de perchezitie, încheiat la ora 1%, se preciza faptul că asupra lui 
Gheorghiu-Dej fusese găsit „un notes cu mai multe însemnări şi câteva note 
separate” !07. În aceeași noapte au mai fost arestaţi Constantin Doncea, Panait Bogătoiu 
$.a., practic întreg comitetul de organizare a grevei!%8. De asemenea, a fost închis si 
sediul sindicatului, sub pretextul că acolo se țineau întruniri ilegale de către comuniști. 

In ziua de 15 februarie 1933, la aflarea veştii că liderii lor sindicali fuseseră 
arestaţi, muncitorii de la Griviţa au declanșat greva generală. Revendicarile lor priveau 
strict eliberarea celor arestați şi redeschiderea sediului în care funcționa sindicatul. 
Administraţia C.F.R. s-a implicat şi de această dată în aplanarea conflictului, purtând 
discuții cu muncitorii şi intermediindu-le acestora negocierile cu ministrul 
Comunicaţiilor. Deoarece acesta a fost de acord să discute revendicările doar după ce 
muncitorii părăseau atelierele, negocierile s-au finalizat cu un eşec. Astfel, circa o treime 
dintre angajaţi s-au blocat în ateliere. Regimentele 1 şi 8 Grăniceri au primit sarcina de 
a-l evacua pe grevisti, primind ca sprijin şi şase companii de jandarmi, efectivul total 
ridicându-se la 800 de oameni trupă şi 300 de gardieni publici. Refuzul ceferistilor de a 
părăsi atelierele, dublat de faptul că aceştia începuseră să arunce cu pietre şi buloane de 
fier şi să tragă focuri de armă înspre autorități (un gardian public fiind ucis), avea să-l 
determine pe comisarul regal Romulus Hotineanu să ordone trupelor să tragă în plin. 
Riposta violentă a armatei avea să se soldeze cu uciderea mai multor muncitori şi cu 
predarea celorlalţi”. În total au fost arestaţi peste 1.500 de muncitori, toţi fiind închişi 
la închisoarea Jilava!10. 


4 În ordonanța definitivă se arăta cum: „în timpul şedinţei a sosit si Gheorghiu-Dej, care de 
abia se întorsese dintr-o călătorie prin tara, unde organizase greve la Ateliere pe întreaga tara” 
(idem, Colecţia Gheorghe Gheorghiu-Dej, dosar nr. 103, ff. 4-5). 

9% Cristina Diac, Liderul nevăzut... p. 46. 

% ANR, Colecţia Gheorghe Gheorghiu-Dej, dosar nr. 103, ff. 4-5. 

07 Idem, dosar nr. 80, f. 2. 

08 Cristina Diac, Greva de la Griviţa..., p. 201. 

0% ACNSAS, fond Documentar, dosar nr. 13.100, ff. 26-27. 

10 Idem, fond Penal, dosar nr. 218, vol. 3, f. 289. 

Chiar dacă liderii sindicali comunişti au agitat spiritele, protestul a început 
spontan, aportul P.C.dR. fiind nesemnificativ!!!. În niciun moment grevistii nu au avut 
vreo altă solicitare în afara celor două amintite mai sus. Pretentia ulterioară a P.C.dR., 
de a fi organizat în mod amănunţit greva, nu a fost decât o afirmaţie propagandistică, 
întrucât niciuna dintre cererile liderilor comunişti nu s-a regăsit printre doleantele 
greviştilor. După cum am precizat, P.C.dR. pregătea într-adevăr declanşarea unei greve 
la Griviţa, dar nu a mai apucat să-și pună planul în aplicare, întrucât membrii 
Comitetului de organizare fuseseră arestaţi în noaptea precedentă. Totuşi, chiar dacă nu 
comuniştii au inițiat greva, aceştia aveau să fie cei mai implicați în coordonarea 
ulterioară a acesteia. Cum Constantin Doncea fusese arestat, de organizarea 
muncitorilor s-a ocupat mai ales Panait Bogätoiul!2, Starea de asediu, dar mai ales 
atitudinea dură a guvernului (care a trecut direct la riposta represivă armată, fără niciun 
fel de negocieri), au împiedicat extinderea grevei şi în alte centre din tara, aşa cum 
sperau liderii grevistilor, inclusiv Gheorghiu-Dej. Tentative de declansare a unor 
proteste similare s-au înregistrat doar la comuniştii ceferisti din centrele feroviare mai 
mari (laşi, Cluj, Galati), care au fost însă anihilate rapid de către autorități. O altă cauză 
importantă a inexistentei unei solidaritati semnificative cu greviştii de la Griviţa a 
constat în disensiunile — am putea spune politice — dintre sindicalişti (împărțiți între 
social-democrati şi comuniști), cei ce se aflau sub influența P.S.D., net majoritari pe 
ansamblul mişcării sindicale, rămânând într-o atitudine de expectativă. De asemenea, nu 
poate fi neglijat nici faptul că, după greva din 2 februarie 1933, revendicările ceferistilor 
fuseseră deja satisfăcute, salariile lor crescând sensibil față de luna ianuarie 1933. 

Într-un raport al Sigurantei, din ziua de 17 februarie 1933, regăsim unele dintre 
motivele care stătuseră la baza arestării lui Gheorghiu-Dej, printre acestea figurând şi 
îndemnul pe care Gheorghiu-Dej îl adresase ceferiştilor prezenți la conferința de la 
Galati, din 10-11 septembrie 1932: „atrage atentiunea muncitorilor de a veghea la 
acțiunea războinică pe care clasa burgheză o pregăteşte sub paravanul Ligii 
Naţiunilor”!15. De asemenea, in Buletinul Informativ al Sigurantei din 25 februarie 1933 se 
preciza faptul că cei care se ocupaseră de organizarea muncitorilor în timpul grevei au 
fost „conducătorii sindicatului C.F.R. sub inspirația lui Gheorghiu Dej”114. După 1945, 
propagandistii de partid aveau să susțină la unison faptul că Gheorghiu-Dej fusese cel 
care organizase si condusese greva ceferistilor de la Atelierele Griviţa!15, trecând sub 
tăcere meritele conducătorilor efectivi ai grevistilor, precum: Constantin Doncea, 


11 În 1958, expunandu-si la Institutul de Istorie a Partidului amintirile legată de greva de la 
Griviţa, Vasile Bâgu — membru al unor delegaţii ale muncitorilor ce au tratat cu administraţia şi 
cu ministrul Comunicaţiilor — a afirmat că în timpul grevei din 15-16 februarie 1933 muncitorii 
nu au avut legătură cu P.C.dR. (Cristina Diac, Greva de la Grivita..., p. 203). 

112 Cu toate că fusese reţinut în ajunul grevelor, Panait Bogătoiu avea să fie eliberat după doar 
câteva ore de arest, astfel încât a putut să participe la desfăşurarea grevei (ACNSAS, fond 
Documentar, dosar nr. 16.077, vol. 1, ff. 13-14). 

115 ANR, Colecţia Gheorghe Gheorghiu-Dej, dosar nr. 83, f. 5. 

114 Idem, dosar nr. 86, f. 3. 

115 În 1951, C. Simionescu susţinea că liderul P.M.R. „în anii luptelor eroice de la Griviţa, din 
însărcinarea partidului, a pregătit si condus lupta muncitorimii ceferiste împotriva jafului 
capitalist” (C. Simionescu, op. 4, p. 81). 

Dumitru Petrescu (care primise in epocă chiar cognomenul de „Griviţa”), Panait 
Bogătoiu, Chivu Stoica ş.a. Aceştia au fost cei care au ţinut numeroase discursuri în 
timpul grevelor ceferiştilor bucureşteni din ianuarie-februarie 1933, care au luat 
principalele măsuri organizatorice şi care au condus negocierile cu administrația C.F.R. 
si cu ministrul Comunicaţiilor şi Lucrărilor Publice. De mare efect au fost mai ales 
discursurile lui Constantin Doncea, un bun orator, care avea priză la mase, reuşind să le 
mobilizeze în vederea declanşării grevelor. În ceea ce-l priveşte pe Gheorghiu-Dej, 
acesta era prea putin cunoscut de către ceferistii de la Griviţa, neavând vreo influență 
semnificativă în rândul acestora. Mai mult decât atât, după cum am menţionat mai sus, 
în timpul desfășurării grevelor din 31 ianuarie şi 2 februarie, în urma cărora ceferiştii 
obtinusera satisfacerea revendicărilor, el nici măcar nu fusese prezent în Bucuresti. 

In 1958, când s-au aniversat 35 de ani de la grevele muncitorilor ceferişti de la 
Atelierele Griviţa din Bucureşti, Institutul de Istorie a Partidului a demarat un proiect 
care viza înregistrarea mărturiilor participanţilor la acele evenimente. Deoarece în marea 
majoritate a acestor amintiri era evidenţiat rolul jucat de Constantin Doncea in 
derularea evenimentelor, în timp ce prea puţine persoane evocau implicarea lui 
Gheorghiu-Dej, primul-secretar al C.C. al P.M.R. a reacționat rapid, neagreând o 
minimalizare a rolului său de „conducător” al grevelor din 1933 şi în niciun caz în 
favoarea altor hderi în viata ai partidului. Drept pentru care, în timpul unei ședințe de 
anchetă a Comisiei Controlului de Partid, Gheorghe Stoica (care nu fusese ales deloc 
întâmplător, dat fiind propriul său rol în pregătirea grevei) avea să expună punctul de 
vedere oficial: „Voi ati fost chemaţi la Institutul de Istorie pentru ca să spuneți, pentru 
generaţia de acum, cum partidul a organizat şi condus luptele din februarie. În loc să 
faceţi acest lucru, v-aţi legat de anumite lucruri tehnice şi ati scos pe Doncea şi pe alții la 
iveală (...) conducătorul acestor lupte a fost tov. Gheorghiu-Dej, tov. Chivu. Nimeni nu 
a negat că la luptele din februarie a fost şi Doncea acolo. Dar câte zile fripte ne-a făcut 
şi cum trebuia mereu împins de la spate”!!6. Gheorghiu-Dej nu s-a mulțumit însă cu o 
simplă anchetă de partid, ci a organizat în mod special Plenara din 9-13 iunie 1958, care 
i-a dezavuat pe toți ilegaliştii care îl contestaserä, prin excluderea din Comitetul Central 
si în anumite cazuri chiar din partid, precum si prin îndepărtarea acestora din funcțiile 
de conducere pe care le deţineau, majoritatea dintre ei fiind trimişi in productie!”. 

Procesul celor implicaţi în greva de la Griviţa a început la 18 iulie 1933, la 
Bucureşti, instanța de judecată fiind reprezentată de Consiliul de Război al Corpului IT 
Armată!!8. Numărul celor judecaţi era foarte mare (125 de persoane), iat sentința avea 
să fie pronunţată la 19 august 1933. Potrivit acesteia, Gheorghiu-Dej a fost condamnat 
la 15 ani de muncă silnică, pedepse mai mari decât a sa primind Constantin Doncea si 
Dumitru Petrescu (muncă silnică pe viata), dar si Gheorghe Vasilichi (20 de ani de 
muncă silnică). Toti cei condamnaţi au facut recurs în aceeaşi zi, iar la 29 martie 1934 


116 Cristina Diac, Greva de la Grivifa..., p. 203. 

117 “Textul complet al stenogramei acestei plenare se regăseşte în ANR, fond C.C. al P.C.R., Secţia 
Cancelarie, dosar nr. 16/1958, volumele I-II. Fragmente din această stenogramä au fost 
publicate in Dan Cätänus, Alina Tudor, Amurgul ilegalistilor. Plenara P.NLR. din 9-13 iunie 1958, 
Bucureşti, Editura Vremea, 2000. 

118 Vezi Stelian Tanase, Dej — omul resentimentului, în „Magazin istoric”, nr. 1, 2002, pp. 18-20. 

sentința a fost casată de către Consiliul Superior de Revizie al Armatei, care dispunea 
însă rejudecarea procesului de o altă instanta!!. În consecinţă, noul proces a avut loc la 
Craiova, în fata Consiliului de Război al Corpului I Armată. Acum au fost judecate doar 
opt persoane, apreciate ca fiind cele care avuseseră rolul cel mai important în 
organizarea şi desfăşurarea grevelor ceferistilor şi petroliştilor. Printre acestea s-a aflat şi 
Gheorghiu-Dej, toţi fiind depusi în arestul închisorii militare din Craiova!%. Comuniștii 
au fost aparati de către Iosif Schraier şi Stelian Niţulescu (ultimul fiind recompensat 
ulterior cu postul de ministru al Justiţiei). Avocatii au încercat, însă fără succes, să 
conteste instanța de judecată, pe motiv că faptele de care erau acuzaţi cei incriminati 
fuseseră comise înaintea declarării stării de asediu!7!. Sentința dată la 30 iunie 1934 
prevedea pedepse aspre, chiar dacă acestea erau mai mici decât cele pronunţate în 
primul proces. Astfel, Gheorghiu-Dej, Chivu Stoica şi Gheorghe Vasilichi au primit 
câte 12 ani de muncă silnică, iar Constantin Doncea si Dumitru Petrescu câte 15 ani!22. 

Desigur, nici acest moment nu avea cum să scape propagandei comuniste, care 
după 1945 va susţine în repetate rânduri faptul că Gheorghiu-Dej reușise performanța 
de a se transforma din acuzat în acuzator: „Curtea Martialä n-a putut să oprească pe 
Gh. Gheorghiu-Dej să rostească cu glas puternic demascarea celor ce vânduseră 
independenţa naţională şi subminau pacea. Neputincioşi în fata argumentelor şi acestei 
logici de oţel, călăii s-au grăbit să-l trimită pe Gheorghiu-Dej, în lanțuri, la temniță. 
Pentru 12 ani!”13, De asemenea, unul dintre ceferistii de la Dej care venise ca martor al 
apărării în procesul de la Craiova avea să redea, în 1965, puternica impresia pe care 
Gheorghiu-Dej i-o lăsase încă din 1934. Acesta isi amintea cum: „Într-o zi, când noi, 
martorii, eram înghesuiți pe un trotuar în fata tribunalului, am auzit deodată un zornăit 
de lanţuri. Se apropiau tovarăşii noştri întemnițați. Când au ajuns în dreptul nostru, am 
ridicat pumnii în semn de salut. În acel moment am auzit o voce din rândurile 
deţinuţilor: «Tovarasi, noi nu putem ridica pumnii. Ni-s mâinile în lanţuri. Dar cu atât 
mai sus ridicäm fruntea». Era vocea tovarăşului nostru Gheorghiu-Dej”! Fără a nega 
faptul că viitorul lider al partidului a avut o atitudine demnă în timpul procesului, cele 
de mai sus nu sunt decât exagerări propagandistice. În realitate, chiar din timpul 
anchetei, Gheorghiu-Dej a avut atitudinea obişnuită a unei persoane arestate, negând 
toate faptele de care era acuzat, inclusiv că ar fi fost implicat în pregătirea grevelor 
(susținea faptul că participase la o singură şedinţă de sindicat, care avusese un alt subiect 
de discuţie) sau că ar fi instigat muncitorii la revoltă 1%. 


19 Mihai Burcea, op. it, pp. 51-52. 

% În aşteptarea procesului, Gheorghiu-Dej avea să o roage pe soția sa să-i trimită o fotografie 
cu cele două fete ale sale, lucru pe care aceasta va refuza să-l facă (ANR, Colecţia Gheorghe 
Gheorghiu-Dej, dosar nr. 896, vol. 1, f. 27). 

21 Tdem, dosar nr. 158, f. 5. 

22 Mihai Burcea, op. cit, p. 53. 

25 XKX Cui dăm votul si încrederea noastră: Gheorghe Gheorghiu-Dej, primul candidat al Capitalei..., p. 1. 

24 Alexandru Szatmâri, Nefdrmuritda încredere în victoria clasei muncitoare, în „Scânteia”, anul XXXIV, 
nt. 6565, 21 martie 1965, p. 3. 

25 ANR, Colecţia Gheorghe Gheorghiu-Dej, dosar nr. 91, f. 2. 

Importanta acordata de propaganda grevelor de la Atelierele C.F.R. 
Griviţa în scopul promovării imaginii lui Gheorghiu-Dej 

Ajunși în acest punct, se impune, totuşi, efectuarea unei diferențieri între rolul 
real pe care Gheorghiu-Dej l-a avut în pregătirea acestor mişcări muncitoreşti (pe care 
am încercat să-l conturăm în paginile anterioare) si acela promovat până la saturație de 
către aparatul de propagandă al regimului comunist în perioada 1945-1965. Cu toate că 
nu poate fi negată implicarea intensă a lui Gheorghiu-Dej în pregătirea şi organizarea 
protestelor ceferiştilor, nici nu putem afirma că acesta a fost figura proeminentă a 
grevelor de la Atelierele C.F.R. Griviţa!% și nici a procesului care a urmat. 

In ceea ce priveşte reflectarea în presă a rolului lui Gheorghiu-Dej în pregătirea 
grevelor de la începutul anului 1933, observăm faptul că acest aspect a cunoscut o 
dezvoltare ascendentă, strâns legată de progresia cultului personalității conducătorului 
partidului. Spre exemplu, în primii ani de după adjudecarea puterii de către comunişti, 
când poziţia lui Gheorghiu-Dej în fruntea partidului nu era suficient consolidată, erau 
amintiți întotdeauna și alți lideri comunişti care fuseseră implicați în desfăşurarea 
mișcărilor protestare de la Atelierele C.F.R. Griviţa, îndeosebi Chivu Stoica şi Vasile 
Luca (care era considerat drept „unul din principalii organizatori ai luptelor din 
februarie 1933, în calitate de secretar general al Consiliului General al Sindicatelor 
Unitare din Romania’’)!?’. Si, totuși, mult mai rar amintiţi erau Constantin Doncea şi 
Dumitru Petrescu, fapt ce nu ne mira, dat fiind rolul mult mai important pe care aceştia 
il detinusera. 

Referitor la contributia lui Gheorghiu-Dej in evenimentele din 1933, intr-un 
număr al oficiosului partidului, apărut in 1946, se arăta cum acesta ,,organizase acțiunea, 
având peste tot oameni destoinici şi credincioşi până la moarte, care toți aşteptau de la 
dânsul — care tinea în mâini toate firele uriasei acțiuni — un singur semn, ca s-o 
pornească după el’”!?8, Elemente ale cultului personalității secretarului general devin tot 
mai vizibile la aniversarea a 15 ani de la grevele ceferistilor, când Chivu Stoica a publicat 
un articol elogios la adresa lui Gheorghiu-Dej: „se afirmă puternic şi se dezvoltă 
calitățile sale deosebite de luptător, organizator şi tactician revoluționat, ale acestui fiu al 
clasei muncitoare pe care tovarășii săi de luptă nu puteau să nu-l iubească si să-l respecte 
de cum îl cunoşteau (...) Tovaräsul Dej, acționând ca un fiu credincios al partidului 
comunist, a dovedit nu numai o uriaşă putere de muncă, nu numai o mare capacitate de 
organizare şi deosebite calități de luptător revoluţionar, dar a dovedit perseverenţă şi 
consecvență neînfrântă în apărarea şi aplicarea liniei şi hotărârilor partidului (...) Prin 
priceperea şi capacitatea sa reuşeşte să separe în proces elementele provocatoare, să le 


126 Spre exemplu, cotidienele „Dimineaţa” si ,,Universul” nu aminteau absolut deloc numele lui 
Gheorghiu-Dej în organizarea şi desfăşurarea grevei, spre deosebire de cazul altor comunişti: Ilie 
Pintilie (la Iași), Emil Popa (la Cluj) ş.a. 

127 Despre toţi aceștia se menţiona faptul că deveniseră „figuri marete nu numai în conştiinţa 
întregii muncitorimi române, nu numai în conștiința poporului roman, dar, trecând graniţa, au 
devenit simbol al luptei pentru democraţie, pentru pace si pentru bunăstarea poporului” (losif 
Sraer, Procesul ceferistilor, în „Scânteia”, seria III, anul XVI, nr. 653, 17 octombrie 1946, p. 3). 

12% Tudor Olaru, op. cit, p. 1. 

demaşte, să ridice majoritatea ceferistilor împotriva elementelor provocatoare si 
transformă banca acuzaților in banca acuzatorilor” 12, 

După cum era de aşteptat, episodul grevelor de la Atelierele C.F.R. Griviţa se 
regăsea şi în cuprinsul tuturor biografiilor oficiale ale lui Gheorghiu-Dej. Dacă în ediția 
din 1947 a biografiei acestuia, republicată anul următor!%, se amintea faptul că în lotul 
ceferistilor judecaţi la Craiova, alături de Gheorghiu-Dej, s-au mai aflat Gheorghe 
Vasilichi, Chivu Stoica, Dumitru Petrescu şi Constantin Doncea, în ediția din 1951 mai 
era menționat doar Chivu Stoica!3!. 

La promovarea imaginii lui Gheorghiu-Dej de ,,erou” al ceferistilor şi-au adus 
un aport semnificativ şi publicaţiile culturale. Spre exemplu, în 1949, poetul Marcel 
Breslaşu dedica un poem grevei din 16 februarie 1933, în care evidenția faptul că, desi 
Gheorghiu-Dej nu putuse fi prezent în mijlocul muncitorilor ceferisti, aceştia luptaseră 
insufletiti de ideile liderului comunist: „Ghiţă Dej, aşa cum îi spun/cu frateasca duiosie, 
muncitorii,/tovarasul drag, prietenul bun,/întrezăreşte din temniţă zorii:/l-au smuls, |- 
au rupt dintre ei, în ajun, /zbirii/ceapcâni ai stăpânirii! /EI nu este azi în mijlocul lor,/in 
fruntea lor, a tuturor.../Dar vorbele tovarăşului Gheorghiu/solia fierbinte şi dârză a 
Partidului, /flutură viu,/ca un steag purpuriu,/pe crenelurile zidului: /«Acum, tovarăşi, e 
ceasul prielnic...»/Atât le-a mai spus/când l-au dus/si l-au zăvorât!/ Acum, cel mai 
sfielnic/şi cel mai hotărât/e mai hotărât!/ În văpaia vorbelor rostite de el/si-au 
sudat/constiinta de constiintä/si şi-au îngemănat/credință cu credintä/vointä cu 
vointa,/in sfredelitoare nituri de oţel”1%2. De asemenea, îl amintim şi pe Dan Deșliu, 
care în 1950 evoca astfel figura lui Gheorghiu-Dej: „Inchisorile s-au îndopat sa 
plesnească,/ Văcăreştii, Doftana, Jilava.../Slove de spaimă arzând ca otrava/in marea 
inimă muncitoreasca!/Si între slugoi boiereşti, între pusti,/merg să se judece cu călăii 
ingusti/ei, cei mai buni luptători, cei mai treji:/eroi ceferisti în frunte cu Dej/(...)/pe 
crestele roşii din viitor/se ’naltä aprig crescând în vârtej/strigate, cântate, 
scandate,/ dintr-un singur gâtlej,/ dintr-o singură gurä/ca un iures năprasnic din tarana si 
zgură/ Dej, Dej, Dej!...»13%. 

Presa culturală nu a fost exceptată nici ea de la promovarea activității ilegaliste a 
lui Gheorghiu-Dej. În acest sens, într-un editorial din „Contemporanul”, Despre 
însemnătatea luptelor din februarie 1933 pentru dezvoltarea mişcării revolutionare din fara noastră, 
scris de L. Simandan, se sublinia că: „Sub conducerea tov. Gheorghiu-Dej a început 
pregătirea uneia dintre cele mai mari bătălii din istoria proletariatului din România”, 
„tov. Gheorghiu-Dej (...) desfăşoară o muncă intensă pentru mobilizarea muncitorilor, 
duce o neobosită muncă pentru organizarea «opoziției rosi» în sindicate”, „în primele 
rânduri ale eroilor clasei muncitoare se numără tov. Gheorghiu-Dej, conducătorul 


29 + Tovarăsul Chivu Stoica vorbeşte „Scânteii” despre Tov. Gheorghe Gheorghiu-Dej în fruntea luptelor din 
Pebruarie 1933 („Scânteia”, seria III, anul XVII, nr. 1047, 16 februarie 1948, pp. 1, 4). 

30 #** Gheorghe Gheorghiu-Dej, ediţia a H-a, Bucureşti, Editura Partidului Muncitoresc Român, 
1948. 

31 Gh. Gheorghin-Dej, Bucureşti, Editura Partidului Muncitoresc Roman, 1951. 

32 Potrivit precizării făcute la începutul volumului, acest poem a fost citit chiar în curtea 
Atelierelor C.F.R. Griviţa, la 16 februarie 1945, când a fost organizată prima aniversare a 
grevelor (Marcel Breslaşu, Grivza Rosie, Bucuresti, Editura de Stat, 1949, pp. 9-10). 

33 Dan Desliu, op. cit, pp. 22-23. 

încercat al clasei muncitoare din tara noastră, care atunci, ca si astăzi, şi-a pus toate 
forţele sale în slujba luptei pentru fericire a poporului muncitor”!%. Chiar unul dintre 
liderii acţiunilor protestatare ale ceferistilor, Dumitru Petrescu, scria în „Lupta de clasă” 
că grevele fuseseră „atât de temeinic pregătite de către Comitetul Central de Acţiune, 
sub directa conducere a tovarăşului Gheorghe Gheorghiu-Dej, încât nici arestarea sa la 
14 februarie nu a putut opri declanșarea grevei de la Griviţa din ziua următoare” 135, 

De asemenea, momentul grevelor de la Griviţa se regăsea ca subiect principal si 
în poeziile publicate în presă cu prilejul acestor aniversări, care făceau dese referiri la 
figura lui Gheorghiu-Dej: „Balaurul din sadica Doftană/i-a schingiuit la cel mai mic 
prilej/pe muncitorii darji/si scumpi tovarăşi ai lui Gheorghiu-Dej” (Gheorghe 
Săndulescu, Grivita)'*°; „Bat ciocane pe ilaie/Dar oţelul nu se-ndoaie,/Bat näpraznic 
vijelii,/ Comuniştii prind tării. /Prind tării, în fruntea lor/Când e Dej conducător” 
(Alexandru Andritoiu, Sand sirena)'*"; „Dar n-aţi răpus, călăilor burgheji,/ Avântul 
popular ce se-nălțase,/ Prin comunişti şi prin Gheorghiu-Dej,/Traiau puterea şi mândria 
clasei” (Vasile Nicorovici, Grivita neînvinsă) 158. 

Până la aniversarea a 20 de ani de la desfăşurarea grevelor, articolele din presă 
referitoare la acest subiect au fost nesemnificative, iar activitatea lui Gheorghiu-Dej a 
fost amintită şi mai putin. În februarie 1953, însă, paginile ziarelor au fost „invadate” de 
materiale laudative la adresa liderului P.M.R. In continuare, reproducem câteva 
paragrafe publicate în „România liberă” cu privire la consfătuirea pe tara a ceferistilor 
care avusese loc la mijlocul lunii februarie, la Bucureşti: „numele tov. Gheorghiu-Dej se 
află pe buzele tuturor, e scandat cu insufletire minute în sir”’1#; „din cuvintele 
conducătorului poporului nostru muncitor, participanţii la consfătuire au sorbit noi 
energii creatoare, care vor rodi însutit şi înmiit în dezvoltarea căilor ferate şi a întregii 
noastre economii nationale. Ei poartă adânc întipărite în inimile lor cuvintele tovräsului 
Gheorghe Gheorghiu-Dej”!4%; „am avut fericirea să vorbesc si cu tovarășul Gh. 
Gheorghiu-Dej. Cu câtă dragoste şi luare aminte se interesează el de munca noastră, a 
ceferistilor. Expunerea pe care a făcut-o la închiderea lucrărilor conferinţei ne este nouă, 
ceferistilor, cel mai preţios indreptar’'4!. Citind cu atenţie articolele publicate in 
februarie 1953, observăm faptul că rolul lui Vasile Luca în organizarea acestor greve era 
prezentat într-o manieră total diferită fata de anii anteriori, schimbare survenită ca 
urmare a eliminării acestuia de la conducerea partidului în anul precedent. De exemplu, 
în articolul Despre ecoul international al luptelor ceferistilor din Februarie 1933, semnat de A. 
Varga, se menţiona: „cu atât mai josnica a fost încercarea duşmănoasă a lui V. Luca de a 
minimaliza importanţa acestor lupte (...) V. Luca prezenta luptele eroice de la Griviţa 


34 L. Simandan, Despre însemnătatea luptelor din februarie 1933 pentru dezvoltarea mişcării revoluționare 
din tara noastră, în ,,Contemporanul”, nr. 7 (332), 13 februarie 1953, p. 1. 

35 Dumitru Petrescu, O pagină glorioasă în istoria clasei muncitoare si a poporului român (Griviţa — 1933), 
în „Lupta de clasă”, seria V, anul XXXIII, nr. 1-2, ianuarie-februarie 1953, p. 68. 

36 „Scânteia”, seria III, anul XVI, nr. 454, 17 februarie 1946, p. 3. 

5 „Contempotanul”, nr. 7 (332), 13 februarie 1953, p. 3. 

38 [bidem. 

39 „România liberă”, anul XI, nr. 2603, 13 februarie 1953, p. 1. 

40 Idem, nr. 2605, 15 februarie 1953, p. 1. 

41 Idem, nr. 2608, 19 februarie 1953, p. 3. 

ca fiind «o provocatie a Sigurantei», o înfrângere» a proletariatului”. La antipodul 
activității trădătoare a lui Vasile Luca se situa, desigur, Gheorghiu-Dej, care „a demascat 
cu toată tăria politica mârşavă dusă de clasele exploatatoare”, iar cuvintele sale de la 
proces „au rămas adânc intiparite în mintea muncitorilor” 142. 

Sărbătorirea a 25 de ani de la grevele din 1933 avea să constituie un nou prilej 
pentru evidenţierea atitudinii „dârze” de care Gheorghiu-Dej dăduse dovadă în cursul 
pregătirii grevei, precum și în timpul procesului. Conformându-se liniei trasate de partid 
în şedinţa Biroului Politic din 4 februarie 1958 („Presa centrală şi locală va publica 
articole şi amintiri ale unor participanți la evenimente, despre eroicele munci ale 
muncitorilor ceferisti şi petrolisti din 1933, solidaritatea muncitorilor din alte 
întreprinderi cu aceste lupte, ecoul internațional al evenimentelor din februarie, 
însemnătatea lor pentru mişcarea muncitorească si istoria ţării noastre”!4%), în ziare au 
fost publicate nenumărate articole dedicate grevelor ceferistilor din 1933, din care 
reieşea, fără excepţie, „rolul central” jucat de primul-secretar al C.C. al P.M.R. În ceea 
ce priveşte comportamentul lui Gheorghiu-Dej din timpul procesului ce urmase 
reprimarii grevelor, în articolul Eroicele lupte ale ceferistilor şi petrolistilor din februarie 1933, se 
specifica faptul că „La proces, acuzaţii în lanţuri au devenit acuzatori «Vinovatii nu 
suntem noi, care luptăm pentru pâinea şi viata noastră, arată tovarășul Gh. Gheorghiu- 
Dej. Vinovatii sunt cei care ne-au scăzut salariile. Vinovatii sunt cei care au omorât si au 
ajutat la săvârşirea omorului»’'+, Aceleaşi declaraţii erau invocate şi de către Geo 
Bogza, în articolul Fapre/e istoriei, autorul neomitand să precizeze, însă, şi rolul lui Chivu 
Stoica şi Ilie Pintilie din timpul grevelor!%. Un articol similar a fost publicat şi de Vasile 
Bagu, participant la grevele de la Atelierele C.F.R. Griviţa !%. 

Pe lângă prezentarea din punct de vedere istoric a participării lui Gheorghiu- 
Dej la aceste evenimente, în „Scânteia” era descrisă şi prezența acestuia la adunarea 
festivă organizată la Teatrul C.F.R. Giuleşti, la care Chivu Stoica, descriind derularea 
grevei, amintea cum: „în această perioadă, tovarășul Gh. Gheorghiu-Dej a desfăşurat o 
intensă activitate de pregătire si organizare a luptei ceferistilor, luând parte la 
conferințele ceferistilor de la Bucuresti, Cluj, Iasi si Galaţi” 1%. "Totodată, o fotografie 
apărută pe prima pagină a unui număr ulterior din „Scânteia” îl infatisa pe Gheorghiu- 
Dej în mijlocul mulțimii, sub textul: „La solemnitatea de la Atelierele C.F.R. «Griviţa 
Roşie», tov. Gheorghe Gheorghiu-Dej discutând cu un grup de participanţi la luptele 
din februarie 1933148. 


142 Scânteia”, anul XXII, nr. 2583, 14 februarie 1953, p. 3. 

143 ANR, fond C.C. al P.C.R., Cancelarie, dosar nr. 3/1958, f. 15. În şedinţa Secretariatului C.C. 
al P.M.R. din 5 februarie 1965 s-a hotărât, de asemenea, că „Presa centrală si locală, radioul si 
televiziunea vor publica și transmite materiale despre importanţa luptelor din 1933” (idem, dosar 
nr. 11/1965, vol. 1, f. 65). 

14 Gheorghe Matei, N. Rădulescu, Eroicele lupte ale ceferistilor si petrolistilor din februarie 1933, în 
„Scânteia”, anul XXVII, nr. 4137, 12 februarie 1958, p. 1. 

14%5 Geo Bogza, Faptele istoriei, in „Scânteia”, anul XXVII, nr. 4140, 15 februarie 1958, p. 1. 

146 Vasile Bâgu, Mărturii ale participantilor la luptele din ianuarie-februarie 1933. Flacăra Grivitei, in 
„Scânteia”, anul XXVII, nr. 4140, 15 februarie 1958, p. 1. 

147 Cuväntarea tovaräsului Chivu Stoica, in ,,Scanteia”, anul XXVII, nr. 4141, 16 februarie 1958, p. 1. 
14% „Scânteia”, anul XXVII, nr. 4142, 18 februarie 1958, p. 1. 

Chiar daca in anul 1959, spre deosebire de anul precedent, aceasta aniversare 
nu a mai fost reflectată cu aceeaşi intensitate, nemaifiind vorba de o aniversare rotunda, 
au existat totuşi câteva articole care nu uitau să evidentieze rolul lui Gheorghiu-Dej în 
aceste evenimente. Un astfel de articol a fost scris de A. Grigorescu şi specifica, printre 
altele, următoarele: „Ca secretar al Comitetului Central de acţiune, tovarășul Gh. 
Gheorghiu-Dej a desfăşurat o intensă activitate de pregătire şi organizare a luptei 
ceferistilor (...) o deosebită atenție a acordat tovarăşul Gheorghiu-Dej pregătirii 
luptelor muncitoreşti la Bucureşti, activând personal pentru întărirea muncii de partid şi 
sindicale” 1%, Începutul anului 1960 a fost marcat, de asemenea, de sărbătorirea, deja 
devenită clasică, a grevei ceferistilor. Astfel, într-un articol în care numele altor lideri 
comunişti implicaţi în aceste evenimente erau amintite în treacăt, era supradimensionat 
din nou rolul lui Gheorghiu-Dej: „Tovarăşul Gheorghiu-Dej a desfășurat o intensă 
activitate de pregătire a luptelor ceferiste (...) el a combătut manifestările unor elemente 
oportuniste, ceea ce a avut o mare însemnătate pentru desfăşurarea luptelor în întreaga 
tara (...) tov. Gheorghiu-Dej si alti conducători ai luptelor muncitorilor au fost 
arestați” 150. 

În 1963, aniversarea a 30 de ani de la grevele ceferistilor din februarie 1933 a 
constituit un nou puseu care a facilitat evocarea activității de ilegalist a lui Gheorghiu- 
Dej. Articolele subliniau cu litere îngroșate diferite citate din cuvântările lui Gheorghiu- 
Dej în legătură cu aceste greve, cum era, spre exemplu, cel scris de Titus Popovici si 
intitulat Verdictul îstoriei!5!. De asemenea, Chivu Stoica arăta cum Gheorghiu-Dej dusese 
„0 muncă intensă de organizare a muncitorilor ceferisti”, „a desfășurat o activitate 
multilaterală în principalele centre feroviare”, „dând exemple de felul cum trebuie 
muncit în mijlocul maselor”!>?, La adunarea solemnă a ceferistilor, organizată în ziua de 
15 februarie 1963, la sala Palatului R.P.R. același Chivu Stoica preciza faptul că „o mare 
contribuţie (...) la elaborarea şi aplicarea în practică a noilor forme şi metode ale 
activităţii revoluționare de masă a adus tovarășul Gheorghiu-Dej”15%5. 

În „Lupta de clasă”, un alt fost ilegalist, Gheorghe Stoica, reliefa şi el rolul lui 
Gheorghiu-Dej: „Secretar al Comitetului Central de acțiune a fost ales tovaräsul 
Gheorghe Gheorghiu-Dej. În timpul pregătirilor şi desfăşurării Conferinţei s-a afirmat 
din plin puternica sa personalitate. Intrat din fragedă tinerețe în mișcarea muncitorească, 
el şi-a manifestat în marile bătălii de clasă dusă de eroica muncitorime ceferistă şi 
petrolistă însuşirile sale de organizator al maselor muncitoare, capacitatea de a înfăptui 
cu voință neinfranta politica partidului (...) Se poate spune că, începând din acea 
perioadă, timp de peste 30 de ani, cei mai buni si devotați luptători comunişti au 
desfăşurat opera de călire a partidului, de legare a sa de mase, avându-l permanent în 


14 A. Grigorescu, Evoicele lupte ale ceferistilor si petrolistilor din februarie 1933, în „Scânteia”, anul 
XXVIIL nr. 4449, 15 februarie 1959, p. 1. 

150 Nicolae Rădulescu, O aniversare scumpad oamenilor muncii, în „Scânteia”, anul XXIX, nr. 4758, 16 
februarie 1960, p. 2. 

15! Titus Popovici, Verdictul istoriei, în „Scânteia”, anul XXXII, nr. 5804, 15 februarie 1963, p. 3. 
152 „România liberă”, anul XXI, nr. 5804, 15 februarie 1963, p. 2. 

153 Scânteia”, anul XXI, nr. 5805, 16 februarie 1963, p. 2. 

frunte pe tovarășul Gheorghe Gheorghiu-Dej'15. Figura lui Gheorghiu-Dej era 
evidenţiată şi în cadrul expoziţiei dedicate aniversării grevelor de la Atelierele C.F.R. 
Griviţa, organizată la sala Dalles. Portretul lui Gheorghiu-Dej domina panoul din 
centrul expoziţiei, iar cuvintele lui, înscrise pe ultimul panou, serveau ca o concluzie la 
corpusul de materiale ce o alcătuiau!*5. 

Momentul grevelor ceferistilor din 1933 s-a regăsit, după cum era de aşteptat, şi 
în cuprinsul materialelor apărute în „Scânteia” imediat după trecerea în neființă a lui 
Gheorghiu-Dej. Spre exemplu, oficiosul C.C. al P.M.R. evidenția faptul că din rândul 
„şirurilor nesfârşite” de oameni care s-au îndreptat spre cabinetul de lucru al lui 
Gheorghiu-Dej, de la sediul C.C. al P.M.R., imediat după aflarea veştii morții acestuia, 
„primii au venit muncitorii de la «Griviţa Roşie», unde în 1933 clasa muncitoare a dus 
cele mai mari bătălii revoluționare, la conducerea cărora s-a aflat tovarășul Gheorghe 
Gheorghiu-Dej”!5. Articolul continua astfel: „Un bătrân grivitean zăboveşte în dreptul 
portretului îndoliat şi, stăpânindu-și cu greu durerea care-l copleşea, dă în semn de 
suprem omagiu tradiționalul salut muncitoresc”157, Totodată, şedinţele şi adunările de 
doliu organizate în toată tara în ziua de 20 martie 1965 erau ilustrate cu ajutorul unei 
fotografii de la un moment similar desfăşurat la „Griviţa Rosie”!58, precizându-se că 
printre muncitorii ceferisti „inima omului care şi-a legat numele de cele mai luminoase 
tradiţii revoluţionare ale poporului nostru continuă să bată”15. De asemenea, un fost 
muncitor ceferist pensionar, căruia moartea lui Gheorghiu-Dej îi trezise „amintiri de 
neuitat”, avea să scrie cu acel prilej un articol in care evoca activitatea fostului prim- 
secretar al partidului în oraşul Dej, unde fusese mutat în ideea „că în acest orăşel vor 
reuşi să-l izoleze”1%. Autorul îi creiona lui Gheorghiu-Dej următorul portret: 
„electricianul înalt, cu scurtă şi moletiere negre, cu nelipsitul său ciocänas si cu o 
şurubelniţă, găsea în permanenţă ceva de pus la punct în diferite colţuri ale atelierelor”, 
insistând îndeosebi asupra popularității pe care noul-venit reuşise să și-o câștige în scurt 
timp: „Peste puţin timp a devenit un cunoscut al tuturor, muncitorii îl iubeau pentru că 
ştia să găsească in chip firesc calea spre sufletul lor””161. 

Situaţia avea să se schimbe aproape radical în anii ce-au urmat, fapt pe care îl 
putem observa încă din februarie 1968, la împlinirea a 35 de ani de la grevele din 
februarie 1933. Cu acest prilej, „Scânteia”a publicat un articol redactat pe baza 
amintirilor a doi participanţi, Vasile Bagu si Ovidiu Şandru, în cuprinsul căruia, alături 
de Gheorghiu-Dej, erau menţionaţi şi alți lideri ai luptelor de la Griviţa, precum: 
Constantin Doncea, Dumitru Petrescu, Chivu Stoica, lonică Alexandrescu ş.a.162. 


54 Gheorghe Stoica, Luptele din februarie 1933, o cotitură în mişcarea muncitorească din România, în 
„Lupta de clasă”, seria V, an XLII, nr. 1, ianuarie 1963, p. 9. 

55 Coralia Folino, Expozitia 30 de ani de la eroicele lupte ale muncitorilor ceferisti, în „Stadii”, nr. 
1/1963, pp. 195-197. 

56 „Scânteia”, anul XXXIV, nr. 6565, 21 martie 1965, p. 1. 

57 Ibidem. 

58 Thidem. 

5° Ibidem, p. 4. 

60 Thidem, p. 3. 

61 Thidem. 

62 Idem, anul XXXVII, nr. 7615, 16 februarie 1968, p. 5. 

Articole de o factură identică aveau să apară şi în alte publicaţii care abordau respectivul 
eveniment, un exemplu în acest sens fiind reprezentat de „Analele Institutului de Istorie 
a Partidului de pe lângă C.C. al P.C.R.”16. Era evident demersul conducerii P.C.R. de a 
diminua rolul lui Gheorghiu-Dej în episodul grevelor de la Atelierele C.F.R. Griviţa, cu 
atât mai mult cu cât participarea fostului lider al partidului la acest eveniment ocupase 
locul central în biografia acestuia 164, În deceniile următoare, însă, nu doar rolul jucat de 
Gheorghiu-Dej în pregătirea acestor greve, ci şi al celorlalți lideri va fi tot mai mult 
trecut cu vederea, accentul fiind pus pe faptul că aceste greve fuseseră rezultatul 
maselor de muncitori. Este momentul cand si Nicolae Ceausescu, asemenea 
predecesorului său, va încerca să-și legitimeze poziţia în fruntea P.C.R. prin invocarea 
activităţii sale din ilegalitate (aproape inexistentă, de altfel), care însă nu se ridica nici pe 
departe la valoarea ilegaliştilor amintiți mai sus. 


Reflectarea în istoriografia comunistă a rolului lui Gheorghiu-Dej 
în grevele din 1933 

Importanța rolului lui Gheorghiu-Dej în timpul grevelor din februarie 1933 
avea să fie promovată si cu ajutorul istoriografiei. După cum am putut observa si in 
cazul presei, în perioada de început a regimului era amintit si rolul altor lideri comunişti 
în desfăşurarea evenimentelor de la Griviţa, ca de exemplu: Vasile Luca, Chivu Stoica, 
Constantin Doncea ş.a.15%. În perioada următoare, însă, toţi ceilalţi lideri ai grevelor 
aveau să fie incluşi în expresia generică „alţi activişti ai partidului comunist”, manualul 
de istorie a R.P.R. din 1956 amintindu-l, în afară de Gheorgiu-Dej, doar pe Chivu 
Stoica. Erau oferite, în schimb, lungi citate din declarațiile conducătorului P.M.R. făcute 
în timpul procesului, evidentiindu-se cum acesta „a arătat în cuvinte înflăcărate justetea 
luptelor ceferistilor conduse de partid, a demascat cu putere exploatarea cruntă la care 
era supusă clasa muncitoare de către imperialiştii străini si de către burghezie” 166. 

Descrierea procesului de la Craiova a fost tratată într-un vast articol de către M. 
Tosa şi Mihail Rusenescu, cu ocazia aniversării a 25 de ani de la acest moment. După ce 
ofereau numeroase citate din cuvântările lui Gheorghiu-Dej, cei doi istorici de partid 
arătau cum, „demascând politica de asuprire naţională (...) tovarășul Gheorghe 
Gheorghiu-Dej a arătat că «muncitorimea conştientă nu face nici un fel de distincție de 
rasă si naţionalitate»” 157. Unii istorici încercaseră să acrediteze ideea potrivit căreia, 
dintre toți inculpatii din procesul de la Craiova, persoana lui Gheorghiu-Dej ar fi fost 


163 Cristina Diac, Liderul nevazut..., p. 36. 

164 Imediat după ce a aflat că Gheorghiu-Dej a decedat, academicianul Geo Bogza şi-a exprimat 
durerea resimţită prin intermediul unei scrisori adresate C.C. al P.M.R., publicată şi în presă, în 
care afirma că fostul conducător al partidului „a intrat în istoria poporului nostru ca organizator 
şi conducător al marii greve de la Griviţa, cea mai mare bătălie de clasă a muncitorimii române” 
(„Scânteia”, anul XXXIV, nr. 6563, 19 martie 1965, p. 3). 

165 Mihail Roller (redactor responsabil), Gheorghe I. Georgescu, Dumitru Tudor, Vasile Maciu, 
Istoria României. Manual unic pentru clasa a VIII-a secundară, Bucuresti, Editura de Stat, 1947, p. 699. 
166 Mihail Roller (coordonator), [storia R.P.R. Manual pentru fnvätämäntul mediu, Bucureşti, Editura 
de Stat Didactică şi Pedagogică, 1956, p. 643. 

167 M. Tosa, Mihail Rusenescu, Din actiunile oamenilor muncii pentru apărarea conducătorilor eroicelor lupte 
din ianuarie-februarie 1933, în „Studii. Revista de istorie”, nr. 3/1959, p. 14. 

cea mai cunoscută în străinătate: „Cu ocazia procesului ceferistilor, seri de-a rândul au 
avut loc la Praga, în fata clădirii legatiei române, demonstraţii cu prilejul cărora se 
scandau lozincile: «Libertate muncitorilor români, «Trăiască Gheorghe Gheorghiu- 
Dej!”, arătându-se că poliția cehă emisese chiar o hotărâre prin care pedepsea cu trei 
zile de închisoare pe oricine ar fi folosit lozinca „Trăiască Gheorghe Gheorghiu- 
Dej!”168, În realitate, însă, în afara graniţelor României, chiar si la Comintern, 
Gheorghiu-Dej era unul dintre cei mai puţini cunoscuţi lideri comuniști din România, 
afirmându-se practic doar cu acest prilej. 

Extrem de multe articole şi studii au apărut însă cu ocazia împlinirii a 30 de ani 
de la grevele din 1933. Bineînţeles, ele nu puteau fi scrise decât în concordanță cu 
opiniile lui Gheorghiu-Dej referitoare la acest eveniment. Spre exemplu, Titu 
Georgescu (membru al Colegiului de redacţie al revistei „Studii”), după ce oferea un 
citat din Articole si cuvântări, în care Gheorghiu-Dej sublinia „momentul de cotitură” pe 
care-l marcaseră aceste greve în istoria țării, scria: „Aprecierea tovarăşului Gheorghe 
Gheorghiu-Dej ne îndrumă să orientäm cu consecvență cercetările tocmai spre 
analizarea etapei de după 1933 din activitatea partidului şi a luptei maselor muncitoare, 
prin prisma cotiturii petrecute o dată cu luptele revoluționare ale muncitorilor ceferişti 
si petroliști”169, Recurgerea la citate din opera lui Gheorghiu-Dej şi evidenţierea 
„aportului personal al tovarăşului Gheorghe Gheorghiu-Dej” se regăseau şi în referatele 
prezentate în cadrul unui simpozion organizat de Universitatea Babeş-Bolyai din Cluj cu 
prilejul respectivei aniversări. Printre istoricii care au vorbit cu acea ocazie s-au aflat 
Stefan Pascu, decanul Facultăţii de istorie-filozofie, şi Camil Mureşan!”. 

Articolul de fond din numărul aniversar al revistei „Studii” consta în cuvântarea 
rostită de Chivu Stoica la adunarea solemnă din 15 februarie 1963 (cuvântare publicată 
si în „Analele Institutului de Istorie a Partidului de pe lângă C.C. al PMR). 
Vorbitorul sublinia faptul că „O mare contribuţie la (...) elaborarea şi aplicarea în 
practică a noilor forme şi metode ale activităţii revoluționare de masă a adus tovarășul 
Gheorghiu-Dej” şi continua descriind cum ,,tovarasul Gheorghiu-Dej desfășurase o vie 
activitate la Galaţi”, „mutat disciplinar de la Galaţi la Dej el duce o muncă intensă de 
Organizare a muncitorilor ceferişti din acest oraş”, „tovarășul Gheorghiu-Dej a 
desfăşurat o activitate multilaterală în principalele centre feroviare” etc.172. În opinia 
unor istorici, Gheorghiu-Dej se afirmase încă din această perioadă ca un important 
membru al P.C.R.: „În lupta împotriva acestor tendinţe [curentele „oportuniste” de 
dreapta şi de stânga din interiorul P.C.dR. — n.n.], care constituiau un mare pericol 


68 Augustin Deac, Gheorghe Matei, Mişcarea de solidaritate internationald cu luptele eroice ale ceferistilor 
și petrolistilor din 1933, în „Analele Institutului de Istorie a Partidului de pe lângă C.C. al P.M.R.”, 
nr. 1/1963, p. 46. 

6 "Titu Georgescu, Însemnătatea eroicelor lupte ale muncitorilor ceferisti şi petrolisti pentru întărirea 
legäturilor P.C.R. cu masele în vederea mobilizării lor împotriva Jascizării României, în „Studii. Revista de 
istorie”, nr. 1/1963, pp. 137-138. 

70 Alexa Csetri, Aniversarea eroicelor lupte din 1933 in cadrul centrului universitar din Cluj, în „Studia 
Universitatis Babes-Bolyai. Series Historia”, nr. 1/1963, pp. 129-131. 

71 „Analele Institutului de Istorie a Partidului de pe lângă C.C. al P.M.R.”, nr. 1/1963, pp. 3-18. 
72 Chivu Stoica, A 30-a aniversare a eroicelor lupte din februarie 1933, in „Studii. Revistă de istorie”, 
nr. 1/1963, pp. 5-18. 

pentru partidul comunist şi pentru mişcarea muncitorească, în elaborarea si aplicarea in 
viață a noilor forme de organizare a luptei revoluţionare, o mare contribuţie a avut 
tovarasul Gheorghe Gheorghiu-Dej”175. 

Cercetând derularea procesului celor implicaţi în grevele de la Griviţa, Mihail 
Rusenescu remarca faptul ca: ,,Depozitiile tovarăşului Gheorghe Gheorghiu-Dej şi a 
celorlalți conducători ai luptelor (...) au fost exemple de pledoarie revoluționară. 
Cuvântarea tovarăşului Gheorghe Gheorghiu-Dej, vibrantă chemare a clasei muncitoare 
si a celorlalte categorii de oameni ai muncii la luptă impotriva claselor exploatatoare, a 
constituit un aspru rechizitoriu si un avertisment dat regimului burghezo-moşieresc (...) 
Datorită curajului şi atitudinii lor temerare, conducătorii ceferistilor şi petrolistilor în 
frunte cu tovarasul Gheorghe Gheorghiu-Dej au reuşit să facă din cuvântul lor o arma 
politică de demascare a exploatării şi agresiunii, împotriva războiului si a fascismului” 174. 
Tot in această notă scria si Nicolae Petrovici (redactorul-sef al revistei „Analele 
Institutului de Istorie a Partidului de pe lângă C.C. al P.M.R.”): „miile de cititori din 
rândurile oamenilor muncii (...) au putut lua cunoștință de poziția fermă a majorității 
acuzaților în proces, a conducătorilor lor în frunte cu tovarășul Gheorghe Gheorghiu- 
Dej, care prin răspunsurile date la interogatoriul instanței de judecată, prin replicile 
prompte şi usturătoare la intervenţiile brutale ale comisarului regal, au răsturnat 
esafodajul de minciuni şi calomnii urzit de justiția burghezo-mosiereasca, 
transformându-se astfel din acuzaţi în acuzatori” 175. 

Un alt istoric de partid, Vasile Liveanu 1%, încerca şi el să demonstreze faptul că 
Gheorghiu-Dej deținuse rolul central în desfășurarea acțiunilor de protest de la 
începutul anului 1933: „Acţiunile organizate sub îndrumarea directă a Comitetului 
central de acțiune al muncitorilor ceferisti si a secretarului său, tovarăşul Gheorghe 
Gheorghiu-Dej, în legătură cu noile concedieri de la C.F.R., au constituit un impuls 
pentru întreaga mişcare a şomerilor”; „Luând cuvântul (...) tovarășul Gheorghe 
Gheorghiu-Dej a chemat pe şomeri să facă demonstraţii in fata Ministerului Muncii, a 
primăriei si a altor organe de stat”; „Gheorghe Gheorghiu-Dej a dus o muncă intensă 
de organizare a muncitorilor ceferişti”!77. Acelaşi aspect era analizat si de Petre 
Constantinescu-lasi, care avea totuşi un ton mai moderat: „În calitatea sa de secretar al 
Comitetului central de acţiune, tovarăşul Gheorghe Gheorghiu-Dej a stabilit legături 
strânse cu muncitorii din principalele centre feroviare din tara, s-a deplasat în aceste 


75 V.G. Ionescu, Acfinni ale clasei muncitoare in a dona jumătate a anului 1932, in ibidem, p. 77. 

74 Mihail Rusenescu, Evoul /uptelor din 1933 în presa legală a vremii, în ibidem, pp. 126-127. 

75 Nicolae Petrovici, Oghndirea în presa vremii a luptelor eroice ale muncitorilor ceferisti şi petrolisti din 
1933 si a procesului conducătorilor acestor lupte, în „Presa noastră”, anul VIII, nr. 1 (81), ianuarie 1963, 
p. 5. 

76 Vasile Liveanu a avut funcţiile de cercetător principal (1950-1952) şi colaborator (1956-1968) 
a Institutul de Istorie a Partidului de pe lângă C.C. al P.M.R., cercetător principal (1956-1958) si 
şef al sectorului de istorie contemporană (1958-1975) la Institutul „Nicolae Iorga”, cu studii de 
„istoria României şi istoria P.C.R., îndeosebi pentru perioada interbelică” (Ştefan Ştefănescu — 
coord., Enciclopedia istoriografiei româneşti, Bucureşti, Editura Ştiinţifică şi Enciclopedică, 1978, pp. 
199-200). 

177 Vasile Liveanu, În /egătură cu activitatea P.C.R. în rândurile somerilor in preajma Inptelor din ianuarie- 
februarie 1933, în „Studii. Revista de istorie”, nr. 2/1963, pp. 266-275. 

localități, participând direct la alegerea unor comitete locale de acțiune, a luat cuvântul la 
adunări si consfătuiri legale şi ilegale ale comitetelor de acţiune şi ale organelor de 
partid’’!78. 

Merită menţionat şi faptul că unii istorici au scris nu numai despre rolul deținut 
de Gheorghiu-Dej în organizarea mișcărilor greviste din 1933, ci şi despre perioada de 
detenţie a acestuia. De pildă, într-un articol referitor la presa ilegală, după ce oferea mai 
multe citate din Gheorghiu-Dej, Ecaterina Cimponeriu expunea următoarele: „Ziarul 
«Apărarea» urmărea cu o deosebită atenţie soarta neînfricatului fiu al poporului roman, 
a tovarăşului Gheorghe Gheorghiu-Dej. În mai multe numere ale ziarului, reflectând 
grija comuniștilor din Banat pentru apărarea vieţii lui, se relatează despre situația lui, 
transferarea dintr-o închisoare în alta etc. Astfel, într-un articol al ziarului «Apărarea», 
din martie 1943, se arăta că «Gheorghiu-Dej, marele luptător pentru libertate», care se 
află la închisoarea din Caransebeş, lupta «după ani lungi de suferință» şi «după mii de 
pericole înfruntate» cu aceeași insufletire în fruntea celorlalți deținuți antifascişti” 179, 

Grevele de la Atelierele C.F.R. Griviţa au ocupat un loc aparte şi în ceea ce 
priveşte „Analele Institutului de Istorie a Partidului de pe lângă C.C. al P.M.R.”, care au 
dedicat un număr semnificativ de pagini aniversärilor a 25 şi respectiv 30 de ani de la 
derularea acestor evenimente. Ca si în cazul presei, se remarcă aceiaşi schimbare în ceea 
ce priveşte evidenţierea contribuţiei lui Gheorghiu-Dej la organizarea grevelor 
ceferistilor. Astfel, dacă în anul 1958 alături de Gheorghiu-Dej erau amintiți și alti lideri 
ai greviştilor (Ilie Pintilie, Constantin Doncea, Vasile Roiată, Constantin David s.a.), 
singurul nume menţionat în 1963 avea să fie cel al primului-secretar al C.C. al P.M.R.'#0, 

În toate partidele politice moderne, accederea unei persoane la conducere se 
face, de regulă, nu doar în virtutea unor anumite calități politice, ci şi ca urmare a unei 
activităţi organizatorice și/sau propagandistice desfășurate în favoarea formaţiunii 
politice căreia îi aparţine. De la această regulă nu a făcut excepţie nici Partidul Comunist 
Român, cel puţin în perioada imediat postbelică. Astfel, odată ajuns în fruntea 
partidului, Gheorghiu-Dej a încercat să-şi legitimeze poziţia făcând mai putin recurs la 
incontestabilele sale calități de lider si la deosebitul simţ politic de care dădea dovadă, 
trăsături care se regăseau şi la alti membri ai P.C.R. În schimb, el a pus accent pe 
activitatea desfăşurată în ilegalitate și în timpul anilor de detenţie, din rândul cărora 
participarea sa la greva de la Atelierele C.F.R. Griviţa a ocupat un rol important. Tocmai 
de aceea, treptat, rolul altor lideri ai partidului în aceste evenimente avea să fie tot mai 
estompat, ajungându-se în situaţia ca în anii '60 să nu mai fie menţionată nominal nicio 
altă persoană în afara conducătorului P.M.R. Chiar mai mult decât atât, atunci când, în 
vara anului 1958, mai multi ilegalisti îndrăzniseră să afirme faptul că rolul central în 
timpul grevelor de la Griviţa îl avusese Constantin Doncea, Gheorghiu-Dej a reacționat 
imediat, organizând o plenară în care toţi contestatarii săi au fost sanctionati. 

Desigur, nu poate fi negat faptul că Gheorghiu-Dej a avut un rol foarte 
important în etapele premergătoare evenimentelor de la Griviţa. După cum am încercat 


178 Petre Constantinescu-lași, op. cit., p. 28. 

179 Ecaterina Cimponeriu, Presa î/ega/ă din Banat editată si îndrumată de partid în anii 1941-1944, in 
„Studii. Revistă de istorie”, nr. 5/1962, p. 1184. 

180 Cristina Diac, Liderul nevăzut... pp. 33-35, 47. 

sa aratam, incepand din 1931, dar mai ales dupa alegerea sa ca secretar al Comitetului 
Central de Acţiune, Gheorghiu-Dej a desfăşurat o intensă activitate propagandistică şi 
agitatorică în rândul ceferiştilor, în direcţia organizării acestora în sindicate comuniste şi 
a conştientizării faptului că doar prin radicalizarea protestelor aveau şansa de-a obține 
satisfacerea revendicărilor. Aflat într-o permanentă pendulare între atelierele C.F.R. din 
Galati, Cluj, Iasi, Bucuresti, Dej, Paşcani etc., Gheorghiu-Dej, în conformitate cu 
instrucțiunile primite la rândul său din partea forurilor superioare ale P.C.dR., a transmis 
liderilor sindicali comunişti paşii ce trebuiau urmaţi în vederea preluării controlului 
sindicatelor de la social-democrati. În acest sens, punctul culminant s-a înregistrat în 
vara anului 1932, când comuniştii de la Atelierele C.F.R. Griviţa au reușit să câştige 
conducerea comitetului sindical. 

Cu toate acestea, Gheorghiu-Dej a avut un rol minor în organizarea propriu- 
zisă a grevelor de la Griviţa, cu atât mai mult cu cât la două dintre acestea, la care se şi 
obținuse satisfacerea revendicărilor muncitorilor, el nici măcar nu fusese prezent in 
Bucureşti. Apoi, în ceea ce priveşte greva din 15/16 februarie 1933, aceasta a izbucnit în 
mod spontan, ca reacţie a lucrătorilor ceferisti la arestarea liderilor lor de sindicat. Este 
adevărat, totuși, faptul că P.C.dR. pregătea o grevă la Griviţa, care trebuia să se 
declanșeze tot în aceiaşi zi si la a cărei organizare participase si Gheorghiu-Dej. Cum 
Organizatorii acesteia fuseseră, însă, arestați în ajun, printre aceştia regăsindu-se şi 
Gheorghiu-Dej, greva izbucnită nu s-a mai desfășurat conform scenariului comunist. 

PROBLEMA CREANTELOR ŞI DATORIILOR EXTERNE 
ALE ROMANIEI: CAZURILE REPUBLICII GUINEEA, 
INDONEZIEI SI SUEDIEI 


THE EXTERNAL CLAIMS AND DEBTS PROBLEM IN ROMANIA: 
THE STATE OF AFFAIRS IN THE REPUBLIC OF GUINEA, INDONESIA AND SWEDEN 


At the beginning of the 1960s, the authorities in Bucharest began offering credit-based 
industrial products on markets in Asia, Africa and South America. However, the quality of the products 
was questionable and the requirements of the customers were modest compared to the needs of the 
customers in Western countries. 

Basically, in order to be able to cope with the global economic competition, Romania 
encouraged exports by providing loans to the Soviet Union and to countries in Asia, Africa and South 
America. Our country exported industrial products that could not be sold on other markets. The purpose 
was to obtain raw materials necessary to the Romanian economy, at low prices. 

The authorities in Bucharest gradually found out that because of that economic policy, the 
African and Asian states had accumulated debts towards Romania. Besides, immediate debt recovery 
was impossible. The respective situation caused serious problems to the Romanian factories that had 
exported products and that, at some point, were unable to restart their production, as they could not 
recover the money for the Romanian goods that had been delivered to Asia, Africa and South America. 


Etichete: datorie externă, export, materii prime, negocieri, reeşalonare 
Keywords: external debt, export, raw material, negotiation, rescheduling 


De la începutul anilor ’60, autorităţile de la Bucuresti au oferit pe bază de credit 
produse industriale romanesti pe anumite piete din Asia, Africa si America de Sud. 
Acţiunile respective au fost derulate in condițiile in care calitatea produselor era 
discutabilă, iar pretenţiile celor care le primeau erau mai reduse, comparativ cu pieţele 
occidentale. Mai mult decât atât, chiar si în URSS au ajuns produse de acest gen si, la 
şedinţa din 26 iunie 1963 a Biroului Politic al C.C. al P.M.R., Alexandru Bârlădeanu a 
descris situația în termenii următori: „E adevărat că în special relațiile noastre cu 
sovieticii sunt relații de intr-ajutorare, noi nu luăm nimic gratis de la ei. Totuși, #ebuie să 
privim lucrurile obiectiv. Natura lucrurilor pe care le dam si le primim este cu totul deosebită. Dacă ar 
înceta acest schimb, mai mult de jumatate din mărfurile pe care le vindem în Uniunea Sovietică nu 
le vom putea vinde în altă parte, jar marfurile pe care noi le luăm de la ei sunt mărfuri de 
mare valoare (subl.n.)”!. 

Practic, pentru a face fata concurentei economice existente pe plan mondial, 
Romania a incurajat exporturile de acest fel, acordand credite barter atat Uniunii 
Sovietice, cât şi țărilor din Asia, Africa si America de Sud — prin livrarea de produse 
industriale care nu aveau desfacere pe alte pieţe, în scopul obţinerii de materii prime 
necesare economiei româneşti, la prețuri cât mai reduse. 


1 ANIC, fond C.C. al P.C.R. — Cancelarie, dosar nr. 34/1963, f. 20. 


Petre Opris 


Treptat, autoritatile de la Bucuresti au constatat ca, prin politica economica 
promovată, s-au acumulat datorii ale statelor africane şi asiatice fata de Romania şi că nu 
existau mecanisme eficiente de recuperare imediată a acestora. Situaţia respectivă a 
generat probleme deosebite întreprinderilor româneşti care livrau produse în anumite 
tari si care, la un moment dat, s-au văzut în imposibilitatea de a-şi relua ciclurile de 
producţie din cauza nerecuperarii la timp a banilor cheltuiţi pentru mărfurile produse în 
România și exportate în Asia, Africa şi America de Sud. 

În altă ordine de idei, în anii ’50-’60, autorităţile de la Bucureşti au avut 
probleme în privința datoriilor pe care diferite state occidentale (SUA, Marea Britanie, 
Belgia, Suedia ş.a.) le-au revendicat în relațiile lor cu România, în condiţiile în care, la un 
moment dat, a fost suspendată sine die, de către autorităţile române, achitarea sumelor 
cuvenite țărilor respective. Cauzele pentru care s-a acționat în acest fel sunt numeroase, 
printre acestea aflându-se situația dificilă creată de cel de-al Doilea Război Mondial si 
schimbarea de regim din România, în perioada 1948-1950. 

Aceste informații au fost secrete pentru opinia publică din România deoarece 
era dificil pentru autorităţile comuniste de la Bucureşti să ofere justificări şi soluții 
credibile pentru problemele pe care le-au creat în momentul nationalizärii bunurilor 
străine din România, precum şi atunci când au decis să ofere credite unor state din 
Africa, Asia şi America de Sud, prin livrarea de produse industriale româneşti, fără să 
existe posibilități de recuperare certă a sumelor investite. 

Două exemple în ceea ce priveşte creditele acordate de România altor tari sunt 
cazurile Republicii Guineea şi Indoneziei. În prima situaţie, o notă întocmită la 28 iunie 
1989 este edificatoare în privința datoriilor pe care Guineea le avea fata de România în 
anul 1989 şi modul cum Ştefan Andrei — la acea vreme, viceprim-ministru al guvernului, 
a propus lui Nicolae Ceauşescu rezolvarea problemei respective?. 

În al doilea caz, o delegație guvernamentală condusă de Florian Stoica, director 
în Ministerul Comerţului Exterior şi reprezentant al Băncii Române de Comerţ 
Exterior, s-a aflat în Indonezia, în perioada 9-23 decembrie 1968, pentru a discuta cu o 
delegație condusă de Ismael M. Thajeb despre reglementarea datoriilor pe care 
Indonezia le avea fata de Romania. Cu acel prilej, Florian Stoica a propus ca suma de 
1,4 milioane dolari, reprezentând contravaloarea cauciucului indonezian importat in anii 
anteriori de România şi neachitat de autoritățile de la Bucureşti, să fie utilizată pentru 
achitarea rulourilor compresoare exportate în Indonezia (în valoare totală de 440.000 de 
dolari), iar cu restul sumei respective (900.000 dolari) să fie acoperită partial rata pe care 
Indonezia trebuia să o achite în 1965 (2.417.142 dolari) pentru produsele româneşti 
importate pe bază de credit (vagoane de marfă, mașini-unelte, rulouri compresoare, 
grupuri electrogene şi convertizoare de sudură). 

În cursul negocierilor, autoritățile de la Djakarta, inclusiv Adam Malik, 
ministrul Afacerilor Externe, au fost de acord cu soluția prezentată de reprezentantul 
României, restul ratei din anul 1965 (în sumă de 1.488.980 dolari) urmând să fie achitată 
până la 31 decembrie 1970. 


2 Vezi documentul anexat. 
3ANIC, fond C.C. al P.C.R. — Cancelarie, dosar nr. 7/1969, ff. 96-97. 

Totodată, Florian Stoica a propus reesalonarea datoriilor din anii 1965-1968, pe 
care Indonezia le avea față de România, astfel încât să fie achitate atât ratele din anii 
1969-1970, cât si restantele din perioada 1965-1968. Partea indoneziană a încercat să 
prelungească pe un termen de 25 de ani reeşalonarea datoriilor sale fata de Romania, 
dar a fost de acord, în final, ca ratele din anii 1966-1970 se fie achitate în perioada 1971- 
1975. Suma totală estimată (inclusiv dobândă de 4%) era de 15.827.654 dolari”. 

Negocierile de la Djakarta s-au încheiat în data de 23 decembrie 1968 prin 
semnarea unui protocol de către Florian Stoica, din partea României, respectiv de 
Ismael M. 'Thajeb, director general pentru relaţii economice cu străinătatea în Ministerul 
Afacerilor Externe, din partea Indoneziei. 

În şedinţa din 27 ianuarie 1969, membrii Prezidiului Permanent al C.C. al 
P.C.R. au aprobat protocolul încheiat la Djakarta de Florian Stoica, şeful delegaţiei 
guvernamentale, însă guvernul Indoneziei nu a aprobat respectivul documente. 

Doi ani mai târziu, Ilie Verdeț, prim vicepreşedinte al Consiliului de Miniștri, l- 
a informat pe Nicolae Ceauşescu despre faptul că Indonezia nu şi-a achitat datoriile pe 
care le avea în relațiile economice cu România — în sumă de 15.705.000 dolari (inclusiv 
o dobândă moratorie de 2.618.000 dolari), în contextul in care Adam Malik, ministrul 
Afacerilor Externe al Indoneziei, urma să efectueze în luna mai 1971 o vizită oficială în 
unele state socialiste care au acordat credite Indoneziei în anii 60 (URSS, Cehoslovacia, 
Bulgaria, Polonia, RDG, Ungaria şi Iugoslavia). 

În nota trimisă lui Nicolae Ceausescu la 17 mai 1971, de către Ilie Verdeț, s-a 
semnalat faptul că România putea adopta o poziţie similară cu cea a Franţei şi URSS, 
tari care, la rândul lor, încercau să isi recupereze sumele cu care creditaseră Indonezia. 
In document se afirma că „Partea indoneziană a transmis [României] un proiect de 
Acord care, în general, conţine prevederi similare acordurilor încheiate de aceasta cu 
Franţa şi URSS. Principalele prevederi ale acestui proiect se referă la reeşalonarea în rate 
anuale egale a datoriei respective pe o perioadă de 30 ani (1971-1999) şi a dobânzilor 
aferente pe 15 ani începând din 1985; posibilitatea amânării de către partea indoneziană 
a maximum 50% din primele 8 rate anuale, pentru perioada 1992-1999, dar nu mai mult 
de cuantumul a 3 rate anuale cu o dobândă de 4% pe an”. 

În acelaşi document s-a menționat si faptul că „R.D. Germană, R.P. Polonă si 
R.S. Cehoslovacă, care au proiecte industriale începute în Indonezia, sunt interesate în 
reglementarea problemei datoriilor pe baza hotărârilor Conferinţei de la Paris a țărilor 
creditoare occidentale, respectiv reeşalonarea restituirii lor pe o perioadă de 30 ani, în 
timp ce R.P. Ungară intenționează să discute pe bază de propuneri proprii, fără să tina 
seama de acordurile încheiate de Indonezia cu Franţa si URSS; R.P. Bulgaria si R.S.F. 
Iugoslavia vor susţine restituirea creditelor lor într-un termen mai scurt pe motiv că, în 
cazul primei tari, este vorba de un credit de valoare redusă (2 mil. dolari), iar în cazul 
celei de a doua, creditele au fost acordate de întreprinderi si nu de guvern”. 


+ Ibidem. 

5 Pentru detalii, sbidem, ff. 98-105. 

6 Ibidem, £. 3. 

7 Idem, dosar nr. 64/1971, ff. 12-13. 
8 Ibidem, ff. 13-14. 

După analizarea situaţiei, Nicolae Ceauşescu a propus ca problema să fie 
discutată într-o şedinţă a Prezidiului Permanent al C.C. al P.C.R. Aceasta a avut loc la 
24 mai 1971 şi atunci s-au aprobat patru variante care urmau să fie propuse 
negociatorilor indonezieni de către reprezentanții României, gradual: „a) reeşalonarea 
rambursării datoriei într-un termen mai scurt de 30 ani; b) reeşalonarea datoriei pe 30 
ani inclusiv dobânzile contractuale şi moratorii; c) reeşalonarea pe 30 ani numai a 
datoriei fără dobânzi, care ar urma să fie reesalonate pe 15 ani începând din 1985; d) 
acceptarea propunerii Părţii indoneziene de la punctul c) cu posibilitatea pentru aceasta 
de a cere amânarea rambursării a maximum 50% din primele 8 rate anuale pentru 
perioada 1992-1999, dar nu mai mult de 3 rate anuale””?. 

În cazul în care se accepta planul propus de autorităţile indoneziene, România 
urma să încaseze rate anuale de circa 400.000 dolari până în anul 1985, respectiv circa 
600.000 dolari anual în perioada 1986-1999. Prin aplicarea acestei soluţii, autorităţile de 
la Bucureşti sperau să primească din Indonezia, în contul datoriei recunoscute de 
ambele părți, mărfuri necesare economiei româneşti (cauciuc natural, cositor, petrol, 
cafea). Astfel, se puteau achita într-un ritm mai rapid sumele datorate. 

În concluzie, recuperarea datoriilor Indoneziei faţă de România s-a prelungit 
foarte mult ca urmare a inexistentei unor mijloace care să le permită negociatorilor de la 
Bucuresti să cointereseze autoritățile de la Djakarta, în scopul rezolvării problemei 
respective. Această lipsă de prevedere a politicienilor români care s-au aflat la putere în 
anii *60 s-a repercutat în mod negativ asupra bugetului de stat si, implicit, asupra 
nivelului de trai al populaţiei. 

În altă ordine de idei, România avea de returnat la rândul său sume importante 
de bani altor state, cel mai mediatizat caz fiind datoria pe care autoritățile de la 
Bucureşti o aveau față de Suedia. În acest sens, la începutul lunii iulie 1968, 
reprezentanţii Băncii Naţionale a României, Ministerului de Finanţe şi Ministerului 
Afacerilor Externe au întocmit un documentar comun, strict-secret, referitor la 
condițiile ce urmau să fie îndeplinite de România, în cazul în care autorităţile de la 
Bucuresti doreau să adere la Fondul Monetar International si Banca Internaţională 
pentru Reconstrucţie şi Dezvoltare! 

In materialul menţionat, experții români au prezentat, printre altele, situația 
datoriilor financiare antebelice ale României şi modul cum au fost soluționate 
divergentele cu o serie de state care au solicitat achitarea acestora. Menţionăm faptul ca 
serviciul de plăți în străinătate a datoriei publice a României a fost suspendat în anul 
1940 ca urmare a declanșării celui de-al doilea război mondial. 

După încheierea conflagrației mondiale, România a inițiat discuţii cu fiecare 
creditor în parte şi a recunoscut o parte din datoriile sale fata de Elveţia, Turcia, Grecia, 
Franţa, Danemarca, Austria, Norvegia, Olanda, Italia, Marea Britanie, SUA, Canada, 


9 Thidem, £. 14. 

10 Pentru detalii privind intenţia inițială de aderare a României la Fondul Monetar Internaţional, 
vezi Petre Opris, Un efect al crizei din Cehoslovacia (august 1968): România amână discuțiile privind 
aderarea la Fondul Monetar International si Banca Internațională pentru Reconstrucţie si Dezvoltare, in 
Paradigmele istoriei: discurs, metodă, permanente. Omagiu profesorului Gheorghe Buzatu, vol. I, coord. Stela 
Cheptea, Casa Editoriala Demiurg, Iasi, 2009, pp. 512-518. 

Suedia și Belgia. În același context, sumele reclamate de statele respective au crescut 
foarte mult ca urmare a nationalizärit unor bunuri străine din România, în anti 1948- 
1950. 

În cazul în care s-ar fi acceptat pretenţiile statelor creditoare, România ar fi 
trebuit să achite în total aproximativ 2,12 miliarde dolari — la cursul de referință al 
monedei americane din anul 1950. Acest lucru nu s-a întâmplat deoarece autorităţile de 
la Bucuresti au reuşit să reducă in mod substantial sumele reclamate de o serie de tari, în 
cadrul negocierilor desfăşurate în perioada 1951-1968. Drept urmare, până la data de 31 
decembrie 1967, statul român a cedat anumite active pe care le deţinea în străinătate (in 
valoare de 31,8 milioane dolari) şi a plătit circa 39 de milioane de dolari în scopul 
stingerii tuturor litigiilor financiare pe care le avea cu 14 state europene si din America 
de Nord". 

Una dintre problemele rămase fără o soluţie definitivă a fost cea dintre 
România şi Suedia, suma totală reclamată initial de autoritățile de la Stockholm fiind de 
aproximativ 145 de milioane de dolari!?. Pretenţiile suedeze au constat în achitarea de 
către autoritățile române a unor titluri de datorie publică externă, emise de statul român 
pentru operaţiuni de stabilizare economică în timpul crizei din anii 1929-1933. 
Totodată, suedezii au solicitat României să plătească despăgubiri ca urmare a rezilierii 
unilaterale, de către autorităţile comuniste de la Bucureşti, a unei convenţii încheiate la 
Paris (2 februarie 1929). Prin semnarea convenției, reprezentanţii guvernului condus de 
Iuliu Maniu au concesionat trustului „Svenska Tandsticks Aktiebolaget” monopolul 
fabricării şi distribuirii chibriturilor în România, pe o durată de 30 de ani, primind in 
schimb sprijin pentru obţinerea unor împrumuturi externe necesare stabilizärii 
economiei românești, în valoare totală de 100.740.750 de dolari (din care 28 de milioane 
de dolari au fost acordate în mod expres ca urmare a cedării monopolului fabricării şi 
distribuirii chibriturilor) 1. 

De asemenea, autoritățile de la Stockholm au emis pretenţii financiare pentru 
câteva întreprinderi şi imobile deținute de Suedia sau de cetăţeni suedezi în România şi 
care au fost naționalizate de statul român în anii 1948-1950. 

În anul 1957, autorităţile de la Bucureşti au iniţiat negocieri cu Suedia în scopul 
stingerii tuturor datoriilor, oferind în acest sens 1,3 milioane dolari. Autorităţile de la 
Stockholm nu au fost de acord cu propunerea respectivă şi după doi ani de tratative s-a 
ajuns la semnarea unui protocol financiar între cele două state (28 august 1959). Cu acel 
prilej, reprezentanţii României au fost de acord ca, până la încheierea definitivă a 
negocierilor privind pretenţiile suedeze, statul român să constituie în Suedia un fond 
special, care să fie alimentat prin prelevări de 6-8% din valoarea totală a exporturilor de 


11 Pentru detalii privind datoriile externe postbelice ale României, vezi ANIC, fond C.C. al 
P.C.R. — Cancelarie, dosar nr. 142/1968, ff. 207-215. 

12 Idem, dosar nr. 43/1966, f. 12 şi dosar 175/1968, f. 11. 

15 Cf. Istoria României în date, coord. Constantin C. Giurescu, Bucureşti, Editura Enciclopedică, 
1971, pp. 339-340; 342. Dobânda plătită de statul român la împrumutul respectiv a fost de 
8,98%. 

produse româneşti in tara respectiva'+. Drept urmare, până la data de 30 iunie 1967, în 
fondul menționat s-au acumulat 2,4 milioane de dolari. 

In luna noiembrie 1966, reprezentanţii autorităţilor de la Bucureşti au 
comunicat părții suedeze faptul că „după ce prelevările vor atinge suma de mai sus (2,5 
milioane de dolari — noa P. Opris), ele vor fi sistate până când se va ajunge la o 
înțelegere” 15. În acel moment, nivelul ultimei oferte propuse în mod oficial de România 
pentru stingerea tuturor litigiilor era de 2,5 milioane de dolari, în timp ce Suedia 
solicitase achitarea a 19,3 milioane de dolari — sumă pe care a redus-o treptat, până la 
11,6 milioane de dolari, în cursul tratativelor desfăşurate în perioada 1960-196516. 

După analizarea situaţiei, negociatorii români au primit mandat din partea 
Prezidiului Permanent al C.C. al P.C.R. să continue în luna aprilie 1968 tratativele cu 
Suedia, având posibilitatea de a oferi o sumă maximă de 4,4 milioane dolari pentru 
achitarea datoriilor Românei. Partea suedeză nu a fost de acord să-şi micsoreze 
pretențiile financiare (11,6 milioane dolari), iar acest lucru a condus la prelungirea 
negocierilor dintre cele două state, fără să existe un termen limită de finalizare a lor. 

La sfârşitul anului 1981, România nu a mai avut fonduri valutare cu care să 
achite datoriile contractate în anii 770. Pentru a evita incapacitatea temporară de plată a 
facturilor externe, Nicolae Ceauşescu a solicitat ajutorul FMI şi BIRD. Intervenţiile 
celor două instituţii au permis ieșirea României din starea de colaps economic. În același 
timp, situaţia respectivă l-a convins în mod indirect pe Nicolae Ceauşescu să înceapă 
achitarea în mod anticipat a datoriei externe a României, evaluată la 21 de miliarde de 
dolari (din care 7 miliarde reprezentau dobânzile la creditele contractate). "Totodată, 
tratativele privind datoriilor pe care România le avea fata de Suedia au continuat fără 
nici un rezultat pozitiv. 

În anul 1997, ministrul de Finanţe Mircea Ciumara a trimis o scrisoare 
omologului său suedez, Erik Asbrink, prin care a încercat să reia negocierile pentru 
rezolvarea tuturor pretențiilor financiare dintre cele două state. Patru ani mai târziu, un 
alt ministru român de Finanţe, Mihai Tănăsescu, a continuat tratativele pe aceeași temă 
si, la 19 iunie 2001, s-a stabilit un acord prin care România s-a angajat să achite Suediei 
suma de 120 de milioane de dolari, în patru rate egale, în contul datoriilor istorice 
acumulate. Acordul respectiv a fost urmat în luna ianuarie 2003 de semnarea unui 
document comun de către premierii României şi Suediei, referitor la stingerea tuturor 
litigiilor financiare între cele două state prin achitarea de către România a sumei de 120 
de milioane de dolari. 


Anexă 


28 iunie 1989. 

Nota trimisă lui Nicolae Ceauşescu de către Ştefan Andrei, viceprim-ministru al 
guvernului, referitoare datoriile pe care Republica Guineea le avea fata de Romania în 
anul 1989. 


14 ANIC, fond C.C. al P.C.R. — Cancelarie, dosar nr. 43/1966, f. 12. 
15 Tdem, dosar nr. 175/1968, f. 11. 
16 Thidem. 

Conform aprobării Conducerii superioare — comunicarea Cancelariei C.C. al 
P.C.R. nr. H. 1526/1989 — în perioada 19-24 iunie 1989 au avut loc la Conakry, în 
cadrul lucrărilor celei de-a IX-a sesiuni a Comisiei mixte guvernamentale româno- 
guineeze de cooperare economică şi tehnică, tratative privind plata datoriilor părții 
guineeze în sumă de 13.022.795,28 dolari SUA. 

Structura datoriei părții guineeze este formată din: 

- livrări româneşti: 1.146.500 dolari SUA, din care: 

- Autoexportimport: 688.500 dolari SUA; 
- Universal-Autotractor: 458.000 dolari SUA; 

- lucrări Geomin: 528.927 dolari SUA; 

- aplicarea clauzei DST/US $: 3.277.030 dolari SUA; 

- dobânzi din reesalonäri: 8.070.338,28 dolari SUA, din care, pe anul 1988 si 
semestrul I 1989: 625.007,28 dolari SUA; 

'Total: 13.022.795,28 dolari SUA. 

Conform mandatului aprobat, care a avut în vedere propunerile părții guineeze 
din decembrie 1987, partea română a propus reeşalonarea datoriilor, în următoarele 
condiţii de plată: 

- 5% din suma totală a datoriei, respectiv 651.139,76 dolari SUA, cu plata la 31 
decembrie 1989; 

- 95% din suma totală a datoriei, respectiv 12.371.655,52 dolari SUA, cu plata în 
8 rate semestriale egale, prima rată la 30 iunie 1990 şi ultima rată la 31 decembrie 1993. 

Dobânda aferentă datoriei să fie de 4% pe an, iar în caz de neplata la scadenta 
se va percepe o dobândă penalizatoare de 2% pe an. 

În cadrul tratativelor, partea guineeză şi-a reconsiderat poziţia avută in 
decembrie 1987, asupra reesalonarii datoriei părții guineeze către partea română, 
propunând ca rambursarea să se efectueze în una din variantele: 

Varianta I 

- 10% în 6 tate lunare egale, prima la 31 iulie 1989; 

- 90% în 10 ani, din care 5 ani [de] graţie, începând cu 31 ianuarie 1990, cu o 
dobândă de 2,5% pe an. 

Varianta II 

- reducerea cu 50% a datoriei totale; 

- reesalonarea diferenţei de 50% pe o perioadă de 4 ani, cu o dobândă de 2,5% 
pe an. 

Poziţiile celor două parti au fost consemnate într-un proces-verbal anexă la 
protocolul comisiei mixte, semnat la nivel de ministru secretar de stat al Comitetului de 
Stat al Planificarii şi ministru al economiei si finanțelor al Republicii Guineea. 

În scopul finalizării negocierilor şi încheierii Acordului de reglementare a 
plăţilor, o delegaţie guineeză la nivel guvernamental urmează să se deplaseze la 
Bucureşti, în luna septembrie 1989. 


28 iunie 1989 ss. Ştefan A. Andrei 


ANIG, fond C.C. al P.C.R. — Cancelarie, dosar nr. 53/1989, f. 56. 

BIOGRAFIA UNUI SPION SOVIETIC: 
GENERALUL ION SERB 


THE BIOGRAPHIE OF A SPY: GENERAL ION SERB 


On February 28, 1972, American ,,Time” magazine published a story about Romanian General 
Ion Serb and a supposed execution of him by a firing squad for handing over defence secrets to the 
Soviets. In fact, General Ion Serb was caught by the Romanian counterintelligence in the fall of 1971 and 
court-martialed. At the same time, Soviet General Gheorghi Pavlovici Romanov had had to be retreat 
from his office in Romania by Marshal Ivan lakubovski, the Supreme Commander of the Unified Armed 
Forces of the Warsaw Pact (January 1972). 

Few years later, lon Serb was released from prison and sent to Gorj county as director of 
mechanized works of the Coal Group Enterprise from Rovinari. 

In 1996-2000 period, Ion Serb was the mayor of his birthplace village, Malu cu Flori (Dâmboviţa 
county). 


Etichete: Ceausescu, comunism, general Ion Serb, Romania, spion, SUA, 
URSS. 
Key words: Ceausescu, Communism, General Ion Serb, Romania, spy, USA, 
USSR. 


In luna septembrie 1971, generalul-locotenent Ion Serb a fost prins in flagrant 
delict de către ofițerii Direcţiei a IV-a (contrainformaţii militare) a Consiliului Securității 
Statului şi arestat, după care a fost condamnat la şapte ani de închisoare de un tribunal 
militar deoarece a deţinut ilegal, la domiciliul său, mai multe documente (printre care s- 
au aflat două hărți cu însemnări) şi a divulgat secrete de stat (spionaj în favoarea Uniunii 
Sovietice). Din condamnarea primită, generalul Serb a efectuat doar patru ani de 
închisoare — probabil datorită dorinţei lui Nicolae Ceauşescu de a nu tensiona şi mai 
mult relaţiile dintre Bucuresti si Moscova. 

Este posibil ca scandalul declanșat de acţiunile generalului Ion Serb, coroborat 
cu măsurile adoptate de Consiliul Securităţii Statului şi Ministerul Afacerilor Interne 
după capturarea de către șase cetățeni din localitatea Marghita (judeţul Bihor) a unui 
avion de pasageri Il-14 pe aeroportul de la Oradea si fuga acestora in Austria (27 mai 
1971)2, să fi provocat, printre altele, o destituire la vârful aparatului de lucru al 


1 Ionel Gal, Ragiune si represiune în Ministerul de Interne, 1965-1989, vol. I, Editura Do-minoR, 
Iaşi, 2001, p. 231-232; Larry L. Watts, Fereste-ma, Doamne, de prieteni. .. Războiul clandestin al Blocului 
Sovietic cu România, Bucureşti, Editura RAO, 2011, p. 523; Mihai Pelin în volumul său Uz veac de 
spionaj, contraspionaj şi poliție politică, pp. 266-267, afirmă că Ioan Serb a fost reţinut pentru o scurtă 
perioadă de timp, după care a fost pus în libertate. 

2 Înarmati cu două puşti de vânătoare si cutite, cetățenii respectivi au pătruns prin forță pana 
la avion cu ajutorul unui automobil-taxi „Moskvici” (în momentul pregătirii pasagerilor pentru 
îmbarcare) şi au obligat pe copilotul aflat în carlingă să decoleze imediat şi să zboare spre vest. 
După aterizarea la Viena, membrii grupului au negociat aproximativ două ore cu reprezentanţii 
autorităților locale de poliţie, apoi au predat armele. Ulterior, au fost judecați si condamnați la 

Ministerului Afacerilor Interne. Astfel, la 30 septembrie 1971, loctiitorul comandantului 
Garnizoanei Bucuresti pentru unitățile M.A.I. si Consiliului Securităţii Statului, 
generalul-locotenent Pamfil Eugen Tatu, a fost schimbat din funcţia respectivă prin 
Ordinul nr. 89 emis în comun de Ion Stănescu si Cornel Onescu. În locul său a fost 
numit comandantul Trupelor de Securitate, generalul-maior Jean Moldoveanu, dar 
Pamfil Tatu a păstrat până in 1974 funcția de comandant al Trupelor de Pompieri, pe 
care o deţinea din anul 19505. 

Pentru a afla cine a fost generalul Ion Serb (n. 11 ianuarie 1926, în localitatea 
Malu cu Flori din actualul judeţ Dâmboviţa), am început cercetarea noastră cu data de 
30 decembrie 1950, când generalul-maior Mihail Boico a preluat funcția de comandant 
al Trupelor de Grăniceri de la generalul-locotenent Pantelimon Comisel — care, cu doi 
ani înainte, îl înlocuise pe generalul Iacob Teclu (26 iunie 1947 — 12 februarie 1948)4. 

După un an si jumătate, Gheorghe Gheorghiu-Dej i-a înlăturat pe Ana Pauker 
si Teohari Georgescu de la conducerea Ministerului Afacerilor Externe, respectiv 
Ministerul Afacerilor Interne, iar la 20 septembrie 1952 a avut loc o divizare, în cursul 
căreia generalul Alexandru Drăghici a obţinut conducerea Ministerului Securității 
Statului (nou înființat), iar Ştefan Pavel a devenit ministru al Afacerilor Interne. A urmat 
o epurare a aparatului comunist de represiune, în cursul căreia generalul Mihail Boico a 
fost destituit de Alexandru Drăghici „pentru lipsă de fermitate în exercitarea comenzii, 
pentru neglijență si tendințe anarhice” (22 septembrie 1952)5. Bănuit de fractionism, 
Mihail Boico a fost anchetat împreună cu soţia sa, Cristina, care a lucrat în subordinea 
Anei Pauker la Ministerul Afacerilor Externe (1948-1952), dar au fost eliberați în cele 
din urmă, din lipsă de probe€. 

În acel context, locotenent-colonelul Florian Dănălache a fost avansat la 19 
septembrie 1952 la gradul următor, în aşa fel încât, după doar trei zile, să poată prelua 
conducerea Comandamentului Trupelor Ministerului Securităţii Statului, înființat printr- 
o reorganizare a Comandamentului Trupelor Ministerului Afacerilor Interne — care avea 
în subordine atât unitățile de grăniceri, cât si trupele de Securitate”. 


închisoare pentru deturnarea avionului şi trecere frauduloasă a frontierelor de stat, iar pedepsele 
au fost executate în Austria (unde li s-a acordat azil politic). Pentru detalii vezi CNSAS, Trupele de 
Securitate (1949-1989), documente editate şi selectate de Florica Dobre, Florian Banu, Camelia 
Duică, Silviu B. Moldovan, Liviu Taranu, Bucuresti, Editura Nemira, 2004, p. 25. 

3 ACNSAS, fond Ministerul de Interne, Direcţia Secretariat-Juridica, dosar nr. 3629, vol. 9, f. 
147. 

4 Vezi http://www.politiadefrontiera.ro/inf generale/galerie.php (accesat la 21 decembrie 
2012). 

5 A.C.N.S.A.S., Fond DMRU, dosar nr. 7353, vol. 6, f. 296. 

6 Pentru detalii privind soarta familiei Boico (Cristina a fost sora mamei politologului 
Vladimir "Tismăneanu, Hermina Marcusohn), vezi Vladimir "Tismăneanu, Lwmea secretă a 
nomenclaturii. Amintiri, dezvăluiri, portrete, Bucureşti, Editura Humanitas, 2012, pp. 17-19. 

7 Trupele de Securitate (1949-1989), pp. 15-16. În conformitate cu Decretul nr. 2199 din 31 
decembrie 1948 al Prezidiului Marii Adunări Naţionale, toate unităţile de grăniceri făceau parte 
din Ministerul Afacerilor Interne vezi Florian Banu, Céfeva considerații privind edificarea si utilizarea 
rețelei informative a organelor graniceresti ale MAI în anii '30, în CNSAS, „Arhivele Securităţii”, vol. IT, 
coord. Silviu B. Moldovan, Bucureşti, Editura Nemira, 2006, p. 83. 

După fuziunea din 7 septembrie 1953, dintre Ministerul Securităţii Statului si 
Ministerul Afacerilor Interne, Florian Dănălache a fost menţinut în funcție până la 8 
august 1954, când a cedat-o colonelului Ion Serb, care absolvise cursurile Academiei 
Militare „Mihail V. Frunze” de la Moscova (1950-1953), iar Dănălache a devenit prim- 
secretar al Comitetului orăşenesc al P.C.R. Bucureşti (23 septembrie 1954 — 4 aprilie 
1956)8. 

Ulterior, colonelul Ion Serb a fost avansat la gradul de general-maior (30 
decembrie 1955) şi a condus Comandamentul Trupelor de Grăniceri şi Securitate până 
la 1 martie 1960, când toate marile unități de grăniceri au fost transferate de la 
Ministerul Afacerilor Interne la Ministerul Forţelor Armate. În acelaşi timp unităţile de 
securitate au rămas la MAI şi comandamentele direcțiilor de trupe au fost contopite la 
10 martie 1960, în cadrul Comandamentului Trupelor MAI — conform Hotărârii 
Consiliului de Miniştri nr. 156 din 20 februarie 19609. În acele condiţii, generalul Ion 
Serb a rămas comandant al trupelor de grăniceri. 

La 3 noiembrie 1961, Biroul Politic al C.C. al P.M.R. a hotărât eliberarea lui Ion 
Serb din funcţia respectivă şi numirea în locul său a colonelului Gheorghe I. Catană, 
şeful Secţiei Organizatorice şi locţiitor al şefului Direcţiei Superioare Politice a Armatei 
(absolvent al Academiei Militare Politice — Facultatea de Aviaţie, promoţia din 1953). A 
condus aproape doi ani trupele de grăniceri (1961-1963) şi a fost înlocuit cu generalul 
Vasile Petrut (10 august 1963 — 15 decembrie 1982), urmat de generalul-locotenent 
Constantin Călinoiu (15 decembrie 1982 — 1 iulie 1987) şi de colonelul Petre Teaca (1 
iulie 1987 — 20 iulie 1990). 

Despre generalul-maior lon Şerb se mai cunoaşte faptul că a fost numit în 
funcţia de locţiitor al comandantului Armatei a Il-a (Bucuresti, 1961) si, la 10 iunie 
1965, a devenit comandantul acesteia, în locul generalului-locotenent Gheorghe Ion — 
promovat şef al Marelui Stat Major (15 iunie 1965)!!. Ulterior, generalul-locotenent Ion 
Serb a fost desemnat comandant al paradei militare organizate la Bucuresti, cu prilejul 
sărbătoririi zilei nationale a Republicii Socialiste România (23 august 1967) 12. 

Doi ani mai târziu, în şedinţa din 7 iulie 1969, membrii Prezidiului Permanent 
al C.C. al P.C.R. au aprobat, printre altele, eliberarea generalului-locotenent Ion Serb 


8 Florica Dobre (coord.), Membrii C.C. al P.C.R. (1945-1989). Dictionar, Bucuresti, Editura 
Enciclopedică, 2004, p. 200. 

9 A.C.N S.A.S., Fond Direcţia Secretariat-Juridica, dosar nr. 3618, vol. 3, ff. 204-205. 

10 AIN.LC., fond C.C. al P.C.R. — Cancelarie, dosar nr. 46/1961, f. 3; Trupele de Securitate 
(1949-1989), p. 18; Gavriil Preda, Petre Opris, România in Organizatia Tratatului de la Varsovia. 
Documente (1954-1968), vol. 1 (1954-1961), Institutul National pentru Studiul 'Totalitarismului, 
Bucureşti, 2008, p. 400; http://www.politiadefrontiera.ro/inf generale /galerie.php (accesat la 21 
decembrie 2012). 

ll “Teofil Oroian, Gheorghe Nicolescu, Valeriu Florin Dobrinescu, Alexandru Osca, Andrei 
Nicolescu, Sefi Statului Major General Român (1859-2000), Bucuresti, Editura Europa Nova, 2002, 
p. 300. 

12 Cinstea şi răspunderea este a tuturor. Interviu cu general-locotenent Ion Serb, în „Apărarea Patriei”, 
ediţie specială, 15 august 1967. 

din functia de comandant al Armatei a H-a si numirea sa in functia de loctiitor al 
comandantului Comandamentului Infanteriei si Tancurilor!. 

O altă decizie importantă a membrilor Prezidiului Permanent al C.C. al P.C.R. 
privindu-l pe fostul comandant al Armatei a Il-a, a fost adoptată la reuniunea din 17 
ianuarie 1972, aceştia fiind de acord ca ,,Serb Ion să fie trimis în judecată pentru detinere ilegală 
de documente şi divulgarea secretului de stat (subl. ns.)”'*. 

În funcţia pe care „generalul-spion” Serb a deținut-o din anul 1969 la 
Comandamentul Infanteriei şi Tancurilor a fost numit generalul-maior Paul Cheler, 
comandant al Diviziei 6 Tancuri (1968-1972), iar colonelul Ion Scrieciu, şef de stat 
major al marii unități de la Târgu-Mureş, a preluat comanda Diviziei 6 Tancuri în 1972 
(după doi ani a fost avansat la gradul de general-maior şi a condus divizia până în 1979, 
apoi a îndeplinit funcţia de şef de stat major al Armatei a III-a până în anul 1983, când a 
fost trecut în rezervă). 

Prima ştire din presa americana referitoare la cazul de spionaj al generalului Ion 
Serb a apărut la 28 februarie 1972, în revista , Time” si a avut următorul conţinut: 
„Strange stories were circulating last week about mysterious events in Bucharest. One 
of them centered on the supposed execution of a Rumanian general named Ion Serb 
who reportedly was shot by a firing squad for handing over defense secrets to the 
Russians. There were also reports of sudden demotions. One of the country's most 
powerful leaders, Vasile Patilinet, lost his important post as the Central Committee 
Secretary in charge of defense and internal security, and was relegated to the minor job 
of Minister of Forestry. Two other officials, including the country’s propaganda chief, 
have also been demoted. 

What was happening? Many foreign experts believe that Rumanian President 
and Party Leader, Nicolae Ceausescu was punishing a group of opponents who last 
summer had participated in an unsuccessful plot to oust him. After Ceausescu returned 
from an extended tour of China and the Far East last June, there were rumors about 
coup attempts in Bucharest. At an all-day meeting of regional party leaders, Ceausescu 
was criticized — and reportedly even booed — for having made passionately pro-Chinese 
statements during his trip that unnecessarily annoyed the Russians. For the moment, 
Ceausescu remains in control. But the lack of success of his Western-oriented 
economic experiments, combined with Moscow's enduring displeasure over his 
independent policies, seems certain to keep him in a relatively unsettled position” !. 


13 A.N.LC., fond C.C. al P.C.R. — Cancelarie, dosar nr. 97/1969, ff. 5-6. 

14 Idem, dosar nr. 3/1972, f. 8. 

15 LE. „Poveşti ciudate au circulat săptămâna trecută despre evenimente misterioase care au 
avut loc la Bucureşti. Una dintre acestea s-a axat pe o presupusă executare a unui general român, 
pe nume lon Serb, despre care s-a spus că a fost împuşcat de un pluton de execuţie deoarece a 
înmânat ruşilor secrete militare. De asemenea, au fost rapoarte despre retrogradări bruste. Unul 
dintre cei mai puternici lideri ai țării, Vasile Patilinet, şi-a pierdut importantul post de secretar al 
Comitetului Central însărcinat cu apărarea şi securitatea internă şi a fost numit pe o poziţie 
minora, de ministru al Pădurilor (54). Alţi doi oficiali, inclusiv şeful propagandei ţării, au fost, de 
asemenea, înlocuiți din funcții. 

Ce s-a întâmplat? Multi experți străini cred că preşedintele roman și liderul partidului, 
Nicolae Ceausescu a pedepsit un grup de opozanți care, în vara trecută, au participat la un 

Acest articol a apărut in ,,Time” după exact o săptămână de la publicarea in 
„Der Spiegel”, sub titlul „Gestorben” (,,Decedat”), a unor informaţii despre cariera 
generalului român si soarta acestuia. În articolul nesemnat din publicaţia vest-germană 
s-a susținut faptul că, în anul 1944, Ion Serb s-a înrolat în Divizia de voluntari români 
, Tudor Vladimirescu”, creată în URSS, şi a urmat o carieră foarte rapidă. Acesta ar fi 
absolvit Academia de Stat Major de la Moscova când avea gradul de maior, iar în 1954, 
la vârsta de nici 30 de ani, era deja colonel. Ulterior, în calitate de general-maior, Ion 
Şerb a comandat timp de trei ani trupele de grăniceri, înainte de a deveni comandantul 
Armatei a Il-a de la Bucuresti şi adjunct al ministrului Forţelor Armate. Totodată, s-a 
afirmat faptul că, la mijlocul lunii noiembrie 1971, cazul său a fost brusc politizat, lon 
Şerb fiind arestat şi degradat, iar în decembrie 1971 a fost acuzat că făcea parte dintr-o 
rețea de spionaj condusă de colonelul Musatov, fostul atașat militar al URSS în 
România. Pentru divulgarea de secrete militare românești, generalul respectiv ar fi fost 
executat prin împușcare in luna ianuarie 1972 şi agenția americana de ştiri „Associated 
Press” a transmis informaţia respectivă bazându-se pe „anumite surse diplomatice din 
capitala Franţei”, după ce ar fi primit de la Ministerul român al Afacerilor Externe un 
tăspuns/drept la replică de genul „noi nu ştim nimic” 16. 

Trei ani mai târziu, după semnarea Acordurilor de la Helsinki (1 august 1975), 
cazul generalului Ion Serb a fost menţionat din nou în publicaţia respectivă, într-un 
articol dedicat analizei politicilor promovate de Erich Honecker, Iosip Broz Tito si 
Nicolae Ceausescu fata de Uniunea Sovietică, precum şi fata de Occident, astfel: „The 
Soviets tried at least once to penetrate the Rumanian army and encourage anti- 
Ceaugescu (sic!) elements; but the effort ended in failure and embarrassment in 1972, 
when Moscow’s apparent man in the Rumanian army, General Ion Serb, was caught 
and court-martialed”’!”. 


complot eşuat de înlăturare a sa. După ce Ceausescu s-a întors dintr-un turneu mai lung efectuat 
în China şi Extremul Orient în luna iunie [1971], au existat zvonuri despre o tentativă de lovitură 
de stat la Bucureşti. În cadrul unei şedinţe de o zi cu liderii locali de partid, Ceauşescu a fost 
criticat — s-a spus că a fost si huiduit — pentru faptul că a făcut declaraţii emotionante pro- 
chineze în timpul călătoriei sale, care au iritat în mod inutil pe ruşi. Pentru moment, Ceauşescu 
rămâne la putere. Însă lipsa de succes a experimentelor sale economice orientate spre Occident, 
combinată cu neplăcerile de durată create de Moscova asupra politicii sale independente, par cu 
siguranţă să-l tind într-o poziţie relativ tulbure”. Vezi Intrigue in Bucharest, în Time”, 02/28/1972, 
Volume 99, Issue 9, p. 3 (Database: Academic Search Premier; EBSCOhost: Intrigue in Bucharesi). 
Pentru a evita două erori din articolul nesemnat apărut în revista americana, menţionăm faptul că 
Vasile Patilinet a devenit ministru al Economiei Forestiere şi Materialelor de Construcţii la 24 
ianuarie 1972, cedând postul de şef al Secţiei C.C. al P.C.R. pentru controlul muncii la M.F.A., 
M.A.I. şi Justiţie. 

16 Gestorben, în „Det Spiegel” 9/1972, 21 februarie 1972, p. 132. 

' LE. „Sovieticii au încercat cel putin o dată să penetreze armata română şi să încurajeze 
elemente anti-Ceauşescu, însă efortul respectiv s-a sfârşit cu un eşec si neplaceri în anul 1972, 
când un om aparent al Moscovei din armata română, generalul Ion Serb, a fost prins şi judecat 
de curtea marţială”. After Helsinki: Balkan Jitters, ,,Time”, 08/18/1975, Volume 106, Issue 7, p. 3 
(Database: Academic Search Premier; EBSCOhost: After Helsinki: Balkan Jitters). 

Câteva date privind soarta generalului Ion Serb, după ieşirea sa din inchisoare 
(1976), se regăsesc în lucrarea lui Ion Mihai Pacepa, publicată în anul 1987, in Statele 
Unite ale Americii!§, precum si în volumul generalului Tiberiu Urdăreanu. Şeful 
Direcţiei 'Tancuri si Auto din Comandamentul Infanteriei si Tancurilor (în perioada 
1979-1989) a confirmat doar parţial versiunea generalului de Securitate care „a defectat” 
în vara anului 1978, relatând faptul că s-a întâlnit la 21 februarie 1979, la sediul Direcţiei 
Tancuri si Auto, cu inginerul Cernescu şi generalul Ion Serb, care îndeplinea în acel 
moment funcţia de director al Întreprinderii de mecanizare a lucrărilor din cadrul 
Combinatului minier de la Rovinari (judeţul Gorj). 


18 Potrivit mărturiei lui Pacepa, generalul Ion Şerb era ,, seful Garnizoanei Militare Bucuresti când a 
fost contactat de fosta lui amantă din Moscova |...| Celor de la GRU le place să bată fierw’ cât e cald. 
La prima lui întâlnire cu Serb, în timp ce Nastasia îi strângea picioarele lui Serb între genunchii ei, 
sub masă, [colonelul E. A.] Musatov ia cerut piste documente secrete aparent inofensive |...] Musatov s-a 
mişcat foarte repede. A pretins că are nevoie de toate acestea pentru o tezà de doctorat. Da’ el a scris ceva 
despre apărarea unei capitale est-europene împotriva unui atac NATO în care se folosesc arme convenționale. A 
folosit ca exemplu Bucureştiul, iar planurile de apărare ale Bucureştiului îi vor fi de mare ajutor |...] Cand 
Musatov a cerut planurile, Direcţia a IV/-a [a Securităţii) le-a scos în secret în noaptea aia din seiful personal 
al lui Serb si le-a înlocuit cu o versiune falsă, menită să dezinformeze, pe care baietii o au întotdeauna la 
îndemână |...| Moscova s-a prins în joc singură [...] [Nicolae Ceausescu] 4 vrut ca Serb să fie nimicit. 
Dar abia se anunţase public că România nu mai are deţinuţi politici, astfel că Tovaräsul a hotărât 
să fie drastic pedepsit pentru încălcarea legii cu privire la secretul de stat. Documentele false, pregătite 
de către Direcția a IV-a, au fost ascunse în casa lui în timpul unei descinderi clandestine, iar el a fost arestat 
imediat când au fost găsite. 

Din acel moment, cunoşteam cazul Serb în detaliu. A fost judecat de curtea marțială în spatele 
usilor închise pentru nerespectarea secretului de stat, degradat si condamnat la şapte ani de închisoare. La câteva 
zile dupa proces, Ceausescu mi-a ordonat să organizez: o operațiune de dezinformare în Occident, răspândind 
zvonul că Serb era primul general din blocul sovietic care a fost condamnat ca spion sovietic. Cu greu s-ar putea 
găsi ceva mai convingător decât chestia asta, pentru a sprijini [operaţiunea] „Orizontul? în 
Occident, a spus atunci Ceausescu. Ca prim rezultat al operaţiunii de dezinformare, în februarie 
1972 Occidentul a aflat ştirea că s-ar putea ca Serb să nu mai fie general. Peste câteva zile, Serb a devenit 
un caz international, iat mass-media occidentală a publicat diverse rapoarte cum că generalul 
român Ion Serb fusese arestat si executat pentru că a furnizat informaţii militare Uniunii 
Sovietice [...] Ceausescu a ordonat ca situatia reală a lui Serb, cunoscută numai de o mână de oameni, să fie 
păstrată ca unul dintre cele mai mari secrete ale României. În august 1976, la întoarcerea sa din Crimeea 
după o întâlnire conciliantă cu Leonid Brejnev, Ceausescu a ordonat ca Serb să fie silit să semneze un 
acord secret, iar apoi să fie eliberat din închisoare si trimis la munca într-o gospodărie agricolă departe de 
Bucureşti (subl. ns.)” vezi Ion Mihai Pacepa, Orizonturi Roşii. Amintirile unui general de securitate, 
Bucureşti, Editura Venus, 1992, pp. 227-229. 

19 Tata cum a fost consemnată întâlnirea respectivă în jurnalul generalului Urdăreanu: „21.02 
[1979] [...] Ora 11.30. Primesc vizita unui director din Ministerul Aprovizionarii Tehnico- 
Materiale, inginerul Cernescu, care vine într-o problemă de serviciu. Solicită pentru bazinul 
minier Rovinari nişte autocamioane cu trei diferenţiale. A venit însoţit de directorul Întreprinderii de 
mecanizare a lucrărilor, generalul-locotenent in rezervă Ion Serb. Cu acesta din urmă este o întreagă 
istorie: 

Cândva a fost comandantul grănicerilor, pe când aceştia tineau de ministerul de Interne. La putin timp după 
ce grănicerii au trecut la armată, a fost destituit pentru imoralitate, s-a spus. Într-adevăr, era foarte tânăr si 

Informaţia privind numirea fostului general Ion Serb într-o funcţie de director 
la Rovinari este confirmată într-o nota nesemnata (,alba”) din 31 august 1979, astfel: 
„În Gorj, la Combinatul minier de cărbune — Întreprinderea de transporturi auto|,| tovaräsul 
Vasile Patilinet a numit ca director pe Serb lon, fost general, în prezent soldat (subl.n.)”2. 
Precizăm ca Ion Serb a fost degradat şi trecut în rezervă la 30 septembrie 1971, iar nota 
respectivă a fost întocmită în cadrul anchetei efectuate de către comisia specială care a 
analizat cauzele şi consecinţele „defectării” generalului Ion Mihai Pacepa în luna iulie 
1978. 

La rândul său, generalul Nicolae Plesita, fost şef al Direcţiei a V-a Securitate şi 
Gardă, a declarat în anul 1999 despre fostul locţiitor de la Comandamentul Infanteriei şi 
Tancurilor astfel: ,,Generalul Serb a fost demascat ca agent al ruşilor. [Românii] Lau închis la 
Aind. Când l-am arestat, era reprezentantul nostru în cadrul comandamentului Tratatului de la 
Varşovia. |Şerb] A fost pus să sustragă documente, harti si să le dea ruşilor. L-am prins în flagrant. 
Ceausescu s-a explicat cu Brejnev, iar / proces î s-a reproșat lui Serb doar încălcarea regulilor de 
folosire a documentelor secrete. Era o mäsluire ca să nu se cunoască adevărata cauză. Rusilor 
le-a convenit să nu-i demascăm printr-un proces, dar n-au încetat activităţile contra 
noastră (subl.n.)”21. 

De asemenea, cercetătorul american Larry L. Watts s-a străduit să descrie cazul 
de spionaj al generalului Ion Serb” si, ca urmare a consultării volumului editat de Mihai 


prezentabil. A fost apoi numit lochitorul comandantului la Armata de Bucureşti. Când generalul Ion Gheorghe 
a ajuns seful Marelui Stat Major, Serb a fost promovat comandant de armată. 

În anul 1969, când a luat ființă Comandamentul Infanteriei si Tancurilor, a fost numit prim-loctiitor al 
comandantului. Am lucrat împreună câțiva ani buni si am colaborat foarte bine, până când a fost scos, judecat si 
condamnat, se zice, pentru spionaj. După un oarecare timp a fost eliberat. L-am regăsit apoi director la o 
întreprindere importantă, la Rovinari, [in judetul] Gorj (subl. ns.)” vezi Tiberiu S. Urdareanu, Jurnal 
1978-1988, Bucureşti, Editura Militară, 2004, p. 76. 

20 Ton Mihai Pacepa în dosarele Securităţii: 1978-1980, studiu introductiv, selecţia documentelor si 
indice de nume de Liviu Taranu, Bucuresti, Editura Enciclopedică, 2009, p. 379. 

2 Marian Oprea, Viorel Patrichi, În culisele Securității cu si fără generalul Plesitä, Bucureşti, 
Editura Lumea Magazin, 2004, pp. 86-87. 

22 În opinia lui Larrry Watts, , 7 [generalul Ion Serb — 77.775.] fusese recrutat in timp ce era prizonier 
în URSS şi antrenat ca ofiter de securitate, in petioada războiului; s-a întors în România cu Divizia Tudor 
Vladimirescu şi a continuat să fie instruit in «academia militară» sovietică. Mai mult, pentru că urmase 
cursuri de instruire în domeniul informaţiilor în Uniunea Sovietică, el a făcut carieră în 
Securitate, ajungând până la funcţia de adjunct al șefului Consiliului pentru Securitatea Statului 
(sic), precum şi ministru-adjunct de interne, sub Alexandru Drăghici, înainte de căderea acestuia 
în dizgrație, după care a fost reincadrat ca ofițer, în forțele armate române. 

Şerb şi Romanov se aflau în termeni foarte buni. Romanov, care fusese prim-adjunct al 
comandantului Districtului militar Moscova (garnizoana Moscova), înainte de numirea sa, în mai 
1966, la Bucuresti [in funcţia de reprezentant al comandantului suprem al Forţelor Armate Unite 
ale OTV pe lângă armata românä,] cunoştea foarte bine slujba si responsabilitatile lui Serb. Serb a 
sustinut în timpul interogatoriilor că Romanov îl abordase la recepţia de la ambasada sovietică, dată cu ocazia 
aniversării revoluției bolsevice din [7] noiembrie 1970, la un moment de vârf al campaniei de presiune 
(şi dezinformare), exercitată de sovietici asupra României, referitor la participarea la manevrele 
[Organizaţiei] Tratatului [de la Varşovia]. Cateva luni mai tarziu, Romanov i-a înmânat „0 lista de 
cumpărături”. După aceea, Serb s-a întâlnit cu Romanov la Constanta, la o inspecţie a Diviziei 9 de 

Pelin in 1997, a considerat neadevarate detaliile cazului de spionaj al generalului Ion 
Serb prezentate de Ion Mihai Pacepa în lucrarea pe care a publicat-o in SUA”. 

În opinia noastră, declaraţiile lui lon Mihai Pacepa trebuie privite cu multă 
citcumspectie deoarece nu este prima dată când informaţiile menționate de acesta nu 
concordă cu evenimentele care au avut loc în anii 70-8024, Totodată, se cuvine să 
semnalăm faptul ca şi declarațiile generalului Nicolae Plesitä contin o serie de 
inadvertente. De exemplu, Direcţia V de Securitate si Gardă (U.M. 0666 Bucuresti) nu 
s-a ocupat niciodată de urmărirea spionilor străini sau de prinderea lor în flagrant delict. 
Aceste operaţiuni erau executate de ofițerii Direcţiei IV de Contrainformatii Militare 
(U.M. 0644 Bucureşti), în colaborare cu procurorii militari, doar pentru angajaţii MFA şi 
MAI. După felul în care a prezentat faptele, Nicolae Plesitä a utilizat anumite fragmente 
de informații şi a creat o versiune stilizată a evenimentelor, în care propria persoană a 
devenit erou principal într-o poveste de spionaj cu happy end. 

Alţi membri ai fostei Securitati, care au dorit să-şi păstreze anonimatul, au 
contrazis partial opiniile exprimate de Nicolae Plesita si au sugerat (in mod greşit, după 


tancuri (si), unde i-a dat lui Romanov informații asupra ,recentei înființări a donă mari unități de 
mecanizate”, special destinate să combată o incursiune [in România a unităţilor militare din] URSS — 
Tratatul de la Varsovia, precum şi „desfășurarea regimentelor acestora”. Aceasta confirma informațiile 
generale sovietice şi oferea detalii care lipseau Moscovei. Generalul sovietic şi-a exprimat 
gratitudinea „pentru informaţiile primite, ca şi pentru promisiunea că ar putea avea şi altele, pe 
viitor”. 

Conform transcriptului interogatoriului lui Serb, e/ s-a fntors la Bucuresti, in mai 1971 (după ce a 
mai participat la o inspecție la Iasi), şi a pus pe hartie ceea ce isi mai amintea din planul de acțiune al 
armatei, din 1968, asa cum îi ceruse ofiterul GRU. Acest „plan de reacție al armatei române, în cazul fortarit 
liniei Prutului, printr-o invazie similară cu cea din Cehoslovacia” a fost dat lui Romanov in aceeaşi 
luna. La contactul următor, Serb i-a furnizat generalului sovietic informaţii referitoare la „misiunile Diviziei 9 si 
Diviziei 10 din Dobrogea si câmpia Bărăganului, inclusiv podurile care urmau să fie distruse, #7 cazul 
unui atac sovietic”. 

Romanov a cerut, de asemenea, si a primit dosarele de cadre ale câtorva comandanți militari, printre care 
generalul Vasile Milea, pe atunci comandantul Gărzilor Patriotice, şi generalul Nicolae Militaru, care îi 
va urma lui Serb la comanda Armatei a II-a (Regiunea Bucuresti) si în funcţia de comandant al 
Garnizoanei Bucuresti. Militaru, care fusese şi el antrenat si recrutat de spionajul militar sovietic în URSS, 
va fi prins in flagrant în timp ce trimitea informatii către GRU, în 1978. Arestarea generalului Serb, in 
septembrie 1971, fusese, se pare, doar vârful icebergului (si), cu toate că rapoartele care 
ajunseseră la serviciile SUA, cum că arestarea lui fusese însoţită de arestarea altor 40 de ofiţeri de 
stat-major, fuseseră exagerate prin măsurile active sovietice, pentru a crea imaginea unei 
semnificative opoziții prosovietice în armată (subl.n.)” vezi Larry L. Watts, op. dz, pp. 521-523. 

23 Ton Mihai Pacepa, Red Horizons, Regnery Gateway, Washington D.C., 1987 [ediţia în limba 
română: Orizonturi Roșii. Amintirile unui general de securitate, Bucuresti, Editura Venus, 1992]; Mihai 
Pelin, Culisele spionajului românesc: DIE 1955-1980, Bucuresti, Editura Evenimentul Românesc, 
1997. 

24 Cf. Mihai Pelin, Operatinnile ,,Melita” si ,,Eterul”. Istoria Europei libere prin documente de 
Securitate, Bucureşti, Editura Albatros, 1999, pp. 123-125; 540-541; Florian Banu, Câfva 
considerații privind istoriografia Securității, în „Caietele CNSAS”, nr. 1/2008, p. 196; Ion Mihai Pacepa 
în dosarele Securităţii: 1978-1980, p. 26; loan Scurtu, Împotriva falsificării istoriei, în ,,Art-emis. 
Magazin cultural”, duminică, 11 septembrie 2011, http://www.art-emis.ro/analize/3595- 
impotriva-falsificarii-istoriei.html (accesat la 24 septembrie 2011). 

părerea noastră) faptul că generalul Ion Serb a acționat mult timp în folosul serviciilor 
secrete românești şi a adus beneficii deosebite României până în momentul arestării 
sale, iar sentința nu a fost îndeplinită tocmai din acest motiv. 

In cazul detaliilor prezentate de analistul politic şi militar Larry L. Watts, se 
cuvine să precizăm, în primul rand, faptul că generalul-maior Ion Serb a îndeplinit 
funcția de comandant al Trupelor de Grăniceri până in luna noiembrie 1961. Este 
adevărat că unităţile de grăniceri s-au aflat în structura Ministerului Afacerilor Interne 
până la 1 martie 1960, însă generalul Ion Serb nu a fost niciodată „adjunct al şefului 
Consiliului pentru Securitatea Statului” deoarece consiliul respectiv a fost înființat de- 
abia în vara anului 1967, adică după şapte ani de la mutarea lui Ion Serb şi a unităților de 
grăniceri de sub comanda sa la Ministerul Forţelor Armate”. 

In al doilea rând, la Constanţa nu a existat niciodată o divizie românească de 
tancuri. Marea unitate militară menţionată de analistul american era, de fapt, Divizia 9 
Mecanizata „Mărăşeşti” (comandată de generalul-maior Dumitru Gafencu, în 1962), iar 
Divizia 10 Mecanizată a avut comandamentul la Iasi, nu în Dobrogea sau în Câmpia 
Bărăganului (unitatea fiind comandată până în februarie 1963 de generalul-maior 
Gheorghe Crăciun, apoi de generalul-maior Gheorghe Ion — până în luna iunie 1963). 
Singura mare unitate de tancuri existentă în România până în toamna anului 1968 a fost 
Divizia 6 Tancuri (comandamentul său fiind la Târgu-Mures)?6. 

În al treilea rând, este putin probabil ca generalul Ion Serb să fi avut acces 
direct la dosarele personale ale generalilor Vasile Milea şi Nicolae Militaru deoarece 
aceştia nu au fost niciodată subordonații săi. Ion Serb a comandat Armata a H-a si, în 
aceeaşi perioadă (1965-1969), Militaru şi Milea au condus Armata a III-a (în calitate de 
comandant, respectiv şef de stat major), iar dosarele respective puteau fi consultate doar 
de şefii ierarhici (de exemplu, ministrul Forţelor Armate sau şeful Marelui Stat Major), 
precum şi de generalii în cauză (fiecare doar dosarul său). În plus, Nicolae Militaru a 
avut dreptul să vadă întregul dosar al subordonatului său, Vasile Milea. 

Este posibil ca Nicolae Militaru să fi dat lui Şerb copiile ambelor dosare, 
acestea fiind făcute până la mutarea lui Militaru de la Armata a Ill-a la Armata a H-a 
(iulie 1969). Ulterior, Ion Serb putea înmâna copiile respective generalului Gheorghi 
Pavlovici Romanov, însoţite, eventual, de o scurtă actualizare a datelor personale ale 
generalilor Militaru şi Milea (avansäri in grad şi numiri în funcţii noi etc.). 


25 Pentru detalii, vezi protocolul nr. 2 al şedinţei Biroului Politic al C.C. al P.M.R. din 22 
ianuarie 1960, Decretul Consiliului de Stat nr. 710/1967 privind organizarea si functionarea Ministerului 
„Afacerilor Interne, referatul cu privire la stabilirea structurii organizatorice a Departamentului 
Securităţii Statului (aprobat la şedinţa Biroului Permanent al Consiliului de Miniștri din 11 
septembrie 1967) şi protocolul ședinței din 12 septembrie 1967 a Prezidiului Permanent al C.C. 
al P.C.R. — Buletinul Oficial al Republicii Socialiste România, anul III, nr. 65, partea I, sâmbătă, 22 
iulie 1967, p. 564-567; Gavriil Preda, Petre Opris, Romdnia in Organizatia Tratatului de la Varşovia. 
Documente (1954-1968), INST, Bucuresti, 2009, vol. I (1954-1961), pp. 294-295 si vol. II (1962- 
1968), pp. 310-313; 327-328. 

26 A.N.LC., fond C.C. al P.C.R. — Cancelarie, dosar nr. 34/1962, f. 69; Petre Opris, România 
in Organizatia Tratatului de la Varsovia (1955-1991), Bucuresti, Editura Militară, 2008, pp. 103-104, 
114, 136, 139, 298. 

În ultimul rând, generalul sovietic a avut, într-adevăr, un motiv bine întemeiat 
pentru a obţine rapid detalii despre „înființări a două mari unități de mecanizate”. Ca 
urmare a invadării Cehoslovaciei de către unități militare din cinci state membre ale 
OTV (în noaptea de 20 spre 21 august 1968), Nicolae Ceausescu a aprobat crearea la 11 
septembrie 1968 a Diviziei 57 Tancuri, care avea comandamentul la Bucureşti si i se 
subordonau cinci regimente nou înființate: R. 28 Tc. si R. 43 Artilerie (în comuna Mihai 
Bravu, din actualul judeţ Giurgiu); R. 20 Tancuri, R. 22 Tc. si R. 2 Mc. (la Bucureşti). 
După câteva zile, o nouă mare unitate a fost creată la Armata a Il-a. Astfel, pentru 
blocarea Porții Focsanilor a apărut Divizia 67 Mecanizată (Brăila), care avea cinci 
regimente nou înființate în subordine: R. 301 Mc. si R. 267 Tc. (Galati); R. 267 Art. 
(Brăila); R. 282 Mc. (Focşani), R. 321 Mc. (Râmnicu Sărat). În acelaşi timp, pentru 
întărirea Armatei a III-a, în scopul blocării Porții Someşului, a fost înființată Divizia 81 
Mecanizata (1 octombrie 1968). Aceasta avea comandamentul la Dej si i se subordonau 
cinci regimente nou create: R. 223 Mc. si R. 230 Tc. (la Baia Mare); R. 221 Mc. (Dej); R. 
4 Mc. (Someşeni); R. 315 Art. (Şimleu Silvaniei). De asemenea, s-au înființat Regimentul 
27 Tancuri (la Piteşti) şi Divizionul 42 Artilerie Antitanc (păstrat în rezerva stategică), 
iar regimentele mecanizate din Diviziile 57 Tancuri, 67 şi 81 Mecanizate au primit în 
organica lor câte un batalion nou înființat de tancuri, un divizion de artilerie şi o baterie 
antitanc. 

În primăvara anului 1969 a fost înființat la Brad (jud. Hunedoara) Batalionul 26 
Vânători de Munte, în scopul întăririi Armatei a III-a. Concomitent, la Curtea de Arges 
s-a creat Brigada 4 Vânători de Munte (subordonată Armatei a II-a). Această mare 
unitate avea la dispoziţie patru batalioane noi (B. 29 V.M. — la Râmnicu Vâlcea; B. 30 
V.M. — la Câmpulung-Muscel; B. 33 V.M. — Curtea de Arges; B. 39 V.M. — Târgu-Jiu), 
precum si un divizion nou de artilerie de munte (la Targu-Carbunesti, mutat apoi la 
Râmnicu-Vâlcea)?. 

În cursul vizitei efectuate la Bucuresti în luna ianuarie 1972, mareșalul Ivan 
lakubovski a propus lui Nicolae Ceauşescu înlocuirea reprezentantului C.F.A.U. în 
România, generalul Gheorghi Pavlovici Romanov (19 ianuarie 1972). Este posibil ca 
propunerea comandantului suprem al Forţelor Armate Unite să fi avut legătură cu 
implicarea generalului Romanov în cazul de spionaj al generalului Ion Serb. 

Noul reprezentant al C.F.A.U. pe lângă armata română, generalul-colonel A. A. 
Dementiev, a preluat funcția respectivă în luna martie 1972 şi a avut, ca personal 
ajutator, un locţiitor cu gradul de general, un ofițer translator, un ofiţer cu cifrul, un 
subofițer (care se ocupa de problemele administrative) şi o dactilografă. 

Revocarea din funcţie a generalului-colonel A. A. Dementiev s-a produs în luna 
august 1976 „datorită încheierii termenului de serviciu în afara graniţei”, în locul său 
fiind numit generalul-locotenent Vasili Karpovici Diatlenko — prim-loctiitor al 


27 Pentru detalii privind noua structură organizatorică secretă a principalelor forte ale armatei 
române, pentru care şi-a manifestat interesul generalul sovietic Gheorghi Pavlovici Romanov, 
vezi Vasile Baetelu, Mihai Ghinoiu, Contributia Marelui Stat Major la reforma armatei în perioada 
1968-1989, în Statul Major General: 1859-2004: Istorie si transformare, Centrul Tehnic-Editorial al 
Armatei, Bucuresti, 2004, pp. 251-252, 265-268; Paul Sandachi, Aviația de luptă reactivă in România 
(1951-2001), Muzeul Aviației, f.a., p. 70, 73. 

comandantului trupelor Regiunii Militare Moscova si, apoi, locţiitor al șefului apărării 
civile a Uniunii Sovietice?8. 

La începutul anilor '80, generalul Vasili Karpovici Diatlenko a fost înlocuit de 
generalul-colonel V.A. Makarov, care a locuit mai multi ani la Bucureşti. Apoi, funcția 
respectivă a fost ocupată pentru o scurtă perioadă de către generalul-colonel G. G. 
Borisov.2? Imbolnavirea sa a determinat retragerea precipitata din acel post în primăvara 
anului 1989 şi numirea generalului-locotenent Alfred Grigorievici Gaponenko în funcția 
de reprezentant al C.F.A.U. pe lângă armata română. 

După 1989, generalul Ion Serb s-a înscris în Partidul Socialist al Muncii, 
înființat de fostul premier comunist Ilie Verdeț şi, în luna iunie 1996, a câștigat alegerile 
organizate pentru funcția de primar în comuna natală Malu cu Flori (jud. Dâmboviţa). 
În primul tur de scrutin, Ion Serb a obţinut primul loc (din cinci candidați), cu 562 
voturi favorabile (40,03% din totalul celor exprimate), iar în al doilea tur a obţinut 810 
voturi (54,14 % din numărul total de voturi), învingându-l pe Constantin Voica, 
reprezentantul Uniunii Social Democrate PD (FSN) — PSDR.% 

La alegerile locale din luna iunie 2000, Ion Serb a candidat din nou, însă ca 
reprezentant al Partidului România Mare. În primul tur de scrutin, acesta a obţinut 127 
voturi favorabile (9,19% din totalul voturilor) şi s-a situat pe poziţia a patra (din nouă 
candidaţi). Constantin Voica a participat ca independent şi a câştigat în al doilea tur, cu 
1052 voturi favorabile (73,26% din totalul celor exprimate).5! 

După insuccesul înregistrat la alegerile locale din vara anului 2000, Ion Serb s-a 
retras din viata publică. Într-o ştire de presă din 22 august 2005, s-a amintit faptul că, în 
perioada mandatului său de primar, a pus în posesie în mod abuziv, împreună cu lon 
Simion (secretarul comunei), o suprafață de 600 m? de teren, în favoarea lui Ion Bucura 
(în anul 1996). La 27 iulie 2005, Parchetul de pe lângă Judecătoria Târgovişte a constatat 
abuzul în serviciu săvărşit de Ion Serb si Ion Simion, însă fostul general si primar a 
decedat între timp, iar fapta a fost prescrisä în cazul secretarului comunei*. 


28 Pentru detalii, vezi A.N.I.C., fond C.C. al P.C.R. — Secţia Administrativ-Politică, dosar nr. 
3/1976, ff. 163-167. 

2 General-maior Dumitru Mircea, Unele aspecte privind relațiile cu structurile militare ale Tratatului 
de la Varsovia, în Romania si Tratatul de la Varşovia. Istoric. Mărturii. Documente. Cronologie, editori: 
Constantin Olteanu, Alesandru Duţu, Constantin Antip, Bucureşti, Editura Pro Historia, 2005, 
pp. 205-206. 

50 Fişa județului — Dâmbovita, Alegeri locale 1996,  Primării, Malu cu Flori, 
http://www.roaep.ro/alegeri/ (accesat la 22 decembrie 2012). 

SI Fisa judetului — Dâmbovita, Alegeri locale 2000,  Primării, Malu cu Flori, 
http://www.roaep.ro/alegeri/ (accesat la 22 decembrie 2012). 

32 Dan Coste, „Ne judecam cu primăria şi cu cei care ne-au Jurat pământul”, 9 AM News, 22 august 
2006,  http://wrww.9am.ro/stiri-revista-presei/2006-08-22/ ne-judecam-cu-primaria-si-cu-cei- 
cate-ne-au-furat-pamantul.html (accesat la 22 decembrie 2012). 

Consiliul Naţional pentru Studierea Arhivelor Securităţii a luat, în luna 
octombrie 2010, iniţiativa de a lansa un proiect ambițios, respectiv Conferinţa Naţională 
„Comunismul Românesc” (CNCR), cu obiectivul principal de a institutionaliza o 
manifestare științifică națională, anuală, cu specific interdisciplinar, dedicată dezvoltării 
studiilor privind comunismul românesc, în cadrele lui specifice şi, totodată, în context 
european. Modalitatea aleasă de susţinere a acesteia a fost constituirea unei Reţele în 
cadrul căreia să poată colabora permanent principalele instituții (publice, culturale, de 
învățământ) şi organizații neguvernamentale implicate în studiul sistematic al trecutului 
comunist al României. Aplicantul principal al proiectului, aprobat spre finanțare prin 
bunăvoința Fundaţiei Konrad Adenauer (prin Programul Statul de Drept Europa de 
Sud-Est — Ral of Law Program South Est Europe), a fost Consiliul Naţional pentru 
Studierea Arhivelor Securităţii, în vreme ce Institutul de Istorie „N. lorga” al Academiei 
Române (co-aplicant), a pus la dispoziţie sala de conferințe şi sala de consiliu, atât în 
data de 2 februarie 2011 (când a fost constituită Reţeaua de susţinere a Conferinţei), cât 
si în zilele desfăşurării conferinţei (în fiecare an), fiind partenerul oficial al CNSAS în 
organizarea manifestării. 


Anul 2011 a marcat un moment important în activitatea CNSAS ca organizator 
de evenimente ştiinţifice de anvergură naţională si internaţională. Încheierea acordului 
de parteneriat cu Fundaţia Konrad Adenauer, constituirea Reţelei de susținere a 
Conferinţei Nationale „Comunismul Românesc” şi faptul că în prima jumătate a anului 
2011, CNSAS a deţinut președinția Reţelei europene a instituțiilor deținătoare a 
arhivelor fostelor politii politice comuniste est-europene (European Network of Official 
Authorities in Charge of the Secret Police Files), sunt evenimentele care au făcut ca aceasta 
activitate să se bucure de succes. 

Concepută ca un proiect pe trei ani, Conferinta Nafională „Comunismul Românesc” 
s-a materializat în 17-18 marte 2011, cu ocazia primei ediții. Conform strategiei 
adoptate inițial, au fost invitate principalele instituții care au ca obiect de activitate 
studierea regimului comunist, exclusiv sau în parte (Consiliul Naţional pentru Studierea 
Arhivelor Securităţii, Institutul de Investigare a Crimelor Comunismului si Memoria 
Exilului Românesc, Institutul National pentru Studiul Totalitarismului, Centrul de 
Investigare a Crimelor Comunismului, Fundaţia Academia Civică, institutele Academiei 
Române din Bucuresti, Iasi, Cluj-Napoca si Timişoara, Institutul de Istorie Orală Cluj- 
Napoca, Arhivele Naţionale, Universitățile din Bucureşti, Iași, Cluj, Timişoara, Craiova 
şi Constanţa, Institutul Revoluţiei Române din Decembrie 1989, Muzeul Naţional de 
Istorie, Muzeul "Ţăranului Român), precum şi organizaţiile civice cele mai importante 
(Asociaţia Foştilor Deținuți Politici din România, Asociaţia 15 Noiembrie 1987 Brasov, 
Asociaţia 21 Decembrie 1989). Fiecare din aceste entități a prezentat un raport de 
activitate, referitor la propriile contribuţii la studierea regimului comunist şi al 
consecințelor acestuia. Sectiunile conferinței au fost dedicate surselor comunismului 
românesc, cercetării științifice, educaţiei la nivel universitar şi memorializării perioadei 

comuniste (gruparea conferentiarilor făcându-se în funcţie de specificul fiecărei entităţi). 
In cadrul CNCR au fost lansate numerele 3 şi 4 ale „Caietelor CNSAS”, publicație 
editată cu susținerea KAS. 

In programul Conferinţei au fost incluse şi două evenimente speciale, cu o 
tematică similară, respectiv vernisarea expoziției Tineretea mea în comunism (realizată de 
CNSAS, în parteneriat cu Muzeul Naţional de Istorie a României) şi proiecţiile de filme 
documentare din cadrul festivalului One World Romania: „Dusmanii poporului” (eveniment 
organizat cu susținerea KAS). 

Considerăm că CNCR a fost un real câştig ştiinţific, având în vedere tematica 
abordată si institutiile/personalitatile participante, cât si numărul mare al persoanelor 
invitate care au asistat la lucrări (inclusiv din partea unor reprezentanțe diplomatice), de 
nu puţine ori implicându-se direct în dezbaterile care au vizat atât tematica generală a 
studierii regimului comunist din România, cât şi activitatea CNSAS si a celorlalte 
instituții reprezentate la cel mai înalt nivel. Marele câştig al CNCR îl considerăm însă 
tocmai faptul că, instituţiile de cercetare, cele de învățământ si organizațiile civice, 
percepute în mod obişnuit ca şi concurente, au fost reunite, încă de la prima ediţie, în 
jurul aceleiaşi idei. În acest context, Reţeaua de susţinere a conferinţei este un bun 
câştigat, urmând ca în acest cadru să se desfășoare mai multe proiecte (precum un ghid 
al arhivelor specifice regimului comunist), a căror lansare a fost stabilită cu ocazia 
primei ediţii. 

Întrucât a fost stabilit, de asemenea, obiectivul ca CNCR să dobândească 
treptat şi o dimensiune internațională, organizarea la Bucureşti a Conferintei Internationale 
a European Network of Official Authorities in Charge of the Secret Police Files (Palatul 
Parlamentului, 14 iulie 2011) a fost un bun prilej de a evalua capacitatea CNSAS de a 
organiza evenimente internationale cu o agendă semnificativă pentru problemele 
complexe ale poziționării instituţiilor partenere fata de problematica societății civile, in 
țările Europei de Est. 

Manifestarea de la Palatul Parlamentului a reunit două evenimente 
complementare: conferința (desfășurată sub preşedinţia CNSAS) şi expoziția Communist 
Secret Agencies and the Cold War Propaganda Warfare.. 

În cadrul Conferinţei internaționale, la care au participat reprezentanții 
instituţiilor similare din Germania, Polonia, Cehia, Slovacia, Ungaria şi Bulgaria, au fost 
discutate problemele de interes general referitoare la moştenirea arhivistică a regimurilor 
comuniste şi situațiile particulare existente în fiecare tara (inclusiv percepțiile din mediul 
politic și din opinia publică). La sfârşitul dezbaterilor, s-a decis ca Bulgaria să preia 
preşedinţia Reţelei, urmând ca în anul 2012 aceasta să fie asigurată prin rotaţie de către 
Cehia şi Slovacia. A fost abordată, de asemenea, problematica extinderii Reţelei 
europene, în cazul în care ar exista solicitări din partea unor entități din alte tari foste 
comuniste, stabilindu-se si criteriile de eligibilitate in acest sens. 

Expoziţia dedicată tematicii propagandei în timpul Războiului Rece organizată 
de CNSAS (cu contribuţia partenerilor din Polonia, Bulgaria şi Slovacia — instituția 
similară din Germania punându-ne la dispoziție un interesant fond documentar, pentru 
a fi utilizat la expoziţii ulterioare) a fost vernisată cu public, în spaţiul proxim Sălii 
Drepturilor Omului, unde a avut loc Conferinţa. 

În cadrul celei de-a doua ediții a CNCR (15-16 martie 2012), au fost organizate 
şase secțiuni tematice, respectiv: „Minoritatea germană din România comunistă: 
mărturii documentare din Arhivele Securităţii”; „Aktionsgruppe Banat şi Securitatea”; 
„Minorităţi etnice şi naționale în România comunistă”; „Istorie şi memorie în România 
postcomunistă”; „Repere istoriografice şi reconstructii istorice” și „Istorie trăită, istorie 
povestită”. Au participat cu lucrări ştiinţifice reprezentanți ai Consiliului National 
pentru Studierea Arhivelor Securității, Institutului National pentru Studiul 
Totalitarismului, Arhivelor Nationale ale României, Fundaţiei Academia Civică, ai 
institutelor Academiei Române din Bucureşti, Iasi si Cluj-Napoca, Institutului de Istorie 
Orala Cluj-Napoca, Institutului National pentru Studierea Holocaustului „Elie Wiesel”, 
ai Universitatilor din Bucuresti si Cluj. Unele comunicări au avut, cel putin partial, si 
caracterul unor rapoarte instituționale de activitate (cazul Institutului „Elie Wiesel”, care 
s-a alăturat în premieră Conferinţei). Pentru CNSAS, a fost o bună ocazie de a prezenta 
rezultatele, considerăm noi meritorii, ale Centrului de Istorie Orala care funcționează in 
cadrul instituţiei (purtând numele regretatului Constantin Ticu Dumitrescu). Centrul are 
ca obiect de activitate intervievarea persoanelor care isi studiază dosarele de Securitate 
la sala de lectură a CNSAS (la cererea acestora). 

Cu ocazia acestei ediții, CNCR şi-a adăugat si un caracter international, prin 
participarea a doi invitați din Germania: filologul Stefan Sienerth, directorul Institutul 
pentru Cultură şi Istorie Germană în Sud-Estul Europei din München (IKGS) si 
publicistul William Totok (în calitate de cofondator al Grupului de Acţiune Banat). În 
acest fel, istoria minorităţii germane din Romania (tratată atât din perspectiva 
experiențelor personale, cat şi din cea, absolut necesară, a dosarelor de Securitate) s-a 
bucurat de prezentări extrem de ample, evidentiindu-se în mod special în cadrul 
discuţiei generale din cadrul secțiunii „Minorităţi etnice şi naționale în România 
comunistă”. IKGS München este, de altfel, un partener institutional mai vechi al 
CNSAS, iar cu ocazia Conferinţei a fost convenită şi încheierea unui nou parteneriat, 
având ca obiect valorificarea amplului fond documentar referitor la problematica 
minorităţii germane din România si a moştenirii culturale pe care aceasta a perpetuat-o 
în Germania. 

Cea de-a treia ediție a CNCR a fost organizată în zilele de 14-15 martie 2013 si 
a avut ca scop principal prezentarea rezultatelor concrete ale cercetărilor întreprinse de 
o nouă generaţie de specialişti în istorie recentă, în conformitate cu strategia adoptată 
odată cu lansarea ideii de Conferință Naţională, programul fiind completat cu două 
mese rotunde, dedicate unor teme de mare impact asupra publicului larg. 

În cele şase secţiuni ale Conferinţei, au prezentat lucrări reprezentanţi ai 
Consiliul Naţional pentru Studierea Arhivelor Securităţii, ai Institutului de Istorie „N. 
lorga”, ai altor institute de cercetare (Institutul National pentru Studiul Totalitarismului, 
Institutul pentru Investigarea Crimelor Comunismului şi Memoria Exilului Românesc, 
Institutul Revoluţiei Române din Decembrie 1989), instituții de învățământ superior 
(Universitatea din Bucuresti, Universitatea ,,Babes-Bolyai” din Cluj-Napoca). Extrem de 
importante au fost si lucrarile prezentate, in special pe sectiunea de memorializare, de 
reprezentanții Asociaţiei Fostilor Detinuti Politici din Romania, Fundaţiei Academia 
Civică şi Administraţiei Naţionale a Penitenciarelor. Cele două secțiuni concepute ca 
mese rotunde au avut ca tematică „Istorie şi memorie”, respectiv „Memoriale ale 

victimelor regimului comunist din România”, în cadrul cărora au fost prezentate 
percepții ale societăţii civile asupra memoriei istorice şi stadiul (inegal, deocamdată) de 
materializare al marilor proiecte de amenajare a memorialelor situate in locatiile-simbol 
ale represiunii (Sighet, Râmnicu Sărat, Jilava), inclusiv posibilitățile de încheiere a 
proiectelor. De mare interes s-a bucurat si bilanțul prezentat de dl. Thorsten Geissler, 
directorul Programului Statul de Drept Europa de Sud-Est, referitor la susținerea, de 
către K.A.S., a proiectelor legate de trecutul recent. 

Odată cu finalizarea, în condiţii optime, a proiectului (vezi programul complet 
al celor trei ediţii, reprodus mai Jos) strategia Conferinţei a fost extinsă, astfel că la ediția 
a patra şi la următoarele (ni le dorim cât mai multe), participanţii si auditoriul vor fi 
ţinuţi la curent, in timp real, cu stadiul proiectelor instituționale, inter-institutionale, de 
grup si personale privind atât studierea cât si memorializarea perioadei comuniste a 
istoriei României, conform ideilor de bază stabilite încă de la constituirea Reţelei de 
susținere a Conferinţei. De asemenea, având în vedere şi experiența pozitivă deja 
dobândită, vom încerca să întărim cât mai mult dimensiunea internațională a 
Conferinţei, inclusiv prin cooptarea unor specialişti sau a unor instituţii din tari care nu 
au putut participa, până acum, la Conferinţele European Network of Official Authorities in 
Charge of the Secret Police Files. 

În încheiere, remarcăm încă odată atât excelenta colaborare cu partenerul 
nostru principal (Institutul de Istorie „Nicolae Iorga” al Academiei Române) şi modul 
în care ceilalți parteneri au contribuit din plin la materializarea proiectului, cât si 
onorantul sprijin pe care l-am găsit în cadrul Fundaţiei Konrad Adenauer (deopotrivă 
din partea conducerii acestei organizații şi al echipei implicate în proiect), care a crezut 
în posibilitatea realizării CNCR si în importanța acestei idei pentru societatea 
românească. 


Programul Conferinței Naţionale „Comunismul Românesc” 


Prima Conferință Naţională „Comunismul Românesc” 
ZIUA I 
Joi, 17 martie 2011 
11,00-12,00: Inaugurarea expoziției „Tinereţea mea în comunism” 


Locaţie: Muzeul Naţional de Istorie a României, Calea Victoriei, nr. 12, sector 3, 
Bucureşti 


14,00-14,45: Deschiderea oficială a Conferinţei Naţionale „Comunismul Românesc”, 
Ediţia I 


Locaţie: Institutul de Istorie „Nicolae Iorga”, Bulevardul Aviatorilor, nr. 1, sector 1, 
Bucureşti. 

Ovidiu Cristea, Director, Institutul de Istorie „Nicolae Iorga”, Bucuresti: 
Cuvânt de deschidere 


Dragoş Petrescu, Preşedinte al Colegiului CNSAS: Prezentarea proiectului 
conferinței 


Thorsten GEISSLER, Director, Programul Statul de Drept Europa de Sud-Est 
al Konrad Adenauer Stiftung: Fundatia „Konrad Adenauer” si sustinerea proiectelor legate de 
trecutul recent 


15,00-16,30: SECŢIUNEA I — Sursele comunismului românesc: de la documente la 
mărturii orale 


Dorin DOBRINCU, Arhivele Nationale ale României 
Silviu B. MOLDOVAN, CNSAS 
Romulus Rusan, Fundaţia Academia Civică 
Moderator: Virgiliu TARAU, Vicepreşedinte al Colegiului CNSAS 
16,30-17,00: Pauză de cafea 
17,00-18,45: SECŢIUNEA a II-a — Cercetare științifică: Instituţii, metode, programe (1) 
Cristian VASILE, Institutul de Istorie „Nicolae Iorga”, Bucureşti 
Flavius SOLOMON, Institutul de Istorie ,,A.D. Xenopol”, Iasi 
Lucian NĂSTASĂ, Institutul de Istorie „George Barițiu”, Cluj-Napoca 


Miodrag MILIN, Institutul de Cercetări Socio-Umane ,,Titu Maiorescu”, 
Timisoara 


Moderator: Cosmin POPA, Institutul de Istorie „Nicolae Iorga”, Bucuresti 
18,45-19,45: Masa de seară 


20,00-22,00: Festivalul de film documentar dedicat drepturilor omului Onze World 
Romania: „Duşmanii poporului” (Cinema Eforie) 


ZIUA a Il-a 
Vineri, 18 martie 2011 


9,00-10,45: SECŢIUNEA a III-a: Cercetare ştiinţifică: Instituţii, metode, programe (ID) 

loan STANOMIR, Institutul de Investigare a Crimelor Comunismului si 
Memoria Exilului Românesc, Bucureşti 


Doru RADOSAV, Institutul de Istorie Orală, Cluj-Napoca 


Octavian ROSKE, Institutul National pentru Studiul Totalitarismului, 
Bucureşti 


Ion CALAFETEANU, Institutul Revoluţiei Romane din Decembrie 1989, 
București 


Moderator: Mioara ANTON, Institutul de Istorie „Nicolae Iorga”, Bucuresti 
10,45-11-15: Pauză de cafea 


11,15-13,00: SECŢIUNEA a IV-a: Educaţie la nivel universitar, concepte, teorii, 
programe de studiu (1) 


Andrei ALEXANDRESCU, Facultatea de Istorie, Universitatea din București 
Cristina PETRESCU, Facultatea de Ştiinţe Politice, Universitatea din Bucureşti 
Ovidiu BURUIANA, Facultatea de Istorie, Universitatea „Al. I. Cuza”, aşi 


Sorin RADU, Facultatea de Istorie şi Patrimoniu „Nicolae Lupu”, 
Universitatea „Lucian Blaga”, Sibiu 


Moderator: Lucian NĂSTASĂ, Institutul , George Barițiu”, Cluj-Napoca 


13,00-13,15: Prezentarea numerelor 3 si 4 ale ,,Caietelor CNSAS”; participă Ilinca 
IORDACHE, coordonator programe Fundaţia Konrad Adenauer pentru România şi 
Republica Moldova. 


13,15-14,30: Masa de prânz. 


14,30-16,15: SECŢIUNEA a V-a: Educaţie la nivel universitar, Concepte, teorii, 
programe de studiu (ID) 


Virgiliu TARAU, Facultatea de Istorie si Filozofie, Universitatea ,,Babes- 
Bolyai”, Cluj-Napoca 


Smaranda VULTUR, Facultatea de Litere, Istorie si Teologie, Universitatea de 
Vest, Timişoara 


Florin ANGHEL, Facultatea de Istorie si Ştiinţe Politice, Universitatea 
Ovidius, Constanța 

Sorin Damean, Catedra de Istorie, Facultatea de Ştiinţe Sociale, Universitatea 
din Craiova 


Moderator: loan STANOMIR, Institutul de Investigare a Crimelor 
Comunismului şi Memoria Exilului Românesc, Bucuresti 


16,15-16,45: Pauză de cafea 


16,45-18,45: SECŢIUNEA a Vl-a: Memorializare: De la mărturiile victimelor la 
institutionalizarea memoriei 


Maria MATEONIU, Muzeul Ţăranului Român, Bucureşti 


Prezentare colectivă: Ernest OBERLANDER-TARNOVEANU, Oana ILIE, 
Florin GEORGESCU şi Cornel ILIE, Muzeul Naţional de Istorie a României 


Octavian BJOZA, Asociaţia Foştilor Detinuti Politici din Romania 
Florin POSTOLACHI, Asociaţia 15 Noiembrie 1987 Braşov 
Teodor MĂRIEŞ, Asociaţia 21 Decembrie 1989 


Marius Oprea, Centrul de Investigare a Crimelor Comunismului din România, 
București 


Moderator: Romulus RUSAN, Fundaţia Academia Civică, Bucureşti 
18,45-19,30: Sesiunea de închidere a conferinței 


Dragoş PETRESCU, Consiliul Naţional pentru Studierea Arhivelor Securității: 
Concluzii 


Ovidiu CRISTEA, Institutul de Istorie „Nicolae Iorga”, Bucureşti: Cuvdnt de 
încheiere 


19,30-20,30: Masa de seară 


A Doua Conferinţă Naţională „Comunismul Românesc” 
Ziua | 
15 martie 2012 


17,00-17,45: Deschiderea oficială a Conferinţei Naţionale „Comunismul Românesc”, 
Ediţia a Il-a 

Loc de desfăşurare: Institutul de Istorie „Nicolae Iorga”, Bulevardul Aviatorilor, nr. 1, 
sector 1, Bucuresti 


Ovidiu CRISTEA, Director, Institutul de Istorie „Nicolae Iorga”, Bucuresti: 
Cuvânt de deschidere: 


Dragoş PETRESCU, Preşedinte al Colegiului CNSAS: CNCR / Editia a Il-a 
Virgiliu TARAU, Vicepreşedinte al Colegiului CNSAS: Securitatea si minoritatile 


Thorsten GEISSLER, Director, Programul Statul de Drept Europa de Sud-Est 
al Konrad Adenauer Stiftung: Programul Statul de Drept Europa de Sud-Est 


17,45-18,15: SECŢIUNEA I — Minoritatea germană din Romania comunistă: Mărturii 
documentare din Arhivele Securităţii 


Prelegere susţinută de prof. Stefan SIENERTH, Director al IKGS, München 
18,15-19,15: SECŢIUNEA a Il-a — ARtionsgruppe Banat si Securitatea 


William TOTOK, cofondator al Grupului de Acţiune Banat, scriitor şi jurnalist, 
Berlin 


Stefan SIENERTH, Director al IKGS, München 


19,15-20,15: Masa de seară 


Ziua a Il-a 
Vineri, 16 martie 2012 


9,00-10,45: SECŢIUNEA a III-a — Minorităţi etnice si nationale în România comunistă: 
Surse documentare şi reconstructii istorice 


Lucian NĂSTASĂ, Institutul „George Barițiu”, Cluj-Napoca 


Alexandru FLORIAN, Institutul National pentru Studierea Holocaustului „Elie 
Wiesel”, Bucuresti 


Tamas Lonhart, Facultatea de Istorie si Filozofie, Universitatea ,,Babes-Bolyai’, 
Cluj-Napoca 


Moderator: William TOTOK, Berlin 
10,45-11,15: Pauză de cafea 


11,15-13,00: SECŢIUNEA a IV-a — Istorie si memorie în România postcomunistă 

Andi MIHALACHE, Institutul „A.D. Xenopol”, Iasi 
Cristina PETRESCU, Facultatea de Ştiinţe Politice, Universitatea din Bucureşti 
Ioana BOCA, Fundaţia Academia Civică, Bucuresti 
Moderator: Lucian NASTASA, Institutul „George Barițiu”, Cluj-Napoca 
13,15-14,30: Masa de prânz 
14,30-16,15: SECŢIUNEA a V-a — Repere istoriografice şi reconstructii istorice 
Cristian VASILE, Institutul de Istorie „Nicolae Iorga”, Bucuresti 


Octavian ROSKE, Institutul National pentru Studiul Totalitarismului, 
Bucureşti 


Alina PAVELESCU, Arhivele Naţionale ale României, Bucureşti 
Moderator: Cosmin POPA, Institutul de Istorie „Nicolae orga”, Bucureşti 
16,15-16,45: Pauză de cafea 
16,45-18,45: SECŢIUNEA a Vl-a — Istorie trăită, istorie povestită 
Romulus RUSAN, Fundaţia Academia Civică, Bucureşti 


Cristina ANISESCU, Centrul de Istorie Orală „Constantin Ticu Dumitrescu” 
al CNSAS 


Liviu CHELCEA, Facultatea de Sociologie şi Asistenţă Socială, Universitatea 
din Bucureşti 


Ionut COSTEA, Facultatea de Istorie şi Filozofie, Universitatea ,,Babes- 
Bolyai”, Cluj-Napoca 


Moderator: Octavian ROSKE, Institutul National pentru Studiul 
Totalitarismului, Bucuresti 


18,45-19,15: Sesiunea de închidere a conferinței 


Dragoş PETRESCU, Consiliul Naţional pentru Studierea Arhivelor Securității: 
Concluzii 


Ovidiu CRISTEA, Institutul de Istorie „Nicolae Iorga”, Bucureşti: Cuvdnt de 
încheiere 


19,15-20,15: Masa de seară 

A Treia Conferință Naţională „Comunismul Românesc” 
Ziua I 
Joi, 14 martie 2013 


15,00-15,30: Deschiderea oficială a Conferinţei Nationale „Comunismul Românesc”, 
Ediţia a III-a 


Locaţie: Institutul de Istorie „Nicolae Iorga”, Bulevardul Aviatorilor, nr. 1, sector 1, 
Bucureşti 


Ovidiu CRISTEA, Director, Institutul de Istorie „Nicolae Iorga”, Bucuresti: 
Cuvânt de deschidere 


Dragoş PETRESCU, Preşedinte al Colegiului CNSAS, Virgiliu TARAU, 
Vicepreşedinte al Colegiului CNSAS: Proiectul CNCR: Ce mai avem de facut... 


Thorsten GEISSLER, Director, Programul Statul de Drept Europa de Sud-Est 
al Konrad Adenauer Stiftung: Fundatia Konrad Adenauer si sustinerea proiectelor legate de 
trecutul recent 


15,45-17,45: SECTIUNEA I 


Mioara ANTON, Institutul de Istorie „Nicolae lorga”, Bucuresti: Cainfa 


„idolilor” in note, scrisori, memorii. Studi de caz: Ana Pauker, Vasile Luca, Teohari Georgescu 


Florin ABRAHAM, Consiliul National pentru Studierea Arhivelor Securității: 
Despre responsabilitatea istoricului. Studiu de caz: expozitia ,,Totalitarismul in Europa”, 2012- 
2013 


Cosmin Popa, Institutul de Istorie „Nicolae Iorga”, Bucureşti: Comunismul 
european în istoriografia rusă: abordări noi, paradigme vechi 


Adrian  CIOFLÂNCĂ, Consiliul Naţional pentru Studierea Arhivelor 
Securităţii: Reswrse din Arhiva CNSAS privind istoria Holocaustului si procesele criminalilor de 
război 


Moderator: Octavian ROSKE, Institutul National pentru Studiul 
Totalitarismului, Bucuresti 


17,45-18,15: Pauză de cafea 
18,15-19,30: SECŢIUNEA a Il-a - Istorie si memorie (Masă rotundă) 


Octavian BJOZA, Preşedinte, Asociaţia Foștilor Detinuti Politici din România 

Radu CIUCEANU, Director, Institutul National pentru Studiul 
Totalitarismului, Bucuresti 


Dinu ZAMFIRESCU, Membru al Colegiului CNSAS 


Moderator: Adrian CIOROIANU, Decan, Facultatea de Istorie, Universitatea 
din Bucureşti 


19,30-20,30: Masa de seară 
Ziua a Il-a 
Vineri, 15 martie 2013 
9,00-11,00: SECŢIUNEA a III-a 


Clara MARES, Institutul pentru Investigarea Crimelor Comunismului şi 
Memoria Exilului Românesc, Bucuresti: Ion D. Sîrbu si contemporanii sai. Tipare 
comportamentale 


Dan CATANUS, Institutul National pentru Studiul Totalitarismului, Bucuresti: 
In vizită la Kremlin. Aspecte controversate ale întâlnirilor dintre Gheorghiu-Dej si Stalin 


Simion GHEORGHIU, Institutul de Istorie „Nicolae Iorga”, Bucuresti: 
Regimul Ceausescu în sursele sovietice. Analiză documentară 


Iuliu CRACANA, Consiliul National pentru Studierea Arhivelor Securităţii: 
„Articolul 193 Cod Penal: un secret al represiunii politice care persistă şi astăzi 


Moderator: Cristian VASILE, Institutul de Istorie „Nicolae Iorga”, Bucuresti 
11,00-11,30: Pauză de cafea 
11,30-13,00: SECŢIUNEA a IV-a 


Oana DEMETRIADE, Consiliul Naţional pentru Studierea Arhivelor 
Securității: Fil impotriva tatălui. Cariera de ofițer de Securitate a lui Nicolae N. Rădescu 


Dan Claudiu DEGERATU, Institutul National pentru Studiul Totalitarismului, 
Bucuresti: Nicolae Ceausescu si „nori ilegalisti” ai PCR. Analiza unui moment de reevaluare 
ideologică 


Liviu TARANU, Consiliul National pentru Studierea Arhivelor Securității: 
Libertatea corespondenței în timpul regimului comunist: un drept garantat dar niciodată respectat 


Moderator: Adrian CIOFLÂNCĂ, Consiliul Naţional pentru Studierea 
Arhivelor Securității 


373 


Conferința Naţională „Comunismul Românesc” (2011-2013) 


13,00-14,15: Masa de prânz 
14,15-16,15: SECŢIUNEA a V-a 


Ştefan BOSOMITU, Institutul pentru Investigarea Crimelor Comunismului şi 
Memoria Exilului Românesc, Bucuresti: Pentru o istorie biografică a comunismului românesc 


Florin Răzvan MIHAI, Institutul National pentru Studiul Totalitarismului, 
Bucuresti: Partidul Comunist Roman si partidele comuniste din Europa Occidentală, 1945-1989: 
Surse, metode, periodizare 


Ion BUCUR, Institutul Revoluţiei Române din Decembrie 1989, Bucuresti: 
Represiunea din 17-22 decembrie 1989. Prevederi legale, excese, responsabilitate 


Corneliu PINTILESCU, Universitatea „Babeş-Bolyai”, Cluj-Napoca: Discursuri 
instituționale in România comunistă, 1948-1965: metodologii alternative ale analizei de discurs 


Moderator: Mioara ANTON, Institutul de Istorie „Nicolae Iorga”, Bucureşti 
16,15-16,45: Pauză de cafea 


16,45-18,15: SECŢIUNEA a Vl-a — Memoriale ale victimelor regimului comunist din 
România (Masă rotundă) 


Ioana BOCA, Fundaţia Academia Civică, Bucuresti: Meworialul Sighet 


Adelina TANTARIU, Institutul pentru Investigarea Crimelor Comunismului si 
Memoria Exilului Romanesc, Bucuresti: Memorialul Ramnicu Sarat 


Dana CENUȘĂ, Administraţia Naţională a Penitenciarelor: Initiative privind 
crearea Memorialului Jilava 


Moderator: Romulus RUSAN, Fundaţia Academia Civică, Bucureşti 
18,15-18,45: Sesiunea de închidere a conferinței 


Dragoş PETRESCU, Consiliul Naţional pentru Studierea Arhivelor Securității: 
Concluzii 


Ovidiu CRISTEA, Institutul de Istorie „Nicolae Iorga”, Bucureşti: Cuvdnt de 
încheiere 


18,45-20,00: Masa de seară 


Silviu B. Moldovan 

Peter Hellstrém, Die Postkontrolle der Staatssicherheit aus der Sicht Eines 
Zeitzeugen, Berlin-Schânefeld, Morgana Edition, 2010, 435 p. 


Este deja consacrat faptul ca, inca de la instalarea lor, regimurile comuniste din 
Europa de Est au folosit împotriva presupusului duşman intern sau extern o structură 
de poliție politică denumită generic în Romania — Securitate, iar în RDG — Stasi. Create 
după model sovietic aceste organisme au funcționat ca veritabile instrumente de 
represiune. Perfectionate continuu, din punct de vedere al structurii, atribuţiilor şi 
personalului, ele au atins în anii ‘70 si 80 maximul rafinamentului în controlul si 
reprimarea oricărei minime rezistențe sau dizidente. Utilizând metode ale unui serviciu 
clasic de informaţii şi aflate în directă conexiune cu aparatul de partid, aceste structuri 
au primit cele mai variate directive. Pentru îndeplinirea lor, metodele utilizate au fost 
diverse: crearea de rețea informativă, filajul, perchezitiile, retinerile, arestările, anchetele 
informative, interceptarea corespondenței, ascultarea telefoanelor etc. Multe din aceste 
practici au fost însoţite însă de violenţe, abuzuri şi, evident, încălcări ale drepturile 
fundamentale prevăzute şi garantate în textele constituționale în vigoare la acel moment. 
Astfel, caracterul de poliție politică este subliniat tocmai de aceste încălcări. Una din ele 
a fost dată de încălcarea sistematică a unui drept fundamental al omului, şi anume 
libertatea şi secretul corespondenţei. 

Ocupându-se tocmai de această categorie a controlului şi cenzurii corespondenţei 
Peter Hellstrom, în Die Postkontrolle der Staatssicherheit- Aus der Sicht eines Zeitzeugen, 
prezintă în detaliu o dimensiune mai putin cunoscută a controlului populației într-un 
regim totalitar: controlul şi reținerea coletelor poştale. 

În prima parte a cărții sale, autorul face trimitere la documente privind istoria 
inspecției postale din 1950 şi până la aşa-numitul deces al Stasi (1989), temeiul juridic pe 
baza căruia se făcea acest control în RDG şi, în egală măsură, cum se ajungea la 
eludarea lui, maniera de lucru, metode, mediu, colaboratori dar şi interacțiunea politico- 
operațională (POZW). 

Pe lângă primul capitol dedicat activităţii de control al corespondenţei, Peter 
Hellstrôm vine în capitolul doi, cu o analiză succint descriptivă al fundamentului juridic 
al R.D.G şi modul cum era încălcată constituţia acestui stat. În anul 1968, la punctul 
unu al articolului 31 din Constituţia RDG se prevedea că posta si telecomunicatiile sunt 
inviolabile. Nerespectarea acestui punct este dovedită de Peter Hellstrôm care aduce în 
discuţie, documentat, structurile juridice auxiliare menite a ascunde o asemenea 
încălcare a constituţiei. 

In capitolul trei, autorul analizează activitatea, metodele şi contextul in care are 
loc dezvoltarea unor structuri ca unități informative axate pe controlul scrisorilor, 
telegramelor etc. Apoi sunt prezentate categoriile de monitorizare/supraveghere a 
corespondenţei externe (Postkontrolle A), şi supravegherea corespondenţei interne 
(Postkontrolle B), plus metodele de căutare în conţinutul corespondenței — subiecte de 
interes, tehnica de deschidere, analiză şi închidere la loc — mașinării şi instrumente, 
memorii. 

Următorul capitol (patru), aduce în prim plan dezbateri referitoare la postul de 
control al armatei. Echipamentul tehnic şi elementele legate de acesta, au fost furnizate 
de Sectorul Operational — Tehnic (OTS) si de către Departamentul pentru Armament si 
Servicii Chimice (BCD). 

În capitolul cinci este analizată posta germană si administraţia vamală a RDG 
alături de cooperarea strânsă dintre inspecția poştală neoficială şi controlul vamal, 
parţial legiferată. 

Se trece apoi, în capitolul şase, la prezentarea în detaliu a modului cum era 
integrat în activitatea Stasi controlul coletelor poştale, la care se adaugă instrucțiunile 
administrative privind confiscarea obiectelor de valoare şi/sau a sumelor de bani. Aici, 
din cauza unor fraude, uneori, au fost înregistrate pierderi, au fost suspiciuni de 
complot şi jaf, ceea ce a condus la anchete la inițiativa Departamentului M. 

Un amănunt deloc de neglijat: în perioada ianuarie 1984 — noiembrie 1989, Stasi a 
confiscat prin intermediul controlului coletelor poştale numerar în valoare de 32,726 
milioane DM. De ce? ... Pentru că în cele din urmă statul are nevoie de valută (Der 
Staat braucht schlieflich Devisen!). Argumentul autorului este însă unul de natură morală 
deoarece se pune, de asemenea, întrebarea: conform căror principii morale angajații 
Stasi au implementat controlul corespondenței? Ce a determinat această organizaţie să 
încalce un drept uman antic? Astfel de întrebări au dus la o abordare în care sunt 
prezentate departamentele de control al corespondenţei din Berlin şi Erfurt, profilul 
personalului recrutat, colaborarea cu cadrele neoficiale pentru controlul corespondenței, 
rolul SED în cadrul Departamentului M: 

La fel ca si în cazul MfS în general, organizatia de partid, din interiorul Departamentului 

M, a servit unor măsuri de retmprospatare ideologică dar si de control al membrilor. Din cauza 

unor elemente de opoziție explozive din interiorul departamentului, conducerea de partid a 

raionului s-a simtit aparent forțată, in special în departamentul M, să controleze atitudinile 

ideologice ale membrilor. Actionând împotriva regulilor statutare ale partidului, conducerea 
raionului a căutat şi angajat oameni fără nici un simt critic si dispuşi la complicitate. (Gerd 

Reinike, angajat al Departamentului M, în care a lucrat între 1979-1985). 


Autorul redă documente autentice din arhiva Stasi, întreaga analiză 
demonstrând, de altfel, preferința autorului pentru insertia pe ici pe colo de documente 
din fondurile documentar si informativ. 

Problema cadrelor este tratată cu deosebită atenţie în capitolul nouă. Peter 
Hellstrom rezumă în idei descriptive problema liniei de cadre, a angajaţilor, profilul 
angajaţilor neoficiali şi a rolul organizației de partid în munca de monitorizare a 
corespondenţei. 

Un amplu studiu de caz este prezentat în capitolul 10: monitorizarea 
corespondenţei în Thuringia — locaţie cunoscută ca inima verde si centrul geografic al a 
Germaniei. Tot ceea ce autorul a descris teoretic in secțiunile anterioare ale lucrării aici 
este prezentat în strictă legătura cu realitatea. 

În partea a doua a lucrării, Peter Hellstrom articulează efectele controlului 
corespondenței în ansamblul metodelor tehnico-operative de supraveghere a populației 
(ascultarea telefoanelor, supravegherea video etc.). De exemplu, Departamentul XXVI a 
fost responsabil cu supravegherea acustică şi vizuală, aici fiind luate măsuri care 

includeau supravegherea telefoanelor şi păstrarea sub atenta observare a încăperilor. 
Această ramură a MfS s-a dezvoltat odată cu extinderea rețelei de telefonie privată in 
RDG. 

Una din concluziile cărții este aceea că metodele utilizate de partidul de 
guvernământ pentru influențarea populației se completau foarte bine cu cele ale Stasi: 
căile „oficiale” de influență şi informare prin intermediul masinäriilor de partid ale SED, 
poliția populară, administratiile guvernamentale şi conducerea unităţilor economice, 
secțiunile de cadre şi organizațiile de masă, toate erau la fel de importante pentru 
aplicarea unei politici tehnologizate de totală supraveghere. 'Totodată supravegherea 
prin mijloace de tehnică operativă ca şi supravegherea corespondenţei, perchezitiile sau 
filajul suspectilor completau acest arsenal. Erau piese dintr-un puzzle care dădea 
imaginea de ansamblu a unei societăți aflate sub tortură mută, fizică şi psihică. 
Adâncirea cercetărilor în arhivele organelor represive i-a permis autorului tocmai 
detalierea şi nuantarea tehnicilor utilizate de regimul comunist pentru menţinerea 
controlului asupra societății şi reprimarea opozanților, fie ei şi imaginari. 


Camelia — Adela Simeoni 

Dan Catanus, Tot mai departe de Moscova... Politica Externă a României 
în contextul conflictului sovieto-chinez. 1956-1965, Bucureşti, INST, 2011, 
455 p. 


„Ce va bägati voi românii, 
sunteți la 10.000 km de China, sunteți 
la nu ştiu cât de Moscova, n-aveţi nici 


DAN CĂTĂNUŞ o problemă!” astfel punea, ipotetic, 
problema implicării României in 

Tot mai departe de Moscova... conflictul sovieto-chinez, lon Popescu 
Politica externă a României Puţuri, | la discuţiile pee ete 
1956-1965 Declaraţiei din aprile 1964. Răspunsul lui 


Gh. Gheorghiu-Dej, dar si celelalte 
luări de cuvânt ale membrilor 
Comitetului Central arătau însă că, 
dimpotrivă, problemele erau multe şi 
grele, iar finalitatea demersului 
românesc consta în obținerea unui 
grad cât mai ridicat de autonomie: 
„Noi am fi bucuroşi dacă am fi lăsaţi în 
pace să ne semănăm cucuruzul nostru 
cât mai bine”, spunea atunci şeful 
PMR. Tot atunci, lon Popescu-Puturi 
nu a scapat ocazia de a reaminti ca 
,tovarasii au vrut ca din ţară 
industrializată să fim tara cucuruzată” |. 

Privind la destinul acestei tari, şi nu doar din unghiul celor prezentate mai sus, e 
limpede că evoluţia postbelică a României este legată de etapele pe care regimul 
comunist le-a parcurs având ca obiectiv consolidarea sa. Transformările pe care acesta 
le-a cunoscut au depins, în cea mai mare parte, de personajele aflate în vârful piramidei 
politice, dar şi de conjunctura externă în care ele au acționat. 

Din punct de vedere al mediului extern, parcursul României comuniste a fost, 
în totalitate, dependent de cele două realităţi ale relațiilor internaționale din epoca 
ulterioară celui de-Al Doilea Război Mondial: blocul socialist şi lumea capitalistă. 
Limpezirea acestui parcurs stă, astăzi, în sarcina istoricilor. 

Dan Cătănuş face parte din „noul val” al istoriografiei româneşti: absolvent al 
Facultăţii de Istorie, Universitatea Bucureşti, doctor în istorie la Institutul de Istorie „N. 
lorga” şi cercetător principal la I.N.S.T., încă de la începuturile acestui onorabil institut. 
Cartea sa despre politica externă a României, între anii 1956-1965, încununare a 
aproape un deceniu de cercetări în domeniu, poate fi socotită drept „un roman fluviu”, 
dupa cum aprecia Radu Ciuceanu, în prefaţă. Ni se pare indreptatita această expresie, 


1 A.N.LC., fond C.C. al P.C.R., Cancelarie, dosar nr. 16/1964, f. 141. 

datorită modului cum a fost gândită si structurată lucrarea, perfect adaptat domeniului 
ales. 

Subiectul este unul care s-a bucurat de o atenţie deosebită în cercul istoricilor, 
din generaţii diferite. Politica externă în timpul lui Gheorghe Gheorghiu-Dej a fost 
abordată frecvent în volumele de documente, memorialistica, studiile şi sintezele 
apărute, în România, după 1989 — un adevărat „front istoriografic” s-ar putea spune. 
Contribuțiile pe acest segment al istoriei comunismului românesc, publicate in 
Occident, în anii *60-70, nu sunt nici ele de neglijat, bibliografia este impresionantă. 
Vom aminti aici doar câteva din contribuţiile autohtone şi străine pe care le socotim 
semnificative. La categoria documente publicate avem în vedere (în ordine alfabetică) 
autori precum Florian Banu*, Romulus loan Buduraÿ, Gheorghe Buzatu, Mihai 
Retegan>, Constantin Moraru®, Al. Oşca si Vasile Popa’, loan Scurtu®. 

În ce priveşte sursele memorialistice, între ele se detaşează cele îngrijite ori 
semnate de Lavinia Betea®, Silviu Brucan!0, Mircea Maliţa!!, Gheorghe Gaston-Marin!?, 
Paul Niculescu-Mizil!5 si Paul Sfetcu'. 

Studii sau lucrări de analiză şi sinteză au fost publicate de Mioara Anton, 
Vasile Buga!*, Gheorghe Buzatu!”, Mihail Dobrel$, Adrian Cioroianu!®, Florin 


? Florian Banu, Liviu Täranu, Aprilie 1964 — „Primăvara de la Bucureşti”. Cum s-a adoptat „Declaraţia 
de independență a Romântei?, Bucureşti, Editura Enciclopedică, 2004. 

3 Romulus Ioan Budura (coord.), Re/atit romäno-chineze, 1880-1974. Documente, Bucureşti, MAE şi 
ANR, Bucureşti, 2005. 

+ Gheorghe Buzatu, Mircea Chiritoiu (editori), Agresiunea comunismului in România, vol. I, 
Bucureşti, Paideia, 1998. 

5 Mihai Retegan, Alesandru Duţu (editori), Război politic în blocul comunist. Relaţii romäno-sovietice, 
Documente, vol. IL, Bucureşti, Tritonic, 2004. 

6 Constantin Moraru, Iunie 1956 — Tito la Bucureşti, în Putere şi societate. Blocul comunist sub impactul 
destalinizării, 1956, coord. Dan Catanus, Vasile Buga, Bucuresti, INST, 2006. 

7 Alexandru Osca, Vasile Popa, O fereastră în cortina de fier, România, Focşani, Editura Vrantop, 
1997. 

8 Joan Scurtu (coord.), România. Retragerea trupelor sovietice, 1958, Bucureşti, Editura Didactică si 
Pedagogică, 1996. 

” Lavinia Betea, Alexandru Bârlădeanu despre Dej, Ceausescu si Iliescu. Convorbiri, Bucuresti, Editura 
Evenimentul Românesc, 1997 si Maurer si lumea de îeri. Mărturii despre stalinizarea României, Arad, 
Fundaţia loan Slavici, 1995. 

0 Silviu Brucan, Generaţia irosită. Memorii, Bucuresti, Editurile Universul şi Calistrat Hogas, 1992. 
1 Mircea Malița, T'ablouri din Războiul Rece. Memorii ale unui diplomat român, Bucureşti, Editura C.H. 
Beck, Bucuresti, 2007. 

2 Gheorghe-Gaston Marin, În serviciul României lui Gheorghin-Dej. Însemnări din viata, Bucureşti, 
Editura Evenimentul Românesc, 2000. 

3 Paul Niculescu-Mizil, O istorie traitd, Bucuresti, Editura Enciclopedică, 1997. 

1 Paul Sfetcu, 13 ani in anticamera lui Dej, selecţie, introducere şi note de Lavinia Betea, Bucuresti, 
Editura Fundaţiei Culturale Române, 2000. 

5 Mioara Anton, Ieşirea din cerc. Politica externa a regimului Gheorghiu-Dej, Bucureşti, INST, 2007. 

6 Vasile Buga, O vară fierbinte în relațiile româno-sovietice. Convorbirile de la Moscova din inlie 1964, 
Bucureşti, INST, 2012. 

7 Buzatu Gheorghe, România si marile puteri (1939-1947), Bucureşti, Editura Enciclopedică, 2003. 

Constantiniu, Brandusa Costache?!, Mihai Croitor2, Dennis Deletant?, Stephen 
Fischer-Galati#, David Floyd”, Joseph F. Harrington si Bruce J. Courtney, Ghiţă 
Ionescu?’, Keneth Jowith?8, Robert R. King?”, John Michael Montias%, Constantin 
Moraru”!, Cezar Stanciu*’, Stelian Tänase, Vladimir Tismaneanu*, Liviu C. Tarau* si 
subsemnatul36. 

Atât în categoria documentelor publicate cât şi în cea a lucrărilor de analiză, 
Dan Cătănuş însuşi are contribuţii notabile“. Acestea sunt premergătoare volumului la 


18 Mihail Dobre, Romdnia la sfârșitul Razboiului Rece. Statut geopolitic si optiuni de securitate, Bucuresti, 
Editura Enciclopedică, 2011. 

19 Cioroianu Adrian, Pe umerii lui Marx. O introducere în istoria comunismului românesc, Bucureşti, 
Editura Curtea Veche, 2005. 

20 Florin Constantiniu, O îszorie sinceră a poporului român, ediţia a IV-a revăzută si adăugită 
București, Editura Univers Enciclopedic Gold, 2010. 

21 Brânduşa Costache, Activitatea României în Consiliul de Ajutor Economic Reciproc, 1949-1974, 
Bucureşti, INST, 2012. 

% Mihai Croitor, Rowänia si conflictul sovieto-chinez, 1956-1971, Cluj-Napoca, Editura Mega, 2009. 

% Dennis Deletant, Teroarea comunistă în România. Gheorghin-Dej si statul polițienesc, 1948-1965, 
traducere de Lucian Leustean, Iasi, Editura Polirom, 2001. 

24 Stephen Fischer-Galati, The New Romania. From Peoples Democracy to Socialist Republic, 
Cambridge, The M.I.T. Press, 1967. 

°5 David Floyd, Romania: Russia's Dissident Ally, New York, Frederic A. Praeger Inc., 1965. 

% Joseph F. Harrington, Bruce J. Courtney, Relafiile româno-americane, 1940-1990, traducere de 
Mihaela Sadovschi, prefata de V. Fl. Dobrinescu si Kurt Treptow, Iasi, Institutul European, 
2002. 

27 Ghiţă Ionescu, Comunismul în România, Bucureşti, Editura Litera, 1994. 

% Kenneth Jowitt, Revolutionary Breakthroughs an National Development. The Case of Romania. 1944- 
1965, Los Angeles, University of California Press, 1971. 

2 Robert R. King, 4 History of the Romanian Communist Party, Stanford, Hoover Institution Press, 
1980. 

30 John Michael Montias, Economic Development in Communist Romania, Cambridge, The M.IT. 
Press, 1967. 

31 Constantin Moraru, Politica externă a României, 1958-1964, Bucuresti, Editura Enciclopedică, 
2008. 

32 Cezar Stanciu, Fratia socialistă. Politica RPR fata de tările lagărului socialist, 1948-1964, Târgovişte, 
Editura Cetatea de Scaun, 2009. 

33 Stelian Tanase, Elite si societate. Guvernarea Gheorghin-Dej 1948-1965, Bucureşti, Editura 
Humanitas, 1998. 

34 Vladimir Tismăneanu, Stalinism pentru eternitate. O istorie politica a comunismului românesc, traducere 
de Cristina Petrescu si Dragos Petrescu, postfață de Mircea Mihäies, Iaşi, Editura Polirom, 2005. 
55 Liviu C. Tarau, Între Washington si Moscova: Romania 1945-1965, Cluj-Napoca, Editura Tribuna, 
2005. 

55 Liviu Taranu, România în Consiliul de Ajutor Economic Reciproc, 1949-1965, Bucureşti, Editura 
Enciclopedică, 2007. 

37 Dan Cătănuş, Între Beijing si Moscova. România si conflictul sovieto-chinez, Bucuresti, INST, 2004; 
Idem, A dona destalinizare. Gh. Gheorghiu-De la apogeul puterii, Bucureşti, Editura Vremea XXI, 
2005; Putere si societate. Lagărul comunist sub impactul destalinizării, 1956, Bucuresti, INST, 2006 
(coordonatori Dan Cătănuş şi Vasile Buga). 

cate vom face referire în continuare, fiind roadele efortului de documentare în arhivele 
româneşti. 

Volumul Tot mai departe de Moscova... Politica Externd a României în contextul 
conflictului sovieto-chinez. 1956-1965 este structurat pe 14 capitole, însoțite de un dicționar 
biografic, ilustrații, o bibliografie selectivă, o prezentare a autorului şi activităţii sale, iar, 
la final, un deosebit de util indice onomastic. 

Prefaţa este semnată de Radu Ciuceanu, directorul I.N.S.T., care face largi 
incursiuni şi numeroase consideraţii pe marginea evoluţiilor externe ale României din a 
doua parte a „guvernării Dej”. Retinem aici doar recunoaşterea unei „funciare abilități” 
a şefului PMR în elaborarea şi punerea în aplicare a unei strategii bazată pe trei obiective 
fundamentale: consolidarea regimului personal, disciplinarea partidului prin epurare si românizare si 
obtinerea retragerii trupelor sovietice din România (p. 17). Îndeplinirea acestor obiective are 
loc la începutul anilor 60, făcând posibil acel început al dezghetului intern despre care 
s-a scris și s-a vorbit mult in toate sferele vieţii intelectuale românești. 

In introducere, Dan Catanus porneşte de la un discurs neconvențional ţinut de 
N.S. Hruşciov, în decembrie 1960, în timpul unei recepții la Kremlin, în care era, din 
nou, subliniat rolul trupelor sovietice în instalarea regimurilor comuniste din Europa de 
Est: „Este vorba despre cucerirea puterii populare într-o serie de tari din Europa; cum 
s-a cucerit puterea? Au avut lideri mai buni? Sigur, au cadre respectate de noi, dar au 
avut si alții. Este vorba de armata sovietică. Dacă armata sovietică intra în Franţa, poate 
că masa asta o aveam la tov. Thorez; dacă armata sovietică intra în Italia, poate că masa 
asta o aveam la tov. Togliatti sau la tov. Longo” (p. 20). Această ieşire neortodoxă a 
liderului de la Kremlin, dintre multe altele, ca şi tăcerea tuturor participanţilor ilustra o 
recunoaştere implicită a acelei realități. Chiar dacă a existat totuşi o excepţie — 
Gheorghiu-Dej a îndrăznit să-l contrazică pe Hruşciov — nimic din ce a afirmat liderul 
de la Kremlin nu era fals. Era un adevăr rostit încă de Stalin: „Fiecare își impune 
sistemul său acolo unde ajunge armata sa”%8. 

Această axiomă a fost aplicată şi în cazul României, sovieticii obținând aici, 
după 23 august 1944, întregul control economic, politic şi militar. A urmat, apoi, al 
doilea pas — construirea rapidă a unui regim social si politic de tip sovietic. Tinta 
stabilită atunci de construire a comunismului în România a reprezentat, ulterior, scopul 
primordial al elitei conducătoare autohtone până în 1989. 

Prietenia de nezdruncinat cu Uniunea Sovietică, acea piatră de încercare a 
tuturor regimurilor de sorginte sovietică, nu a rămas însă la același nivel cu cel din 
vremea lui Stalin. Prioritatile de ordin intern, interesele diferite ale conducerii 
PMR/PCR si nu în ultimul rând contextul international favorabil unei desprinderi de 
Moscova, au oferit atât impulsul cât si prilejul pentru liderii de la Bucuresti în obținerea 
unei largi autonomii în interior şi chiar a unui grad relativ de independenţă în relațiile 
externe. Pornind de la neînţelegeri punctuale, îndeosebi în plan economic, răceala din 
relaţiile româno-sovietice va înregistra chiar momente de îngheț diplomatic. 

Urmare a unor asemenea secvenţe, comuniştii români vor publica Declaratia din 
aprilie 1964 în care îşi exprimau public hotărârea de a urma o politică independentă, pe 
linia intereselor nationale românești, dar în cadrul sistemului comunist. Trebuie subliniat 


38 Milovan Diilas, Întâlniri cu Stalin, Craiova, Editura Europa, 1991, pp. 74-75. 

aici că nimic din ceea ce s-a spus atunci, in „primăvara de la Bucureşti”, nu avea 
conotații anticomuniste ci doar antisovietice. Era într-un fel şi natural să apară o 
asemenea revoltă după aproape două decenii de dominație sovietică. În tot acest 
interval, conducerea de la Bucureşti fusese umilită, supravegheată şi determinată să 
acţioneze în domenii sau direcţii care nu totdeauna erau în consonanta cu propriile 
interese. De aceea, punerea pe alte baze, „principiale”, a relației cu Moscova, a 
reprezentat unul din dezideratele fundamentale a celei de-a doua parti a „guvernării 
Gheorghe Gheorghiu-Dej. Pentru a înlătura „bagheta” Moscovei, pe lângă contextul 
extern prielnic, regimul de la Bucuresti trebuia să obțină legitimitate în plan intern. Prin 
măsurile de destindere internă şi prin creșterea nivelului de trai al populaţiei, folosindu- 
se şi de sentimentele antisovietice ale acesteia, regimul a reușit performanța de „a 
impusca doi iepuri dintr-un foc”: obținerea libertăţii de mişcare în relația cu sovieticii si, 
totodată, îmbunătăţirea consistentă a legăturilor cu Occidentul. 

Prin afirmarea constantă a atașamentului fata de principiile comuniste, prin 
atitudinea precaută în relația cu Moscova (lipsită de provocări inutile), însoţită de un 
interes manifestat discret pentru strângerea relațiilor cu statele din Vest, politica 
independentă a României a convenit ambelor părți. Pe de o parte Kremlinul a fost 
asigurat că în România se construieşte socialismul, iar Occidentului, care nu-şi dorea o 
nouă criză în relațiile Est-Vest, opţiunea României i s-a potrivit ca o manusa. De la 
imaginea unui satelit complet şi fidel al Uniunii Sovietice (în anii *50), începând cu 1963, 
în capitalele apusene, percepția asupra României se schimbă fiind privită deja ca un 
campion al desatelizării fata de Moscova. 

Această schimbare în planul politicii externe, precum şi destinderea internă 
realizate de echipa condusă de Gheorghiu-Dej au născut serioase controverse în rândul 
cercetătorilor, înainte sau după 1989. Autorii unor analize pe marginea acestei schimbări 
de curs, din afară sau din tara, sunt menţionaţi de către Dan Catanus, în debutul lucrării, 
fiecare cu propria contribuţie. Concluzia sa, pe care o împărtăşim şi noi, este că 
bibliografia bogată pe această temă dovedeşte cât de controversat rămâne subiectul, mai 
ales în ce priveşte momentul şi motivele care au determinat conducerea PMR să facă o 
astfel de mutare. 

Teama, spune Mihai Retegan în preambulul cunoscutei sale cărți, 7968 din 
primăvară până în toamnd, a fost unul din factorii care au stat la baza national- 
comunismului edificat de către Gheorghe Gheorghiu-Dej, după 1953. Apoi, de la Ghiţă 
Ionescu, continuând cu Vlad Georgescu, Vladimir "Tismăneanu si mai încoace Lucian 
Boia sau din galeria analistilor străini, de la J.F. Brown, John Michael Montias sau 
Dennis Deletant, s-a inveterat această argumentatie dupa care teama de a pierde puterea 
a indemnat regimul de la Bucuresti la schimbarea cursului in politica externa si la un 
scurt dezghet in cea interna. 

Revolutia din Ungaria din toamna anului 1956 a precipitat decizia lui 
Gheorghiu-Dej de a deveni independent. Astfel, „patriotismul”, susține Florin 
Constantiniu, a fost învăţat de către Gheorghiu-Dej apärându-si fotoliul. Integrarea 
partidului în tradiţiile naționale și în rusofobia cunoscută a românilor îi puteau consolida 


39 Mihai Retegan, 1968 din primăvară până în toamna. Schita de politică externă românească, Bucureşti, 
1998, p. 23. 

autoritatea. „Nu prin apărarea intereselor economice a descoperit Gh. Gheorghiu-Dej 
politica de independenţă, ci prin lupta înverșunată pentru păstrarea puterii”. Pentru a 
putea face fata încercărilor sovietice de răsturnare a echipei lui Dej, ea avea nevoie de 
sprijin intern şi extern. 

Precizăm aici că la mijlocul anilor ’80, aflat in SUA, Florin Constantiniu 
descoperise o serie de documente referitoare la România, aflate în arhivele de la Hoover 
Institute of War, Revolution and Peace (Stanford — California), precum şi un raport 
secret al C.I.A. aflat la Kennedy Library (New York). Din acest ultim document reiese 
că în toamna anului 1963, N.S. Hruşciov s-ar fi adresat lui Emil Bodnăraş, solicitându-i 
sprijinul pentru a-l răsturna pe Gh. Gheorghiu-Dej, în vederea modificării politicii 
externe a României. Emil Bodnäras i-a comunicat însă lui Gheorghiu-Dej demersul lui 
Hruşciov, iar atunci sovieticii s-au adresat lui Petre Borilă. 

Luând în considerare şi un posibil astfel de episod, credem că nevoia 
consolidării poziției politice s-a împletit totuşi, de foarte devreme, cu intenția de a 
proteja ceea ce Gh. Gheorghiu-Dej înțelegea drept „interes national”. O cercetare 
atentă a materialelor de arhivă, asa cum o găsim şi în cartea lui Dan Cätänus, 
demonstrează că Gheorghiu-Dej şi o parte din ,,baronii” săi nu erau nici ei îndrăgostiți 
de vecinii de la răsărit. Acest lucru este uşor de constatat prin analiza relațiilor 
economice romano-sovietice*!. 

Ei bine, tocmai diversitatea acestor puncte de vedere si lipsa unui numitor 
comun în ceea ce priveşte cursul spre independență al României comuniste, au 
constituit o provocare pentru Dan Cătănuș. Pierderea şi/sau recâstigarea suveranităţii 
naţionale a fost și este un subiect major pentru istoria oricărui stat şi totodată un serios 
temei pentru o cercetare istorică de calibru. Dar nu numai. Ceea ce poate părea doar o 
problemă a trecutului, se dovedeşte a fi relevantă pentru prezent. Autorul face o 
analogie între modul cum era examinată la Moscova politica economică a Bucureştiului 
şi poziția de inferioritate pe care o afişau guvernele de după 1990 sau cele după 2009 în 
fata reprezentanţilor Fondului Monetar International. Apoi, când se vorbeşte de 
perioada stalinistă a României, de prezența Armatei Roşii şi a consilierilor sovietici, 
constant se face observaţia că aceste două elemente sunt o dovadă solidă a lipsei de 
suveranitate. În schimb puţini observă că, după 1990, consilierii străini au reapărut la 
Bucureşti (numai că nu mai sunt sovietici), iar baze militare străine au fost acceptate pe 
teritoriul țării noastre. Chiar dacă e un cu totul alt context, iar problema se pune altfel, 
tot cedare de suveranitate se cheamă. În plus, o reglementare slabă a acesteia aduce 
costuri însemnate pentru statul român. 

Revenind la subiectul revoluției maghiare, Dan Cătănuş consideră „lecţia 
ungară” drept un puternic impuls pentru conducerea PMR de a proceda la schimbări 
atât în politica externă a României cât şi în plan intern. Evenimentul din tara vecină 
atăta că instalarea şi consolidarea democratiilor populare nu era un proces ireversibil şi 
că prin asocierea unor condiţii potrivnice în interior ca efect al unor schimbări apărute 
în exterior, acestea se puteau prabusi. Or Gheorghiu-Dej era ultimul care și-ar fi dorit 


40 Florin Constantiniu, op. cir., p. 488. 
+! Florian Banu, Pasi spre autonomia R.P.R. - desfiintarea sovromurilor, in „Analele Ştiinţifice ale 
Universităţii «A.I. Cuza» - Iași”, seria Istorie, tom XLIV — XLV, 1998-1999, p. 133-150. 

un eveniment similar in Romania. De aceea conducerea de la Bucuresti a incercat sa 
înţeleagă ce s-a întâmplat în Ungaria, pe baza propriilor observaţii si a mărturiilor unor 
oficiali maghiari. Dan Cătănuş enumeră factorii care în percepția liderilor români au 
condus spre explozia din toamna anului 1956: lipsa unității conducerii și disensiunile 
apărute între diversele facțiuni ale partidului, represiunea la scară largă împotriva 
vechilor membri de partid, ruptura dintre conducere şi societate, politica economică 
incoerentă şi scăderea drastică a nivelului de trai al populaţiei, desconsiderarea oricăror 
tradiții sau însemne naţionale, originea etnică a unor conducători şi asocierea acestora 
cu Moscova, relația foarte slabă cu intelectualitatea, discutarea la nivel de mase a 
raportului „secret” al lui Hruşciov şi recunoaşterea publica a greselilor din perioada 
stalinistă, apariția unor alternative de putere în cadrul societății (Cercul Petofi), 
dezintegrarea în momentul debutului revoluţiei a partidului, armatei si a miliției care s- 
au solidarizat cu populaţia, renaşterea vechilor partide etc. 

O altă constatare făcută de conducerea de la Bucureşti a fost cea legată de 
uşurinţa cu care conducerea de la Moscova a intervenit in politica interna din țările 
satelite prin impunerea destalinizării şi intervenția armată atunci când situația nu 
convenea Kremlinului. Faptul că totuşi a existat o diferenţă între modul cum a fost 
tratată Ungaria şi, anterior, Polonia de către sovietici, sugera însă că aceştia din urmă 
erau „dispuşi să accepte în zona lor de hegemonie și un regim mai puţin obedient, atâta 
vreme cât acesta nu punea în pericol interesele vitale ale Moscovei” (p. 164). 

Dan Cătănuş, deşi nu crede în relatarea lui Silviu Brucan despre dialogul avut 
atunci cu Gheorghiu-Dej („Dragă Tache, dacă nu facem o cotitură de 180° în relaţiile 
noastre cu sovieticii suntem pierdutil”), plasează toamna lui 1956 ca punct de plecare al 
unei strategii gândite de liderul PMR pe termen lung. Obiectivele fundamentale ale 
acesteia erau: consolidarea regimului personal, stabilitatea politico-economică internă, 
obţinerea suveranităţii in raporturile cu sovieticii şi limitarea posibilităţilor acestora de a 
impune decizii peste capul conducerii de la Bucureşti. 

Ca succesiune, etapele de punere în practică ale unei asemenea strategii erau 
aplicate, în primul rând, în plan intern: asigurarea poziţiei de lider necontestat în fruntea 
partidului şi statului secondată de omogenizarea şi unitatea conducerii de partid, 
disciplinarea întregului partid care la rândul său trebuia să obţină controlul total asupra 
societăţii românești. Concomitent era dinamizată economia națională, printr-un amplu 
proces de industrializare, pe baza unui plan de dezvoltare pe termen lung. 

Prin transpunerea în realitate a acestor deziderate, Gheorghiu-Dej putea 
convinge Moscova că la Bucureşti exista o conducere fermă, loială şi capabilă să prevină 
apatitia unei situaţii de tipul celei din Ungaria. 

Toate aceste etape au fost, în bună parte, îndeplinite până la începutul anilor 
"60, iar primul mare semnal că strategia adoptată era una de succes, a fost dat de 
retragerea trupelor sovietice în vara anului 1958. Ori acest eveniment a permis un 
adevărat salt în consolidarea regimului Gheorghiu-Dej în plan intern şi apoi spre 
afirmarea sa în politica externă. Dan Cătănuş sintetizează foarte bine consecințele 
acestui eveniment: „dispariția factorului de presiune şi control reprezentat de prezența 
trupelor sovietice se va dovedi un element esenţial în derularea demersurilor pe care 
liderii P.M.R. le vor face în direcția apropierii de Occident şi a restabilirii relațiilor de 
prietenie cu China”. În plus, era evident câștigul imens de credibilitate obţinut de 

conducerea PMR, nu doar în planul politicii internationale, cât mai ales in relația cu 
societatea românească (p. 208). Un progres însemnat dublat de faptul că încă de acum 
Gheorghiu-Dej şi echipa sa „păreau să înțeleagă însă faptul că realizarea obiectivelor 
fixate depindea în mare măsură de o stabilitate internă reală, ce nu putea fi asigurată 
decât prin obţinerea adeziunii populaţiei la politica regimului”. Tar această adeziune va fi 
obţinută, după 1960, prin reducerea represiunii interne, creşterea nivelului de trai al 
populaţiei şi reafirmarea identităţii nationale prin derusificare şi distantarea de Moscova 
(p. 210). 

Ca urmare, treptat, destinderea internă va lua locul terorii: va scădea 
semnificativ numărul celor arestați pe motive politice, a celor internaţi în lagăre de 
muncă sau cu domiciliu obligatoriu. Apoi, după ani de lipsuri materiale crunte, 
progresul economiei începea să se reflecte şi în nivelul de trai al populaţiei, ale cărei 
nevoi de consum sunt serios luate în calcul de conducerea PMR. Nu era o chestiune de 
tactică, ne asigură Dan Cätänus, ci „reflectarea la nivel politic a unor mutații 
economico-sociale profunde din societatea românească, aflată acum la poarta societății 
de consum”. 

Aceste evoluţii nu puteau avea loc însă fără o schimbare a politicii de cadre, 
prin înlocuirea vechii generații promovate în anii stalinismului cu o nouă elită 
administrativă şi recuperarea treptată a ceea ce mai rämäsese din vechea elită 
„burgheză”. Vârful aisbergului a putut fi văzut, în martie 1961, atunci cand I. Gh. 
Maurer a fost desemnat în fruntea unui nou guvern: „stilat, pragmatic, bun negociator, 
Maurer poate fi considerat un simbol al noului curs asumat de autorităţile de la 
Bucureşti” (p. 212). 

Rezultatele acestor schimbări nu s-au lăsat prea mult aşteptate: la finalul unei 
durate de cinci ani, regimul Gheorghiu-Dej „devenise mult mai stabil politic şi 
economic decât în 1956”. Partidul se transformase într-un „instrument disciplinat şi 
eficient”, iar „populaţia începuse să gliseze de la stadiul de adversar la cel de colaborator 
tacit (sau mai degrabă resemnat)” (p. 260). Peste toate însă, liderul PMR numai era 
contestat de nimeni, astfel că ,,«liderul absolut era liber să arate că este si un «lider 
luminab»” (p. 260). 

Era prima ţintă pe care şeful PMR își propusese să o atingă. Urma însă capitolul 
cel mai greu — relația cu Kremlinul. Alinierea la „voltele politice efectuate de sovietici” 
nu mai era satisfăcătoare. Ba chiar din punct de vedere economic, încep să apară 
diferente care se vor transforma în diferende. Colaborarea cu țările CAER si 
deschiderea spre Occident vor fi două locuri importante unde vor apare tensiuni 
majore. 

Ca simptom, precizăm că atmosfera de conlucrare (unanimitatea) din comisiile 
C.A.E.R. dispare încă din anul 1959, când se poate observa o schimbare esenţială de 
poziţie a reprezentanților români. Este evident că aceasta are loc pe baza directivelor 
date de către Biroul Politic al P.M.R., în care se manifestă deschis atitudini defavorabile 
unor noțiuni precum specializarea sau diviziunea internațională socialistă a muncii în 
numele intereselor generale ale lagărului. 

Pe aceeaşi linie cu cele notate de Dan Cătănuș, considerăm că nu a existat o 
schimbare bruscă de direcţie. Această modificare are loc, treptat, fără afişări ostentative. 
Este clar însă că noua atitudine s-a edificat pe trecutul relaţiilor economice şi politice cu 

țările partenere din C.A.E.R. România comunistă nu-și dorea nicidecum perpetuarea 
rolului de Cenusäreasä a blocului, iar aceasta necesita o schimbare de substanță in 
raporturile cu statele C.A.E.R. si îndeosebi cu Uniunea Sovietică. Pentru aceasta din 
urmă, tendința spre centralizare şi integrare economică manifestată în interiorul CAER 
„îi servea mai bine pretențiile de putere tutelară” (p. 212). 

În pofida acestor diferente, Dan Cätänus este convins că autorităţile de la 
Bucureşti „erau interesate în continuare de colaborarea cu partenerii din CAER cu 
condiția echităţii şi a respectării intereselor reciproce” (p. 213). Cu alte cuvinte, în 
capitala României interesul national începea să prevaleze în fata celui internationalist, al 
lagărului comunist. Acest fapt intra însă în contradicție cu apelul insistent al lui 
Hruşciov de a strânge rândurile comunității socialiste în fata schismei chinezești si a 
succesului economic occidental. 

Dacă la început conducerile politice au ignorat sau au ascuns tensiunile 
existente la nivel de diplomaţi ori specialişti, începând cu finalul anului 1961, 
divergentele româno-sovietice vor ieşi la suprafaţă în toată splendoarea lor. La plenara 
CC al PMR din 30 noiembrie-5 decembrie 1961, pentru prima dată după 23 august 
1944, Uniunea Sovietică era criticată în mod deschis, acuzaţiile fiind limitate însă la 
perioada stalinistă. Peste numai un an, la plenara din 21-23 noiembrie 1962, şi apoi la 
plenara din 5-8 martie 1963, conducerea sovietică si Hruşciov însuşi vor fi ținta criticilor 
comuniştilor români. 

Dan Cătănuş constată, pe bună dreptate, că divergentele româno-sovietice din 
CAER, legate de specializare si integrare economică, din anii 1962-1963, au constituit o 
„criză majoră” pentru regimul de la Bucuresti (p. 311). Gheorghiu-Dej a avut însă 
„abilitatea tactică” de a evita un conflict deschis generat de tensiunile acumulate între 
cele două state. De fiecare dată el le-a prezentat drept „simple deosebiri de păreri în 
contextul unei prietenii de nezdruncinat”. Nici PMR si nici România nu aveau nevoie 
de un conflict deschis cu sovieticii. Ceea ce urmărea Dej să obţină era „suveranitatea, 
afirmând că ea a existat întotdeauna” (p. 311). 

Aşadar, „desatelizarea” a fost cel de-al doilea obiectiv fundamental al strategiei 
puse în aplicare de Gheorghiu-Dej. În fata tuturor delegatiilor străine care soseau la 
Bucureşti în acei ani, el afirma răspicat că „deciziile privind România se luau la 
Bucuresti şi nu în altă parte”. Totodată, PMR făcea eforturi de „a-i convinge pe sovietici 
că nu ducea o politică pro-chineză, pe chinezi că nu ducea o politică pro-sovietică, pe 
occidentali că ducea o politică de sine stătătoare” (p. 311). 

În acest fel, Gheorghiu-Dej şi România a beneficiat la acel moment de 
disponibilitatea sovieticilor de a ajunge la un compromis, de deschiderea fata de țările 
socialiste pe care o initiase J.F. Kennedy si de consideratia pe care Mao Tze-dun a 
aratat-o românilor. 

În fine, momentul de vârf şi totodată deplinul succes al strategiei lui 
Gheorghiu-Dej va fi consacrat prin Declarația PMR din aprilie 1964 — „o adevărată charta 
a politicii externe româneşti de la care se vor legitima toate luärile de poziţie ulterioare 
ale reprezentanţilor regimului” (p. 326). 

Ratiunile care au stat la baza elaborării acestui document public tin de faptul că 
România trebuia să convingă Occidentul şi China că nu mai face jocul Moscovei, iar 
noua sa atitudine nu este una de conjunctură. 

Dan Cătănuş susţine că problema exprimării deschise a unui punct de vedere 
propriu s-a pus pentru prima dată in vara anului 1963, în sedinta Biroului Politic al 
PMR din 4 iulie 1963 (p. 327). Acest punct de vedere viza exclusiv divergentele din 
mișcarea comunistă, iar principiile erau cele din Declaraţiile aprobate în comun de 
partidele comuniste şi muncitoreşti la consfătuirile ținute la Moscova în 1957 şi 1960. El 
va fi exprimat pe larg în articolul intitulat Tewelia de nechintit a unității miscärii comuniste 
internationale, apărut sub semnătura lui Ion Gh. Maurer în numărul din noiembrie 1963 
al revistei „Probleme ale păcii şi socialismului”. 

În ce ne priveşte, credem totuși că momentul în care s-a luat hotărârea de a 
publica un document care să exprime public poziţia PMR atât în disputa sovieto- 
Chineză cât mai ales în cea din interiorul CAER, datează din februarie-martie 1963. 
Atunci, după revenirea de la Moscova a lui Alexandru Bârlădeanu si discutarea 
raportului acestuia pe tema celor discutate la şedinţa Comitetului Executiv al CAER, 
într-o şedinţă prelungită a Biroului Politic al PMR (26-27 februarie 1963) s-a pus 
problema unei declaraţii. S-au rostit, la acel moment, cuvinte grele la adresa liderului de 
la Kremlin, Emil Bodnăraş fiind cel care s-a manifestat cel mai aprins. Despre planul lui 
Hruşciov de a schimba soarta lagărului (prin integrare şi specializare în cadrul CAER) a 
ţinut să remarce că „aceasta va constitui începutul lichidării suveranităţii, iar în ce 
priveşte rolul conducerii noastre, cred că ne va rămâne foarte multă vreme pentru 
vânătoare şi pentru alte activități. Ne vom transforma în nişte vătafi”. Gheorghe 
Gheorghiu-Dej a adăugat, nuantand problema: „nici vătafi, ajutori de vătafi, pentru că 
vătafii vor fi de calificare şi competență mai convenabile decât am putea fi no1%”. La 
Bucureşti era limpede că, în această situaţie, întreaga conducere (de partid şi de stat) 
urma să aibă rol decorativ, principalele pârghii ale puterii urmând a fi preluate de 
organisme interstatale. 

La finalul celor două zile de discuţii din Biroul Politic, Gheorghe Gheorghiu- 
Dej a propus elaborarea unui document care să afirme poziția României fata de 
intenţiile existente în cadrul C.A.E.R. Propunerea de a redacta un astfel de document 
urma să fie făcută în plenara C.C. al P.M.R. care avea să fie informat de cele dezbătute 
în şedinţa Biroului Politic. Membrii C.C. urmau să ia cunoștință si de poziţia conducerii 
de partid pe această linie. 

Convocată destul de repede, la început de martie, plenara a durat patru zile (5-8 
martie) deşi a avut pe ordinea de zi un singur punct: informare asupra celor discutate la 
întâlnirea Comitetului Executiv al C.A.E.R., susținută de către Al. Bârlădeanu. 
Expunerea acestuia, a fost urmată de ample dezbateri, fiecare membru al C.C. fiind 
îndemnat să-și spună poziția, la tribună sau în scris, asupra celor prezentate de Al. 
Bârlădeanu şi asupra propunerii de redactare a unei declarații de principii. Aceasta din 
urmă a fost catalogată de cei mai mulți dintre vorbitori drept o „acţiune istorică” şi s-a 
constatat că, fără excepţie, ea a întrunit sprijinul unanim al celor prezenţi la plenară. Era 
o dovadă serioasă că propunerea venea pe un teren propice unei acțiuni de 
autonomizare așteptată de majoritatea zdrobitoare a românilor. 

La Moscova s-a știut imediat despre intenția românilor de a redacta si publica 
un document de politică externă, posibil după un model chinezesc. În consecinţă, 


42 ANIC, fond CC al PCR - Cancelarie, dosar nr. 4/1963, f. 104. 

sovieticii au încercat să stopeze o astfel de acțiune. N.S. Hruşciov a facut câteva 
propuneri conducerii de la Bucureşti, pe diverse căi, pentru o întâlnire la vârf (în 
intervalul aprilie-mai 1963) în vederea rezolvării diferendelor dintre cele două părți. Gh. 
Gheorghiu-Dej a evitat însă orice întâlnire de acest gen până în iunie 1963, pretextând 
în fata mesagerilor lui N. Hruşciov (A.I. Andropov si N.V. Podgornii) că lucrează, încă, 
la un ,,material” care să servească drept bază de discuţii. 

Între timp a avut loc şi un schimb de scrisori între cele două conduceri. În 
scrisoarea expediată la Moscova, prin intermediul lui Nicolae Ceauşescu, la mijlocul 
lunii iunie 1963, Biroul Politic al PMR a hotărât să noteze toate problemele care afectau 
relațiile româno-sovietice, pornind de la chestiunile economice şi până la cele politice%. 
Ca exemplu, membrii Biroului Politic al PMR isi exprimau nemulțumirea fata de 
etichetările primite: „este cu totul de neadmis ca grija unui partid pentru respectarea cât 
mai scrupuloasă a suveranității să fie etichetată drept: «inchistare», «ingustime 
națională», «egoism national», «nationalism» sau «tendinţe autarhice». Asemenea practici, 
caracteristice perioadei cultului personalității sunt într-o totală incompatibilitate cu 
principiile relațiilor dintre ţările socialiste, dintre partidele comuniste”. 

Ne limităm la acest exemplu pentru a susține faptul că textul acestei scrisori a 
fost ulterior dezvoltat şi s-a ajuns la articolul semnat de lon Gh. Maurer. Așadar, 
pregătirea propriu-zisă a Declaratiei a durat mai bine de un an de zile (martie 1963-aprilie 
1964), fapt care arată că nu s-a lucrat în pripă, ceea ce nu a făcut decât să crească 
impactul documentului si să confirme temeinic noua atitudine a României în interiorul 
lagărului socialist*. 

Dan Cätänus observă că, dupa cum se vede încă din introducerea de la 
Declaraţie, problemele de ordin economic „formau principala preocupare a conducerii 
PMR”. lar prezentarea cu prioritate a modelului românesc bazat pe „forțe proprii” 
înaintea colaborării cu celelalte tari socialiste, era expresia cea mai evidentă a promovării 
interesului național (p. 336). 

Tema principală a Declaratiei din aprilie 1964, după cum se ştie, a constituit-o 
definirea caracterului relațiilor dintre partidele comuniste şi muncitoreşti, ce trebuiau 
aşezate pe principii noi, eliminând ideea existenţei unui centru internațional al mişcării 
comuniste mondiale: „Nu există şi nu poate exista un partid «părinte» şi un «partid fiu», 
partide «inferioare» sau partide «superioare» şi partide «subordonate», nici un partid nu 
are şi nu poate avea un loc privilegiat, nu poate impune linia şi părerile sale”. Libertatea 
de decizie a fiecărui partid este, de asemenea, subliniată: „Este dreptul exclusiv al unui 
partid de a-și elabora de sine stătător linia politică, obiectivele concrete, căile şi 
metodele atingerii acestora [...] dreptul exclusiv al fiecărui partid de a-şi rezolva 
problemele politice si organizatorice, de a-şi desemna conducerea, de a-şi orienta 
membrii asupra problemelor politice interne și internaţionale”. În directă legătură cu 
acest drept era condamnat explicit oricare „amestec în treburile interne” ale unui partid: 
„Nici unui partid nu-i este îngăduit a trece peste capul conducerii de partid dintr-o tara 


43 Idem, dosar nr. 25/1963, ff. 31-33. 

+ Ibidem, £. 55 

45). F. Brown, Rumania Today, în „Problems of Communism’, nr. 1, ianuarie-februarie/1969, pp. 
8-16. 

sau alta si, cu atât mai mult, nu-i este îngăduit a face apeluri la înlăturarea sau 
schimbarea conducerii unui partid”. 

Toate acestea indicau schimbări majore în concepţia P.M.R: fiecare partid 
trebuia să fie în primul rând un partid naţional, ale cărui obligaţii erau apărarea 
interesului national, responsabil fiind pentru aceasta doar în fata propriului popor. 

A doua temă era cea a relațiilor dintre țările socialiste, în primul rând a celor din 
domeniul economic. P.M.R. considera absolut necesar a se lua în considerare „condiţiile 
concrete de o mare diversitate, potrivit stadiului sau etapei de dezvoltare a fiecărei tari 
socialiste, particularitatile ei istorice” şi, totodată, faptul că sistemul mondial socialist 
este format „din economii nationale ale unor tari suverane şi independente”. Pentru 
dezvoltarea acestora „nu pot exista tipare sau rețete unice” şi, ca atare, este „dreptul 
suveran al fiecărui stat socialist în elaborarea, alegerea sau schimbarea formelor si 
metodelor construcţiei socialiste”+7. În planul relaţiilor din cadrul C.A.E.R. forma 
principală de colaborare acceptată era aceea a coordonarii planurilor pe baza acordurilor 
bilaterale sau multilaterale. 

Noutatea Declaratiei consta în afirmarea explicită a unor principii privind 
raporturile dintre partidele comuniste de guvernământ şi a celor dintre statele socialiste: 
înființarea unor organisme suprastatale de tipul organului unic de planificare nu poate fi 
admisă; o asemenea instituţie ar goli de conţinut noțiunea de suveranitate; principiile de 
bază ale relațiilor dintre partidele comuniste şi muncitorești aflate la putere trebuiau să 
fie independenţa şi suveranitatea națională, egalitatea în drepturi, avantajul reciproc, 
neamestecul în treburile interne, integritatea teritorială, ,,internationalismul socialist’; 
„formele si metodele construcției socialiste [...] sunt un atribut al fiecărui partid 
marxist-leninist, un drept suveran al fiecărui stat socialist””%. 

În privinţa urmărilor şi reacţiilor externe la publicarea Declaratiei, Dan Catanus 
vine cu precizări sintetice şi clare. Aici, ne-am fi dorit însă şi o trecere în revistă a 
perspectivei actuale asupra documentului din primăvara anului 1964, mai ales că acesta 
este apreciat în mod diferit de istorici. Unii au fost chiar deosebit de critici. Amintim 
aici doar punctul de vedere al academicianului Dinu Giurescu: ,,Declarafia a statuat 
totodată «independenţa» şi «suveranitatea» conducerii PMR/PCR fata de cetăţenii 
propriei tari” cu alte cuvinte Declaratia din aprilie 1964 a fost şi o declarație de 
independență a P.M.R. față de poporul român”. Principiile formulate acolo, al 
independenţei şi suveranității, au dat deplină libertate conducerii de partid în a impune, 
în continuare, modelul sovietic de socialism, în componentele sale esenţiale: monopolul 
politic al P.M.R./P.C.R., industrializarea forţată pe baza comandamentelor ideologice si 
politice, cu accent pe industria grea, construcții de masini si chimie (dar cu credite si 
tehnologie din Vest), planificare centralizată, gospodării agricole colective, eliminarea 
oricăror manifestări ale economiei de piaţă, controlul vieţii publice în toate sectoarele, 
prin birocraţia de partid si de stat şi prin Securitate. În consecință, Declarația din aprilie 


46 Paul Niculescu-Mizil, op. vif. p. 29. 

47 Ibidem. 

48 Thidem. 

4 Dinu C. Giurescu, ,,Declaratia” din aprilie 1964, in „Dosarele istoriei”, an IX, nr. 4 (92) / 2004, 
p. 16. 

1964 rămâne „documentul programatic care a formulat explicit monopolul puterii in 
folosul echipei conducătoare a P.M.R./P.C.R.”%. 

Deşi concluzia acad. Dinu Giurescu priveşte mai mult impactul în plan intern al 
Declarației, iar lucrarea lui Dan Cätänus este prin excelență una dedicată politicii externe, 
un punct de vedere al autorului (avizat fiind) vizavi de acest gen de interpretări, credem 
că ar fi fost necesar. 

La aceeaşi categorie a semnificatiilor, autorul ne reaminteşte că Declaratia nu a 
însemnat nici într-un caz „0 ruptură” ci doar „o distantare” de Moscova: „Fără a-și 
nega vreun moment natura comunistă, fără a-şi propune vreun moment să părăsească 
structuri precum Tratatul de la Varşovia sau CAER, regimul condus de Gheorghiu-Dej 
dorea totuşi să aibă libertatea de a-şi urma propriile interese” (p. 345). Ori din această 
perspectivă, pentru Dan Cătănuș este evident că interesele de ordin intern (ale elitei 
PMR cât si ale societății în ansamblu) au fost determinante atât pentru nevoia cât și în 
„bătălia” pentru independenţă, „astfel încât titulatura de interes naţional este perfect 
acoperită”. 

Folosind conflictul sovieto-chinez ca „o trambulină spre afirmarea suveranității 
naţionale” şi a unei identități proprii în arena internațională, conducerea de atunci a 
României a exploatat în mod inteligent conjunctura externă. Rezultatul a fost, în plan 
diplomatic, depăşirea stadiului de prezență ştearsă, „fără veleitäti de actor international”, 
obținându-se atât calitatea de mediator între cele două mari puteri ale lumii comuniste, 
cât si acela de pildă de urmat (4 kading example) indicată de SUA pentru țările din blocul 
sovietic care doreau o întărire a relațiilor cu Occidentul. 

Bilanţul schimbărilor operate în România la începutul anilor ‘60 nu putea fi 
decât unul pozitiv. În martie 1965, atunci când Gheorghiu-Dej îşi va da obştescul 
sfârşit, România devenise „un miracol economic” şi, totodată, o referință în planul 
relațiilor internationale: „liniile de forță ale politicii externe româneşti — o relație 
suverană, de egalitate şi respect reciproc în relațiile cu Moscova, colaborarea strânsă cu 
China și deschiderea fata de Occident — erau pe deplin conturate, asigurând stabilitatea 
internă şi un prestigiu greu de anticipat cu câţiva ani în urmă” (p. 346). 

Concluzia finală a autorului este, credem, extrem de sugestivă atunci când ne 
vorbeşte de acel „triunghi strategic” format din URSS, SUA şi China, în interiorul 
căruia România a fost capabilă să „creeze un echilibru al liniilor de forță care să-i 
permită să se manifeste în arena internaţională ca o ţară suverană, acționând potrivit 
propriilor interese” (p. 391). 

Desigur paleta de interpretări şi evenimente pe care o prezintă Dan Catanus in 
lucrarea sa este mult mai vastă şi variată decât am putut si dorit să prezentăm noi aici: 
evoluţia internă a Chinei populare, relaţiile acesteia cu Uniunea Sovietică înainte şi în 
timpul lui N.S. Hruşciov, dar şi inițiativele extreme din politica internă ale lui Mao Tze- 
dun pentru care, dacă nu ne inselam, autorul manifestă chiar un dram de simpatie. 
Politica externă a Kremlinului, după Congresul al XX-lea al PCUS este tratată de 


50 Ibidew, p. 17. Formularea potrivită ar fi fost a consacrat monopolul puterii PMR, pentru că de 
iure în Constituţia din 1952, unde se preciza la art. 2 că „baza puterii populare în RPR este alianța 
clasei muncitoare, în care rolul conducător aparține clase muncitoare”, aflate „sub conducerea 
Partidului Comunist Român”. 

asemenea foarte detaliat şi echilibrat, pornind de la informații de prima mână, 
documente din arhive româneşti şi străine, memorii ale principalilor protagonişti şi, 
desigur, colecţii de documente ruseşti publicate după 1990. Se vede limpede că pe autor 
nu l-au impresionat în nici un fel „voltele” existente în istoriografia noastră pe tema 
comunismului românesc. Dimpotrivă, a preferat analiza bazată, cu predilecție, pe 
document şi mai putin pe memorialistică. 

După opinia noastră, meritul principal al lucrării constă în identificarea si 
explicarea în detaliu a strategiei folosite de Gheorghiu-Dej pentru a reda statutul 
României de stat independent prin reuşita unei distantäri de Moscova și refacerea 
stabilității interne. Punerea în context a acțiunilor şi atitudinilor conducerii PMR, 
înfăţişarea paradoxului prin care distantarea de Kremlin a debutat cu o strângere şi mai 
puternică a relației româno-sovietice, toate sunt făcute atent si bine argumentat. 
Dincolo de cursul evenimentelor, atitudinea părților şi profilul protagonistilor, 
interpretarea şi analiza sunt bazate pe argumente solide, iar concluziile mereu 
întemeiate. 

O altă calitate a lucrării este aceea de a fi scrisă într-un limbaj accesibil, coerent 
şi precis, in care epitetele sunt rare. Există, e drept, şi câteva mici scăpări de 
tehnoredactare şi corectură. Semnalăm doar una din ele la p. 311, paragraful al doilea, 
„dacă Mao Tze-dun n-ar fi renunțat să-i considere pe trimisii români «porumbeii lui 
P.R. în Iugoslavia. Ordinea de zi a fost dominată însă de raportul prezentat de 
Hruşciovy”. 

Dincolo însă de câteva greşeli de corectură inerente unei lucrări de asemenea 
amploare, calitatea volumului este deosebită. Suntem convinşi ca Tot mai departe de 
Moscova... Politica Extemă a României în contextul conflictului sovieto-chinez. 1956-1965 este şi 
va rămâne una din cărțile de referință, nu doar pe domeniul politicii externe ci şi al 
istoriei comunismului românesc. 


Liviu Taranu 

Nicolae-Cristian Ursulescu, Organizarea judecătorească din România între 
anii 1918 şi 1938, laşi, Casa Editorială Demiurg, 2012, 389 p. 


Justiţia reprezintă astăzi un 
subiect de actualitate. Modul cum 
funcţionează justiția ca putere în stat 
este direct proporțional cu gradul de 
| civilizatie al unei societati, iar o justitie 
Nicolae-Cristian Wrsulescu i corectă dă măsura statului de drept. 
| : Perioada dintre cele două 
Pg Zi [oii CR războaie mondiale reprezintă pentru 
contemporani un model şi o etapă 
istorică de permanentă raportare. 
Sistemul judecătoresc nu face excepție. 
Într-adevăr, în scurta sa istorie ca 
putere in stat, pentru puterea 
judecătorească, perioada interbelică s-a 
dovedit a fi, prin reformele 
organizatorice si personalitätile 
reprezentative, o perioadă fasta. In 
acest sens, pe lângă modernizarea 
justiției sub toate aspectele sale, 
însemnătatea îi este conferită de 
importanța politica a unificării 
sistemului judecătoresc după Marea 
Unire. 


din România între anii 1918 şi 1938 


Asupra celor două teme de 
real interes şi-a îndreptat atenția 
Nicolae-Cristian Ursulescu, procuror în cadrul Parchetului de pe lângă Curtea de Apel 
Bacău, în volumul Organizarea judecătorească din Romania între anii 1918 şi 1936. 

Reprezentând teza de doctorat în istorie a autorului, susținută public în 
octombrie 2010 la Facultatea de Istorie a Universităţii „Al. I. Cuza” din laşi sub 
coordonarea prof. univ. dr. Ion Agrigoroaiei, volumul ne readuce în memorie gluma 
care circulă de multă vreme în mediul universitar cu referentul care îi spune 
doctorandului: „Lucrarea dumneavoastră prezintă lucruri noi şi interesante, numai că 
cele noi nu sunt interesante, iar cele interesante nu sunt noi’. 

Poziţia noastră este una critică deşi, în prefața semnată de domnul profesor Ion 
Agrigoroaiei, lucrarea este prezentată în termeni elogiosi: „lucrare temeinică”, 
„rezultatul unui remarcabil efort de documentare”, „text valoros”, „contribuţie 
valoroasă” ş.a.m.d. 

Volumul cuprinde trei capitole. Primul tratează organizarea judecătorească din 
România până la Marea Unire, perioadă anterioară celei care face obiectul lucrării 
propriu-zise, şi, care, deşi necesar pentru înțelegerea perioadei istorice ulterioare, poate 
fi considerat, cel puţin la o primă vedere, prea amplu. 

Desi subiectul abordat nu reprezinta o noutate absoluta, lectura acestui capitol 
este una interesantă. Autorul descrie cu lux de amănunte organizarea judecătorească din 
Principatele Române, iar mai apoi din Regat, reconstituind traseul anevoios al creării 
unei justitii competente şi independente. Astfel, despre independenţa si inamovibilitatea 
magistraților aflăm că fusese stipulată în art. 285 al Regulamentului organic şi preluată 
ca deziderat politic de către revoluționarii paşoptişti. Cu toate acestea, proiectele de lege 
prin care s-a dorit introducerea inamovibilitatii nu au fost multă vreme transformate în 
acte normative din cauza neînțelegerilor politice. 

În acelaşi capitol este descrisă disputa politică de la începutul secolului al XX- 
lea în legătură cu competența Înaltei Curți de Casaţie si Justiţie, cea care exercita 
controlul constitutionalitätii legilor, o parte din clasa politică contestand dreptul acesteia 
de a anula actele guvernamentale si administrative pe motiv că amestecul Justiţiei in 
atribuţiile executivului încalcă principiul separaţiei puterilor în stat. 

In continuare, autorul surprinde evoluţia dreptului şi a sistemelor judecătoreşti 
din teritoriile care au intrat în componenţa statului român după 1918, Transilvania, 
Bucovina şi Basarabia, cu diferenţele semnificative dintre ele. Astfel, spre deosebire de 
Vechiul Regat, în Transilvania, instituția notarului public exista încă din anul 1874. In 
Bucovina existau două categorii de magistrați, magistraţii propriu-ziși care erau 
inamovibili încă din 1867 şi magistraţii auxiliari (stagiarii şi judecători fără vot de 
judecător unic), care puteau fi transferați în funcție de necesităţile apărute în 
administrarea justiţiei. Aceştia din urmă îndeplineau şi atribuţiile grefierilor, deoarece 
instituția grefierului nu exista în Bucovina. In Basarabia funcționa sistemul rusesc care 
cuprindea mai multe tipuri de instanţe, judecătorii şi tribunale şi exista, ca și în Rusia, 
instituția notarului. 

Diversitatea sistemelor judiciare şi legislative care functionasera in teritoriile 
care au intrat în componența României Mari a pus societatea românească in fata unei 
mari provocări, care face obiectul Capitolului al II-lea al volumului, intitulat „Unificarea 
legislativă a României întregite. Puterea Judecătorească”. 

Pe parcursul acestui capitol, ne sunt relatate atât dezbaterile teoretice şi politice 
din jurul unificării legislative şi administrative, cât şi măsurile concrete luate în acest 
sens. Asa cum era de așteptat procesul de unificare a constat în extinderea asupra 
provinciilor a structurii administrative si instituționale a Vechiului Regat. Legislaţia a 
cunoscut acelaşi proces începând cu extinderea dispozițiilor Constituţiei de la 1866 în 
toate regiunile țării. Dând curs unei necesități politice, pentru a consfinti Unirea drept o 
unificare şi nu o absorbție, în anul 1923 a fost adoptată o nouă constituţie care, în fapt, 
a însemnat vechea constituţie revizuită astfel încât să reprezinte pe toţi cetăţenii țării, 
incluzând si pe cei din noile provincii. 

Dezbaterile din jurul Constituţiei din 1923 s-au purtat şi asupra unor subiecte 
care priveau justiţia. În urma acestora, a fost introdusă inamovibilitatea pentru toţi 
judecătorii, s-a înființat Consiliul Legislativ, s-au extins atribuţiile Curţii de Casaţie. 
Aceasta primea dreptul constitutional de a verifica constitutionalitatea legilor, dar 
pierdea dreptul de a judeca actele de guvernământ, precum şi pe cele de comandament 
militar. 

Cum nu poate exista un stat unitar fără o justiţie unică, si în privința organizării 
judecătoreşti s-au făcut eforturi în vederea armonizării. Autorul urmăreşte firul tuturor 

controverselor politice până la adoptarea Legi de organizare judecătorească din 24 iunie 
1924, prin care sistemul judecătoresc a căpătat o formă unitară şi a cunoscut o 
inevitabilă modernizare. Drept consecinţă, a fost instituit pe întreg teritoriul României 
un sistem de instante ierarhizat pe competenţe cuprinzând judecătoriile, tribunalele, 
Curțile de Apel, Curțile cu jurati şi Înalta Curte de Casaţie şi Justiţie. Pentru această 
perioadă, meritele în opera de unificare îi revin în bună parte lui George G. Mârzescu, 
ministru al Justiţiei între 30 octombrie 1923 şi 29 martie 1926, calitate din care a inițiat 
şi elaborat mai multe legi, ulterior, unele dintre ele denumite generic, „Mârzescu”. Pe 
lângă Legea de organizare judecătorească, el a fost autorul Legii persoanelor juridice adoptată la 6 
februarie 1924, al Leg; Pentru Cartea de Casatie si Justitie din 20 decembrie 1925 sau al 
Legii pentru unificare administrativd din 14 iunie 1925 s.a.m.d. 

Este singurul capitol care este împărţit pe subcapitole, desi unele dintre ele nu 
sunt trecute în Cuprins. Este vorba despre subcapitolele intitulate „Unificarea corpului 
de avocaţi” (p. 105) si „Organizarea judecătorească” (p. 119). 

In cadrul celui de-al treilea capitol, intitulat „Magistratura şi avocatura in 
societatea interbelică”, autorul descrie contextul în care trebuia să se realizeze unificarea 
sistemului judecătoresc. Impedimentul esențial îl constituia factorul uman. În noile 
provincii, majoritatea magistraţilor nu erau de origine română. În acest sens, pentru a 
descrie situația magistraturii şi avocaturii din Basarabia, autorul foloseşte lucrările epocii 
precum scrierile magistratului Vespasian Erbiceanu. În 1918, acesta fusese trimis la faţa 
locului de ministrul Justiţiei pentru a studia situaţia justiţiei ruseşti și a face propuneri 
pentru o noua organizare a justiției pe baze naționale. 

Aflăm, prin urmare că, în sistemul judecătoresc din Basarabia, imediat după 
unire, au existat diverse forme de opoziţie la schimbarea legislaţiei si a limbii oficiale. 
Acestea au culminat cu amenințarea magistraților ruşi de la Tribunalul din Chişinău 
considerat „bastionului” rezistenţei antiromâneşti din Basarabia, că vor muta instanţa în 
Rusia. Un alt motiv de nemulțumire a judecătorilor din Basarabia era dat de perspectiva 
uniformizării salariale. In această provincie, pentru realizarea actului de justiţie se 
cheltuiau sume colosale, în anul 1917 bugetul Tribunalului Chişinău fiind de trei ori mai 
mare decât cel al Tribunalului București, care avea mult mai mulți angajaţi. 

In privința corpului profesional al avocaţilor, autorul abordează subiectul 
rolului pe care l-au avut în societatea interbelică, subliniind faptul că, datorită ponderii 
pe care o aveau în Parlament, avocaţii dețineau o forță politică pe care nu au ezitat să o 
folosească pentru a-şi apăra interesele breslei. Prin intermediul acestei sustineri 
parlamentare, opoziţia baroului fata de intenția ministrului Justiţiei, George Mârzescu, 
de a extinde în Vechiul Regat instituția notarului public existentă în Transilvania si 
Basarabia a avut câştig de cauză. Astfel, un important moment al unificării legislative a 
României Mari a fost ratat pentru ca avocații să nu piardă o sursă de venit. Tot 
interesele pecuniare au stat la baza celei mai ample mişcări de protest din justiția 
românească interbelică. În primăvara anului 1926, sub ameninţarea grevei generale, 
avocaţii au împiedicat adoptarea unor articole din Legea tmbrului în forma propusă de 
guvern prin care se intenționa introducerea unor taxe suplimentare pentru actele 
procedurale ale cabinetelor de avocatură. Pe lângă împiedicarea unor proiecte legislative, 
baroul a înregistrat succese şi prin modificarea unor legi. Ca urmare a presiunilor 
politice, în 1928 au fost eliminate atribuţiile notarilor în materie testamentara şi atribuții 

care au trecut in sarcina judecătorilor, ceea ce presupunea, în mod obligatoriu, 
intervenţia unui avocat care să redacteze actul. Mai mult chiar, pentru a stopa 
concurenţa tinerilor aspiranti, ca urmare a unei decizii adoptate de Uniunea Avocaţilor 
la Congresul de la Brasov din septembrie 1929, la 28 decembrie 1931 Legea pentru 
organizarea corpului de avocați a fost modificată pentru a se opri intrarea în avocatură a 
unui număr mare de candidați, introducându-se pentru aceștia, printre cerințele de 
primire în barou, titlul de doctor în drept. 

Spre deosebire de avocaţi, magistraţii aveau o serie de incompatibilitati, iar 
salariul, deşi mare în raport cu al altor categorii de salariați, nu constituia un venit 
comparabil cu al unui avocat de succes. Din acest motiv, multi magistrați au intrat in 
avocatură. 

În final, autorul concluzionează că unificarea legislativă şi instituțională a 
însemnat o reuşită care a pus, dincolo de unele sincope, bazele unei puteri judecătoreşti 
solide și a unei justitii la nivelul celorlalte state europene. 

Şi astfel se încheie cele 252 de pagini ale textului, diferența până la 389 de 
pagini constând în anexe. Contrar opiniei domnului profesor Agrigoroaiei, care 
consideră că „prin documentele din Anexe, ea (cartea) capătă un plus de limpezime, 
benefică, în primul rând cititorului”, considerăm că majoritatea acestora nu servesc la 
nimic in economia cărții, ci doar consumă în mod inutil spaţiul editorial. 

Anexa nr. 1 reprezintă o hartă reprodusă din „Enciclopedia României” 
coordonată în 1938 de Dimitrie Gusti. Următoarele două anexe reproduc decretul din 
30 decembrie 1863 pentru uniforma Curţii de Casatinne şi decretul din 24 decembrie 1864 
pentru uniforma magistraților si avocaților. Constatam că acestea nu au nici o legătură cu titlul 
volumului; ar putea avea vag cu tema si reproducerea lor ar fi, probabil, justificată doar 
dacă ar fi inedite. Cele două acte normative sunt, însă, preluate din volumul S‘stemul 
Judiciar din România. Culegere de acte normative, publicat de Sorin Popescu şi Dan Lupaşcu 
în anul 2008. 

În continuare, alte două anexe reprezintă extrase cu articolele despre puterea 
judecătorească din constitutiile din 1866 şi 1923. 

Anexa nr. 6 reproduce superfluu Legea de organizare judecătorească din 25 iunie 
1924, având in vedere că legea este analizată amplu, pe parcursul lucrării, pe parti, 
capitole şi titluri, între paginile 132 şi 153. Deşi stim că publicarea constitutiilor si a 
textelor de lege cu un studiu introductiv este o practică uzitată de profesorii de drept 
pentru a-şi mai trece în portofoliu o carte de autor, nu putem fi de acord cu ea. 

Textele legislative de o asemenea importanță sunt uşor de găsit pe internet 
unde există nenumărate programe legislative, nemaivorbind de colecţiile Monitoarelor 
Oficiale, existente în bibliotecile publice. Considerăm că, dacă nu sunt relevante pentru 
volumul de sinteză, publicarea unor documente, cu atât mai mult cu cât ele sunt acte 
normative şi au mai fost publicate, nu se justifică în economia unei cărți de istorie. 

Prima anexă care isi găsea locul în volumul de fata este anexa nenumerotata 
care urmează anexei nt. 6. Reproduce un tabel cu salariile magistraţilor în perioada 
1921-1925 şi care completează în mod fericit expunerea privind statutul şi condițiile de 
viata ale magistraților. 

Anexele nr. 7 şi 8 reprezintă biografiile lui George G. Mârzescu, ministrul 
Justiţiei si Andrei Rădulescu si primul jurist membru al Academiei Române. Ultima 

dintre ele cuprinde si lunga lista cu lucrarile publicate de Andrei Radulescu preluata, la 
rândul ei din volumul ingrijit de Irina Rădulescu-Vasaloglu, consacrat lui Andrei 
Rădulescu intitulat Pagini inedite din istoria dreptului vechi românesc, publicat la Bucuresti în 
1991. Afirm cu precauţie, deşi convingerea mea este fermă, că nici această listă nu îşi 
găseşte locul în acest volum. 

Deoarece nota de subsol nr. 237 care ar trebui să explice Legea de organizare 
judecătorească ne trimite la anexa nr. 2, dar legea este reprodusă în anexa nr. 6, am tras 
concluzia că mare parte din umplutura de anexe a fost adăugată târziu, în procesul de 
finalizare a textului de editat. 

Dacă rolul anexelor este ceea ce pare a fi, acela de a da „grosime” cărții, 
considerăm că ar fi fost mult mai indicat ca autorul să fi abordat în partea de sinteză 
subiecte necesare pentru a-i justifica titlul. Am constatat că, deşi este intitulată 
„Organizarea judecătorească din România între anii 1918 şi 1938”, lucrarea nu tratează 
decât Justiţia civilă, neamintind nimic de justiția militară. Trebuie să spunem că, pe lângă 
judecarea cauzelor militare, în competența acestor instante cădeau si cauzele politice, 
trădarea, spionajul şi, deci, prezentarea justiției militare este relevantă nu doar pentru 
întregirea imaginii de ansamblu a fenomenului ci şi pentru opera de unificare. Amintim, 
aici, doar faptul că procesul revoltei ţărăneşti armate antiromâneşti cu sprijin sovietic de 
la Tatarbunar a fost judecat de tribunalele militare. 

Câteva observaţii se impun şi dincolo de structura cărții. 

Autorul îi deplange pe magistrați care, în perioada interbelică, au fost „obligați 
în continuare să gireze alegerile, chiar dacă rezultatul acestora reprezenta mai mult 
efectul jocului politic decât voința liberă şi neviciată a alegătorilor” (pp. 208-209). Ne-a 
atras atenția cuvântul „obligați” din care noi putem înțelege că alții viciau alegerile si 
magistrații, fără putinţa de a interveni si dincolo de voinţa lor, trebuiau să gireze o 
nedreptate. Amintim aici că, prin atribuţiile pe care le îndeplineau în timpul procesului 
electoral, magistraţii aveau puterea de a se opune falsificării alegerilor şi că participarea 
la activităţile electorale era plătită separat. Mărturie că magistraţii nu erau chiar atât de 
nevinovaţi si că participau activ, în schimbul unor beneficii, la vicierea rezultatului 
alegerilor stă, dealtfel, nota de subsol nr. 375 a volumului. 

Dincolo de toate aceste defecţiuni, considerăm că volumul a fost rezultatul 
unui efort susținut şi că prin lectura sa, cititorul se poate îmbogăţi cu informaţii noi. 
Având în vedere că prefața se înscrie în şirul din ce în ce mai lung de prezentări exagerat 
laudative ale cărților si autorilor dorim, totuşi, să atragem atenția asupra necesităţii 
adoptării unei atitudini moderate, supralicitarea cuvintelor elogioase nefăcând altceva 
decât să arunce în derizoriu şi să denatureze adevăratele criterii de apreciere ale 
publicațiilor. 


luliu Crăcană 

Dorina Stoica, Bietul om sub vremi, laşi, Editura PIM, 2012, 228 pp. 


Ca tânăr istoric, recunosc, nu 
am pus decât rareori pret pe 
memorialistică. lar asta cu toate că 
între izvoarele principale pe care se 
bazează istoricul, alături de documente, 
presă şi bibliografie edită, memoriile 
sunt o sursă complementară de 
informatie. Trebuie spus însă că 
greutatea fiecărui astfel de izvor este 
dată nu atât de bogăţia informaţiei sau 
de calitatea ei, ci mai ales de opțiunea 
cercetătorului. Acesta are mână liberă 
să acorde credit unuia sau altuia din 
izvoarele amintite mai sus, fără a eluda 
însă vreunul din ele. 

Din fericire, această resursă 
constituită din memorii şi/sau jurnale 
este astăzi destul de bogată si variată, 
încât istoricul si nu numai el, are la 
dispoziție oricare din variante sau 
perspective îi convin. Din nefericire, 
memorialistica este cea mai subiectivă 
resursă pe care o avem la dispoziţie, iar 
asta nu pentru că autorii ar deforma cu 
bună ştiinţă trecutul ci pentru că, în general, trecutul suferă o continuă schimbare, atât 
în memoria noastră, cât si în momentul în care hotărâm să-l consemnäm pe hârtie. 

O problemă majoră o constituie acele scrieri memorialistice croite nu pentru a 
clarifica un eveniment, o perioadă, un proces etc. ci pentru a scuza, dezinforma sau 
chiar manipula cititorii. Este cazul, de pildă, a scrierilor unor foşti lucrători ai Securității. 
În cărți sau articole, tot mai multe în ultimii ani, aceştia acreditează ideea că Securitatea 
nu a fost decât un serviciu de informaţii clasic, cu angajaţi bine intenţionaţi şi patrioți 
care, cu foarte mici excepţii şi pentru o scurtă perioadă, au folosit cele mai dure măsuri 
de represiune asupra populaţiei, doar la presiunea consilierilor sovietici. 

Fără îndoială cel mai bun dispozitiv pe care îl putem folosi pentru a depista 
asemenea scrieri este un filtru critic propriu asociat cu o confruntare cât mai frecventă 
cu alte surse axate pe acelaşi subiect. Astfel, istoricul poate să desluseascä ceea ce este 
sau nu apropiat de realitate, ce este adevăr sau manipulare. 

Am făcut această incursiune pentru a arăta de ce trebuie să ne ferim şi totodată 
pentru a sublinia faptul că memorialistica cinstită in România de azi, e din ce în ce mai 
firavă. Făcând parte din această ultimă categorie, a scrierilor memorialistice oneste, 
volumul d-nei Dorina Stoica, Bietul om sub vremi, reprezintă, în opinia noastră, o excepţie. 
Este, în primul rând, una din pretioasele surse de informare pentru cine vrea să 
cunoască sau să rememoreze atmosfera din România anilor ’80. 


397 


Recenzii. Note de lectura 


lar pentru a vedea cat adevăr e in ceea ce a scris autoarea, e suficient să 
aruncăm o privire pe documentele aflate în dosarele Securităţii, îndeosebi pe cele 
referitoare la starea de spirit a populaţiei. Dăm un singur exemplu: atunci când vorbeşte 
de drama alimentelor de bază, autoarea menţionează: Prin 1980 criza alimentelor de bazà 
începuse să fie simțită, iar cozile la carne, lapte, oud, uleiul, făina si pâinea rationalizate ne faceau 
adeseori să privim cu nostalgie în urmă cu 10, 15 ani când magazinele erau pline cu de toate şi cozile 
erau ocazionate doar de produsele de import (p. 27). lată şi versiunea reținută într-un 
document din arhivele Securităţii, într-un Balen cuprinzând comentarii referitoare la 
„aprovizionarea cu alimente” (din 7 talie 1981): Numerosi cetateni, în scrisorile adresate unor rude, 
cunoştinţe ori prieteni din țară sau din străinătate, fac referiri la „dificultățile pe care le întâmpină pe 
linia aprovizionării cu bunuri alimentare de strictă necesitate”. 

De regulă, comentariile respective vizează următoarele aspecte: 

- lipsa din unitățile alimentare a unor produse de bază (zahăr, ulei, brânză, unt, lapte, 
mezeluri, carne etc.), ori existența acestora în cantități neindestulatoare; 

- calitatea ,,indotelnica” a unora dintre acestea; 

- „micii producători” îsi vând produsele la preturi exagerate, nerespectând mercurialele; 

- tendinta unor cetățeni, in special pensionari, de a cumpăra în cantități excesive o serie de 
alimente, motivând „că aprovizionarea va fi din ce în ce mai dificilă 

- se reclamă, in mod frecvent, ,,risipirea” unei mari cantități de timp pentru efectuarea 
aproviztonării. 

Retin atenția unele propuneri „de a fi cartelate alimentele de bază” întrucât „acestea, fiind 
puse în vânzare de obicei dimineata, sunt accesibile numai celor care nu lucreaza, îndeosebi 
pensionarilor” (vezi Arhiva CNSAS, fond Documentar, dosar nr. 13 421, vol. 192, f. 19). 

Poate că această confruntare sau comparaţie între volumul doamnei Dorina 
Stoica şi unul din numeroasele documente aflate în arhivele de la CNSAS nici nu ar mai 
fi fost necesară. Vor fi, probabil, multi cititori care vor spune atunci când vor vedea 
acest volum că lipsurile şi criza economică din anii ‘80 sunt bine cunoscute de toată 
lumea. Da, probabil asa este, cu o singură excepţie — generaţia tânără. Hi bine, d-na 
Dotina Stoica, pune la baza efortului domniei sale, tocmai acest argument, ca generația 
care nu a cunoscut experiența anilor ‘80, să nu regrete nimic din ce a însemnat 
comunismul românesc. 

Odiseea domniei sale, plecată din fabrică pentru a prelua o funcţie de 
conducere într-o comună izolată din Moldova (întâi ca secretar cu propaganda si apoi 
ca primäritä), este prezentată pe larg, fără a neglija contextul şi atmosfera din societatea 
românească nemulțumită de un regim politic aflat în agonie. Sunt deosebit de 
interesante referirile la mecanismele intime prin care PCR își selecta cadrele de nădejde. 
La fel, metodele prin care unii sau alţii erau determinaţi să accepte deciziile luate la 
vârful organizaţiei de partid judeţene, în pofida opoziţiei lor, modul cum avea loc 
rotirea cadrelor, moralitatea acestora, protecția totală de care se bucura un membru de 
partid cu funcţie, chiar şi când săvârşea acte penale etc. sunt bine surprinse şi prezentate 
echilibrat. Este astfel, tot mai evident, mai ales când avem acces şi la alte surse de 
informaţie, că nomenclatura de partid, locală şi cu atât mai mult cea de la vârf, aveau 
imunitate nu doar în fata Justiţiei, dar era scutită si de orice fel de nepläceri din partea 
Securității. 

Recrutati pe bază de dosar, cu „origine sănătoasă” şi educație medie, 
disciplinati, cu o aprigă dorință de afirmare, activisti de partid formau o categorie 
aparte, chiar în interiorul PCR. Aceasta şi pentru că ei constituiau pepiniera de cadre de 
conducere pentru toate structurile administrației locale şi centrale. Lor le erau 
subordonate toate unitățile economice, de ordine publică și cele culturale din arealul în 
care erau responsabili. Desigur, această autoritate si avantajele aferente aveau un pret: 
implicare și disponibilitate totală fata de orice misiune primită pe linie de partid. Pe 
lângă faptul că sarcinile curgeau în valuri, de la judeţ sau de la Bucureşti, şi consumau 
tot timpul celui în cauză, orice infidelitate ideologică putea fi aspru pedepsită. 

Cei care se ocupau cu urmărirea activității membrilor de partid cu funcţii şi cu 
cercetarea biografiei lor nu făceau parte, cum s-ar crede, din Securitate. Fiecare minister 
sau instituție centrală avea o direcție de cadre (sau personal) căreia îi corespundea în 
plan local câte un serviciu pe acelaşi profil. Toate aceste structuri formau o reţea prin 
care indivizii capabili şi loiali erau plasați în locurile de care partidul avea nevoie. 
Lucratorii din aceste servicii de cadre erau adevărați zei, fiind cei care printr-o 
caracterizare sau referat negativ puteau contribui la căderea titularului dosarului. Fără 
îndoială, ultimul cuvânt îl avea totuşi şeful organizației de partid, secondat de 
instructorii de la Comitetul Central sau cei din Colegiul de Partid. Un membru de partid 
ajungea doar cu acordul prim-secretarului județean pe mâna Securităţii, şi asta doar în 
două situaţii: atunci când respectivul era dorit ca şi colaborator sau persoană de sprijin 
într-un mediu aflat în atenţie sau atunci când era dat afară din partid pentru „comentarii 
dușmănoase” sau alte abateri. 

Toate aceste mecanisme intime ale regimului politic patronat de Nicolae 
Ceauşescu sunt astăzi cercetate de o pleiadă de cercetători care încearcă să răspundă la, 
de acum, banala întrebare: Cum a fost posibil? De aceea, din punct de vedere istoric orice 
contribuţie realizată cu bună credință e menită să ridice câte puţin din vălul care acoperă 
istoria noastră în anii socialismului totalitar. 

Înțelegerea acestor resorturi profunde de către cititori nu poate fi realizată 
numai prin prezentarea într-un limbaj sec si academic. Şi aici, ca si în alte vremuri, 
observaţia lui Nicolae Iorga rămâne valabilă: pe lângă material şi metodă, important e 
stilul în care e scrisă istoria. Din această perspectivă, pana d-nei Dorina Stoica alunecă 
cu o deosebită graţie peste epoca domniei sale. Portrete creionate impecabil, fie numai 
si dintr-o trăsătură, viata satului redată în amănunte contrastante (de la „rezervele” din 
cămara primäritei şi până la serile artistice de la căminul cultural), moralitatea celor din 
conducerea de partid, plocoanele pentru trecerea examenului de la Academia „Ştefan 
Gheorghiu” etc. toate descrierile sunt dovada unui îndelungat exercițiu în mânuirea 
condeiului. 

Volumul d-nei Dorina Stoica poate fi socotit totodată un adevărat scenariu de 
film. De altfel, folosind tocmai această metodă a secventelor cinematografice, autoarea 
ne pune nu în fata unui text scris ci a unor imagini în derulare rapidă, a unor scurte 
filme documentare despre viata la tara în comunism. Poate şi din aceste considerente 
Bietul om sub vremi face mai mult decât o duzină de teze de doctorat scrise şi publicate în 
tara sau în afară pe tema prăbuşirii comunismului românesc! 


Liviu Taranu 

Ella Magdalena Ciuperca, Premisele academice ale culturii de securitate si 
intelligence, in „Revista Română de Intelligence”, nr. 5 (iunie 2011), 
Bucuresti, Academia Naţională de Informaţii „Mihai Viteazul”, pp. 86-95. 


Dezbaterea de idei referitoare la semnificația şi interdependentele unor termeni 
precum securitate, intelligence, spirit civic, relații internationale a devenit, în prezent, o 
constantă a mediului de analiză, fie el academic, jurnalistic sau de nivel comun. Tocmai 
de aceea se impune cunoașterea adecvată a acestor noţiuni. Pe acest teren, studiul 
despre cultura de securitate şi intelligence al d-nei Ella Magdalena Ciupercă nu face 
decât să ofere o temelie trainică acestei dezbateri. 

În cele cinci secţiuni ale studiului, Ella Magdalena Ciupercă încearcă să explice 
şi să definească termenii sus menționați. 

Ca urmare, prima secţiune a studiului numită Secwritate si intelligence in sec. XXI 
relevă faptul că după încheierea Războiului Rece, abordarea tradițională a securității a 
cunoscut o transformare structurală profundă, în sensul că suflul postmodernist s-a 
făcut simţit iar pe acest temei diversele şcoli de gândire s-au unificat, amenințările s-au 
metamorfozat în riscuri de securitate, iar domeniul securităţii s-a extins, înglobând mai 
multe sfere ale socialului. În actuala schemă a securităţii sunt incluse noțiuni precum 
naţiune, identitate, religie, antiterorism, abordarea acestora fiind realizată pe sectoare, pe 
complexe de securitate regionale, pe regimuri de securitate internațională. De asemenea, 
securitatea unei comunități este evaluată pe baza unor indicatori precum securitatea 
economică, a hranei, sănătății, mediului, comunităţii, educaţiei, securitatea personală, 
politică, socială. 

Intelligence: către o disciplină academică este titlul celei de-a doua secțiuni prin 
intermediul căreia autoarea observă că în prezent suntem martorii unor mutații fara 
precedent produse în sfera activităţilor specifice serviciilor secrete. De asemenea, sunt 
evocate cele două mari curente de gândire din intelligence: şcoala ortodoxă şi cea 
revizionistă. Astfel, pe de o parte, şcoala ortodoxă consideră că intelligence-ul este 
caracterizat de anumite patologii, în care statul este expus atacurilor surpriză, iar pe 
cealaltă parte, școala revizionistă susţine că orice atac surpriză reprezintă consecința 
eşecurilor anterioare ale comunității de intelligence, prin urmare erorile pot fi evitate. 

Autoarea încearcă o definire, în sens larg, a intelligence-ului argumentând că 
acesta vizează managementul datelor, informaţiilor şi cunoştinţelor necesare pentru a 
realiza analize prin care se descoperă anumite fapte, evenimente în legătură cu care se 
doreşte menţinerea secretului în diferite domenii de activitate. În acest sens sunt 
identificate mai multe tipuri de intelligence: business intelligence, intelligence 
competitiv, contraintelligence, intelligence al pieţei, intelligence strategic ş.a. Odată cu 
această definiție este amintită si ideea lui Sherman Kent conform căruia studiile de 
intelligence nu sunt destinate doar specialiştilor domeniului, în sensul că, orice cetățean 
poate fi considerat o ţintă potrivită acestui tip de educaţie, prin înființarea de universități 
proprii unde acesta poate dobândi anumite abilități în studierea intelligence-ului. 

În cea de-a treia secțiune (Cine sunt cei care gândesc pentru mâine) ni se explică 
faptul că intelligence-ul necesită o gândire abstractă bazată pe cunoaştere amplă si 
sistematizata. De asemenea, orice descoperire nouă se bazează pe una anterioară, prin 

intermediul instrumentelor unei cercetări aprofundate care cuprinde: datele, 
informaţiile, cunoaşterea şi înțelepciunea. 

Relatia dintre intelligence-ul strategic, politică si politicieni, evidenţiată în secţiunea a 
patra, explică de ce, ulterior atacurilor de la 11 septembrie 2001, s-a înregistrat o nouă 
abordare în a folosi intelligence-ul în sprijinul politicului, printr-o redefinire a relației 
între cele două domenii. Serviciile de informații nu ar trebui implicate în politică, 
deoarece oamenii politici ar trebui sa primească informațiile aşa cum sunt, fără 
„cosmetizări”, intelligence-ul strategic fiind o ştiinţă, nu poezie. 

În ceea ce priveşte l’#forul, noţiune care dă si titlul secțiunii a cincea a studiului, 
este, evident, o provocare permanentă sesizarea liniilor principale ale activității de 
intelligence. Este evident faptul că intelligence-ul strategic va trebui să depisteze din 
timp factorii şi problemele globale care determină schimbarea lumii şi, totodată, să 
anticipeze mecanismele prin care „lumea perimată” poate fi schimbată în sens pozitiv, 
precum şi zonele de risc ridicat. Tocmai de aceea, formarea culturii de securitate, într-un 
context democratic, este un proces global care presupune implicarea instituțiilor 
specializate, a mass-media, şi în primul rând a cetăţenilor. 


Raluca Halit 

